
Irland  og  Jonathan  Swift.*) 
I. 

i:  arlamentarismen ,  som  de  engelske  Whigger  havde 
grundet  under  Vilhelm  den  III  og  Dronning  Anna  og  sat  i 
System  under  Kongerne  af  Huset  Hannover,  frembød  ufor- 
lignelige Midler  til  at  sikre  den  herskende  Klasse  Frihed 
og  Rigdom,  Storhed  og  Magt  i  det  videste  Omfang:  men 
til  alt,  hvad  denne  Klasseinteresse  ikke  udtrykkelig  krævede, 
viste  den  sig  aldeles  ubrugelig ;  ja,  Parlamentarismen  gjorde 
hele  Statens  øvrige  Livsvirksomhed  saa  fuldstændig  til  Slave 
af  denne  Klasseinteresse,  at  Englænderne  tabte  Evnen  til 
overhovedet  at  tænke  sig  et  Statsformaal  over  eller  uden 
for  den,  til  endog  blot  at  anerkjende  Muligheden  af  en  Ret 
ved  Siden  af  deres  eget  Herredømme.  Efter  enhver  be- 
gejstret Lovtale  over  den  engelske  Frihed  og  det  engelske 
Aristokratis  nedarvede  Statsklogskab,  skulde  man  blot  for 
at  slaa  Vand  i  Blodet  nævne  Irland.  Den  Elendighed, 
Englændernes  Herredømme  har  skabt  paa  denne  0,  trodser 
al  Beskrivelse;  men  endnu  mere  oprørende  for  vor  Følelse 
er  den  raa  Ligegyldighed,  Aarhundreders  ustraffede  Misbrug 
af  Magten  har  fremkaldt  hos  det  herskende  Folk.  Selv  i 
vore  Dage  finde   de  ni  Tiendedele  af  Nationen  Irlændernes 


*)   Efter  W.  Oncken:     Das   Zeitalter  Friederichs  des  Grossen. 
Berlin  1881.    I,  12-3  og  flg. 

HUtoriak  Arkiv.     1881.     1 1.  1 


2  Irland  og  Jonathan  Swift. 

haabløse  Slaveri  og  den  permanente  Hungersnød  paa  deres 
frugtbare  0  lige  saa  naturlig,  som  det  gamle  Frankrigs 
privilegerede  Stænder  fandt  den  Sætning:  le  peuple  est 
taillable  et  corvéable  å  volonté.  Den  forfærdelige  Anklage, 
Irlænderne  nu  til  Dags,  og  nu  til  Dags  heftigere  end  nogen 
Sinde,  rejse  mod  England,  har  berøvet  det  gamle  Strids- 
spørgsmaal  alt,  hvad  fordum  nationalt  Had,  religiøs  Fana- 
tisme og  politisk  Partikjævleri  havde  fejet  til  for  at  forøge 
Spændingen  og  fordunkle  Stridens  oprindelige  Kjærne.  Ir- 
lænderne fordre  af  England  Brød,  Arbejde  og  Ejendom  og 
anklage  det  for  ved  en  exempelles  tyrannisk  Lovgivning  og 
Forvaltning  at  have  berøvet  Ejendomsbesidderne  paa  Erins 
A'ugtbare  0  deres  Odel  og  Ret.  Denne  Anklage  er  fuld- 
stændig berettiget;  den  Misgjerning,  hvis  Udsoning  de 
fordre,  er  virkelig  bleven  begaaet,  og  i  sin  mest  hadefulde 
og  uværdige  Form  skriver  den  sig  fra  det  Tidsrum,  da 
Whiggerne  efter  Jakob  den  andens  Fald  saa  godt  som  ude- 
lukkende havde  Magten  i  Parlamentet,  d.  v.  s.  Eneherre- 
dømmet i  Storbritannien. 

Indtil  Begyndelsen  af  det  fjortende  Aarhundrede  kunde 
Irland  knap  betragtes  som  hørende  til  England,  endskjønt 
de  engelske  Konger  siden  Henrik  den  anden  kaldte  sig 
suveræne  Herrer  over  Irland.  Strongbows  berømte  Fribytter- 
tog i  Aaret  1169  var  vistnok  blevet  efterfulgt  af  større  og 
mindre  Expeditioner ,  men  nogen  omfattende  Erobring  var 
aldrig  kommen  i  Stand.  Derimod  grundlagdes  efterhaanden 
i  Landskaberne  Drogheda  og  Dublin  paa  Østkysten,  i  Wex- 
ford,  Waterford  og  Cork  paa  Sydkysten  Ny  bygder,  som  ved 
den  saakaldte  »engelske  Pæl«  adskiltes  fra  Vildnisset  i  det 
indre.  Befolkningen  i  disse  Kyststrækninger  var  fra  Tid  til 
anden  bleven  forøget  ved  Indvandringer  fra  Hjemmet,  uden 
at  man  dog  kan  tale  om  nogen  systematisk  Kolonisation, 
saa  meget  mindre,  som  Englænderne  »inden  for  Pælen«  lidt 
efter  lidt  vare  blevne  til  Irlændere,  der  i  Vildhed  og  Bar- 
bari ikke    gave  dem  uden    for    noget    efter.     Det  var  først 

efter  den  blodige  Undertrykkelse  af  den  store  Opstand,  der 
udbred  1598,  at  man  skred  til  en  planmæssig  Indlemmelse 
af  øen  i  det  engelske  Rige,  og  den  ene  af  de  to  aandfulde 
Statsmænd,  som  stode  i  Spidsen  for  dette  store  Værk,  ret- 
færdiggjorde de  tagne  Forholdsregler  ved  at  paavise  alle 
militære  og  politiske  Fejl,  der  vare  begaaede  i  de  forløbne 
450  Aar.  Det  var  John  Davies,  der  skrev  sin  fortrinlige 
Afhandling:  »Fremstilling  af  de  sande  Aarsager  til,  at 
Irland  fra  Begyndelsen  af  Hs.  Majestæts  lykkelige  Regering 
aldrig  er  blevet  fuldstændig  nndertvunget  eller  bragt  i 
Lydighedsforhold  til  den  engelske  Krone  (1612).*  *)  Sammen- 
holder man  dette  Skrift  med  det  »Blik  paa  Irlands  Til- 
stand«, som  Digteren  Edmund  Spenser  forfattede  i  Aaret 
1598,**)  faar  man  gjennem  et  avthentisk  Materiale  en  ud- 
tømmende Fremstilling  af  Oprindelsen  til  og  Beskaffenheden 
af  det  vanskeligste  Problem,  der  nogen  Sinde  har  foreligget 
den  engelske  Statskuust  til  Losning.  Den  Begivenhed,  der 
danner  Grundlaget  for  hele  den  følgende  Udvikling,  og  om 
hvilken  man  nu  gjennem  sikre  Kilder  er  kommen  til  fuld 
Klarhed,  er  Kolonisationeu  af  Provinsen  Ulster,  der  blev 
gjennemført  i  Aaret  1610  under  Ledelse  af  Mænd  som 
Arthur  Chichester,  Johu  Davies  og  Lord  Bacon.  Hverken 
fer  eller  senere  er  der  sket  noget  i  den  Grad  afgjørende; 
hverken  for  eller  senere  har  der  paa  engelsk  Side  været  saa 
megen  alvorlig,  rolig  Overvejelse  af  Situationen,  saji  megen 
redelig,  fordumsfri  Vilje  til  at  befordre  begge  Landes  Vel 
og  sammensmelte  tU  ét  de  Folkeslag,  som  St.  Georgs- 
Kanalen  adskiller.     Til  Trods  for  den  gode  Vilje  blev  der 


*  A  discoverie  of  the  true  causes  why  Ireland  was  never 
entirely  subdued,  nor  bronght  under  obedience  of  the  crowne 
ot  England  untill  the  beginning  of  H.  Majesties  happie  reigne. 
Works  by  Å.  B.  Grosart.  1876. 
**)  A  View  of  the  state  of  Ireland.  Written  dialoguewise  be- 
tweene  Eudoxus  and  Irecaeus.  Works  by  Payne  Collier. 
London  1862.  vol.  V,  p.  295—496. 

den  Gang  begaaet  et  skæbnesvangert  Misgreb,  som  man  fra 
engelsk  Side  giver  Skylden  for  alle  de  skrækkelige  Følger; 
men  intet  Racehad,  ingen  religiøs  Fanatisme,  intet  af  alt 
det,  som  senere  har  fremkaldt  det  bitre  Fjendskab  mellem 
begge  Nationer,  var  Skyld  deri.  Statsmændene  under  Jakob 
den  første  omtale  Landet  med  Beundring,  Befolkningen  med 
Agtelse  og  Kjærlighed  —  alene  denne  Kjendsgjerning  vilde 
være  tilstrækkelig  til  at  anbefale  dette  Tidsrum  til  vor  mest 
levende  Opmærksomhed.  Digteren  Spenser  og  Statsmanden 
Davies  vare  begge  lige  henrykte  over  det  grønne  Erins 
Herligheder.  »Under  min  Virksomhed  i  Irland,«  skriver 
Davies  i  Begyndelsen  af  det  oven  for  omtalte  Værk,  »har 
jeg  gjennem  hyppige  Kejser  og  Udflugter  besøgt  alle  dette 
Riges  Provinser.  Paafaldende  var  mig  Klimaets  Mildhed, 
Jordbundens  Frugtbarhed,  Boligernes  Ynde  og  Bekvemme- 
lighed; Sikkerheden  og  Rummeligheden  i  dets  Bugter  og 
Havne  og  disses  fortrinlige  Beliggenhed  for  Handel  paa  alle 
vestlige  Egne,  end  videre  de  mange  i  vid  Udstrækning  sejl- 
bare Floder,  de  talrige  store  Søer  og  kølige  Damme  i  det 
indre  og  en  Rigdom  paa  Pisk  og  Fuglevildt  som  ingensteds 
ellers  i  Evropa,  endelig  et  Folk,  der  af  Naturen  er  udrustet 
med  store  legemlige  og  aandelige  Gaver.«  Og  til  Slut- 
ningen, efter  at  han  kortelig  har  omtalt  den  ny  Ordning  af 
Forholdene,  udbryder  han  triumferende:  »Kort  og  godt, 
den  borgerlige  Forvaltnings  Maskineri  er  nu  i  god  Gang, 
og  alle  Hjulene  udføre  nøjagtig  deres  Tjeneste.  Irland  er 
en  Harpe,  hvis  velstemte  Strænge,  spillede  af  den  borger- 
lige Øvrigheds  Haaud,  give  en  god  Klang.  Og  saaledes 
tør  vi  haabe,  at  Irland,  som  i  400  Aar  har  været  et  Hadets 
Land,  for  Fremtiden  vil  blive  et  Fredens  og  Enighedens 
Land.  Medens  det  forhen  kunde  sammenlignes  med  Pharaos 
magre  Ko,  der  slugte  den  fede  Ko  England  og  dog  vedblev 
at  være  lige  mager,  vil  det  for  Fremtiden  blive  frugtbart 
som  Kanaan;   thi  hvad  Moses  siger  om  dette  i  8de  Kapitel 

af  Deuteronomion,  *)  passer  i  ét  og  alt  paa  Irland.  Det 
er  et  Land  med  Bække,  Brønde  og  Søer,  hvor  Hveden  og 
Bygget  voxer;  et  Land,  der  flyder  med  Mælk  og  Honning, 
hvor  du  har  nok  at  spise,  og  intet  mangler  dig.  Den  hele 
0  fra  Hav  til  Hav  er  nu  i  Eders  Majestæts  fredelige  Be- 
siddelse, hele  Befolkningen  lige  til  den  yderste  Afkrog  af 
Landet  lyder  Eders  Bud,  og  i  dette  Underdanighedsforhold 
vil  den  med  Glæde  forblive  uden  Frafald  eller  Tilslutning 
til  nogen  fremmed  Hersker  eller  Konge,  saa  længe  man  be- 
skytter dens  Interesser  og  regerer  den  med  Rettærdighed ; 
thi  intet  Folk  under  Solen  sætter  større  Pris  paa  en  billig 
og  upartisk  Retspleje  eller  finder  sig  villigere  i  dens  Haand- 
hævelse  eudogsaa  mod  dem  selv.  Derfor  fortjene  de  ogsaa 
Lovens  Velgjerninger  og  Beskyttelse,  naar  de  ønske  den  i 
en  retfærdig  Sag.«  Hvor  sørgelig  er  ikke  Modsætningen 
mellem  de  anførte  Udtalelser  fra  en  venligsindet  Eng- 
lænders Side  og  den  Ben  om  Ret  og  menneskelig  Til- 
værelse, som  Jonathan  Swift  hundrede  Aar  efter  fremførte 
i  sit  forpinte  og  mishandlede  Folks  Navn. 

Davies  betegner  Nægtelsen  af  Retsfællesskabet  som  det 
store  Misgreb  i  Englands  irske  tidligere  Politik,  og  derfra  alene 
udleder  han  de  Følger,  som  senere  ere  misbrugte  til  at  ret- 
færdiggjøre  eller  undskylde  denne  Fremgangsmaade.  Han 
påaviser,  at  Irlænderne  gjentagne  Gange  ivrig  have  stræbt 
at  opnaa  Retsfællesskab,  men  altid  forgjæves;  de  vedbleve 
at  være  rets-  og  fredløse.  En  Englæ?ider  kunde  ustraffet 
undertrykke,  dræbe  og  bestjæle  en  Irlænder.  »Kunde  Ir- 
lænderne.« sporger  han,  '•>da  blive  andet  end  den  engelske 
Krones  Fjender?  Naar  Kongen  ikke  betragtede  dem  som 
sine  Undersaatter,  hvor  skulde  de  da  lære  at  hylde  og  ad- 
lyde ham  som  deres  Herre?  Naar  de  hverken  kunde  tale 
eller  handle  med  et  anstændigt  Menneske,  ikke  betræde  en 
By    uden  Livsfare,    hvor  hen    skulde  de  da    søge    uden    til 

*)   Titlen  paa  femte  Mosebog  i  Septuaginta. 

Skovene  og  Bjærgeae,  hvor  kun  et  vildt ,  barbarisk  Liv  var 
muligt?  Naar  de  engelske  Myndigheder  ikke  vilde  vegere 
dem  efter  den  Lov,  der  straffer  Forræderi,  Mord  og  Tyveri 
med  Døden,  men  overlod  dem  til  deres  nedarvede  Retsbrug, 
hvorfor  skulde  de  ikke  holde  sig  til  deres  »Brehon«,  der 
straffer  alle  Forbrydelser  kun  med  Pengebøder  (Erick)? 
Naar  det  ikke  var  dem  tilladt  at  erhverve  frie,  arvelige 
Ejendomme,  som  de  efter  vor  almindelige  Ret  kunde 
efterlade  deres  Børn,  vare  de  da  ikke  nødte  til  at  holde  sig 
til  »Tanistrie-Loven«,  der  gjor  al  Ejendom  usikker  og  med- 
fører Forvirring  og  Barbari?  Kort  sagt,  naar  Englænderne 
ikke  havde  Lyst  til  at  regere  dem  fredelig  efter  Loven  og 
ikke  besad  Kraft  nok  til  at  udrydde  dem  med  Sværdet, 
hvorledes  kunde  de  da  nogen  Sinde  blive  andet  for  dem 
end  en  Skjæve  i  Øjet  og  en  Torn  i  Siden? 

Under  tre  forskjellige  Regeringer  havde  der  været  Lejlig- 
hed til  en  ægte  kongelig  Handling  af  denne  Art :  under  Henrik 
den  anden,  under  Johan,  »hvem  mer  end  tyve  rædselsslagne 
Smaakonger  aflagde  Hyldingseden«,  og  i  Særdeleshed  under 
Richard  den  anden,  der  bragte  hele  Øen  til  at  underkaste 
sig;  men  denne  Mulighed  for  en  fredelig  Udbredelse  af  det 
engelske  Herredømme  i  det  indre  af  Landet  blev  ikke  be- 
nyttet. De  store  Baroner,  der  siden  Henrik  den  andens 
Tid  besad  største  Delen  af  de  erobrede  Kyststrækninger, 
fik  Lov  til  at  fortsætte  deres  tyranniske  og  voldsomme  Færd 
mod  de  indfødte  og  deres  egne  undergivne.  Følgerne  af 
den  permanente  Krigstilstand  og  de  i  det  hele  forvirrede 
Forhold  var,  at  de  engelske  Sæder  og  Institutioner  gi-adevis 
kom  i  Forfald,  og  den  indvandrede  Befolkning,  som  oven 
for  berørt,  lidt  efter  lidt  nedsank  i  irsk  Raahed  og  Barbari. 
For  at  standse  denne  Overhaand  tagende  Assimilation,  der 
begyndte  at  blive  faretruende  for  det  engelske  Herredomme, 
sammenkaldte  Lionell  af  Clarence,  der  under  Edvard  den 
tredje  en  Tid  lang  var  Statholder  paa  Øen,  Aar  1867  et 
Parlament  i  Kilkeuny.     De  i   Sandhed   drakoniske  Bestem- 

melser,  som  denne  Forsamling  vedtog,  vise  til  fulde,  i  hvilken 
Grad  Englænderne  allerede  havde  hort  op  med  at  være  Eng- 
lændere. Det  blev  saaledes  under  Dødsstraf  forbudt,  ikk« 
blot  at  lade  en  Irlænder  græsse  sit  Kvæg  paa  engelsk 
Territorium,  anbefale  ham  til  et  gejstligt  Embede,  optage 
ham  i  et  Kloster  eller  have  i  sin  Tjeneste  eu  af  Irlændernes 
Minstrels,  Rimers  eller  Newes-tellers.  men  ogsaa  at  bære 
irsk  Dragt  eller  Navn,  tale  Irsk  eller  indgaa  nogen  som  helst 
Slægtskabsforbindelse  med  Irlændere,  alt  sammen  Ting,  der 
vise,  at  Kolonisterne  stode  i  Begreb  med  at  tabe  deres  Na- 
tionalitetspræg.  Ganske  vist  forhindrede  man  ved  disse  Be- 
stemmelser, der  noget  over  hundrede  Aar  efter  bleve  ind- 
skærpede paa  ny  af  Henrik  den  syvende,  at  Englænderne 
smeltede  sammen  med  de  indfedte:  men  samtidig  skabtes 
en  Afgrund  af  Had  mellem  begge  Nationer,  der  paa  For- 
haand  udelukkede  al  Udbredelse  af  engelsk  Kultur  til  det 
indre  af  Øen. 

Disse  fortvivlede  Forhold  holdt  sig  helt  ind  i  Elisabets 
Regering,  uden  at  der  blev  gjort  noget  Forsog  paa  at  af- 
hjælpe eller  forbedre  dem.  Da  slog  i  Aaret  1598  det  længe 
ulmende  Had  ud  i  lys  Lue,  og  Irlænderne  rejste  sig  som 
én  Mand  under  Ledelse  af  de  mægtigste  Dynaster  i  den 
nordlige  Del  af  Øen,  O'Neill,  Earl  afTyrone,  og  O'Donnell, 
Earl  af  Tyrconuel.  Opstanden  vilde  uden  Tvivl  have  ført 
til  Øens  Befrielse,  naar  den  havde  været  i  Besiddelse  af  en 
blot  nogenlunde  fast  Organisation;  men  Lord  Mou ntjoy,  den 
uduelige  Grev  Essex's  Efterfølger,  forstod  at  kue  den.  i  det 
han  med  systematisk  Giiisomhed  overskar  dens  Rødder,  en 
for  en.  I  April  1603  var  alt  forbi,  O'Donnell  var  død  i 
Udlandet,  0,Neill  underkastede  sig,  og  Aaret  efter  ankom 
til  Dublin  en  udmærket  Statsmand,  Arthur  Chichester,  der 
antydede  sin  Opgave  som  Statholder  i  disse  Ord:  »Hvor 
taabeligt  at  gjennemstrejfe  Verden  for  at  soge  Kolonier  i 
Virginia  eller  Guiana,  medens  Irland  er  nedsunket  i  Ulykke 
og  Elendighed.     At    reformere  og   ordne    dette   Land    vilde 

bringe  Kongen  større  Berømmelse,  end  om  han  kunde  føre 
sine  Hære  over  Kanalen  og  erobre  hele  Frankrig.«  Ved  hans 
Side  stod  den  aandfulde  John  Davies,  hvis  Anskuelser  vi 
alt  kjende.  Et  fuldstændig  nyt  Forvaltningsprincip  kom  til 
Orde  i  Opraabet  af  Ilte  Marts  1605,  der  stillede  Menigmand 
i  Irland  under  Kongens  Beskyttelse  og  lovede  at  forsvare 
enhver  mod  Forurettelse,  Undertrykkelse  og  ulovlig  Penge- 
afpresning fra  Lordernes  og  de  større  Grundejeres  Side. 
Alle  Irlændere  vare  Hs.  Majestæts  fribaarne  og  umiddel- 
bare Undersaatter  og  kunde  gjøre  Fordring  paa  lige  Ret  for 
alle  uden  Personsanseelse. 

Det  gjaldt  om  at  lade  den  personlige  og  arvelige  Ejen- 
dom træde  i  Steden  for  den  gammelirske  Stamme-  eller 
Familiekommunisme  og  frigjøre  de  mindre  Grundejere  for 
Lordernes  Vilkaarlighed  og  Ro vbegj ærlighed.  »Alle  Ejen- 
domme,« skrev  Davies,  »skulle  overdrages  fra  Mand  til 
Mand  og  arves  efter  den  almindelige  Rets  Regler;  enhver 
skal  have  sit  eget  Hjem  og  lære  Betydningen  af  fast  Ejen- 
dom at  kjende;  saaledes  vil  Folket  blive  opmuntret  til  at 
dyrke  sit  Land  med  større  Flid  og  sørge  for  sine  Børns 
Opdragelse  og  Fremtid  med  mere  Omhu  og  Kjærlighed  end 
hidtil.  Det  vil  ogsaa  bestemme  dem  til  for  deres  egen 
Sikkerheds  Skyld  at  bygge  bedre  Huse  og  elske  deres  Na- 
boer. Landsbyer  og  Stæder  ville  rejse  sig,  Kjøbmænd  og 
Haandværkere  indfinde  sig,  og  saaledes  kunne  vi  haabe,  at 
disse  Landskaber  i  kort  Tid  ville  blive  ikke  blot  fredelige 
Naboer  af  »Pælen« ,  men  lige  saa  rige  og  velordnede  som 
denne  selv.«  I  Overensstemmelse  med  disse  Ideer  var  den 
Plan  som  Chichester  havde  udkastet  til  at  rydde  Nord- 
provinsen Ulsters  Vildnis  og  i  dennes  Omorganisation  at 
opstille  et  Monster  for  hele  Øens  Kolonisering.  Lad  blot 
Kongen,  skrev  han  til  Statsraadet  17de  Septbr.  1607,  tage 
alt  til  Disposition  staaende  Land  i  sin  egen  Haand  og  for- 
dele det  til  de  forhaandenværende  Beboere.  Lad  enhver 
Gentleman  faa  saa  megen  Jord.    som    han  i  Forening  med 

sine  Forpagtere  og  Fæstere  kaE  rydde  osf  bebygge  Og  da, 
naar  hver  indfødt  Irlænder  har  faaet  sin  Del,  da,  men  heller 
ikke  før,  kan  man  overlade  de  tiloversblevne,  endnu  ufordelle 
Strækninger  til  Mænd,  der  have  udmærket  sig  i  Kronens 
Tjeneste  som  Krigere  eller  Statsmænd,  eller  til  Kolonister 
fra  England  og  Skotland,  med  Forpligtelse  til  paa  deres 
Ejendom  at  opfore  faste  Slotte  og  forsyne  dem  med  Mand- 
skab. Saaledes  vilde  baade  det  heles  og  den  enkeltes  Tarv 
være  iagttaget.  Landet  vilde  med  liden  eller  ingen  Udgift 
for  Regeringen  komme  i  god  Forsvarsstand,  Irlænderne  om- 
skabes til  uafhængige  og  veltilfredse  Grundejere  (land- 
holders) og  velsigne  den  Regering,  de  skyldte  saadanne 
Fremskridt  i  Velstand  og  Lykke.  Hvis  dette  ikke  skete, 
vilde  der'  intet  andet  være  tilovers  end  at  jage  hele  den 
indfødte  Befolkning  i  Tyrone,  Tyrconnel  og  Fermanagh  ind 
i  et  eller  andet  utilgængeligt  Vildnis,  hvor  den  vilde  være 
ude  af  Stand  til  at  yde  en  indtrængende  Hær  Hjælp.  Det 
træffende  i  disse  Ideer  var  ikke  Landuddelingen  i  og  for 
sig,  den  fulgte  af  sig  selv,  men  at  forst  og  fremmest  de 
indfødte  Irlændere  skulde  tilfredsstilles  fuldt  ud,  fer  den 
engelske  Krones  Tjenere  samt  Kolonisterne  fra  England  og 
Skotland  kunde  komme  i  Betragtning. 

Denne  overordentlig  vigtige  Grundsætning  havde  han 
endnu  en  Gang  indskærpet  i  en  officiel  Erklæring  af  14de 
Oktober  1608,  og  dog  blev  netop  den  omstødt  af  den  i 
London  dannede  Kommission  og  siden  ogsaa  ved  Udførelsen 
af  Planen  ladt  ude  af  Betragtning.  Kommissionen  be~ 
tragtede  de  sex  ledigblevne  Grevskaber  i  Provinsen  Ulster 
som  et  Ark  hvidt  Papir,  hvorpaa  den  kunde  tegne,  hvad  den 
vilde ;  i  dens  Øjne  var  hele  Landstrækningen  herreløst  Gods,  til 
hvilket  ingen  uden  Kongen  af  England  havde  Ret,  og  saaledes 
kom  den  til  en  Plan  forf Bebyggelsen,  der  strax  begyndte 
med  at  berøve  en  hel  Befolkning  dens  Ret  og  dens  Ejen- 
dom, en  Voldsgjerning,  som  aldrig  kunde  glemmes.  Hvis 
der   i   Irland   gaves    nogen    Retsidé,    der  var    rodfæstet   i 

Folkets  Bevidsthed,  var  det  den,  der  hævdede,  at  Landet 
tilhørte  Familien,  Slægten  som  Helhed.  Jo  vanske- 
ligere det  havde  vist  sig  at  være  at  komme  den  seje 
Kommunisme,  der  har  denne  Anskuelse,  til  Livs,  des  klarere 
maatte  det  ogsaa  være,  at  enhver  enkelt  vilde  føle  det  som 
et  Rov  mod  sig  personlig,  naar  man  berøvede  Slægten  dens 
Eje.  Mærkelig  nok  er  denne  retslige  Side  af  Sagen  ikke 
falden  nogen  af  Datidens  Statsmænd  ind.  Kun  afHensigts- 
mæssighed>!  Grunde  havde  Chichester  anbefalet  fortrinsvis 
at  tage  Hensyn  til  de  indfødte  •,  men  disse  Argumenter  fore- 
kom hverken  John  Davies  eller  den  geniale  Lord  Bacon, 
fra  hvem  vi  ligeledes  have  en  PJrklæring  angaaende  Sagen, 
overbevisende  nok.  Den  store  Kolonisation,  som  i'Foraaret 
1610  blev  gjennemført  i  Ulsters  sex  Grevskaber,'  og  som 
ganske  vist  har  omdannet  disse  forhen  fuldstændig  vilde 
Landskaber  til  »Irlands  Have«,  forekom  de  indfødte  fra  det 
første  Øjeblik  af  som  et  Retsbrud,  hvorved  England  for  be- 
standig havde  stemplet  sit  Herredømme  over  Øen  som  et  ved 
Vold  opretholdt  Fremmedherredømme.  Det  begyndte  med  en 
vilkaarlig  og  voldsom  Overførelse  til  Øen  af  en  hel  ny  Be- 
folkning, ved  hvilken  selv  den  usleste  Indsidders  Retsfølelse 
maatte  krænkes  paa  det  dybeste,  selv  om  det  Tab,  han  led 
derved,  havde  været  mindre  betydeligt;  men  det  var  virke- 
lig overordentlig  stort.  Af  de  265,000  Acres,  som  bleve 
uddelte,  beholdt  nemlig  Irlænderne  kun  70,000;  Resten  blev 
tildelt  engelske  og  skotske  Kolonister  og  Embedsmænd; 
desuden  blev  det  forbudt  Kolonisterne,  der  fik  150,000 
Acres,  at  sælge  deres  Lodder  til  Irlændere  eller  endog  blot 
at  antage  indfødte  som  Forpagtere;  kun  paa  de  Strækninger, 
som  vare  anviste  Kronens  Embedsmænd  (45,000  Acres),  fik 
et  bestemt  Antal  Irlændere  Lov  til  at  blive  boende;  Resten 
blev  forjagen  til  øde  Egne  eller  anbragte  paa  Lodder,  der 
vare  for  store  til  at  dø,  for  smaa  til  at  leve  af.  Dette  var 
den  Skæbne,  man  beredte  en  Befolkning,  der  (som  Chichester 
bevidner)  var  lige  paa  Nippet   til  at  blive  Englændere  med 

Liv  Og  Sjæl;  der  ved  disses  første  Fremtræden  havde  hilset 
dem  som  frelsende  Engle  og  gjort  sikker  Regning  paa  som 
Kongen  af  Englands  L'ndersaatter  at  finde  Beskyttelse  ikke 
blot  for  Liv  og  Frihed,  men  ogsaa  for  deres  Ejendom,  og 
nu  med  ét  Slag  mistede  Troen  paa  alt  det,  der  havde  givet 
dem  Haab  om  en  bedre  Fremtid. 

Den  første  Englænder,  der  nøjagtig  har  undersøgt  disse 
Ting  og  betragtet  dem  med  fordomsfrit  Blik,  S.  Rawsou 
Gardiner,*)  søger  med  rette  Grunden  til  hele  Irlands  Li- 
delseshistorie lige  til  den  Dag  i  Dag  i  dette  ulyksalige 
Misgreb.  Hvad  her  var  sket  uden  tvingende  Nødvendighed, 
hørte  til  de  Ting,  som  ikke  kunne  gjøres  godt  igjen;  hvis 
Skæbne  det  er  —  for  saa  vidt  de  ikke  tage  en  Ende  med 
Forfærdelse  —  bestandig  at  maatte  gjeutages  og  bestandig  at 
blive  værre.  Omtrent  en  Menneskealder  havde  den  ny 
Fordeling  af  Ejendommene  bestaaet,  da  Irlænderne  i  Oktober 
1641  over  hele  Ulster  rejste  sig  mod  de  engelske  og  skotske 
Kolonister,  dreve  dem  fra  Hus  og  Hjem  og  huggede  dem 
ned  i  Tusendvis.  Nu  var  Papismen  bleven  den  Lidenskab, 
som  forenede  alt,  hvad  der  oprørte  Irlænderne  mod  Eng- 
lænderne og  Skotterne;  mod  denne  væbnede  Papisme  slap 
Cromwell  1649  sine  Independenters  vilde  Fanatisme  løs,  og 
efter  at  mange  Tusende  Katholiker  vare  faldne  eller  flygtede, 
spærrede  han  Resten  af  det  katholske  Irland  inde  i  en  eneste 
af  de  fire  Provinser:  i  Ulster,  Leinster  og  Munster,  d.  v.  s. 
mod  Nord,  Øst  og  Syd,  skulde  der  kun  bo  Protestanter; 
Vestprovinsen  Connaught  blev  Katholikernes  Ghetto;  Shannon- 
floden  dannede  Grænsen;  enhver  Irlænder,  der  lod  sig  se 
hinsides  den,  kunde  dræbes  af  enhver,  der  mødte  ham.  »Gaa 
Fanden  i  Vold  eller  til  Connaught  I«  tilraabte  Herrerne  det 
ulykkelige  Folk,  som  i  usigelig  Elendighed  levede  sammen- 
presset hinsides  Shannonfloden. 

Restaurationen  bekræftede    det    sidste    store  Ejendoms- 


*)  History  ot  England  1603-1616.    London  1863. 

skifte  Og  føjede  ny  til;  Resultatet  af  Karl  den  andens 
»Settlement«  var,  at  de  katholske  Irlændere  beholdt  omtrent 
(ganske  nøjagtige  Beregninger  herover  findes  ikke)  en  Femte- 
del af  det  irske  Land.  Den  sidste  store  Opstand,  som  Vil- 
helm den  tredje  undertrykkede  ved  Sejren  over  Jakob  den 
anden  ved  Boynefloden  (I  Juli  1690)  og  endte  ved  Freds- 
slutningen i  Limerick  (3  Oktober  1691),  fremkaldte  ny  om- 
fattende Konfiskationer,  der  berøvede  det  katholske  Irland 
saa  godt  som  hele  Resten  af  dets  Landeje;  i  Følge  en  Be- 
regning, der  rigtignok  ikke  er  aldeles  sikker,  blev  der  nemlig 
kuD  levnet  Irlænderne  en  Ellevtedel  af  Øens  Jord,  og  denne 
Rest  var  ikke  fordelt  mellem  mange  smaa  Besiddere,  men 
ejedes  af  fem  eller  sex  katholske  Familier  af  engelsk  Op- 
rindelse, som  af  specielle  Grunde  vare  blevne  benaadede. 
For  Massen  af  det  irske  Folk  var  der  intet  andet  tilovers 
end  at  friste  Livet  som  Forpagtere,  Daglønnere  og  Tiggere, 
en  Tilstand,  der  lige  til  den  Dag  i  Dag  hviler  som  en  For- 
bandelse over  dem. 

I  Aaret  1610  vilde  det  endnu  have  været  muligt  at 
gjøre  Irlænderne  til  et  kulturdygtigt  Folk  med  Sans  for 
Ejendom,  Arbejde  og  ordnede  Tilstande;  men  i  Følge  det 
store  Misgreb,  der  oven  for  er  omtalt,  blev  denne  Mulighed 
forspildt.  Firsindstyve  Aar  efter  havde  man  uigjenkaldelig 
og  grundig  udplyndret  de  ulykkelige  Indvaanere  for  deres 
Arv  og  Eje,  og  det  blev  det  engelske  Parlaments  Opgave 
at  opretholde  en  unaturlig  Tilstand  ved  Midler,  hvoraf  det 
ene  var  mere  fornuftstridigt  end  det  andet. 


n. 

Den  engelske  Friheds  Opblomstring  under  Vilhelm  den 
tredje  beroede  paa  en  Forbindelse  mellem  Landadelen  og  Penge- 
aristokratiet, hvis  Magt  efterhaanden  voxede,  og  som  benyttede 
denne  til  at  lede  Staten  efter  sine  pekuniære  Interesser.  Det 
værgeløse  Slagtoffer  for  denne  Forbindelse  var  Irland,  og  mod 

det  har  Whiggernes  parlamentariske  Lovgivning  raset  paa  en 
Maade,  der  gjennem  ét  forfærdeligt  Exerapel  blandt  mange 
viser,  at  der  ikke  gives  noget  skrækkeligere  Tyranni  end 
det,  et  suverænt  Oligarki  lader  et  underkuet  Folk  sukke 
under.  Den  Frihed,  de  kunde  glæde  sig  ved  i  deres  egen 
Hjemstavn,  og  som  her  udbredte  Oplysning,  Velstand,  Magt 
og  Sikkerhed,  blev  uden  for  denne  til  en  Despotisme,  som 
ingen  Tøjle  kunde  tæmme,  ingen  Skamfølelse  eller  Agtelse 
for  Retten  lægge  Baand  paa.  ødelæggelse.  Død  og  For- 
dærvelse har  Englands  trykkende  Herredømme  siden  dets 
Friheds  Blomstringstid  bragt  over  Irland  og  bringer  det 
endnu  den  Dag  i  Dag. 

Limericks  tapre  Forsvarere  havde  overgivet  sig  til  Kong 
Wilhelm  i  Følge  en  Overenskomst,  hvis  første  Artikel  lød 
saaledes:  »De  romerske  Katholiker  i  dette  Kongerige  skulle 
i  Henseende  til  Udøvelsen  af  deres  Religion  have  saadanne 
Friheder,  som  stemme  med  Irlands  Love,  og  som  de  havde 
under  Karl  den  andens  Regering;  deres  Majestæter  ville 
derfor,  saa  snart  deres  Forretninger  tillade  dem  det,  bestræbe 
sig  for  at  sammenkalde  et  Parlament  i  dette  Kongerige  for 
at  skaffe  de  romerske  Katholiker  saadanne  videre  Sikker- 
heder i  denne  Retning,  som  kunne  tjene  til  at  beskytte  dem 
mod  Overlast  i  Anledning  af  deres  Religion.«  Baade  efter 
Tanke  og  Bogstav  i  dette  Dokument,  hvis  Gyldighed  ikke 
kunde  betvivles,  var  al  Undertrykkelse  og  Forfølgelse  af 
irske  Katholiker  for  derfs  Tros  Skyld  paa  Forhaand  ude- 
lukket. Naar  denne  et  Par  Aar  senere  dog  kom,  naar  den 
fra  det  engelske  Parlaments  Side  blev  iværksat  gjennem  de 
grusomste  og  unaturligste  Love,  uden  at  nogen  Udfordring 
fra  irsk  Side  eller  noget  Angreb  paa  den  engelske  Kirkes 
Stilling  gav  Spor  af  Anledning  dertil,  maatte  Grunden  til 
en  saadan  Fremgangsmaade  ligge  i  et  System,  der  havde 
andre  DrivQedre  end  en  fanatisk  Kirkepolitik;  og  saaledes 
var  det  ogsaa  her.  som  det  i  Aaret  1698,  for  første  Gang, 
og  saa  grelt  nom  vel  muligt  skulde  vise  sig. 

Irlænderne  'havde  endnu  ikke  mistet  al  Grundejendom, 
da  Englændernes  Brødnid  forbød  dem  Salget  af  deres  bedste 
Produkter  og  lukkede  deres  Havne  for  al  Søhandel.  Fra 
1665  var  det  Irlænderne  forbudt  at  indføre  Hornkvæg,  Faar, 
Svin,  Oxekjød  og  Flæsk,  Fedt,  Bedekjed,  ja  endogsaa  Smør 
og  Ost  til  England,  og  en  Lov  fra  1680  indskærpede  dette 
Forbud  paa  ny.  Dette  krævede  den  engelske  Landadels 
Interesser,  medens  Pengearislokratiets  fordrede  Irlands  Ude- 
lukkelse fra  al  Handel  paa  Kolonierne.  De  betydeligste 
blandt  disse  var  den  Gang  de  amerikanske,  og  Irlands  Be- 
liggenhed var  netop  fortræffelig  skikket  til  Handelen  med 
dem.  Netop  derfor  blev  det  udelukket  derfra  ved  den  for- 
bedrede Navigationsakt  af  1663.  Ikke  desto  mindre  havde 
Irland  bevaret  sig  en  Erhvervsgren,  som  begyndte  at  tage 
Opsving  i  samme  Forhold,  som  den  beskæftigede  den  fra 
al  anden  Virksomhed  udelukkede  Arbejdskraft;  det  var  Uld- 
manufakturer, som  i  Særdeleshed  for  den  sydlige  Del  af  Øen 
dannede  en  Kilde  til  Velstand,  ja  til  Rigdom.  Irland  ejede 
herlige  Græsgange;  de  store  Faarehjorde,  som  bleve  holdte 
her,  ernærede  baade  Grundejere  og  Forpagtere;  medens 
Fabrikkerne,  i  hvilke  Ulden  blev  forarbejdet,-  gave  Arbejderen 
hans  daglige  Brød.  Og  hele  denne  blomstrende  Industri, 
Livskilden  for  Tusender  af  flittige  Mennesker,  tilintetgjorde 
det  engelske  Parlament,  da  det  i  A året  1698  paa  de  engelske 
Væveres  Nødraab  mod  denne  generende  Konkurrence  forbød 
Udførsel  af  irsk  Uld  ikke  blot  til  England,  men  overhovedet 
til  Udlandet.  Denne  Lov,  som  aldrig  er  bleven  formildet, 
aldrig  ophævet,  har  i  Irland  tilintetgjort  det  eneste  Arbejde, 
hvorved  et  udplyndret  og  retsløst  Folk  i  det  mindste  kunde 
fortjene  sit  daglige  Brød  paa  en  ærlig  Maade;  fra  den  Tid 
skriver  sig  den  permanente  irske  Hungersnød. 

Jonathan  Svfift  var  32  Aar  gammel,  da  hans  Fødeland 
blev  ramt  af  dette  Tordenslag.  Mange  Aar  efter  har  ban 
anskuelig  skildret  Følgerne  deraf,  og  da  kunde  han  med  de 
indhøstede  Erfaringer    for  Øje   tilføje,    at    denne  af  lumpen 

Egennytte  dikterede  Misgjerning  kun  havde  gavnet  Udlandet, 
Frankrig  og  Spanien,  men  for  England  selv  havde  haft  næsten 
lige  saa  skadelige  Folger  som  for  Irland. 

Da  denne  skæbnesvangre  Akt  gik  igjennem,  siger  han 
i  et  til  K.  Walpole  rettet  Skrift,  var  vor  Handel  blomstrende 
og  frodig,  om  eudskjønt  den  intensteds  traadte  i  Vejen  for 
den  engelske ;  vi  forfærdigede  ingen  fine  Klædesorter  til  over 
sex  Shilling  Alenen,  vore  Væverstole  leverede  kun  grove  Uld- 
og  Linnedvarer,  lette  Halvstofier  og  farvede  Tojer,  som  dels 
benyttedes  af  den  fattigste  Del  af  vor  egen  Befolkning,  dels 
udførtes  til  de  nordlige  Folkeslag,  fra  hvilke  vi  i  Bytte  fik 
Bygningstømmer.  Jæm,  Her,  Hamp,  Beg  og  Tjære.  De 
Penge,  der  den  Gang  vare  i  Omlob  i  Irland,  var  fremmed 
Sølv;  man  kunde  knap  incassere  hundrede  Lstr.  uden  at 
finde  aUe  nordiske  Magters  og  enhver  tysk  Fyrstes  Præg 
paa  sine  Penge.  Disse  Summer  gik  igjen  til  England  som 
Betaling  for  fint  Klæde,  Silke  o.  s.  v.,  Renter,  Kul,  Jærn- 
varer  og  alle  andre  engelske  Fabrikater  og  forsynede  for 
størst«  Delen  Londons  Kjøbmænd  med  fremmed  Solv  til 
Export. 

Det  var  de  engelske  Væveres  gjentagne  Klageraab,  der 
fremkaldte  denne  for  dem  og  for  os  lige  fordærvelige  Akt. 
Med  misundeligt  Blik  saae  de  paa  vor  Trivsel  og  klagede 
over,  at  de  bleve  underbudte  af  os  i  Varer,  som  de  aldeles 
ikke  forfærdigede!  Det  skyldtes  Tryk  fra  deres  Side,  at 
Akten  blev  udstedt,  og  at  vi  mistede  vor  fordelagtige  Handel 
med  de  nordlige  Lande.  Have  de  maa?ke  vundet  den?  Nej! 
sikkert  ikke ;  den  Handel,  de  havde,  er  siden  den  Tid  stadig 
gaaet  tilbage;  der  skal  være  Stæder,  som  før  denne  usalige 
Bill  helt  og  holdent  levede  af  Uldmanufakturer,  og  i  hvilke 
der  nu  til  Dags  ikke  er  en  eneste  Væverstol  mere.  Jeg 
vil  forsøge  at  angive  de  sande  Grunde  til  deres  Handels 
Forfald  og  vor  Elendighed. 

Tre  Fjerdedele  af  Beboerne  i  det  Kvarter,  hvor  jeg 
bor,  vare  engelske  Manufakturarbejdere,  hvem  Uheld  i  deres 

Forretning,  letsindig  Gjæld  eller  Trykket  af  en  stor  Familie 
havde  drevet  til  vort  billige  Land.  Disse  Folk  bleve  an- 
vendte til  at  forarbejde  vor  groveste  Uld,  medens  den  fineste 
blev  sendt  til  England.  Nogle  af  disse  havde  taget  Børn  af 
indfødte  Irlændere,  der  formedelst  Deltagelse  i  Revolutionen 
havde  mistet  deres  Ejendomme  og  nu  vare  nødsagede  til  at 
kaste  sig  over  et  eller  andet  Haandværk,  i  Lære.  Da  denne 
Lov  gik  igjennem,  maatte  vi  give  mange  Tusende  af  disse 
Folk  Afsked.  De,  som  havde  bragt  det  til  noget,  vendte 
hjem  og  oversvømmede  England  med  Haandværkere ;  de,  hvis 
Gjæld  endnu  ikke  var  betalt,  vandrede  til  Frankrig,  Spanien 
og  Nederlandene,  hvor  de  bleve  vel  modtagne;  saaledes  have 
fremmede  bemægtiget  sig  vor  Kunstfærdighed;  fremmede 
indføre  desuden  trods  alle  Handelsforbud  den  bedste  irske 
Uld  i  store  Kvantiteter,  og  Smughandelen  i  Uld  til  Frankrig, 
Spanien  og  Portugal  er  bleven  Irlands  mest  blomstrende 
Erhvervskilde. 

Denne  økonomiske  Underkuelsespolitik  afgiver  den  bedste 
Maalestok  for  Bedømmelsen  af  de  vanvittige  Undertrykkelses- 
love  mod  Katholikerne  i  Irland,  i  hvis  Affattelse  Parlamenterne 
under  Vilhelm  den  tredje,  Anna  og  de  to  første  Georger  forme- 
lig have  overbudt  hverandre,  medens  England  selv  var  blevet 
et  Tolerancens  Land,  et  Fristed  for  Forskere  og  Fritænkere. 
Hvis  virkelig  det  oplyste  protestantiske  England  var  af  den 
Mening,  at  Papismen  i  Irland  var  en  Pest,  som  burde  ud- 
ryddes ved  ethvert  som  helst  Middel,  vilde  det  have  været  baade 
mere  menneskeligt  og  i  politisk  Henseende  klogere  aabent 
og  ærlig  at  give  det  ulykkelige  Folk  Valget  mellem  øje- 
blikkelig Omvendelse,  Udvandring  eller  en  grusom  Død  end 
dette  lovhjemlede  Pinselssystem,  som  var  beregnet  paa  at 
gjore  den  katholske  Irlænder  Opholdet  i  Hjemmet  til  et 
Helvede,  at  forgifte  ham  hver  Blodsdraabe  og  ved  hvert 
Aandedrag  indskærpe  ham,  at  han  var  uslere  og  mere  rets- 
løs end  det  ringeste  Stykke  Kvæg  hos  hans  protestantiske 
Godsherre.     Dog  at  udrydde  Papismen  i  Irland  havde  Lov- 

giverne  slet  ikke  haft  til  Hensigt;  den  var  jo  bleven  saare 
uskyldig:  siden  1691  havde  den  ikke  længere  nogen  Militær- 
magt til  sin  Raadighed,  og  naar  Jakobiterne  i  det  protestan- 
tiske Skotland  opbød  deres  bestandig  marchfærdige  Høj- 
lændere, var  der  i  Irland  ikke  en  Sjæl,  der  rerte  sig,  ja 
man  kunde  endog  overfore  de  Regimenter,  der  vare  samlede 
her,  til  England  for  ved  Hjælp  af  dem  at  knuse  Jakobiterne. 
De  barbariske  Lovbud,  som  i  Særdeleshed  fra  Aaret  1703, 
det  ene  strængere  end  det  andet,  udgik  mod  de  irske  Ka- 
tholiker,  udelukkede  dem  fra  ethvert  Embede,  fra  al  selv- 
stændig Besiddelse  af  Grundejendom  og  enhver  Mulighed 
for  at  erhverve  sig  Dannelse  og  fortjene  mere,  end  hvad  der 
lige  var  nødvendigt  for  at  friste  Livet,  havde  simpelthen  til 
Hensigt  at  hindre,  at  den  irske  Befolknings  Masse  fra  en 
Slaveflok  med  Slavesind  arbejdede  sig  op  til  en  Magt,  som 
kunde  afkaste  det  engelske  Mindretals  Aag.  For  at  disse 
kunde  bevare  Friheden,  d.  v.  s.  beholde  Magten,  var  det 
nødvendigt,  at  de  indfødte  Irlændere  henslæbte  deres  Liv  i 
Uvidenhed  og  Fattigdom.  Dette  fremgaar  med  brutal  Tyde- 
lighed af  Bestemmelsen  fra  det  samme  Aar  (1703),  som 
aldeles  udelukkede  Kaiholikerne  i  Irland  fra  Erhvervelse  af 
Grundejendom,  forbød  dem  at  slutte  en  Forpagtnings  Kontrakt 
for  længere  Tid  end  en  og  tredive  Aar,  og,  for  at  man  kunde 
være  ganske  sikker  paa,  at  de  intet  lagde  op  i  denne  Tid 
bestemte,  at  Afgiften,  saa  længe  Forpagtningen  varer,  skal 
beløbe  sig  til  mindst  ^k  af  Udbyttet;  forøges  dette,  stiger 
Afgiften  i  samme  Forhold,  for  at  Forpagteren  under  alle 
Omstændigheder  ikke  skal  beholde  mere  end  ^  3 ;  og  for  at 
disse  Bestemmelser  ikke  skulde  blive  overtraadte,  blev  der 
udsat  en  Belønning  for  enhver,  der  gav  Oplysning  om  en 
Kontrakt,  som  tilstod  en  katholsk  Forpagter  større  Fordel. 
Angiveren  kunde  saa  for  egen  Regning  overtage  Forpagt- 
ningen og  indtræde  i  Nydelsen  af  alle  de  Fordele,  den  tilstod. 
I  saadanne  Love  aabenbarer  sig  den  egentlige  Mening 
med  og  derigjennem  hele  Ryggeslosheden  i  et  System,  ved 

hvis  Omtale  en  sandhedskj ærlig  engelsk  Historieskriver  som 
f.  Ex.  Lecky*)  gribes  af  den  samme  Forbitrelse,  der  en  Gang 
lagde  Burke  saa  flammende  Ord  paa  Læben. 

Irlands  Stilling  forværredes  Aar  for  Aar,  jo  mere  Whig- 
gernes og  det  protestantiske  Dynastis  Herredømme  befæstedes. 
Ikke  en  Sjæl  rørte  sig  i  Irland  under  det  store  Jakobiter- 
oprør  1715,  og  en  Del  af  de  der  liggende  Regimenter  kunde 
man  føre  over  til  England  for  at  bruge  dem  mod  Højlæn- 
derne. Da  man  fire  Aar  efter,  1719,  atter  frygtede  for  et 
Indfald  i  England,  tilbød  Lord  Statholderen  af  Irland,  Her- 
tugen af  Bolton,  uden  videre  at  lade  Størstedelen  af  sine 
Regimenter  gjøre  Tjeneste  i  England;  syv  bleve  virkelig 
ogsaa  indskibede,  og  fire  andre  stode  i  Begreb  med  at  følge 
dem,  da  Faren  trak  over.  Under  Urolighederne  1 722  kunde 
man  strax  sende  sex  irske  Regimenter  til  England,  og  Ærke- 
biskop King  skrev  i  Maj  samme  Aar  til  Ærkebiskoppen  af 
Canterbury:  »Vi  sende  eder  sex  Regimenter  til  Hjælp.  Naar 
man  betænker,  hvor  stort  Papisternes  Antal  er  her  til  Lands, 
at  vor  Adel  for  største  Delen  lever  i  England,  og  at  alle 
vore  Penge  ogsaa  gaa  did,  skulde  man  tro,  at  vi  snarere 
maatte  se  os  nødte  til  at  kræve  Hjælp  af  eder.  end  I  af  os. 
Dog  er  det  nu  allerede  tredje  Gang  siden  Hs.  Majestæts 
Tronbestigelse,  at  vi  gjøre  det;  ikke  desto  mindre  have  vi 
holdt  dette  Rige  frit  for  Oprør  og  Rebellion,  og  det  er  mere, 
end  der  lader  sig  sige  om  England  eller  Skotland.«  Og 
netop  i  disse  Aar  har  paa  den  ene  Side  det  irske  Gehejme- 
raad  (1719),  paa  den  anden  Side  det  irske  Underhus  (1723) 
udstedt  ny  Forfolgelseslove  mod  katholske  Præster,  der  vidne 
om  den  mest  raadvilde  Angst  for  Papismen.  Det  irske 
Gehejmeraad  var  ligesom  det  irske  Parlament  udelukkende 
sammensat  af  Englændere  og  derfor  et  bestandig  tjenstvilligt 
Organ  for  engelsk  Tyranni ;  hvad  Parlamentet  angaar,  karak- 

teriseres  det  tilstrækkelig  ved  den  Omstændighed,  at  det  den 
26de  Marts  1699  bekræftede  den  oven  for  omtalte  Døds- 
dom over  de  irske  CJldmanu  fakturer.  Naai"  nu  begge  disse 
Forsamlinger  en  skjønne  Dag  faldt  paa  aabenlyst  at  mod- 
sætte sig  en  Foranstaltning  af  den  engelske  Eegering ;  naar 
der  som  en  Følge  heraf  i  Irland  rejste  sig  en  sand  Storm, 
der  tvang  det  mægtige  Whigministerium  til  et  lidet  be- 
rømmeligt Tilbagetog,  saa  maatte  det  enten  dreje  sig  om 
en  aldeles  uhort  Voldshandling,  eller  ogsaa  maatte  ved  en 
og  for  sig  ubetydelig  Anledning  Følelsen  af  det  unaturlige 
i  hele  Forholdet  mellem  de  to  Lande  have  gjort  sig  gjældende 
med  overvældende  Styrke.  Det  sidste  var  Tilfældet.  Der 
havde  længe  hersket  en  følelig  Mangel  paa  Skillemønt  i 
Irland,  da  Walpole  for  at  afhjælpe  denne  i  Aaret  1722  til- 
delte en  stor  Jærnværksejer,  William  Wood,  Patent  paa,  til 
Brug  for  den  irske  Omsætning,  at  slaa  Halv-  og  Kvart- 
pence indtil  et  Beløb  af  108,000  Lstr.  Mod  dette  Ment- 
patent  rejste  Regeringen  og  Parlamentet  i  Dublin,  Pressen 
og  det  hele  Land  en  saa  voldsom  Protest,  at  Ministeriet, 
efter  flere  forgjæves  Forsøg  paa  at  faa  Stormen  til  at  lægge 
sig,  tog  Forordningen  tilbage,  betalte  Wood  en  betydelig 
Skadeserstatning  og  lod  Tingene  være,  som  de  vare.  At 
regne  efter  den  Maade,  hvorpaa  engelske  Historieskrivere,  i 
Særdeleshed  Whigpartiets,  pleje  at  behandle  alt,  hvad  der 
angaar  Irland,  vilde  sandsynligvis  den  hele  Sag  være  gaaet 
i  Glemme,  hvis  ikke  en  Forfatter  af  først«  Rang  havde 
grebet  ind  i  Striden  og  loftet  sin  Stemme  til  Forsvar  for 
det  mishandlede  L'land,  og  det  en  Stemme,  som  ikke  uden 
videre  lod  sig  tie  ihjel. 

III. 

Denne  Forfatter  var  den  allerede  nævnte  Jonathan 
Swift,  Irlands  første  Folketribun  i  dets  Kamp  mod  Englands 
Voldsherredømme.     Fedt  den  30te  November  1667  i  Dublin, 

hvor  han  ogsaa  fik  sin  Uddannelse,  var  han  opvoxen  under 
Nød  og  Savn;  tidlig  fortrolig  med  sit  Fødelands  Natur  og 
Folk,  fra  Ungdommen  bekjendt  med  dets  Lidelser  og  selv 
alt  andet  end  et  Lykkens  Skjødebarn,  var  denne  Mand  ved 
sin  Lobebane  og  Karakter  ligesom  skabt  til  de  undertryktes 
Forsvarer.  Som  Luther  sin  hellige  Vrede,  saaledes  betragtede 
Swift  »sæva  indignatio«  som  sin  bedste  Arv. 

Paa  Moor  Park,  et  Herresæde,  der  tilhørte  Sir  William 
Temple,  hvis  Sekretær  han  i  Begyndelsen  var,  og  hvis 
Yndling  og  fortrolige  han  senere  blev,  uddannede  den  unge 
gejstlige  sig  i  al  Stilhed  til  politisk  Skribent.  Forfatteren 
til  »Ammestuehistorier«  *)  (udkommen  1704)  var  allerede  tid- 
ligere bekjendt  som  udmærket  Fortæller;  nu  greb  han  med 
en  Kraft  uden  Lige  ind  i  Whiggernes  og  Toryernes  Parti- 
kamp, og  optraadte,  da  han  navnlig  af  kirkepolitiske  Grunde 
stod  i  Opposition  til  de  første,  fra  November  1710  som 
Toryernes  frygtede  Stridsmand.  Swifts  Essays  i  »Examiner« 
overgik  i  Sprogets  ildfulde  Kraft  alt,  hvad  den  politiske  Presse 
i  England  hidtil  havde  frembragt;  den  fejrede  Addison 
rømmede  Valpladsen  for  hans  overlegne  Talent.  Digterens 
rige  Fantasi  og  Tænkerens  ubønhørlige  Dialektik  stod  lige 
saa  ubetinget  til  hans  geniale  Pens  Raadighed  som  spillende 
Vid,  tilintetgj ørende  Haan  og  en  Pathos,  som  i  sin  Jævn- 
hed gik  mere  til  Hjærtet  end  en  Strøm  af  Ord.  Jonathan 
Swift  har  forstaaet  at  smedde  den  engelske  Prosa  til  et 
stærkt  og  bidende  Vaaben  i  Partiernes  Kamp  som  ingen  før 
ham  og  knap  nogen  efter  ham.  Indtil  Dronning  Annas 
Død  var  han  Sjælen  i  Torymiuisteriet  Harley-St.  John,  udad- 
til dets  kraftige  Forsvarer,  indadtil  dets  aldrig  svigtende 
Raadgiver.  Det  var  en  sand  Tilfredsstillelse  for  den 
borgerlige  Parvenu  uden  Embede  og  Titel  at  regere 
det  regerende  England,  at  tilkaste  de  hovmodige  Lorder 
Drikkepengene,    at   forskrække  dem   ved   sin    Panderynken, 

at  bringe  dem  til  Fortvivlelse  ved  sin  tavse  Vrede  og,  naar 
de  havde  gjort  Afbigt,  igjen  at  tage  dem  til  Naade.  Uund- 
værlig for  Statsmændene  paa  Grund  af  sit  Talent  var  han, 
naar  han  vilde,  ogsaa  uimodstaaelig  for  Menneskene ;  intet 
kunde  maale  sig  med  hans  Underholdnings  Trylleri. 
Pennen  havde  han  hævet  til  en  Stormagt,  for  hvilken 
Fedsiens  og  Guldets  Magnater  bojede  sig;  han  betragtede 
det  som  en  skjon  Opgave  for  sin  Indflydelse  at  støtte  Ta- 
lentets Adel  og  befri  det  for  Næringssorger.  Berkeley, 
Congreve,  Steele,  Pope  og  mange  andre  have  med  Tak- 
nemmelighed nydt  godt  af  hans  mægtige  Anbefaling;  han 
kunde  rose  sig  af  at  have  skaffet  mer  end  50  Mænd,  der 
personlig  slet  ikke  angik  ham,  Stillinger,  over  hvilke  deres 
Talenter  kastede  Glans.  Naar  i  Dronning  Annas  »augusteiske 
Tidsalder«  Litteraturen  blomstrede,  uden  at  dens  Dyrkere 
lede  Nod,  skyldtes  det  især  ham.  Og  af  al  denne  Herlig- 
hed, han  som  en  Hersker  tronede  i,  udrev  Dronning  Annas 
Død  og  Toryernes  Fald  ham  skaansellost  (1ste  Avgust 
1714).  Whiggernes  Herredomme  berøvede  ham  ikke  blot 
hans  Stilling,  men  gjorde  ogsaa  Ende  paa  alle  hans  For- 
haabninger.  Swift  trak  sig  tilbage  til  Dublin;  her  levede 
han  som  Dekan  ved  St.  Patricks  Kirke;  sit  gejstlige  Embeds 
Pligter  rogtede  han  med  mere  Iver,  end  man  kunde  vente 
af  hans  Maade  at  tale  og  skrive  om  religiøse  Gjenstande 
paa,  men  samtidig  fulgte  han  de  offentlige  Begivenheder 
med  større  Interesse,  end  hans  mangeaarige  Tavshed 
lod  ane. 

I  Aaret  1720  optraadte  han  første  Gang  til  Forsvar 
for  det  mishandlede  Irland;  som  protestantisk  gejstlig  af  ud- 
præget højkirkelige  Anskuelser  kunde  man  ikke  vente,  at 
han  skulde  fole  Deltagelse  for  Irlændernes  sørgelige  Stilling 
som  Katholiker;  han  har  heller  aldrig  haft  nogen  saadan 
Følelse,  lige  saa  lidt  som  han  har  fremhyklet  den.  Des 
mere  troværdigt  er  alt,  hvad  han  fortæller  om  den  Elendig- 
hed, hele  Irlands  Befolkning  uden  Hensyn  til  Afstamning, 

Bekjeudelse  og  Stand  sukkede  uuder.  Den  økonomiske 
Ruin,  England  ved  at  tilintetgjore  den  irske  Uldhandel  har 
bragt  over  Landet,  er  Gjenstand  for  hans  første  Flyveskrift 
fra  1720,*)  i  hvilket  han  fremsætter  det  Porslag,  ikke 
længere  at  kjøbe  noget  af  det  havesyge  England  med  Und- 
tagelse af  dets  Kul,  men  forarbejde  alt,  hvad  Befolkningen 
behøver  til  Klæder  og  Bohave,  i  Landet  selv  ved  eget  Ar- 
bejde, Forholdet  mellem  begge  Riger  anskueliggjør  han 
ved  den  fra  Ovid  hentede  Fabel  om  Pallas  og  Arakhne: 
»Gudinden  havde  hørt  Tale  om  Arakbne,  en  ung  Pige,  der 
besad  stor  Færdighed  i  at  spinde  og  væve.  De  indgik  en 
Væddestrid  med  hinanden,  og  da  Pallas  saae,  at  hun  næsten 
maatte  give  tabt  i  sin  egen  Kunst,  blev  hun  greben  af 
Raseri  og  Misundelse,  slog  Medbejlerinden  til  Jorden,  for- 
vandlede hende  til  en  Edderkop  og  fordømte  hende  til  evig 
at  spinde  og  væve  ud  af  sit  eget  ludre.  Jeg  bekjender,  at 
jeg  lige  siden  mine  Drengeaar  stadig  har  haft  Medlidenhed 
med  den  stakkels  Arakhne  og  aldrig  rigtig  har  kunnet  fatte 
Kjærlighed  til  den  Gudinde,  der  fældede  en  saa  grusom  og 
uretfærdig  Dom;  men  en  saadan  Dom  bringer  England  til 
Anvendelse  paa  os  og  med  endnu  større  Strænghed  og 
Haardhed-,  thi  den  største  Del  af  vore  Indvolde  og  ædlere 
Dele  bliver  nok  revet  os  ud  af  Livet,  men  vi  faa  ikke  Lov 
til  selv  at  spinde  og  væve  dem.« 

Dette  var  Swifts  første  Dyst.  Den  lille  Afhandling, 
hvis  Forfatter  ikke  havde  navngivet  sig,  gjorde  det  dybeste 
Indtryk.  Irlands  Overdommer  lod  i  Mangel  af  bedre  den 
Mand  arrestere,  der  havde  trykket  det  farlige  Oprørsskrift, 
men  den  store  Jury  lod  sig  ikke  fravriste  noget  uskyldig« 
mod  ham,  uagtet  den  ni  Gange  sendtes  tilbage  for  at  raad- 
slaa  paa  ny  og  i  det  hele  blev  fastholdt  elleve  Timer,  alt- 
saa  indtil  den  var  fuldstændig  udmattet  af  Sult;  og  dette 
Symptom  var  maaske  endnu  farligere  end  selve  Skriftet. 


*)  Works  ed.  Roscoc  II,  62—65. 

Hans  andet  og  betydeligere  Indlæg  i  Striden  fremkom , 
den  Gang  begge  det  irske  Parlaments  Huse  havde  protesteret 
mod  Woods  Montpatent,  og  der  var  Fare  for,  at  det  allige- 
vel vilde  blive  bragt  til  Udforelse,  naar  Befolkningen  ikke 
rerte  sig  imod  det.  Da  skrev  Swift  i  Sommeren  1724  det 
ferste  Brev*)  til  Kongeriget  Irlands  Forretningsmænd, 
Detailhandlere,  Forpagtere  og  Landmænd,  i  hvilket  han  med 
følgende  højtidelige  Tiltale:  »Brodre,  Venner,  Landsmænd 
og  Medundersaatter«  greb  Ordet  for  at  skildre  de  uhyi'e 
Farer,  hvormed  »Jærnkræmmeren«  "Woods  Halvpence  tmede 
et  Land,  der  allerede  var  ulykkeligt  nok  i  Forvejen.  Den 
Maade,  Swift  her  gik  frem  paa,  finder  nu  til  Dags  endog- 
saa  hans  Forsvarere,  som  Lecky,  forkastelig,  og  lige  saa 
umuligt  det  for  Ojeblikket  er  at  afgjore  Striden  om  Værdien 
af  Woods  Kobbermonter,  lige  saa  sandsynligt  er  det,  a 
Swift  gjor  sig  skyldig  i  en  uhyre  Overdrivelse,  naar  han 
drister  sig  til  at  paastaa,  at  enhver,  der  tog  imod  den  ny 
Mønt,  næsten  vilde  tabe  elleve  Pence  paa  en  Shilling,  og 
ferte  det  hele  tilbage  til  den  djævelske  Plan  at  bringe 
Irland  til  Tiggerstaven.  Dog  dette  er  kun  en  Side  af 
Sagen,  den  som  Swift  med  Vilje  drog  frem  i  de  grelleste 
Farver  og  med  de  groveste  demagogiske  Eflfektmidler  for  at 
ramme  et  Folk,  som  ingen  Presse,  ingen  offentlig  Mening 
ejede,  der  ikke  havde  Sans  for  sine  vigtigste  Interesser,  paa 
det  eneste  omme  Punkt;  thi  det  gjaldt  om  overhovedet 
at  faa  det  vakt  og  sat  i  Stand  til  at  betragte  Hovedsagen, 
nemlig  Retssporgsmaalet  om  Landets  Stilling;  at  det  er 
dette,  han  har  for  Øje,  fremgaar  allerede  til  Dels  af  det 
første  Brev,  medens  de  følgende  bestandig  vidtløftigere  og 
til  Slutningen  udelukkende  dreje  sig  om  dette  Æmne.  Vi 
behøve  SMllemont-  siger  han,  det  er  sandt;  men  hvorfor 
tillader  man  os  ikke  selv  at  slaa  den,  uagtet  vi  saa  ofte 
have  anmodet  derom? 


*    Works  ed.  Roscoe  II,  1  og  flg 

Hr.  Wood  har  efter  Møntmesteren  Isaak  Newtons 
Sigende  nøjagtig  opfyldt  sin  Kontrakt;  men  med  hvem  har 
han  sluttet  Kontrakten?  Med  os,  med  Irlands  Parlament 
og  Folk?  Irland  er  et  »afhængigt  Kongerige«  raaber  man 
over  til  os  fra  England.  Det  er  ikke  sandt,  det  staar  ikke 
skrevet  i  nogen  Lov.  Jeg  fattige  Klædekræmmer*)  er  næst 
Gud  ikke  afhængig  af  nogen  undtagen  Kongen,  min  Herre, 
og  mit  eget  Lands  Love.  Ganske  vist  have  i  vore  Dage 
engelske  Parlamenter  gjort  Fordring  paa  Retten  til  at  give 
bindende  Love  for  dette  Kongerige;  men  den  berømte  Mo- 
lyneux,  **)  en  her  i  Landet  født  Englænder,  har  med  Grunde 
hentede  fra  Sandhed,  Fornuft  og  Retfærd  uigjendrivelig 
tilbagevist  denne  Anmasselse,  og  kun  den  raa  Magt  har 
formaaet  at  bringe  hans  Beviser  til  Tavshed ;  elleve  vel- 
bevæbnede Mænd  kunne  jo  sagtens  gjøre  det  af  med  en 
eneste  i  bar  Skjorte.  Endelig  giver  han  sine  dybeste  Fø- 
lelser Luft  i  det  7de  Brev,  der  er  rettet  til  begge  Par- 
lamentets Huse:  »Jeg,  der  kun  er  en  jævn  Mand  af 
Folket,  erklærer  herved  for  mit  Vedkommende  højtidelig  i 
den  almægtige  Guds  Navn,  at  jeg  hellere  vil  lide  den  mest 
vanærende  og  kvalfulde  Død  end  tage  imod  denne  for- 
bandede Mønt  eller  en,  der  er  den  lig,  indtil  jeg  tvinges 
dertil  ved  en  Lov,  vedtagen  af  mit  eget  Land;  men  skulde 
det  ske,  da  vil  jeg  drage  bort  til  et  fremmed  Land  og  der 
æde  Armodens  Brød  med  et  frit  Folk.  Vort  almindelige 
Ønske  er,  at  Hs.  Majestæt  vil  give  os  Tilladelse  til  at  slaa 
Halvpence  i  dette  Kongerige  til  vort  eget  Brug  med  de 
Indskrænkninger,   et  Parlament   her  i  Landet  maatte  fore- 


*)  Swifts  Breve  ere  skrevne  under  det  pseudonyme  Navn  Drapier 
(af  Draper,  on  Klædehandler). 

*)  En  engelsk  lærd,  Ven  af  Locke  og  Forfatter  til  et  Skrift, 
der  udkom  1698  under  Titlen:  Case  of  Ireland,  hvori  han 
paaviste  Irlands  Ret  til  Selvstyrelse.  Skriftet  blev  paa  det 
engelske  Parlaments  Befaling  strax  brændt,  thi  det  talte 
Sandhed. 

skrive;  thi  Retten  til  selv  at  slaa  Guld-  og  Sølvmønt  har  i 
Udlandet  enhver  Skillingsfyrste,  og  den  blev  i  Skotland  ud- 
øvet paa  Unionens  Tid,  uagtet  Skotland  i  Henseende  til 
Jordbund,  Klima  og  Landomraade  ikke  er  en  Fjerdedel  saa 
meget  værd  som  Irland,  thi.  Biskop  Burnet  siger,  at  det 
ikke  kan  opveje  euFyrretyvendedelaf  den  Værdi,  det  yppige 
Britannien  har,  og  med  Hensyn  til  de  Fordele,  England 
hester  her  fra,  ikke  en  Fyrretyvetusendedel,  uagtet  jeg  maa 
indrømme,  at  en  Splint  i  Øjet  eller  en  Torn  i  Siden  er 
mere  generende  end  en  Bjælke  eller  en  Pæl  langt  borte. 
Englands  og  de  fleste  andre  Landes  Historie  beviser  til 
Overflod  de  sørgelige,  hyppig  ligefrem  tragiske  Virkninger 
Møntrettens  Misbrug  til  Forringelse  af  Metallets  Værdi  kan, 
have.  Det  er  det  mest  kildne  Punkt  i  Statsforvaltningen 
og  berorer  hver  enkelt  paa  det  føleligste.  Naar  Pengenes 
Værdi  er  vilkaarlig  eller  ubestemt,  kan  ingen  sige, 
om  han  overhovedet  ejer  noget;  intet  Saar  foles  saa 
pludselig,  læges  saa  langsomt  og  efterlader  saa  dybe  og 
varige  Ar. 

Min  Mening  er,    at   denne  stakkels  ulykkelige  0  i  det 
mindste  kan  gjøre  Fordring  paa  nogen  Skaansel  fra  Englands 
Side,  ikke  blot  ii   Kraft   af  kristelig  Kjærlighed .    naturlig 
Billighed  og  almindelig  Menneskeret,  men  hovedsagelig  paa 
Grund    af  de  umaadelige   Fordele,    England   drager   af  os, 
uden  hvilke  dette  Kongerige  vilde  indtage  en  ganske  anden 
Stilling  i  Evropa,    end  det  nu  gjør.«     Og  nu  opregner  han 
nitten  forskjellige  Indtægtskilder,    gjennem    hvilke  England 
fra  Irland  har  en  aarlig  Nettogevinst  af  700,000  Lstr.;  der 
gives  ikke  nogen  Maade  at  tabe    paa   i  Handelssager,    som 
ikke  i  Irland    er  uddannet   til    den   højeste  Grad   af  Fuld- 
kommenhed.      »Overalt    er    der    noget,    der    minder    om 
,    William  Wood;  alle  Grenene  har  man  hugget  af  Træet,  nu 
er  Øxen  hævet  mod  Eodderne.«     Montpatentet,   for   hvilket 
den  rige  Wood  havde  betalt  en  betydelig  Sum  til  Hertug- 

indeu  af  Kendal,*)  var  kun  et  enkelt  Tilfælde,  der  særlig 
egnede  sig  til  at  belyse  Englands  hele  Styrelse;  kun  paa 
denne  Baggrund  kunde  Striden  vinde  saa  stor  Betydning  og 
fremkalde  den  umaadelige  Ophidselse,  der  sluttelig  bragte 
Planen  til  at  gaa  over  Styr.  Den  overvældende  Uret,  Swift 
i  denne  Anledning  bragte  paa  Bane,  uden  at  en  ærlig  Mand 
var  i  Stand  til  at  sige  ham  imod,  kaster  et  formildende 
Skjær  over  de  Midler  og  den  Fremgangsmaade,  han  anvendte 
i  Kampen.  Det  var  en  retfærdig  Sag,  han  kæmpede  for, 
og  Bevidstheden  herom  har  givet  hans  Sprog  en  Ild,  der 
fordobler  hans  Veltalenheds  naturlige  Magt. 

»Jeg  har  opbudt  alt,«  skriver  han  3  Aar  efter,**)  »for 
at  bekæmpe  min  Forbitrelse;  den  er  ikke  fremkaldt  hos  mig 
ved  nogen  som  helst  personlig  Interesse,  thi  ikke  en  Plet 
Jord  paa  hele  Øen  kan  jeg  kalde  min.«  Hans  Folks  Ulykke 
skar  ham  i  Hjærtet,  og  en  retfærdig  Harme  overmandede 
ham,  naar  der  til  al  denne  Nød  og  Elendighed  desuden  blev 
føjet  Spot  og  Haan;  naar  han  maatte  opleve,  at  man  talte 
til  Gammel-Englands  mætte  Dyd  om  »det  blomstrende  rige 
Irland.«  Den  fremmede,  siger  han,  der  berejste  vor  0, 
vilde  snarere  tro,  at  han  var  i  Lapland  eller  Island  end  i  et 
Land,  Naturen  i  den  Grad  har  velsignet  med  Frugtbarhed 
og  mildt  Klima  som  vort.  Befolkningens  elendige  Dragt, 
Levemaade  og  Boliger ;  den  almindelige  Tilbagegang  i  Kultur 
i  de  fleste  Dele  af  Kongeriget;  alle  Adelens  og  Godsejer- 
standens Herresæder  i  Ruiner  og  intet  nyt  i  de  forfaldnes 
Sted;  Forpagtere,  der  maa  betale  aldeles  uoverkommelige 
Afgifter  og  derfor  leve  med  deres  Familie  af  Kartofler  og 
Kjærnemælk,  i  Snavs  og  Smuds,  uden  Sko  og  Strømper  paa 
Fødderne,  i  Huse,  der  knap  kunde  maale  sig  med  en  engelsk 
Svinesti.     Det  vilde  være  det  lidet  tiltalende  Syn,  der  modte 


*)   Georg   den   førstes   Elskerinde;   hendes   egentlige  Navn   var 
Melusine  von  Eberstein. 
**)    A  Short  view  of  the  state  of  Irland  1727.     Works  II,  79-81. 

en  engelsk  Beskuers  Øje.  Nostra  miseria  magna  est.  Alle 
Grunde,  der  anføres  for  at  godtgjøre  Irlands  Kigdom,  ere 
lige  saa  mange  logiske  Beviser  for  dets  Armod.  Afgifternes 
Stigen  er  udpresset  af  Forpagternes  Blod,  stjaalen  fra  deres 
Fede,  Klæde  og  Boliger;  Tiggerne  i  England  leve  bedre 
end  de.  Den  lave  Rentefod,  der  i  alle  andre  Lande  er  et 
Tegn  paa  Velstand,  er  hos  os  kun  et  Tegn  paa  Elendighed, 
thi  der  existerer  iugen  Forretning,  som  kunde  foranledige 
Folk  til  at  søge  Laan.  Det  er  den  eneste  Aarsag  til  den 
hoje  Pris  paa  Grundejendommene,  thi  kun  i  dem  jjan  man 
anbringe  opsparede  Kapitaler;  derfra  skriver  sig  Levneds- 
midlernes Fordyrelse,  fordi  Forpagterne,  hvor  usselt  de  end 
leve,  ikke  kunne  overkomme  at  betale  saa  uhyre  Afgifter 
uden  at  forhøje  Priserne  paa  Korn  og  Kvæg.  kland  er  det 
eneste  Rige,  der  ikke  er  i  Besiddelse  af  den  naturligste  af 
alle  Rettigheder,  Retten  til  at  handle  med  sine  egne  Pro- 
dukter og  Varer;  men  et  Land  uden  Handel  er  et  Laud,  i 
hvilket  hele  Arbejderbefolkningen  maa  tigge,  stjæle,  sulte 
eller  udvandre,  og  Understøttelse  af  Masseudvandringer  ved 
Statstilskud  vilde  da  ogsaa  være  den  største  Velgjerning, 
England  kunde  vise  Irlands,  den  »vanærede  Piges«  (injured 
ladys)  ulykkelige  Bern.  >Det  er  et  sørgeligt  Syn,«  skrev 
han  1729,  »for  dem,  der  gjennemvandre  denne  store  Stad 
eller  rejse  i  Landet,  at  se  Gaderne,  Vejene  og  Hytternes 
Døre  opfyldte  af  kvindelige  Tiggere,  fulgte  af  tre,  fire  eller 
sex  pjaltede  Børn,  der  plage  enhver  forbigaaende  med  Bøn  om 
Almisse.  I  Steden  for  at  passe  deres  Hus  maa  alle  disse 
Mødre  strejfe  omkring  den  hele  Dag  for  at  tigge  Føden 
sammen  til  deres  hjælpeløse  smaa;  naar  Børnene  voxe  til, 
blive  de  Tyve,  fordi  de  ikke  finde  Arbejde,  eller  forlade 
deres  Fødeland  for  at  fægte  for  Prætendenten  i  Spanien 
eller  sælge  sig  til  Barbadoes.«  Dog  nok  af  disse  Rædsels- 
billeder, hentede  fra  en  Masseelendighed,  der  næsten  er 
bleven  til  et  Ordsprog,  som  endnu  den  Dag  i  Dag  vedvarer 
i  samme  Udstrækning,  og  som  man  sandsynligvis  aldrig  vil 

kunne  raade  Bod  paa.  I  det  Øjeblik,  vi  skrive  dette  (Juli 
1880),  foreligger  der  det  engelske  Parlament  en  officiel  Be- 
retning om  Nøden  i  Irland,  der  paa  en  sørgelig  Maade 
illustrerer  den  vidunderlige  Kjendsgjerning ,  at  der  over- 
hovedet endnu  existerer  en  Landbostand  paa  den  ulykke- 
lige 0. 

Jonathan  Swift  var  den  første,  der  gav  et  Billede  af 
dette  Folks  Ulykke,  og  det  er  hans  uforgængelige  Ros.  Den 
Gang  han  gjorde  det,  sørgede  han  over  et  forfejlet  Livs 
strandede  Ærgjerrighed,  led  i  sit  eget  Hjem  usigelige  Sjæle- 
kvaler og  var  i  Strid  med  sig  selv  og  hele  Verden.  Han 
kæmpede  ikke  i  sin  egen  Sag  og  forlangte  ikke  en  Gang 
Efterverdenens  Tak  for  det,  han  gjorde;  ja,  han  søgte  endog 
selv  at  sværte  Motiverne  til  sin  Handlemaade,  da  han 
skrev  de  skrækkelige  Ord:  »Med  hvert  Aar,  med  hver 
Maaned  voxer  Hadet  og  Hævngjerrigheden  i  min  Sjæl;  den 
Forbitrelse,  der  raser  i  mit  Indre,  er  saa  uædel,  at  den 
endog  nedlader  sig  til  at  bekymre  sig  om  det  Slavefolks 
Dumhed  og  Raahed,  blandt  hvilket  jeg  lever.« 

Han  var  jo  en  overordentlig  bitter  og  lidenskabelig 
hævngjevrig  Natur  og  vilde  vist  næppe,  hvis  Whiggerne 
havde  ladet  ham  beholde  den  glimrende  Stilling,  han  havde 
indtaget  under  Torymi nisteriet  og  ved  dets  Fald  mistet  for 
bestandig,  have  haft  Tid  eller  Lyst  til  at  optræde  som  det 
ulykkelige  Lands  Talsmand.  Alligevel  viser  enhver  af  hans 
Piecer,  at  Hj ærtet  havde  mere  Del  i  denne  Sag,  end  han 
tilstod  for  sig  selv,  og  at  hans  egen  Sjæl,  medens  han 
skrev,  vandt  den  Adel,  Kampen  for  fremmed  Ret  og  For- 
svar af  den  undertrykte  Svaghed  mod  brutal  Vold  altid 
giver.  For  saa  vidt  personligt  Had  og  selvisk  Forbitrelse 
muligvis  have  været  medvirkende  Aarsager  til  hans  Frem- 
gangsraaade,  har  han  bødet  frygtelig  derfor.  Ved  denne 
rugende  Undersøgelse  af  sit  Folks  Saar,  ved  denne  Udmalen 
af  haabløs  Masseelendighed  har  Menneskehadets  Fanatisme 
ædt  sig  ind  i  hans  Hjærte  og  til   sidst  berøvet  ham  For- 

standen.  Denne  Fanatisme  dannede  den  rædselsfulde  Bag- 
grund for  de  lystige  Fantasier  i  Gullivers  Rejser  (1726); 
han  var  naaet  til  Vanviddets  Grænse,  da  han  i  Aaret  1729 
med  en  ligefrem  gruopvækkende  Sindsro  fremsatte  det 
Forslag  hvert  Aar  at  fede  1CX),000  irske  Bern,  slagte  dem 
og  sælge  dem  som  Stegekjed;  dette  var  af  en  hel  Række 
Grunde,  han  vidtløftig  udvikler,  det  bedste  Middel  til  grundig 
at  raade  Bod  paa  al  irsk  Elendighed.  Den  bestandige  Syslen 
med  irske  Tilstande  forklarer  det  Menneskehadets  og  Menneske- 
foragtens Vanvid,  hvori  denne  rige  Aand,  denne  stolte  Sjæl 
paa  en  saa  rædselsfuld  Maade  lidt  efter  lidt  gik  til  Grunde 
(t  19de  Oktober  1745). 

Sofus  Larsen. 

JJer  er  Storhed  over  det  17de  Aarhundrede!  Geniale 
Digtere  og  Skribenter,  udmærkede  Hærførere,  glimrende 
Sejre,  en  Konge  stor  som  Menneske,  der  forstaar  at  arbejde, 
at  ville,  at  kæmpe  og  at  do.  Dog  der  er  ikke  Storhed 
alene,  Usselhed  og  Elendighed  er  Reversen  afMedaillen,  og 
det  er  denne,  der  afsløres  for  os  i  Hertugen  af  Saint- 
Simons  Memoirer,  hvoraf  vi  her  ville  meddele  nogle 
Brudstykker. 

Før  vi  læste  denne  Bog,  vare  vi  paa  Tilskuerpladsen  i 
passende  Afstand  fra  Scenen  for  at  kunne  beundre  og  kun 
beundre.  Forrest  paa  Scenen  spillede  Bossuet,  Boileau, 
Racine,  hele  Koret  af  de  store  Forfattere  det,  officielle  og 
majestætiske  Skuespil,  vi  saae  en  Verden,  fuld  af  Højhed 
og  Renhed,  Illusionen  var  fuldstændig.  I  Versailles's 
Gallerier,  under  de  tilklippede  Taxtræer  og  de  geometrisk 
tilstudsede  Avnbøge  saae  vi  Kongen  gaa  os  forbi  med  samme 
Majestæt  og  Regelmæssighed,  som  hans  Sindbillede  Solen. 
Hele  hans  Personlighed,  som  alt  omkring  ham,  var  ædel, 
alt  lavt  og  overdrevent  var  udslettet  af  den  menneskelige 
Tilværelse,  alle  Lidenskaber  vare  beherskede  af  Pligtens 
Disciplin,  endogsaa  i  den  største  Sorg  bøjede  det  fortvivlede 
Sind    sig    for   Fornuften    og   Konveniensens    Herredømme. 


*)   H.  Tainc;     Essais  de  critique  et  d'histoire. 

Naar  Kongen  og  Monsieur  med  Ømhed  omfavne  den  deende 
Madame,  afbryder  ingen  Hulken,  intet  skærende  Skrig  denne 
store  Smertes  smukke  Harmoni;  bevarende  deres  anstands- 
fulde Holdning  vise  de  kun  deres  Sorg  i  maadeholdne 
Klager,  medens  Hoffolkene,  der  omgive  dem  i  ordnede  Eækker, 
ved  deres  udsøgte  Stillinger  efterligne  Lebruns  bedst« 
Malerier. 

Saa  rolige  og  fattede  viste  den  Tids  Mennesker  sig 
altid  i  Dødens  Stund;  man  udtalte  Fraser  i  akademisk  Stil, 
sagde  Farvel  til  sine  kjære  med  et  Citat  af  Eacine  eller 
Comeille. 

Hvilken  Hoflighed  og  Værdighed  fandtes  ikke  i  Kon- 
versationen; det  var,  som  om  vi  saae  de  store  Portræter  i 
Versailles  stige  ud  af  deres  Rammer  med  den  Aand  i  Blik 
og  Miner,  de  geniale  Malere  have  givet  dem,  de  hilse  paa 
hverandre  med  et  forbindtligt  Smil,  paa  engang  venlige  og 
alvorlige  forstaa  de  at  forene  den  personlige  Værdighed  med 
den  mest  smigrende  Fuldkommenhed. 

Disse  fornemme  Herrer  med  de  majestætiske  Parykker, 
disse  Prinsesser  med  højtoptaarnede  Coiffurer  og  langt  slæbende 
Kjoler,  disse  Prælater,  hvis  værdige  Fremtræden  end  mere 
fremhævedes  ved  deres  violette  Ordensdragts  prægtige  Folder, 
underholdt  sig  kun  om  de  Themaer,  der  ere  mest  værdige 
til  at  interessere  Mennesket;  og  dersom  de  undertiden  fra 
Religionens,  Politikens,  Filosofiens  og  Litteraturens  Højder 
stege  ned  til  en  spøgende  Samtale,  var  det  med  en  Finhed 
og  en  Takt,  som  det  sømmede  sig  for  Prinser,  der  vare 
fødte  Akademikere.  Vi  skammede  os,  naar  vi  tænkte  paa 
dem;  i  Sammenligning  med  dem  syntes  vi  at  være  Plebejere, 
Sønner  af  Monsieur  Dimanche,  Jacques  Bonhomme  og 
Voltaire.  Jo  mere  værdig  deres  Fremtræden  var,  desto  mere 
syntes  vi  at  ligne  uopdragne  Skoledrenge.  Vi  betragte  med 
Sorg  vor  kjedelige,  sorte  Dragt,  Arven  efter  Fortidens  Sag- 
førere og  Skriverdrenge,  og  kaste  et  uroligt  Blik  paa  vore 
Hænder,    frygtende    for   ikke    at   finde    dem    tilstrækkelig 

soignerede.  Da  træder  en  Hertug  og  Pair  hen  til  os,  førei 
os  bort  fra  Tilskuerpladsen  ind  mellem  Kulisserne  og  viser 
os  disse  Mennesker,  berøvede  den  Sminke,  hvormed  Malere 
og  Digtere  have  farvet  deres  Kinder.  Du  gode  Gud,  hvilket 
Syn!  I  den  Verden  er  alt  kun  Sminke  og  Klæder.  Berøv 
disse  store  Herrer  den  glimrende  adelige  Dragt,  det  gejst- 
lige Ornat,  deres  Parykker,  Baand  og  Kniplinger,  og  alt, 
hvad  der  bliver  tilbage,  er  kun  Pierre  og  Paul;  det  samme 
i  Gaar  som  i  Dag. 

Dersom  De  har  Lyst,  ville  vi  gjøre  nærmere  Bekjendt- 
skab  med  Pierre  og  Paul.  Hertugen  af  Saint-Simon  farer 
os  først  til  Prinsen  af  Condé,  den  store  Condés  Søn,  der 
efter  Bossuets  Sigende  havde  arvet  sin  Faders  forekommende 
og  velvillige  Væsen.  I  Hjemmet  er  han  den  raa  Tyran, 
især  lige  over  for  sin  Hustru.  Prinsessen  af  Condé  var 
lige  saa  styg,  som  hun  var  dydig  og  dum,  lidt  pukkel- 
rygget og  led  desuden  af  en  ildelugtende  og  gjennem- 
trængende  Transpiration;  men  desuagtet  vedblev  Prinsen 
lige  til  hendes  Død  at  være  skinsyg  til  Raseri.  Prinsessens 
Blidhed,  Fromhed,  utrættelige  Opmærksomhed  og  fuld- 
stændige Underkastelse  kunde  ikke  beskytte  hende  hverken 
mod  Skjældsord  eller  Slag  og  Fodspark,  der  ikke  vare 
sjældne.  Lige  saa  raa  og  tyrannisk  han  var  i  Hjemmet, 
lige  saa  krybende  var  han  lige  over  for  Kongen,  Bastar- 
derne, og  hvor  han  ellers  kunde  have  Fordel  af  at  smigre. 
I  det  Haab,  at  han  er  en  enestaaende  Undtagelse,  ville  vi 
følge  Monsieur  de  Saint-Simon  til  et  Besøg  hos  Landets 
fornemste  Damer  og  over  deres  Ynde  og  Anstand  glemme 
denne  Persons  Raahed. 

Lader  os  først  aflægge  et  Besøg  hos  Monseigneur 
(Dauhpinen  eller  Kronprinsen),  hvor  vi  finde  hans  Gemal- 
inde tillige  med  Hertuginden  af  Chartres  (Kongens  Broder- 
datter), rygende  af  Piber,  de  havde  ladet  hente  hos  Schweizer- 
garden. Uagtet  Monseigneur,  der  indsaa,  hvilke  ubehage- 
lige  Følger    det  kunde   have,   om   dette   rygtedes,    havde 

bedet  dem  opgive  denne  Vane,  opherte  de  dog  ikke  dermed, 
før  Kongen  gjentagne  Gange  havde  irettesat  dem  derfor. 
Dette  var,  om  end  upassende,  saa  dog  en  ustyldig  Speg:  men 
det  var  ikke  Spog,  naar  de  fornemste  Damer  i  hele  Hoffets 
Nærværelse  skjældte  hverandre  ud  med  plumpe  Hentydninger 
til  en  Dames  Elskovsforbindelser  og  en  andens  Svaghed  for 
berusende  Drikke. 

Et  Esempel  paa  denne  sidst  nævnte  Svaghed  er  Hertug- 
inden af  Berry  (gift  med  Kongens  tredje  Sonnesøn),  der 
i  et  Aftenselskab  i  Saint-Cloud  hos  Hertuginden  af  Bour- 
gogne (gift  med  Kongens  ældste  Sonneson)  var  i  den  Grad 
beruset,  at  ingen  af  de  tilstedeværende  yed  noget  som  helst 
Middel  kunde  faa  hende  ædru  igjen.  I  denne  Tilstand 
maatte  hun  kjores  tilbage  til  Versailles,  hvortil  hele  Tjener- 
skabet var  Vidner,  og,  som  rimeligt  er,  tav  det  ikke  dermed. 

Det  var  Regentskabet  fer  Regentskabet  En  Forsmag 
derpaa  vare  ogsaa  Monseigneurs  overdaadige  Aftenselskaber, 
hvor  alt  aandeligt  Liv  gik  til  Grunde  i  Fraadseri.  Men 
Kongen  har  dog  vel  Selvagtelse?  Har  han  end  Appetit 
som  en  Ov,  nyder  han  dog  sine  Maaltider,  som  det  sømmer 
sig  for  en  Konge?  Ved  hans  Taffel  har  alt  et  ædelt  Prag 
der  taales  vel  hverken  Middelalderens  Xarrekunster  eller  et 
Studentersolds  raa  Lystighed?  Lader  os  overvære  et  af  disse 
Aftensmaaltider  og  særlig  iagttage  en  af  Gjæsterne.  Md, 
Panache,  Det  var  en  lille  og  meget  gammel  Person,  saa 
rynket  og  rødøjet,  at  man  fik  ondt  i  Øjnene  ved  at  se  paa 
hende,  en  Slags  Tiggerske,  der  havde  introduceret  sig  ved 
Hoffet  i  Egenskab  af  kvindelig  Hofnar.  Snart  var  hun  til- 
stede ved  Kongens,  snart  ved  Monseigneurs  Selskaber,  og 
altid  morede  Gjæsterne  sig  med  at  drille  hende,  til  de  fik 
hende  saa  opbragt,  at  hun  besvarede  deres  Fornærmelser 
med  de  groveste  Skjældsord,  hvorover  Prinserne  og  Prin- 
sesserne morede  sig  kostelig.  Undertiden  fyldte  nogle  af 
de  tilstedeværende  hendes  Lommer  med  Steg  og  Ragout, 
hvor  fra  Saucen  dryppede  ned  ad  hendes  Kjole,  andre  kastede 

sterre  eller  mindre  Pengestykker  til  hende,  medens  atter 
andre  stedte  til  hende  og  knipsede  hende  paa  Næsen,  til 
hun  til  sidst  ude  af  sig  selv  af  Kaseri  slog  om  sig  i  Blinde, 
da  hun  med  sine  daarlige  Øjne  ikke  kunde  se,  hvem  det 
var,  der  slog  hende.  Saaledes  var  Hoffets  Tidsfordriv,  og 
disse  Løjer  vare  ikke  engang  de  værste;  de  Friheder,  man 
tog  sig  lige  over  for  Prinsessen  af  Harcourt,  ere  af  den 
Art,  at  jeg  ikke  kan  nedskrive  dem.  Hvem  der  i  vor  Tid 
vilde  finde  Behag  i  slig  Morskab,  vilde  blive  henregnede  til 
den  laveste  Pøbel.  Man  vil  maaske  indvende,  at  det  kun 
var  undtagelsesvis,  naar  disse  Mennesker  kjedede  sig,  at 
saadan  Morskab  fandt  Sted;  selv  om  deres  Sæder  endnu 
bare  Spor  af  Middelalderens  Raahed,  vare  deres  Hjærter  dog 
ikke  slette;  men  lader  os  fremdeles  se  bag  Kulisserne  og 
derpaa  dømme.  Skjønt  de  i  Regelen  viste  det  største  Hov- 
mod lige  over  for  alle  dem,  der  stode  under  dem  i  Rang 
og  Fødsel,  kunde  de,  naar  det  gjaldt  deres  Fordel,  vise  dem 
krybende  Underdanighed;  saaledes  blev  f.  Ex.  Nanon ,  Md. 
de  Maitenons  gamle  Tjenestepige,  æret  som  en  Slags  Halv- 
Gudinde,  hvem  selv  Prinsesserne,  Kongens  Døtre,  vare  lykke- 
lige ved  at  faa  Lejlighed  til  at  tale  med  og  Ministrene, 
der  arbejdede  hos  Md.  de  Maintenon,  altid  hilste  paa  det 
ærbødigste.  Var  Smigren  end  det  hyppigst  anvendte  Middel, 
var  det  dog  ikke  det  eneste,  hvorved  Datidens  fornemme 
Herrer  søgte  at  tilfredsstille  deres  herskende  Lidenskab, 
Forfængeligheden.  Louvois  hærjede  Pfalz  for  at  bevare  sin 
Magt,  Barbézieux  tilintetgjorde  de  franske  Sejre  i  Spanien 
for  at  styrte  sin  Rival.  Overalt  se  vi,  at  de  smukke  Tale- 
maader  og  det  pragtfulde  Ceremoniel  dækker  over  Lavhed 
og  Forræderi.  Det  er,  som  naar  man  i  Versailles  betragter 
Slottets  Pragt  og  paa  samme  Tid  mindes  al  den  Udsugelse 
og  Elendighed,  det  Tyranni,  hvormed  der  skaff'edes  Midler 
til  dets  Opførelse. 

Hoffets  »cronique  scandaleuse«  vil  jeg  ikke  omtale;  der 
er  Ting,  man   nu  til  Dags   ikke   vover   at  nedskrive,    man 

maa  være  eu  Saint-Simon ,  Hertug  og  Pair  og  de  hemme- 
lige Skandalers  Historieskriver  for  at  kumie  omtale  Mon- 
sieur de  Brissae,  M.  de  Lorraine  og  Md.  de  Valentinois, 
hvilke  Personer  Madame,  Hertuginden  af  Orleans  (Xongens 
Svigerinde),  ogsaa  fremstiller  for  os  i  sine  ^lemoirer,  hvori 
hun  endnu  mere  uforbeholdent  end  Mr.  de  Saint-Simon  af- 
slører Tidens  Raahed. 

De  fine  Sæder,  den  fornemme  Anstand  i  det  17de  Aar- 
hundredevar,  som  Riddervæsenet  i  det  12te,  ikke  stort  mere 
end  et  Paradeskuespil.  Hvert  Aarhundrede  har  sin  særegne 
Parade  saa  vel  som  sin  ideale  Type.  for  det  ene  er  Ridderen 
Typen,  for  det  andet  er  Hofmanden  det;  det  vilde  være 
lige  saa  interessant  at  skjelne  Virkelighedens  Ridder  fra 
Digtningens,  som  det  er  ved  Saint-Simon  at  gjere  Bekjendt- 
skab  med  den  virkelige  Hofmand  efter  hidtil  kun  at  have 
kjendt  ham  fra  Digternes  og  Malernes  Fremstillinger.  Intet 
er  mere  tomt  end  dette  Liv;  sex  eller  otte  Timer  hver  Dag 
maa  Hoffolkene  opholde  sig  i  Kongens  Forgemakker  uden 
anden  Sysselsættelse  end  at  vente  og  gabe.  Enhver  Hof- 
mand maa  være  dér;  thi  hvis  Kongen  ikke  i  Frastand 
kjender  hans  Ansigt,  kunde  han  blive  mistænkt  for  at  være 
en  Urostifter,  og  ønskede  han  da  ved  Lejlighed  en  eller 
anden  Gunstbevisning,  vilde  Kongens  Svar  rimeligvis  være: 
»Hvem  er  det?  det  er  jo  et  Menneske,  jeg  aldrig  ser.« 
Typen  for  en  Hofmand  er  Kongens  Yndling,  Hertugen  af 
Rochefoucauld.  Han  var  altid  tilstede,  baade  naar  Kongen 
stod  op  og  gik  i  Seng,  saa  vel  som  de  tvende  Timer  paa 
Dagen,  naar  Kongen  skiftede  Dragt;  heller  ikke  savnedes 
han  ved  de  daglige  Spasere-  og  Jagtture,  Dag  og  Nat  var 
han  i  Kongens  Nærhed,  vovede  næppe  engang  i  ti  Aar  at 
udbede  sig  Tilladelse  til  at  udeblive  fra  Taffelet  for  at  spise 
til  Middag  hos  andre,  og  i  mere  end  40  Aar  sov  han  ikke 
tyve  Gange  i  Paris. 

Disse  Hofmænd  hore  med  til  Slottets  Dekorationer,  ud- 
gjere    saa   at  sige   en  Del    af  Værelserne   ligesom  Søjlerne, 

Baldakinerne,  Konsolerne  og  Lepantres  Billedhuggerarbejder. 
Kongen  finder  Fornøjelse  i  at  se  deres  Broderier  og  Knip- 
linger, deres  Hatte,  Fjedre,  Opslag  og  Parykker;  de  have 
for  ham  samme  Betydning  som  Sæderne  paa  Lænestolene, 
og  at  udeblive  vilde  være  det  samme  som  at  berøve  ham  et 
af  disse.  For  enhver  Hofmand,  der  vil  holde  sig  i  Kongens 
Yndest,  er  det  derfor  nødvendigt  altid  at  være  i  hans 
Nærhed,  hver  Dag  at  gjere  ham  sin  Opvartning. 

Efter  nogle  Aars  Øvelse  vænner  man  sig  dertil,  alt, 
hvad  der  forlanges,  er  en  stadig  Tilskuestillen ;  man  drejer 
paa  sin  Hat,  glatter  paa  sine  Kniplinger,  støtter  sig  til  en 
Kamin  eller  ser  gjennem  Vinduerne  ud  paa  Havens  smaa 
Søer,  man  studerer  sine  Stillinger  og  gjør  sin  Hilsen  saa 
dyb  som  muligt ;  man  ser  og  ses ,  omfavner  og  omfavnes, 
giver  og  modtager  nogle  Hundrede  Komplimenter  daglig, 
det  er  Fraser,  man  hører  og  ytrer  uden  at  skjænke  dem 
Opmærksomhed  i  Lighed  med  det  kinesiske  Ceremoniel. 
De  ere  saa  indholdsløse,  disse  Fraser;  men  de  hjælpe  dog 
til  at  slaa  Tiden  ihjel  og  tilsløre  desuden  de  farlige  Tanker. 
Man  fortæller  Skandalehistorier,  man  bliver  rørt  over  et 
Ildebefindende  hos  Kongen,  taler  om  Vejr  og  Vind.  Alle 
disse  HoJBFolk  tale  det  mest  dannede  Sprog,  vise  en  udsøgt 
Hensynsfuldhed  mod  hverandre,  have  de  eleganteste  Manerer 
og  Klæder  af  bedste  Snit;  men  hvad  der  siges,  er  kun  Ord, 
ikke  Tanker,  og  al  deres  Gjerning  bestaar  i  at  vente  i 
Forværelset. 

Dersom  man  bliver  træt,  kan  man  efterligne  Monsieur, 
Kongens  Broder,  der  for  det  meste  sov  paa  sin  Taburet  tæt 
ved  Døren,  som  forte  ind  til  Kongens  Soveværelse,  medens 
han  tillige  med  Hoffolkene  ventede  paa,  at  Kongen  skulde 
gaa  i  Seng.  Endelig  aabnes  Fløjdørene  af  Bloin,  Kongens 
Kammertjener. 

Lykkelig  er  den  fornemme  Herre,  der  faar  Lejlighed 
til  at  vexle  et  Ord  med  Bloin.  Kongen  træder  ind  og 
klæder  sig  af,    medens  man   stiller  sig  i  Rækker  om  ham; 


1 


Ludvig  den  Ude  og  hans  Hof.  37 

de,  der  ere  bagest,  staa  paa  Taaspidsen  for  om  muligt 
at  opfange  et  eneste  Blik.  Man  betragter  med  Misundelse 
den  af  Prinserne,  hvis  Hverv  det  er  at  overrække  Kongen 
Skjorten,  saa  vel  som  den  lykkelige  dødelige,  der  bliver 
funden  værdig  til  at  holde  Lyset. 

Derpaa  gaar  Kongen  til  Hvile  og  Hoffolkene  bort,  ud- 
regnende hvor  megen  Betydning  de  tor  tillægge  hans  Smil, 
Ord  og  Hilsen,  om  de  derpaa  tor  grunde  deres  Haab  om  en 
sterre  eller  mintire  Gunstbevisning.  Skulle  de  nu  hvile  efter 
Etikettens  Anstrængelser ?  Nej,  hurtig  til  Vogns!  de  maa 
skynde  sig  til  Meudon  for  at  forsoge  paa  at  vinde  Dumont, 
Francine  eller  hvilken  som  helst  anden  af  Kammertjenerne, 
da  man  maa  modvirke  Marskalk  d'Uxelles,  der  hver  Dag  sender 
Kaninhoveder  til  Monseigneurs  Elskerindes  Hund.  Endnu  er 
der  ikke  Tid  til  Hvile;  det  er  ikke  nok  at  have  vundet 
Monseigneur,  hans  Tjenere,  hans  Elskerinde  og  hans  Elsker- 
indes Hund.  Md.  de  Maintenon  maa  vindes  tillige  med 
hendes  Yndling,  Hertugen  af  Maine  (Kongens  uægte  Son), 
denne  Kujon,  der  gaar  til  Skrifte  for  at  slippe  fri  for  at 
kæmpe  i  Flandern.  Hurtig  til  Saint-Cyr,  derpaa  til  Hotel 
de  Maine.  Dog  inden  man  forsøger  at  vinde  de  yngre 
Bastarders  Gunst,  maa  man  befæste  sig  i  de  ældres  Naade; 
for  at  vinde  Hertugen  af  Maine  maa  Hertugen  af  Vendome 
hilses  meget  dybt;  det  er  ikke  behageligt,  thi  han  er  raa, 
men  det  er  nødvendigt,  og  muligvis  kan  ens  Lykkestjærne 
være  saa  gunstig,  at  man  ikke  finder  ham  i  beruset  Til- 
stand. Endnu  mange  flere  maa  vindes;  det  vilde  kun  gavne 
lidet  at  have  Prinsernes  Bevaageuhed,  havde  man  ikke 
ogsaa  Ministrenes;  man  maa  gjøre  sin  Opvartning  hos 
Barbézieux,  Pontchartrin,  Chamillart,  hos  deres  Slægtninge, 
hos  deres  Venner,  hos  deres  Tjenerskab.  Hver  Dag  bringer 
paa  ny  Anstrængelse;  om  Morgenen  maa  man  vise  sig  ved 
Messen  for  at  blive  set  af  Md.  de  Maintenon,  om  For- 
middagen gjøre  Hertuginden  af  Bourgogne  sin  Opvartning, 
derefter   maa    man  møde  hos  Hertuginden   af  Orleans   med 

Fare  for  at  blive  haaulig  afviste  af  hende  eller  at  maatte 
taale  Hertugens  grove  Fornærmelser. 

Senere  paa  Dagen  maa  man  være  tilstede  i  Kongens 
Billardværelse,  ved  hans  Spasereture,  hans  Jagtpartier,  hans 
Selskaber,  være  henrykt  over  et  naadigt  Ord,  græde  af  Glæde 
over  et  Smil,  fortvivle  over  en  Tilsidesættelse,  men  fremfor 
alt  aldrig  undlade  at  forsikre  ham  om  sin  store  Ærbødighed 
og  Beundring.  Ydmyg  Hyldest,  Rænkespil,  Kjereture  og 
Ophold  i  Forgemakkerne,  meget  Besvær  og  megen  Tomhed, 
en  Tjeners  Underdanighed  og  en  Forretningsmands  Uro,  det 
er  det  Liv,  som  dette  absolute  Monarki  paalægger  sine 
Hofmænd. 

Er  dette  Livs  aandelige  Udbytte  kun  ringe,  er  den 
materielle  Fordel  til  Gjengjæld  desto  større.  Da  Hertugen 
af  Orleans  havde  gjort  Law  til  Generalkontrollør,  vilde  han 
trøste  Hoffolkene  derover  og  uddelte  derfor  store  Penge- 
summer til  jflere  af  dem.  Foruden  flere  mindre  Penge- 
understøttelser gav  han  600,000  Livres  til  La  Fare,  Kaptejn 
ved  Garden,  100,000  Livres  til  Castries,  opvartende  Kavaler 
hos  Hertuginden  af  Orleans,  200,000  L.  til  den  gamle  Prins 
af  Gourtenay,  der  trængte  haardt  til  dem,  20,000  L.  i 
Pension  til  Prinsen  af  Talmont,  6000  til  Marquisen  af 
Bellefonds,  der  i  Forvejen  havde  en  lige  saa  stor  Pension, 
og  efter  indtrængende  Bønner  fra  Hertugen  af  Conti  lod 
han  60,000  L.  udbetale  til  hans  Søn,  Greven  af  La  Marche, 
der  næppe  var  tre  Aar  gammel;  selv  Hertugen  af  Saint- 
Simon,  der  i  Almindelighed  er  saa  stolt,  strækker  Haanden 
ud  efter  sin  Andel  i  Byttet  og  faar  tilstaaet  en  Forøgelse 
af  11,000  L.  til  sine  aarlige  Indtægter.  Frankrigs  Adel 
trænger  til  Penge;  thi  fra  den  Tid  den  forsamles  i  Ver- 
sailles for  at  stille  sig  til  Skue  med  fyrstelig  Pragt,  døer 
den  af  Sult.  Det  er  i  Særdeleshed  Kongen,  til  hvem  de 
store  Herrer  henvende  sig  om  Hjælp;  han  er  jo  sit  Folks 
Fader,  og  Folket   —   hvad    er   det  vel    andet   end  Adelen. 

Da  flere  af  disse  Anmodninger  om  Hjælp  kaste  et  klart  Lys 
over  Tidsforholdene,  ville  vi  anføre  nogle  faa  Exempler. 

»Vil  Deres  Majestæt  have  den  Naade  at  høre  mine 
smaa  Forretningsanliggender;  jeg  har  Kreditorer,  giv  mig 
en  Arrestordre,  for  at  jeg  kan  standse  deres  Forfølgelser.« 
—  »Jeg  har  gjort  en  Datter  til  Nonne,  en  af  mine  Sonner 
til  Munk  og  en  anden  til  Præst,  uagtet  det  stred  mod  hans 
Tilbøjelighed,  trøst  ham  med  et  Abbedi  og  giv  min  ældste 
Søn  et  Embede.«  —  »Da  der  er  tilstaaet  mig  Adgang  til 
Morgenavdiensen ,  kan  jeg  ikke  nøjes  med  mindre  end  tolv 
Tjenere;  giv  mig  derfor  det  Gods,  der  nylig  er  konhskeret 
for  en  Protestant,  og  føj  dertil  det  Depositum,  samme  Mand 
betroede  mig  ved  Afrejsen.«  —  »Mine  Vogne  koste  mig  meget. 
giv  mig  derfor  en  lille  indbringende  Forretning  som  Her- 
tugen af  Grammonts,  der  fangede  en  flygtende  Protestant. 
der  var  dømt  til  en  Bøde  af  12,000  Livres,  og  derved 
vandt  50,000  L.;  giv  ogsaa  mig  en  Protestant,  den  første 
den  bedste,  eller  Ret  til  at  opkræve  en  Afgift  af  en 
20 — 30,000  L.  paa  Hallerne  eller  de  oftentlige  Befordringer. 
Selv  om  Pengene  betales  af  borgerlige  Hænder,  ere  de  der- 
for lige  gode.«  Da  Kongen  som  en  sand  Fader  for  sine 
Undersaatter  antager  sig  deres  Familieanliggender,  lyder 
ogsaa  derom  Bønner  til  ham.  »Eders  Majestæt,  min  Kone 
er  mig  utro,  sæt  hende  i  Kloster.«  —  »En  ung  Person  gjer 
Kur  til  min  Datter,  lad  ham  blive  fort  til  Bastillen!«  —  »Man 
har  slaaet  mine  Tjenere,  lad  der  blive  givet  mig  en  Æres- 
oprejsning!« —  »Man  har  sunget  Smædeviser  om  mig,  lad 
Bagtalerne  blive  forviste  fra  Hoffet.« 

Paa  disse  og  lignende  Klager  svarer  Kongen  som  ret- 
færdig Dommer  ved  undertiden  at  give  Ægtemændene  Be- 
faling til  at  holde  deres  Hustruer  i  Fangenskab  eller 
Fædrene  til  at  give  deres  Sønner  en  stræng  Irettesættelse. 
Vi  forstaa  nu  Hofiolkenes  Tilbedelse  af  Kongen,  deres 
Glædestaarer,  deres  Underdanighed ;  de  se  i  ham  den  Penge- 
sæk, hvoraf  deres  Lommer  skulle  fyldes,  og  den  Stok,  der 

skal  afstraffe  deres  Fjender.  Noget  endnu  langt  vigtigere 
er  Kongen  for  dem;  thi  det  er  ene  ham,  der  kan  tilfreds- 
stille den  Forfængelighed,  der  som  en  uudslukkelig  Tørst 
brænder  i  deres  Indre.  Forfængeligheden  er  Tidens  her- 
skende Lidenskab,  den  skarpe  Spore  for  de  ubetvingelige 
Ønsker,  for  hvis  Tilfredsstillelse  ingen  Fare  er  for  stor  og 
ingen  Lavhed  for  foragtelig.  Samfundet  syntes  for  disse 
Mennesker  at  være  en  uhyre  Stige,  hvorpaa  hvert  Trin 
opad  er  Gjenstand  for  Skinsyge,  Fornærmelser,  ja  haard- 
nakkede  Kampe.  Paa  dens  øverste  Trin  stod  Kongen  i 
overmenneskelig  Glans,  lig  Jupiter  paa  Olympens  Top,  hans 
Stilling  er  saa  ophøjet,  saa  fuldstændig  adskilt  fra  Folket, 
at  der  næppe  syntes  at  være  Lighed  mellem  ham  og  det 
usle  Kryb,  der  bevægede  sig  i  Støvet,  dybt  under  Fødderne 
paa  hans  ringeste  Tjenere.  Vi,  der  ere  opvoxede  i  Lig- 
hedens Tidsalder,  kunne  næppe  fatte  den  Ulighed,  der  den 
Gang  herskede;  vi  kunne  ikke  forstaa  den  Hjærteangest, 
den  ydmyge  Ærbødighed,  Menneskene  den  Gang  følte  lige 
over  for  deres  overordnede,  eller  den  Ivrighed,  hvormed  de 
hengave  sig  til  Rænker,  Usandheder,  krybende  Smiger,  ja 
selv  de  mest  æreløse  Handlinger,  blot  for  at  svinge  sig  et 
eneste  Trin  op  ad  Rangforordningens  Stige;  selv  en  saa 
stor  Aand  som  Saint-Simon  spildte  Aar  af  sit  Liv  og  fyldte 
hele  Bind  med  Tvistigheder  over  Forrangen. 

Af  de  mange  Exempler,  som  Datidens  Historie  giver 
os  paa  det  Herredømme,  Forfængeligheden  og  Uligheden  i 
Stand  den  Gang  udøvede  over  alle,  vil  jeg  blot  anføre  nogle 
faa,  der  ville  være  tilstrækkelige  for  at  fuldende  Billedet  af 
den  Tids  Liv  i  de  fornemme  Kredse.  Md.  de  Guise  var 
Barnebarn  af  Kongen  af  Frankrig,  hvorfor  hun  i  alt  indtog 
en  overordnet  Stilling  lige  for  sin  Ægtefælle,  der  ikke  var 
af  kongelig  Byrd.  Hver  Middag  præsenterede  han  hende 
Servietten,  og  først  naar  hun  havde  udfoldet  denne,  efter  at 
have  taget  Plads  i  sin  Lænestol,  gav  hun  Ordre  til,  at  der 
bragtes  ham  en  Kuvert    og   tillod    ham  at  tage  Plads  ved 

den  anden  Ende  af  Bordet.  Ganske  unge  Mennesker  bleve 
hilste  meget  dybt  selv  af  graahaarede  Oldinge,  saa  snart 
disse  stode  under  dem  i  Rang;  saaledes  bojede  den  berømte 
Admiral  Tourville  sig  paa  det  ærbødigste  for  en  ung  Hertug, 
der  lige  er  kommen  ud  af  Kollegiet. 

Mr.  de  Bouflers,  som  ved  Lille  næsten  havde  reddet 
Frankrig,  fik  til  Belønning  fri  Adgang  til  Kongen,  og  over- 
vældet af  Taknemmelighed  over  denne  store  Naade  kaster 
han  sig  for  Kongens  Fødder,  omfavnende  hans  Knæ.  Selv 
de  største  Ubetydeligheder  kunde  betragtes  som  Æresbevis- 
ninger eller  Tilsidesættelser, 

»Skal  min  Hustru  opnaa  at  faa  en  Tabouret?«  — 
»Skal  jeg  nyde  den  Ære  at  kjøre  i  Kongens  Vogne?«  — 
»Skal  den  særdeles  Naade  blive  mig  til  Del  at  følge  Kongen 
til  Meudon  eller  Marly?«  —  »Vil  den  Prædikant,  der  holder 
Ligtalen  over  min  Fader,  henvende  Ordet  til  mig  eller  til 
Kardinalen,  der  forretter  Gudstjenesten?«  Det  er  ikke  nok 
at  opnaa  Gunstbeviser  for  sig  selv;  de  maa  udstrække  sig 
til  ens  Tjenerskab;  Prinsesserne  ere  stolte,  naar  deres 
Æresdamer  faa  Tilladelse  til  at  spise  ved  Kongens  Bord. 
Ikke  alene  er  der  Udmærkelse  ved  Gunstbevisningerne, 
ogsaa  for  Straffen  er  der  Eangfordning,  saaledes  er  Greven 
af  Auvergnes  Familie  trøstesløs  over  at  se  ham  hængt  in 
effigie,  ikke  fordi  Straffen  finder  Sted;  men  fordi  det  sker 
paa  samme  Maade,  som  om  han  var  en   simpel  Adelsmand. 

Heller  ikke  er  man  tilfreds  ved  at  opnaa  Udmærkelses- 
tegn  for  Hæderen,  ogsaa  for  Skjændselen  maa  de  erhverves. 
Kongens  uægte  Børn  kunne  glæde  sig  ved  at  bære  Sørge- 
dragt  ved  deres  Moders  Død  til  Fortvivlelse  for  Bastarderne 
i  andet  Led,  hvem  dette  ikke  er  tilladt. 

Hele  Hoffets  Ceremoniel  er  et  bundløst  Dyb  af  de 
latterligste  og  smaaligste  Etikettespørgsmaal ,  der  dog  for 
Hoffolkene  ere  af  en  saa  stor  Betydning,  at  de  idelig  give 
Anledning  til  Tvistigheder,   der  endogsaa  udarte  til  Haand- 

gribeligheder.  lugen  uden  en  kinesisk  Mandarin  vilde  nu 
til  Dags  kunne  forstaa  Datidens  indviklede  Ceremoniel. 

Kongen  har  lige  saa  lange  og  alvorlige  Raadslagninger 
om  at  oprette  en  Rangforordning  for  Bastarderne,  som  om 
det  gjaldt  Statssager  af  Vigtighed.  Kun  ved  grundig  Over- 
vejelse og  et  ophøjet  Genis  klare  Blik  blev  det  muligt  at 
give  Spørgsmaalet  den  tilfredsstillende  Løsning,  som  følgende 
Bestemmelser,  der  gjælde  de  tre  øverste  Klasser  af  Rang- 
forordningen, ville  gjøre  os  bekjendt  med. 

Kongens  uægte  Søn,  Monsieur  de  Maine,  skal  have 
Tilladelse  til  at  bære  den  Hat,  som  Prinserne  af  Blodet, 
ikke  Pairerne  have  Ret  til  at  bære;  men  han  skal  aflægge 
■den  samme  Ed,  som  der  fordres  af  Pairerne  og  ikke  af 
Prinserne,  og  hverken  han  eller  Pairerne  maa  have  den 
Ære,  der  kun  tilkommer  Prinserne,  at  gaa  tværs  over  Gulvet. 
Monsieur  de  Maine  saa  vel  som  Pairerne  skulle  nævnes  ved 
Navn  til  Forskjel  fra  Prinserne,  hvor  dette  ikke  tør  ske,  og 
ved  Hilsenen  skal  Hatten  sænkes  mindre  dybt  for  hine  end 
for  disse.  Endelig  er  der  endnu  den  Bestemmelse,  at  Mon- 
sieur de  Maine,  naar  han  kjører  til  Kongen,  ved  Udstignin- 
gen af  Vognen  skal  modtages  og  ved  Indstigningen  atter 
ledsages  af  en  Dørvogter,  medens  Prinserne  af  Blodet  have 
to  og  Pairerne  slei  ingen  til  deres  Ledsagelse. 

Disse  Detailler  ere  tilstrækkelige  til  at  forstaa,  at  1689 
er  Forspillet  til  Dramaet  i  1789. 


Lorenzino  de'  Medici. 
1. 

Under  stadige  Kampe  mellem  Aristokrati  og  Demokrati, 
én  Gang  afbrudte  ved  et  treaarigt  Proletariatherredomme, 
en  anden  Gang  ved  den  saakaldte  Hertug  af  Athens  mili- 
tære Diktatur,  var  efterhaanden  den  rige  og  fornemme  Slægt 
Medici  kommen  til  at  indtage  den  første  Plads  i  Florents. 
Med  fint  beregnende  Kløgt  forstod  Giovanni  de'  Medici  og 
især  hans  Sen  Cosimo  den  ældre,  at  holde  sig  i  Yndest  hos 
Folket  og  samtidig  knytte  de  store  Familier  til  sig,  til  Dels 
ved  Handelsforetagender.  Denne  Magt  bevarede  Piero  de' 
Medici  —  Piero  den  gigtsvage,  som  han  kaldtes  — ,  og  den  i 
det  væsentlige  mislykkede  Sammensværgelse  mod  hans  navn- 
kundige Son,  Lorenzo  il  Magnifico,  styrkede  kun  Medici'ernes 
Fyrstevælde,  som  blot  endnu  manglede  Fyrstenavnet.  *)  Man 
vænnede  sig  snart  til  at  lade  Regeringens  Byrde  hvile  paa 
den  udmærkede  Statsmands  faste  Skuldre  og  nejedes  med 
at  have  de  republikanske  Former  i  Behold:  de  heje  Embeds- 
mænd, Gonfalonie rerne  og  Signoriet,  mødte  endnu  regelmæssig 
i  Palazzo  Vecchio,  iførte  deres  folderige  Kaaber,  holdt  Raad 
og  vedtoge   —  alt,  hvad    Lorenzo  ønskede.      Ved  snildt  at 


*)  Jtr.  Fr.  Julius  Meier:  Pazziernes  Sammensværgelse  i  Flo- 
rents.   Hist.  Ark.  1870  I,  68  og  flg. 

føje  Privatinteresser,  ved  at  gjore  de  fremragende  Slægter 
gjensidig  skinsyge  paa  hverandre  neddæmpede  han  al  kraftig 
Opposition.  Det  er  jo  almindelig  bekjendt,  at  Livet  i  Flo- 
rents paa  Lorenzo's  Tid  havde  et  Præg  af  Rigdom  og  Skj  en- 
hed, som  vel  maatte  kunne  faa  Folket  til  at  lægge  Poli- 
tikken paa  Hylden,  og  som  i  fuldt  Maal  imødekom  den 
italienske  Skjønhedssans  og  Nydelseslyst.  Selv  de  offentlige 
Fester,  ved  hvilke  Oldtidens  bacchantiske  Tog  droge  gjennem 
Florents's  Gader,  og  Angelo  Poliziano's  og  Lorenzo's  egne 
Sange  lød  om  Livsglæde  og  sanselig  Rus,  tjente  den  snilde 
Hersker  som  Middel  til  at  befæste  den  Magtstilling,  han 
havde  arvet  fra  sine  Forfædre.  Og  for  at  fremtrylle  en 
straalende  Hær  af  de  bildende  Kunsters  Værker  behøvede 
han  kun  et  Vink  til  de  talrige  geniale  jflorentinske  Kunstnere, 
der  inspireredes  af,  men  ej  kopierede  de  gjenopstandne  An- 
tiker, som  Jorden  nys  havde  aabenbaret  af  sit  Skjød;  Lo- 
renzo  il  Magnifico's  Tid  var  jo  ogsaa  Malerne  Filippine 
Lippi's,  Botticelli's ,  Ghirlandajo's  og  Signorelli's  samt  Ar- 
kitekterne og  Billedhuggerne  Benedetto  da  Majano's,  Andrea 
Verrocchio's ,  Andrea  Sansovino's,  Luca  della  Robbia's  og 
Leon  Battista  Alberti's  Tidsalder.*)  Dog  efter  Lorenzo's 
Død  faldt  dette  sammen.  Hans  Son  Piero  begik  den  poli- 
tiske Fejl  at  forlade  Frankrigs  Parti,  som  Florents  hidtil 
havde  holdt  trolig  ved;  men  Karl  den  8des  Krigerskare 
lærte  snart  Florentinerne  at  indse  deres  Misgreb,  som  aab- 
nede  Byens  Porte  for  de  fremmede  og  —  samtidig  lukkede 
den  for  Medici'ernes  Slægt  for  ikke  faa  Aar.  Florents  fik 
nu  en  længere  Kamp  at  bestaa  med  disse  farlige  Flygtninge, 
som  en  Gang  havde  smagt  Magtens  Sødme  og  stadig  attraaede 
at  gjenvinde  den;  men  Florentinerne  bare  sig  ogsaa  saaledes 
ad  i  politisk  Henseende,  at  de  efterhaanden  banede  Vejen 
for  den   forjagne  Herskerfamilie.     Deres  Stat  kan  betegnes 


*)  Jfr.  i  det  bele  nærmere  Afhandlingen  Lorenzo  de'  Medici  og 
hans  Tid.    Hist.  Arkiv  1875  II,  60  og  flg. 

som  den,  der  i  hine  Dage,  ligesom  Frankrig  i  senere  Tider, 
havde  at  preve  alle  mulige  Systemer  og  Regeringsformer, 
snart  til  Efterligning,  snart  til  Advarsel  for  Evropa,  og,  ved 
altid  at  løbe  et  Par  Skridt  for  langt  frem  eller  tilbage,  at 
gjøre  den  ene  efter  den  anden  umulig,  medens  Folket  slap- 
pedes og  demoraliseredes  under  denne  bestandige  Opbyggen 
og  Nedriven.  Forst  mode  vi  det  mærkelige  Fænomen:  Gi- 
rolamo  Savonarolas  teokratiske  Stat ;*)  en  i  mange  Henseender 
betydelig  Mand  Ibrmaar  ved  sin  Veltalenhed  at  vække  de 
religiøse,  asketisk  sædelige  Tendenser,  som  allerede  i  Lorenzo 
il  Magnifico's  Tid  havde  ulmet  hos  det  Oppositionsparti,  der 
kaldtes  Piagnoni  (de  grædende,  Hængehovedenie,  medens 
Medici 'ernes  Tilhængere  kaldtes  PaUeschi,  af  de  Kugler, 
palle,  som  saas  i  Familiens  Vaaben),  og  han  bringer  nu 
Eeligiositet,  Bønner  og  Afholdenhed  formelig  i  Mode  hos 
det  letbevægelige  Folk.  Hvem  erindrer  ikke  det  minde- 
værdige Baal  paa  Piazza  della  Signoria,  hvorpaa  Florentinerne 
opbrændte  som  Tant  og  syndig  Øjenslyst  deres  Kostbarheder 
af  Guld  og  Sølv  og  prægtige  Klæder,  men  ogsaa  Kunstens 
herligste  Værker,  naar  de  fremstillede  hedenske  Æmner? 
Men  ikke  lang  Tid  efter  stod  der  jo  et  andet  Baal  paa  den 
samme  Plads,  og  da  var  det  Folkelederen  selv  i  sin  Munke- 
dragt, der  opbrændtes  under  det  samme  Folks  Jubel;  til 
Dels  havde  han  selv  forskyldt  sin  Død  ved  med  ubønhørlig 
Konsekvens  at  ville  gjøre  sig  uafhængig  af  Pavens  gejstlige 
Overhøjhed,  men  til  Dels  var  det  ogsaa  de  livlige  florentinske 
Gemytter,  der  begyndte  at  kjede  sig  over  al  denne  Alvor 
og  gjærne  sluttede  sig  til  det  Forbund  af  for  Størstedelen 
udsvævende  Rigmænd  og  fornemme,  som  styrtede  ham. 
Nu  experimenterede  man  en  Tid  lang  med  en  temmelig 
massiv  og  ubehjælpsom  Statsmaskine,  det  store  Raad  paa 
2000  Medlemmer,  som  til  sidst  blev  enigt  om  at  overdrage 


*)  Jfr.  Afhandlingen  Savonarola  i  Hist.  Ark.  1870  II,  104  og  flg. 

Ledelsen  af  Plorents'  indre  og  ydre  Anliggender  til  Piero 
Soderini,  Medici'ernes  Slægtning,  som  livsvarig  »Gonfalo- 
niere«.  Hans  tiaarige  Virksomhed  som  Statens  øverste 
Embedsmand  er  et  Lyspunkt  i  denne  Periodes  Historie,  men 
det  lykkedes  ham  ikke  at  bevare  Magten  til  sin  Død.  Da 
Franskmændene,  Florentinernes  Forbundsfæller,  havde  lidt 
Nederlaget  ved  Ravenna,  førte  en  spansk  Hær  Lorenzo  il 
Magniticos  Sønner,  Hertug  Giuliano  af  Nemours  og  Giovanni, 
den  senere  Pave  Leo  den  10de,  tilbage  til  Staden.  Giuliano 
døde  snart,  men  i  hans  og  Pavens  Brodersøn,  Lorenzo  den 
yngre,  Hertug  af  Urbino  og  gift  med  en  fransk  Prinsesse, 
havde  Familien  et  Hoved  og  et  Haab,  og  det  saae  ud  til^ 
at  Pavestolens  mægtige  Bistand  skulde  skaffe  Medici'erne 
varig  Besiddelse  af  Florents,  da  Lorenzo  døde  1519.  Saa 
længe  Pave  Leos  Fætter,  Kardinal  Giulio  —  en  Søn  af 
Lorenzo  il  Magnifico's  Broder  Giuliano,  der  myrdedes  af 
Pazzi'erne  —  som  Slægtens  Overhoved  ledede  dens  og 
Statens  Sager,  kunde  man  endnu  betragte  Florents  som 
Mediciernes  Arveland,  ja  Giulio  formaaede  endog  at  drage 
Borgernes  Sind  til  sig  ved  sin  dygtige  Statsstyrelse  og  ved 
med  dem  at  raadslaa  om  en  ny  Forfatning  paa  republikansk 
Basis,  til  at  afløse  den  aldeles  forhutlede  gamle  Statsform, 
at  faa  Medicier  havde  haft  Magten  saa  sikkert  i  Hænde. 
Allerede  1523  maatte  han  imidlertid  drage  til  Rom  for  at 
bestige  Pavestolen  som  Klemens  den  7de,  og  Familiens 
Hovedlinje  var  nu  i  selve  Florents  kun  repræsenteret  af  to, 
uægte  fødte  Drenge,  den  ene,  Alessandro,  en  Søn  af  den 
før  nævnte  Hertug  af  Urbino  eller,  som  nogle  mente,  af 
Kardinal  Giulio,  den  anden,  Ippolito,  Søn  af  Hertugen  af 
Nemours.  Rigtignok  existerede  der  ogsaa  en  Sidelinje, 
nedstammende  fra  Lorenzo,  en  yngre  Broder  til  Cosimo 
(>Pater  Patriæ«);  dens  navnkundigste  Medlem  var  den  tapre 
Hærfører  Giovanni  »med  de  sorte  Skarer«  (delle  bande  nere); 
men  denne  Linje   stod  i  spændt  Forhold  til  Cosimos  Efter- 

kommere.  Historisk  Arkivs  Læsere  have  nylig*}  stiftet  Be- 
kjendtskab  til  de  nærmest  paafulgende  Begivenheder,  de 
have  vistnok  med  Interesse  fulgt  Florentinernes  sidste  helte- 
modige Kamp  for  deres  Frihed;  men  disse  Anstrængelser 
vare  dog  forgjæves,  den  5te  Juli  1531  droge  Medicierne 
paa  ny  ind,  og  paa  samme  Tid  drog  i  Virkeligheden  Friheden 
ud ,  thi  ikke  længe  efter  blev  Hertugen  af  Urbino's  oven 
nævnte  Son,  Kejser  Karls  tilkommende  Svigersøn,  Ales- 
sandro de'  Medici,  valgt  til  saakaldt  »Formand  i  den  over- 
ordentlige Bege ringskom mission«,  og  den  1ste  Maj  kaaredes 
han   til  Florents's  forste  Hertug. 

Det  er  et  mørkt  Billede,  Florents's  berømte  repuplikansk 
sindede  Historiker,  Benedetto  Varchi,  giver  af  Tilstandene 
og  Stemningen  paa  denne  Tid.  »Der  var  overalt  en  tavs 
Kummer  og  Utilfredshed.«  hedder  det,  »Almuen  og  Storste- 
delen  af  det  menige  Folk  og  Haandværkeme ,  som  leve  af 
deres  Hænders  Gjerning,  kunde  intet  fortjene,  thi  der  var 
intet  Arbejde  at  faa,  og  alle  Næringsmidler  vare  meget 
dyre,  saa  at  de  alle  vare  utrolig  bedrøvede  og  bekymrede. 
Borgerne  vare  lige  saa  nedslagne ;  eftersom  en  havde  sin 
Fader,  en  anden  sin  Søn  eller  Broder  i  Landflygtighed,  og 
de  stadig  frygtede  nye  Skatter  og  Paalæg,  turde  de  ikke 
træde  aabenlyst  frem,  drive  Handel  eller  aabne  Forretninger, 
nej,  de  lukkede  dem,  der  vare  aabne,  og  trak  sig  tilbage  til 
Landsbyerne  eller  til  Kirkerne,  i  det  de  dels  vare,  dels 
foregave  at  være  forarmede  og  fattige.  Pallescherne  indsaa 
nu,  hvor  narrede  de  vare  blevne,  men  for  sent,  saaledes  som 
det  plejer  at  gaa,  og  de  saae  til  hverandre  uden  at  sige 
et  Ord;  de  havde  troet,  at  de  skulde  blive  delagtige  i 
Magten,  men  ikke  Trælle ,  og  at  Alessandro  vilde  nøjes 
med  Hertugtitlen,  men  for  Resten  lade  dem  skalte  og  valte.« 
Alessandro   havde  nemlig  intet  mindre  i  Sinde  end  at  være 


*)  Se  S.  B.  Thrige:    Den   florentinske  Republiks  Undergang 
Hist.  Ark.  1881  I,  161  og  flg. 

Hertug,  ikke  blot  hedde  det,  og  medens  man  havde  set 
de  tidligere  Medici'er  optræde  aldeles  civilt,  uden  Vagt,  og 
i  alt  Fald  tilsyneladende  med  Hensynsfuldhed  lige  over  for 
Folkets  Embedsmænd,  saae  man  nu  Hertugen  stadig  led- 
saget af  en  talrig  Livvagt  med  Hellebarder,  saa  vældige, 
som  man  aldrig  havde  kjendt  dem  i  Florents  (to  Alen  lang 
var  Jærnodden),  og  kun  til  hans  Hus,  det  nuværende  Pa- 
lazzo  Riccardi,  strømmede  de  fornemme  og  rige  hen.  Lige- 
som han  søgte  at  samle  Overbestyrelsen  over  alle  Stats- 
forvaltningens Grene  i  sin  Person,  saaledes  stræbte  han  i 
sin  første  Regeringstid  at  vinde  den  store  Mængde  ved  en 
nedladende  og  venlig  Optræden,  ved  retfærdige  Domme,  ved 
at  bygge  Hospitaler  o.  lign.  og  ved  nt  befordre  Statens 
materielle  Opkomst.  Alessandro  de'  Medici,  der  skildres 
som  ualmindelig  kraftig  i  legemlig  Henseende,  var  nemlig 
ingenlunde  nogen  ubegavet  Mand;  selv  Varchi  giver  ham 
Ros  for  Opvakthed  og  skarp  Forstand,  som  var  bleven  end 
mere  udviklet  ved  Klemens  den  7 des  Undervisning  og 
Raad,  og  en  anden  florentinsk  Historiker,  Giuliano  Ughi, 
siger,  at  han  regerede  ret  klogt  og  dygtig.  Det  Tyran- 
navn, nye  Historieskrivere  i  Almindelighed  kort  og  godt 
give  Alessandro,  støttende  sig  paa  noget  ensidige  ældre 
Hjemmelsmænd,  vil  derfor,  i  alt  Fald  hvad  hans  tidligere 
Regeringsaar  angaar,  væsentlig  kun  passe  paa  ham  som 
Enehersker  over  en  nys  besejret  Republik,  og  det  er  vist 
ogsaa  til  Dels  i  denne  antike  Betydning,  at  det  16de  A  ar- 
hundredes  Forfattere  have  brugt  Benævnelsen  om  ham. 

Forholdet  til  Udlandet  var  godt.  Hertugen  var  anerkjendt 
af  baade  Kejser  og  Pave  og  hædredes  navnlig  ved  disse  to 
Potentaters  Møde  i  Bologna  i  Vinteren  1 532  som  en  mægtig, 
fyrstelig  baaren  Hersker;  endnu  mere  styrkedes  hans  Stil- 
ling, da  hans  Halvsøster  Katerina  trolovedes  med  Henrik, 
Dauphin  af  Frankrig,  i  hvilket  Land  hun  jo,  som  bekjendt, 
kom  til  at  spille   saa  betydelig  en  Rolle  som  Dronning  og 

Kongemoder.  Dog  i  det  Statsforretningerne  mindre  og 
mindre  krævede  Hertugens  udelte  Opniærksomhed ,  frem- 
traadte  der  efterhaanden  et  Karaktertræk  stærkere  og 
stærkere  hos  ham,  som  gjenfindes  næsten  hos  alle  Me- 
dici'erne,  men  i  plumpest  og  mest  dyrisk  Skikkelse  hos 
Alessandro,  nemlig  utæmmelig  Sanselighed,  og  Datidens 
Historieskrivere  betegne  netop  hans  erotiske  Lidenskabelig- 
hed som  Aarsag  til,  at  han  fik  mange  af  de  fornemme 
imod  sig. 

Det  er  af  en  ikke  ringe  Interesse  at  betragte  en  Eække 
Portræter  af  den  Slægt,  som  ved  sine  store  Evner  vandt 
sig  saa  glimrende  en  Stilling  i  Italien  i  Lobet  af  forholds- 
vis faa  Decennier,  og  i  disse  udtryksfulde  Ansigtpr  at  læse 
de  Egenskaber,  som  karakteriserede  Originalerne.  Saa  vel 
Malerkunstpn  som  Skulpturen  og  ikke  mindst  Medai Hor- 
kunsten  har  til  vor  Tid  bevaret  temmelig  talrige  Billeder, 
og  det  fortræffelige,  af  de  store  Medici'er.  Cosimo  den 
ældres  Billede,  som  existerer  paa  Medailler  af  ypperligt 
Arbejde,  svarer  godt  til  den  Karaktertegning,  MacchiaveUi 
udkaster  af  ham.  Trækkene  ere  meget  markerede,  Lyd- 
trykket gammelt,  og  der  ses  navnlig  en  Mængde  Furer  og 
Eynker  om  Øjnene,  som  liggp  dybt  inde  under  de  kraftig 
tegnede  Bryn,  Næsen  er  lang  og  spids,  Munden  skarpt 
tegnet.  Læberne  smalle  og  Hagen  kort.  Den  hele  Profil, 
ser  man  ved  første  Øjekast,  er  en  klog  og  viljekraftig 
Mands;  der  gjemmer  sig  meget  Vid  og  Ironi  i  Øjen- 
krogenes Folder,  men  der  er  tiUige  lidt  prosaisk  borgerligt 
i  dette  Ansigt,  som  røber  den  rige  BanWer  og  Grosserer, 
der  har  arbejdet  sig  sin  Formue  til  i  Kontoret,  samtidig  med 
at  han  som  Statsmand  arbejdede  sig  sin  Magt  til  i  Folkeraadet, 
og  dog,  som  Machiavelli  siger,  levede  saa  tarvelig  som  en 
jævn  Borger.  Meget  forskjelligt  er  Lorenzo  il  Magnifico's 
Fysiognomi.  De  fleste  ville  sandsynligvis  kalde  det  hæs- 
ligt:   Panden  ser  meget  lav  ud  ved  det  efter  Tidens  Mode 

nedredte  Haar,  Næsen  er  lang,  men  noget  flad,*)  Øjnene 
temmelig  smaa  og  dybtliggende,  den  uskjæggede  Mund  er 
stor,  Underkjæven  og  Hagen  svære,  Udtrykket  energisk  og 
sanseligt,  mere  selvbevidst  og  mindre  beregnende  kløgtigt 
end  hos  Bedstefaderen.  Man  føler,  at  denne  Mand  var  op- 
dragen til  at  herske;  Historien  beretter  jo,  hvorledes  han 
som  ganske  ung  vandt  Hædersprisen  i  Turnering  ligesom 
en  Fyrstesøn,  og  »caldo  di  gioventii  e  di  potenza«,  som  det 
hedder  hos  Macchiavelli,  gav  han  ved  sin  Stolthed  Anledning 
til  Pazzi'ernes  Sammensværgelse.  Paa  en  stor  Medaille  ses 
baade  hans  og  Broderens  Hoveder :  paa  den  ene  Side  Lorenzos 
med  en  Fremstilling  af  hans  Kamp  mod  de  sammensvorne 
og  Indskriften  »Sålus  publica« ,  paa  den  anden  Billedet  af 
Giuliano,  Offeret  for  Sammensværgelsen,  med  Afbildning  af 
hans  Mord  og  Indskriften  »Luctus  publicus«.  Guiliano  gjør 
Indtryk  af  en  »grand  Seigneur«,  men  tillige  en  svagere 
Karakter;  Ansigtet  er  ikke  saa  energisk,  men  finere  og 
mere  aabent,  Øjenbrynene  mere  hvælvede,  Næsen  spidsere, 
Læberne  tyndere,  og  den  Omstændighed,  at  Haaret  er  redt 
fra  Panden,  giver  hans  Træk  allerede  et  noget  forskjelligt 
Præg;  men  han  har  den  samme  fremstaaende  Undermund 
og  Hage.  Enhver,  der  har  set  Rafaels  fortrinlige  Portræ 
af  Leo  den  10de,  erindrer  upaatvivlelig  tydelig  dennes 
fyldige,  livsglade  og  joviale  Ansigt,  som  i  meget  minder 
om  Onkelen  Giulianos.  Paa  samme  Billede  har  den  store 
Maler  ogsaa  malt  den  senere  Klemens  den  7de;  det  er  den 
af  de  to  Kardinaler,  som  Paven  har  paa  sin  højre  Haand. 
Hans  skarpere,  mørke,  alvorlige  Ansigt  har  flere  af  Olde- 
faderens Cosimos  Træk,  og  han  lignede  ogsaa  denne  i  Spar- 
sommelighed og  betænksom  Klogt;  men  sin  Betænksomhed 
drev  han  ofte  saa  vidt,  at  den  blev  til  Raadvildhed  og  som 
Følge  heraf  beredte  ham  selv  og  Pavestaten  mange  Neder- 
lag og  Ulykker  ved  den  tvetydige  og  vaklende  Politik,   der 


*)  Det  er  Bedstemoderens,  Lucrezia  Tornabuoni's. 

betegnede  hans  Eegering.  Af  den  yngre  Lorenzo  og  den 
yngre  Giuliano  har  en  anden  af  Renaissancens  største  Mestre 
bevaret  os  Billeder:  det  er  Michelangelos  Statuer  i  Kirken 
San  Lorenzo  i  Florents.  Hertugen  af  Urbino  har  Michel- 
angelo, som  bekjendt,  med  kunstnerisk  Frihed  fremstillet  i 
en  eftertænksom  Stilling  og  med  dybsindigt  Ansigtsudtryk, 
hvorfor  Folk  gav  denne  Figur  Navnet  »il  pensieroso«, 
uagtet  dens  Original  mindst  af  alt  gav  sig  af  med  at  tænke, 
men  tvært  imod  var  en  temmelig  plump  vellystig  Natur 
uden  de  Egenskaber,  der  hos  den  første  Lorenzo  æsthetisk 
forædlede  Sanseligheden.  Ogsaa  hos  Giuliano  er  Slægts- 
typen  noget  udartet,  han  var  sygelig  og  melankolsk,  — 
dette  træder  mindre  frem  i  Michelangelos  noget  idealiserede 
Statue  af  ham,  men  mere  i  det  Portræt  af  Hertugen  af 
Nemours,  som  findes  paa  en  smuk  Medaille.  Han  ligner 
slet  ikke  den  store  Lorenzo,  men  hans  Træk  ere  snarere  en 
noget  udvisket  Kopi  af  den  ældre  Cosimos:  det  lille  Hoved 
er  arrangeret  paa  sin  Romersk  med  kortere  klippet  Haar, 
der  voxer  nedi  Nakken,  i  det  man  aabenbart  har  lagt  an  paa 
en  Lighed  mellem  Ætlingen  af  de  nye  Imperatorer  og  Julier- 
nesSlægti  det  gamle  Rom;  Munden  og  Hagen  temmelig  fine 
og  smaa,  Næsen  meget  stor  og  ktum.  Vi  komme  endelig 
til  Alessandro,  »Fundator  quietis«,  som  han  kaldes  paa  en 
Medaille  fra  1531,  hvor  hans  Billede  findes;  det  er  ligeledes  en 
Efterligning  af  de  romerske  Kejseres  Hoveder  paa  Mønter 
og  Medailler  og  minder  særlig  om  Lucius  Verus'  bekjendte 
Hoved.  Han  bærer  krøllet  Haar  og  kort.  ligeledes  krøllet 
Skjæg  (paa  andre,  omtrent  samtidige  Afbildninger  ses  han 
imidlertid  uden  Skjæg),  Næsen  er  mærkværdig  lang  og 
spids,  ikke  kroget,  men  af  Form  omtrent  som  et  Ravnenæb, 
Læberne  ere  tykke  og  Ansigtsudtrykket  noget  hovmodigt. 
Samtidige  Historieskrivere  fortælle ,  at  hans  Hudfarve  var 
meget  mørk;  her  er  øjensynlig  Jledici'ernes  Blod  blevet 
blandet  med  en  aldeles  forskjellig  Races,  og  det  kunde  være 
meget  interessant   at   vide  med  Sikkerhed,   hvem   der  var 

Moder  til  den  første  florentinske  Hertug.  Efter  nogle  Be- 
retninger var  det  en  afrikansk  Kvinde,  hvilket  kunde  for- 
klare de  tykke  Læber  og  det  krøllede  Uldhaar;  men  Varchi 
fortæller  at,  da  Alessandro  var  i  Rom,  lod  de  florentinske 
Flygtninge  dér  i  Byen  skrive  paa  hans  Palads's  Mure,  for 
at  haane  ham :  »Leve  Alessandro  fra  Collevecchio«,  thi  fra 
den  lille  By,  der  ligger  ikke  langt  fra  Perugia,  var  hans 
Moder,  en  fattig  Bondekone;  men  han  lo  og  sagde,  at  han 
takkede  dem  meget  for  den  Indskrift,  efterdi  han  nu  havde 
faaet  at  vide,  hvor  han  var  fra,  —  det  havde  han  nemlig 
aldrig  vidst  før. 

Florentinerne  fik  snart  nok  at  tale  om  Hertugens  ud- 
svævende Levned,  hvorledes  han  sværmede  om  i  Byen  med 
andre  Libertinere,  og  hvorledes  ikke  blot  berygtede  Kvinder 
deltoge  i  hans  natlige  Orgier,  men  at  hans  to  Kammer- 
tjenere og  villige  Haandlangere  ogsaa  kunde  danne  en  hel 
Leporelloliste  af  Navnene  paa  de  ædelbaarne  florentinske 
Damer,  ja  Nonner,  som  han  forførte.  En  hyppig  Deltager 
i  Alessandros  Udsvævelser  var  en  af  de  navnkundigste  Mænd 
i  Florents,  Filippo  Strozzi,  Hovedet  for  en  gammel  og  meget 
rig  Slægt,  hvis  store  Palads  af  ejendommelig  fæstningsagtig 
Karakter,  men  med  fine  Enkeltheder  og  navnlig  en  ypperlig 
Gesims,  er  en  af  de  skjønneste  Bygninger  i  Arnostaden  og 
har  afgivet  Mønster  for  adskillige  nyere  Bygninger,  hvis 
Bestemmelse  fordrede  massive  Former,  store  Linjer  og  Præg 
af  noget  aflukket,  solidt  og  vanskeligt  tilgængeligt,  saaledes 
Nationalbanken  i  Kjøbenhavn.  Filippo  havde  ved  sine  ud- 
strakte Forretninger,  sine  Kundskaber  og  sin  Begavelse 
vundet  et  betydeligt  Navn  baade  i  Florents  og  i  Udlandet, 
hvor  Hoff'erne  ofte  havde  beundret  hans  pragtfulde,  tillige 
elskværdige  og  smukke  Fremtræden,  naar  han  indfandt  sig 
som  sin  Fødestads  Sendemand;  han  var  imidlertid  en  nyde- 
lysten,  materialistisk  Natur,  som  rigtignok  egentlig  synes  at 
have  gjort  sig  til  Alessandros  Kammerat  i  det  vilde  Liv, 
denne  førte,  for  at  ikke  Hertugen  skulde  fatte  Mistanke  til 

ham  paa  Grund  af  hans  indflydelsesrige  Stilling,  der  endda 
var  styrket  ved  Svogerskab  med  Medicierne,  —  men  snart 
fandt  han  alt  for  stort  Behag  deri.  skjønt  nogle  og  tyve 
Aar  ældre  end  Alessandro.  Ogsaa  Filippos  to  Sønner,  Pierc 
og  Leone,  herte  en  Stund  til  Hertugens  Stalbrødre,  men 
de  begyndte  inden  føje  Tid  at  skamme  sig  derved,  og  en 
Begivenhed  af  en  meget  dramatisk  Karakter  gav  snart 
Stødet  til  Fjendskab  mellem  Regenten  og  Strozzi'erne. 
Benedetto  Varchi  fortæller  den  omstændelig.  Ved  en  Fest, 
som  gaves  1534  i  Anledning  af  en  ung  Adelsmands  Bryllup, 
blev  Filippos  skjønne  og  dydige  Datter  Luisa,  gift  med  den 
højt  ansete  Luigi  Capponi.  krænket  af  en  af  Hertugens  Ynd- 
linge, Giuliano  Salviati.  Alessandro  selv  var  mødt  maskeret, 
i  Nonnedragt,  ligeledes  hans  Folge,  deriblandt  Salviati,  om 
hvem  Varchi  siger,  at  han  var  en  udsvævende  Person  med 
slet  Rygte,  at  det  samme  gjaldt  om  hans  Kone,  og  at  han 
ønskede,  at  alle  andres  Koner  skulde  faa  et  lige  saa  daarligt 
Ry.  Han  opførte  sig  derfor  ved  denne  Fest  »paa  en  Maade, 
der  var  ham,  men  ikke  hende  værdig«,  og  uagtet  hun  viste 
ham  harmfuld  tilbage,  vovede  han  at  gjentage  sin  For- 
nærmelse, da  hun  vilde  forlade  Festen  og  begive  sig  hjem 
til  Hest.  Nogen  Tid  efter,  en  Fredag  i  Marts  Maaned,  var 
der,  som  sædvanlig,  Valfart  til  San  Miniato,  den  berømte 
Kirke  i  Nærheden  af  Florents.  »Til  denne  og  til  San 
Salvadore«,  siger  Varchi,  »strømme  næsten  alle  Florents's 
fornemme  Mænd  og  Kvinder,  især  om  Formiddagen;  i  den 
Anledning  komme  mange  Haandværkere  der  op  og  indrette 
sig  Boder,  ligesom  ved  et  Marked,  og  flytte  Varer  der  hen; 
thi  mange  fine  Damer  blive  staaende,  for  at  se  paa  deres 
Varer,  naar  de  komme  fra  Kirke,  og  undertiden  kjøbe  de 
noget  og  sende  det  hjem  med  deres  Piger  eller  Tjenere. 
Derfor  samle  ogsaa  Herrerne  sig  ved  disse  Butikker  for  at 
se  Kvindeskaren  vende  tilbage  fra  Valfarten  og  se  dem 
kjøbe  og  for  at  henvende  en  eller  anden  Kompliment  til  en 
Slægtning  eller  Naboerske.«     Foran   en    af  disse  Butikker 

stod  en  Kreds  af  unge  Adelsmænd,  hvoriblandt  Leone 
Strozzi  og  Salviati,  da  Luisa  Capponi  gik  forbi  med  nogle 
andre  fornemme  Damer;  saa  snart  den  letsindige  Salviati 
saae  hende,  begyndte  han  at  prale  af  sin  Opførsel  imod 
hende  i  frække  Udtryk.  Leone  sagde:  »Du  véd  maaske 
ikke,  Giuliano,  at  det  er  min  Soster!-?  Den  anden  lod  sig 
alligevel  ikke  skræmme  og  gav  et  meget  kynisk  Svar,  som 
kan  læses  hos  Varchi;  trods  sin  Vrede  svarede  den  unge 
Strozzi  intet,  men  da  Fornærmeren  kort  Tid  derpaa  en  Nat 
red  hjem  fra  Hertugens  Palads ,  blev  han  overfalden  af  tre 
maskerede,  der  tilredte  ham  ilde,  uden  at  dræbe  ham,  og 
lod  ham  ligge  »som  et  Stykke  Kvæg«.  Alessandro  blev  meget 
opbragt  og  lod  Morderne  eftersøge;  som  disse  nævnte  Folke- 
meningen snart  Piero  Strozzi  og  to  af  hans  Venner,  og 
medens  det  lykkedes  disse  sidste  at  bevise  deres  Alibi  — 
jned  hvor  sandt  Vidnesbyrd  kan  ikke  siges  — ,  maatte  Piero 
vandre  i  Fængsel.  Der  var  imidlertid  saa  lidt  Bevis  imod 
ham,  at  endog  den  florentinske  Politidirektion,  de  saakaldte 
»otte  Mænd«,  af  hvilke  flere  vare  Hertugens  Kreaturer,  be- 
tænkte sig  paa  at  domme  ham,  uagtet  hans  stolte  og 
haanende  Ytringer  til  deres  Udsending,  med  hvem  han 
fuldstændig  gjorde  Løjer,  og  paa  Klemens  den  7des  Be- 
faling blev  han  losladt  efter  14  Dages  Forløb.  Hvad  der 
var  det  mærkeligste  af  det  hele,  var  at  Salviati  siden  blev 
intim  Ven  af  Strozzi'erne ,  da  Hertugen  var  død,  og  han 
havde  i  den  Grad  glemt  Alessandros  Velgjerninger  imod 
ham,  at  han  betegnede  ham  selv  som  Ophavsmand  til 
Attentatet.  Luisa  Capponi,  som  havde  været  den  uskyldige 
Aarsag  til  disse  Begivenheder,  døde  pludselig,  faa  Maaneder 
efter,  med  alle  Tegn  paa  Forgiftning;  hendes  Død  vakte 
vidt  og  bredt  Sorg  og  Bestyrtelse,  og  man  gav  almindelig 
Guiliano  Salviatis  Hustru  Skylden  derfor  og  betegnede  Her- 
tugen som  Medvider.  Af  denne  Anskuelse  er  ogsaa  Hi- 
storieskriveren Bernardo  Segni;  men  i  Følge  andre,  der- 
iblandt Varchi,    var  det  hendes  egen  Slægt,   der  berøvede 

hende  Livet,  for  at  Alessandro  ikke  skulde  forfere  den 
skjønne  Kvinde  og  saaledes  sætte  en  Plet  paa  Husets  Ære. 
Man  gruer  ved  at  læse  om  disse  Tider,  hvor  Lidenskaberne 
tumlede  sig  saa  tøjlesløst,  og  hvor  Blodet  udgodes  saa  let, 
og  man  kan  ikke  andet  end  istemme  Varchis  Udbrud :  »Det 
var  en  i  Sandhed  barbarisk  og  grusom  Handling,  saaledes 
paa  en  blot  og  bar  Mistanke,  der  ikke  bek-ræftedes  af  noget 
som  helst  Indicium,  at  gaa  hen  og  i  Raseri  besudle  sine 
Hænder  med  sit  eget  Blod,  især  da  den  stakkels,  ulykkelige 
Kvindes  tidligere  Liv  altid  havde  været  saadant,  at  det  ikke 
kunde  foraarsage  den  mindste  begrundede  Mistanke  imod 
hende  hos  nogen,  end  sige  hos  hendes  egne  kj odelige  Slægt- 
ninge, der  dog  dræbte  hende  saa  grumt  og  uretfærdig.  Dog 
sligt  sker  ofte  nu  til  Dags  paa  Grund  af  de  nærværende  Tiders 
Slethed,  eller  snarere  paa  Grund  af  de  nu  levende  Men- 
neskers, at  Hæderlighed  og  Uskyldighed,  der  ikke  har 
anden  Hjælp  end  sig  selv,  let  falder  i  den  storste  Ulykke 
og  der  ikke  bydes  den  anden  Trøst  end  en  alt  for  sen  og 
unyttig  Medlidenhed.« 

Imidlertid  var  Filippo  Strozzi,  som  havde  opholdt  sig 
nogen  Tid  i  Frankrig  som  Pavens  Sendemand,  bleven  under- 
rettet om  disse  Begivenheder,  og  da  han  vendte  hjem  til 
Italien,  drog  han  lige  til  Rom,  uden  at  berore  Elorents, 
men  kaldte  derpaa  sin  Familie  til  sig.  Strozzi'eme  kom 
saaledes  til  at  forøge  det  allerede  store  Antal  Flygtninge 
fra  Florents ,  som  ikke  havde  set  deres  Fædrestad  siden 
dens  Indtagelse  1530,  og  som  gjentagne  Gange  forgjæves 
havde  ansogt  om  Tilladelse  til  at  vende  hjem,  og  ej  længe 
efter  sluttede  en  anden  fornem  Florentiner,  Bartolomeo 
Valori,  som  hidtil  havde  været  ivrig  Tilhænger  af  Alessandro 
og  i  sin  Tid  bidraget  væsentlig  til  at  skaffe  ham  Hertug- 
værdigheden, sig  til  Medici'ernes  ^lodstandere  uden  for 
Florents.  Saa  længe  Klemens  den  7de  levede,  kunde  de 
landflygtige  ikke  foretage  sig  noget  alvorligt  mod  Ales- 
sandros Regering:    men    da  Paven    døde  i  September  1534 

Og  efterfulgtes  af  Paul  den  3dje  af  Huset  Farnese,  hævede 
de  Hovedet  og  satte  nu  for  en  stor  Del  deres  Lid  til  den 
før  nævnte  Ippolito,  Hertugen  af  Nemours's  uægte  Søn,  en 
smuk,  talentfuld  og  lærd  ung  Mand,  hvem  Pave  Klemens 
havde  givet  en  Kardinals  Rang,  uagtet  hans  Væsen  og 
Tilbøjeligheder  mere  lignede  en  Krigers,  end  en  gejstligs. 
De  forstode  snart  at  vække  Skinsyge  og  Forbitrelse  mod 
Alessandro  hos  ham,  valgte  sig  et  formeligt  Bestyrelses- 
raad,  som  stadig  stod  i  Forbindelse  med  Prætendenten, 
men  vare  for  øvrigt  temmelig  uenige  indbyrdes  (»det 
ligger  nu  engang  i  Florentinernes  Natur« ,  siger  Varchi),  i 
det  de  repræsenterede  mange  Nuancer  i  Henseende  til 
politisk  Overbevisning  og  kun  mødtes  i  Hadet  til  den  nye 
Enehersker,  som  havde  udvist  dem  fra  deres  By.  Der  var 
enkelte  idealistiske  Republikanere,  som  ønskede  den  gamle 
Fristats  Former  tilbage,  fremdeles  en  Del,  som  vilde  have 
Kardinalen  af  Medici  til  Regent,  endelig  adskillige,  som 
attraaede  Magten  for  sig  personlig;  hos  mange  fandtes  der 
Mistillid  til  Ippolito,  uagtet  de  havde  valgt  ham  til  Fører 
for  den  hele  Bevægelse.  Det  første  Forsøg  paa  en 
kraftigere  Optræden  mod  Hertugen  skete  i  1.535  i  Maj 
Maaned,  da  man  i  Barcelona  indgav  to  Klageskrifter  til 
Kejser  Karl  V  over  Florents's  Suveræn,  som  ikke  havde 
holdt  Kapitulationen  af  1530  og  behandlede  Borgerne  som 
Slaver.  Kejseren  tog  naadig  derimod,  men  gav  et  und- 
vigende Svar;  der  forberedtes  saa  nye  Skridt  fra  de  land- 
flygtiges Side,  da  Kardinal  Ippolito  døde  pludselig  i  Avgust 
samme  Aar,  efter  al  Sandsynlighed  af  Gift,  som  Alessandro 
havde  ladet  ham  indgive.  Varchi  fortæller,  hvorledes  Her- 
tugen netop  i  de  Dage  ytrede  flere  Gange  i  sit  sædvanlige 
karakteristiske  Sprog:  »Vi  skal  nok  jage  Fluerne  bort  fra 
vor  Næse,«  og  nogen  Tid  efter  Ippolitos  Død  herskede  der 
en  mærkværdig  Dødelighed  blandt  de  florentinske  Flygtninge 
i  Rom,  hvilken  man  gav  samme  Aarsag  som  Kardinalens  for- 
bavsende hurtige  Bortgang.    Man  betragtede  det  særlig  som  en 

Hævn  for  en  mislykket  Sammensværgelse  med  det  Maal  at 
sprænge  Hertugen  i  Luften,  hvis  Hovedmand  var  Ærkebiskop 
Giambattista  Cibo,    en  Broder  til   Marchese   Lorenzo  Cibo, 
der  var  beslægtet  med  Medici'erne;    Hensigten  var  at  fylde 
med  Krudt  en  Art  Puf  eller  Kiste,    som  Hertugen    plejede 
at  sætte  sig  paa,  naar  han  besøgte  Marchesens  Gemalinde, 
anbringe   en  Lunte  derved    og   saaledes    skaffe   ham    ud  af 
"Verden  i  en  Hast.    I  December  1535  gjorde  man  atter  et 
alvorligt  Forsøg   paa   at   stemme  Kejseren    mod  Hertugen. 
En   stor  Skare   af  de   ypperste  Mænd   iblandt    Alessandros 
Fjender  mødte  for  Karl  Y's  Trone  i  Neapel,  da  han  sejrrig 
var  vendt   tilbage   fra  Tunis.     Forrest   af  dem  Strozzi'erne 
med  Filippo  i  Spidsen,  den  gamle  Republikaner  Jacopo  Nardi, 
navnkundig  som  Historiker,  Juristen  Salvestro  Aldobrandini 
og  Kardinalerne  Gaddi,  Salviati  og  Ridolfi,  de  to  sidste  ned- 
stammende fra  Lorenzo  il  Magnifico  og  paa  Grund  af  deres 
ansete    Stilling    misundte    og   hadede   af   Alessandro,    der 
drillede  og  krænkede  dem  paa  mange  Maader  og  bl.  a.  ytrede 
spottende  engang  i  Salviatis  Nærværelse :     »Ja.  det  er  store 
Herrer,  disse  Herrer  Kardinaler;  men  vi  ere  dog  ogsaa  noget.« 
Hertugen  indfandt  sig  personlig  med   stort  Følge   og  over- 
drog Francesco  Guicciardini,  maaske  Italiens  største  Historie- 
skriver og  en  ivrig  Pallesco,  at  tale  hans  Sag.    Endnu  lige 
til  det  sidste  Øjeblik  vedbleve  hans  Modstandere  at  skjændes 
indbyrdes,    og  Varchi    giver   en    ret   morsom    Skildring   af 
deres   Møde   i   Kirken    San   Domenico    for   Avdiensen   hos 
Kejseren.      »Der  talte  Messer  Galeotto  Giugni   og  Messer 
Salvestro    Aldobrandini    i    længere    Tid    og    vare    ganske 
uenige,    thi  den  ene   vilde   have,    at   de  landflygtiges  An- 
liggender skulde  styres  paa   én  Maade,    den   anden  paa  en 
anden;   men  deres  Meningsforskjel   havde  ikke  stort  at  sige 
med    Hensyn    til    de    landflygtiges    Sag    i    det   hele;    thi 
Antonfrancesco   degli  Albizzi«    (en  ærgjerrig  og   egenraadig 
Mand,   som  altid  var  paa  Kant  med  de  andre,   men  synes 
dog  at   have   nydt  en  ikke   ringe  Anseelse),    »stillede    sig 

midt  imellem  dem  og  gjorde  Ende  paa  deres  Strid  og 
lagde  til,  at  de  landflygtige  ikke  nærede  behørig  Tillid 
til  de  Folk,  som  forstode  at  lede  Sagerne,  og  som  kun 
attraaede  det  fælles  bedste,  i  det  han  med  disse  Ord  be- 
skedent hentydede  til  sig  selv.«  For  øvrigt  havde  man 
netop  betroet  samme  Antonfrancesco  det  Hverv  at  holde 
Talen  til  Kejseren,  men  da  han  ønskede  at  staa  sig  godt 
med  de  kejserlige,  foregav  han,  at  de  ydre  Betingelser  for 
hans  Veltalenhed  ikke  vare  tilstede  for  Tiden,  hvorfor 
han  holdt  sig  hjemme  med  Halsen  indhyllet  i  Tørklæder, 
indtil  Jacopo  Nardi ,  som  derefter  udvalgtes  til  Ordfører, 
var  bleven  tilstrækkelig  instrueret.  Trods  Nardis  Tale, 
der  vidnede  om  Varme  og  oprigtig  Frihedsbegejstring ,  og 
trods  Bestikkelser  og  lignende  Foranstaltninger,  lykkedes 
det  ikke  at  faa  Kejseren  til  at  fratage  Alessandro  Hertug- 
værdigheden og  gjengive  Florents  Friheden;  den,  som 
Hertugen  især  kunde  takke  for  sin  Sejr,  var  Guicciardini , 
der  forsvarede  sin  Herre  med  stor  Snildhed.  Ikke  længe 
efter  holdt  Karl  V  et  prægtigt  Indtog  i  Florents,  og  kort 
derpaa  fulgte  Alessandros  Formæling  med  Kejserens  uægte 
Datter  Margherita;  Strozzi'ernes  og  Valoris  Godser  kon- 
fiskeredes, da  Piero  Strozzi  traadte  i  fransk  Krigstjeneste. 
Haabet  blussede  op  for  Alessandros  Modstandere  ved  de 
kejserliges  Nederlag  i  Norditalien;  men  Hertugen,  som 
forresten  vedblev  med  sit  udsvævende  Liv  endnu  efter  sit 
Bryllup,  havde  sørget  ikke  lidt  for  Florents'  Befæstning  og 
Hærmagt,  saa  at  det  i  alt  Fald  maatte  staa  som  en 
vanskelig  Ting  for  de  landflygtige  at  gjenvinde  deres  Stad 
med  væbnet  Haand.  Da  lød  der  i  den  første  Maaned  af 
Aaret  1537  det  overraskende  Budskab  over  hele  Italien,  at 
Alessandro  de'  Mediei  var  bleven  myrdet  i  sin  Hovedstad 
af  en  Person,  man  mindst  kunde  tænke  sig  som  Morderen, 
nemlig  hans  Slægtning  og  Yndling  Lorenzino. 

(Sluttes.) 

E.  Gigas. 

I. 

Borg  og  Fæste.**) 

(Slutning.) 

Jjorgens  sidste  Forsvarsværk.  Hovedtaarnet,  »Donjonen« 
eller  »Bercfrit«,  anlagde  man  helst  ganske  enligt;  thi  kun 
i  dette  Tilfælde  var  et  virksomt  Forsvar  muligt,  kun  da 
turde  man  vente  at  holde  Fjenden  i  behorig  Afstand.  Naar 
Donjoneu  derfor  undertiden  er  bygget  tæt  op  til  Beboelses- 
rummene,  som  Tilfældet  f.  Ex.  er  med  Wartburg,  var  det 
heller  ikke  sandsynligt,  at  man  længe  vilde  kunne  forsvare 
samme,  naar  først  selve  Borgen  var  falden.  Donjonen  maatte, 
om  muligt,  indeslutte  en  Brønd  eller  da  i  det  mindste  en 
Cisterne  med  Drikkevand,  den  opførtes  med  Mure  af  mægtig 
Tykkelse  og  i  Begyndelsen,  efter  nedarvet  romersk  Tra- 
dition, som  en  Firkant ;  senere  foretrak  man  de  runde  Taarne, 
som  lettere  ydede  Murbrækkeren  Modstand. 

Indgangen  til  Taarnet  laa  temmelig  højt  oppe  over 
Jordfladen,  og  kun  ad  Stiger  eller  Trapper,  der  i  Krigs- 
tilfælde  bleve  trukne  op  eller  helt  afbrudte,  naaede  man 
frem  til  Doren.     Undertiden  kunde  man  osfsaa  ad  en  Vinde- 


*)    Efter  Alwin  Schaltz:    Das  Hofische  Leben   zur   Zeit    der 
Minnesinger.    I— II.    Lpz.  1879-80. 
**)    Se  Historisk  Arkivs  foregaaende  Bind  Pag.  464  og  flg. 

bro  naa  fra  de  nærmeste  Vaaninger  over  i  Taarnet.  Hele 
den  nederste  Del  fra  Taarnets  Grund  til  den  Etage,  hvortil 
Taarndøren  forte,  var  Borgfængslet  og  Skatkammeret. 

At  Kostbarheder,  Penge  og  Værdigjenstande  bleve  sær- 
lig vel  forvarede,  er  naturligt,  og  Skatkammeret  kunde 
naturligvis  ikke  forlægges  til  noget  bedre  Sted  end  Donjonen, 
hvorfor  Betegnelsen  »Taarne,  fj'ldte  med  røden  Guld«  er 
bleven  ligefrem  ordsprogsvis.  Det  vel  aflaasede  Skat- 
kammer stod  under  Kæmnerens  Opsyn,  han  gjemte  Nøglerne. 

Sædvanligvis  anvendtes  dog  Taarnets  nederste  Stokværk 
til  Fængsler,  der  i  Regelen  vare  nok  saa  gyselig  beskafne, 
som  senere  Romandigtere  ynde  at  udmale  dem.  I  Regelen 
var  Fængslet  et  rundt  Kammer  med  Hvælving,  i  hvis  Midte 
der  var  anbragt  en  Aabning,  stor  nok,  til  at  en  Mand  kunde 
hisses  der  ned,  hvorpaa  Aabningen  atter  tilspærredes.  Nu 
havde  man  Fangen  sikker  nok,  men  hans  Stilling  var  gyse- 
lig; Luft  og  Lys  kom  kun  ind  gjennem  sparsomme  Mur- 
huller; der  herskede  et  fuldkomment  Mørke,  alle  mulige 
Urenligheder  opdyngedes  paa  Gulvet  og  forpestede  Luften; 
Slanger,  Tudser,  alt  muligt  Kryb,  ja  selv  Grundvandet  gjorde 
Fangens  Liv  just  ikke  synderlig  morsomt.  Et  Stykke 
Rugbrød  og  et  Krus  Vand,  som  hejsedes  ned  til  ham,  var 
hans  daglige  Kost.  I  slige  Fængsler  forvarede  man  dog 
kun  grove  Forbrydere  eller  Krigsfanger,  hvem  man  vilde 
gjøre  Fangenskabet  ret  føleligt;  men  der  gaves  paa  Borgen 
dog  ogsaa  bedre,  mere  menneskeligt  indrettede  Rum,  hvor 
Fangen  kunde  forvares.  Slige  Fængsler  fandtes  sædvanlig- 
vis ogsaa  i  det  store  Taarn,  men  i  de  højere  Stokværk,  fra 
hvilke  en  Flugt  lige  fuldt  vanskelig  lod  sig  iværksætte,  da 
Donjonens  eneste  Dør  jo  laa  højt  over  Jorden  og  umulig 
kunde  benyttes,  naar  Stigen  var  fjærnet.  Man  behøvede 
saaledes  ikke  at  pine  Fangen,  han  blev  simpelthen  holdt  i 
god  Forvaring;  men  hvis  der  var  Fare  for,  at  han  ved  List 
eller  Magt  vilde  søge  at  befri  sig,   gav  man  ham  Halsjærn 

Og  Haandlæuker  paa;  til  yderligere  Sikkerhed  bleve  Læn- 
kerne undertiden  smeddede  fast  til  Muren, 

Taarnets  enkelte  Stokværk  adskiltes  ved  Bjælkelag, 
eller  endnu  heUere  ved  Stenhvælvinger,  og  Forbindelsen 
mellem  Stokværkerne  skete  ved  Stiger  eller  ad  faste  Trapper, 
som  vare  anbragte  i  Murene.  Oprindelig  havde  Borgherren 
boet  i  selve  Donjonen,  men  i  det  12te  og  13de  Aarhundrede 
havde  man  indrettet  mere  bekvemme  Vaaningshuse .  dog 
Taarnet  maatte  lige  fuldt  indeslutte  Rum,  hvor  Familien 
og  Besætningen  kunde  huses  i  yderste  Nød ;  her  var 
indrettet  store  Sale  og  talrige  Kamre,  som  f.  Ex.  i  Slottet 
Concy,  hvor  alle  nødvendige  Forraad  for  en  Belejring  vare 
opdyngede.  Taarnets  øverste  Etage  var  forbeholdt  Borg- 
kuren,  som  fra  Taarnets  Tinde  Dag  og  Nat  udspejdede 
Omegnen  og  strax  advarede  Besætningen,  naar  noget  vakte 
hans  Mistanke.  Fra  sin  høje  Kure  ser  han  først  Dagen 
gry;  han  er  derfor  Ven  med  den  hemmelige  Elsker,  der 
om  Natten  bar  sneget  sig  ind  i  Borgen  og  maa  Qærne 
sig  før  Morgenens  Frembrud.  Med  sin  Sang  forkynder  Borg- 
vægteren daglig  Solens  Opgang,  og  naar  det  er  Tid  at 
staa  op;  sædvanligvis  støder  han  i  sit  Horn  og  blæser 
Reveillen. 

Ogsaa  paa  Borgens  øvrige  Taarne  var  der  opstillet 
Vagtposter,  som  Natten  igjennem  tilraabe  hverandre  for  at 
holde  sig  vaagne,  blæse  paa  Skalmejer  eller  støde  i  Horn 
og  Basuner,  kort  sagt  uafladelig  give  Tegn  paa  deres  Aar- 
vaagenhed.  Ved  Nattetid  blev  ingen  indladt,  uden  han 
kunde  legitimere  sig  som  Ven.  hvorfor  Elskeren  ikke  alene 
maa  staa  sig  godt  med  Taarnvægteren ,  men  ogsaa  have 
Portneren  til  Ven,  for  at  han  ved  Nattetid  hemmelig  kan 
smutte  ud  og  ind. 

Var  Borgen  nu,  trods  alle  sine  Forskansninger  og  det 
tapre  Forsvar,  lige  fuldt  stormet  af  Fjenden,  var  det  af 
største  Værd  for  Besætningen,  om  man  havde  en  hemmelig 
Gang,  hvorigjennem  man  i  yderste  Nød  ubemærket  kunde 

snige  sig  bort.    Slige  Gange  omtales  da  ogsaa  flere  Steder 
i  Digterværkerne  og  hos  Krønnikeforfatterne. 


Som  vi  alt  antydede  i  vor  Afhandlings  Begyndelse,*) 
var  Borgens  Fasthed  den  væsentligste  Sag,  Boligens  Hygge 
og  Bekvemmelighed  kom  først  i  anden  Kække.  I  Forborgen 
laa  Lader  og  Kvægstalde,  Boligerne  for  Trælle  og  Tjeneste- 
tyendet; hvis  Terrænet  tillod  det,  laa  ogsaa  Haven  inden 
for  Fæstningsværkerne.  Undertiden  indhegnede  man 
endogsaa  betydeligere  Strækninger,  hele  Skovstrøg, 
Damme,  Søer  og  Dyrehaver  med  Mure;  dog  synes  denne 
Art  Anlæg  mere  at  have  hørt  til  Landstederne  end  til  de 
egentlige  Borge,  ligesom  de  Jagthuse,  Herrerne  allerede 
ved  denne  Tid  havde  i  deres  Skove,  kun  vare  dækkede  med 
lette  Forskansninger,  som  snarere  egnede  sig  til  at  afværge  et 
dristigt  Overfald  end  til  at  udholde  en  alvorligere  Belejring. 
En  Have  manglede  aldrig  i  nogen  Borg,  og  gik  det  slet 
ikke  an  at  anlægge  den  i  Vaaningshusets  umiddelbare  Nær- 
hed, opdyrkede  man  i  det  mindste  ved  Borgens  Fod  en 
Stump  Land,  hvor  man  havde  Frugttræer  og  Blomster, 
Roser  og  Liljer,  hvor  man  vel  ogsaa  opelskede  Lægeplanter 
og  nyttige  Urter.  I  Haven  havde  man  sit  Lysthus,  hvor 
Borgherren  opholdt  sig  med  sin  Familie  og  nød  sine  Maal- 
tider  og  i  øvrigt  havde  al  Slags  Lystigheder.  Denne  For- 
kjærlighed  for  Livet  under  aaben  Himmel  er  karakteristisk 
for  hele  Tiden;  saaledes  kan  man  vel  ogsaa  dels  forklare 
sig,  at  Bekvemmelighederne  inden  Døre  vare  saa  smaa, 
dels  at  man  greb  enhver  Lejlighed  til  at  forlade  de  snævre 
og  mørke  Kamre,  saa  længe  som  muligt. 

Naar  de  lokale  Forhold  tillode  det,   var   der  inden  for 
Ydermuren   ogsaa    forbeholdt    en   Plads    til    de   ridderlige 


*)  Se  foregaaende  Binds  Pag.  468. 

Øvelser;  saaledes  er  der  f.  Ex.  i  Forborgen  til  Slottet 
Schønburg  en  stor  Plads  paa  over  1  Tonde  Land  indhegnet 
af  Murene.  Her  ovede  Væbnere  og  Riddere  sig  i  Vaaben- 
færd,  og  Damerne  saae  til  fra  deres  Vinduer,  skjont 
Lansesplinterne  ofte  fløj  helt  hen  til  Hovedbygningen, 
Paladset. 

I  Forborgen  havde  fremdeles  endelig  ogsaa  Heste- 
staldene deres  Plads;  men  HeiTens  og  hans  Gjæsters  Heste 
stode  dog  ofte  i  Hovedborgen  og  fik  Korn,  Hø  og  godt 
Strøelse  af  blødt  Straa.  Fodersækkene  brugte  man  kun, 
naar  man  ikke  havde  nogen  Krybbe.  En  Staller,  en  Mar- 
skalk, havde  Tilsynet  med  Stalde  og  Heste. 

Hovedbygningen  for  Herskabet  laa  i  den  indre  Borg  og 
var  i  den  Tid,  vi  her  have  for  Øje,  i  Regelen  opført  af  Sten. 
Alt  efter  Beboernes  Tal  udkrævedes  en  eller  flere  Byg- 
ninger, der  sædvanligvis  betegnedes  som  »Paladset«;  her 
laa  saa  vel  Stegerset  som  Dagligværelserne,  Sovekamrene 
og  de  store  Festsale. 

Hvad  Køkkenerne  angaar,  laa  disse  hyppigst  i  Kj ælderen 
under  den  Bygning,  hvor  Festsalen  fandtes,  og  Køkken- 
dørene vare  i  Reglen  under  den  store  Trappe,  som  førte  op 
til  Salen.  Af  Slotskøkkener  kjender  Violet-le-Duc  kun  det 
saakaldte  »Cuisine  de  Saint  Louis«  i  Palais  de  Justice ;  men 
det  skriver  sig  vistnok  først  fra  den  hellige  Ludvigs  Sonne- 
søn. Klosterkøkkenerne  vare  i  Regelen  særlige  Bygninger 
raed  høje  Hvælvinger,  i  hvis  Midte  den  store  Skorsten  v?r 
anbragt;  mindre  Skorstene  øgede  Trækket  De  fleste  af  denne 
Art  Mindesmærker  ere  ødelagte  i  Tidens  Løb,  dog  er  der  be- 
varet et  i  Fontevrault,  hvor  det  gj  ælder  for  et  Ligkapel;  et  andet, 
som  skriver  sig  fra  det  14de  Aarhundrede,  findes  i  Breslau. 
Overtilsynet  med  hele  dette  Departement  var  hos  Køge- 
mesteren eller  Drosten  (Truchsess),  der  havde  en  talrig 
Stab  af  Kokke,  Kokkendrenge  o.  s.  v.  under  sig;  hele  dette 
Personale  havde  det  ret  godt;  thi  allerede  den  Gang  hed 
det,  at  den  bedste  Bid  spistes  i  Køkkenet.    Da  man  kogte 

paa  den  aabne  Skorsten,  havde  mau  Ildbukke,  hvorpaa 
Brændestykkerne  lagdes;  Køgen  samledes  af  Røgfanget  og 
lededes  op  i  Skorstenen.  I  et  Digt:  »dis  ist  von  dem 
hurate«  er  hele  Køkkeninventariet  opregnet  som  Gryder  og 
Potter,  Spid  og  Rist,  Blæsebælg  o.  s.  v.,  o.  s.  v.  Ild  fik 
man  ved  et  Fyrtøj,  hvortil  hørte  Flintestenen,  Staalet  og 
Fyrsvampen  eller  Tønderet ;  sit  Fyrtøj  bar  man  i  Regelen  i 
Tasken  ved  Bæltet.  Kjælder  og  Fadebur  laa  vel  i  Regelen 
i  Nærheden  af  Stegerset. 

En  Trappe  førte  op  til  den  øvre  Etage,  hvor  Herskabets 
Dagligværelser  fandtes.  Prægtige  Trappegange  med  Per- 
roner vare  navnlig  almindelige  i  Frankrig,  ikke  saa  meget 
i  Tyskland.  Gjæsterne  rede  frem  for  Hovedtrappen,  hvor 
Værten  gik  dem  i  Møde  og  bøde  dem  Velkommen;  i  Nær- 
heden fandtes  en  Sten,  for  at  Rytteren  lettere  kunde  sidde 
af  og  op.  Paa  Trappen  sad  man  ofte  for  at  trække  frisk 
Luft,  og  her  havde  vel  ogsaa  særlige  Vagter  deres  Plads, 
thi  var  Hovedtrappen  spærret,  kunde  ingen  komme  ud  af 
Huset.  I  de  Paladsbygninger,  som  endnu  existere,  er 
Trappen  af  Sten  paa  et  fast  muret  Underlag,  som  i  Regelen 
er  hvælvet,  saaledes  at  Indgangen  til  Stuetagen  kunde 
anbringes  her,  og  her  kunde  vel  ogsaa  en  stakkels  syg  eller 
Stodder  opslaa  sin  Bolig  og  søge  et  nødtørftigt  Ly  mod 
Vind  og  Vejr. 

Paladsets  Hovedportal  var  i  arkitektonisk  Henseende 
prydet  paa  det  smukkeste  med  Søjler  og  Billedhuggerarbejde, 
som  f.  Ex.  ved  Barbarossas  Palads  i  Gelnhausen.  Sædvan- 
ligvis kom  man  ikke  lige  ind  i  Salen,  men  først  i  en  lang 
Korridor,  hvor  fra  der  fører  Døre  ind  til  de  forskjellige 
Værelser.  Denne  Korridor,  der  med  sine  Vinduer  strækker 
sig  langs  Bygningens  Langside,  er  den  saa  ofte  omtalte 
»Liewe«  eller  »Loube«,  »Logen«  eller  »Loggiaen« ,  hvor 
Herskabet  spiste  og  opholdt  sig  paa  de  skjønne  Sommer- 
dage, hvor  man,  skyttet  mod  Heden,  kunde  trække  frisk 
Luft  og  lytte  til  Fuglesang.    En  slig  Loggia  findes   endnu 


Livet  ved  Hove  i  Middelalderens  Midte.  65 

paa  Wartburg ;  store  Rundbuevinduer  oplyste  denne  Korridor, 
som  har  onatrent  en  8  Fods  Bredde.  Søjlerne  vare 
sirlig  smykkede,  og  Loggiaen  i  ovrigt  udsmykket  paa  det 
prægtigste  med  Billedværk,  Malerier  og  malede  De- 
korationer. 

Prægtig  udskaarne  Døre  med  kunstigt  Smeddearbejde 
førte  ind  i  Højsalen,  som  paa  Egerslot  er  80  Fod  lang  og 
32^2  Fod  bred,  i  Barbarossas  Slot  omtrent  af  samme  For- 
hold, og  paa  Wartburg  endog  120  Fod  i  Længden.  Salene 
ere  sædvanligvis  ikke  hvælvede,  men  have  prægtige  Tavle- 
loft; hvor  Bredden  var  betydelig,  deltes  Salen  efter  Længden 
ved  en  Søjlerække,  som  skulde  støtte  Loftsbjælkerne.  Gulvet 
var  lagt  med  Marmorfliser  eller  med  Lerfliser,  i  hvilke 
man  da  havde  indbrændt  eller  udskaaret  smukke  Ornamenter, 
Dyrefigurer,  Løvværk,  Vaabenskjolde  o.  s.  v.;  de  fleste  Prøver 
af  den  sidste  Art  ere  bevarede  i  Kirkerne. 

Salene  fik  deres  Lys  snart  gjennem  større,  snart 
gjennem  mindre  Vinduer.  Naar  Salen  laa  saaledes.  at 
Fjenden  ikke  kunde  bestryge  den  med  sit  Skyts,  tog  man 
ikke  i  Betænkning  at  bryde  Væggene  med  store  Vindues- 
aabninger;  saaledes  i  Egerslot,  hvor  Vinduerne  vende  ud 
mod  Floden,  paa  "Wartburg,  hvis  talrige  store  Vinduer  faa 
deres  Lys  fra  Øst,  hvor  den  stejle  Bjærgskrænt  sikrede  mod 
enhver  Fare.  Helt  anderledes  stiller  Sagen  sig  i  Geln- 
hauser-Paladset,  hvor  der  vistnok  kun  har  været  et  enkelt, 
ikke  engang  synderlig  stort  Vindue  paa  Langsiden,  og  hvis 
der  paa  den  nu  ødelagte  Smalside  ikke  har  været  anbragt 
store  Lysaabninger,  maa  Barbarossas  Kejsersal  have  været 
temmelig  skummel.  Det  er  saaledes  stadig  Hensynet  til 
Borgens  Sikkerhed,  som  er  det  afgjerende ;  den  kunstneriske 
Skjønhed.  Bekvemmeligheden  og  Hyggen  bliver  uden  Be- 
tænkning ofret  for  samme.  Da  Murene,  som  sagt,  ere  meget 
tykke,  have  Vinduesnicherne  ogsaa  en  betydelig  Dybde,  og 
da  man  resikerede,  at  Pile  kunde  flyve  gjennem  Vindues- 
aabningerne  ind  i  Værelserne,  var  man  nødsagen  til  at  an-i 

bringe  Vinduerne  temmelig  højt  oppe,  for  at  Beboerne  ikke 
saa  let  kunde  blive  saarede.  Hver  Vinduesniche  dannede 
ligesom  et  lille  Værelse  med  Stenbænke  langs  Væggene; 
naar  man  dernæst  mindes,  at  Vinduerne  sad  temmelig  hojt, 
saa  at  Karmen  laa  fem  Fod  over  Salens  Gulv,  forstaar  man 
Digternes  Udtryk  »at  staa  i  (ikke  ved)  Vinduet,  sidde  i 
Vinduet,  gaa  ud  af  Vinduet«. 

Vinduesaabningerne  bleve  lukkede  med  Skodder;  i 
Vinduesnicherne  kan  man  hyppig  endnu  se  Hullerne  for  de 
stærke  Tværbjælker,  som  holdt  Skodderne  til.  Naturligvis 
blev  der  mørkt  i  Værelserne,  naar  man  saaledes  lukkede 
Skodderne;  men  man  havde  kun  Valget  mellem  at  lade 
Regn  og  Kulde  trænge  ind  eller  at  sidde  i  Mørket.  Man 
kunde  lidt  raade  Rod  herpaa  ved  foruden  de  svære  Skodder 
at  have  mindre,  let  bevægelige  Trærammer,  som  udfyldtes 
med  Hornplader,  ferniseret  Pergament  o.  lign.;  saaledes  fik 
man  Ruder,  som  dog  lod  noget  Lys  passere.  I  A  århundred  er 
havde  man  allerede  anvendt  Glasruder  i  Kirkerne ;  men  først 
mod  Stutningen  af  det  12te  Aarbundrede  kan  man  paavise 
dem  i  Privathuse,  og  det  gjaldt  sikkerlig  for  en  stor  Luxus. 

Tæt  sluttede  disse  Skodder  og  Vinduer  nu  ganske  vist 
ikke,  og  i  køligt  Vejr  maa  det  have  været  koldt  nok  i 
en  saadan  Sal.  Hertil  kom  endnu  den  mangelfulde  Op- 
varmning. Selv  om  man  den  Gang  ikke  har  været  saa 
kneben  med  Brændsel  som  nu  til  Dags,  har  der  næppe 
kunnet  herske  nogen  behagelig  Temperatur  i  de  store  Sale, 
Kaminerne  røg  let,  Varmen  udstraalede  kun  i  den  mest 
umiddelbare  Nærhed,  gjennem  Vinduerne  peb  Trækluften, 
kort,  Opholdet  i  en  saadan  Sal,  ja  selv  i  et  mindre  Værelse 
maa  have  været  rigtig  uhyggeligt.  Med  Pelse  og  varme 
Klæder  kunde  man  jo  ganske  vist  hjælpe  sig  noget  mod 
Kulden ;  men  hvor  ubekvemt  var  det  dog  ikke  hele  Vinteren 
at  gaa  daglig  omkring  i  slig  en  umagelig  Dragt.  Ved  første 
Øjekast  kan  Digterens  Klage  over  Vinterens  Nærmelse  og 
den  Glæde,  hvormed  han  hilser  Vaarens  Frembrud,  synes  os 

noget  affekteret,  af  og  til  var  det  vel  ogsaa  Tilfældet;  men 
i  Regelen  udtalte  han  kun  Folkets  virkelige  Stemning.  Selv 
de  fornemste  Boliger  vare  kun  mangelfuldt  udrustede  til  at 
trodse  Vinteren,  hvor  ynkelig  maa  da  ikke  de  lavere  Klasser 
have  frosset. 

Salenes  ^ægge  vare  glat  afpudsede  og  kun  hvidtede 
eller  malede.  I  de  tyske  Beskrivelser  er  der  sjælden  Tale 
om  Vægmalerier,  hvorimod  de  hyppig  berøres  i  de  franske 
Digte;  der  nævnes  hele  historiske  Malerier,  f.  Ex.  Skil- 
dringer af  Davids  og  Alexanders  Liv,  Slaget  ved  Ronees- 
valles,  Gallernes  Nederlag  ved  Caraillus  o.  s.  v.;  men  Lev- 
ninger af  slige  Vægmalerier  ere  kun  sparsomt  bevarede. 
Dog  lader  det  sig  ikke  nægte,  at  Datidens  Kunstnere  vare 
ret  vel  udrustede,  ikke  blot  til  at  komponere  og  sammen- 
stille farvede  Ornamenter,  men  ogsaa  til  at  udkaste  Figurer 
og  Grupper,  som  kunde  gjøre  god  Virkning  i  dekorativ 
Henseende. 

Disse  Malerier  vare  i  Regelen  anbragte  i  Loftet  eller 
paa  Væggenes  øverste  Del,  hvor  de  var  mindre  udsatte  for 
Beskadigelser;  Væggenes  nedre  Del  vare  derimod  sædvan- 
ligvis kun  smykket  med  ornamentale  Schablon- Malerier; 
skulde  Salen  derimod  udstyres  prægtigere,  bleve  Væggene 
behængte  med  kostbare  vævede  Tæpper,  Omhæng,  Spærlagen, 
Gardiner,*)  der  ved  Ringe  ophængtes  paa  særlige  Knage- 
rækker, som  man  ikke  rykkede  helt  op  mod  Væggen,  men 
lod  et  Mellemrum  tilbage,  saa  at  en  Mand  meget  vel  kunde 
skjule  sig  bag  Tæpperne;  til  større  Pryd  behængtes  Tæp- 
pernes Borter  med  Bjælder,  og  hele  Omhænget  parfumere- 
des. De  her  omtalte  Tæpper  vare  vel  i  Regelen  vævede  af 
Did  og  broderede  med  Lærreds-  og  Uldgarn,  medens  Dig- 
terne   med   Forkjærlighed    dvæle    ved  Silketæpper,   virkede 


';  Slige  Vægtæpper  kaldes  paa  Tysk:  nUmbehenge,  Ruclachen, 
Sperlachen,  Stuollachen,  paa  Fransk:  Cortines,  paa  Latin: 
Anleæ,  Cortinæ,  Dorsalia." 

med  Guld.  Fugle  og  Dyr,  hele  Slagmalerier  o.  s.  v.  vare 
broderede  paa  Tæpper,  af  hvilke  vi  have  et  berømt  Exemplar 
tilbage,  Tapeterne  i  Bayeux,  som  skulle  være  baldyrede  af 
Vilhelm  Erobrerens  Dronning  Mathilde  med  hendes  Hof- 
damer. Naar  Festlighederne  vare  forbi,  bleve  Tæpperne 
nedtagne;  men  de  kom  for  øvrigt  ogsaa  frem,  naar  man  i 
en  Fart  skulde  dekorere  Træstilladserne  og  Tribunerne  ved 
Turneringerne;  ved  højtidelige  Indtog  maatte  de  smykke 
Husenes  Ydersider,  kort,  de  fandt  mangfoldig  Anvendelse  i 
Datidens  selskabelige  Liv.  Til  yderligere  Prydelse  vare 
Væggene  endnu  behængte  med  Herrens,  hans  Gjæsters  og 
Vaabenfællers  Skjolde,  som  med  deres  brogede  Farver  af- 
gave  en  rig  og  ejendommelig  Dekoration. 

Ogsaa  Gulvet  blev  belagt  med  Tæpper,  som  vare 
prydede  med  indvævede  Billeder  af  Dyr  o.  s.  v.;  Limoges 
nævnes  som  Fabrikationsstedet.  Besynderligt  nok  bleve 
disse  utvivlsomt  kostbare  Gulvtæpper  —  der  nævnes  endog 
guldvirkede  Silketæpper  —  bestrøede  med  Blomster  (Roser, 
Liljer,  Siv.  Krusemynte,  Akkeleje)  i  tætte  Lag.  Skjønt  de 
duftende  Blomster  naturligvis  udbredte  en  behagelig  Duft, 
var  det  just  intet  behageligt  Syn  at  se  dette  Blomsterflor 
traadt  itu,  ikke  at  tale  om,  at  Tæpperne  plettedes  og  øde- 
lagdes. Hvis  man  nu  hurtig  havde  fejet  Salen  ren  igjen, 
kunde  denne  i  og  for  sig  smukke  Skik.  der  jo  til  Dels  har 
holdt  sig  til  vor  Tid,  endda  have  været  taalelig;  men  man 
lod  det  søndertrampede  Blomsterlag  ligge,  spredte  igjen  et  nyt 
Lag  over  samme,  og  saaledes  fik  Gulvet  sluttelig  et  højst 
urenligt  Udseende. 

Møblementet  var  temmelig  simpelt  og  bestod  kun  af 
Borde,  Stole  og  Løj  bænke.  Bordene,  som  kun  bleve  baarne 
frem  til  Maaltiderne,  bestode  af  et  Par  Bukke,  hvorpaa 
Bordpladen  blev  lagt.  Bordene  vare  hyppig  forfærdigede  af 
kostbart  Materiale,  f.  Ex.  Kyprestræ,  og  prydede  med  Elfen  - 
ben.  Stole  og  Bænke  vare  heller  ikke  meget  i  daglig 
Brug;    de  kom  vel  nærmest  kun  frem   ved  Taffelet;    lavere 

Skamler  anvendtes  mest  som  Fodskamler,  som  Sæder  kun 
af  Folk,  der  ret  vilde  lægge  deres  Ydmyghed  for  Dagen. 
Træstolene  og  Bænkene  vare  naturligvis  kun  lidet  magelige ; 
men  man  forstod  endnu  ikke  at  udstoppe  Møbler  og  maatte 
hjælpe  sig  med  Fjerpuder  og  vatterede  Tæpper.  Af  Stole 
maa  vi  særlig  nævne  den  saakaldte  Feltstol,  en  Stol  til  at 
folde  sammen,  *)  uden  Rj'gsted,  men  med  prægtig  udskaarne 
Fedder  og  Armlæner.  Ved  Embedshandlinger  sidder  Kongen, 
Prælaten,  Dommeren  altid  paa  sin  Stol,  som  derfor  ligefrem 
faar  en  officiel  Betydning. 

Sædvanligvis  udhvilede  man  sig  mere  magelig  og 
bekvemt  fra  Dagens  Besvær;  man  lod  udbrede  Puder 
paa  Gulvtæppet,  dækkede  dem  med  et  smukt  Lagen  og 
havde  saaledes  en  Slags  Divan,  hvor  man  ved  Hjælp  af 
mindre  Puder  kunde  indrette  sig  et  ganske  behageligt  Leje. 
Man  kjendte  og  benyttede  imidlertid  ogsaa  en  Slags  Løj- 
bænke eller  Sofaer,  der  stod  paa  fire  Fødder,  som  vare  for- 
bundne med  udskaarne  Lister,  hvorimellem  der  var  spændt 
Remme  og  Gjorder;  over  dette  Underlag  bredtes  Puder  og 
Tæpper,  og  man  fik  saaledes  et  ret  bekvemt  og  elastisk 
Leje,  som  noget  minder  om  vore  moderne  Senge  med 
Fjedermadrasser,  medens  de  egentlige  Senge  paa  hin  Tid 
havde  rigtige  Træbunde.  Om  Dagen  sad  eller  laa  man  paa 
de  her  beskrevne  Lojbæuke  — ,  hvor  der  naturligvis  var 
Plads  til  flere  Personer  —  om  Natten  bredte  man  flere 
Tæpper  og  Puder,  et  Lærredslagen  m.  m.  over  Lejet,  og 
Sengen  var  færdig.  Ejendommeligt  er  det,  at  Tæpperne 
altid  ere  af  Silke,  og  med  al  den  Pragt  danner  det  en 
underlig  Modsætning,  at  man  ved  det  )2te  Aarhundredes 
Slutning  endnu  brugte  et  Underlag  af  det  bare  Straa  eller 
en  simpel  Straasæk.     Fattige  Folk  maatte  naturligvis  være 


*)  Det  tysk-danske  Ord:  -FeltstoH  er  altsaa  en  Fordrejelse  af 
„Faltstuhl",  paa  Fransk  -Faudestuel",  hvoraf  det  senere 
nFauteuil",  en  Lænestol. 

glade,  uaar  de  blot  havde  Straa  og  lidt  groft  Sengetøj,  men 
mangen  en  maatte  vel  lade  sig  nøje  med  et  Leje  af  Mos 
og  den  haarde  Sten  som  Hovedpude. 

Vi  ere  saaledes  færdige  med  det  egentlige  Møblement; 
Buffeten  eller  Kredensbordet ,  med  det  rige  Tilbehør  af 
Sølv-  og  Krystalkar,  der  danner  en  saa  glimrende  Pryd 
for  det  15de  Aarhundredes  Fyrstesale,  synes  endnu  ikke  at 
have  været  i  Brug. 

For  Salens  Belysning  var  der  draget  rigelig  Omsorg 
ved  mægtige  Lysekroner  i  Smag  med  dem,  som  anvendtes  i 
Kirkerne;  paa  den  øverste  Rand  af  Metalringen  var  anbragt 
Tappe  eller  Torne,  hvorpaa  Voxlysene  bleve  stukne  fast,  og 
ved  hver  Torn  var  fæstnet  en  bred  Skaal  til  at  op- 
fange det  neddryppende  Vox.  Senere  Miniaturmalerier  be- 
lære os  imidlertid  om,  at  man  selv  i  Fyrstesalene  kjendte 
langt  ringere  Lysekroner,  simpelthen  Trækors,  som  hang  ned 
fra  Loftet.  Ved  Aftensbordet  opstilledes  ogsaa  Guld-  eller 
Broncestager  med  Kjærter.  I  Regelen  brændte  man  Vox- 
lys,  men  Tællelys  vare  vel  ogsaa  i  Brug.  Ved  Festligheder 
blev  hele  Paladset,  fremfor  alt  naturligvis  Salen,  klart  op- 
lyst, ogsaa  med  Fakler,  der  vare  anbragte  i  Kandelabre. 
Brugen  af  Fakler  medførte  i  øvrigt  ikke  faa  Ubehagelig- 
heder; bortset  fra  det  ujævne  og  flagrende  Lys,  hvorpaa 
vore  Forfædre  vel  lagde  mindre  Vægt,  da  de  ikke  arbejdede 
om  Aftenen,  blev  jo  hele  Salens  Udstyr,  som  Vægmalerierne, 
de  prægtige  Tæpper,  Betræk  o.  s.  v.  snart  ødelagte,  naar 
man  anvendte  Fakler,  og  skjønt  Datidens  Mennesker  heller 
ikke  vare  forvænte  i  Henseende  til  Røg  —  man  tænke  blot 
paa  Datidens  Kaminer  — ,  kan  Faklernes  Røg  heller  ikke 
have  været  dem  synderlig  behagelig.  Lige  saa  lidt  yn'lede 
vare  Oljelamperne,  hvis  Form  vi  kjende  fra  Fremstillingen 
af  de  syv  kloge  og  de  syv  taabelige  Jomfruer ;  disse  Lamper 
brændte  sikkert  ikke  synderlig  klart,  spredte  derimod  en 
ubehagelig  Os  og  fandt,  som  det  synes,  ikke  gjærne  Anven- 

delse  i  de  fiuere  Huse,  ellers  havde  Digterne  sikkerlig  nok 
omtalt  dem  oftere. 

Saaledes  var  altsaa  Festsalen  udstyret;  i  mange  Borge 
fandtes  kun  én,  i  andre  derimod  mange  Sale,  ja  selve  Salen 
faar  sin  særlige  Bygning,  som  simpelthen  kaldes  Salen,  og 
i  Modsætning  hertil  benævnes  det  egentlige  Vaaningshus 
med  Daglig-  og  Soveværelserne  Paladset;  men  hvor  mange 
salsagtige  Rum  der  end  findes  i  en  Borg,  én  af  samme  er 
dog  Hovedsalen,  hvor  de  store  Festligheder  finde  Sted, 
hvor  Fyrsten  samles  med  sine  tro  Mænd  og  holder  Hof. 
Var  der  indtruffet  mange  Gjæster.  eller  skulde  en  Fest 
holdes,  spiste  man  i  Salen,  derpaa  bleve  Bordene  baarne 
bort,  og  nu  gik  Dansen  lystig  i  Højenloftsrummet.  Var  der 
kneben  Plads,  havde  man  ikke  Værelser  nok  til  alle  Gjæster, 
og  kunde  man  heller  ikke  finde  Kvarter  hos  Byens  Borgere, 
redte  man  ogsaa  Lejer  for  Gjæsterne  i  selve  Salen;  de 
fornemste  Gjæster  fik  en  Seng  for  sig  selv.  Ridderne  i 
deres  Følge  maatte  to  og  to  dele  Leje  sammen. 

Vi  vende  os  nu  fra  de  egentlige  Pragtsale  til  Borg- 
herrens og  hans  Families  daglige  Værelser,  som  ligeledes 
laa  i  Paladset.  Om  Herskabets  private  Værelser,  hvor  de 
besørgede  deres  vigtigste  Forretninger,  vide  vi  kun  ringe 
Besked,  hvorimod  Digterne  have  mere  at  fortælle  om  Sove- 
værelserne. De  bleve  i  Regelen  opvarmede  og  kaldes  da 
»Eemenåten«,  vare  ligesom  Salene  smykkede  med  Malerier 
og  bleve  ved  festlige  Lejligheder,  f.  Ex.  naar  de  skulde 
tjene  til  Brudekamre,  dekorerede  med  Tæpper,  og  Gulvet 
bestrøet  med  Blomster.  Et  Helgenbillede,  etKrucifix,  foran 
hvilket  man  kunde  forrette  sin  Andagt,  turde  ikke  mangle  i 
et  frorat  Herskabs  Soveværelse,  et  Par  Gange  nævnes 
Portræter  af  elskede  Personer:  men  Hovedprydelsen  var 
den  mægtige  Dobbeltseng  med  Omhæng  o.  s.  v.  Foran 
samme  er  bredt  et  Tæppe,  saa  at  man  ikke  behøver  at 
træde  med  bare  Fødder  paa  det  kolde  Flisegulv:  ved  Siden 
af  Sengen  staar  en  Bænk,    hvor  man  tager  Plads,    medens 

man  klæder  sig  af,  og  Klæderne  hænges  over  et  »Rie«,  en 
Tværstang,  som  bæres  af  to  Fødder.  Naturligvis  er  der 
ingen  Mangel  paa  Stole  og  Borde,  saa  meget  mere  som 
»Kemenåtet«  er  Damernes  egentlige  Opholdssted,  saafremt 
ikke  Festligheder  kræve  deres  Tilstedeværelse  i  Salen. 
Blaadt  det  øvrige  Møblement  maa  ikke  forglemmes  de 
prægtige  Kister,  hvor  man  forvarer  sine  Klæder  og  Kost- 
barheder; kostelige  Klædningsstykker  blive  først  omhyggelig 
indpakkede.  I  Fruens  Soveværelse  arbejder  hun  med  sine 
Damer,  Dørene  kunne  naturligvis  aflukkes  og  aflaases,  og 
vil  man  betræde  et  sligt  Værelse,  maa  man  heflig  banke 
paa  med  Dørringen;  Katten  har  derimod  fri  Adgang,  for 
dens  Skyld  er  der  udskaaret  en  lille  Aabning  for  neden. 
Foruden  Herskabets  Privatstuer  findes  mange  andre,  som 
Pigekamre,  Væverstuer  o.  s.  v.  Gjæsteværelser  fattedes  vel 
næppe  i  nogen  Borg ,  og  kun  naar  Herren  var  ugift  eller 
Enkemand,  lod  han  sin  Gjæst  overnatte  i  sin  egen  Stue; 
ellers  fik  hver  Ridder,  saa  vidt  muligt,  et  eget  Værelse;  i 
Nødsfald  tyede  man,  som  vi  alt  have  set,  til  selve  Salen. 

Hvor  prægtig  nu  end  Sengene  og  det  øvrige  Udstyr  af 
Soveværelserne  maa  have  været,  manglede  der  dog  meget, 
vi  betragte  som  Uundværligheder.  Om  Vaskerborde  er  der 
t.  Ex.  aldrig  Tale;  saa  snart  Herskabet  var  staaet  op,  kom 
Tjeneren  med  Vandkanden,  hældte  over  et  Bækken  noget 
Vand  over  Hænderne,  og  hermed  var  Morgentoilettet  fær- 
digt; en  grundigere  Renselse  gjemte  man  til  Badstuen. 
Andre,  temmelig  uundværlige  Kar  synes  ligeledes  at  have 
været  fuldstændig  ukjendte;  at  de  ikke  omtales  hos  Digterne, 
vilde  intet  bevise,  da  man  jo  ikke  taler  om  den  Slags  Ting  i 
fint  Selskab;  men  man  kan  nu  netop  anføre  Steder,  som 
godtgjøre,  at  den  Slags  Bekvemmeligheder  vare  fuldstændig 
ukjendte.  Hvilket  Griseri  der  var  forbundet  med  de  hemme- 
lige Apartements,  antydes  tilstrækkelig  ved  følgende  lille 
Historie  fra  Frederik  Barbarossas  Tid.  I  Aaret  1183  holdt 
han  Rigsdag  paa  Erfurtslot,   da  Bjælkelaget   i  Salen  gik  i 

Stykker,  og  en  stor  Masse  Mennesker  styrtede  ned  i 
Kloaken,  som  altsaa  var  anbragt  i  selve  Paladset  og  midt 
under  Festsalen;  den  gamle  Kejser  reddede  sig  ved  at 
springe  ud  af  Vinduet,  mærkværdigvis  kom  heller  ingen 
Præst  til  Skade,  men  otte  Fyi-ster  (efter  en  anden  Be- 
retning fem  Grever),  mange  Adelsmænd  og  over  hundrede 
Riddere  fandt  deres  Død  paa  hint  mindre  renlige  Sted. 

Daglig  at  høre  Messen  var  et  Løfte,  som  aflagdes  ved 
Eidderslaget.  Det  var  altsaa  nødvendigt,  at  der  i  hver 
Borg  blev  opfort  et  Kapel  og  antaget  en  særlig  gejstlig 
Person,  hvis  man  ikke  hver  Dag  vilde  tilbagelægge  Vejen 
til  nærmeste  Stad  eller  Kirkelandsby,  hvad  der  i  den  barske 
Aarstid  kunde  være  lige  saa  møjsommeligt  som  tidsspildende, 
hvortil  naturligvis  kom,  at  man  i  saa  Fald  under  en  Be- 
lejring vilde  være  afskaaren  fra  al  gejstlig  Bistand.  Præsten 
var  ogsaa  ellers  sin  Herre  til  stor  Nytte;  han  læste  de 
indløbende  Breve,  skrev  Svarene,  som  man  dikterede  eller 
opgav  ham,  underviste  Børnene,  kort  sagt,  repræsenterede 
Lærdommen  paa  Borgen.  Paa  enhver  større  Borg  bar  man 
derfor  vistnok  ogsaa  haft  et  Kapel,  naar  Pladsen  tillod  det, 
endog  en  særlig  Kirkebygning,  der  i  saa  Fald  laa  uden  for 
den  indre  Fæstningslinje.  Ellers  maatte  man  hjælpe  sig, 
saa  godt  det  gik,  og  henlagde  Kapellet,  hvor  man  blot 
fandt  en  passende  Plads;  i  Gelnhausen  (Barbarossas  Slot) 
t.  Ex.  over  Porthvælvingen,  paa  Wartburg  i  Paladsbygningen 
nær  ved  Salen;  Kornichen  lod  man  gjærne  springe  frem  fra 
Ydervæggen  og  fremhævede  saaledes  Kapellets  Beliggenhed. 
Hyppig  forekomme  Kapeller,  som  ere  byggede  over  hin- 
anden i  tvende  Etager.  Denne  Art  Kapeller  ere  rimeligvis 
opførte  saaledes,  for  at  der  i  det  øvre  kunde  holdes  Guds- 
tjeneste for  Herskabet,  i  det  nedre  for  Tjenerskabet;  de 
staa  nemlig  aldeles  ikke  i  nogen  Forbindelse  med  hinanden, 
ere  meget  mere  adskilte  ved  faste  Lofter,  Det  nederste 
Kapel  anvendtes  for  øvrigt  ogsaa  til  Begravelser,  og  ved  en 
Bisættelse   var   ogsaa  Herskabet  tilstede,   hvorvel  Rummet 

altid  var  meget  indskrænket  og  ikke  kunde  rumme  noget 
talrigt  Sørgefolge.  Man  vidste  i  slige  Tilfælde  imidlertid 
dog  at  hjælpe  sig,  man  anbragte  en  vid  Aabning  i  det  ovre 
Kapels  Gulv  (o:  i  det  nedre  Kapels  Loft),  indhegnede 
Hullet  med  et  Kækværk  og  opnaaede  herved,  at  begge  Ka- 
peller kom  til  at  staa  i  Forbindelse  indb3Tdes.  Forudsat 
der  imidlertid  ikke  afholdtes  Exequier*)  for  de  afdode,  var 
Aabningen  tillukket,  der  kunde  samtidig  holdes  Messer  i 
begge  Kapeller,  og  der  findes  derfor  baade  Kornicher  og 
Altre  i  begge. 

Gjentagne  Gange  finder  man  ved  Beskrivelsen  af  Slotte 
omtalt  Kunstværker,  som  man  nærmest  kunde  føle  sig 
fristet  til  at  erklære  for  digteriske  Fantasier,  men  som  dog 
vistnok  lige  fuldt  have  haft  deres  faktiske  Modbilleder.  Vi 
skulle  anføre  et  Par  Exempler.  I  Alexanderdigtet  hedder 
det:  »Midt  i  Paladset  var  udarbejdet  et  Dyr,  helt  af  roden 
Guld,  lig  en  Hjort;  foran  paa  Hovedet  havde  det  fusende 
Horn,  paa  hvert  Horn  sad  en  herlig  Fugl.  Paa  Dyret  sad 
en  Mand ,  som  førte  tvende  Hunde  og  havde  et  Horn  for 
Munden  Nede  under  Hvælvingen  laa  fire  og  tyve  Blæse- 
bælge, til  hver  Bælg  gik  tolv  kraftige  Mænd,  satte  dem  i 
Bevægelse,  og  nu  sang  Fuglene  skjønt,  Hundene  gøede,  og 
det  vidunderlige  Dyr  brølte  som  en  Panther.«  Et  lignende 
Digterværk  omtales  i  Konrad  af  Wiirzburgs  Trojanerkrig: 
»Foran  Priamus's  Palads  staar  et  Træ,  hvis  Rødder  og 
Stamme  ere  af  Sølv,  Grenene  af  Guld,  hvis  Blade  ere  ud- 
arbejdede af  Smaragder  og  Rubiner.  Paa  Grenene,  som 
give  skjøn  Gjenklang  ved  Berøringen,  sidde  Fugle,  hvide, 
brune,  gule,  røde,  grønne  og  blaa,  udarbejdede  af  Stene,  og 
de  synge  Vinter  og  Sommer.  Under  Træet  kunde  vel 
sidde  tre  Hundrede  Riddere,  og  naar  Priamus  ret  vil  glæde 


*;   Sjælemesser,    som  læses  den  3dje,  7de,  9de,  30te,  40de  Dag 
eller  ogsaa  Aarsdagen  efter  en  Persons  Død.  og  altid  i  han 
Sognekirke. 

sig,  gaar  han  hen  under  Træet  og  sætter  sig  paa  en  Elfen- 
bensstol.«     Ogsaa   her   have    vi  et  kunstigt  Musikværk  for 
os,  der  blev  spillet  ved  Blæsebælge  som  en  Art  Orgel.    At 
vi  imidlertid   baade    her    og   mange    andre  Steder   have  at 
gjøre  med  virkelige  Avtomater,  er  utvivlsomt;  om  der  imid- 
lertid   virkelig    har     existeret    tilsvarende    Kunstværker   i 
Vesterlandene,  maa  henstaa  uafgjort;  men  Forfatterne  havde 
set  eller  gjennem  Kjøbmænd  og  Korsfarere   hort    om  slige 
Kunstværker  ved  det  rige  byzantinske  Kejserhof,  og  lignende 
Kunstværker   fandtes   ved   Storkanens  Hof,    som   vi   erfare 
gjennem  Guillaume  de  Kubruquis's  Rejsebeskrivelse.    Denne 
Fransiskanermunk,  som  1253  afsendtes  af  den  hellige  Ludvig, 
indtraf   til   Storkanens    Hovedstad   Karakorum  i   Nærheden 
af    Bajkalsøen,     hvor   han    meder    forskjellige    Trosfæller, 
saaledes    en    Kvinde   fra    Metz   og    en    Pariser-Guldsmed, 
Guillaume    Boucher.      Samme    Guldsmed   havde   af  Kanen 
faaet  300  Jakots  (o:  1500 Pd.)  Selv,  hvoraf  han  havde  for- 
færdiget et  stort  Kunstværk  til  Kanens  Palads.    Det  var  et 
Træ  af  Sølv,    ved  h\1s  Fod  der  laa  fire  Løver,  som  spyede 
Hoppemælk.    Kanaler  gik  fremdeles  fra  Forraadskj ælderen 
til  Træet,  forsynede  Leverne,  stege  op  gjennem  Stammen  og 
udtømte  sig  i  fire  Slanger,    der  snoede  sig  om  Træet;    den 
ene  spyede  Yin  i  et  Solvbækken,  som  stod  paa  Jorden,  den 
anden  Kumys,   den  tredje  en  Art  Mjød,  den  fjerde  endelig 
Risbrændeviu.    Træets  Blade  og  Frugter  vare  af  Sølv,  og  i 
Toppen    sad   en    Engel    med    Trompet   for   Munden.      Op- 
rindelig havde  Guillaume   forsøgt   at   faa  Trompeten    til  at 
lyde  ved  Blæsebælge;    men  det  var  ikke  lykkedes  ham,   og 
han  anbragte  derfor  under  Træet    en  Hule,   hvor  en  Mand 
kunde  finde  Plads.    Naar   man    nu    vilde    drikke,    befalede 
Overmundskjænken  Englen  at  blæse,  den  skjulte  Mand  satte 
en  Mekanisme  i  Bevægelse,  saa  at  Englen  løftede  Trompeten, 
hvorpaa  han  selv  blæste  paa  samme  gjennem  et  Talerør,  og 
strax  strømmede  fra  Forraadskj  ælderen  de  forskjeUige  Drikke 
ud  i  Borene  og  forsynede  Kanalerne.     Det  hele  Kunstværk 

maa  aabenbart  have  haft  en  anselig  Størrelse,  men  af  1500 
Pund  Sølv  lod  der  sig  jo  ogsaa  nok  forarbejde  et  ret  artigt 
Træ.  I  enkelte  Digterværker  findes  ogsaa  beskrevne  Statuer, 
Avtomater  af  Bronce  og  ædle  Metaller,  og  det  13de  Aar- 
hundredes  Kunstnere  kunde  meget  vel  magte  den  Slags  Ar- 
bejder, at  dømme  efter  de  prægtige  franske  Gravmindes- 
mærker, hvor  de  afdødes  Pigurer  vare  drevne  i  Kobber,  helt 
over  dekorerede  med  prægtige  Emaillefarver,  paa  passende 
Steder  ogsaa  med  Forgyldning.  Desto  værre  ere  alle  disse 
smukke  Mindesmærker  faldne  for  den  franske  Revolutions 
Vandaler;  hvem  tør  derfor  benægte,  at  slige  Kunstværker, 
Avtomater,  kunstige  Træer  o,  s.  v.,  om  end  i  mindre 
Maalestok,  virkelig  kunne  have  existeret  ogsaa  paa  Vester- 
landenes  Fyrsteborge  som  ved  de  østerlandske  Hoffer.  Netop 
her  var  det  kostbare  Materiale  aldeles  aabenlyst  for  Haanden, 
Værkerne  vare  for  store  til  at  skjules,  og  saaledes  kunne 
de  meget  vel  være  faldne  som  Ofre  for  en  senere  Slægts 
Fattigdom  og  Omskabelseslyst,  for  en  plyndrende  Soldateskes 
Rovbegjærlighed  eller  mulige  Ulykkestilfælde;  men  ogsaa  i 
disse  Tilfælde  have  Digterne,  som  sagt,  næppe  fremført  rene 
Fantasiværker,  men  haft  virkelige  Forbilleder  for  Øje,  naar 
de  udstyrede  deres  Romanheltes  Slotte  med  de  kosteligste 
Værker. 

Bygningerne  vare  tækkede  med  Tegl,  Skifer  eller  Bly. 
Om  man  allerede  paa  den  Tid,  vi  her  sysselsætte  os  med, 
har  kjendt  farvede,  glasserede  Tegl,  er  tvivlsomt;  det  synes, 
at  man  forstod  at  lave  dem  i  Burgund.  Om  man  fremdeles 
virkelig  har  prydet  Slottenes  Mure  og  Tinder  med  brogede 
Farver,  Forgyldning  o.  s.  v. ,  som  flere  Digtere  fortælle, 
bevises  ganske  vist  ikke  af  de  bevarede  Levninger ;  men  det 
er  derfor  ingenlunde  umuligt,  at  man  sammenstillede  for- 
skjellig  farvede  Sten  i  tiltalende  Mønstre  og  saaledes 
smykkede  Murenes  Ydre.  Paa  de  øvreitalienske  Kirker 
og  Raadhuse  fra  denne  Tid  har  man  netop  med  For- 
kjærlighed   vexelvis   anvendt   Lag  af  redt,    sort   og   hvidt 

Marmor,  det  er  vel  muligt,  at  Digterne  have  kjendt  slige 
Bygninger  og  noget  overdrevent  have  gjengivet  deres  ita- 
lienske Rejseindtryk  i  deres  digteriske  Beskrivelser.  I  de 
nordtyske  Teglstensbygninger  fra  en  senere  Tid  finder  man 
netop  Mønstre  af  farvede,  glasserede  Tegl.  Heller  ikke  en 
Bemaling  af  Murene  synes  ganske  umulig,  og  den  Kunst 
ved  Farvernes  Hjælp  at  bryde  den  hvide  Kalkvægs  Ens- 
formighed, der  i  det  15de  og  16de  Aarhundrede  skaffede  sig 
almindeligt  Indpas  i  Italien  og  Tyskland,  synes  allerede 
langt  tidligere  at  have  været  kjendt;  som  en  Kegel  bleve 
Slottene  visselig  ikke  allerede  nu  smykkede  paa  hin  Maade ; 
men  at  det  dog  kan  være  sket  hist  og  her,  at  Digteren 
med  andre  Ord  ikke  ligefrem  har  fantaseret,  synes  dog 
rimeligt. 

Borgen,  saaledes  som  vi  nu  have  beskrevet  den,  maatte 
med  sine  mangfoldige  Bygninger,  hvis  Gruppering  afpassede 
sig  efter  det  givne  Terræn,  sikkerlig  frembyde  et  højst 
malerisk  Skue.  Vi  maa  dernæst  mindes,  at  de  Bjærge,  hvis 
Tinder  de  kronede,  vare  skovløse:  thi  for  at  Borgkuren 
kunde  have  et  frit  Omskne  fra  sin  Varde,  og  man  kunde 
være  skyttet  mod  et  pludseligt  Overfald,  var  al  Skov  og 
Krat  i  Nærheden  hugget  ned;  men  netop  herved  gjorde 
Borgen  sig  desto  mere  gjældende.  Hyggelig  efter  vor  Tids 
Smag  var  en  saadan  Borg  imidlertid  visselig  ikke;  hvorledes 
maatte  ikke  Vintei-stormene  trænge  ind  overalt  i  de  hojt 
liggende  Værelser,  der  vare  saa  mangelfuldt  skyttede  mod 
Vind  og  Vejr?  Hertil  kom  de  ufremkommelige  Veje,  der  i 
slet  Vejr  næsten  gjorde  ethvert  Samkvem  til  en  Umulighed; 
at  tilbringe  en  Vinter  paa  et  Slot  maa  have  været  lidet 
tillokkende. 

Behageligere  stillede  Livet  sig  for  Borgfolkene,  naar 
der  slog  sig  Folk  ned  i  Borgens  Ly,  og  der  saaledes  lidt 
efter  lidt  voxede  en  Stad  frem,  hvor  der  blev  drevet  Handel  og 
Haandværk.  Slotsherren  opfordrede  ligefrem  Folk  til  at 
give  sig  under  hans  Beskyttelse  og  søgte  at  lokke  dem  ved 

Løfter  om  en  længere  Skattefrihed.  I  Tilfælde  af  Krig 
tyede  Beboerne  ind  i  det  faste  Slot,  bragte  her  deres  Gods 
i  Sikkerhed  og  øgede  saaledes  Forsvarernes  Tal.  Lidt  efter 
lidt  voxede  Flækken  imidlertid  op  til  en  Stad,  som  nu  ogsaa 
maatte  befæstes  med  Taarne  og  Mure.  Staden  maatte  ud- 
holde den  første  Belejring,  medens  Borgen  var  Kastellet  og 
sidste  Tilflugtssted  og  først  kom  til  at  holde  Tørnen  ud, 
naar  Staden  var  falden.  Digterne  skildre  hyppig  det  be- 
bevægede Liv,  som  rørte  sig  i  disse  Stæder.  Vexelerere, 
Hjælm-  og  Harnisksmedde  byde  deres  Varer  til  fals,  her  er 
Værksteder  for  Skjoldfabrikanter,  Sadelmagere,  Sværdfegere, 
Klædefabrikanter  og  Vævere,  Overskærere,  Guldsmedde  og 
Juvelerere;  her  findes  Boder,  hvor  man  kan  kjøbe  Vox, 
Kermes,  Tøj  o.  s.  v.  Snart  voxer  Stadens  Velstand,  og  naar 
Slottets  disponible  Værelser  ikke  strække  til,  kan  Borg- 
herren indkvartere  sine  Gjæster  hos  de  velhavende  Borgere; 
naar  en  Turnering  finder  Sted,  ere  alle  Husene  fyldte  af 
fremmede.  Vi  maa  dog  ikke  tænke  os  slig  en  Stad  alt  for 
prægtig.  Kun  i  ny  anlagte  Byer  holdt  man  paa,  at  Gaderne 
bleve  afstukne  snorlige,  at  der  blev  større,  aabne  Pladser; 
ellers  vare  Stræderne  smalle  og  krumme,  om  Brolægning 
var  der  i  Regelen  ikke  Tale,  og  i  Regnvejr  vare  de  næsten 
ufremkommelige;  Fodgængere  maatte  forsigtig  balancere 
fremad  paa  enkelte  Stene  og  løb  ved  et  enkelt  Fejltrin  den 
Fare  at  synke  ned  i  et  bundløst  Morads,  og  selv  for  en 
Rytter  var  det  betænkeligt  at  passere  slig  en  Gade,  da 
Smudset  sprøjtede  ham  op  over  Ørene,  fordærvede  hans 
Klæder,  og  hans  Hest  let  kunde  styrte.  Naar  hertil 
kommer,  at  der  kun  var  faa  grundmurede  Bygninger,  at  den 
største  Part  derimod  var  bygget  af  Træ  eller  i  bedste  Fald 
af  Bindingsværk  og  sædvanligvis  kun  tækket  med  Straa  og 
Spaau,  saa  den  hele  Stad  let  kunde  falde  som  Offer  for  en 
Ildsvaade,  er  det  klart,  at  vor  moderne  Tid  dog  ogsaa  har 
sine  store  Behageligheder.  Gaderenovation  var  der  slet  ikke 
Tale  om;    naar  en  Fyrste  skulde   holde  sit  Indtog,   maatte 

der  først  udgaa  Bud  om  at  Qærne  de  værste  Moddiuger,  og 
Svinene  rodede  her  dagligdags  lystig  og  havde  deres 
Frispas. 

II. 

Ungdomstid  og  Opdragelse. 

At  faa  Børn,  man  kan  glæde  sig  ved  i  levende  Live, 
og  hvem  man  kan  efterlade  sine  Ejendele,  har  vel  altid 
været  Ægtefolks  Onske;  jo  betydeligere  Arven  er,  desto 
mindre  ønsker  man,  at  den  skal  tilfalde  en  Sidelinje  eller 
vel  endog  gaa  over  paa  fremmed  Haand,  og  man  finder 
derfor  ogsaa  i  Middelalderens  Romaner  idelig  fortalt  om 
Konger  og  Fyrster,  der  fuldbringe  alle  mulige  gode  Værker, 
give  rige  Almisser  og  foretage  Pilegrim  srej  s  er,  alt  for  at 
opnaa  den  længe  nægtede  Faderglæde.  Døde  Manden,  og 
hans  Arv  kom  i  Slægtninges  Eje,  blev  den  barnløse  Enke  i 
Regelen  sendt  tilbage  til  sin  Familie  eller  var  henvist  til  sit 
Livgeding  og  Arvingernes  Godhed;  men  erklærede  hun  ved 
Mandens  Død  at  være  med  Barn,  var  hun  først  ret  udsat 
for  de  skuffede  Arvingers  Forfølgelser  eg  Bagtalelser. 

Allerede  den  første  Efterretning  om  Hustruens  Svanger- 
skab fyldte  Faderen  med  den  største  Glæde  og  skaffede 
hende  en  smuk  Foræring;  maatte  Manden  ved  dette  kri- 
tiske Tidspunkt  rejse  bort,  efterlod  han  en  nøjagtig  Frem- 
stilling af  sit  Stamtræ,  for  at  hans  Barn,  naar  han  ikke 
selv  vendte  tilbage,  dog  skulde  vide,  hvilke  Forfædre 
det  havde. 

Barnets,  og  navnlig  da  en  StamheiTes,  endelige  Fødsel 
hilsedes  med  endnu  større  Jubel,  og  ikke  blot  de  nærmeste 
Slægtninge  toge  Del  i  Forældrenes  Glæde,  men  ogsaa 
Undersaatterne  fejrede  deres  tilkommende  Herres  Fødsel. 
Saa  snart  t.  Ex.  Pariserne  erfarede  den  senere  saa  berømte 
Filip  II  Augustus's  Fødsel,  droge  de  med  brændende  Fakler 
gjennem  Gaderne  og  ringede  med  alle  Kirkeklokker,  og  da 

Henrik  III  fik  sin  ældste  Søn  Edvard,  gratulerede  alle  Lan- 
dets Stormænd,  men  mest  glædede  sig  Borgerne  i  London, 
hvor  Barnet  blev  født;  de  fejrede  det  glade  Budskab  med 
Dans,  Pavkers  Klang  og  natlig  Illumination, 

Barselsengen  var  forsynet  med  Gardiner,  Jordemødre 
maatte  yde  Hjælp;  men  stor  kunde  denne  ikke  være,  og  i 
vanskelige  Tilfælde  maatte  Naturen  hjælpe  sig  selv ,  eller 
ogsaa  paafulgte  Døden;  hvor  langt  Fødselslæge- Videnskaben 
stod  tilbage,  fremgaar  af  det  bekj endte  Værk:  de  secretis 
mulierum,  som  tillægges  Albertus  Magnus.  I  yderste  Nøds- 
fald tyede  man  til  et  eller  andet  undergjorende  Helgen- 
billede, som  Bambino  i  Araceli  i  Rom  jo  den  Dag  i  Dag 
har  et  sligt  Ry:  men  for  øvrigt  havde  hin  Tids  Kvinder 
en  kraftig  og  hærdet  Legemskonstitution.  I  otte  Dage 
holdt  Moderen  Sengen,  og  et  Par  Uger  igjennem  maatte  hun 
yderligere  skaane  sig-. 

Fyrretyve  Dage  efter  Nedkomsten  fulgte  den  højtidelige 
Kirkegang;  fulgt  af  talrige  Kvinder  og  Mænd  lededes  den 
unge  Moder  til  Kirken;  alle  vare  festlig  klædte  og  bare 
Kjærter  i  Hænderne;  i  Kirken  hørtes  en  Messe,  hvorpaa 
Festtoget  vendte  tilbage  til  Slottet.  Den  hellige  Elisabet 
forsmaaede  denne  Pragt;  barbenet  og  i  en  simpel  Uldkjole 
gik  hun  med  sit  Barn  i  Armene  fra  Wartburg  til  Kirken. 
Saa  snart  Barnet  var  født,  blev  det  badet  og  svøbt;  den 
hellige  Elisabet  havde  derfor  allerede  i  sit  Udstyr  faaet  et 
Sølvbadekar  saa  vel  som  en  Sølvvugge. 

Daaben  blev  forrettet  saa  tidlig  som  muligt,  sædvanlig- 
vis allerede  efter  sex  Ugers  Forløb,  og  da  blev  denne  Fest 
fejret  samtidig  med  Moderens  Kirkegang.  Klædt  i  en  smuk 
Kjole  og  skyttet  med  et  kostbart  Tæppe  blev  den  lille 
baaren  til  Kirken  og  her  ganske  nøgen  neddyppet  i  Døbe- 
fonten, hvorfor  »nøgen  som  et  Daabsbarn«  var  en  staaende 
Talemaade.  Saa  snart  Barnet  var  taget  op  af  Vandet, 
iførtes  det  en  hvid  Daabskjortel ,  som  dog  ombyttedes  med 
de  sædvanlige  Klæder.     Daaben    skete   efter   den   kirkelige 

Ritus,  men  desuden  fik  Barnet  lidt  Salt  i  Munden,  nogen 
Olje  paa  Brystet  og  mellem  Skuldrene,  samt  salvedes 
sluttelig  paa  Issen  med  den  hellige  Chrvsam.  hvorfor  det 
fik  Daabshuen  paa  for  at  skytte  denne  Salve.  Sædvanligvis 
overværede  Forældrene  deres  Barns  Daab,  og  det  er  ogsaa 
dem,  som  navnefæstede  det.  Man  bad  ogsaa  Faddere,  og 
allerede  Broder  Berthold  fra  Eegensburg  dadler  den  Luxus, 
Folk  drev  hermed,  i  det  de  indbød  indtil  tolv  Faddere.  For 
øvrigt  var  det  Skik,  at  Fadderne  snart  efter  Daaben  gave 
deres  Gudbarn  Foræringer  saa  vel  som  til  Ammen,  for  at 
hun  skulde  passe  Barnet  bedre. 

Fornemme  Damer  diede  nemlig  sjælden  selv  deres 
Bern,  man  fæstede  Amme;  fattigere  Folk  hjalp  sig  med 
Komælk,  som  de  lode  Barnet  die  af  et  gjennemboret  Horn. 
For  øvrigt  klage  Digterne  ogsaa  her  over  Tidernes  Forfald: 
i  gamle  Dage  var  mau  meget  stræng  i  dette  Kapitel,  et 
Kongebarn  kunde  kun  ammes  af  en  Hertuginde,  et  Hertug- 
barn kun  af  en  Grevinde,  et  Grevebam  af  en  Borgerkone, 
og  et  Borgerbarn  af  en  Bondekone;  men  nu  tog  man 
Tjenestepiger  og  Hyrdinder  til  Ammer  for  at  spare  Penge, 
og  saaledes  blev  det  ægte  adelige  Blod  fordærvet.  Til  sit 
andet  Aar  blev  Barnet  hos  Ammen,  som  ogsaa  vaagede 
over  dets  Lege  og  årog  Omsorg  for  dets  legemlige  og 
aandelige  Udvikling ;  havde  man  Raad  holdt  man  endog  flere 
Barnepiger  til  Barnets  Pleje. 

Saaledes  voxede  Barnet  op;  forst  krøb  det  om  paa 
Gulvet,  senere,  naar  Benene  bleve  stærkere,  lærte  det  at 
rejse  sig  op  ved  Stole;  naar  det  kunde  staa,  lokkede  man 
det  ved  Gaver  til  at  vakle  et  Par  Skridt,  og  saalodes  lærte 
det  sluttelig  at  lobe.  Til  sit  syvende  Aar  var  Drengen 
under  Kvindernes  Varetægt  i  »Keraenåtet«;  selv  Lovene 
anerkjendte,  at  et  Barn  til  denne  Alder  ikke  kan  undvære 
den  moderlige  Pleje,  og  for  den  Tid  maatte  det  heller  ikke  vise 
sig  ved  det  fædrene  Taffel,  hvor  Smaabørns  Nærværelse  ogsaa 
vilde  have  været  til  Ulejlighed.     For  øvrigt  klager  Digteren 

naturligvis  over,    at    hans  Tids  Børn  vare  blevne  uartigere 
mod  tidligere. 

Børnelegene  omtales  sjælden  hos  Digterne,  Pigen  har 
sine  Dukker,  som  hun  pynter,  sit  Kokkentoj  af  Ler, 
Drengen  sin  Kjæphest,  sit  Pusterør,  sit  Kegle-  og  Boldspil, 
sin  Top  0.  s.  v.  Forvænte  vare  Børnene  sikkerlig  ikke  i 
saa  Henseende,  kun  et  enkelt  Sted  omtales  et  mere  kunstfærdigt 
Legetøj ,  og  saa  er  der  endda  kun  Tale  om  smaa ,  broget 
malede  Fugle  af  Træ. 

Børnenes  Opdragelse  begyndte,  som  antydet,  med  det 
syvende  Aar.  Det  kom  mindre  an  paa,  om  Barnet  fik  en 
videnskabelig  Uddannelse,  end  paa  at  gjøre  det  skikket  til 
at  udfylde  sit  fremtidige  Kald,  og  hertil  krævedes  fremfor 
alt  en  høflig  Adfærd.  Alt  hvad  vi  nu  til  Dags  kalde  »fin 
Dannelse«,  sammenfattede  man  den  Gang  under  Ordet 
»Høviskhed«,  Ved  Kongens  Hof  vare  de  fineste  Manerer  at 
finde;  hvem,  der  forstod  sig  herpaa,  var  høvisk,  høflig.  Var 
Hoifet  saaledes  Sædet  for  de  fine  Skikke,  vare  lømmelagtige, 
udannede  Manerer,  Tølperagtigheden  hjemme  i  Landsbyen. 
»At  være  en  Bondeknold«  var  det  værste  Skjældsord,  at 
gjøre  sig  skyldig  i  en  Tølperagtighed  var  et  dannet  Men- 
neske i  høj  Grad  uværdigt,  og  allerede  mod  Slutningen  af 
det  13de  Aarhundrede  udtales  det  aabent,  at  kun  ædel- 
baarneFolk  ere  ærefulde,  trofaste,  beredte  til  at  sætte  Livet 
paa  Spil  for  deres  Fyrster;  men  hine  Bønderknolde  mangle 
al  Æresfølelse,  frygte  fejgt  Døden,  tænke  kun  paa  Penges 
Erhverv  og  passe  sig  ikke  til  Omgang  med  Fyrster.  I 
dette  høviske  Væsen  opdrages  nu  Børnene;  ved  Tugt  for- 
staar  man  altsaa  »den  Sindets  ædle  Uddannelse,  som  er  en 
Frugt  af  Opdragelsen,  og  den  ytrer  sig  baade  ved  en  fin, 
menneskelig  Følelse,  som  den  vilde  mangler,  og  ved  Sædelighed, 
Beskedenhed,  Selvbeherskelse  og  ydre,  fine  Sæder.«  Ved 
»Utugt«  forstaas  efter  middelalderlig  Sprogbrug  kun  det 
modsatte  af  Tugt. 

Dette   høviske  Væsen  beror  nærmest   paa  en  anstændig 

Adfærd,  paa  Kjendskab  til  de  sædvanlige  Lege,  Musik  og 
Sprog.  Alt  i  det  tolvte  Aarhundrede  var  det  i  Tyskland 
Skik  at  antage  Franskmænd,  som  fra  Barnsben  kunde  indvie 
Børnenene  i  dette  saa  højt  skattede  Oragangssprog;  man 
maatte  i  det  mindste  forstaa,  om  ikke  tale  Fransk,  andre 
lærte  tillige  Græsk  og  Latin;  hyppig  sendte  man  Børnene 
til  de  Lande,  hvis  Sprog  skulde  læres,  og  gav  dem  da 
naturligvis  en  Hovmester  med.  Børnenes  Hovmester  havde 
fra  Morgen  til  Aften  at  vaage  over  dem,  at  undervise  dem 
i  gode  Sæder,  afholde  dem  fra  Umaadelighed  o.  s.  v. 
Medens  Drengen,  saa  snart  hans  Opdragelse  var  endt, 
var  voxen  fra  sin  Hovmesters  Tugt,  beholdt  Pigen  i  Regelen 
sin  Hovmesterske  hos  sig  til  sin  Formæling;  i  Romanerne 
understotte  disse  Dydsvogterskere  hyppig  deres  Myndlinges 
Kjærlighedsæventyr. 

Børnenes  religiøse  Opdragelse  blev  naturligvis  ikke  for- 
sømt, og  særlig  blev  der  indskærpet  dem  Ærbødighed  for 
Præsterne,  hvorfor  det  er  ret  karakteristisk,  iiaar  Gui  de 
Mayence  vel  indprenter  sin  Søn  Doon ,  som  drager  ud  til 
Kamp,  Agtelse  for  de  gejstlige,  men  tilføjer:  »Giv  dem 
saa  lidt  som  muligt  af  dit  Gods;  thi  jo  mere  de  faa  af 
dit,  desto  mere  bliver  du  spottet.«  Saa  snart  Pigerne 
vare  voxne,  udvalgte  de  sig  blandt  Apostlene  en  Skyts- 
helgen; Apostlenes  Navne  bleve  skrevne  paa  tolv  Kjærter, 
som  indviedes  af  Præsterne  og  lagdes  paa  Alteret,  hvorpaa 
Pigen  tog  en  af  samme,  og  den  Helgen,  hvis  Navn  fandtes 
paa  hendes  Kjærte,  blev  hendes  Skytspatron. 

Man  søgte  at  bibringe  Børnene  Læsning  og  Skrivning; 
men  fraregnet  de  mest  højtstaaende  havde  de  færreste  Mænd 
bragt  det  vidt  i  disse  ædle  Kunster,  og  Breve  lod  man  sig 
i  Regelen  baade  skrive  og  forelæse.  Damerne  vare  der- 
imod i  Regelen  kyndige  i  Læsning,  enkelte  endog  i  Skriv- 
ning. Børnene  lærte  først  at  male  Hogstaverne  med 
Grifler  paa  smaa  Voxtavler,  thi  Pergamentet  var  meget 
for  dyrt,   til   at    man    kunde    bruge   det   til  Skriveøvelser 

Skrivere  af  Profession  førte  derimod  Pergament,  Pen  og 
Pennekniv  hos  sig  i  et  Skrivetøj. 

Saa  vidt  var  Drengenes  og  Pigernes  videnskabelige 
Opdragelse  væsentlig  ens;  skulde  Drengen  derimod  indtage 
en  særlig  fremragende  Stilling,  være  Regent,  maatte  de  dog 
lære  lidt  mere,  i  det  mindste  erhverve  sig  en  Tanke  af 
deres  Samtids  Viden  paa  Kosmografiens  Omraade  og  frem- 
for alt  grundig  kjende  deres  Lands  Love  og  Retspraxis. 
Vilde  Forældrene  ikke  nejes  med,  hvad  den  antagne  Hus- 
hovmester kunde  bibringe  Sønnen,  sendtes  han  til  berømte 
Lærere,  som  kunde  undervise  ham  i  de  syv  frie  Kunster. 
Opdragelsen  gjennemførtes  med  Strænghed;  Uartighed, 
gjenstridigt  Væsen  og  Dovenskab  søgte  man  at  uddrive  ved 
dygtige  Hug. 

Fra  sin  tidligste  Ungdom  øves  Drengen  i  Vaaben- 
haandværket;  ganske  vist  beholder  Moderen  ham  hos  sig  til 
hans  tolvte  Aar;  men  Vaabenovelserne  maatte  begynde 
langt  tidligere,  naar  Drengen  skulde  naa  den  nødvendige 
Færdighed.  Sædvanligvis  begyndte  man  allerede  tidligere 
at  lære  ham  at  ride;  thi  at  have  Hesten  vel  i  sin  Magt 
var  jo  hele  Livet  igjennem  en  Hovedsag  for  Ridderen;  af 
denne  Færdighed  afhang  væsentlig  hans  Held  i  Tvekampen, 
i  Turneringen,  i  Slaget.  En  tidlig  Afhærdelse,  Vanen  at 
kunne  udholde  Afsavn  og  Strabadser  hørte  ligeledes  med 
til  en  Ridders  Opdragelse;  heri  blev  han  indøvet  fra  Barns- 
ben, og  duede  han  ikke  dertil,  var  det  bedst,  om  han  gav 
Afkald  paa  at  blive  Ridder,  gik  i  Kloster  og  saae  at  vinde 
sig  et  godt  Præbende.  Leb,  Klatring,  Spring,  Skyden  med 
Bue  og  Spydkastning  lærte  Drengen  først,  senere  fulgte 
Fægteøvelser  med  Sværd  og  Lanse.  Havde  man  Raad  der- 
til, holdt  man  en  særlig  Fægtemester  til  sine  Sønner  eller 
betroede  dem  til  en  dygtig  Ridder,  under  hvis  Vc^jledning 
de  lærte  Vaabenhaandværket.  En  særlig  Færdighed  ud- 
krævedes til  at  løbe  sin  Modstander  under  Vaabnene,  gribe 
ham  og  saaledes  afgjøre  Kampen  ved  Brydning.     De  bedste 

Fægtemestere  fik  man  fra  Irland,  medens  England  alt  den 
Gang  var  højt  beromt  for  sine  Brydere.  I  Frankrig  synes 
man  at  have  indøvet  Fægtningen  med  Stokke.  Kasten  med 
Sten  er  en  ren  Legemsevelse:  men  selv  Kiddere  ovede 
dog  gjærne  denne  Idræt,  da  den  styrkede  og  staalsatte 
Armmusklerne. 

Hovedsagen  var  dog,  at  Drengene  forstode  at  bruge 
Skjold  og  Lanse  vel,  lærte  at  ramme  Modstanderen  godt  og 
at  løfte  ham  af  Sadelen.  Og  dette  var  ingenlunde  en  let 
Sag.  For  det  første  hørte  hertil  en  stor  Duelighed  i  at 
tumle  Hesten,  saa  man  i  det  afgjørende  Øjeblik  kunde 
regere  den  med  Schenklerne  alene;  thi  den  venstre  Haand 
skulde  jo  med  Skjoldet  opfange  og  parere  Modstanderens 
Stød;  dernæst  kom  det  an  paa  at  ramme  Modstanderen 
godt,  enten  træffe  ham  under  Hagen  eller  rette  Lansen 
mod  Midten  af  Skjoldet  lige  under  Skjoldbuklen,  selv  at 
holde  sit  Skjold  godt  og  sidde  fast  i  Sadelen  under  Mod- 
standerens Stød. 

Sjældnere  berøres  Øvelsen  i  Knivkastning,  en  farlig 
Vaabenøvelse,  som  for  Alvor  kun  anvendtes  i  Tvekamp  paa 
Liv  og  Død.  De  tvende  Modstandere  havde  hver  en,  to 
eller  tre  Knive  og  et  lille  Skjold  til  at  parere  med;  Hoved- 
sagen var  at  undvige  Kastet  ved  Spring  og  samtidig  hævde 
sin  anviste  Plads.  Hertil  udfordredes  en  mer  end  sædvanlig 
Færdighed,  og  saaledes  kan  man  sammenligne  en  Digters 
Færdighed  med  en  dygtig  Knivkastning. 

Den  første  praktiske  Vaabenfærd  lærte  Drengene  paa 
Jagten,  og  det  hører  ligefrem  med  til  høvisk  Opdragelse  at 
være  indviet  i  den  ædle  Jagtkunst;  enhver  ung  Mand,  som 
blot  nogenlunde  vil  gjøre  Krav  paa  høvisk  Dannelse,  maa 
kunne  spore  og  bede  en  Hjort  eller  et  Vildsvin,  dressere  en 
Falk,  være  fortrolig  med  denne  Art  Jagt,  men  fremfor  alt 
være  fuldstændig  inde  i  Jagtceremoniellet  og  Jæger- 
sproget. 

Forbilledet  for  al  ridderlig  Dygtighed  fandt  Drengene 
og  den  opvoxende  Yngling  i  Romanheltene;  de  opfordres  til 
at  tage  Exempler  i  Artus,  Karl,  Alexander  og  Tristan,  lige- 
som ogsaa  Billeder  kunde  anspore  dem;  saaledes  havde 
Blancardin  ikke  turdet  høre  noget  om  Ridderskab  og  var 
aldrig  bleven  øvet  i  Vaaben,  men  da  ser  han  Slagscener, 
fremstillede  paa  Tapeterne  i  sin  Moders  Værelse ,  og  strax 
opflammes  hans  Mod  ved  dette  Syn.  Det  maatte  jo  ogsaa 
gjøre  et  mægtigt  Indtryk  paa  Ynglingens  Fantasi,  naar  han 
hørte  og  saae,  hvorledes  Drenge  paa  hans  Alder,  f.  Ex. 
Partonopeus  eller  Meleranz,  droge  ud  paa  Æ ventyr,  modig 
bestode  de  største  Farer,  vandt  skjønne  Kvinders  Gunst  og 
sluttelig  tilkæmpede  sig  et  Kongerige. 

Saaledes  var  Ynglingen  bleven  tolv  Aar  eller  ældre,  og 
naar  han  nu  ikke  selv  havde  et  Land  at  arve,  sendtes  han 
til  et  Fyrstehof  for  her  at  uddanne  sig  videre,  vinde  Herrens 
Gunst  og  saaledes  gjore  sin  Lykke,  Her  ved  Hove  be- 
gyndte Læretiden  først  ret  for  Alvor;  hvor  godt  Drengen 
erid  var  opdragen  hjemme,  kom  han  nu  først  her  ret  under 
alvorlig  Tugt  og  betroedes  i  Regelen  til  en  ældre,  prøvet 
Ridders  Varetægt,  som  vaagede  over  hans  videre  Ud- 
dannelse. Vaabenøvelserne  fortsattes  naturligvis;  med  de 
talrige  jævnaldrende,  som  her  traf  sammen,  foranstaltedes 
Vaabenlege,  og  saaledes  øgedes  Styrken  og  indøvedes 
Færdigheden. 

Hos  William  Fitzstephen  findes  en  livlig  Skildring  af 
den  opvoxende  Londoner-Ungdoms  Legemsøvelser,  som  vi 
her  ville  meddele:  »Desuden  for  at  begynde  med  Londoner- 
drengenes Lege  —  thi  vi  have  jo  alle  været  Drenge  — 
bringer  enhver  Skoledreng  ved  Fastelavnstider  sin  Lærer  en 
Kamphane,  og  hele  Formiddagen  gaar  hen  med  at  se  paa 
Hanekampene.  Efter  Frokosten  drager  den  samlede  By- 
ungdom  til  en  Plads  uden  for  Staden  til  det  berømte 
Boldspil.  Eleverne  fra  de  enkelte  Anstalter  have  deres 
Bolde  for  sig,  de  jfleste  Haandværkere  have  ligeledes  deres 

egne.  Stadens  ældre  Herrer,  Fædrene,  Rigmændene  komme 
til  Hest  for  at  se  paa  Ynglingenes  Leg,  de  blive  paa  deres 
Vis  unge  igjen  med  dem,  den  naturlige  Varme  synes  at 
vækkes  hos  dem,  iiaar  de  se  saa  megen  Bevægelse  og  tage 
Del  i  Ungdommens  mere  ubundne  Glæder.  Enkelte  Søndage 
i  Fasten  drager  Ungdommens  friske  Skare  ud  paa  Strids- 
heste, Heste,  som  ere  prøvede  i  Kampen,  af  hvilke  hver 
enkelt  er  vel  dresseret  og  har  lært  at  dreje  sig  behændig  i 
Kredsen.  Skarevis  drage  de  Borgersønner  ud,  som  ej  ere 
bestemte  for  det  gejstlige  Studium,  udrustede  med  Lanser 
og  Ridderskjolde;  de  yngre  udføre  Krigslege  med  Lanser 
uden  Jærnod,  og  som  ere  gaffeldelte  for  oven;  i  Leg  levere 
de  Feltslag  og  ove  sig  i  Ridderfærd.  Naar  Kongen  er  i 
Nærheden,  komme  ogsaa  de  fleste  Hoffolk  og  de  unge 
Mænd  fra  Biskoppernes,  Raadsherrernes  og  Baronernes  Huse 
for  at  fægte  med.  Haabet  om  Sejr  opflammer  enhver; 
Hestene,  som  ere  blevne  vilde ,  tilvrinske  hverandre,  ryste 
paa  Lemmerne,  bide  i  Bidselerne;  utaalmodige  over  For- 
sinkelsen kunne  de  næppe  holde  sig  paa  deres  Plads.  Der- 
næst ryster  Marken  under  drønende  Hovslag,  og  de  ung- 
dommelige Ryttere  jage  med  hængende  Tøjler  efter  de 
foran  ilende,  men  naa  dem  ikke ;  disse  forfølge  deres  Fæller, 
kaste  dem  af  Sadelen  og  flyve  forbi.  Paaskedagene  opføres 
ligesom  Skibskampe;  paa  et  Træ,  som  staar  midt  i  Floden, 
fæstes  et  Skjold  omhyggelig  fast;  paa  et  Skib,  der  bevæges 
hurtig  frem  ved  mange  Rokaries  Kraft  og  Flodstrømningen, 
staar  hejt  i  Forstavnen  en  Yngling,  som  med  Lansen  skal 
ramme  Skjoldet;  naar  han  bryder  sin  Lanse  mod  samme  og 
bliver  urokkelig  staaende,  har  han  naaet  sit  Maal,  faaet  sit 
Ønske  opfyldt;  men  naar  han  uden  at  knække  Lansen 
preller  stærkt  imod,  slynges  han  i  Floden,  og  Skibet  driver 
forbi.  Paa  hver  Side  af  Skjoldet  ere  dog  tvende  Skibe 
posterede,  og  her  ere  en  eller  flere  Ynglinge  parate  til  at 
redde  den  ulykkelige  Kæmper,  saa  snart  han  første  Gang 
dykker   op    igjen,    eller    en  Blære    forraader   hans  Sted   i 


88  Livet  ved  Hove  i  Middelalderens  Midte. 

Vandet.  Paa  Broerne  og  Stilladser  ved  Floden  staa  latter- 
milde Tilskuere.  Festdagene  hele  Sommeren  igjennem  ove 
Ynglingene  sig  i  Bueskydning,  Løb,  Spring,  Brydning,  Spyd- 
og  Stenkastning  og  Fægtning,  og  Pigernes  Cither  leder 
Runddansen,  til  Maanen  bryder  frem,  Jorden  stampes  med 
glade  Dansetrin.  Om  Vinteren  kæmpe  næsten  hver  Festdag 
skummende  Orner  og  Vildsvin  med  mægtige  Huggetænder 
for  at  redde  deres  Hoveder  og  Flæskesider,  eller  fede  hor- 
nede Tyre  og  gruelige  Bjørne  mod  Hunde,  som  hidses  paa 
dem.  Naar  hin  store  Dam,  som  paa  Nordsiden  beskyller 
Stadens  Mure,  er  tilfrossen,  ile  tætte  Skarer  af  Ynglinge 
til  Leg  ud  paa  Isen;  nogle  faa  sig  en  Glidetur,  andre 
tage  Sæde  paa  store  Stene,  og  den  ene  Rytter  trækkes  nu 
af  mange,  som  ile  foran  og  holde  hverandre  i  Hænderne;  i 
deres  Fart  glide  de  otte  ud  og  falde  for  over.  Andre  ere 
mere  behændige  i  deres  Lege;  de  søge  sig  Dyreknokler, 
som  passe  til  deres  Fødder,  og  binde  dem  under  deres  Sko, 
og  de  have  i  deres  Hænder  Stave  med  skarpe  Jærnspidser, 
som  de  fra  Tid  til  anden  stemme  mod  Isen,  og  saaledes 
glide  de  nu  let  hen  over  samme  som  en  flyvende  Fngl  eller 
en  Kugle,  der  udslynges  fra  Balisten.  Efter  truffen  Aftale 
møde  undertiden  tvende  fra  modsatte  Sider  hverandre,  de 
strides,  løfte  Stavene,  slaa  los  paa  hinanden,  og  den  ene 
eller  begge  styrte  ikke  uden  at  skades  paa  Kroppen,  da  de 
selv  efter  Faldet  slynges  langt  fra  hverandre  ved  Bevægel- 
sens Kraft,  og  hvor  Hovedet  slaar  mod  Isen,  bliver  det 
ganske  kvæstet,  og  han  faar  et  ordentligt  Hul.  For  det 
meste  brækker  den  faldne  ogsaa  en  Arm  eller  et  Ben,  naar 
han  just  falder  saa  uheldig;  men  Alderdommen  begjærer 
Ære,  Ungdommen  stræber  efter  Sejr;  for  at  de  kunne  vise 
sig  desto  taprere  i  virkelige  Sejre,  ove  de  sig  saaledes  i 
Skiufægtninger.« 

Sædvanligvis  blive  Smaasvendeue  anvendte  til  Brev- 
dragere og  til  at  udføre  Ærender.  Brevene  bleve  skrevne 
med  Blæk  paa  Pergament,   beskaarne  og  lukkede;    efter  at 

Adressen  var  paaskreven,  forseglede  Afsenderen  Brevet  med 
sit  eget  Signet.  I  Digtene  og  Romanerne  er  der  sædvan- 
ligvis Tale  om  forseglede  Breve,  Modtageren  bryder  Seglet, 
og  i  dette  Tilfælde  kommer  det  ikke  an  paa,  om  Voxet  paa 
Seglet  er  lidt  beskadiget.  Anderledes  forholder  det  sig  med 
aabne  Breve,  hvor  Seglet  —  ved  pavelige  Dokumenter  Blysegl, 
bullæ  —  er  vedhængt.  En  Beskadigelse  af  Seglet  er  her  til- 
strækkelig tilatgjøreDokumentetugyldigt,  og  saaledes  forklares 
Dokumentforfalskningen,  der  navnlig  i  enkelte  Klostre  dreves 
fuldstændig  haandværksmæssig:  selve  Dokumentet  behover 
just  ikke  at  være  et  Falsum,  hvad  for  Resten  hyppig  nok 
var  Tilfældet;  men  Seglet  var  bortkommet  eller  beskadiget, 
og  nu  skar  man,  saa  godt  det  lod  sig  gjore,  et  hgnende 
Stempel  eller  fuldstændiggjorde  det  manglende.  Saa  snart 
Brevene  vare  færdige,  bleve  de  lagte  sammen  og  puttede  i 
smaa  Æsker,  som  Buddrageren  bar  om  Halsen  eller  ved 
Bæltet.  Smaasvendene,  som  tiltraadte  en  slig  Rejse,  legiti- 
merede sig  ved  særlige  Kjendingstegn. 

Afsenderen  maatte  naturligvis  udsøge  sig  en  forstandig 
Ungersvend,  særlig  naar  der  var  Tale  om  et  vanskeligt 
Ærende.  Forsynet  med  lidt  Proviant,  Brød,  Ost,  Vin  begav 
Buddet  sig  paa  Vejen;  sædvanligvis  gik  han  til  Fods,  men 
udrustet  med  Ungdommens  Elasticitet  formaaede  han  dog  at 
tilbagelægge  vide  Strækninger  i  kort  Tid;  kun  fornemme  Bud- 
bringere tilbagelagde  Rejsen  til  Hest,  ligesom  dette  ogsaa 
var  Buddet  tilladt,  naar  der  var  Fare  paa  Færde.  Naar  man 
har  et  Budskab  at  udrette  til  Fjenden,  niaa  man  naturligvis 
se  sig  for,  at  man  ikke  bliver  angreben,  og  at  man  kan  le- 
gitimere sig  som  et  fredeligt  Sendebud:  i  Fredstider  er  det 
tilstrækkeligt,  at  han  fører  en  Falk  paa  Haanden,  da  re- 
spekteres han  selv  af  sin  Herres  Fjende.  Paa  Vejen  toge 
Smaasvendene  vel  hist  og  her  ind  i  venligsindede  Huse, 
fandt  her  venlig  Modtagelse,  ja  fik  selv  Foræringer  ved 
Afskeden.  Har  man  endelig  naaet  sit  Bestemmelsessted, 
nødtes  man  til  at  tage  Sæde,  og  vederkvæges  forst  med  et 

Glas  Vin,  før  man  opfordres  til  at  komme  frem  med  sit 
Ærende.  Staaende  udretter  man  nu  dette,  og  hvor  for- 
nærmende Budskabet  end  er  for  Modtageren,  er  Buddet  dog 
hellig,  man  maa  ikke  lade  sin  Vrede  gaa  ud  over  ham, 
som  jo  kun  har  talt  i  Herrens  Navn.  Er  Budskabet  der- 
imod godt,  faar  Sendebuddet  en  prægtig  Skjænk;  ti,  ja 
hundrede  Mark  (3000  Kroner)  er  en  sædvanlig  Gave,  eller 
han  æres  med  værdifulde   og  kostbare  Klæder  og  Smykker. 

Dog  Smaasvendene  have  ogsaa  andre  Tjenester  at  ud- 
rette; de  maa  modtage  den  fremmede,  holde  hans  Hest  og 
Stigbøjle,  være  ham  behjælpelig  med  at  aflægge  Vaabnene, 
besørge  Opvartningen  ved  Bordet,  bære  Retterne  frem,  skære 
for,  betjene  Herren  og  hans  Gjæster,  bære  Kjærterne  foran 
dem,  naar  de  gaa  til  Hvile,  og  være  dem  behjælpelige  ved 
Afklædningen.  De  ledsage  deres  Herrer  paa  Rejser  og 
folge  ham  til  Turneringer;  her  have  de  at  udraabe  hans 
Navn,  modtage  de  erobrede  Heste,  bære  hans  Reservelanse 
og  i  fornødent  Fald  række  ham  samme.  Drog  Herren  i 
Krig,  ledsage  hans  Svende  ham  og  lære  saaledes  Krigs- 
væsenet praktisk.  Sædvanligvis  betegnes  de  som  Smaa- 
drenge,  Ungherrer,  Knapper;  dog  gjor  man  ogsaa  Forskjel 
mellem  Smaadrenge  og  Knapper,  og  da  ere  de  sidste  de 
ældre,  alt  i  Vaabenfærd  øvede  Ungersvende,  medens  Smaa- 
drenge nærmest  ere  bestemte  til  personlig  Opvartning.  I 
Krigen  bærer  Knappen  Panser  og  Jærnhat,  men  en  Kølle  i 
Steden  for  Sværdet. 

Knappen  har  at  vise  sin  Herre  og  i  det  hele  taget 
hver  Ridder  den  højeste  Ærbødighed;  han  skal  betjene 
Gjæsten,  som  om  det  var  hans  Herre,  og  paa  hver  Maade 
fere  sig  høvisk  og  sædelig.  I  en  Ridders  Nærværelse  at 
stille  sig  paa  en  Bænk,  især  naar  der  alt  sidder  en  Ridder 
paa  samme,  er  naturligvis  meget  upassende;  ogsaa  under 
Talen  skal  han  afholde  sig  fra  enhver  heftig  Gestikulation, 
men  dog  ikke  skjule  sine  Hænder,  Det  skikker  sig  heller 
ikke,  at  en  ung  Mand  lægger  Haanden   paa   højerestaaende 

Personers  Hoved  eller  Skulder.  Dernæst  maa  Knappen 
vænne  sig  til  at  gaa  og  staa  smukt  lige  og  rank  og  frem- 
for alt  til  at  vise  Damerne  al  muligt  Hensyn;  var  han  til 
Hest  og  mødte  en  Dame  til  Fods,  maatte  han  stige  af; 
vilde  han  ride  hen  til  hende,  maatte  det  kan  ske  med  af- 
maalte  Skridt,  for  at  hun  ikke  skulde  forskrækkes.  Den, 
som  agter  saa  lidet  paa  sin  Hest,  at  han  overstænker  sin 
Ledsagerske,  bærer  sig  højst  upassende  ad;  heller  ikke 
sommer  det  sig  under  Ridtet  at  se  meget  paa  sine  Fodder; 
men  aldeles  usømmeligt  er  det  at  gaa  i  Dameselskab  uden 
Underbenklæder,  da  let  et  eller  andet  Tilfælde  kan  give 
Anledning  til  en  ærgerlig  Blottelse. 

Tjenestetiden  gik  til  Ende,  naar  Knappen  naaede  Ridder- 
slaget; hans  Herre  eller  Fyrsterne  lønnede  saaledes  tro 
Tjeneste,  mandig  Adfærd  over  for  Fjenden  og  vel  erhvervet 
Dygtighed.  Ved  store  Festligheder,  Bryllupper,  fyrstelige 
Personers  Daab,  for  eller  efter  Slaget  eller  naar  Fyrste- 
sonner  modtoge  Sværdet,  bleve  mange  unge  Mænd  ærede 
med  Ridderværdigheden.  Ceremonierne  ere  herved  meget 
afvigende  i  de  forskjellige  Lande;  men  i  Tysklaud  var 
Hovedsagen,  at  den  unge  Mand  omgjordedes  med  Sværdet, 
som  forst  var  velsignet  af  Præsten,  hvorpaa  den  tidligere 
Hen-e  eller  Landets  Fyrste  omgjorder  ham,  undertiden 
gjør  Knappen  det  dog  selv.  Herren  eller  Fyrsten  rækker 
dernæst  den  unge  Ridder  Sværdet  og  Skjoldet,  og  en  høj- 
tidelig Turnering  slutter  Festligheden.  Knappernes  Udrust- 
ning besørgedes  af  hans  Slægt  eller  Velyndere. 

Langt  højtideligere  vare  Formerne  i  Frankrig.  Knap- 
perne toge  forst  et  varmt  Bad  og  fik  nye  Klæder:  thi  rene 
skulde  de  modtage  den  nye  Æresstilling.  Derpaa  gik  de  til 
Kirken  og  vaagede  her  staaende ,  dog  synes  denne  natlige 
Kirkevagt  ikke  at  have  været  en  tvungen  Sag.  Knappen 
blev  nu  højtidelig  udrustet,  en  Ridder  paaspænder  ham  den 
højre  Spore,  en  anden  ifører  ham  Harnisket  og  paasætter 
ham    Hjælmen.     Den   afgj ørende   Ceremoni  er   dog  ogsaa 

her  Omgjordiiiagen  med  Sværdet;  men  derpaa  følger  altid 
endnu  Ridderslaget,  som  den  Ridder,  der  optager  Knap- 
pen, med  blottet  Haand  fører  mod  hans  Hals  eller  Skulder. 
Slaget,  der  ledsages  af  højtidelige  Formaninger,  synes  at 
være  en  Reminiscens  fra  den  romerske  Maade,  hvorpaa 
Lictoren  frigiver  Slaverne;  Knappen  er  altsaa  nu  ligesom 
frigiven  fra  sit  tidligere  Tjenesteforhold  og  kan  legitimere 
sig  som  fri  Mand.  De  unge  Riddere  fik  rige  Gaver  og 
lagde  derpaa  deres  Færdighed  for  Dagen  ved  Kamplege. 

Kong  Vilhelm  af  Hollands  Ridderslag  den  3dje  Oktober 
1247  fandt  til  Dels  Sted  efter  fransk  Ceremoniel.  Efter  at 
alt  var  forberedt  i  Kølner-Dom,  efter  en  højtidelig  Messe 
blev  bemeldte  Knappe  Vilhelm  af  Kardinalen  ført  fremfor 
Kongen  af  Røhmen,  der  talte  paa  følgende  Maade:  »Eders 
Højærværdighed,  naadige  Fader,  fremstille  vi  denne  udvalgte 
Skjoldknappe  med  den  ydmyge  Bøn,  at  du,  naadige  Fader: 
vil  modtage  hans  Løfte,  for  at  han  værdig  kan  optages  i 
vort  Riddersamfund.«  Herr  Kardinalen,  som  i  Festskrud 
overværede  Højtideligheden,  talte  derpaa  til  Knappen,  i  det 
han  gik  ud  fra  Ordet  Ridder:  »Det  sømmer  sig,  at 
enhver,  som  vil  øve  Ridderskabet,  er  højmodig,  beskeden! 
gavmild,  udadlelig  og  ærefast;  højmodig  i  Ulykken, 
beskeden  mod  sine  Slægtninge,  gavmild  i  al  Ærbarhed, 
udadlelig  i  alt,  hvad  der  er  høvisk,  ærefast  i  mandig  Dygtig- 
hed. Tør  du  aflægge  dit  Løfte,  saa  hør  først  med  modent 
Overlæg  disse  Regler.  Dette  er  Ridderskabets  Regler 
Først  skal  du  med  from  Andagt  daglig  høre  Messen,  dristig 
vove  Livet  for  den  katholske  Tro,  befri  den  hellige  Kirke 
med  dens  Tjenere  for  alle  Plageaander,  beskytte  Enker, 
Børn  og  forældreløse  i  deres  Nød,  undgaa  uretfærdige 
Krige,  afslaa  ubillig  Tjeneste,  modtage  Tvekamp  til  enhver 
uskyldigs  Frigjørelse,  besøge  Turneringer  for  den  krigerske 
Øvelses  Skyld,  ærbødig  lyde  den  romerske  Kejser  eller 
hans  Repræsentant  i  alle  timelige  Ting,  opretholde  Staten 
i  dens  Kraft,   ikke  afstaa  Kongerigets  eller  Kejserdømmets 

Lensgodser  og  leve  ustraffelig  i  denne  Verden  for  Gud  og 
Mennesker.  Naar  du  ydmygt  følger  disse  Ridderskabets 
Kegler,  flittig  opfylder  dem  efter  bedste  Viden  og  Evne, 
saa  vid,  at  du  har  fortjent  timelig  Ære  her  paa  Jorden  og 
efter  dette  Liv  den  evige  Fred.«  Derpaa  lagde  Hr.  Kar- 
dinalen Knappens  foldede  Hænder  i  Messebogen  paa  det 
forelæste  Evangelium  og  sagde:  »Vil  du  i  Guds  Navn 
ydmyg  modtage  Eidderordenen  og  opfylde  de  dig  ordret 
forklarede  Regeler  efter  bedste  Evne'?«  Knappen  svarede: 
»Jeg  vil.«  Kardinalen  gav  derpaa  Knappen  følgende  Løfte, 
som  Knappen  oplæste  paa  følgende  Maade  for  alle:  »Jeg 
Vilhelm,  Fyrste  af  det  hollandske  Ridderskab,  det  hellige 
Riges  Lensmand,  lover  edelig  i  Overværelse  af  Hr.  Peter, 
Kardinal  ved  St,  Georgio  i  Velabro  og  apostolisk  Sende- 
mand, og  ved  dette  højhellige  Evangelium,  jeg  berører 
med  Haanden,  at  iagttage  Ridderordenens  Love.«  Derpaa 
svarede  Kardinalen:  »Dette  ydmyge  Løfte  hjælpe  dig  til 
dine  Synders  sande  Tilgivelse.    Amen!« 

Derpaa  gav  Kongen  af  Bøhmen  Knappen  et  Slag  paa 
Halsen  og  sagde:  »Til  den  almægtige  Guds  Ære  gjør  jeg 
dig  til  Ridder  og  optager  dig  med  Glæde  i  vort  Samfund, 
og  mindes,  at  vor  Frelser  for  din  Skyld  har  faaet  Ørefigen 
og  er  bleven  spottet  for  Ypperstepræsten  Annas,  at  han  for 
Herodes  er  bleven  haanet  og  iklædt  Kongeklædning,  og  at 
han  for  al  Verden  er  bleven  hængt  nøgen  og  saaret  paa 
Korset.  Jeg  formaner  dig  til  at  mindes  hans  Forsmædelse, 
jeg  raader  dig  til  at  tage  hans  Kors  paa  dig,  jeg  formaner 
dig  til  at  hævne  hans  Død.« 

Efter  at  disse  Højtideligheder  vare  forbi,  turnerede  den 
unge  Ridder  under  Basunernes  Lyd,  Klokkernes  Klang  og 
Pavkernes  Larm  tre  Gange  mod  Kongen  af  Bøhmens  Søn 
og  endte  derpaa  sin  Løbebane  som  Knappe  ved  en  Fægtning 
med  blanke  Sværd.  Derpaa  holdt  han  en  tre  Dages  Hoffest 
og  lagde  ved  rige  Gaver  til  alle  Stormænd  sit  noble  Sinde- 
lag for  Dagfen.« 

Den  ■  gamle  engelske  Skik  var  endnu  langt  simplere- 
Da  Gottfred  Plantagenet  sloges  til  Eidder  af  Henrik  I,  tog 
han  blot  et  Bad,  blev  prægtig  paaklædt,  fik  ypperlige  Vaaben 
i  Skjænk  og  begyndte  derpaa  strax  Ridderspillet.  Den 
Skik  før  Optagelsen  i  Ridderskabet  at  beklippe  Knappens 
Paudehaar  føres  tilbage  til  en  Tildragelse  ved  Vilhelm  den 
rødes  Hof  (f  1100,  en  Søn  af  Vilhelm  Erobreren)  og  holdt 
sig  ind  i  det  tolvte  Aarhundrede. 

I  Tyskland  vare  gejstliges  Børn  samt  Bonder  ud- 
trykkelig udelukkede  fra  Ridderskabet.  I  England  befalede 
derimod  Henrik  III  i  Aaret  1256,  at  enhver,  som  kunde  op- 
vise en  Besiddelse  af  bestemt  Størrelse,  havde  at  overtage 
Ridderværdigheden  eller  ved  en  bestemt  Pengesum  at  løs- 
kjøbe  sig  fra  denne  Ære. 

De  unge  Mænd,  som  tilsammen  optoges  i  Ridderskabet, 
kaldtes  Skjoldfæller  og  bleve  Venner  for  Livstid;  den 
første  Bøn,  en  ny  Ridder  rettede  til  sin  Landsherre,  blev 
sædvanligvis  opfyldt. 

Ved  Optagelsen  i  Ridderskabet  fik  Ynglingen  først  sin 
fulde  Frihed;  Ærens  Løbebane  stod  ham  aaben,  som  Ridder 
var  han  sin  Fyrstes  Jævning  og  kunde  ved  Tapperhed 
vinde  de  højeste  Æresposter.  Var  det  ikke  lykkedes  saa 
mangen  Ridder  ved  Mod  og  Dygtighed  at  tilkæmpe  sig  en 
Kongekrone  i  Orienten,  som  Lusignan,  der  var  Greve  af 
Flandern,  eller  et  Fyrstendømme  som  Villehardouin.  En 
Ridder,  der  var  udmærket  ved  Tapperhed,  kunde  heller  ikke 
undgaa  at  vinde  Damernes  Gunst.  Saaledes  er  det  en 
Ridders  Ideal  engang  ved  forbavsende  Heltegjeruinger  at 
vinde  Ros,  Ære  og,  om  muligt,  Gods  og  Eje,  og  som  Følge 
heraf  ogsaa  at  kunne  glæde  sig  ved  smukke  Kvinders 
Gunst. 

Kvinderne  bleve,  som  vi  have  set,  indviede  i  Viden- 
skaberne omtrent  i  samme  Grad  som  Mændene  og  bragte 
det  i  mange  Henseender  videre  end  disse ;  men  herover  for- 
sømte man  ingenlunde   at  forberede    dem    til    deres   senere 

Kald  som  Husmodre.  Syning,  Spinden  og  al  kvindelig 
Haandgjerning  maatte  de  lære  fra  den  tidlige  Ungdom, 
Haspen,  Sax,  Kok  og  Ten  hørte  hjemme  i  hvert  Kviade- 
værelse,  og  enhver  Dame  kan  af  sin  Elsker  modtage  et 
Naalehus  i  Foræring.  Særlig  holdt  fornemme  Damer  af  at 
lægge  deres  Duelighed  i  fine  Haandarbejder  for  Dagen,  og 
de  holdt  deres  kvindelige  Omgivelser  til  samme  Virksomhed. 
Da  man  forfærdigede  Stofferne  til  de  sædvanlige  Klædnings- 
stykker i  Hjemmet  selv,  blev  det  kvindelige  Tjenerskab 
sysselsat  med  at  rede  Horren,  med  Spinden  og  Væven, 
hvorimod  de  ædle  Damer  og  de  unge  Piger  naturligvis 
skaanedes  for  dette  grovere  Arbejde.  At  slaa  Væven  gjaldt 
ikke  for  værdigt  hverken  for  den  fri  Mand  eller  højbaarne 
Kvinde;  at  spinde  Ulden  overlodes  ligeledes  i  Regelen  til 
Tjenestetyendet,  hvorimod  det  var  et  ganske  almindeligt 
Arbejde  for  Damerne  at  spinde  Hør  og  Silke,  ligesom  det 
egentlige  Skrædderi  vel  passede  sig  for  dem ;  senere  omtales 
vel  ogsaa  Dameskrædderinder  og  Skræddermestere,  sand- 
synligvis dog  kun  naar  der  var  Tale  om  særlige  Pragtstyk- 
ker, der  udkrævede  mere  end  sædvanlig  Færdighed.  Mest 
afholdt  var  dog  det  ædle  Broderi,  og  med  sjælden  Færdighed 
forstode  Damerne  at  baldyre  Ornamenter,  menneskelige 
Skikkelser  og  alle  Haande  Dyr. 

De  unge  Piger,  som  sendtes  til  Hove,  havde  at  deltage 
i  alle  de  her  skildrede  Arbejder;  de  betjente  Fyrstinden  og 
hendes  Dotre,  ledsagede  dem,  naar  de  forlode  Huset,  og 
vare  overhovedet  altid  i  deres  Nærhed.  I  stadig  Omgang 
med  hele  Landets  mest  dannede  Folk  skulde  de  tilegne  sig 
den  Finhed  i  Takt  og  Sæder,  man  den  Gang  forlangte  af 
»høviske«  Damer;  der  gives  hele  Haandbøger  for  Damer, 
hvori  de  bedste  Leveregler  ere  sammenstillede,  i  Regelen 
saaledes  indklædte,  at  det  er  en  Moder,  som  prædiker  god 
Sæd  for  sin  opvoxende  Datter.  Endelig  maatte  Kvinden 
forstaa  sig  lidt  paa  Lægekunsten  og  Lægemidlers  Tilberedelse 
og  i  fornødent  Fald  ofre  sig  til  de  saaredes  og  syges  Pleje. 

Ridderromanerne  fuldendte  de  unge  Pigers  Opdragelse;  her 
fandt  de  deres  Idealer,  de  fældede  Taarer  over  deres  Heltes 
Lidelser  og  søgte  herlige  Forbilleder  i  ædle  Kvinder  som 
Andromache,  Penelope,  Sordamor  og  Blanseflor;  om  den 
skjønne  Helene  skulde  de  derimod  ikke  læse,  højst  skulde 
hun  være  dem  et  afskrækkende  Exempel. 

Saaledes  uddannedes  den  unge  Kvinde  til  alsidig  at  ud- 
fylde sit  kommende  Kald  som  Husfrue,  Godsejerske  eller  Fyrst- 
inde. Naar  Manden  med  Vaaben  i  Haand  værnede  om  Landets 
og  Familiens  Sikkerhed,  er  hans  Hustru  i  Stand  til  at  sørge 
for  sine  og  hele  Husstanden,  at  vaage  over  Husholdningen, 
at  staa  de  svage  og  hjælpeløse  bi.  Og  ligesom  vi  sikkert 
tør  antage,  at  de  Kjærlighedsrænker,  Æventyrfarter  og 
Ridderfornøjelser,  vi  læse  om  i  Romanerne,  kun  undtagelses- 
vis spillede  en  Rolle  i  Mandens  Liv,  da  Fyrsten  var  alt  for 
optagen  af  sit  Lands  Regering,  Ridderen  af  sit  Godses  For- 
valtning, til  at  de  kunde  spilde  megen  Tid  paa  den  Slags 
Biting,  saaledes  maa  vi  heller  ikke  tænke  os  Datidens 
Ridderdamer  som  Lediggængersker,  der,  som  man  tidligere 
saa  smukt  skildrede  dem,  kunde  tilbringe  hele  Dagen  med 
Luten  i  Haand  og  sværme  for  Poesi  og  Musik.  Det  var 
Forfriskningen  i  Hvilestunden,  men  et  dygtigt  Dagværk  var 
rigtignok  gaaet  forud. 

(Fortsættes). 

F.  C.  Granzow. 

ThrondhjemsQordeu,  omtrent  3000  Alen  nord  for  den 
gamle  Stiftsstad,  ligger  en  liden  0  eller,  om  man  vil,  et 
stort  Skjær,  der  fra  alle  Kanter  falder  i  Øjnene  og  navnlig 
tager  sig  fortræffelig  ud,  naar  man  betragter  Egnen  fra 
Domkirkens  Taarn,  fra  Stenbjærget  eller  en  anden  af  de 
smukke  Højder,  der  omgive  Throndhjem.  Gjennem  den 
lange  Tid  af  ni  Aarhundreder  har  ogsaa  denne  Holm,  trods 
sin  ublide  Natur  og  sit  ringe  Omfang,  hørt  til  de  i  Norges 
Historie  mere  fremtrædende  Punkter  og  vundet  Navnkundig- 
hed paa  de  forskjelligste  Maader.  Dens  Navn  er  knyttet 
til  Haakon  Jarls,  til  den  katholske  Kirkes  og  til  Griffenfeldts 
Historie,  og  det  vil  derfor  ikke  let  blive  glemt,  selv  om  Øen 
sandsynligvis  herefter  ikke  til  sine  gamle  Minder  vil  kunne 
feje  nye  af  lignende  Art. 

Det  var  i  Oldtiden  og  endnu  langt  senere  sædvanligt, 
at  Tyve  og  andre  Misdædere  henrettedes  paa  Steder,  hvor 
deres  i  Galgen  ophængte  Lig  kunde  vække  forbifarendes 
Opmærksomhed.  Deslige  Steder  vare  enten  Højder  langs 
Landevejene  (»Galgeberge« ,  »Galgebakker«)  eller  Smaaoer 
(»Tyveholme«),  og  endnu  minder  rundt  om  i  Norge  en 
Mængde  saadanne  Lokaliteter  om  sin  fordums  Bestemmelse ; 
inden  det  nuværende  Christianias  Grænser  vil  man  saaledes 
baade  finde  et  Galgeberg  og  en  Tyveholm.     Hvorledes  saa- 

danne  Henrettelser  fandt  Sted,  kan  man  maaske  bedst  fore- 
stille sig  efter  Skildringer  i  Magnus  Barfods  Saga  af 
Steigar-Thores  og  Egil  Aslakssøns  Dod.  Efter  at  Kongen 
havde  taget  disse  sine  Uvenner  til  Fanger,  lod  han  dem 
bringe  ud  paa  Holmen  Vomb  og  lede  til  Galgen  af  sine 
Trælle,  der  stadig  gjorde  Tjeneste  som  Bødler. 

Den  Holm,  hvis  Historie  vi  her  fortælle,  benævntes  op- 
rindelig Nidarholm  efter  den  Elv,  ved  hvis  Udløb  den  ligger. 
Den  maatte  særlig  egne  sig  til  Henrettelsesplads  som  be- 
liggende paa  et  fremtrædende  Punkt  i  Centrum  af  de  frugt- 
bare og  velbyggede  udthrenderske  Bygder,  og  i  det  Sagaen 
fortæller  om,  at  Olaf  Tryggvassen  lod  Haakon  Jarls  og 
hans  Træl  Karks  Hoveder  ophænge  paa  Nidarholm,  be- 
retter den  ogsaa,  at  »denne  Holm  brugtes  den  Tid  til 
Henrettelsessted  for  Tyve  og  Ildgjerningsmænd,  og  der  stod 
en  Galge  dér.« 

Sandsynligvis  har  Holmen  i  den  nærmest  paafelgende 
Tid  vedblevet  at  tjene  som  Rettersted;  men  længe  varede 
det  ikke,  for  den  efter  Nidaros's  Anlæg  og  Kristendommens 
Indførelse  fik  en  ny  og  ædlere  Anvendelse.  Smaa  Øer 
egnede  sig  nemlig  ogsaa  fortrinlig  til  Klostre,  og  Nidarholm 
blev  Sædet  for  den  ældste  af  den  Art  Stiftelser  i  Norge. 
Engelske  Kilder  berette,  at  dette  Kloster,  der  indviedes  St. 
Laurentius,  allerede  skal  være  grundet  af  Kong  Knut  den 
mægtige  ved  hans  Besog  i  Norge  1028,  medens  vore  egne 
tillægge  Sigurd  Ullstreng,  Magnus  Barfods  Sendemand, 
Æren  for  at  have  anlagt  det.  Disse  Beretninger,  der  hver 
for  sig  have  gode  Hjemmelsmænd,  synes  dog  at  kunne 
forenes  saaledes,  at  man  kan  antage  Kong  Knuts  Anlæg  for 
at  være  gaaet  til  Grunde  ved  de  fremmede  Munkes  Bort- 
rejse eller  Død,  og  Sigurd  som  den,  der  har  fornyet  hans 
Stiftelse.  I  ethvert  Fald  fandtes  her  et  Benediktiner- 
kloster fra  Begyndelsen  af  det  tolvte  Aarhundrede  og  indtil 
Reformationstiden. 

Ved  Enkelthederne   i   dette   Klosters  Historie   ville   vi 

her  ikke  dvæle.  Til  dets  Eos  kan  det  siges,  at  Norges  saa 
godt  som  eneste  latinske  Historieskriver  i  Middelalderen, 
Thjodrek  (Theodoricus  Monachns),  med  Sikkerhed  kan  siges 
at  have  været  Munk  her  paa  Magnus  Erlingssøns  og  Ærke- 
biskop Eysteins  Tid ;  til  den  sidst  nævnte  er  hans,  trods  sin 
Korthed  vigtige  og  interessante  Værk  dediceret.  Mellem 
Abbederne,  der  ibr  øvrigt  ikke  alle  kjendes,  have  ogsaa 
nogle  vundet  en  Plads  i  Historien.  Paa  Haakon  den  gamles 
Tid  møde  vi  saaledes  Abbed  Asgaut  som  Deltager  i  det 
store  Eaadsmode  i  Bergen  1223,  og  Eftermanden  Bjern  eller 
»Rita bjørn«  tog  en  fremtrædende  Del  i  Striden  mellem 
Kongen  og  dennes  ærgjerrige  Svigerfader  Skule  Baardsson, 
i  det  han  sluttede  sig  ivrig  til  den  sidst  nævnte.  Dette 
hænger  uden  Tvivl  sammen  med  den  Uvilje,  som  Gejst- 
ligheden i  det  hele  viste  mod  Sverre  og  hans  Æt ;  thi  allerede 
Kuflungerne  og  Baglerne  havde  aabenbart  haft  Nidarholms 
Munke  til  Venner.  Da  Hertug  Skule  i  Aaret  1239  havde 
antaget  Kongenavn,  og  Borgerkrigen  altsaa  ligefrem  var  ud- 
brudt, sendtes  Abbed  Bjørn  udenlands  paa  Skules  Vegne  med 
Breve  tål  Danmark,  Tyskland  og  den  pavelige  Curie.  Han 
blev  fangen  paa  Hedemarken  af  Haakons  Mænd,  men  Haakon 
skjænkede  ham  dog  højmodig  sin  Tilgivelse  og  lod  ham 
efter  Skules  Ded  fortsætte  Rejsen  til  Rom.  Han  kom  vel 
tilbage  her  fra  1244,  men  gjensaa  ikke  mere  sit  Kloster, 
da  han  dode  paa  Vejen  i  Selje  Kloster  1244.  Nidarholms 
Kloster  var  nu  geraadet  i  Forfald  og  udbad  sig  derfor  en 
Reformator  af  Paven  selv.  Den  der  sendtes  dem,  blev  ingen 
ingen  anden  end  den  berømte  engelske  Historieskriver 
Matthæus  Parisiensis,  Munk  i  St.  Albans,  og  denne  Om- 
stændighed er  det,  som  Norges  Historie  skylder  de  interes- 
sante Oplysninger,  der  findes  i  Matthæus's  Værker.  Blandt 
de  senere  Abbeder  blev  en,  Islændingen  Grim  Skutessøn,  i 
1321  Biskop  i  Skaalholt,  og  en  følgende,  Olaf,  blev  lige  efter 
den  sorte  Død  Ærkebiskop  i  Nidaros. 

I  det  tolvte  A århundrede  var  Klosteret  ogsaa  blevet  en 

afsat  Kouges  Opholdssted;  thi,  som  bekjendt,  tilbragte 
Magnus  Sigurdssøn,  efter  at  være  bleven  blindet  og  paa 
anden  Maade  grusomt  lemlæstet  af  Farbroderen  Harald 
Gille,  her  to  Aar  (1136—1138),  indtil  Sigurd  Slembedegn 
imod  Munkenes  Vilje  tog  ham  ud.  Denne  ulykkelige  Konge 
havde  allerede  modtaget  Indvielsen  som  Munk,  og  en  Gaard 
i  Frosten  var  skjænket  Klosteret  som  Vederlag  for  hans 
Underhold. 

I  Katholicismens  sidste  Menneskealder  er  Norges 
Klosterhistorie  i  det  hele  overmaade  dunkel  og  fattig,  og 
dette  er  ogsaa  Tilfældet  med  Nidarholms.  Vi  vide  omtrent 
intet  om  dets  Forhold  i  den  hele  Unionstid.  Dets  Under- 
gang, der  ved  Reformationen  vilde  have  været  uundgaaelig, 
var  allerede  før  dennes  Indførelse  fremskyndet  ved  en  ulykke- 
lig Hændelse;  thi  samtidig  med  Throndhjeras  Domkirke 
rammedes  ogsaa  Klosteret  af  Lynild  i  Maj  1531,  og  efter 
den  Tid  stode  Murene  ede.  Disse  vare  imidlertid  stærke  og 
faste;  og  Beliggenheden  gjorde  Øen  vigtig  i  militær  Hen- 
seende. Ærkebiskop  Olaf  Engelbrektssøn,  der  allerede  paa 
Stenviksholm  i  Størdalen  havde  ladet  opføre  stærke  Fæst- 
ningsværker, fandt  derfor  at  burde  benytte  ogsaa  det  for- 
ladte Kloster  paa  Nidarholm  som  et  Forsvarsmiddel  mod 
Christian  den  tredjes  Magt  og  lagde  en  liden  Besætning  paa 
Holmen.  Han  efterlod  Krigsfolk  paa  begge  Øer,  da  han  i  April 
1537  forlod  Norge  som  Flygtning,  i  det  han  vistnok  haabede  at 
skulle  kunne  vende  tilbage  med  burgundisk  Hjælp.  Længe 
holdt  sig  imidlertid  ingen  af  de  ærkebiskoppelige  Fæstninger ; 
men  om  Nidarholms  Belejring  vides  ikke  mere  end,  at  Jens 
Splid,  en  dansk  Adelsmand,  der  siden  ægtede  Vincents  Lunges 
Enke,  en  Tid  beskød  den  Nat  og  Dag,  indtil  den  til  sidst, 
uvist  efter  hvor  mange  Dages  Forløb,  har  overgivet  sig. 

Klosterets  uden  Tvivl  ret  betydelige  Gods  inddroges  nu 
under  Kronen,  og  Øen  selv,  der  herefter  til  Minde  om  gamle 
Dage  fik  Navnet  Munkholmen,  laa  en  Tid  lang  fuldkommen 
øde.    Mellem  Ruinerne  og  ved  Stranden  voxede  lidt  Græs, 


Munkholmen  og  dens  Fanger.  101 

som  kom  Byfogden  i  Throndhjem  til  gode;  »han  havde  her 
en  liden  Hø-Bjerring«. 

IL 

Efter  saaledes  i  mere  end  i  hundrede  Aar  at  have 
været  et  forglemt  Sted,  kom  Munkholmen  atter  til  Ære  og 
Værdighed  i  Frederik  den  tredjes  Dage.  Det  var,  under 
Krigen  med  Carl  Gustav.  Throndhjems  Stift  var,  som  be- 
kjendt,  ved  Freden  i  Roskilde  blevet  afstaaet  til  Sverige, 
men  toges  allerede  Aaret  efter  tilbage  af  de  norske.  Under 
den  Belejring,  som  Staden  i  den  Anledning  udholdt,  satte 
Nordmændene  ogsaa  Kanoner  i  Land  paa  Munkholmeu  for 
der  fra  at  beskyde  et  svensk  Orlogsskib,  »Lammet«.  Man 
dannede  et  lidet  Batteri  paa  Øen;  men  i  de  svenske  Be- 
retninger fortælles,  at  dette  kun  øvede  en  ringe  Virkning 
under  Kampen  om  Throndhjem,  hvilken  dog  snart  endte  med, 
at  de  svenske  maatte  trække  sig  ud  af  Landet. 

Efter  at  Byen  og  Stiftet  atter  vare  blevne  gjenforenede 
med  Fædrelandet,  besluttede  man  at  anlægge  en  ordentlig 
Fæstning  paa  Munkholmen,  hvis  Beliggenhed  syntes  at  ind- 
byde dertil,  og  hvor  Klosterruinerne  ogsaa  lettede  Anlægget. 
Rimeligvis  ere  disse  i  Tiden  efter  Reformationen,  saaledes 
som  Tilfældet  med  Vished  vides  at  have  været  med  Hoved- 
øens ved  Christiania,  blevne  plyndrede  og  formindskede  i 
andre  Byggeforetagenders  Interesse;  men  der  stod  dog  en 
Del  igjen,  som  kunde  indbygges  i  den  nye  Fæstning,  og 
denne  frembyder  endnu  Spor  heraf;  thi  inden  i  staar  en 
Rundbygning,  der,  om  end  noget  forandret,  i  det  væsentlige 
hidrører  fra  Klosterets  allerførste  Tid,  og  der  er  saa  meget 
mærkeligere,  som  den  har  haft  yderst  faa  Sidestykker  i 
Norges  gamle  Bygningskunst.*) 


*)  Af  Nidarholms  Klosterkirke  tindes  i  Bergens  Museum  et 
Brudstykke  at  en  Søjle,  hvis  Skaft  er  af  hvidt  Marmor,  medens 
Fodstykket  er  af  Klæbersten. 

Nøjagtige  Oplysninger  om  Fæstniugsarbejdets  Historie 
savnes,  men  efter  al  Eimelighed  er  dette  paabegyndt  allerede 
under  Frederik  den  tredje  eller  dog  senest  i  Begyndelsen 
af  Christian  den  femtes  Regering.  To  Aar  efter  den  sidstes 
Tronbestigelse  var  allerede  Kommandantboligeu  færdig,  og 
en  latinsk  Inskription  paa  samme  omtaler  Statholder  Ulrik 
Frederik  Gyldenløve  som  den,  efter  hvis  Foranstaltning  den 
er  opført.  I  øvrigt  skal  den  bekjendte  Ingeniør  Rysensteen 
have  været  beskæftiget  med  Fæstningsanlæg  paa  Øen  1673. 
Den  første  Kommandant  var  Ivar  Skjoldborg,  en  Broder  til 
den  Mag.  Christen  Skjoldborg,  der  var  Lektor  i  Theologien  i 
Throndhjem  og  formedelst  sin  Færdighed  i  Latinen  kaldtes 
den  nordiske  Quinctilian.  *)  Ogsaa  længere  ind  i  Christian 
den  femtes  Regering  og  Gyldenløves  Statholderskab  fort- 
sattes Arbejderne  paa  Øen,  hvor  den  nys  nævnte  Konges 
Navneciffer  og  Valgsprog  ere  anbragte  paa  flere  Værker. 
Ved  Christian  Gyldenløves  Inspektionsrejse  i  Norge  1695 
»befandtes  Fæstningen  udi  god  Tilstand,  bliver  og  med 
gode  Barakker  forsynet.« 

Som  Fæstning  har  Munkholmen  dog  aldrig  faaet  nogen 
Plads  i  Krigshistorien.  Den  eneste  Belejring,  Holmen  nogen 
Sinde  vides  at  have  udholdt,  er  nemlig  den  ganske  korte, 
hvorfor  den  var  Gjenstand  som  en  Slags  extemporeret  Be- 
fæstning efter  Ærkebispens  Flugt  1537.  Da  de  svenske  i 
1718  under  Armfeldt  for  sidste  Gang  viste  sig  i  denne  P]gn, 
blev  der  vistnok  truffet  Forholdsregler  mod  et  muligt  Angreb 
paa  Øen,  i  det  der  indlagdes  en  Garnison  paa  denne  af  400 
Mand  under  Major  Frants  Bruun,  og  der  blev  skudt  der  fra 
paa  Svenskerne  paa  Fastlandet,  men  Faren  drev,  som  be- 


*)  Christen  Skjoldborg  havde  gjort  sig  bemærket  under  Kjøben- 
havns Belejring,  i  det  han,  skjønt  selv  dansk  Mand,  etter 
det  norske  Kompagnis  indstændige  Begjæring  var  bleven  valgt 
til  dets  Avditør  og  som  »aadan  endog  synes  at  have  været 
Hovedmand  tor  Nordmændenes  Ansøgning  om  heretter  at 
komme  i  Betragtning  ved  Besættelsen  af  Protessorater  m.  v. 

kjendt,  denne  Gang  hurtig  over  og  har  senere  ikke  gjen- 
taget  sig. 

Det  var  imidlertid  Stedet  forbeholdt  at  vinde  en  Navn- 
kundighed af  en  anden  Art,  nemlig  som  det  Sted ,  hvor  den 
dansk-norske  Regering  yndede  at  anbringe  saadanne  Fanger, 
der  ikke  gik  ind  under  den  almindelige  Forbryderklasse, 
overhovedet  Fanger  af  den  Art,  man  har  kaldet  Statsfanger, 
et  Begreb,  der  imidlertid  er  temmeligt  vagt  og  derfor 
vanskeligt  at  definere. 

Munkholmen  blev  dog  ingenlunde  det  eneste  Sted  i 
Norge,  hvor  hen  saadanne  Fanger  bleve  sendte.  Akershus 
Fæstning  har  saaledes  inden  sine  Mure  set  i  det  mindste 
én  virkelig  Statsfange,  Grev  Vilhelm  Adolf  af  Rantzau,  der 
efter  et  Fangenskab  af  nogle  Aar  døde  der  1734.*)  Ber- 
genhus  har  (1785 — 1796)  haft  sin  »Statsfange«  i  Magnus 
de  Beringskjold,  den  berygtede  Deltager  i  Sammensværgelsen 
mod  Struense.  der  ikke  desto  mindre  snart  kom  i  Unaade 
hos  den  guldbergske  Regeiing,  og  til  sidst  endog  berøvedes 


*)  Grevskabet  Rantzau  var  en  Del  af  det  sydlige  Holsten,  der  i 
det  syttende  Aarhundrede  var  blevet  oprettet  til  et  (rigs- 
umiddelbart)  Grevskab  tor  en  Gren  af  denne  berømte  Slægt. 
Den  sidste  Besidder.  Grev  Vilhelm  Adolf,  var  en  fordærvet 
Person,  paa  hvem  endog  hviler  Beskyldningen  om  at  have 
erhvervet  det  lille  Fyrstendomme  ved  Brodermord.  Den 
danske  Regering  blandede  sig,  om  end  med  tvivlsom  Ret,  i 
hans  og  Grevskabets  .Anliggender  og  lod  ham  som  dansk 
Undersaat,  hvilket  han  trods  modtagne  danske  Værdigheder 
og  Besiddelser  inden  det  kongelige  Holsten  næppe  kunde 
siges  at  være .  domme  til  livsvarigt  Fængsel  i  Aaret  1726. 
Han  sad  først  i  Kastellet  i  Kjobenhavn,  derpaa  paa  Akers- 
hus. Her  nød  han  2000  Rdl.  om  Aaret  til  et  standsmæssigt 
Underhold  og  fik,  da  han  døde,  46  Aar  gammel,  ogsaa  en 
prægtig  Begravelse.  Des  værre  er  der  næppe  i  det  norske 
Rigsarkiv  noget  at  finde  om  hans  Fangenskab  paa  Akershus. 
Grevskabet  inddroges  at  Frederik  IV  og  forenedes  med 
Hertugdømmet  Holsten,  med  hvilket  det  nu  er  gaaet  ind  i  den 
preussiske  Stat. 

Friheden,  efter  en  Anklage  af  sin  Søn  og  Svigerdatter  for 
fkrlige  politiske  Stemplinger.*)  Endog  Vardøhus  har  haft 
enkelte  renommerede  Fanger,  navnlig  den  lærde  Professor 
ved  Christianias  Gymnasium,  Ambrosius  Ehodius  og  hans 
Hustru,  der  i  Frederik  den  tredjes  Dage  maatte  tilbringe 
nogle  Aar  her  paa  Grund  af  de  ærerørige  Ytringer,  som  sidst 
nævnte,  en  meget  arrig  og  uelskværdig  Kvinde,  havde 
tilladt  sig  imod  nogle  af  Christianias  mægtigste  Mænd. 

Antallet  af  fornemme  og  distingverede  Fanger  har  dog 
været  større  paa  Munkholmen  end  andensteds,  og  Rækken 
af  dem  aabnes  ogsaa  af  en  Personlighed,  der  i  Navnkundig- 
hed overgaar  de  fleste  andre  nordiske  Statsfanger  i  nyere 
Tid,  nemlig  Griffenfeldt. 


III. 

Her  er  selvfølgelig  ikke  Stedet  til  at  dvæle  ved 
Griffenfeldts  Historie.**)  Til  Munkholmen  ankom  han 
i  Juni  1680  efter  i  Forvejen  i  fire  Aar  at  have  hensiddet  i 


*)  Beringskjold  fik  1796  Lov  til  at  lorlade  Fæstningen  og  til- 
bringe sine  sidste  Aar  i  Stavanger,  hvor  han  døde  1804. 
Hans  Rejse  til  Stavanger  har  fremkaldt  et  af  de  ubetinget 
løjerligste  Skrifter  i  vor  Litteratur:  „Kort  Beskrivelse  over 
Statsfangen  Magnus  de  Beringskjolds  Transportrejse  fra 
Bergenhus  Fæstning  til  Stavanger"  af  daværende  Løjtnant, 
siden  Sø-  og  Landkrigskomraissar  (samt  Storthingsmand) 
Vincent  Lassen  Sebbelow,  (Bergen  1796.  8),  hvilken  lille  Bog 
nu  er  en  litterær  Sjældenhed.  Senere  er  hans  Liv  og  Fangen- 
skab  behandlet  i  en  interessant  Afhandling  af  Joh.  Grundtvig 
(Dansk  historisk  Tidsskrift,  5.  R.  1ste  Bind).  Det  kan  her 
erindres,  at  Kommandanten  paa  Bergenhus,  hvem  Bering- 
skjold voldte  idelig  Fortræd  og  Ægrelse ,  fandt  sig  beføjet 
til  at  andrage  om ,  at  Fangen  maatte  blive  flyttet  til  Munks 
holmen. 
**)  En  udførlig  Bearbejdelse  af  denne  med  Benyttelse  af  nye 
Kilder  er  i  Fjor  paabegyndt:  Otto  Vaupell:  Rigskansler 
Grev  Griffenfeldt,  et  Bidrag  til  Nordens  Historie  i  det  17de 
Hundredaar.     1.  Kbhvn.   1880.  8. 

Kastellet  ved  Kjebenhavn,  Saa  tung  hans  Lod  end  var, 
maa  dog  hans  Fængsel  siges  at  have  været  langt  taale- 
ligere  end  det,  hvori,  til  Dels  samtidig,  Eleonora  Christina, 
Christian  den  Qerdes  Datter  og  Corfits  Ulfeldts  Hustru, 
maatte  vansmægte,  og  som  hun  selv  har  beskrevet  i  sit 
klassiske  »Jammersminde«.  Han  beboede  det  inderste  af  tre 
Værelser,  hans  Tjener  det  midterste,  og  Vagten  holdt  til  i 
det  yderste.  Kommandanterne,  Oberstløjtnanterne  Svend 
Svendsen  og  Hans  Kyhn,  skulle  heller  ikke  have  behandlet 
ham  med  Haardhed  eller  Inhumanitet,  og  Besøg  kunde  han 
jævnlig  modtage.  En  af  dem ,  som  jævnlig  skal  have  set 
til  ham,  var  Lagmanden  Dreyer,  efter  Sagnet  en  Ungdoms- 
bekjendt,  hvem  Griffenfeldt  i  sine  Velmagtsdage  havde 
skaffet  hint  Embede  med  den  Bemærkning:  »men  saa  er 
ogsaa  vort  Kammeratskab  ude«.  En  anden  Anekdote  for- 
tælles om  en  Præst  i  Ørlandet,  Magister  Hans  Grøn,  der 
ligeledes  i  sin  Tid  var  bleven  befordret  af  GrifFenfeldt,  men 
kun  efter  Erlæggelse  af  en  stor  Pengesum.  »I  er  vel  og  af 
dem,  som  unde  mig  dette  Sted,«  skal  Griffenfeldt  have 
sagt,  da  Præsten  kom  til  ham.  »Nej,«  svarede  denne,  »jeg 
har  aldrig  faaet  bedre  Kjeb,  end  da  jeg  gav  Eder  300  Daler 
for  Ørlandets  Kald.«  Disciplene  af  Throndhjems  Latinskole 
skulle  ogsaa  have  besøgt  ham,  og  det  var  den  gamle  lærde 
en  Fornøjelse  at  examinere  dem  i  deres  Latin  og  Græsk, 
Kommandant  Kyhns  Son  og  en  anden  Dreng  skulle  være 
blevne  underviste  af  Griffenfeldt  o.  s.  v.  Dog  maatte  selv- 
følgelig hans  Liv  være  højst  ulykkeligt,  i  det  baade  Følelsen 
af  den  skammelige  Behandling,  han  havde  lidt,  og  Græm- 
melsen over  ingen  Anvendelse  at  have  for  sine  overordent- 
lige Evner  stadig  maa  have  pint  ham.  I  Kastellet  i  Kje- 
benhavn havde  han  haft  Lov  til  at  læse  og  studere  saa 
meget  han  vilde  og  til  den  Ende  faaet  Bøger  fra  sit  store 
Bibliothek,  som  imidlertid  snart  brændte,  og  i  de  første  Aar 
synes  han  ogsaa  paa  Munkholmen  at  have  faaet  Lov  til  at 
sysle  med  Bog  og  Pen.    Fra  sine  Venner  fik  han  ogsaa  et 

Og  andet  tilsendt  for  at  forkorte  ham  Tiden,  saaledes  aarlig 
Kalendere,  hvori  han  da  gjorde  Antegnelser;  en  saadan 
ejedes  af  Frederik  Rostgaard.  Heri  indtraadte  imidlertid  en 
Forandring,  efter  at  Peder  Krog  var  bleven  Biskop  i  Thrond- 
hjem  1688.  Denne  siden  meget  ansete,  men  dog  uden 
Tvivl  i  flere  Henseender  højst  uhæderlige  Mand  var  et 
Søskendebarn  af  Christian  den  femtes  Elskerinde  og  Griffen- 
feldts  personlige  Fjende,  Grevinden  af  Samso  (Sofia  Amalie 
Moth)  og  havde  formedelst  dette,  efter  Nutidens  Opfatning 
ikke  meget  agtværdige,  Slægtskab  opnaaet  sit  Bispedømme. 
Han  skal  ogsaa  personlig  have  haft  noget  udestaaende  med 
Griifenfeldt  fra  gamle  Dage  og  tog  nu  paa  en  uædel 
Maade  Hævn  over  den  ulykkelige  Mand  ved  at  berøve  ham 
Skrivematerialier  og  Bøger.  Deraf  kom  det ,  at  Griftenfeldt  i 
sine  sidste  Aar  maatte  benytte  Vinduesruder  og  ^ægge  i 
Papirs  Sted  og  beskrev  disse  paa  alle  Kanter  med  Tanke- 
sprog og  Vers  i  forskjellige  Sprog.  Sygelighed  bidrog  ogsaa 
til  at  gj øre  hans  Ophold  endnu  sørgeligere,  og,  som  bekjendt, 
led  han  i  de  senere  Aar  af  voldsomme  Stensmerter.  I 
1685  havde  Christian  den  femte  besøgt  Throndhjem,  og 
Griifenfeldt  har  da  rimeligvis  næret  et  Haab  om  at 
komme  paa  fri  Fod  eller  dog  om  at  ombytte  Munkholmen 
med  en  blidere  Egn,  og  det  vistnok  saa  meget  mere,  som 
Eleonora  Ulfeldt  just  da  var  bleven  udfriet  fra  Blaataarn. 
Ogsaa  dette  Haab  skulde  bittert  skuffes,  og  man  har  ment, 
at  haus  gamle  Fjende,  Norges  oven  nævnte  Statholder 
Gyldenløve,  har  haft  en  væsentlig  Indflydelse  ved  denne 
Lejlighed.  Først  Aaret  før  sin  Død  fik  Griftenfeldt  omsider 
Lov  til  at  drage  til  Jylland ,  hvor  hans  eneste  Datter  var 
gift  med  Baron  Krag,  siden  Norges  Vicestatholder,  men 
han  var  da  saa  s.yg  og  lidende,  at  han  ikke  kunde  forlade 
Throndhjems  By,  i  hvilken  han  døde  1699.  Mellem  de 
smukke  latinske  Digte,  Griff"enfeldt  forfattede  i  Fangenskabet, 
og  hvoraf  de  fleste  vare  af  religiøst  Indhold ,  er  der  ogsaa 
et  Par  elegante  Vers  om  Munkholmen.     De  Værelser,  hvori 

Griffenfeldt  har  lidt,  existere  maaske  nok  endnu,  men  i  et- 
hvert Fald  i  en  aldeles  uigjenkj endelig  Skikkelse. 

Allerede  medens  Griffenfeldt  sad  paa  Munkholm,  er  der 
i  det  mindste  kommet  én  Fange  til  der  hen,  der  paa  en 
Maade  kan  henføres  til  Statsfangernes  Klasse,  nemlig  den 
»falske  Løvendal«,  Som  bekjendt,  havde  U.  F.  Gyldenløve 
i  et  hemmeligt,  af  Faderen,  Kong  Frederik  den  tredje  ikke 
auerlgendt  Ægteskab  med  Sophie  Urne  en  Søn,  Valdemar 
Løvendal,  der  senere  var  Statholder  i  Norge,  men  endte  i 
sachsisk  Tjeneste;  men  desforuden  var  der  et  ungt  Menneske, 
som  kaldte  sig  Carl  Løvendal,  og  som  ligeledes  vilde 
gjælde  for  en  Son  af  Gyldenløve.  Han  tjente  først  som 
Adelbors  paa  den  hollandske  Flaade,  men  var  i  meget  trange 
Kaar,  hvorfor  et  Par  andre  Adelborser  fra  den  dansk-norske 
Stat,  Nordmanden  Iver  Hvitfeldt  til  Throndstad  (siden  saa 
beromt  ved  sin  Bedrift  i  Kjogebugt)  og  Jens  Juel  (siden 
dansk  Viceadmiral)  understøttede  ham  i  hans  Nød.  I  1684 
kom  han  til  Danmark,  hvor  han  blev  arresteret  og  gik  under 
Navn  af  den  »falske  Løvendal«.  Han  sad  først  i  Nyborg 
under  stræng  Vagt  og  skulde  da  være  et  Menneske  paa  22 
eller  23  Aar,  og  maa  altsaa,  hvis  dette  er  rigtigt,  være 
født  efter  sin  angivne  Faders  Ægteskab  med  Marie  Grubbe. 
Inden  Aarets  Udgang  kom  han  paa  Munkholmen,  men  hans 
senere  Skæbne  er  ubekjendt.  Han  havde,  maaske  i  Krig, 
mistet  sit  ene  Øje.*) 

I  Frederik  den  fjerdes  Dage  var  der  paa  Christianshavn 
en  Sognepræst  ved  Navn  Hans  Trojel.  Han  var  født 
1671  i  Himmelev  ved  Roskilde,  hvor  hans  Fader  havde 
været  Præst,  og  hvor  han  efterfulgte  denne  i  Embedet  1700 


*)  Se  herom  et  af  mig  selv  udgivet  Aktstykke  til  Christian  den 
femtes  Historie:  Sorenskriver  Matthias  Skaanlunds  Avto- 
biograti  (Norsk  hist.  Tidsskrift  III,  151  —  156).  At  Carl 
Løvendal  og  den  rfalske"  L.  cre  identiske,  var  jeg  ved  Ud- 
givelsen af  denne  mærkelige  Avtobiograti  ikke  opmærk- 
som paa. 

efter  kort  i  Forvejen  at  være  bleven  Magister.  Her  fra  be- 
fordredes han  1714  til  Frelserens  Kirke  paa  Christianshavn, 
eftersom  Pontoppidan  fortæller  ved  at  fremlægge  for  Kon- 
gen et  af  ham  selv  fabrikeret  Brev  i  Cifre,  der  foregaves 
at  være  fundet  paa  Strandbredden  og  indeholdt  nogle  fin- 
.gerede  Efterretninger  fra  Sverige ;  Trojel  havde  saa  vist  sin 
Skarpsindighed  og  sin  Patriotisme  ved  at  udfinde  Nøglen 
til  Cifrene.  I  1717  faldt  han  mærkelig  nok  paa  at  ansøge 
om  at  ombytte  sit  Hovedstadskald  med  et  Landkald  i  Thrond- 
hjems  Stift,  det  for  Resten  baade  smukke  og  indbringende 
Skogn  i  Indherred.  Anledningen  hertil  skal  have  været 
den,  at  en  tidligere  Sognepræst  her,  Mag.  Raphael  Lund,*) 
havde  afslaaet  Throndhjems  Bispestol,  hvorfor  Trojel  fattede 
store  Tanker  om  Skogns  Sognekalds  Indtægter.  Da  han 
imidlertid  havde  faaet  Kaldet,  fik  han  dog  Betænkeligheder 
ved  at  drage  op  til  Norge  og  fik  da  ogsaa  Lov  til  at  blive 
i  sit  hidtil  hafte  Embede,  ja  han  udvirkede  endogsaa  en 
Resolution,  i  Følge  hvilken  den  nye  Sognepræst  i  Skogn 
skulde  betale  ham  en  livsvarig  Afgift  af  200  Rdl. 

Lige  saa  lidt  som  Griffenfeldt,  da  han  i  sin  Tid  noterede 
om  en  Student  efter  at  have  hørt  hans  Prædiken  »Mittel- 
måssige  Gaben,  soli  nach  Drontheim«,  har  anet,  at  det 
skulde  falde  i  hans  egen  Lod  at  ende  i  denne  Stad,  lige  saa 
fjærnt  var  det  vistnok  den  Gang  fra  Trojels  Tanke,  at  han 
dog  engang  mod  sin  Vilje  skulde  komme  til  den  Egn,  hvor 
han  et  Øjeblik  havde  tænkt  paa  at  lade  sig  ansætte.  For- 
anledningen til,  at  Trojel  kom  paa  Munkholmen,  var  følgende : 
En  forhenværende  Magistratsperson  i  Skien,  Peter  Ryssel, 
Kommune -Assessor  af  Titel,  var  kommen  i  Uvenskab  med 
Norges  Statholder  D.  Vibe,   Biskop  B.  Deichmann  og  over- 


*)  Han  var  Søn  af  Biskoppen  i  Skaane,  Dr.  theol.  Mads  Jensen 
Middelfart,  men  havde  kaldt  sig  Lund  efter  sin  Fødeby.  En 
Broder  af  ham,  Michael,  optog  derimod  Moderens  Familienavn 
Vibe,  adledes  og  blev,  som  bekjendt,  en  af  Christian  den 
femtes  Minietre. 

hovedet  med  flere  af  Norges  ved  den  Tid  anseligste  og  ind- 
flydelsesrigeste Mænd.  Ryssel,  der  var  en  lidenskabelig 
Natur  og  havde  en  meget  skarp  Tunge,  knyttede  snart  For- 
bindelse med  andre,  der  ligeledes  vare  forbitrede  paa  disse 
Personer;  han  kom  til  Kjøbenhavn,  udspredte  her  Rygter 
om  sine  Fjender  og  vovede  endog  at  optræde  som  Angiver 
hos  selve  Kongen.  Han  opspandt  en  Historie  om,  at  der 
var  dannet  en  Sammensværgelse  med  den  Hensigt  at  be- 
røve Kongen  Enevoldsmagten,  og  at  Familien  Holstein  samt 
Vibe  og  Deichmann  skulde  staa  i  Spidsen  for  Konspirationen. 
Ulykkeligvis  kom  nu  Magister  Trojel  i  Forbindelse  med 
Ryssel,  og  denne  fandt  i  ham  en  Mand,  der  med  storste 
Iver  bistod  ham  i  hans  fortvivlede  Opspind.  Trojel  for- 
fattede bl.  a.  et  Brev  til  Kongen,  hvori  hine  helt  igjeunem 
ugrundede  Paastande  fremsattes.  Enden  blev,  som  man  kan 
tænke  sig.  De  to  Delatorer  kunde  intet  Bevis  levere  for 
deres  Angivelser,  men  bleve  selv  satte  under  Tiltale.  Dom- 
men faldt  den  3dje  Juli  1725  og  led  paa,  at  Trojel  skulde 
have  forbrudt  Ære,  Liv  og  Gods,  den  hejre  Haand  levende 
afhugges,  Kroppen  parteres  og  lægges  paa  Stejler  og  Hjul, 
Hovedet  med  Haanden  sættes  paa  Stage,  medens  Ryssel 
skulde  have  Ære  og  Gods  forbrudt,  stryges  til  Kagen  og 
bære  Stene  af  Byen.  Ved  Dronning  Anna  Sophias  Mellem- 
komst forandrede  imidlertid  Kongen  dette  derhen,  at  For 
bryderne  skulde  hensættes  paa  Muukholmen,  medens  deres 
Familier  fik  Lov  at  beholde  deies  konfiskerede  Ejendom. 
Til  Trojels  Underholdning  i  Fængslet  bestemtes  den  ham  i 
sin  Tid  tilstaaede  Pension  af  Skogns  Sognekald.  Efter  nogle 
Aars  Forløb  slap  imidlertid  Ryssel  ved  Christian  den  sjettes 
Tronbestigelse  paa  fri  Fod,  men  Trojel  maatte  sidde  paa 
Munkholmen  indtil  sin  Død,  der  indtraf  1738.  En  stor  Lin- 
dring blev  ham  dog  tildelt  ved  Skilsmissen  fra  Ryssel;  thi 
dette  ondskabsfulde  Menneske  skal  have  været  sin  Medfange 
en  sand  Plageaand.  Det  var  blevet  Trojel  strængt  forbudt 
at  have  Papir,  Pen  og  Blæk  hos  sig  i  Fængslet,  men  enten 

maa  dette  Forbud  være  blevet  taget  tilbage,  eller  man  har 
set  igjennem  Fingre  med  Præsten;  thi  vist  er  det,  at  han 
baade  læste  og  skrev  paa  Munkhalmen,  Forfatteren  af  disse 
Optegnelser  ejer  nemlig  hans  Exemplar  af  Hvitfelds  Krønnike, 
hvori  man  vil  finde  adskillige  Vers  m.  m.  forsynede  med 
Dateringer  netop  fra  den  Tid,  han  henlevede  i  Fængslet. 
Det  kan  endelig  erindres,  at  de  to  bekjendte  danske  Digtere, 
Peter  Kofod  Trojel  og  Peter  Magnus  Trojel  vare  Sønne- 
sønner af  Fangen  paa  Munkholmen. 

Christian  den  sjette  havde  en  Datter,  Prinsesse  Louise, 
der  var  fedt  1726.  I  Faderens  Regeringstid  var,  som  be- 
kjendt,  Hoffet  yderst  stift  og  pietistisk,  men  Prinsessen, 
hvem  »den  idelige  Beden  og  Læsen  faldt  alt  for  kjedsomme- 
lig,«  og  som  var  »vild  som  en  Kat,«  higede  efter  Fornøjelser 
og  Lystighed.  Da  Broderen,  Frederik  den  femte,  var  bleven 
Konge,  tog  hun  derfor  sin  Oprejsning  og  fandt  Lejlighed 
til  at  »familiarisere  sig«  med  Pagerne  og  de  yngre  Kammer- 
junkere. Under  Kongens  kortvarige  Rejse  til  Norge  1749 
opholdt  Prinsessen  sig  paa  Hirschholm,  hvor  hun  havde  en 
Hofdame,  Frøken  Marie  Elisabeth  v.  Ahlefeldt,  af  den  be- 
kjendte holstenske  Familie,  der  modtog  et  Sommerbesøg  af 
sin  Broder,  Bendix  v.  Ahlefeldt,  dengang  Kaptejn  og 
Kammerjunker.  Mellem  denne  og  Prinsessen  opstod  et 
Kjærlighedsforhold,  og  de  elskende  havde  hyppige  Sammen, 
komster  paa  Frøkenens  Værelse.  Ahlefeldt  synes  at  have 
været  en  meget  sangvinsk  Person,  hvis  det  er  sandt,  at  han 
haabede  at  blive  gift  med  Prinsessen  og  derigjennem  at 
bane  sig  Vej  til  at  blive  Statholder  i  Norge  eller  Holsten. 
Med  disse  sine  Forhaabniuger  skal  han  have  udladt  sig  i 
et  Brev  til  en  Ven,  der  imidlertid  bragte  Brevet  til  Kongens 
Yndling,  Grev  Moltke.  Dette  foranledigede  da,  at  Ahlefeldt 
arresteredes  og  hans  Papirer  beslaglagdes,  hvorpaa  han  j 
det  næste  Aar  sattes  paa  Munkholmen.  Prinsessen  var  alle- 
rede om  Høsten  1749,  samme  Aar  som  den  lille  Elskovs- 
roman  fik  en  brat  Ende,  bleven  gift  med  en  ubetydelig  tysk 

Fyrste,  Hertug  Ernst  Frederik  Cail  af  Sachsen-Hildbiirg- 
hausen,  og  døde  allerede  1756.  Ahlefeldt  forblev  for  øvrigt 
ikke  læuge  paa  Munkholmen;  han  løslodes  nemlig  allerede 
den  2den  Decbr.  1752,  udnævntes  endog  det  følgende  Aar 
til  Fæstningskommandant,  dog  rigtignok  paa  det  afsides- 
liggende Helgoland,  men  forflyttedes  siden  der  fra  som  Land- 
raad  tilUetersen  i  Holsten,  hvor  han  endnu  levede  1771.*) 

Paladsrovolutionen  i  1772  bragte  en  Mand  paa  Munk- 
holmen, der,  om  han  end  sammenlignet  med  Griffenfeldt 
svinder  ind  til  en  ubetydelig  Størrelse,  dog  næst  efter 
denne  vistnok  kan  betragtes  som  den  mærkeligste  af  Hol- 
mens Fanger,  nemlig  Oberst  Otto  Seneca  Falken- 
skjold.  Denne  Mand  var  fedt  i  Slagelse  1738  og  tidlig 
bestemt  til  den  militære  Bane.  1  Syvaarskrigen  havde  han 
kæmpet  i  fransk  Tjeneste  og  var  bleven  haardt  saaret  i  et 
Slag.  Derefter  var  han  atter  vendt  hjem  og  havde  en  Tid  været 
Kompagnichef  under  Regimentet  Delmenhorst,  som  da  stod 
i  Norge,  var  saa  atter  rejst  udenlands  og  var  ved  sin  senere 
Hjemkomst  bleven  Generaladjutant  og  Kammerherre.  Under 
Katharina  den  andens  første  Krig  med  Tyrkerne  tog  han 
russisk  Tjeneste,  fik  i  denne  en  høj  Ridderorden  og  forlod 
den  med  Brigaders  Rang,  da  Struense  havde  kaldt  ham  til- 
bage til  Danmark.  Hans  Forhold  til  denne  gjør  ham  til 
Dels  Ære.  Han  var  Struenses  Ven,  men  indtog  en  uaf- 
hængig Stilling  til  sin  mægtige  Beskytter  og  holdt  sig  i  det 
hele  uden  for  hans  politiske  Planer.  Han  havde  vistnok 
intet  imod  at  benytte  Kabinetsministerens  Yndest  til  at 
gjøre  Lykke,  men  paa  den  anden  Side  ogsaa  Mod  til  at  give 
denne  Advarsler  og  Formaninger,  hvor  han  troede,  at  han 
handlede  uklogt.  I  den  korte  Tid,  han  færdedes  sammen 
med  Struense,   blev  han  benyttet  i  et   diplomatisk  Ærende 


*)  Dansk  historisk  Tidsskrift,  .3.  R.  B.  4.  S.  223  fig.  At  en 
kongelig  Prinsesse  blev  gift  med  en  saa  ringe  Fyrste,  vakte 
Samtidens  Forundring,  se  samme  Tidsskrift  4.  R.  2,  S.   155. 

til  Rusland,  stod  i  Yndest  hos  Caroline  Mathilde  og  ind- 
tog i  det  hele  en  bemærket  Plads  ved  Hoffet.  Dorothea 
Biehl  er  i  sine  »historiske  Breve«  uvillig  stemt  imod  ham, 
fortæller,  at  han  stod  i  et  alt  for  nært  Forhold  til  Baronesse 
Schimmelmann,  ja  vil  endog  gjere  ham  til  en  »dum  og 
uvidende«  Person,  hvad  han  visselig  ikke  var.  Som  man 
efter  alt  dette  kan  slutte,  blev  Falkenskjolds  Skæbne  ikke 
den  bedste,  da  Struense  styrtedes,  og  han  var  ganske  rigtig 
en  af  dem,  der  arresteredes  allerede  Natten  til  den  17  de 
Januar  1772.  Nogle  Maaneder  senere  (den  26de  Juni) 
sendtes  han,  efter  at  man  havde  berøvet  ham  hans  Ejendom 
og  hans  Embeder  som  Oberst  og  Kammerherre,  afsted  til 
Munkholmen,  hvor  hen  han  ankom  den  4de  Avgust  s.  A. 

Han  har  selv  givet  en  Skildring  af  sit  Ophold  her. 
Kommandanten,  Major  (senere  Oberstløjtnant)  Einer  v. 
Einersen  omtaler  han  med  stor  Uvilje.  Han  finder  det 
ikke  Umagen  værd  at  nævne  hans  Navn,  —  dette  gjælder 
for  Resten  næsten  alle  de  Personer,  med  hvem  han  kom  i 
Berøring  i  Norge  — ,  men  fortæller  kun,  at  han  oprindelig 
havde  været  Tjenestekarl  og  Vedhugger  hos  en  Kjebmand  i 
Kjøbenhavn,  derpaa  Kanonér,  saa  Underofficer  og  Spion, 
saa  Kaptejn  og  Hospitalsinspektør  og  endelig  Kommandant 
paa  Munkholmen.  Han  skildrer  dernæst  Einersen  som  en 
raa,  brutal  og  drikfældig  Person,  der  udgav  sig  for  Atheist 
og  ræsonnerede  over  Krigs-  og  Ingeniørvidenskaben,  Astro- 
nomi 0.  s.  V.  uden  at  forstaa  sig  det  mindste  paa  disse 
Ting,  og  endelig  som  en  egennyttig  Person,  der  var  om  sig 
efter  »Foræringer«.  Det  er  imidlertid  muligt,  eller  endog 
sandsynligt,  at  Einersen  i  Virkeligheden  var  et  meget  bedre 
Menneske.  Han  var  en  fattig  Bondegut  fra  Aamot  i  Øster- 
dalen, der  i  sin  Barndom  kun  havde  faaet  den  allertarveligste 
Undervisning,  men  ikke  desto  mindre  arbejdet  sig  frem  til 
en  forholdsvis  ret  betydelig  Stilling,  I  sin  Fodebygd,  hvor 
han  i  sine  sidste  Aar  levede,  har  han  gjort  sig  fortjent  ved 

et  temmelig  stort  Legat.*)  Med  storre  Velvilje  omtaler 
Falkeuskjold  Einersens  Eftermand  i  Kommandantskabet, 
Collin,  saa  vel  som  ogsaa  den  Præst,  der  besøgte  ham  i 
Fængslet,  der  maa  have  været  Sognepræsten  til  Frue  Kirke, 
Dr.  C.  F.  Hagerap,  som  siden  blev  Stiftsprovst  i  ThroDdhjem. 
Falkenskjold  var,  skjont  han  savnede  den  lærde  Skoledannelse, 
noget  han  selv  meget  beklager,  en  Yen  af  Bøger,  og  ud- 
fyldte derfor  sit  ufrivillige  Otium  ved  flittig  Læsning,  i  det 
en  Boghandler  i  Amsterdam  sendte  ham,  hvad  han  ønskede 
af  Litteratur.  Han  havde  derhos  Lov  til  at  spasere  om  paa 
Fæstningsværkerne  og  delte  da  sin  Tid  mellem  sine  Bøger 
og  disse  triste  V^andringer.  Hans  Bolig  var  forst  et  lavt- 
liggende Kammer,  hvis  Gulv  og  Vægge  vare  meget  fugtige, 
og  hvor  Snevandet  trængte  ind,  naar  det  var  Tøvejr;  han 
var  her  omgiven  af  Soldater  og  de  andre  Fanger,  og  Støj 
og  Larm  fra  disse  var  ham  til  stort  Besvær,  naar  han,  sta- 
dig indsvøbt  i  sin  Bjorneskindspels,  vilde  fordybe  sig  i  sine 
Bøger.  I  1775  fik  han  to  Værelser  i  en  nyopført  Træbyg- 
ning; men  de  vare  saa  fugtige  og  kolde,  at  han  intet  vandt 
ved  Byttet.  Til  hans  Underholdning  var  anvist  en  halv 
Daler  daglig,  men  ikke  desto  mindre  var  hans  Kost  slet, 
Brødet  gammelt  og  fordærvet  og  Vandet  usundt.  Falken- 
skjold  var  indsat  i  Fæstningen  paa  Livstid;  men  hans  Op- 
hold der  kom  dog  kun  til  at  vare  noget  over  fire  Aar,  thi 
den  5te  September  1776  fik  han  uventet  en  Billet,  der 
meldte,  at  Stiftamtmand  og  General  v.  Osten  agtede  at  be- 
søge ham,  og  kort  efter  traadte  denne  ind  med  det  Udraab: 
»Naade,  Naade  i  Kongens  Navn!«  Han  skulde  da  sættes 
paa  fri  Fod  mod  at  tage  Ophold  i  Sydfrankrig  og  ikke  for- 
lade denne  Egn  uden  Tilladelse,  ikke  gaa  i  fremmed  Tjene- 
ste og  ikke  skrive  mod  Kongen  og  Regeringen.  Som  Rejse- 
penge   fik    han    800    Rdlr.    og   derhos    for    Fremtiden    en 


*)    Gavebrevet   (Norske    Stiftsliv     U.    21—24)    indeholder    flere 
interessante  Bidrag  til  Testators  Biografi. 

anstændig  Pension.  Osten  tilbød  ham  midlertidig  Bolig 
hos  sig,  men  Falkenskjold,  der  frygtede,  at  Generalen  vilde 
dele  de  800  Edlr.  med  ham,  afslog  Tilbudet  og  vilde  bo 
privat  i  Forstaden  Ihlen;  men  da  en  Hob  nysgjerrige  Menne- 
sker havde  samlet  sig  her  for  at  se  ham,  vendte  han  til- 
bage til  Munkholmen  og  forblev  her,  indtil  han  forlod  Egnen. 
Han  havde  nu  ønsket  at  maatte  drage  over  Land  til  sit 
Bestemmelsessted,  men  dette  afsloges  af  Regeringen  i 
Kjøbenhavn,  der  rimeligvis  vilde  undgaa  den  Opsigt,  en 
saadan  Mands  Gjennemrejse  maatte  gjøre,  og  Eejsen  maatte 
aliisaa  ske  til  Søs.  Den  16de  Oktober  afgik  han  altsaa  fra 
Throndhjem,  men  maatte  tilbringe  flere  Maaneder  i  Christians- 
sund  og  naaede  først  i  Marts  1777  over  til  Amsterdam. 
Han  tog  derefter  Bolig  først  i  Montpellier,  siden  med  Re- 
geringens Tilladelse  i  Lausanne.  I  Rusland  havde  man 
1787  ønsket  hans  Tjeneste  i  den  nye  Tyrkekrig;  men  dette 
afsloges  af  den  danske  Regering,  men  da  denne  i  1788  som 
Ruslauds  allierede  kom  i  Strid  med  Sverige,  blev  Falken- 
skjold  kaldt  tilbage  og  udnævnt  til  Generalmajor.  Disse 
Fjendtligheder  vare  imidlertid  af  saa  kort  Varighed,  at  han 
ikke  kom  til  at  deltage  i  Kampen,  og  han  drog  strax  efter 
igjen  til  Lausanne,  hvor  han  omsider  døde  1820  i  den  høje 
Alder  af  82  Aar.  Han  forfattede  her  sine  Memoirer,  der 
ogsaa  ere  oversatte  paa  Dansk.*) 

Af  de  Fanger,  der  sade  paa  Munkholmen  samtidig  med 
Falkenskjold,  var  den  mærkeligste  den  ulykkelige  Forfatter 
Christian  Thura.  Som  bekjendt  havde  Struense  paa  en 
forhastet  og  letsindig  Maade  ladet  den  hidtil  bestaaende 
strænge  Censur  afløse  af  en  aldeles  ubunden  Trykkefrihed. 
Denne  blev  naturligvis  misbrugt  i  en  overordentlig  Grad, 
i  det  »alle  gode   og  onde  Aander   nu  slap   løs«,    og  for  en 


*)  En  i  det  hele  vistnok  træffende  Karakteristik  af  disse 
Falkenskjolds  Erindringer  (af  Cbr.  Molbech)  læses  i  Nyt  (dansk) 
hist.  Tidsskrift  4,  503  flg. 

stor  Del  kastede  sig  netop  over  deu  Regering,  der  havde 
givet  Pressen  fri.  Chr.  Thura,  en  theologisk  Kandidat, 
hørte  til  dem,  der  benyttede  Lejligheden  til  at  meddele 
Samtiden  sine  uforgribelige  Tanker  om  forskjellige  Spørgs- 
maal,  men  blev  ogsaa  efter  Struenses  Fald  et  Offer  for 
denne  sin  Frimodighed.  I  en  Brochure,  som  han  kaldte 
den  »patriotiske  Sandsiger«,  havde  han  beskyldt  Kongen  for 
at  være  Kirkens  »allerhaardeste  Stedfaderc  i  Steden  for 
dens  »Fosterfader«,  ja  for  at  være  »Fædrelandets  aabenbare 
og  grummeste  Fjende« ;  han  havde  udtalt  sig  for  en  For- 
andring i  Kongeloven,  hvorved  Kongen  først  i  en  Alder  af 
24  eller  25  Aar  skulde  være  myndig  (Christian  den  7de 
vilde  da  altsaa  først  1773  eller  1774  have  kunnet  tiltræde 
Regeringen!)  og  paa  forskjellige  andre  Maader  udtalt  sig 
saaledes,  at  man  maa  fristes  til  at  tro,  at  han  ikke  har 
været  vel  bevaret.  Ved  en  Kommissions  Dora  af  1.  Marts 
1773  dømtes  nu  Thura  til  at  have  forbrudt  Ære  og  Gods, 
hvorhos  hans  Skrifter  skulde  brændes  af  Bøddelen;  men 
under  1.  April  s.  A.  formildedes  Dommen  derhen,  at  han 
i  Stedet  for  at  miste  Æren  skulde  hensættes  paa  Kongens 
Naade  paa  Munkholmen,  og  hans  Skrifter  simpelthen  konfi- 
skeres.*) Til  Diætpenge  i  Fængslet  bestemtes  ham  en  Rdlr. 
ugentlig. 

Falkenskjold,  der  betegner  Thura  som  en  »ubetydelig 
bigot  Forfatter«,  fortæller,  at  Kommandant  Einersen  lagde 
ham  for  Had,  fordi  han  var  »from«,  og  derfor  endog  mis- 
handlede ham  med  Prygl;  men  selv  anfører  Thura  intet  herom 
blandt  sine  mange  Klager  over  Einersen.  Dennes  Efter- 
mand, Collin,  lod  ham  ofte  holde  Prædiken  for  Munkhol- 
mens Garnison,  og  han  paatog  sig  ogsaa  paa  anden  Maade 
en  Religionslærers  Arbejde  der,  i  det  han  forberedte   en  ka- 


*)  Kort  efter  udkom  en  Brochure  med  Titelen:  „Den  patriotiske 
Sandsigers  Bedrifter,  Berømmelse  og  Dom,"  hvis  Forfatter, 
Student  Nils  Prahl,  paadrog  sig  en  alvorlig  Irettesættelse. 

tholsk  Slave  til  Konfirmation  og  Optagelse  i  den  lutherske 
Kirke,  underviste  Marketenterens  Børn  og  trøstede  syge 
med  Guds  Ord.  Efter  sex  Aars  Ophold  hlev  ogsaa  Thura 
benaadet  1779,  dog  ikke  med  fuld  Frihed,  men  kun  med 
Tilladelse  til  at  opholde  sig  paa  Bornholm,  hvor  han  frem- 
deles skulde  beholde  sin  ugentlige  Daler.  Efter  forskjellige 
Sammenstød  med  Einersen,  der  efter  Collins  Død  paa  ny 
var  bleven  Kommandant  og  nu  nægtede  ham  at  tage  midler- 
tidigt Ophold  i  Throudhjem,  hvor  »adskillige  brave  Folk« 
ønskede  ham  til  Lykke  med  hans  Frigivelse  og  »ligefrem 
kappedes  om  at  tilbyde  ham  Kost  og  Kammer  i  deres  Hus«, 
kom  han  omsider  til  Rønne,  hvor  fra  han  tilskrev  Guldberg 
et  langt  Brev,  der  er  Hovedkilden  til  hans  Fængselshistorie.*) 
Han  ansøgte  ved  samme  Lejlighed  om  at  erholde  enten  det 
ledige  Perskers  Kald  der  paa  Øen  eller  ogsaa  Rektoratet 
ved  Rønne  Skole,  men  til  disse  Ansøgninger  toges  natur- 
ligvis intet  Hensyn.  Thura  døde  paa  Bornholm,  uvist  i 
hvilket  Aar. 

IV. 

De  oven  for  omtalte  syv  Personer,  Griffenfeldt,  den 
»falske  Løvendal«,  Trojel,  Ryssel,  Ahlefeldt,  Falkenskjold 
og  Thura,  ere  vistnok  de  eneste  af  Munkholmens  Fanger, 
der  kunne  gaa  ind  under  det  altid  noget  ubestemte  Begreb 
Statsfanger ;  men  desforuden  er  der  et  langt  større,  desværre 
næppe  fuldstændig  bekjendt  Antal  af  Personer,  der  ere  blevne 
anbragte  paa  Munkholmen  af  de  forskjelligste  Grunde.  Nogle 
af  dem  have  begaaet  Lovbrud,  hvorfor  de  skulde  have  lidt 
strængere  Straf,  men  ere,  saaledes  som  nogle  af  de  oven 
nævnte,  blevne  benaadede  med  at  sættes  paa  Munkholmen, 
andre  ere  med  Regeringens  Tilladelse  sendte  der  hen  af  deres 
Familie,   hvem   de   have  været  til  Besvær  eller  Skam,    og 


*)   Luxdorphiana,  udg.  af  Nyerup,  S.  157 — 182. 

Familien,  stundom  endog  vedkommende  selv,  har  da  maattet 
betale  de  med  Opholdet  forbundne  Omkostninger.  Man  maa 
her  uvilkaarlig  tænke  paa  Frankrigs  bekj endte  Bastille,  hvor 
ogsaa  ubehagelige  og  generende  Personer  kunde  puttes  ind 
for  at  forsvinde  fra  Verden.  Det  blev  paa  den  Maade  et 
højst  broget  Selskab,  der  samledes  paal  Munkholmen,  og  det 
har  derfor  sin  Interesse  at  kjende,  af  hvem  det  bestod.  Man 
faar  desuden  ved  at  kaste  et  Blik  paa  den  folgende  Liste 
et  ret  godt  Billede  af  en  vis  Side  af  Tilstanden  under  Ene- 
vælden.*) 

I  1742  døde  paa  Munkholmen  efter  nogle  Aars  Fangen- 
skab en  Kaptejn  Christian  Krabbe  af  den  gamle  danske 
adelige  Familie.  Hvori  hans  Forseelse  har  bestaaet,  er  ube- 
kjendt.  Kun  ses  det  af  en  Erklæring  over  en  fra  ham  1740 
indgiven  Ansogning,  at  han  omtrent  for  et  Aar  siden  var 
bleven  sat  i  Fængsel  formedelst  sin  slette  Opførsel,  for  at 
han  kunde  komme  til  Erkjendelse  af  sine  Synder  og  vænne 
sig  af  med  at  drikke.  Han  beraabte  sig  paa  Kommandantens 
Attest  for  en  forbedret  Vandel ;[  men  hans  Ønske  om  at 
komme  paa  fri  Fod  blev  ikke  bønhørt.  Denne  Mands  Ulykke 
og  Skjændsel  bevirkede,  at  hans  Børn  senere  ikke  gjorde 
deres  adelige  Herkomst  gjældende.**) 

Samtidig  med  Krabbe  sad  Peder  Jacob  Buch,  afsat 
Sognepræst  til  Kinn  i  Bergens  Stift.  Han  kaldes  i  en  tro- 
værdig Presbyterologi  »en  lærd,  nidkjær  og  velbegavet  Præst«, 
men  blev  1741  tiltalt  for  at  have  besvangret  sin  afdøde 
Hustrus  Søster,  hvem  han  derefter  selv  havde  absolveret,  og 


*)  For  det  følgende  er  vor  Hovedkilde  en  af  Munkholmens  Kom- 
mandantskabs Arkiver  uddragen  Liste,  der  tidligere  har  været 
meddelt  i  det  norske  „Skillings-Magazin",  for  1843  af  Personal- 
historikeren  Bent  Moe.  Nærværende  Forfatter  har  stræbt  at 
forbedre  den,  saa  godt  han  har  kunnet.  Listen  begynder  fra 
1751  og  er  fra  den  Tid  af  rimeligvis  i  det  væsentlige  fuld- 
stændig. 
**)   A.  T  his  et  i  Personalhistorisk  Tidsskrift  I,  23—24. 

hvis  Barn  han  havde  ladet  døbe  i  et  fremmed  Sogn.  Dom- 
men lød  paa  Livsstraf,  men  formildedes  af  Kongen  med 
Straf  for  Livstid  paa  Munkholmen.  Her  har  han  haft  det 
meget  strængt,  ja  vistnok  i  Begyndelsen  maattet  gjøre 
Tjeneste  som  Soldat,  da  det  i  et  Reskript  af  1741  om- 
tales, at  tre  af  hans  Fingre  vare  »til  Geværs  Førelse  ube- 
kvemme«. 

I  1751  var  der  foruden  Kammerjunker  Ahlefeldt  tre 
andre  Fanger,  nemlig  en  Kaptejn  Munthe,  en  Studiosus 
Lorents  Angell  og  en  »Fændrik  reforme«  Fred.  Chri- 
stian Kr tiger.  Om  Munthe  og  Angell  vides  omtrent 
intet,  Kiiiger  derimod  er  mærkværdig  blandt  Munkholmens 
Fanger  som  den,  der  har  siddet  her  i  den  længste  Tid. 
Han  indkom  13de  Januar  1751  for  Forseelse  i  Tjenesten  og 
tillige  for  Sindssvaghed,  og  sad  først  paa  Faderens,  dernæst 
paa  egen  Bekostning,  da  han  havde  en  Arv  paa  1500  Rdlr,; 
dog  fik  han  af  Staten  et  Tillæg  af  24.Sk.  daglig.  Efter  at 
have  været  Fange  her  i  næsten  fem  og  femti  Aar  frigaves 
han  under  7de  Maj  1806;  men  han  var  nu  en  Olding,  for  hvem 
Friheden  ingen  Tillokkelse  havde,  hvorfor  han  ikke  modtog 
den  tilbudte  Naade,  men  vedblev  at  leve  paa  Munkholmen 
indtil  sin  Død  1809. 

Løjtnant  Bendix  Ludvig  Pflueg  sad  paa  Munk- 
holmen fra  1764  for  falske  Vexler  og  maatte  underholdes 
af  sin  Familie,  han  slap  fri  ved  kgl.  Resolution  af  14de 
Mai  1773. 

Løjtnant  Passou,  hvis  Brøde  ikke  kjendes,  sad  her 
fra  1767  til  1769,  da  han  frigaves  ved  kongelig  Re- 
solution. 

De  fremmede  Jøder  Abraham  Hirsch  og  Nathan 
David  havde  gjort  sig  skyldige  i  groft  Tyveri  i  Flensburg, 
men,  skjønt  Torturen  blev  anvendt  i  kraftigste  Form,  var 
det  umuligt  at  bringe  dem  til  Bekjendelse.  De  bleve  da 
dømte    til   som   uredelige    Slaver    at    sættes    paa   Munk- 

holmen  1767,    men   fandt  i  1769   begge   Anledning  til   at 
flygte.*) 

En  HoQunker  Frederik  Carl  Linstow  sad  her  fra 
2.  Juli  1768  til  2.  Juni  1775  for  »Slag«  paa  sin  Fader 
Geheiraekonfereusraad  Linstows  Bekostning.  Falkenskjold 
fortæller,  at  han  blev  slet  behandlet  af  Kommandant  Einer- 
sen,  uagtet  han  havde  søgt  at  vinde  ham  ved  Foræringer. 

Jørgen  Ditlev,  Greve  Trampe  blev  17de  Decbr.  1758 
indsat  for  >Vidtleftighed  og  slet  Conduite«.  Greven  var 
Løjtnant  ved  det  jyske  gevorbne  Dragonregiment  og  under- 
holdtes paa  sin  Faders  Bekostning. 

Ved  ReskTipt  af  6te  Oktober  1769  blev  det  tilladt,  at 
afskediget  Løjtnant  Christian  Frederik  v.  Koss  maatte 
sættes  paa  Munkholmen.  Eeskriptet  var  udvirket  af  hans 
Farbroder,  Generalmajor  og  Kommandant  i  Bergen,  Frederik 
V.  Koss,  der  havde  anført,  at  Brodersønnen  havde  vist  en 
meget  »uanstændig  og  utilladelig«  Opførsel  og  tilladt  sig 
Trusler  og  Undsigelser  baade  mod  ham  selv  og  haus  Søster 
og  derhos  >udøvet  Overlast  og  Uordentlighed  mod  adskil- 
lige af  Borgerskabet,  Betjente  og  Præster  i  Bergen«,  hvor- 
for »det  er  fornødent,  at  Byen  og  Publikum  sættes  i  Sikker- 
hed for  dette  urolige  Menneskes  Ondskab  og  Overfald,  da 
de  ham  givne  Formaninger  og  haus  gjorte  Løfte  om  For. 
bedring  have  været  frugtesløse,  og  det  befrygtes,  at  han 
formedelst  saadan  Adfærd  ej  alene  kunde  føre  sig  selv  i 
Ulykke,  men  endog  gjore  sin  Familie  en  uforglemmelig 
Skam«.  Vi  have  anført  disse  Ord  af  Reskriptet,  fordi  de 
ere  saa  karakteristiske  for  Tiden.  Imidlertid  fremgaar  det 
af  et  senere  Reskript  af  16de  Juli  1772,  at  der  ikke  havde 
været  Lejlighed-  til    at   faa  Koss    indsat  paa  Munkholmen, 


*)  Om  disse  Jøders  Forbrydelser  og  Tortur  findes  udførlige 
Efterretninger  i  ,.Zeitschrift  der  Gesellschaft  f.  d.  Gesch.  der 
Herzogtbiimer  Schleswig,  Holst.  u.  Lauenb."  Bd.  2  (Kiel  1872) 
S.  333—350. 


;120  Munkholmen  og  dens  Fanger. 

hvorimod  haa  havde  siddet  i  Bergens  Arresthus.  Da  der 
blev  Mangel  paa  Plads,  kom  han  s.  A.  paa  fri  Fod,  dog 
saaledes,  at  hans  Onkel,  Generalmajoren,  fik  Tilladelse  til 
at  lade  ham  arrestere,  dersom  han  lod  sig  finde  i  Bergens 
By  eller  Stift.  I  1779  finde  vi  den  urolige  Løjtnant  som 
Tolder  i  Tønsberg  med  Kammerraads  Rang. 

Regimentsfeltskær  Georg  Ulrik  Wasmuth  sad  paa 
Munkholmen  fra  31te  Marts  til  26de  Novbr.  1772  for  »ud- 
øvet Voldsomhed«  og  paa  egen  Bekostning. 

Adolf  Neuberg  v.  Leth,  Løjtnant,  var  først  domt 
til  at  arkebuseres  som  »Morder  og  Voldsmand«,  men  be- 
uaadedes  med  livsvarigt  Fængsel  paa  Munkholmen,  hvor  han 
dog  kun  sad  fra  3dje  Juni  1773  til  28de  Juli  1774.  Han 
havde  Værelse  sammen  med  den  oven  for  nævnte  Hofjunker 
Linstow.  Det  er  sandsynligt,  at  han  maa  have  haft  for- 
maaende  Venner,  ikke  alene  fordi  han,  skjønt  Morder,  saa 
snart  pardoneredes,  men  ogsaa  fordi  han  paa  Munkholmen 
nød  en  paafaldende  mild  Behandling;  »han  var  dér,«  siger 
Thura,  »mere  som  en,  der  gjorde  Visit,  end  som  en  Arre- 
stant«, og  Kommandant  Einersen  indrømmede  ham,  da 
Benaadningen  var  indløben,  et  af  sine  egne  Værelser,  »da 
det  var  uanstændigb,  at  han,  som  nu  havde  sin  Frihed, 
skulde  logere  i  Kammer  med  den  virkelige  Arrestant,  Hof- 
junker Linstow.«  Da  han  løslodes,  tillodes  det  ham  at 
drage  udenlands  med  en  Tjener,  men  hverken  han  eller 
Tjeneren  maatte  vende  tilbage.  Han  tog  siden  hessisk 
Tjeneste  og  kæmpede  med  de  hessiske  Lejetropper,  som 
Landgreven  udlejede  til  Englænderne  under  den  nord- 
amerikanske Krig.  Derefter  skal  han,  hvad  der  dog  lyder 
paafaldende,  atter  være  bleven  antagen  som  Officer  i  dansk 
Tjeneste.  Denne  Leths  Søstersøn,  Mathias  Leth  Sommer- 
hjelm, døde  som  norsk  Statsminister  i  Stockholm  1827. 

Michael  Hoffmann,  Underofficer  ved  Livgarden 
til  Fods,  sad,  uvist  hvorfor,  paa  Munkholmen  fra  5te  Nov. 
1777  til  7de  Maj  1784,    da  han    løslodes   med  Forpligtelse 

til  at  drage  enten  til  Ost-  eller  Vestindien.  Han  sad  paa 
egen  Bekostning,  i  det  han  nød  til  Underholdning  160  Rdl, 
Renterne  af  hans  Arv. 

En  kasseret  Løjtnant  E  i  man  s  sad  for  »Vagt- 
forseelse«  fra  7de  December  1778  til  1 7de  Juli  1784,  da 
han  løslodes  med  Bibehold  af  de  52  Rdl.  aarlig,  han  havde 
nydt  til  Underholdning  af  Staten. 

Stiftamtskriveren  i  Throndhjem,  Kammerraad  Guld- 
brand Waager,  var  i  1775  greben  i  en  Kassemangel  af 
11,000  Rdl.,  hvorfor  han  5te  Juni  sattes  paa  Munkholmen, 
og  hensad  der  indtil  10de  Maj  1781.*) 

Baron  Christian  Frederik  v.  Lilliencrone  ind- 
sattes 3dje  Juni  1785  paa  Munkholmen  for  »onde  Hen- 
sigter« og  blev  17de  Maj  1798  flyttet  der  fra  til  Bornholm. 
Han  underholdtes  af  sin  Moder,  Gehejmeraadinde  v.  Lillien- 
crone med  200  Rdl. 

LudvigChristianKnap  var  født  i Kjøbenhavn,  hvor 
Faderen  var  Brygger  og  en  af  Byens  32  Mænd.  I  1768 
blev  han  theologisk  Kandidat  med  bedste  Karakter.  Han 
bestemte  sig  dog  til  Handelen,  fik  Justitsraadstitel 
og  blev  i  Marts  1784  Viceraadmand  i  Kjøbenhavn.  I  1789 
kom  han  imidlertid  paa  Munkholmen  »for  nedrige  Hand- 
linger og  Modsigelse«.  Rimeligvis  staar  hermed  i  For- 
bindelse et  Skrift,  som  jeg  ikke  har  haft  Lejlighed  til  at 
se:  »Bevis  paa  den  yderligste  Hævngjerrighed,  som  næsten 
udarter  til  Grusomhed.«  Den,  der  underholdt  ham  i 
Fængslet,  var  hans  anden  Svigerfader,  Agent  Bertelsen,  og 
denne  har  da  formodentlig  ogsaa  udvirket,  at  han  fængsledes. 
Ved  Resolution  af  7de  1809  blev  det  bestemt,  at  Knap 
skulde  forflyttes  til  Akershus  Fæstning,  hvilket  ikke  ud- 
fortes,  hvorimod  han  under  15de  Januar  1811  slap  ud  af 


*)  I  det  18de  Aarhundrede  findes  ikke  mindre  end  syv  saadanne 
Tilfælde  ved  de  tre  norske  Hovedkasser.  Se  herom  L.  Daae, 
det  gamle  Christiania.    S.  200  flg. 


122  Munkholmen  og  dens  Fanger. 

Fængslet  med  Forpligtelse  til  at  opholde  sig  i  Throndhjem 
og  ikke  andensteds.  I  Følge  Erslev  (Suppl.  II,  S.  58)  skal 
han  være  død  i  Oktober  1825.  Man  har  den  Anekdote, 
at  han  i  sine  Velmagtsdage  søgte  om  Etatsraadstitelen, 
men  at  den  sindssvage  Christian  den  syvende  skal  have 
sagt:   »Knap  Justitsraad,  endnu  mindre  Etatsraad.« 

Løjtnant  Iver  Thy r holm  Hansen  havde  gjort  falske 
Bankosedler,  hvorfor  han  den  22de  Februar  1789  kom  paa 
Munkholmen.  Den  20de  Juli  frigaves  han,  imod  at  en 
Broder  tog  ham  i  Huset.  Hans  Fader  havde  været  Lagmand 
paa  Moss. 

Sekondløjtnant  Tidemand  havde  »brugt  Trusler  mod 
og  forgrebet  sig  paa  Svigerfaderen,  Oberst  Schwenzen«, 
hvorfor  han  med  Underholdningspenge  af  Staten  (78  KdL 
aarlig)  sad  paa  Munkholmen  fra  19de  Marts  1792  til  14de 
Marts  1794,  da  han  løslodes  med  Bibehold  af  sine  Under- 
holdningspenge, men  med  Forpligtelse  til  at  forlade  Norge. 

Premierløjtnant  i  Seetaten,  Georg  Julius  Kriiger, 
havde  gjort  sig  skyldig  i  »Falsk«.  Han  sad  her  fra  21de 
April  1798  til  21de  Febr.  1800,  da  han  løslodes  med  200 
Rdl.  Rejsepenge  til  Udlandet. 

Kaptejnløjlnant  Philip  Vilhelm  Schultz  og  Skibs- 
kapteju  Nils  W esterholt  kom  begge  paa  Munkholmen 
27de  Avgust  1801  for  »Fejghed«,  efter  at  være  blevne 
kasserede  ved  Krigsretsdom  og  dømte  fra  Livet.  Det 
hedder,  at  de  vare  blevne  kommanderede  om  Bord  paa 
Flaaden  den  2den  April  1801,  men  havde  undladt  at  møde. 
Den  6te  April  1803  bleve  de  frigivne  mod  at  forlade  Kon- 
gens Lande  og  Riger.  Schultz,  der  var  født  i  Sønderborg, 
levede  siden  i  New- York  som  Skibskonstruktør  i  nordameri- 
kansk Tjeneste. 

Pascal  Paoli  (Essendrop)  er  en  af  dem  blandt 
Munkholmens  Fanger,  hvis  Navn  endnu  almindelig  erindres 
i  Norge.  Han  var  Søn  af  en  Kjøbmand  Essendrop  i  Chri- 
stiania, men  opkaldt  efter  Corsikas  Helt  og  kaldte  sig  siden 

kun  Paoli  med  Bovtkastelse  af  sit  virkelige  Familienavn ;  en 
Anekdote  fortæller,  at  han  skal  være  født  paa  Corsika,  og 
at  den  berømte  Helt  skal  have  staaet  Fadder  til  ham. 
Hvorom  alting  er,  viste  han  sig  dette  glimrende  Navn  lidet 
værdig;  han  blev  Handelsmand  i  Christiania  og  gjorde  sig 
skyldig  i  Falskmøntneri  i  det  store,  i  det  han  i  Ledtog  med 
en  i  London  bosat  Landsmand,  Jens  Brandt,  og  en  Isenkram- 
handler i  Birmingham,  William  Rendrich,  lod  fabrikere  falske 
danske  Otteskillinger  i  uhyre  Mængde.  Heraf  fik  han  alene 
i  1797  fusende  Gros  til  Christiania  foruden  nogle  Kurve 
med  falsk  slesvigholstensk  Mønt.  Pengene  vare  fortræffe- 
lig eftergjorte  og  udbredtes  hurtig;  men  i  Februar  1799 
negtede  nogle  Handelshuse  i  Christiania  at  modtage  dem. 
Paolis  Hælere  havde  skyndt  sig  med  at  kaste  hele  Sække 
af  Penge  i  Soen,  hvor  der  endnu  af  og  til  opmudres  nogle 
af  dem;  men  Forbryderen  blev  greben  og  omsider  22de 
Juli  1803  sat  paa  Munkholmen.  Højesteret  havde  kort  i 
Forvejen  dømt  ham  til  Døden.  I  Maj  1809  blev  han  fri- 
given, efter  at  fem  Kjøbmænd  i  Christiania  havde  stillet  en 
Kavtion  af  6000  Rdl.  »til  Betryggelse  af  det  Tab,  som 
kunde  flyde  af,  at  han  misbrugte  sin  Løsladelse  til  Gjen- 
tagelse  af  sin  forhen  begangne  Brøde.«  Under  sit  Ophold 
paa  Munkholmen  havde  kan  knyttet  en  Kjærlighedsforbindelse 
med  Kommandant  Lehnes  Datter,  med  hvem  han  ogsaa 
blev  gift.  Han  praktiserede  siden  som  Kvaksalver,  men 
skal  omsider  i  en  meget  høj  Alder  være  udvandret  til 
Amerika.  *) 

Premierløjtnant  "Werner  Nicolai  "Werenskiold 
havde  i  Frederiksstad  gaaet  ind  til  Generaladjutant  Widing, 
af  hvem  han  troede  sig  fornærmet,  og  givet  ham  en  Liv- 
fuld Prygl.    Herfor  sad  han   paa  Munkliolmen  fra  1804  til 


*)  Nogle,  i  det  mindste  til  Dels,  unøjagtige  Efterretninger  om 
Pascal  Paoli  findes  i  C.  B.  Dunker  s  „Fra  gamle  Dage", 
S.  277-279. 

1807,  da   han  med   100  Rdl.  i  Rejsepenge  løslodes  for  at 
drage   udenlands;   men   i   dets  Sted    deltog  han   i   Krigen 

1808,  fik  Kaptejns  Karakter  og  døde   omsider    som  Over- 
toldbetjent i  Frederikshald  1836. 

Paul  Wildenradt,  Underofficer  paa  St.  Croix,  sad paa 
Munkholmen  1805—1808  for  »Overfald«  og  fik  ved  Fri- 
givelsen 50  Rdl,  i  Rejsepenge. 

En  Nils  Jiirgensen  sad  her  for  falske  Banksedler 
1807—1809  paa  Faderens  Bekostning. 

Munkholmens  sidste  Fange,  og  den  eneste,  der  vides 
at  være  indsat  efter  1814,  var  endelig  Kompagnikirurg 
Wollert,  der  i  November  1823  kom  her  for  et  i  Sinds- 
svaghed begaaet  Mord  paa  en  Pige.     Han  døde  her. 

L.  Daae. 


Lorenzino  de'  Medici. 

(Slutning.) 

n. 

ijorenzo  di  Pierfrancesco  de'  Medici  var  en  Ætling  i  Qerde 
Led  af  Cosimo  den  Ældres  Broder  Lorenzo  og  hørte  saaledes 
til  samme  Gren  af  Familien  som  Kondottieren  Giovanni  deUe 
Bande  nere.  Han  fødtes  i  Florents  den  23de  Marts  1514.  Fade- 
ren døde  tidlig,  men  Moderen,  som  hørte  til  den  for  sit  Friheds- 
sind  berømte  Familie  Soderini,  og  som  var  en  sjælden  klog 
og  dygtig  Kvinde,  tog  sig  med  Iver  af  den  unge  Lorenzos 
Opdragelse.  Under  duelige  Læreres  Vejledning  lagde  han 
snart  en  mærkelig  Begavelse  for  Dagen,  og  særlig  tilegnede 
han  sig  med  forbavsende  Hurtighed  Oldtidens  Sprog  og 
Litteraturer,  saa  at  han  allerede  i  en  Alder  af  18  Aar  an- 
saas  for  at  være  i  Besiddelse  af  en  ualmindelig  humanistisk 
Dannelse.  Hans  ydre  Fremtræden  skildres  som  ejendomme- 
lig sirlig  og  elegant,  for  sin  spinkle  Legemsbygning  fik  han 
Øgenavnet  Lorenzino  (Diminutiv  af  Lorenzo).  Han  havde  i 
høj  Grad  Ordet  i  sin  Magt,  og  naar  hans  brune,  i  Alminde- 
lighed alvorlige,  ja  sørgmodige  Ansigt  oplivedes  af  et  let 
Smil,  —  han  lo  aldrig  — ,  og  han  henkastede  vittige  og 
træffende  Bemærkninger  eller  henvendte  smukt  formede 
Komplimenter,  drog  han  manges  Sind  til  sig  ved  en  ube- 
stemt Følelse,  halvt  af  Forundring,  halvt  af  Beundring  over 
en   saa    underlig   og   dog   saa  vindende  Personlighed.     Der 

gjemte  sig  stærke  Lidenskaber  i  hans  Indre,  hvilke  traadte 
tydeligere  frem,  da  han  ikke  længere  var  under  Moderens 
og  Lærernes  Opsyn,  men  dog  bestandig  holdtes  saa  godt 
skjulte  af  hans  højlig  udviklede  Forstillelseskunst,  at  hans 
Samtid  forst  senere  fandt  Neglen  til  hans  gaadefulde  Adfærd 
i  hans  Karakter,  ja  at  man  endnu  den  Dag  i  Dag  maa  staa 
raadvild  lige  over  for  visse  Sider  af  hans  Personlighed  og 
Træk  af  hans  Liv,  fordi  de  Skribenter,  der  have  bevaret  os 
denne  mærkelig  sammensatte  Skikkelse,  ikke  have  helt  ud- 
fundet den  herskende  Evne  hos  ham.  At  han  besad  en 
umættelig  Ærgjerrighed  og  Magtlyst,  er  sikkert;  men  det  er 
maaske  at  forklare  gjenuem  Slægtens  Traditioner  paa  mødrene 
Linje,  at  han  ved  Siden  heraf  nærede  en  flammende  Be- 
gejstring for  det  antike  Prihedsideal,  som  Athens  og  Eoms 
Kepublikker  viste  ham  realiseret,  og  der  foresvævede  ham 
upaatvivlelig  som  attraaværdig  snarere  en  Folketribuns  Magt 
end  en  Diktators.  Han  omgikkes  derfor  meget  med  det 
lavere  Folk,  og  Almuesmændene  vare  smigrede  ved  at  have 
denne  fornemme  Yngling  til  Deltager  baade  i  deres  For- 
lystelser og  i  deres  politiske  Stræben;  men  med  al  sin  Higen 
efter  Popularitet  hadede  og  foragtede  han  Menneskene,  og 
undertiden  kom  der  en  Braad  i  hans  Tale,  som  vilde  have 
skaifet  ham  Alverden  til  Uven,  dersom  man  ikke  en  Gang 
for  alle  havde  faaet  et  Hovedindtryk  af  Elskværdighed  og 
tillige  Svaghed.  Han  ansaas  nemlig  for  fejg,  i  det  han  nødig 
gav  sig  af  med  Vaabenøvelser,  og  maaske  manglede  ban 
virkelig  materielt  Mod  lige  over  for  den  Fare,  der  fremtræ- 
der som  et  draget  Sværd  eller  en  ladt  Bøsse;  det  er  endda 
rimeligt,  at  denne  Mangel  blev  Skyld  i,  at  Historien  ikke 
har  kunnet  opskrive  haus  Navn  blandt  de  Magthaveres,  som 
have  svunget  sig  op  paa  deres  høje  Plads  ved  et  Kup, 
uagtet  han  fuldtvel  besad  Egenskaber,  som  kræves  til  en 
saadan  Daad,  nemlig  den  egoistisk  udholdende,  forberedende 
Beregning  og  saa  Evnen  til  at  gjøre  Tigerspringet,  kramp- 
agtig,  men   rammende.     Omgangen   med   Filippo    Strozzi 

denne  hedensk  æsthetiske  Karakter  med  det  ringe  etniske 
Grundlag,  bidrog  saa  vel  til  at  udvikle  hans  Oldtidsbe- 
gejstriog  som  haus  misanthropiske  Ringeagt  for  den  da- 
værende Menneskeslægt.  Hans  Tid  var  delt  mellem  ihær- 
dige Studier  og  vilde  Udsvævelser-,  han  gav  i  Henseende  til 
disse  sidste  ikke  sin  Fætter  Alessandro  noget  efter;  men 
medens  dennes  sanselige  Livsnydelse  havde  sin  Oprindelse 
i  en  kraftig,  dyrisk  Natur,  var  »il  filosofo«,  som  Menigmand 
kaldte  Lorenzo,  aldrig  glad,  selv  ved  de  mest  larmende  Or- 
gier, som  han  undertiden  forlod  en  Stund  for  at  fordybe  sig 
i  Platon  og  Aristoteles;  men  hans  Livslede  og  Eastløshed 
kaldte  ham  atter  bort  fra  Bøgerne. 

Allerede  da  han  som  ganske  ung  opfostredes  i  Rom 
ved  Klemens  den  7des  Hof,  sogte  hans  urolige  Aand  at 
følge  sin  nervøse  Lyst  til  at  gjøre  ondt  og  sin  utæmmelige 
Higen  efter  Berømmelsej  for  enhver  Pris.  Paven  interes- 
serede sig  meget  for  den  ualmindelige,  talentfulde  Yngling 
og  gav  ham  og  hans  Broder  Giuliano  (senere  Biskop  i  Bé- 
ziers)  Byen  Fauo  som  Len.  Indbyggerne  vare  imidlertid 
lidet  gunstig  stemte  mod  Medici'erne,  reve  deres  Vaaben 
ned  af  Raadhuset  og  joge  Befalingsmanden  bort;  Klemens 
var  saare  ærgerlig  derover,  men  Lorenzo  kunde  ikke  lade 
være  at  lade  sit  Vid  spille  i  den  Anledning  og  bemærkede 
til  Paven,  hvem  man  almindelig  ansaa  for  ikke  at  have 
ublandet  mediceisk  Blod  i  sine  Aarer:  »Jeg  havde  ikke 
troet,  at  der  var  saa  megen  Forstand  i  de  Folk!  Det  er 
godt,  at  Eders  Hellighed  ikke  regnes  med  til  Medici'erne, 
ellers  kunde  de  Slyngler  gjærne  komme  op  i  Vatikanet  med 
Sværd  i  Haand.«  Da  Lorenzo  en  Gang  for  alle  havde  et 
Slags  Privilegium  paa  at  sige  Vittigheder,  fandt  Paven  sig 
i  disse  spydige  Ord;  men  nogen  Tid  efter  opdagede  man  en 
Morgen  nogle  af  Statuerne  paa  Konstantinsbuen  samt  flere 
andre  antike  Figurer  omkring  i  Byen  med  afhuggede  Hove- 
der; den  kunstelskende  Klemens  den  7de  blev  i  hej  Grad 
opbragt   og  svor,   at  Gjerningsmanden   skulde  blive   hængt. 

hvem  det  saa  var  —  undtagen  hvis  det  var  Kardinal  Ippo- 
lito  de'  Medici.  Det  opdagedes,  at  Lorenzo  havde  øvet 
dette  Hærværk,  og  det  var  meget  nær  ved,  at  hans  Liv 
havde  faaet  en  brat  Ende,  dersom  ikke  Velyndere,  navnlig 
Kardinal  Ippolito,  vare  gaaede  i  Forbøn  for  ham:  »Han 
var  jo  saa  ung,  havde  maaske  gjort  det  af  Lyst  til  at  eje 
slige  Oldsager,  det  var  jo  deres  Forfædres  Tilbøjelighed.« 
Med  megen  Anstrængelse  fik  man  mildnet  den  vrede  Pave, 
der  kaldte  Lorenzo  Slægtens  Vanære  og  Skam;  men  han 
forvistes  ikke  des  mindre  fra  Rom,  med  Tilføjelse,  at  hvo 
som  dræbte  ham  der  i  Byen,  skulde  ikke  blive  straffet,  men 
belønnet.  Og  den  lærde  Humanist  og  Digter  Francesco 
Maria  Molza  holdt  i  »Accademia  Romana«  en  Tale  imod 
ham,  hvori  han,  som  Varchi  siger,  gjennemborede  ham  paa 
Latin  det  bedste  han  kunde.  Naturligvis  kan  man  ikke  bet 
dømme,  om  Bevæggrunden  til  Lorenzo's  skandaløse  Bedrif- 
ikke  blot  var  ungdommeligt  Overmod,  maaske  forhøjet  ved 
en  Rus;  men  med  Blikket  paa  hans  Karakter  og  paa  hans 
senere  Liv  vil  man  være  temmelig  tilbøjelig  til  at  betragte 
ham  som  bevidst  Efterligner  af  Alkibiades,  der  vilde  nyde 
sit  Ry  som  Hermokopide. 

Han  begav  sig  da  til  Florents,  hvor  han  snart  satte  sig 
fast  i  Alessandro's  Gunst.  Han  morede  Hertugen  ved  sine 
spottende  Ytringer  om  Personer  og  Ting;  thi  han  skaanede 
intet,  hverken  helligt  eller  profant;  paa  Fester  for  sin  Be- 
skytter ødslede  han  saa  mange  Penge,  at  hans  tidligere 
Rigdom  snart  ikke  længer  strakte  til ;  og  han  var  hans  sta- 
dige Ledsager  paa  de  berygtede,  natlige  Udflugter,  hvorved 
»Filosofen«  gjorde  Tjeneste  som  Kobler  for  den  vellystige 
Hersker.  Lorenzo's  ædle  Moder  tog  sig  alt  dette  meget 
nær,  hun  tilskrev  ham  det  ene  Brev  efter  det  andet,  men 
uden  Virkning,  og  Franciskanermunken  Giuliano  Ughi,  For- 
fatter til  en  Cronica  di  Firenze,  fortæller,  hvorledes  hun 
ofte  kom  hen  i  hans  Kloster  for  at  udgræde  sin  Sorg. 
Lorenzo  bestræbte  sig  bestandig  for  at  tage  sig  saa  ringe 

ud  som  muligt  i  sin  Herres  Øjne.  Naar  der  taltes  om 
Krig  og  Vaabenbrug,  syntes  han  at  være  ilde  til  Mode,  og 
den  tapre  Alessandro,  som  havde  baade  Kræfter  og  Øvelse 
i  at  føre  Kaarde  og  Dolk,  lo  hjærtelig  af  denne  Kujon. 
Han  brød  sig  ikke  om  Embeder  og  Æresposter,  gik  mørkt 
og  tarvelig  klædt  og  saas  ofte  alene  —  derfor,  endnu  mere 
end  fordi  han  yndede  Studeringer,  kaldte  Menigmand  ham 
»Filosofen« ;  i  Hertugens  nærmeste  Omgangskreds  hed  han 
»grimme  Lorenzo«,  Lorenzaccio.  Ofte  saae  man  ham  sid- 
dende bag  paa  Hertugens  Hest,  naar  denne  red  ud  for  at 
sværme  om  i  Gaderne  efter  Solnedgang;  Alessandro  var  da 
altid  bevæbnet,  og  da  hans  Kaarde  foer  rask  af  Skeden, 
kom  han  let  i  Klammeri  med  dem,  han  mødte.  En  Nat 
stak  han  saaledes  den  unge  Adelsmand  Giorgio  Ridolfi  ihjel 
—  det  sees  heraf,  at  han,  da  hans  voldsomme  Karakter  ret 
havde  udviklet  sig,  ikke  blot  benyttede  sig  af  andres  Hjælp 
for  at  rydde  ubelejlige  Personer  af  Vejen  ved  Gift  eller  Dolk, 
men  selv  optraadte  som  Landsknægt  eller  Bravo. 

Lorenzo's  Hus  laa  tæt  op  til  Medici'ernes  Palads,  og 
tit  kaldte  Hertugen  ham  ind  til  det  hemmelige  Raad,  som 
havde  den  største  Indflydelse  paa  Statsstyreisen,  og  hvis 
vigtigste  Medlemmer  vare  Ottaviano  de'  Medici,  af  en  Side- 
linje af  Slægten,  Guicciardini,  Kardinal  Cibo  og  Alessandro 
Vitelli,  Høvedsmand  for  Livvagten  og  ivrig  Pallesco.  hvilket 
dog  ikke  hindrede  ham  i  at  plyndre  Alessandro's  Kostbar- 
heder, da  denne  var  død.  Lorenzino  gjorde  Eaadet  og  Re- 
genten udmærket  Nytte  som  Spion  og  Forræder;  han  ved- 
ligeholdt en  stadig  Forbindelse  med  de  revolutionære  i 
Italien  og  havde  navnlig  bestukket  en  af  de  landflygtige  til 
at  indfinde  sig  hos  ham  engang  imellem  og  berette  om  alt, 
hvad  Filippo  Strozzi  og  hansi  Tilhængere  foretoge  sig. 
Baade  ved  disse  Tjenester  og  ved  de  før  nævnte,  mere  pri- 
vate, som  han  ydede  sin  Herre,  havde  han  i  den  Grad 
stemt  Alessandro  for  sig,  at  han  aldeles  sikkert  vilde  have 
valgt   ham   til  sin  Efterfølger  paa  Hertugtronen,    hvor  han 

da  rigtignok  ogsaa  vilde  være  bleven  modtagen  af  det  floren- 
tinske Folk  med  omtrent  lige  saa  meget,  lidt  efter  lidt  sam- 
let Had,  som  det,  hans  Forgænger  efterhaanden  var  bleven 
Gjenstand  for.  Sin  Kjærlighed  til  Lorenzino  viste  Alessandro 
ogsaa  ved  at  begunstige  hans  Proces  mod  Fætteren  Cosimo 
eller  Cosimino,  som  han  den  Gang  kaldtes  paa  Grund  af  sin 
Ungdora ;  han  var  Søn  af  Giovanni  delle  Bande  nere,  af  en 
ganske  anden  Natur  end  Lorenzo  og  bestemt  til  om  kort 
Tid  at  spille  en  stor  Rolle  i  Florents'  Historie. 

Al  Lorenzino's  Hengivenhed  og  Øjentjeneri  mod  Her- 
tugen var  imidlertid  Komediespil.  I  Virkeligheden  nærede 
han  et  brændende  Had  til  Alessandro  og  onskede  intet 
hellere  end  hans  Undergang.  Aarsagen  til  hans  Mord- 
planer mod  hans  tilsyneladende  bedste  Ven  ere  at  søge  paa 
flere  Punkter.  For  det  første  Familiens  nedarvede  An- 
skuelser i  republikansk  Retning,  hvilket  ikke  blot  gjælder 
for  Soderini'ernes  Vedkommende,  men  ogsaa  til  Dels  for 
den  Linje  af  Huset  Mediei,  som  Lorenzino  tilhørte  gjennem 
sin  Fader,  og  som  i  sin  Tid  havde  lagt  sin  Uvilje  mod  de 
regerende  Medici'er  for  Dagen  ved  at  antage  Navnet  Popo- 
lani,  den  Gang  Florentinerne  udjog  Lorenzo  il  Magnifico's 
Søn  Piero,  der  en  Gang  paa  en  Jagt  havde  givet  et  Medlem 
af  denne  Linje  et  Ørefigen,  som  aldrig  glemtes  af  hans 
nærmeste  Slægt.  Det  var  altsaa  republikansk  Sindelag  og 
Familiehævn,  der  forenede  sig  hos  ham;  men  dernæst  giver 
hans  berømmelseslystne  Karakter  ogsaa  sit  Bidrag  til  For- 
klaringen af  hans  Daad;  han  attraaede  heftig  at  gjøre  sit 
Navn  udødeligt  som  et  af  Oldtidens  store,  ja  selv  om  det 
kun  blev  en  Herostrats  Berømthed,  han  naaede,  maatte  han 
knytte  sit  Navn  til  en  betydelig  og  overraskende  Be- 
givenhed. 

For  øvrigt  var  der  ikke  faa,  som  mistroede  hans 
hemmelighedsfulde  Væsen  og  advarede  Hertugen  imod  ham. 
Den  fortræfl'elige  Bernardo  Segni  beretter,  at  da  Alessandro 
i  November  1536  var  bleven  udnævnt  til  kejserlig  General 

for  et  Hærkorps  i  Krigen  i  Norditalien,  ventede  sig  Glans 
og  Krigerære  af  dette  Hverv  og  havde  paalagt  Folket  en 
ny  Skat  til  Udrustninger,  modsatte  den  ansete  Florentiner 
Francesco  Vettori  sig  denne  Foranstaltning  og  maatte  derfor 
for  en  Tid  trække  sig  tilbage  til  sin  Bopæl  med  Hertugens 
TJnaade.  »Det  var  i  Slutningen  af  Maaneden,«  hedder  det 
hos  Segni,  »da  Hertugen  en  Aften,  henimod  den  Tid  da 
Solen  gik  ned,  kom  ridende  fra  Broen  Santa  Trinitå,  med 
Lorenzo  bag  paa  Hesten  og  kun  ledsaget  af  to  Lakejer,  og 
saaes  af  mange  Borgere,  som^sade  paa  en  Bænk,  blev  det 
sagt  til  Francesco  Vettori,  der  som  oftest  sad  dér  eller  for- 
drev Tiden  med  Spil  i  det  nærliggende  Hus:  »Francesco, 
der  er  Hertugen.«  hvorover  han  undrede  sig  saare  meget  og 
knap  kunde  holde  sin  Harme  tilbage,  saa  at  han  næste 
Morgen  tidlig  gik  op  til  ham  og  sagde:  »Herre,  det  er 
haardt  for  mig  at  være  Eders  Ven;  thi  Eders  Opførsel  er 
saaledes,  at  den  vil  styrte  baade  Eder  selv  og  samtidig  alle 
os  Venner  af  Eder  i  Fordærvelse.«  Da  Hertugen  stod  for- 
bavset ved  disse  Ord,  vedblev  Francesco:  »Hvad  er  det  for 
Galskab,  at  en  Fyrste,  der  har  vundet  Florents  med  Vaaben- 
magt,  den  første,  der  nogen  Sinde  har  haft  sligt  et  Herre- 
dømme her,  rider  ud  alene  med  en  bag  paa  Hesten  og  om 
Natten,  kun  fulgt  af  to  eller  tre,  og  —  hvad  der  er  det 
farligste  —  ene  sætter  sin  Lid  til  en  Person,  som  holder 
Kebstigen  for  ham,  naar  han  skal  klatre  over  en  Kloster- 
mur!« Hertugen  svarede  blot  smilende:  »Vær  ikke  bange, 
Francesco,  ingen  kan  undgaa  sin  Skæbne;  da  jeg  nu  ser,  at 
I  holder  meget  af  mig,  vil  jeg  være  mere  forsigtig.«  En 
anden  Gang  kom  en  Soldat  til  ham  og  hviskede,  at  han  i 
Dremme  havde  set  ham  myrdet,  og  at  han  vilde  kunne 
gjenkjende  Morderen;  da  Hertugen  bad  ham  at  udpege 
denne,  betegnede  han  Lorenzo;  men  Alessandro  smilte  kun 
og  svarede:  »Kryb  godt  ned  under  Dynen  en  anden  Gang, 
saa  drømmer  du  ikke  saadant  Tøjeri.«  Ogsaa  en  Astrolog 
forudsagde    ham   hans    Ded,   og   Solformørkelser   og   andre 

Himmeltegn  fyldte  Folket  med  overtroiske  Anelser.  Fra 
Kom  skrev  Lucrezia  Salviati,  den  ærværdigste  Matrone,  der 
levede  den  Gang  (som  Varchi  kalder  hende),  at  han  skulde 
tage  sig  i  Agt  for  en  vis  Person,  som  hun  skildrede  med 
Lorenzo's  Udvortes  og  Sæder,  og  da  Maria  Salviati,  Cosi- 
mino's  Moder  blev  spurgt  af  Alessandro  om  Grunden  til 
hendes  tydelige  Uvilje  mod  Lorenzo,  svarede  hun,  at  denne 
engang  vilde  blive  hans  Morder.  Dog  slog  Hertugen  alt 
dette  hen  og  tilskrev  det  Misundelse  imod  hans  Favorit. 
Lige  saa  uimodtagelig  mod  Advarsel  var  han,  da  en  Floren- 
tiner meddelte  ham,  at  Piero  Strozzi,  hvem  han  havde  talt 
med  i  Neapel,  havde  fundet  det  saare  mærkeligt,  at  Her- 
tugen stolede  saa  trygt  paa  en  Person,  der  havde  til  Hen- 
sigt at  dræbe  ham,  og  som  selv  havde  ytret  dette  til 
Piero.  Varchi  citerer  de  Ord,  der  vare  faldne:  da  den 
unge  Strozzi  bebrejdede  Lorenzino  hans  tvivlsomme  Hold- 
ning, svarede  denne  kun:  »Messer  Piero,  jeg  vil  ikke  give 
Eder  noget  videre  Svar  paa  det,  I  har  sagt  mig;  men  jeg 
haaber  at  vise  Eder  klart,  og  det  om  kort  Tid,  at  jeg  er 
en  brav  Mand.«  Disse  Ord,  fortalte  Hertugen  Lorenzo,  vare 
røbede  ham  fra  paalidelig  Kilde ;  men  Lorenzo  tilstod  ganske 
rolig,  at  han  havde  udtalt  dem,  thi  hvordan  kunde  han  faa 
Piero's  og  hans  Brødres  onde  Raad  at  vide,  dersom  han  ikke 
gav  sig  Mine  af  at  være  Hertugens  Dødsfjende?  Man  har 
derfor  al  Grund  til  at  tro,  at  Alessandro  lige  til  sin  sidste 
Stund  saa  godt  som  ikke  anede,  hvad  der  boede  i  den  unge 
Mand.  Kun  en  enkelt  Ytring  af  Hertugen,  som  Varchi 
meddeler,  antyder,  at  han  et  Øjeblik  kunde  nære  Mistanke 
til  ham,  men  at  denne  dog  altid  veg  for  hans  Eingeagt  for 
»Filosofen«s  Mangel  paa  Mod.  Da  engang  Alessandro  og 
Kammertjeneren  Giomo  firede  Lorenzino  ned  fra  en  høj  Mur, 
sagde  Giomo,  som  misundte  og  hadede  Lorenzino,  til  sin 
Herre:  »Aa,  lad  mig  skære  Rebet  over,  saa  lade  vi  ham 
falde   og   ere   fri  for  ham;«  Alessandro   svarede   imidlertid: 

»Nej,   det  vil  jeg  ikke  have;   men  han  vilde  nok  gjere  det 
ved  mig,  dersom  han  blot  turde.« 

Et  karakteristisk  Billede  af  deres  Forhold  og  af  Her- 
tugens og  hans  Yndlings  saa  forskjellige  Skikkelser  giver 
Benvenuto  Cellini  i  sin  livlige,  ukunstlede  Stil.  Hertugen, 
der  yndede  og  beskyttede  Kunst  som  en  ægte  Medici,  eller 
rettere  som  om  han  havde  været  en  ægte  Medici,  havde  be- 
stilt nogle  nye  Monter  hos  Cellini,  og  den  djærve  Kunst- 
guldsmed beretter  i  sine  Livserindringer,  hvorledes  han  ved 
sine  Besøg  hos  Alessandro,  for  at  modellere  hans  Ansigts- 
træk, ofte  fandt  ham  sovende  Middagssovn  ganske  ene  »med 
hans  kjære  Lorenzino,  som  siden  slog  ham  ihjel;  og  jeg 
forbavsedes  meget  over,  at  en  saadan  Hertug  havde  slig  en 
Tiltro.«  Eftersom  Cellini  havde  sit  AteKer  i  Rom  og  sine 
fleste  Ejendele  dér,  var  det  hans  Agt  at  tage  der  ned,  før 
han  bosatte  sig  i  Florents  som  Hertugens  Medailler,  og  ved 
hans  sidste  Avdiens  i  Paladset  var  Alessandro,  der  den  Dag 
laa  til  Sengs,  som  Folge  af  endnu  større  Udskejelser  end  sæd- 
vanlig, halvt  vred  over,  at  han  vilde  bort  og  bad  ham  meget  om 
at  blive,  i  det  han  vendte  sig  til  »den  gale,  melankolske  Filosof 
Lorenzino«,  som  stod  ved  Sengen,  og  anmodede  ham  om  at 
bruge  sin  Overtalelseskunst  lige  over  for  den  gjenstridige 
Kunstner.  Dog  Lorenzino  sagde  ikke  andet  end :  Benvenuto, 
du  gjorde  bedst  i  at  blive.  Hertil  svarede  jeg,  at  jeg  vilde 
i  ethvert  Tilfælde  tilbage  til  Rom.  Han  tav  og  betragtede 
stadig  Hertugen  med  et  ondskabsfuldt  Blik.  Nu  havde  jeg 
gjort  Medaillen  for  saa  vidt  færdig,  lagde  den  ned  i  en 
Æske  og  sagde  til  Hertugen:  Vær  I  kun  rolig,  jeg  skal 
gjøre  Eder  en  langt  smukkere  Medaille  end  den,  jeg  udførte 
for  Pave  Klemens,  og  Messer  Lorenzo  dér  skal  opgive  mig 
en  skjøn  Revers,  da  han  er  en  lærd  og  begavet  Person. 
Ved  disse  Ord  udbrod  Lorenzo:  Jeg  har  netop  kun  tænkt 
paa  at  komponere  dig  en  Revers,  som  kan  være  hans  Høj- 
hed værdig.  Hertugen  smilede,  saae  paa  Lorenzo  og  sagde: 
Lorenzo,  I  skal  give  ham  Reversen,  og  han  skal  udføre  den 

her  og  ikke  rejse  sin  Vej.  Lorenzo  svarede  hastig:  Jeg 
skal  gjøre  det  saa  hurtig  som  muligt,  og  jeg  haaber,  at 
det  skal  blive  noget,  som  skal  sætte  Verden  i  Forundring. 
Hertugen,  der  undertiden  ansaae  ham  for  at  have  en  Skrue 
løs,  undertiden  for  Kujon,  vred  sig  af  Latter  i  Sengen  ved 
at  høre  disse  Ord.«  Først  senere  fattede  Cellini  den  skjulte 
Mening  af  denne  gaadefulde  Tale. 

Lorenzino  begyndte  at  forberede  Iværksættelsen  af  sit 
Forehavende,  længe  før  det  virkelig  kom  til  Udførelse.  En 
Dag  sagde  Alessandro  emiren  sjælden  fortrinlig  Panserskjorte, 
som  han  altid  gik  med,  at  dersom  den  ikke  sad  saa  godt  og 
i  mindste  Maade  var  ham  til  Besvær,  vilde  han  aldrig  gaa 
rustet,  thi  han  behøvede  det  ikke  synderlig.  Disse  Ord 
hørte  Lorenzo,  og  da  Hertugen  engang  skiftede  Klæder  i  et 
Værelse  ved  Siden  af  sit  Sovekammer  og  havde  ladet  Panser- 
skjorten ligge  paa  Sengen,  snappede  han  den  og  kastede  den 
i  en  Brønd  dér  i  Nærheden.  Alessandro  savnede  naturlig- 
vis sin  Rustning,  men  det  faldt  ham  ikke  ind  at  mistænke 
Lorenzo,  uagtet  Dommeren  Ser  Maurizio  sagde  til  ham  efter 
Hjemkomsten  fra  Neapel:  »Eders  Højhed  skulde  give  mig 
Tilladelse  til  at  forhøre  Filosofen;  jeg  kunde  nok  have  Lyst 
til  at  vide,  hvem  der  har  stjaalet  Eders  Panserskjorte.« 
Efter  hvad  Lorenzo  fortalte  Varchi  i  Venedig,  havde  han 
engang  til  Hensigt  at  gjennembore  Hertugen  med  en  Dolk, 
medens  de  begge  sad  paa  samme  Hest,  en  anden  Gang  at 
støde  ham  ned  fra  en  høj  Mur;  men  han  afholdtes  derfra 
af  Frygt  for,  at  hans  Offer  ikke  skulde  omkomme  eller  for 
at  man  skulde  tro,  at  det  ikke  var  gaaet  naturlig  til.  Han 
havde  engang  frelst  en  vis  Michele  del  Tavolaccio,  med 
Tilnavn  Scoronconcolo,  fra  Dødsstraf  for  et  Drab  og  til 
Gjengjæld  i  ham  vundet  en  Ven,  som  vilde  gjøre  alt  for 
ham ;  til  denne  Mand,  som  var  af  ringe  Herkomst,  af  slette 
Sæder,  men  modig  og  en  udmærket  Fægtemester,  sagde 
han,  at  en  Person  ved  Hoffet  havde  fornærmet  ham;  men 
han   skulde   ved  Himlen  .  .  .  Mere   behøvedes   ikke  for  at 

faa  deu  tjenstvillige  Scoronconcolo  til  at  udbryde:  *Sig  mig 
kuD,  hvem  det  er,  og  lad  mig  tage  Sagen  i  miii  Haaud,  saa 
skal  han  ikke  volde  Eder  mere  Ubehagelighed.«  »Ja,  men 
det  var  en  Yndling  af  Hertugen,«  indvendte  Lorenzo.  »Han 
være  hvem  han  vil,«  svarede  Banditen,  »jeg  skal  slaa  ham 
ihjel,  selv  om  det  var  Kristus  selv.«  Lorenzo  meddelte  ham 
da,  at  han  havde  til  Hensigt  at  lade  Mordet  foregaa  i  et 
Værelse  i  sit  Hus,  hvor  han  nok  skulde  faa  lokket  sin 
Fjende  hen,  og  for  at  ikke  Folkene  i  Nabohuset,  der  ejedes 
af  Maria  Salviati,  skulde  blive  forfærdede  ved  at  here  Larm 
inde  hos  ham,  holdt  han  otte— ti  Aftener  i  Træk  Fægteovelser 
med  Scoronconcolo  eller  med  en  Tjener  i  dette  Værelse, 
hvorved  han  raabte  højt:  »Staa  fast!  Der  traf  du  mig.  For- 
ræder!   Jeg  er  død!«  og  lignende. 

Ved  Nyaarstid  1537  opholdt  Lorenzo  sig  hos  sin  Moder 
i  en  Landsby  ved  Florents,  hvor  hans  Broder  Giuliano,  som 
han  holdt  meget  af,  laa  syg.  Den  4de  Januar  sagde  han 
Moderen  Farvel,  tankefuld  og  mørk,  og  begav  sig  ind  til 
Staden;  thi  nu  var  det  hans  Agt  at  fuldbyrde  Drabet,  i  det 
Omstændighederne  netop  syntes  gunstige.  Hertugen  havde 
hele  Dagen  for  Helligtrekonger,  den  6te,  strejfet  om  i  Byen, 
maskeret  og  deltaget  i  alle  Haande  Lystighed,  og  da  Lorenzo 
derfor  spurgte  ham  ved  Aftensbordet,  hvad  han  vilde  fore- 
tage sig,  svarede  han,  at  han  var  træt  og  vilde  gaa  i  Seng. 
Da  hviskede  Lorenzo  ham  nogle  Ord  i  Oret,  som  bragte  ham 
til  at  forandre  sin  Beslutning;  han  stod  op  og  iforte  sig 
sin  zobelforede  Kappe  af  Atlask,  og  da  han  skulde  tage  sine 
Handsker,  spurgte  han:  »Hvilke  skal  jeg  vælge,  Strids- 
handskerne eller  de  parfumerede?«  Lorenzo  gav  ham  et 
Par  af  de  sidste  og  fulgte  ham  tillige  med  Giomo  1' Unghero 
og  to  andre  af  Hofiolkene.  Det,  som  han  havde  sagt  til 
Alessandro,  var,  at  det  endelig  var  lykkedes  ham  at  overtale 
sin  smukke  Tante  Caterina  Ginori^  til  at  laane  Hertugen 
Ore;    efter    andre    Beretninger    var    det    Lorenzo's    Søster 

Laudomia,  senere  Piero  Strozzi's  Hustru,  hvis  Skjønhed 
havde  gjort  Indtryk  paa  Alessandro,  og  som  hans  Favorit 
lovede  at  føre  ham  sammen  med  i  hans  Hus  denne  Aften. 
Da  Hertugen  og  hans  Følgesvende  havde  vandret  en  Stund 
om  i  Gaderne,  sendte  han  de  to  bort  og  beholdt  kun 
rUnghero  hos  sig;  men  ogsaa  denne  Tjener  lod  han  blive 
nede  paa  Gaden,  da  han  selv  gik  op  hos  Lorenzo  sammen 
med  denne.  I  det  opvarmede  Værelse  kastede  Hertugen,  der 
følte  sig  søvnig,  sig  paa  en  Seng  og  faldt  snart  i  Søvn; 
men  først  havde  han  spændt  sit  Sværd  af,  hvilket  Lorenzo 
ubemærket  omviklede  saa  godt  med  Sværdremmen,  at  det 
vanskelig  kunde  drages,  hvorefter  han  lagde  det  ved  Hoved- 
gærdet. Saa  snart  Alessandro  sov,  skyndte  Lorenzo  sig  hen 
at  hente  Scoronconcolo,  til  hvem  han  sagde,  at  nu  var  Hæv- 
nens Time  kommen,  og  at  det  var  Hertugen  selv,  som 
skulde  falde  for  deres  Dolke.  Den  anden  kom  et  Øjeblik 
ud  af  Fatning  ved  disse  Ord,  men  svor  strax  igjen,  at  han 
skulde  blive  dræbt,  selv  om  det  var  Djævelen  selv.  I  Følge 
Varchi  sagde  Lorenzo:  »Du  skal  ikke  være  bange,  fordi 
det  er  Hertugens  Yndling,«  hvortil  hans  Hjælper  svarede: 
»Ikke  om  det  saa  var  Hertugen  selv;«  —  »ham  er  det 
netop,«  udbrød  Lorenzo,  Medens  en  anden  af  hans  Tjenere, 
Freccia,  som  var  bleven  indviet  i  Planen,  holdt  Vagt  uden 
for  Kammeret,  gik  de  to  der  ind  og  udførte  deres  Forsæt, 
dog  først  efter  en  haard  Kamp  i  Mørket  med  den  kraftige 
Mand,  som  bed  Lorenzo,  der  styrtede  sig  over  ham,  saa- 
ledes  i  en  af  hans  Fingre,  at  han  aldrig  forvandt  det. 
Varchi  beskriver  dette  Optrin  med  alle  dets  gruopvækkende, 
næsten  anatomiske  Enkeltheder.  Efter  at  Alessandro  havde 
udaandet  sit  sidste  Suk,  lagde  de  hans  blødende  Legeme 
paa  Sengen  og  tildækkede  det  med  et  Tæppe,  og  —  her 
møde  vi  et  meget  karakteristisk  Tra^k  —  Lorenzo  lagde  en 
Seddel  paa  hans  Hoved  med  Indskriften: 

Vicit  amor  Patriæ  laadumque  iramensa  cupido. 

Giuliano  Ughi  fortæller,  at  han  ogsaa  vilde  gjore  det 
af  med  Kardinal  Cibo  med  det  samme ;  men  at  Scoronconcolo 
fik  ham  derfra  og  opfordrede  ham  indstændig  til  at  komme 
bort  fra  Byen;  sandsynligere  lyder  det  imidlertid,  som  Segni 
beretter,  at  han  var  halvt  ude  af  sig  selv  efter  sin  Daad  og 
som  Følge  af  Saaret  i  Haanden,  saa  at  han  i  Steden  for  at 
lade  Stormklokken  lyde  og  forkynde  Folket  sin  Gjerning, 
nøjedes  med  at  banke  paa  hos  sin  Nabo  Giuori  og, 
da  ingen  lukkede  op  dér,  at  forlange  Postheste  hos  Biskop 
Agnolo  Marzi,  der  forvarede  Stadens  Nøgler  og  bl.  a.  havde 
Postvæsenet  under  sig.  Han  foregav,  at  hans  Broders  Syg- 
dom krævede  en  hurtig  Afrejse,  og  da  han  var  Hertugens 
intimeste  Ven,  fik  han  med  Lethed  den  ønskede  Befordring. 
Selvfølgelig  skyndte  han  sig  strax  afsted,  alt  hvad  Kemmer  og 
Toj  kunde  holde,  i  Følge  med  sine  to  Medhjælpere;  men 
ikke  til  den  By,  hvor  hans  Broder  var,  derimod  først  til 
Bologna,  hvor  han  kun  hvilede  ud  i  to  Timer,  og  derpaa 
videre  til  Venedig,  hvor  han  ankom  om  Aftenen  den  8de, 
strax  ilede  til  Filippo  Strozzi,  som  den  Gang  opholdt  sig 
der,  og  forbavsede  og  glædede  ham  højlig  ved  at  vise  ham 
Nøglen  til  det  Kammer  i  Florents,  hvor  den  af  ham 
myrdede  Hertugs  Lig  laa  gjemt. 


m. 

I  disse  Dage,  fortæller  Benvenuto  Cellini,  som  endnu 
var  i  Rom,  saaes  fra  denne  By  ligesom  en  Bjælke  af  Hd  i 
Retning  af  Florents,  aabenbart  Varsel  om  en  stor  Begiven- 
hed, og  ganske  rigtig  fik  man  kort  derpaa  at  vide  Ales- 
sandro de'  Medicis  Mord.  Cellini  siger,  at  han  paa  Roms 
Gader  mødte  Messer'Francesco  Soderini,  »der  kom  dinglende 
paa  et  usseligt  Mulæsel.  Han  lo  højt  paa  Gaden,  som  om 
han  var  forrykt  og  sagde:  »Det  er  Reversen  til  den  Medaille 
af  den  afskylige  Tyran,  som  din  gode  Ven  Lorenzino  de'  Mediet 

lovede  dig,«  og  han  tilføjede:  »Du  vilde  gjøre  Hertugerne 
udødelige;  men  vi  ville  ikke  have  flere  Hertuger,«  og  saa 
spottede  han  mig,  som  om  jeg  var  Hoved  for  en  hertugelig 
Familie.  I  det  samme  kom  en  vis  Baccio  Bettini,  der 
havde  en  Klump  af  et  Hoved,  saa  stort  som  en  Kurv,  og 
han  gjorde  sig  ogsaa  lystig  over  mig  med  disse  Hertuger 
og  sagde:  »Vi  have  skaftet  dem  af  med  Hertugværdigheden; 
vi  ville  ikke  mere  vide  af  nogen  Hertug,  og  du  vilde  gjere 
dem  udødelige«,  samt  flere  krænkende  Ord.  Til  sidst  blev 
jeg  alt  for  kjed  af  dem  og  sagde:  »Hør,  I  Dumrianer,  jeg 
er  en  stakkels  Guldsmed,  som  tjener  den,  der  betaler  mig, 
og  I  driver  Spot  med  mig,  som  om  jeg  var  en  Parti- 
høvding;  men  jeg  vil  dog  ikke  bebrejde  jer  Eders  For- 
fædres Rovbegj  ærlig  hed,  Taabelighed  og  Pjalteri;  jeg  siger 
kun  til  al  eders  dumme  Latter,  at  før  to— tre  Dage  i  det 
højeste  ere  gaaede,  faa  I  en  ny  Hertug,  som  maaske  er 
meget  værre  end  den  forrige.«  Da  saa  den  Efterretning 
indtraf,  at  Cosimo  de'  Medici  var  bleven  Hertug  af  Floreuts 
den  9de  Januar,  kom  Turen  til  Cellini  til  at  le. 

Der  var  nemlig  i  Florents  hændt  vigtige  Begivenheder, 
Slag  i  Slag,  efter  Hertug  Alessandros  Død.  Da  Hertugens 
to  Kammertjenere  ikke  saae  noget  til  deres  Herre  om 
Morgenen,  søgte  de  ham  alle  Vegne,  hvor  de  kunde  tænke 
sig,  at  han  var,  forst  i  —  et  Nonnekloster,  som  han  hyppig 
besøgte,  og  da  de  fik  at  vide,  at  Lorenzo  var  rejst  med 
Posten,  troede  de  et  Øjeblik,  at  Alessandro  var  tagen  med 
ud  paa  Landet.  Dog  ved  nærmere  Efterspørgsel  blev  det 
dem  snart  indlysende,  at  han  maatte  være  bleven  dræbt;  de 
gik  da  op  til  Kardinal  Cibo  og  betroede  ham  det.  Mant 
blev  enig  om  foreløbig  at  holde  Sagen  hemmelig  for  Folket, 
fejrede  Helligtrekongersdag  med  Ringrending  og  lignende 
Festligheder,  sagde  til  dem,  der  søgte  om  Avdiens,  a 
Hertugen  ikke  var  ganske  rask,  skrev  til  Kommandanten 
Alessandro  Vitelli,  hvis  midlertidige  Fraværelse  fra  Byen 
ikke  mindst  havde  givet  Anledning   til  Mordplanens  Iværk- 

sæltelse  just  den  Dag.  at  Hertugen  var  bleveu  saaret  og 
onskede  hans  Tilbagekomst,  og  endelig  sammenkaldte  man 
det  hemmelige  Raad  for  i  Forening  med  det  at  sikre  sig 
mod  Mediciernes  Fjender.  Imidlertid  spredtes  Nyheden  dog 
snai-t  over  Byen  og  satte  Partiernes  Lidenskaber  i  stærk 
Bevægelse;  en  Revolution  var  i  truende  Nærhed,  men  de 
højtansete  Borgere  Francesco  Vettori  og  Francesco  Guicciar- 
dini,  især  den  sidste,  tik  den  besværget  ved  Snedighed  og 
Snarraadighed,  medens  Modstanderne  af  den  mediceiske 
Slægt  vare  splittede  ad  ved  indbyrdes  Uenighed.  Cosimo 
hentedes  til  Byen,  og  medens  Gaderne  paa  ny  gjenløde  af 
Raabene  »palle,  palle!«  og  >^duca,  duca,«  som  Vitellis  Sol- 
dater fik  Folket  til  at  istemme,  proklameredes  han  til 
Florents's  Hersker  af  »de  48  Mænds  Raad«,  som  i  Begyndelsen 
havde  haft  48  Meninger,  efter  Varchis  Udsagn. 

Det  var  altsaa  en  anden,  der  hostede  Lonnen  for  Lo- 
renzinos  Bedrift.  Imidlertid  priste  de  landflygtige  ham  i 
høje  Toner;  saaledes  begyndte  Jacopo  Nardi  et  Brev  til 
Kardinal  Ridolfi,  dateret  18de  Jan.,  med  disse  Ord:  »Da 
det  har  behaget  det  guddommelige  Forsyn  at  knuse  den 
hovmodige  Kæmpes  Overmod .  et  jam  erexit  cornu  salutis 
nobis  in  manu  David  pueri  sui  (thi  saadan  har  den  ædle 
Yngling  været  for  os),  og  da  Eders  Eminents,  som  sit 
Fædrelands  aandelige  Fader,  sammen  med  de  øvrige  hellige 
Guds  Redskaber,  arbejder  for  Israels  fuldstændige  Udlosning, 
tilbyder  jeg  ogsaa  min  ringe,  men  tro  Tjeneste«.  Filippo 
Strozzi  kaldte  ham  den  nye  Brutus,  og  Varchi  —  der  i  sin 
florentinske  Historie  erklærer,  at  hvad  man  saa  vil  sige  om 
denne  Daad,  mener  han,  at  ingen  Ros  er  for  stor  for  den  — 
skrev  Vers  til  hans  Ære  baade  paa  Latin  og  Italiensk  og 
citerer  et  latinsk  Epigram  af  Molza  med  Hentydning  til 
den  Hændelse,  der  forjog  Lorenzo  fra  Rom: 

Invisum  ierro  Laurens  dum  percutit  hostem. 

Quod  premeret  patriæ  libera  colla  suæ ; 

Te  ne  hic  nuuc.  inquit.  patiar,  qui  ferre  tyranuos 

Vix  olim  Romæ  marmoreos  potui. 

Dog  der  var  dem,  som  dadlede  ham,  fordi  han  havde 
forladt  Florents,  og  for  at  stille  sin  Handling  i  det  bedste 
Lys  baade  hos  disse  og  hos  andre  udgav  han  da  i  Venedig 
et  meget  velskrevet  Forsvarsskrift  med  Titel:  »Lorenzo  di 
Pierfrancesco  de'  Medicis  Apologi  angaaende  Floreuts's  første 
Hertug,  Alessandros,  Fødsel  og  Død«;  det  er  en  af  de 
bedste  Prøver  paa  politisk  Veltalenhed,  som  vi  finde  i  den 
italienske  Litteratur.  »Dersom  jeg  skulde  retfærdiggjøre 
mine  Handlinger,«  saaledes  begynder  det,  >hos  dem,  der 
ikke  vide,  hvad  Frihed  er  og  hvad  Tyranni  er,  vilde  jeg  be- 
stræbe mig  for  at  bevise  med  de  mange  Grunde,  som  existere, 
at  Folk  ikke  bor  attraa  noget  mere  end  at  leve  et  politisk 
Liv,  følgelig  i  Frihed;  thi  et  offentligt  Statsliv  er  sjældnere 
og  mindre  livskraftigt  under  enhver  anden  Regering  end  i 
Eepublikkerne ;  og  jeg  vilde  ogsaa  vise,  at  da  Tyranniet  er 
fuldstændig  stridende  mod  et  politisk  Liv,  bør  de  ligeledes 
hade  det  fremfor  alt  andet,  og  at  denne  Anskuelse  oftere 
har  vist  sig  saa  fremherskende,  at  de,  der  have  befriet  deres 
Fædreland  fra  et  Tyranni,  ere  blevne  ansete  for  værdige  til 
Hæder  næst  efter  dem,  hvem  Landet  skylder  sin  Tilværelse 
som  Stat.  Dog  da  jeg  har  at  tale  til  dem,  der  vide,  enten 
gjennem  Tænkning  eller  gjennem  Praxis,  at  Friheden  er  et 
Gode  og  Tyranniet  et  Onde,  vil  jeg  forudsætte  denne 
Almensætning  og  tale  særlig  om  min  Daad,  ikke  for  at 
forlange  Belønning  eller  Ros  derfor,  men  for  at  tydeliggjøre, 
at  jeg  ikke  blot  har  gjort,  hvad  enhver  god  Borger  er  for- 
pligtet til,  men  at  jeg  vilde  have  svigtet  mit  Fædreland  og 
mig  selv,  hvis  jeg  ikke  havde  gjort  det«.  »Alessandro,« 
hedder  det  fremdeles,  »var  en  Nero,  en  Caligula  og  Falaris, 
han  bedrog  Frihedens  Elskere  og  berøvede  Florents  alle  dets 
republikanske  Institutioner;  han  var  maaske  ikke  engang  af 
Mediciernes  Æt  paa  fædrene  Side,  saa  at  Lorenzos  Slægt- 
skab med  ham  var  højst  tvivlsomt,  og  selv  havde  han  forgivet 
baade  sin  Slægtning  Ippolito  og  sin  egen  Moder.«  Lorenzo 
havde  aldrig  været  hans  Tjener,  thi,  føjer  han  sofistisk  til, 

>han  gav  mig  ingen  Løn,  jeg  betalte  mine  Skatter  lige- 
som andre  Borgere,  men  hans  Undersaat  var  jeg  dog  ikke; 
thi  vi  havde  lige  Vilkaar.«  Skjønt  Alessandro  førtes  bag 
Lyset  ved  hans  Forstillelse,  maa  man  ikke  tro,  at  Hertugen 
holdt  af  ham:  den  Mand  holdt  ikke  af  noget  Menneske. 
Det  vilde  være  herligt,  om  man  skulde  fortælle  Tyrannerne 
i  Forvejen,  at  man  vilde  dræbe  dem;  ganske  vist  er  Tro- 
fasthed og  Tillid  i  Venskab  en  saa  udmærket  Ting,  at  man 
heller  maatte  være  Dyr  end  Menneske,  hvis  dette  Gode  ikke 
fandtes  paa  Jorden,  meu  lige  over  for  Tyranner  gjælder 
intet  Broderskab:  de  skulle  dræbes,  hvordan  det  saa  sker, 
og  alle  ere  jo  enige  om  at  prise  Timoleon,  fordi  han  ofrede 
sin  egen  Broder  for  Frihedens  Skyld.  Hvad  man  især  har 
bebrejdet  ham,  er  hans  Opførsel  hin  Nat  efter  Alessandros 
Død;  denne  forsvarer  han  med  stor  Snildhed.  Indtil  selve 
Drabet  kunde  han  raadslaa  og  handle  omtrent  alene; 
men  derefter  behøvede  han  Hjælp;  hvor  skulde  han  finde 
den?  Ikke  hos  de  undertrykte,  trællesindede  Florentinere, 
men  snarere  hos  de  landflygtige  Frihedsmænd.  Dertil  kom, 
at  Scoronconcolo  allerede  havde  tabt  Modet.  Skulde  han 
maaske  have  taget  Hertugens  Legeme  paa  Skuldrene  lige- 
som en  facchino  (Lastdrager)  og  rendt  omkring  i  Gaderne 
og  skreget,  som  om  han  var  gal?  Dersom  han  havde  af- 
hugget Hovedet  og  bragt  det  til  en  eller  anden  af  de  for- 
nemme Borgere,  vilde  maaske  ingen  have  gjeukjendt  Her- 
tugen eller  i  alt  Fald  skjænket  hans  Morder  Tiltro,  »thi 
jeg  ansaas  for  at  have  et  ganske  andet  Sind  end  det,  jeg 
virkelig  havde.«  Det  hele,  han  efter  al  Rimelighed  havde 
opnaaet,  var  at  blive  hugget  ned  af  Hertugens  Folk;  thi 
det  var  en  maaneklar  Nat,  og  Drabet  var  jo  sket  omtrent 
midt  iblandt  hans  Tjenere  og  Vagter,  og  man  havde  da 
troet,  at  han  havde  gjort  det  for  selv  at  blive  Florents's 
Hertug,  saa  at  han  baade  vilde  have  mistet  Liv  og  Ære. 
Nej,  han  maatte  dølge  Mordet  saa  længe  som  muligt  og 
imidlertid  kalde  de  landflygtige  til  Kamp  for  Friheden,  som 

der  nu  var  Haab  om  at  gjen vinde.  Des  værre  var  det  ikke 
gaaet,  som  han  havde  tænkt  sig:  de  florentinske  Flygtninge 
havde  vist  en  sorgelig  Mangel  paa  Energi,  og  Cosinio  var 
bleven  Florents's  Hersker,  hvilket  Lorenzo  aldeles  ikke 
havde  anet  vilde  ske.  Han  slutter  med  de  stolte  Ord: 
»Man  betænke,  hvad  jeg  kunde  gjøre  uden  andres  Hjælp, 
hvis  jeg  har  fejlet.  Kræv  for  ovrigt  ikke  mere  af  Folk, 
end  hvad  der  er  muligt,  og  vær  forvisset  om,  at  dersom  jeg 
havde  kunnet  bevirke,  at  alle  Florents's  Borgere  nærede  den 
Kjærlighed  til  Fædrelaudet,  som  de  burde  nære,  saa  vilde 
jeg,  der  ikke  veg  tilbage  for  at  berøve  Tyrannen  Livet,  da 
det  var  Vejen  til  Opnaaelsen  af  mit  Ønske,  for  at  udsætte 
mit  Liv  for  aabenbar  Fare  og  at  forlade  min  Moder,  min 
Broder  og  alt,  hvad  der  var  mig  kjært,  og  bringe  hele  mit 
Hus  i  en  saadan  Ødelæggelsestilstand,  som  det  nu  er  i  — 
vilde  jeg  ikke  have  taget  synderlig  i  Betænkning  at  udgyde 
mit  eget  og  min  Slægts  Blod  for  at  naa  dette  Maal ;  thi  det 
er  sikkert,  at  hverken  de  eller  jeg  havde  kunnet  ende  vort 
Liv  paa  en  berømmeligere  Maade  end  i  Fædrelandets 
Tjeneste.« 

Da  Cosimo  den  1ste  kaaredes  til  Hertug,  maatte  han 
love  Kardinal  Cibo  fire  Tiug:  at  gjere  Ret  mod  alle  og 
enhver;  ikke  at  unddrage  sig  Kejser  Karl  V's  Overhøjhed; 
at  behandle  Hertug  Alessandros  uægte  Sen  og  Datter  vel 
og  at  hævne  hansDod.  For  det  første  blev  da  Lorenzino 
hængt  in  effigie  ved  det  ene  Ben  med  Hovedet  nedad, 
han  selv  og  hans  nærmeste  erklæredes  for  fredløse,  og  hans 
Hus  blev  til  Dels  nedrevet  for  at  give  Plads  for  en  Gade, 
der  fik  Navnet  Via  del  traditore,  men  for  øvrigt  er  for- 
svunden for  længe  siden  ved  Palazzo  Riccardis  Udvidelse  og 
Ombygning.  Hoben  gjorde  et  rigt  Bytte  af  Malerier,  Billed- 
huggerarbejder og  andre  Kunstsager  samt  antike  Manu- 
skripter i  Lorenzinos  Hus,  og  Alessandro  Vitelli  ranede  for 
15,000  Scudi  Kostbarheder  i  hans  Villa;  men  ved  samme 
Lejlighed  plyndrede  Vitelli  ogsaa   sin  forrige  Herres  Palads 

i  Forening  med  de  to  oftere  omtalte  Kammertjenere,  ja  ud- 
strakte endog  sin  Havesyge  til  Naboens,  den  nye  Hertugs 
Hus;  han  undskyldte  sig  for  Cosimo  med,  at  nu  havde 
denne  jo  et  Slot;  hvad  behøvede  han  saa  at  bryde  sig  om 
sin  gamle  Bolig.  Den,  der  dræbte  Forræderen,  fik  Lofte 
om  4000  Gylden  strax  samt  100  Gylden  aarlig  for  sig  og 
Arvingerne,  fremdeles  Skattefrihed  og  en  Mængde  Privilegier; 
hvo  der  bragte  hara  levende  til  Florents,  skulde  faa  den 
dobbelte  Lon.  Som  Følge  heraf  flakkede  Lorenzino  om 
i  Evropa  med  stadig  Udsigt  til  at  falde  for  Morderdolken, 
siden  de  landflygtiges  Forsøg  paa  at  erobre  Florents  tilbage 
var  strandet.  I  Slaget  ved  Moutemurlo  den  1ste  Avgust 
1537  havde  Cosimos  Tropper  fanget  de  fornemste  af  dem, 
deriblandt  Filippo  Strozzi,  som  kort  efter  døde  i  Fængsel. 
Eogang  begav  Lorenzo  sig  i  sin  Fortvivlelse  til  Konstan- 
tinopel for  at  søge  Hjælp  hos  Tyrkerne  mod  sine  Lands- 
mænd, men  til  ingen  Nytte;  en  Tid  lang  skjulte  han  sig 
og  sine  fejlslagne  Forhaabninger  under  et  paataget  Navn  i 
Paris.  Hvorledes  den  Pris,  der  var  sat  paa  hans  Hoved, 
fristede  mange,  og  hvorledes  Hertug  Cosimo  ikke  glemte 
sin  Hævu,  ses  af  let  Brev  fra  den  ansete  gejstlige  og  Digter 
Giovanni  della  Casa,  Forfatteren  af  »H  Galateo« ,  fra  Aaret 
1.547,  altsaa  ti  Aar  efter  Alessandros  Mord.  Lorenzino  be- 
fandt sig  den  Gang  i  Venedig  ligesom  della  Casa  og  om- 
gikkes ofte  skjult  med  denne;  en  Dag  var  della  Casas 
Gondol  bleven  standset  af  nogle  ubekjendte,  som  foregave  at 
søge  efter  Kontrabande,  men  i  Virkeligheden  ledte  efter  den 
florentinske  Hertugs  Morder.  Om  Morgenen  den  28de 
Februar  1548  blev  Lorenzo  og  hans  Slægtning  Alessandro 
Soderini  overfaldne  bag  fra  paa  Gaden  i  Venedig  af  to  Sti- 
mænd fra  Byen  Volterra  og  dræbte  med  Dolkestik  —  til 
megen  Glæde  for  Cosimo,  som  i  Breve  udtaler,  hvor  godt 
det  er,  at  Verden  er  bleven  befriet  for  denne  Pestilents, 
men  til  Sorg  for  adskillige,  som  kjendte  ham  nærmere, 
f.  Ex.  della  Casa,  der    skriver    til    en  Ven:     »Jeg  har  kun 

meldt  Kardinal  Farnese  Messer  Lorenzo  de'  Medicis  Død 
ganske  simpelt,  uden  nogen  Lovtale;  Gud  give  derfor,  at 
man  ikke,  ligesom  man  har  dadlet  mig  for  maaske  at  have 
elsket  Hans  Naade  alt  for  højt  i  Live,  vil  dadle  mig  for  at 
have  glemt  ham  efter  hans  Død.«  Almuen  i  Italien  erindrede 
længe  Lorenzino  og  besang  hans  Levned  i  saakaldte  Lamenti, 
Klagesange,  af  hvilke  man  har  mange  til  Minde  om  navn- 
kundige Mænd  og  Begivenheder  i  de  Dage.  Lorenzinos 
Træk  ere  os  bevarede  paa  en  Medaille,  som  den  kgl.  Mønt- 
samling ejer,  og  som  er  daarlig  gjengiven  i  det  numismatiske 
Værk  »Museum  Mazzuchellianum« :  et  fint,  spidst  og  klogt 
Ansigt  med  temmelig  stort,  let  krøllet  Haar  og  Skjæg;  paa 
Bagsiden  af  Medaillen  ses  to  Dolke,  derimellem  en  Hue 
eller  Hjælm  og  underst  Indskriften  VIII  Id.  Jan.,  d:  den 
6te  Januar,  altsaa  Datoen  for  hans  Livs  Storbedrift. 

Lorenzino  de'  Medici  har  imidlertid  ikke  alene  et  Navn 
i  Italiens  politiske  Historie,  men  tillige  i  den  italienske 
Litteraturs  Historie  som  Forfatter  af  Komedien  »Aridosio«, 
opført  1536  i  Spedale  de'  Tintori  i  Anledning  af  Hertug 
Alessandros  Bryllup;  han,  der  i  det  hele  har  saa  megen 
Lighed  med  Hamlet,  i  alt  Fald  udvortes,  ligner  altsaa  ogsaa 
Helten  i  Shakespeares  berømmelige  Tragedie  i  sine  drama- 
turgiske Tilbøjeligheder.  Som  Renaissancens  Komedie- 
digtere i  Almindelighed  har  Lorenzino  ikke  sin  Styrke  i 
Opfindelsen;  man  fulgte  jo  som  ene  rigtig  den  bekvemme 
Methode  at  hente  Motiver  hos  Plautus  og  Terents,  Old- 
tidens store  Mønstre,  og  Forfatteren  af  »Aridosio«  har  ost 
af  hele  tre  romerske  Komedier,  nemlig  Terents'  »Adelphi«, 
hvor  han  hentede  de  to  Hovedpersoners  Karakter,  den  milde, 
rundhaandede  Marcantonio's  og  hans  Broders,  den  haarde, 
gjerrige  Aridosio's,  der  kaldes  saaledes,  fordi  han  er  »piii 
arido  che  la  pomice«,  o:  tørrere  end  Pimpsten,  fremdeles  af 
Plautus  »Mostellaria«,  som  har  givet  ham  Hovedhandlingen, 
endelig  »Aulularia«,  hvor  han  har  skaffet  sig  nogle  Træk 
til  Titelfigurens  Karakteristik.  Det  hele  er  smagfuldt  sammen- 

arbejdet,  og  Dialogen,  som  væsentlig  er  Lorenzinos  eget  Værk,  er 
flydende  og  god;  han  har  end  videre  føjet  et  Par  Bipersoner 
til  af  mere  moderne  Præg,  navnlig  en  halvt  komisk  slyngel- 
agtig Præst,  Ser  Giacomo,  som  skal  mane  Spegelsenie  ud 
af  det  forhexede  Hus.  »Aridosio«  blev  oversat  paa  Fransk 
og  lidt  bearbejdet  af  Pierre  de  Larivey  omtr.  1570,  og  fra 
hans  Komedie  »Les  Esprits«  har  att^r  Moliére  taget  noget 
af  »son  bien«,  i  det  han  flyttede  et  Par  Scener  over  i  sin 
»Avare.« 


Efter  at  vi  have  set,  hvorledes  Historien  selv  satte 
det  Drama  i  Scene,  som  foregik  i  Floreuts  1537,  kan  det 
maaske  have  sin  Interesse  til  Slutning  i  al  Korthed  at 
kaste  et  Blik  paa,  hvordan  Digtekunsten  har  opfattet  og 
fremstillet  Lorenzino.  Allerede  i  Begyndelsen  af  det  17de 
Aarhundrede  er  han  bleven  Gjenstand  for  dramatisk  Be- 
handling i  Spanien  af  den  talentfulde  Digter  Don  Diego 
Jimenez  de  Euciso  (f.  1585,  t  omtrent  1650),  hvis  Comedia 
»Los  Medicis  de  Florencia«  gjorde  stor  Lykke  og  endogsaa 
blev  navnkundig  i  Italien.  Endnu  den  Dag  i  Dag  er  den 
en  af  den  spanske  Litteraturs  ægte  Prydelser,  den  har  ad- 
skilligt mere  af  det  virkelig  tragiske  end  de  spanske  Dramer 
pleje  at  have,  og  Digteren  har  øjensynlig  stræbt  efter  en 
Regelmæssigbed  i  Bygningen  og  en  Klassicitet  i  Formen, 
som  kan  svare  til  de  betydningsfulde  Hændelser,  der  darme 
Æmnet  for  hans  Værk.  Ikke  desto  mindre  har  han  ikke 
kunnet  fornægte  sin  spanske  Natur,  hans  Fødelands  Publikum 
fordrede  nu  engang  at  underholdes  med  romantiske  Kjærlig- 
hedsæventyr,  Skinsyge  o.  lign.,  saadan  som  Lope  de  Vega  bød 
dem,  og  det  kan  derfor  ikke  forundre  os  at  træffe  Cosimo  de' 
Medici  forvandlet  til  spansk  Ridder  med  ædle  Følelser,  som 
elsker  en  Dofia  Isabela,  Datter  af  den  gamle,  ligeledes  i  høj 
Grad  ridderlige  Cefio,  at  »Laurencio«,  o:  Lorenzino,  er  hans 
Rival  og  sværmer  om  i  Cefios  Have  i  Maaneskin,   draperet 

i  sin  Kappe,  og  at  hans  Beslutning  at  dræbe  Hertugen  til 
Dels  har  sin  Grund  i,  at  denne  ogsaa  elsker  Isabela,  frem- 
deles at  alle  Hovedpersonerne  ere  forsynede  med  de  be- 
hørige, for  en  Del  komiske  Tjenere  og  Kammerpiger,  ende- 
lig at  »Cosme«  har  opdaget  »Laurencios«  Anslag,  men 
kommer  for  sent  til  at  redde  Hertugen ,  der  dog  myrdes 
nogenlunde  ridderlig,  hvorpaa  Cosme  strax  hævner  hans 
Død,  udraabes  til  Storhertug  og  bliver  gift  med 
Isabela. 

I  vort  Aarhundrede  har  den  glimrende  franske  Roman- 
tiker Alfred  de  Musset  opfrisket  Lorenzino  de'  Medicis 
Billede  ved  sit  5  Akts  Drama  »Lorenzaccio«,  en  interessant 
Studie  efter  Shakespeare,  med  bevidst  Efterligning  af  den 
engelske  Digters  tekniske  Ufuldkommenheder,  men  tillige 
med  en  Gnist  af  hans  Geni.  De  florentinske  Historie- 
skrivere have  givet  ham  en  Mængde  af  de  prægtige,  reali- 
stisk tegnede  Optrin ,  ved  hvilke  Digteren  ikke  har  skyet  det 
mest  krasse;  men  for  øvrigt  har  han  taget  sig  enkelte  Fri- 
heder med  Hovedpersonernes  Karakter  og  med  Begivenheder- 
nes Rækkefølge.  De  væsentligste  ere,  at  Filippo  Strozzi  er 
gjort  til  en  sympathetisk  ærværdig,  højsindet  Olding,  en 
Cato  med  en  spansk  Grandes  Slægtstolthed,  vel  for  at  danne 
en  tydelig  Modsætning  som  Bærer  af  et  Ideal  ved  Siden  af 
Alessandros  Libertinerfigur  og  Lorenzaccios  moderne  inter- 
essante, sammensatte,  dæmoniske  Skikkelse;  og  at  Musset 
lader  sin  Helt  strax  falde  efter  Fuldbyrdelsen  af  Hertugens 
Drab,  for  at  Stykket  kan  slutte  behørig  tragisk. 

I  1842  opførtes  i  Paris  et  Skuespil  i  5  Akter  af  den 
ældre  A.  Dumas,  med  Titel  »Lorenzino«.  Naturligvis  har 
den  store  Romanfabrikant  omkalfatret  Historien  betydelig: 
han  lader  Filippo  Strozzi  flakke  om  i  Florents,  skjønt  han 
er  erklæret  fredløs,  og  der  er  sat  en  Pris  paa  hans  Hoved; 
han  lader  Lorenzino  være  sværmerisk  forelsket  i  Luisa 
Strozzi  og  denne  gjenelske  ham ;  endelig  lader  han  Luisa 
være  den  Kvinde,  som  giver  Anledning   til  Hertugens  Død. 

Baade  Filippo  og  flere  af  Personerne  ere  blevne  en  hel  Del 
idealiserede,  ja  selv  Micliele  (Scoronconcolo)  er  en  ædel  Bandit, 
som  vil  dræbe  Alessandro,  fordi  hans  af  Hertugen  forforte 
elskede  er  død  som  Nonne  af  Sorg.  Stykket  har  effektfulde 
Scener,  men  liden  litterær  Værdi. 

Endnu  er  at  nævne,  at  den  italienske  Tragediedigter  Giovanni 
Battista  Niccolini  kaldte  hine  Dage  til  Live  for  sine  Landsmænd 
ved  Tragedien  »Filippo  Strozzi«,  midt  under  Italiens  For- 
nedrelse ved  de  fremmede  i  dette  Aarhundredes  første  Halv- 
del. Det  var  det  store  og  yppigt  frodige  ved  hin  Periode, 
der  tiltrak  Niccolini  og  drev  ham  til  at  vise  den  frem  som 
et  Spejl  for  Nutiden;  thi  det  bor  stadig  erindres,  at  med 
alle  sine  Blodpletter  og  alle  sine  ethiske  Svagheder  staar 
Eenaissancen  som  et  af  de  herligste  Tidsrum  i  Menneske- 
slægtens Historie,  at  den  har  efterladt  senere  Tider  en 
uforgængelig  Arv  af  Tænkning,  Viden  og  Kunst,  at  der  den 
Gang  i  alle  Retninger  udfoldedes  en  Dygtighed  og  aandelig 
Kraft  som  maaske  i  ingen  anden  Periode,  og  at  endog  i  dens 
afskrækkende  og  blodige  Optrin  spore  vi  et  Udslag  af  den 
Livskraft,  som  førte  Ariostos  Pen,  Tizianos  Pensel  og 
Michelangelos  Mejsel. 

E.  Gi  gas. 


W 

XJr  det  altid  vanskeligt  at  skaffe  en  i  enhver  Henseende 
paalidelig  Frenastilling  af  en  Mands  Liv,  gjælder  dette  i 
allerhøjeste  Grad  om  den  Mand,  der  fremtræder  som 
Religionsstifter,  især  naar  han  gjør  Fordring  paa  Profet- 
værdigheden; thi  da  varer  det  ikke  ret  længe,  inden  det 
dogmatiske  gjør  sig  gjældende  og  indhyller  hans  Liv  i  et 
mere  eller  mindre  tæt  mythisk  Slør;  der  danner  sig  mere 
eller  mindre  legendeagtige  Udsmykninger,  som  snart  komme 
til  at  gaa  for  fuldstændig  historiske,  og  som  det  paa  Grund 
af  det  Forhold,  hvori  de  baade  af  Theologer  og  Menigmand 
stilles  til  Troen,  bliver  farligt  at  berøve  deres  Paalidelighed, 
saa  at  det,  naar  længere  Tid  er  gaaet,  ofte  bliver  næsten 
umuligt  for  den  ædruelige  Kritik  at  trænge  gjennem  Skallen 
og  naa  til  at  give  en  paalidelig  Fremstilling  af  de  virkelige 
Begivenheder.      Saaledes   er   det   ogsaa   gaaet   med  Islams 


*)  Foruden  de  ældre  Fremstillinger  af  Muhammad's  Liv,  der 
næsten  ere  værdiløse,  er  her  navnlig  benyttet  Weil:  Mu- 
hammed, der  Prophet.  —  Caussin  de  Perceval:  Essai 
sur  l'histoire  des  Arabes  avant  l'islamisme.  —  Sprenger: 
Das  Leben  und  die  Lehre  des  Muhammad.  1861  —  67.  —  Af 
haandskriftlige  Kilder  har  jeg  kun  haft  Adgang  til  Al- 
Khamis  af  Ad-Dijårbakri,  (fuldendt  i  Aaret  1534  e.  K.)  paa 
det  kongelige  Bibliothek  (v.  Catal.  Cod.  Orient.  II  Nr.  CXXX— 
CXXXII);  men  da  dette  Arbejde  stammer  fra  saa  sen  en  Tid, 
er  det  naturligvis  ikke  af  saa  stor  Betydning,  som  man  i  sin 
Tid  har  tillagt  det. 

Stifter.  Weil  og  Caussin  de  Perceval  begyndte  vel 
at  anvende  Kritik  paa  de  ældre  Fremstillinger  af  hans  Liv, 
men  de  Kilder,  de  benyttede,  vare  endnu  for  urene,  til  at 
deraf  kunde  hentes  en  virkelig  Historie;  først  ved  det  rige 
Materiale  af  Traditioner,  som  Sprenger  har  skaffet  til 
Veje,  og  den  Udvikling,  som  den  historiske  Kritik  og  de 
orientalske  Studier  i  vore  Dage  have  faaet,  er  det  blevet 
muligt  at  skaffe  noget'  mere  brugbart,  skjønt  det  endnu  er 
langt  fra,  at  der  paa  hvert  Punkt  er  bragt  Klarhed.  Den 
her  forsøgte  Biografi  gaar  navnlig  ud  paa  at  oplyse  de 
hidtil  mere  ukjendte  eller  falsk  fremstillede  Forhold  i  Pro- 
fetens Liv;  derfor  ville  flere,  selv  vigtige  Begivenheder  kun 
blive  løselig  berørte,  naar  de  kunne  torudsættes  kjendte, 
andre  derimod  udførligere  behandlede;  Pladsen,  der  kunde 
indrømmes  i  Tidsskriftet,  gjorde  denne  Behandling  nod- 
vendiof. 


L 

De  bibelske  Arkæologer  have  forsøgt  at  udfinde  den 
semitiske  Races  oprindelige  Hjemstavn  og  synes  at  være 
komne  til  det  Resultat,  at  den  fra  de  kurdiske  Bjærge  er 
vandret  ned  paa  Mesopotamiens  Sletter  og  der  fra  videre 
mod  Sydvest.  Jeg  kan  nu  ikke  overtale  mig  til  at  tro,  at 
et  Bjærgfolk  er  blevet  til  et  Ørkenfolk.  Et  civiliseret  Folk 
kan  ganske  vist  gaa  tilbage  i  Kultur;  tvunget  af  Nødvendig- 
heden og  en  fuldstændig  Isolering  vil  det  kunne  komme 
dertil,  at  et  metalbesiddende  Agerdyrkningsfolk  ender  med 
at  blive  et  raat  Stenalderens  Jagtfolk  (vort  ethnografiske 
Museum  frembyder  meget  smukke  Beviser  herfor);  men  en 
Tilbagegang  fra  et  civiliseret,  agerdyrkende  Folk  til  et 
nomadiserende  er  endnu  ikke  paavist,  og  jeg  for  mit  Ved- 
kommende kan  ikke  tænke  det. 

I  det  nordlige  Arabien  ligger  en  Slette  Nu f tid,  der 
er  noget  større  end  Tyskland.     Den  er  dækket  med   fint 

Sand,  som  opsuger  Regnen  og  under  Overfladen  fører  det 
til  den  persiske  Bugt.  Den  er  derfor  aldeles  fattig  paa 
Vand,  men  om  Vinteren  og  Foraaret  er  den  klædt  med  det 
yppigste  Græs  og  er  Hjemstavn  for  de  hurtigste  Kameler. 
Mod  Øst,  Syd  og  Vest  hæve  sig  lavere  Bjærge,  mellem 
hvilke  ligge  enkelte  frugtbare  Oaser,  hvor  der  findes  den 
bedste  Hvede,  de  ædleste  Heste,  de  smukkeste  Kvinder  og 
om  Sommeren  sparsomme  Græsgange.  Denne  Slette  i  For- 
ening med  Oaserne  udgjør  det  saakaldte  Nadjd.  Syd  derfor 
er  et  næsten  ufarbart  Sandhav,  mod  Nord  den  syriske 
Ørken,  hvortil  øst  for  Evfrat  Mesopotamien  slutter  sig. 
Nufud  selv  er  ubeboelig  paa  Grund  af  Vandmangel  og  kan 
kun  benyttes  af  Nomader.  Ved  Randen  kan  græsse  Heste 
og  Hornkvæg,  men  det  indre  kan  kun  Kamelen  vove  sig 
ind  i.  Nuftid  og  tilgrænsende  Oaser  supplere  hinanden, 
medens  den  største  Del  af  Stammen  nomadiserer,  bo  nogle 
enkelte  Familier  i  Landsbyer.  Det  er  hine  Landes  Fæst- 
ning, der  har  paatrykt  Semiterne  deres  Karakter;  Naturen 
har  beskyttet  det  paa  alle  Kanter,  og  hverken  en  ved- 
varende Undertvingelse  eller  en  Indvandring  er  tænkelig; 
Historien  kjender  i  det  mindste  ingen  saadan. 

De  syriske  og  mesopotamiske  Stepper  ere  Nadjd- 
beboernes  naturlige  Ejendom,  ja  uundværlige  for  dem,  thi 
Bjærgene  yde  ikke  Sommergræsning  for  store  Hjorder.  I 
den  varme  A årstid  trænge  derfor  de  fleste  Nomader  fra 
Nufud  mod  Nord  og  saa  dybt  ind  i  de  frugtbare  og  dyrkede 
Sletter  ved  Randen  af  Ørkenen,  som  Regeringernes  Svaghed 
tillader.  Lidt  efter  lidt  blive  Agerdyrkerne  fortrængte,  til 
Nomaderne  naa  deres  naturlige  Grænser,  Bjærgene  i  Kur- 
distan og  Floderne  i  Khusistån.  Agerdyrkerne  gaa  ikke  op 
i  Nomaderne;  de  dø  efterhaanden  af  Mangel  eller  for 
Sværdet,  og  kun  ganske  undtagelsesvis  bliver  en  enkelt 
Agerdyrker  Nomade;  denne  Levemaade  er  alt  for  anstræn- 
gende  navnlig  for  Kvinderne,  og  Bedawinen  er  alt  for  ex- 
klusiv  til  at  optage   dem  i  sin  Stamme.     Siden  Historiens 

Begyndelse  har  Bedawinens  Terræn  ikke  haft  saa  stor  en 
Udstrækning  som  for  Øjeblikket  under  den  nuværende  tyr- 
kiske Regerings  Svaghed.  De  i  Oldtiden  saa  rige  assyriske 
og  babyloniske  Sletter  ere  forvandlede  til  Ørkener,  hvor 
Mosul,  Bagdåd  og  enkelte  andre  Stæder  staa  som  de  eneste 
ubetydelige  Levninger  af  den  gamle  Kultur.  Kommer  der 
engang  i  disse  Egne  en  kraftig  Eegering,  ville  Tusender  af 
Nomader  bosætte  sig  og  blive  Agerdyrkere,  som  det  var 
Tilfældet  under  Romernes,  Grækernes,  Sassanidernes  og 
Khalifernes  Herredomme.  Ørkenen  har  altsaa  sin  Ebbe  og 
Flod,  saaledes  at  i  Flodtiden  skylle  Bedawinerne  alt  bort, 
men  ved  Ebben  bliver  en  Del  af  dem  tilbage.  Dette  er  én 
Maade,  hvorpaa  Bedawinen  aflejrer  sig,  om  jeg  maa  bruge 
dette  Udtryk.  Denne  Aflejring  kan  foregaa  og  er  foregaaet 
paa  flere  andre  Maader;  men  om  end  den  nye  Leveraaade 
og  Blandingen  med  fremmede  har  medført  mange  Foran- 
dringer i  de  aflejrede  Bedawiners  Folkekarakter,  forsvinder 
dog  ikke  de  tidligste  Indtryk  fra  Ørkenen  selv  ikke  efter 
Aarhundreder.  Bedawinen  er  den  semitiske  Races  Frototyp. 
At  Semiterne  eller  noget  som  helst  andet  ukultiveret 
Folk  altid  have  været  Monotheister,  lader  sig  lige  saa  lidt 
paastaa,  som  at  de  dannede  Hinduer  tro  paa  mange  Guder; 
men  Semiterne  have  altid,  naar  de  da  ikke  vare  aldeles  ud- 
artede, udmærket  sig  ved  en  ejendommelig  Opfattelse  af 
det  guddommelige.  Deres  Allah,  saa  vel  som  deres  Fetisjer 
og  Djinner,  er  ligesom  vi  en  Personlighed,  hvem  den 
øvrige  Skabning  staar  over  for  som  noget  fremmed,  mer  eller 
mindre  underordnet.  Muhammedanerne  ere  ganske  vist 
naaede  til  Pantheismen;  men  denne  Pantheisme  er  ikke 
opstaaet  ved,  at  de  fandt  deres  Gud  i  Naturen,  men  ved  at 
deres  Allah  som  Felge  af  Theosofemes  fortsatte  Tænken 
syntes  saa  mægtig,  at  han  opslugte  hele  Universet.  En 
anden  Ejendommelighed  hos  Semiterne  er  Profetdommet  og 
det  fortrolige  eller  snarere  familiære  Forhold,  hvori  de  staa 
til  deres  Gud.     Derfor   siger  ogsaa  Araberen:    Sems  Børn 

ere  Profeter,  Jafets  Børn  Konger  og  Khams  Trælle.  — 
Som  Følge  af  den  vide,  ubegrænsede  Synskreds  er  Be- 
dawinen  hurtig  og  sikker  i  sin  Iagttagelse,  medens  Skov- 
beboeren og  Agerdyrkeren  gjør  sig  de  forunderligste  Fore- 
stillinger om  det,  der  er  fjærnt,  og  giver  sig  hen  til 
Fantasien,  der  i  det  mindste  hos  Araberen  sjælden  faar 
Overvægt  over  Dømmekraften.  Nomaderne  blive  mindre 
berørte  af  Historiens  Strem,  end  andre  Folkeslag;  de  ere 
uden  Litteratur,  og  selv  Traditionen  kan  paa  Grund  af 
deres  Omvandren  kun  holde  sig  en  forholdsmæssig  kort 
Tid.  Hverken  Erfaringer  eller  Overtro  hobe  sig  hos  dem 
saa  meget  op  som  hos  By  beboerne  eller  Agerdyrkerne. 
Derfor  bar  Bedawinen  ingen  uforstaaelige  Veda'er  med  deres 
uendelige  Kommentarer,  intet  tusendaarigt  symbolum  apo- 
stolicum.  Umuligheden  af  at  nyde  Luxus  og  samle  Skatte 
frier  dem  fra  Snæverhjærtethedens  og  Gjecrighedens  ned- 
værdigende Lidenskaber,  og  fra  Barndommen  af  vante  til  at 
kæmpe  mod  Naturen  og  fjendtlige  Stammer  blive  de  staal- 
satte, og  deres  Karakter  faar  noget  vist  ridderligt;  men 
det  er  ogsaa  en  Følge  af  denne  Kamp  for  Livsopholdet,  at 
disse  Mennesker  næsten  ikke  have  nogen  bajere  Trang  og 
yderst  lidt  beskæftige  sig  med  Gud  og  Religion.  Dog  hos 
de  mere  aandige  Naturer,  der  findes  overalt,  men  ogsaa 
overalt  ere  sjældne,  blive  Eeligionsdriftens  Rørelser  ikke 
holdte  nede  ved  nedarvede  Former  og  forældede  Dogmer; 
en  saadan  Natur  bevæger  sig  frit,  og  selv  om  de  Tanker, 
han  fremkalder,  ikke  ere  meget  ophøjede,  grunde  de  sig 
dog  paa  en  sund  Naturbetragtning  og  ere  simple  og  en- 
foldige. Oasebeboerne  i  Nadjd  derimod  ere  meget  religiøse 
og,  hvad  Wahhåbiternes  Fremkomst  i  disse  Egne  vise, 
meget  monotheistiske. 

Alle  Folkeslag  føle  en  Trang  til  at  danne  sig  et  sanse- 
ligt Billede  af  den  Gud,  der  lever  i  deres  Indre,  til  at  finde 
ham  i  Yderverdenen,  ja  til  at  eje  ham.  Semiterne  gjore  ingen 
Undtagelse  fra  denne  Regel,    og  dog  er   der   blandt  dem, 

som  Kenan  har  vist,  opstaaet  flere  Mænd,  som  have  præ- 
diket Guds  Enhed,  end  blandt  andre  Nationer,  og  Folket 
var  mere  tilbøjeligt  til  i  det  mindste  at  anerkjende  én 
Guds  Overhøjhed,  om  det  ogsaa  ærede  en  Del  Genier  ved 
Siden  af  ham.  De  anerkj endte  Allah  som  Himlens  og 
Jordens  Skaber  og  som  den  vise  og  ophøjede,*)  og  ved 
Pilegrimsfarten  raabte  de:  »Til  din  Tjeneste,  o  Allah!  til 
din  Tjeneste,  til  din  Tjeneste!  Der  gives  intet  Væsen  dig 
ligt,  og  hvis  der  gives  et,  da  hersker  du  og  ikke  det.«  Han 
sender  Regn  og  regerer  Verden,  og  derfor  naar  de  vare  i 
stor  Fare  eller  Xød,  paakaldte  de  Allah  og  ikke  de  andre 
Guder,  og  i  vigtige  Sager  tiisvore  de  hinanden  Ederne  ved 
Allahs  ophøjede  Navn.**)  Dog  medens  de  opbyggede 
Templer  for  de  andre  Guder,  gjorde  de  det  ikke  for  Allah, 
og  Granden  dertil  var  vel  navnlig  den,  at  de  forskjellige 
Underguder,  disses  Templer  og  hellige  Steder  tilhørte  en 
eller  flere  Stammer,  og  at  Præstedømmet  sædvanlig  var 
arveligt  i  én  Familie.  Folk,  hvis  Stj-rke  beroede  paa  Fa- 
miliernes Sammenhold  i  Stammen  eller  i  flere  forbundne 
Stammer,  kunde  ikke  indse  Nødvendigheden  af  at  opføre  en 
Helligdom  for  Allah,  der  tilhørte  alle  Stammer  og  ikke 
blot  deres  egen.  Nogle  Steder  blev  rigtignok  en  Del  af 
Høsten  bestemt  for  Allah  og  uddelt  til  fattige  og  forældre- 
løse, en  anden  Del  for  de  andre  Guder,  og  den  blev  given 
til  Præsterne.  I  Østerlandene  tærskes  Sæden  paa  Marken 
ved  at  aftrædes  af  Oxer,  og  selv  efter  at  være  renset  bliver 
den  liggende  nogle  Dage  i  Smaabunker,  Naar  nu  Vinden 
eller  et  andet  Tilfælde  førte  noget  af  det  for  Allah  be- 
stemte Korn  over  til  Gudernes  Bunke,  blev  det  ikke  bragt 
tilbage,  men  nok  omvendt,  og,  man  kunde  næsten  sige 
naturligvis,  blev  det  sletteste  Allahs  Del.***)  —  De 
umiddelbare    Gjenstande   for   den    almindelige    Mands    Til- 


*)Kur.  43.8;  31,24;  39,39. 
**)Kur.  35,40. 
•**)  Kur.  6,137  og  16,58. 

bedelse  vare  Fetisjer:  vanskabte  eller  meningsløse  Billeder, 
Stene,  Klipper,  Træer;  ja  en  Stamme  dyrkede  som  sin  Gud 
et  stort  Brød,  men  til  deres  Naboers  rornojelse  spiste  de 
Guden,  naar  der  kom  Hungersnød,  Disse  Fetisjer  vare 
imidlertid  kun  synlige  Tegn  for  de  Genier,  Djinn,  der 
ble  ve  tilbedte  gjennem  disse.  Ørkenens  Fantomer  frembøde 
rigeligt  Stof  for  denne  Del  af  deres  Theologi,  og  da  mange 
Mennesker  saae  disse  Fantomer,  er  det  ikke  underligt,  at  de 
bleve  saa  fortrolige  med  Aandeverdenen ,  at  da  Abu- 
Djahl  borte  Mubammad  tale  om  17  Bevogtere  af  Hel- 
vede, bemærkede  han,  at  han  vilde  binde  an  med  de  15, 
de  Gvrige  2  vilde  hans  Venner  nok  faa  Bugt  med.  De  be- 
handlede Gud,  siger  Renan,  kavallermæssig,  og  ligesom 
fromme  Mænd  tiltalte  Gud,  tillidsfuldt  ventende  et  Svar 
som  af  en  god  Ven,  saaledes  har  Folket  altid  fundet  saa- 
danne  Samtaler  naturlige  og  troet  derpaa.  Forholdet 
mellem  Fetisj  og  Djinn  og  mellem  Djinn  og  Allah  var 
omtrent  det  samme  som  hos  Katholikerne  mellem  et  under- 
gj ørende  Helgenbillede  og  den  tilsvarende  Helgen  og  mellem 
denne  og  Gud.  Derfor  siger  Muhammad  (Kur.  12,  106) 
»De  fleste  af  dem  tro  ikke  paa  Allah  uden  tillige  at  stille 
andre  Væsener  ved  Siden  af  ham.«  Han  gjor  nok  i  nogle 
Kurånsteder  Fetisjdyrkelsen  latterlig;  men  langt  oftere  ivrer 
han  mod  Djinndyrkelsen.  Selv  den  mest  uvidende  synes 
at  have  indrømmet,  at  P'etisjen  i  og  for  sig  hverken  kunde 
gavne  eller  skade,  og  i  Kur.  39,  4  siges  da  ogsaa:  >l)e,  der 
stille  sig  i  Afhængighedsforhold  af  andre  Væsener  end 
Allah,  sige:  vi  tilbede  dem  kun  for  ved  dem  at  opnaa 
Allahs  Gunst  og  Naade.« 

Det  er  indlysende,  at  Araberne  ikke  kunde  blive  staa- 
ende  ved  denne  indskrænkede  Opfattelse  af  det  guddomme- 
lige, og  vi  se  ogsaa  hos  Digterne  mod  Slutningen  af  det 
6te  Aarh.  e.  K.  Spor  af  en  fast  Overbevisning  om  Guds 
Enhed  og  hans  Ophøjethed  over  alle  andre  Væsener,  og  en 
levende  Bevidsthed   om  Menneskets  Ansvarlighed   for   dels 

Gjerninger.  Saaledes  siger  Xåbigha-ad-Dzubjånij:  »Jeg 
sværger,  for  at  der  ikke  skal  være  nogen  Tvivl  tilbage  i  din 
Sjæl,  der  gives  ingen  Vej  uden  om  (eller  bag  om)  Allah.« 
Labid  siger:  »Hvem  Allah  forer  den  godes  Vej,  han  bliver 
ledet  rigtig  og  er  let  om  Hjærtet;  men  hvem  han  vil,  forer 
han  vild,«  og  ligeledes:  »Ere  ikke  alle  Ting  forfængelige 
uden  Gud.«  Stødet  til  denne  Tro,  der  giver  sig  til  Kjende 
i  disse  Vers,  udgik  uden  Tvivl  fra  Joderne,  der  boede  i  den 
vestlige  Del  af  Halvøen,  og  fra  kristne  Arabere  i  den  ost- 
lige og  nordlige  Del;  den  berømte  Digter  'Amr- ben- 
Kultsum  hørte  saaledes  til  den  kristne  Stamme  Taghlib.  I 
Xåbigha-ad-Dzubjånij's  berømte  Lovdigt  træffe  vi  ogsaa  Hen- 
tydning til  bibelske  Legender  i  Versene: 

T,Ej  har  jeg  nogen  set.  livisDaad  med  hans*)  sig  maaier, 
naarjeg  af  Mænd  Sulajmån**)  blot  undtager, 

til  hvem  lod  Allahs  Ord:    Hersk  over 

hver  Skabning,  hold  den  vel  i  Tomme. 

Byd  over  Aanderne,  jeg  har  dem  alt  befalet 

at  bygge  Tadmur  op  af  Sten  og  skjønne  Søjler.* 

Med  denne  Begyndelse  skulde  man  have  ventet,  at 
Araberne  vare  gaaede  over  til  Kristendommen,  men  saa 
længe  den  semitiske  Aand  bevarer  sin  Originalitet,  synes 
den  ikke  ret  at  kunne  finde  sig  i  Mysterier.  Læren  om 
Treenigheden  og  en  korsfæstet  Guds-Søn  gjorde  derfor  aldrig 
et  blivende  Indtryk  paa  Araberne,  og  fandt  den  noget 
Indpas,  blev  den  altid  opfattet  meget  overfladisk.  Jøde- 
dommen tiltalte  dem  mere,  og  den  var  endog,  om  end  ikke 
i  sin  orthodoxe  Form.  en  Tid  Statsreligion  i  Jaman.  Dog 
heller  ikke  den  kunde  tilfredsstille  dem:  den  er  blot  be- 
regnet paa  ét  Folk  og  derfor  for  snæver  til  at  blive  en 
Verdensreligion.     Desuagtet  vare  de  tre  Grundideer  i  disse 


')    Nemlig  Kong  Nu'mån   af  Hira,    til    hvem   Lovdigtet    er   for- 
fattet. 
**)   Den  bekjendte  jødiske  Konge  Salomo. 

to  Religioner  blevne  en  uafviselig  Trang  for  Araberne, 
nemlig  den  Nødvendighed  udelukkende  at  underkaste  sig  en 
over  alle  Væsener  ophøjet  Gud,  Overbevisningen  om  en 
Gjengjældelse  og  den  deraf  følgende  Tro  paa  Sjælens  Udo- 
lighed  (hvilken  for  ovrigt  aldrig  har  villet  blive  Semiterne 
rigtig  indlysende,  og  hvortil  Bedawinen  endnu  forholder  sig 
temmelig  ligegyldig)  og  en  guddommelig  Avtoritet  for  disse 
Sandheder ;  endelig  kom  hertil  Troen  paa  en  Urreligion  som 
historisk  Grundlag.  Den  Religion,  som  kunde  tilfredsstille 
Araberne,  maatte  nu  være  en  ny  Gren  paa  den  Stamme, 
hvoraf  Jødedommen  og  Kristendommen  vare  fremgaaede  — 
altsaa  en  Mosaisme  uden  Ceremonilov  og  national  Ufor- 
dragelighed, eller  en  Kristendom  uden  Forsoningslære  og 
den  dermed  sammenhængende  Treenighedslære.  Naar 
Folkene  have  aandelig  Trang,  kommer  Forsøg  efter  Forsøg 
paa  at  tilfredsstille  den,  og  disse  Forsøg  ville  vi  betragte 
lidt  nærmere,  da  uden  Kjendskab  til  dem  Muhammads 
Fremtræden,  Virken  og  endelige  Sejr  vanskelig  vil  kunne 
forstaas. 


n. 

Der  har  altid  været  Sværmere,  og  til  den  Dag  i  Dag 
samle  de  sig  gjærne  i  Broderskaber.  Hos  Jøderne  hedde 
de  Essæer  eller  Essener,  et  Navn,  de  skylde  deres 
Hellighed,  og  som  vistnok  kommer  af  Ordet  'aså  at  være 
haard,  ubøjelig,  haardnakket,  oprørsk;  'uså  vilde  altsaa  i 
Modstandernes  Mund  betyde  frafaldne,  i  Tilhængernes 
strænge  og  alvorlige  Mænd.  De  havde  deres  Hoved- 
sæde ved  Vestkysten  af  det  døde  Hav  og  førte  et  asketisk 
Liv;  kun  faa  af  dem  havde  Koner,  og  som  Plinius  siger*), 
»Verdensbørnenes  Livslede  gav  deres  Sekt  Liv  og  Bestaaen, 
thi  de  livstrætte  gik  ind   i  deres  Selskab.«     De  troede  paa 


")  Hist.  natur.  5,  17. 

et  Englehierarki,  hvad  der  antydes  i  Kur.  37,  8,  og  hvortil 
maaske  ogsaa  Paulus  sigter  i  Coloss.  2,  18—23.  De  tjente  Gud 
med  Faste,  daglige  Bønner,  Lovsange,  religiøse  Tvætninger 
og  stræng  Sabbatholdelse ,  og  nogle  af  dem  vare  Kommu- 
nister. Templet  i  Jerusalem  var  dem  helligt;  men  de  be- 
søgte det  ikke.  Bibelen  ærede  de  over  alt,  men  de  for- 
tolkede den  allegorisk,  læste  den  ikke,  men  forstode  vel 
heller  ikke  Hebraisk  nok  dertil;  de  havde  derfor  deres  egne 
hellige  Boger.  Der  gaves  Folk  iblandt  dem,  som  tillagde 
sig  selv  profetisk  Gave  og  søgte  at  uddanne  den,  og  i  deres 
hemmelige  Lære  blev  der  overleveret  en  særegen  Methode 
til  ved  en  bestemt  asketisk  Forberedelse  at  gjore  sig  dygtig 
til  at  udforske  Fremtiden.  De  troede  paa  Sjælens  T dødelig- 
hed, men  ikke  paa  Opstandelsen.  Essæerne  kunne  altsaa 
ikke  ganske  sammenlignes  med  vore  Munke,  heller  ikke 
med  en  Kirke  eller  en  Sekt;  de  vare  et  Broderskab,  som, 
udgaaet  fra  Jødedommen,  ved  sin  Menneskekjærlighed  bredte 
sig  langt  ud  over  dens  snævre  Grænser  og  tillige  maatte 
udøve  en  gavnlig  Indflydelse  paa  Hedningerne. 

Urkristendommen  er  ofte  bleven  bragt  i  Forbindelse 
med  Essæismen.  Ligesom  Essæerne  vare  dens  første  Stiftere 
og  tidligste  Bekjendere  Mennesker  uden  Dannelse  og  »saa 
fulde  af  den  hellige  Aand,  som  om  de  vare  berusede  af  ung 
Vin.«  De  levede  for  det  hinsides  og  nedbrød  Lovens 
snævre  Skranker;  mange  Menigheder  søgte  at  indføre  kom- 
munistiske Institutioner,  og  kj ødelig  Lyst  var  noget  van- 
helligt; men  den  skilte  sig  fra  Essæismen  ved,  at  den  i 
Evangelierne  fandt  en  guddommelig  Sanktion  og  en  skreven 
Lov.  Forstanden  og  Lærdommen  vandt  derved  et  Terræn 
og  traadte  Lidt  efter  lidt  op  som  en  Modvægt  mod  Sværme- 
rierne. Desuden  havde  den  Forsoningslæren  og  Treenigheds- 
læren,  og  disse  ere  en  Gru  for  den  ægte  Semit.  Saa  for- 
stummede »Aanden«,  da  Dogmatiken  afstak  Grænserne  for 
den,  og  medens  nu  Kristendommen,  fast  grundet  paa  gud- 
dommelig Sanktion,    dialektisk    udviklet   blev  til  Stats-  og 

Verdensreligion,  trak  »Aandeu«,  der  ikke  lader  sig  binde, 
sig  tilbage  til  sin  tidligere  Hjemstavn,  Oaserne,  og  til  de 
»fattige«,  thi  dette  er  Betydningen  af  Ebion.  Ebioni- 
tismen  er  altsaa  et  Produkt  af  de  samme  konstante  Faktorer, 
som  Essæismen  er  fremgaaet  af,  og  den  fandt  ogsaa  et 
blivende  Hjem  i  de  samme  Egne.  Der  er  her  ikke  Grund 
til  at  gaa  videre  ind  paa  Ebioniternes  Lære,  kun  maa  man 
lægge  Mærke  til  deres  Aabeubaringstheori:  den  første  Profet 
var  Adam,  og  der  havde  ikke  været  Trang  til  andre,  naar  de 
Aabenbaringer,  han  havde  givet  sine  Børn,  ikke  i  Tidernes 
Løb  vare  blevne  forfalskede  af  det  onde  Væsen;  men  da 
dette  skete,  maatte  der  stadig  sendes  Menneskene  nye 
Aabenbaringer,  for  at  bringe  den  oprindelige  frem  igjen. 
Med  Hensyn  til  deres  Lære  om  Kristus,  da  adskille  Ori- 
genes  og  Evsebios  to  Slags  Ebioniter,  hvoraf  den  ene  ansaa 
ham  for  Marias  og  Josefs  Søn,  den  anden  for  født  af 
Jomfruen  ved  den  hellige  Aand,  saa  at  de  anerkjendte 
ham  som  et  overjordisk,  men  dog  ikke  guddommeligt  Væsen. 

Fra  Essæerne  udgik  en  Sekt,  der  under  Bønnen  ikke 
vendte  sig  mod  Templet  i  Jerusalem,  men  mod  den  op- 
gaaende  Sol  og  derfor  fik  Navnet  Sampsæer  af  sjams 
»Solen«.  Under  Kejser  Trajans  Regering  (98 — 117)  frem- 
traadte  blandt  dem  en  Profet,  der  af  Ephiphanios  kaldes 
Elxaj,  men  snarere  maa  opfattes  som  en  Reformator  end 
Stifter  af  en  ny  Sekt,  og  det  er  højst  rimeligt,  at  denne  og 
Lu  km  an  i  Kurånen  ere  den  samme  Person,  og  Lukmån 
har  været  hans  egentlige  Navn,  medens  Elxaj  er  et  Til- 
navn, han  har  faaet,  og  hvis  Betydning  synes  at  være  den 
skjulte  Kraft.  Hans  Tilhængere  anerkjende  én  Gud,  som 
de  dyrke  ved  Tvætninger,  og  vise  Vandet  som  Livets  Kilde 
stor  Ærefrygt,  ja  næsten  Tilbedelse,  Om  Kristus  siger 
Elxaj,  at  han  var  en  Kraft,  men  angiver  tillige  hans  Stør- 
relse: han  er  96  Mil  hej  og  24  Mil  bred;  den  hellige  Aand 
er  hans  Søster  og  lige  saa  stor. 

Blandt  jødiske    Sekter   nævner    Epiphanios    Hemero- 

baptisterne  eller  dem,  der  daglig  dobe  sig;  de  skulle 
staa  nærmest  ved  Faiisæerne,  men  dog  følge  Sadducæerne 
med  Hensyn  til  Opstaudelseslæren.  Denne  Sekt  er  rimelig- 
vis Begyndelsen  til  Sabierne,  thi  dette  Navn  betyder 
efter  en  arabisk  Forfatter  dem,  der  vaske  sig.  I 
Kurånen  nævnes  foruden  Hedningerne  kmi  de  fire  Re- 
ligioner: Jøder,  Kristne,  Sabiere  og  Magere.  Sabierne  om- 
tales to  Gange,  den  ene  Gang  faa  de  samme  Anerkjendelse, 
anden  Gang  rammer  dem  den  samme  Dadel  som  Jøder  og 
Kristne.  Sabiernes  Lære  fik  senere  en  stærk  Tilsætning  af 
persisk  Overtro,  de  tilbade  Englene  og  Stjærnerne  og  for- 
rettede deres  Bønner  Morgen,  Middag  og  Aften.  I  det 
sjette  Aarhundrede  synes  Navnet  at  omfatte  en  Mængde 
monotheistiske  Sekter,  der  havde  optaget  mere  eller  mindre 
fra  Jodedom  og  Kristendom.  Paa  Muhammads  Tid  findes  i 
Arabien  kun  to  af  disse  sabiske  Sekter:  Rakusier  og 
Hanifer.  Rakusierne  ere  nærmest  Ebioniter  med  sabiske 
Elementer,  som  Tilbedelsen  af  Johannes  Døberen,  og  nærme 
sig  Monofysiterne.  Haniferne  ere  nærmest  Essæere,  der 
have  mistet  næsten  alt  Kjendskab  til  Bibelen,  men  repræ- 
sentere det  reneste  Udtryk  for  den  semitiske  Aand.  Mellem 
Rakusierne  levede  Asketer,  sandsynligvis  Eneboere,  og  deres 
Lære  var  saa  nær  beslægtet  med  Kristendommen,  at  de 
arabiske  Forfattere  kalde  dem  Kristne.  Til  dem  hørte  vel 
Ko  SS  af  Stammen  Ijad,  der  efter  én  Beretning  skal  have 
været  Biskop  i  Nadjrån.  De  bedste  Forfattere  give  ham 
dog  ikke  nogen  gejstlig  Titel,  men  kalde  ham  håkim, 
Voldgiftsmand  eller  Dommer,  og  som  saadan  er  han  bleven 
til  et  Ordsprog  for  sin  Retfærdighed.  Han  skal  have 
været  den  første,  der  i  Makka  forkyndte  Guds  Enhed  og 
de  dødes  Opstandelse.  I  samme  Hensigt  besøgte  han 
Markedet  i  Ukåtz,  hvor  Muhammad  hørte  ham  forkynde 
denne  Lære.  Til  dette  Marked  droge  jo  PUegrimmene  efter 
at  have  forrettet  Ceremonierne  ved  Festen  i  Makka,  og 
det    var    derfor    et    meget    passende    Sted    for    Missions- 

prædikener;  Koss  skal  ogsaa  have  forstaaet  at  tale  i  sine 
Tilhøreres  Aand. 

Haniferne  vare  Muhammads  egentlige  Forlobere. 
Han  kalder  sig  selv  en  Hanif,  og  i  den  første  Periode  af 
hans  Profetvirksomhed  gjorde  han  ikke  meget  andet  end 
bekræfte  deres  Lære.  Navnet  Ipaa  denne  Sekt  forekommer 
12  Gange  i  Kurånen,  hvor  det  flere  Steder  er  klart,  at  det 
maa  være  et  fremmed  Ord.  Det  findes  i  Hebraisk  og  be- 
tyder Hedning;  men  paa  nogle  Steder  oversættes  det  ved 
»Hyklere«,  andre  ved  »ugudelig«;  det  synes  altsaa  at  be- 
tegne et  Menneske,  der  ikke  tror  paa  den  sande  Eeligion, 
og  enten  er  en  Fritænker  eller  en  anden  Religion  hengiven. 
Ogsaa  i  Syrisk  har  det  denne  Betydning;  Hedningene  blive 
kaldte  Hanif,  og  det  samme  gjælder  om  Julianus  Apostata. 
Det  var  altsaa  en  haanende  Benævnelse,  der  efter  al  Sand- 
synlighed er  bleven  givet  af  Jøder  og  Kristne,  men  optaget 
af  Tilhængerne  i  en  lidt  anden  afledet  Betydning,  hvorved 
de  ogsaa  lettere  vandt  Tilhængere  blandt  de  hedenske 
Arabere.  Vi  kjende  ikke  ret  meget  til  deres  Lære,  men 
det,  der  først  bliver  klart  om  dem,  er,  at  de  saakaldte 
Abrahams  Ruller  vare  deres  Bibel.  Ahmad-ben- Abdallah 
siger,  hvor  han  taler  om  dem:  »Der  har  i  det  hele  været 
124,000  Profeter,  af  hvilke  315  ere  blevne  sendte  med  et 
Budskab  og  have  forkyndt  en  Aabenbaring.« 

Om  de  saakaldte  abrahamitiske  Hanifer  have  vi  ikke 
andre  Beretninger  end  Kurånens.  Efter  de  fleste  Kurån- 
fortolkere  skal  Sur.  87  være  tagen  af  disse  Abrahams 
Ruller,  og  i  Sur.  53,  37—55  have  vi  en  Indholdsangivelse 
af  dem.  Hvorledes  det  hænger  sammen  med  disse  Ruller, 
er  ikke  godt  nu  at  oplyse;  kun  saa  meget  er  klart,  at  de 
have  været  et  Makværk  af  en  Mand,  der  ikke  har  været 
synderlig  stærk  i  Kronologien,  siden  han  lader  'Aditerne  og 
Tsamudæerne,  to  Stammer,  der  blomstrede  i  det  petræiske 
Arabien  paa  Geografen  Ptolemajos's  Tid  og  maaske  forst 
gik  til  Grunde  mellem    290   og  320  e.  K.,    blive  ødelagte 

før  Moses;  smlgn.  Kur.  14,  9,  hvor  Moses  siger:  »Have 
I  ikke  hert  om  dem,  der  vare  fer  eder,  om  Noahs  Folk, 
'Aditerne  og  Tsamudæerne?«  Disse  Ruller,  som  Muhammad 
først  benytter,  men  senere,  overbevist  om  deres  Fejlagtig- 
hed, fornægter,  maa  endog  efter  mange  Ting  at  dømme 
være  forfattede  ganske  kort  før  hans  Tid;  og  medens  han 
blot  fornægter  disse,  se  vi,  at  alle  andre  Tilhængere  af 
Hanifernes  Lære  lige  saa  let  falde  fra  den  nye  Religion: 
kun  én  dør  som  Hanif,  de  andre  gik  enten  over  til  Kristen- 
dommen, eller  bleve  Rationalister,  eller  sluttede  sig  til 
Muhammad.  Deraf  fremgaar,  at  denne  Lære  maa  være 
bleven  forkyndt  med  stor  Iver  og  tillige  have  fundet  en 
temmelig  stor  Del  Tilhængere;  men  Bedraget  med  det  nye 
Skrift  blev  snart  opdaget,  inden  den  kunde  slaa  Rødder. 
Hos  de  arabiske  Forfattere  finde  vi  flere  Mænd  nævnede 
som  Hanifer;  men  om  dette  skal  forstaas,  som  de  hørte  til 
denne  Sekt,  kunde  for  fleres  Vedkommende  være  lidt  tvivl- 
somt ;  det  ser  tvært  imod  snarere  ud  til,  at  de,  misforstaaende 
Benævnelsen  og  opfattende  den  i  Lighed  med,  hvad  flere 
Kurånfortolkere  have  gjort,  i  det  de  forklare  det  som  et 
Adjektiv  i  Betydningen  »rensende«  o:  den,  der  ikke  tilbeder 
noget  Væsen  ved  Siden  af  Gud  og  ikke  paakalder  noget 
saadant  om  Hjælp  eller  Forbon,  have  brugt  det  om  enhver 
Forløber  for  Muhammad.  Den  virksomste  og  mest  ud- 
mærkede blandt  disse  Hanifer  var  Umajja-ben- Abu-s- 
Salt,  født  i  Thajjif  2  Dagsrejser  syd  for  Makka.  Han  var 
et  udmærket  originalt  Hoved  og  ligesom  hans  Fader  be- 
kjendt  som  Digter.  Skjønt  han  blev  fordømt  af  Muhammad, 
blev  han  dog  af  dennes  Tilhængere  anset  for  en  af  Arabiens 
bedste  Digtere  og  overgik  ganske  vist  de  samtidige  Digtere 
i  Hidjås.  Hans  Digte,  af  hvilke  vi  kun  have  nogle  faa 
Brudstykker  tilbage,  skulle  mest  have  drejet  sig  om 
religiøse  Gjenstande,  og  der  findes  deri  Hentydninger  til 
den  bibelske  Historie.  Endnu  624  forfattede  han  Spotte- 
digte  over  Muhammad,    hvem   han    aldrig  anerkjendte  som 

Profet;  han  kan  altsaa  ikke  have  været  meget  ældre  end 
denne,  der  den  Gang  var  55  Aar.  Naar  man  véd ,  hvilken 
Betydning  Digte  kunne  have  for  Araberne,  er  det  klart,  at 
Umajjas  Digte ,  der  trods  Profetens  Forbud  forplantede  sig 
og  længe  levede  i  Folkets  Mund,  maa  have  udøvet  en  ube- 
regnelig Indflydelse.  —  Den,  der  i  Makka  først  bringer 
Hanifernes  Lære  frem,  er  Zajd-ben-'Amr.  Det  er  sandsyn- 
ligt, at  han  har  foretaget  sig  flere  Rejser  og  gjort  Bekj endt- 
skab  med  skriftlærde,  maaske  var  han  endog  Deist,  inden 
Haniflæren  blev  forkyndt  i  Makka;  men  det  er  ikke  rigtigt, 
naar  der  fortælles ,  at  han  blev  myrdet  paa  Hjemvejen  til 
Makka;  han  kom  tvært  imod  tilbage  til  sin  Fædreneby, 
levede  forvist  for  sin  Tros  Skyld  paa  Bjærget  Hirå,  døde 
der  som  Hanif  og  blev  begravet  ved  dets  Fod.  Muhammad 
erkj endte  ham  aabent  som  sin  Forløber.  —  Blandt  Zajds 
Venner  nævnes'Utsmån-ben-Huvrajrits.  Forjagen  fra 
Makka  søgte  han  til  det  græske  Rige,  hvor  han  for  at  faa 
Støtte  hos  Regeringen  gik  over  til  Kristendommen.  Kejseren 
udnævnte  ham  til  Konge  i  Makka  og  sendte  et  Bekræftelses- 
brev  til  Kurajsjiterne.  Han  var  god  og  meget  nedladende 
mod  Makkanerne,  men  truede  dem  med,  at  Kejseren  vilde 
tilintetgjøre  deres  Handel,  naar  de  ikke  underkastede  sig  ham. 
Nødtvungne  anerkjendte  de  ham  derfor  som  deres  Hersker; 
men  snart  efter  rejste  de  sig  mod  ham,  og  han  blev  nødt 
til  at  flygte.  Han  begav  sig  til  den  græske  Kejser  og  for- 
talte ham,  hvad  der  var  hændet.  Denne  sendte  da  Be- 
faling til  'Amr,  Konge  i  det  petræiske  Arabien,  at  han 
skulde  fængsle  alle  de  Kjobmænd  fra  Makka,  som  'Utsmåu 
betegnede  ham.  Denne  Befaling  blev  udført,  men  'Utsmån 
døde  af  Gift  i  det  petræiske  Arabien.  Kun  kort  Tid  varede 
hans  Herredømme  som  Sjajkh  i  Makka;  Muhammad  maa 
paa  den  Tid  have  været  en  Mand,  thi  Formanden  for 
Oprøret  mod  'Utsraån  var  ogsaa  en  af  Islams  ivrigste  Mod- 
standere; hans  Herredømme  er  da  vel  at  sætte  kort  efter 
Kejser  Heraklios's  Regeringstiltrædelse  610.    Man  ser  i  alle 

Tilfælde  af  denne  Begivenhed,  hvor  stor  Uro  ogsaa  i  poli- 
tisk Henseende  Haniflæren  foraarsagede  i  Makka,  og  man 
kan  ikke  fortænke  Kurajsjiterne  i,  at  de  alene  af  den  Grund 
forfulgte  Zajd  og  senere  Muhammad. 

Blandt  disse  Forløbere  stod  vel  ingen  Muhammad 
nærmere  end  Waraka-ben-Nawfal,  thi  han  var  Søskende- 
barn til  dennes  Kone  Khadidja,  og  tillige  vare  de  Naboer, 
da  Muhammad  levede  i  sin  Kones  Hus.  Denne  Mands 
Historie  er  bleven  meget  forvansket,  og  aabenbart  i  en  be- 
stemt Hensigt.  Det  paastaas  sædvanlig,  at  da  Muhammad 
fik  den  første  Aabenbaring,  forudsagde  Waraka  ham,  at  han 
var  udvalgt  til  Profet,  og  at  han  døde  som  Kristen,  da  han 
ikke  oplevede,  at  Muhammad  begyndte  at  prædike.  Sand- 
heden er  rimeligvis  den,  at  Waraka,  da  Muhammad  op- 
traadte,  endnu  var  Hanif  og  troede,  at  Guds  Aand  talte  ud 
af  ham,  og  saa  længe  Muhammad  holdt  fast  ved  Hanif- 
læren, troede  han  paa  ham;  men  dennes  Fornægtelse  i 
Aaret  616  af  hans  helligste  Overbevisning  bevægede  ham 
til  at  afsværge  Haniflæren  og  anse  Muhammad  for  en  Be- 
drager, og  da  der  ikke  længe  efter  kom  Kristne  af  for- 
skjellige  Sekter  til  Makka,  lod  han  sig  optage  i  den 
orthodoxe  Kirke  og  døde  som  Kristen.  Dette  Frafald  af  en 
af  de  forste  troende  og  en  af  Profetens  Slægtninge  var 
meget  lidt  opbyggeligt  for  dennes  Tilhængere;  derfor  have 
de  ogsaa  meget  tidlig  gjort  sig  Umage  for  at  udslette  alle 
Erindringer  om  Haniflæren,  og  derved  er  Warakas  Historie 
bleven  saa  fordrejet. 

Det  her  fremsatte  vil  jo  let  gjøre  det  klart,  at  Mu- 
hammad i  mange  Henseender  forefandt  en  vel  bearbejdet 
Jordbund,  der  var  let  modtagelig  for  en  Profets  Ord,  naar 
da  denne  forstod  at  afpasse  sin  Lære  saaledes,  at  den  ikke 
brod  alt  for  meget  med  det  gamle  og  stred  mod  den  semi- 
tiske x\and:  thi  det  maa  man  vel  erindre,  at  Araberne  ere  et 
meget  konservativt  Folk. 

11* 

Uagtet  Dalen  omkring  Makka  fra  temmelig  tidlige 
Tider  synes  at  have  været  Samlingsplads  for  flere  omboende 
Stammer,  er  Byen  selv  dog  først  bleven  bygget  i  det  5te 
Aarh.  e.  Kr.  og  efter  Sagnet  paa  Foranledning  afKussaj, 
en  Efterkommer  af  Fihr  Kurajsj,  Kurajsjiternes  Stam- 
fader, der  fik  Stammen  Khuza'a  til  at  flytte  der  hen  og 
sin  egen  Slægt  til  at  opbygge  Byen  Makka  omkring  den 
gamle  Helligdom,  Ka'ba.  Den  samme  Kussaj  skulde  i  sin 
Person  have  forenet  flere  ansete  Bestillinger  ved  Hellig- 
dommen og  efterladt  disse  til  forskjellige  Grene  af  sine 
Efterkommere.  Han  efterlod  sig  fire  Sønner,  af  hvilke  den 
yngste  'Abd-Manåf  ogsaa  havde  fire  Sønner.  Den  tredje 
af  disse  Håsjim  havde  Sønnen  Sjajba,  mere  bekjendt 
under  Navnet  "  Abd-al-Mutthalib.  Denne  havde  de  to 
Bestillinger,  der  kaldes  rifåda,  at  uddele  milde  Gaver  til 
fattige  Pilegrimme,  og  sikåja,  at  uddele  Vand  af  Brønden 
Zamzam.  Jeg  skal  her  ikke  komme  videre  ind  paa  Sagnet 
om  Ofringen  af  en  af  hans  12  Sønner,  hvor  Loddet  skulde 
have  truffet  den  mest   elskede  'Abd-Allah,    der    senere 

A 

ægtede  Amina.  I  Makka  var  ingen  egentlig  Regering: 
enhver  Familie  maatte  beskytte  sig  selv  og  for  at  styrke 
sig  leve  i  venskabelig  Forstaaelse  med  andre  Fami- 
lier; men  under  saadanne  Forhold  kommer  altid  enkelte 
Familier  til  stor  Ære  og  Anseelse.  Dette  var  ogsaa  Til- 
fældet i  Makka,  og  de  fremragende  Personligheder  dér 
sammenfattes  i  Kurånen  under  Benævnelsen  malå,  Aristo- 
kratiet, eller  undertiden  mutrafiin,  de  velhavende.  Jo 
mægtigere  en  Familie  var,  desto  hellere  sluttede  fremmede 
sig  som  forbundne,  halif,  til  den;  Mængden  af  forbundne 
er  derfor  det  sikreste  Tegn  paa  en  Families  Magt  og  Ind- 
flydelse. Et  andet  Tegn  derpaa  er  dens  Klienter  eller  fri- 
givne, mawlå;  rige  Folk  kjøbte  Slaver  og  gav  dem  efter 
nogen    Tids    Forløb    Friheden,    hvorved    de    bleve    deres 

Klienter,  og  hvorved  de  forhøjede  deres  vaabenfore  Folks 
Antal.  Blandt  disse  Familier  indtage  Kurajsjiterne  en 
vigtig  Plads,  dog  ikke  den  Gren,  hvortil  Muhammad  hørte ; 
der  er  næppe  nogen  kurajsjitisk  Familie,  der  har  færre  for- 
bundne og  Klienter  end  Håsjims;  vi  finde  heller  ikke  et 
eneste  Navn  paa  forbundne  eller  frigivne  Slaver,  der  have 
tilhørt  Familiens  Stamfader,  og  netop  denne  Omstændighed 
vækker  Formodning  om,  at  Håsjimiterae  bestandig  have 
spillet  en  temmelig  ubetydelig  Rolle  i  Makka.  Hertil 
kommer  endnu,  at  da  Muhammad  optraadte  som  Profet, 
forundrede  Makkanerne  sig  over.  at  Allah  havde  valgt  et 
ubetydeligt  Menneske  og  ikke  en  mægtig  Aand  til  sit 
Sendebud.  *) 

I  Efteraaret  570  havde  'Abd-al-Mutthalibs  Son '  Abd-Allah 
med  en  makkansk  Karavane  i  Handelsanliggender  begivet  sig 
til  den  syriske  By  Ghazza.  Paa  Tilbagevejen  blev  han  syg 
og  maatte  blive  tilbage  i  Jatsrib,  medens  de  andre  droge 
hjem.  Hans  gamle  Fader  sendte  ved  Efterretningen  herom 
sin  ældste  Søn  Hårits  der  hen  for  at  hjælpe  ham ;  men  ved 
hans  Ankomst  var 'Abd- Allah  allerede  død  efter  en  Maaneds 
Sygdom  i  en  Alder  af  25  Aar  og  begraven  i  Xåbighas 
Gaardsrum.  Kort  efter  Faderens  Død  fødte,  efter  de  paa- 
lideligste  Beretninger,  Amina  Sønnen  Muhammad. 

Syv  Dage  efter  et  Barns  Fødsel  fejredes  hos  Araberne 
den  saakaldte  'akiba,  hvortil  Familiens  Venner  bleve 
indbudne;  ved  denne  Lejlighed  blev  Barnets  Haar  klippet, 
og  det  fik  Navn,  hvorpaa  Ceremonien  endte  med  etGjæste- 
bud.  'Abd-al-Mutthalib  slagtede  til  denne  Fest  en  Vædder 
(atter  et  Bevis  paa  Familiens  ringe  Formue)  og  i  Følge  en 
Drøm,  hvori  han  havde  faaet  Befaling  til  at  kalde  sin 
Sønnesøn  Muhammad,  gav  han  ham  dette  Navn.    Muhamraads 


*)  Kur.  43,  30:  Hvis  Kurånen  blot  var  bleven  aabenbaret  til  en 
anset  Mand  i  de  to  Byer  (o :  Makka  og  Medina;  vilde  vi  have 
troet  paa  den. 

Fødselsdag  vides  ikke,  han  selv  har  formodentlig  heller 
ikke  kjendt  den;  naar  den  sættes  til  20de  April  571  er 
denne  Angivelse  kun  en  konventionel,  der  kan  være  lige  saa 
rigtig  som  de  andre,*)  og  som  blev  almindelig  antagen  i 
den  første  Halvdel  af  1ste  Aarh.  e.  H.;  af  Misforstaaelser, 
maaske  ogsaa  ved  Sammenstilling  af  andre  Data  og  Be- 
regninger fremkom  senere  mange  andre  Angivelser.  Imid- 
lertid er  det  nu  et  Spørgsmaal,  om  han  virkelig  fra  Barn 
af  har  haft  Navnet  Muhammad.  En  Tradition  hos  Halabij 
lyder  saaledes:  »  Abd-al-Mutthalib,  Profetens  Bedstefader, 
havde  tre  Aar  før  dennes  Fødsel  mistet  en  niaarig  Søn  ved  Navn 
Kutsam.  Oldingen  var  meget  bedrøvet  over  sit  Tab  og  gav 
nu  sin  Sønnesøn  Navnet  Kutsam.  Da  nu  senere  Barnets 
Moder,  Amina,  fortalte,  at  Herrens  Engel  i  en  Drøm  havde 
givet  hende  Befaling  til  at  kalde  ham  Muhammad,  for- 
andrede han  hans  Navn  til  Muhammad.«  Dette  er  vistnok 
en  ganske  enkeltstaaende  Efterretning;  men  den  strider  saa 
meget  imod  Legendens  Aand,  at  der  ingen  Grund  var  til  at 
opdigte  den.  Hvis  nu  Profeten  virkelig  oprindelig  har 
heddet  Kutsam,  er  det  meget  tvivlsomt,  om  det  er  Bedste- 
faderen, der  har  ombyltet  hans  Navn;  tvært  imod  synes 
flere  Traditioner  at  godtgjøre,  at  det  er  Profeten  selv,  der 
har  antaget  Navnet  Muhammad  og  det  endda  først  efter  eller 
ganske  kort  før  Flugten  til  Madina.  Flere  af  sine  Tilhængeres 
Navne,  der  vare  optagne  efter  hedenske  Guder,  forandrede 
han  siden  og  da  sædvanlig  til' Abd-Allah ;  han  synes  ogsaa 
en  Tidlang  at  have  valgt  denne  Benævnelse  for  sig  selv  **), 
og  Grunden  til,  at  han  antager  dette  Navn,  der  i  Arabisk 
betyder  »den  lovpriste«,  i  de  andre  semitiske  Dialekter 


*)   Caussin   de  Perceval,  I,  Pag.  268—283  angiver  29de  Avgust 
570,  i  det  han  tager  Hensyn  til  en  særegen  Indskudsmaaned, 
den  saakaldte  Nas  i. 
**)   Kur.  72,  19,    der   er  aabenbaret  619,   kalder  han  sig  nemlig 
'Abd-Allah. 

>den  forventede«,  er  ikke  vanskelig  at  se.  Ligesom  han 
ved  Benævnelsen  Ah  mad  vil  identificere  sig  med  Tals- 
manden. Kristus  lover  at  sende,*)  saaledes  vil  han  ved 
Navnet  Muhammad  identificere  sig  med  Jødernes  Messias,  **) 
og  hertil  maa  endnu  bemærkes,  at  Navnet  Muhammad  i 
Kurånen  kun  forekommer  i  de  Afsnit,  der  ere  aabenbarede 
i  Madina;  og  at  han  vilde  paatvinge  sig  den  jodiske  Be- 
folkning i  denne  By  som  Messias,  fremgaar  tydelig  af  Ku- 
rånen og  Traditionen. 

Ved  hans  Fedsel  var  hans  Moder  svag  og  sygelig  og, 
som  sagt,  hans  Familie  langt  fra  velhavende,  om  ikke 
fattig.  Hans  Fader  efterlod  sig  5  Kameler,  nogle  Faar  og 
en  Slavinde;  det  vilde  altsaa  omtrent  svare  til  en  Værdi  af 
1500  Kr.  De  muslimiske  Biografer  sige,  at  han  nedstam- 
mede fra  den  ædleste  Slægt  i  den  ædleste  Nation,  og  flere 
evropæiske  Forfattere  have  endog  gjort  ham  til  en  Slags 
Fyrsteson.  Dette  er  ingenlunde  Tilfældet.  Han  var  fri- 
baaren,  og  hans  Familie,  der  ernærede  sig  ved  Karavane- 
handel, havde  vel  vigtige  Forbindelser  i  Makka  og  nogen 
Anseelse,  da  den  besad  Brenden  Zamzam;  men  det  var 
ogsaa  alt.  Oldefaderen  Håsjim  siges  rigtignok  at  have 
været  en  driftig  Kjøbmand  og  den  indflydelsesrigeste  Mand 
i  Makka;  men  Håsjim  hører  til  den  forhistoriske  Tid,  og 
de  Efterretninger,  vi  have  om  ham,  ere  først  nedskrevne, 
da  hans  Efterkommere  vare  komne  paa  Tronen  i  Baghdad, 
og  ere  derfor  i  høj  Grad  tvivlsomme.  Hans  Moders  Familie 
indtog  heller  ikke  nogen  højere  Stilling  i  Makka  end 
Håsjimiterne.  Hverken  hun  eller  'Abd-AUah  havde  været 
gifte  før,  og  Muhammad  var  deres  eneste  Barn,  saa  beller 
ikke  paa  denne  Maade  kunde  Familiens  Anseelse,  som  ellers 
oftere,  være  bleven  forøget.  Amina  skal  selv  have  fortalt, 
at  hendes  Svangerskab  var  saa  let,    at  hun  slet  ikke  vidste 


*)   Joh.  15,  23—27. 
**)   Sralgn.  Haggaj  2,  8  og  maaske  Daniel  11,  37. 

deraf,  og  først  erfarede  det  ved,  at  hun  i  halv  vaagen,  halv 
sovende  Tilstand  havde  et  Syn,  der  sagde  til  hende,  at  hun 
bar  sit  Folks  Herre  og  Profet  under  sit  Hjærte.  Kort  for 
Barnets  Fødsel  saae  hun  igjen  det  samme  Syn,  der  bod 
hende  sige:  »Jeg  anbefaler  mit  Livs  Frugt  til  den  eneste, 
den  evige,  til  Beskyttelse  mod  Avindsmænd.«  Hun  fik  der- 
efter af  sine  Veninder  det  Raad  at  binde  et  Stykke  Jærn 
ved  Armene  og  om  Halsen,  hvad  hun  ogsaa  gjorde,  men 
efter  nogle  Dages  Forlob  fandt  hun  dem  afbrudte.  Det  var 
ikke  umuligt,  at  der  kunde  skjule  sig  noget  historisk  under 
den  legendeagtige  Beretning.  Amina  var  sygelig  og  svage- 
lig, derom  er  ingen  Tvivl;  Mandens  Død  og  Haabet  om  i 
i  Sønnen  at  faa  Glæde  og  Beskyttelse  i  Faderens  Sted 
maatte  frembringe  en  stadig  Spænding,  og,  hvad  hun  ikke 
har  været  det  før,  saa  gjøre  hende  i  høj  Grad  nervøs. 
Hendes  Tilstand  kunde  vel  nok  indvirke  en  hel  Del  paa 
Barnets,  og  deri  ligger  maaske  Forklaringen  af  den  Ulig- 
hed i  legemlige  og  sjælelige  Tilstande,  der  fandtes  hos 
Muhammad. 

Moderen  var  for  svag  til  selv  at  amme  Barnet;  efter 
den  sædvanlige  Beretning  skal  hun  have  gjort  det  i  nogle 
Dage  eller  7  Maaneder,  derefter  ammede  hans  Farbroder 
Abu-Lahabs  Slavinde  ham.  Senere  skal  han  være  bleven 
overgivet  til  en  Kone  af  Stammen  Sa'd,  der  tog  ham  med 
sig  i  Ørkenen,  hvor  han  tilbragte  2  eller  5  Aar.  Det  er 
imidlertid  temmelig  rimeligt,  at  dette  sidste  er  en  Legende. 
I  Traditionerne*)  have  vi  to  Legender  for  os,  der  maa 
betragtes  hver  for  sig,  og  da  først  Beretningen  om  Profetens 
rensede  Hjærte.  I  Begyndelsen  af  hans  Sendelse  tilstod 
Muhammad  selv,  at  han  havde  været  i  Vildfarelse,  men 
paastaar,  at  Gud  har  aabnet  hans  Hjærte;**)    dette  billed- 


*)   Se  alle   de  herhen  hørende  Traditioner  Sprenger   a.  S.  I 

162  ff. 
**)   Kur.  93,  7  og  94,  1. 

lige  Udtryk  har  givet  Anledning  til  Legenden.  Med  Hensyn 
til  det  vidunderlige  i  denne  stemme  Traditionerne  saa 
temmelig  overens,  men  afvige  i  Tids-  og  Stedsbestemmelser. 
Muhammad  fortalte  engang,  at  han  havde  gjort  en  Rejse 
til  den  7de  Himmel  og  der  set  Gud.  I  den  ældste  Tradi- 
tion*) er  Hjærtets  Renselse  Forberedelse  til  denne  Rejse. 
Åndre  Traditionist^r  syntes  det  mere  passende,  at  han  blev 
renset,  inden  han  blev  kaldet  til  Profet,  og  den  blev  derfor 
henlagt  til  en  tidligere  Tid,  og  da  man  syntes,  det  var 
utænkeligt,  at  Profeten  nogen  Sinde  havde  været  i  Vild- 
farelse, flyttedes  den  længere  og  længere  tilbage,  først  til 
hans  20de,  saa  til  hans  Ilte  Aar  og  endelig  til  hans  Barn- 
dom. Disse  Legender  vare  en  Tid  nok  for  de  troende,  men 
da  de  senere  kom  i  daglig  Berøring  med  deres  kristne 
Undersaatter,  og  Muhammad  i  en  noget  forandret  Form 
havde  anevkjendt  Dogmet,  at  Jesus  og  hans  Moder  vare  fri 
for  Arvesynden,  kunde  de  ikke  finde  sig  i,  at  Kristus  skulde 
have  dette  Fortrin  for  deres  egen  Profet.  Man  efterlignede 
derfor  Gnostikerne  og  Ebioniterne  og  paastod,  at  Mu- 
hammads  Sjæl  var  skabt  for  Adam  og  skabt  ren  for  Synd; 
men  da  man  i  en  Religion  i  Regelen  ikke  kan  faa  for  meget 
af  Undere,  lod  man  de  forskjellige  Opfattelser  af  Legenden 
om  Hjærtets  Renselse  blive  staaende  ved  Siden  af  det  nye 
Dogme.  —  Med  Hensyn  til  Opholdet  i  Ørkenen  hos 
Stammen  Sa'd  maa  man  lægge  Mærke  til,  at  Khaliferne  af 
Huset  Ummajjah  vare  Repræsentanter  for  Bedawinerne,  og  at 
kun  den,  der  var  opdragen  i  Ørkenen,  havde  noget  Værd, 
den  kvindagtige  Stadbeboer  blev  foragtet.  Under  dem  blev 
det  derfor  Skik  at  sende  Børnene  ud  i  Ørkenen  for  at  op- 
ammes  af  en  Bedawinkone  og  blive  hærdede  ved  Ørken- 
livet. Det  er  saa  temmelig  sikkert,  at  de  velhavende 
Makkanerinder  ikke  selv  ammede  deres  Børn,   nu  om  Dage 


*)  Sprenger  I,  168  Nr.  9. 

sende  de  dem  ud  paa  Landet  og  lade  dem  opamme  dér,  og 
det  er  derfor  ikke  umuligt,  at  det  allerede  kunde  have 
været  Skik  før  Muhammad.  Der  var  imidlertid  ikke  den 
Gang  de  samme  Grunde  til  Stede  som  nu.  Makkas  Klima 
og  Luft  ere  aldeles  ikke  usunde,  og  vi  se,  at  da  Mu- 
hammads  Ledsagere  flyttede  til  Madina,  bleve  mange  af  dem 
syge,  fordi  de  vare  vante  til  en  bedre  Luft;  Befolkningen 
var  den  Gang  heller  ikke  saa  blandet  eller  svækket  som 
nu;  tvært  imod  hovmodede  Bybeboerne  sig  paa  Muhammads 
Tid  en  Del  over  Ørkenbeboerne,  og  selv  disse  indrømmede 
dem  en  vis  Overlegenhed.  Hvad  endelig  Sproget  angik, 
som  bevægede  Ummajjaderne  til  at  sende  Børnene  ud  i 
Ørkenen,  kunde  det  ikke  være  nogen  Grund  for  Makka- 
nerne;  deres  Sprog  var  rent,  og  de  satte  det  lige  saa  højt 
som  Ørkenbeboernes.  Hvad  der  navnlig  bringer  mig  til  at 
betvivle  disse  Traditioner,  er,  at  de  indeholde  en  Mængde 
forskjellige  Bestanddele,  der  tidligere  hver  for  sig  ere  blevne 
udarbejdede,  f.  Ex.  den  skyggende  Sky,  Aminas  Drøm,  hvori 
hun  ser  Busrås  Paladser,  Sandsigeren,  der  vil  dræbe  Pro- 
feten o.  m.  a.  Dertil  kommer  Uoverensstemmelserne  med 
Hensyn  til  Ammens  Navn  og  flere  andre  Uoverensstem- 
melser, og  saa  endelig  det,  at  de  alle  ere  fra  en  temmelig 
sen  Tid. 

Da  Muhammad  var  6  Aar  gammel ,  rejste  hans  Moder 
med  ham  og  sin  Slavinde  til  Jatsrib  og  tog  sit  Ophold  hos 
Nåbigha,  i  hvis  Gaard  hendes  Mand  var  begraven.  Efter 
en  Maaneds  Forløb  vendte  hun  tilbage,  men  kom  ikke 
længere  end  til  Abwå,  hvor  hun  døde  og  blev  begraven, 
medens  Slavinden  førte  Drengen  og  de  to  Kameler 
tilbage  til  Makka.  Da  Muhammad  i  Marts  628  gjorde 
Pilegrimsrejsen,  lod  han  sin  Moders  Gravhøj  fornye  og  græd 
paa  den.  Han  blev  nu  efter  Moderens  Dod  optagen  i 
Huset  hos  sin  SOaarige  Bedstefader,  der  elskede  ham  ømt 
og  foretrak  ham  for  sine  egne  Børn.    Denne  døde  imidlertid 

2  Aar  efter,  men  anbefalede  paa  sit  Dødsleje  den  Saarige 
Muhammad  til  sin  Son  Abti-Thålib,  der  imidlertid  var  saa 
fattig,  at  han  ikke  var  i  Stand  til  at  ernære  sin  egen  Fa- 
milie (2  Koner  og  10  Børn),  men  han  var  en  ædel  og 
ridderlig  Karakter,  der,  uagtet  han  ikke  troede  paa  Mu- 
hammad, dog  beskyttede  ham  til  sin  Død. 

Den  ringe  Arv,  Muhammad  havde  faaet  efter  sin  Fader, 
kunde  ikke  vare  ret  længe;  han  var  derfor  i  sin  tidligste 
Ungdom  nødt  til  at  tjene  sit  Brød  som  Hyrde  og  vogtede 
Makkanernes  Faar  og  Geder.  Dette  regne  Araberne  for  en 
meget  foragtelig  Beskæftigelse,  hvormed  kun  Kvinder  og 
Trælle  befatte  sig.  Den  Løn,  han  fik  derfor,  var  meget 
ringe,  efter  en  Tradition  1  Kiråth  (2  Øre)  for  Stykket. 
For  at  tjene  lidt  mere  indsamlede  han  de  spiselige  Frugter 
af  Cissustræet.  Det  er  vistnok  i  Erindringen  om  denne 
trange  Barndom  og  Ungdom,  at  Muhammad  siger  i  Kur. 
93,  6:  »Var  du  ikke  en  faderløs,  og  har  han  ikke  modtaget 
dig  (eller:  taget  sig  af  dig)«.  For  øvrigt  forstod  han  senere 
meget  godt  at  benytte  denne  Uugdomsbeskæftigelse,  i  det 
han,  hentydende  til  Moses  og  David,  senere  plejede  at  sige: 
>Gud  har  endnu  aldrig  udvalgt  en  Mand  til  Profet,  der  ikke 
havde  vogtet  Faar.« 

Biograferne  have  været  en  Del  i  Forlegenhed  med  at 
udfylde  Muhammads  Liv  til  hans  24de  Aar  og  omtale  ind- 
til den  Tid  kun  to  Begivenheder,  den  ene  en  Krig  mellem 
Kinånastammerne,  hvortil  Kurajsjiterne  høre,  og  Kajs- 
stammerne,  i  hvis  Spidse  Indbyggerne  i  Thåjjif  stode.  Hvis 
han  har  været  med  i  denne  Krig,  har  hans  Bestilling  kun 
været  at  række  sin  Farbroder  Pile.  Den  anden  er  et  For- 
bund, der  blev  stiftet  af  flere  ridderlige  Mænd  i  Makka  for 
at  beskytte  rejsende  og  fremmede,  der  kom  til  Byen,  mod 
at  blive  bedragne  eller  mishandlede;  dette  Forbund  skal 
Muhammad  have  været  Deltager  i  og  senere  have  rost  sig 
deraf;    men  da  han  den  Gang  kun  kan  have  været  14  Aar 

gammel,  kan  han  i  alle  Tilfælde  ikke  have  haft  nogen  Be- 
tydning for  det.*) 

Indbyggerne  i  Makka  vare  væsentlig  henviste  til  at 
leve  af  Karavanehandel,  og  Muhammads  Fader  og  Farbrødre 
dreve  ogsaa  dette  Erhverv.  Der  fortælles,  at  de  toge  ham 
med  paa  deres  Handelsrejser,  og  skjønt  Beretningerne  derom 
ikke  ere  meget  paalidelige,  er  der  dog  Sandsynlighed  derfor. 
Men  han  besad  ikke  Formue  nok  til  selv  at  begynde  en 
saadan  Forretning,  og  Abu-Thålib  var  for  fattig  til  at 
kunne  understøtte  ham.  Der  levede  ved  den  Tid  i  Makka 
en  ærbar  og  velhavende  Enke,  Khadidja,  der  fortsatte  sin 
afdøde  Mands  Handel.  Hos  hende  kom  Muhammad  i 
Tjeneste,  da  han  var  24  Aar  gammel,  og  i  hendes  Ærende 
gjorde  han  en  eller  flere  Handelsrejser.  Saaledes  besøgte 
han  for  hende  Markedet  i  Stik-Hubåsja,  sydvest  for  Makka 
ved  det  røde  Hav,  hvor  der  blev  solgt  Slaver  og  andre 
Varer  fra  Habesj.  Han  drog  ogsaa  til  det  store  Læder- 
marked i  Djurasj,  syd  for  Makka,  og  maaske  ogsaa  til 
Busrå,  Hovedstaden  i  det  frugtbare  Hawrån,  hvor  fra  allerede 
Oldefaderen  Håsjim  skal  have  bragt  Korn  til  Makka.  Han 
var  dog  ikke  regelmæssig  i  Khadidjas  Tjeneste,  men  blev 
blot  lejet  til  Rejserne,  og  skal  saaledes  for  Rejsen  til 
Busrå  have  faaet  en  ung  Kamel  (omtr.  150  Kr.);  det  synes 
end  videre,  at  i  det  mindste  paa  den  første  Rejse  var  ikke 
han,  men  en  Slægtning  af  Khadidja  Forretningsføreren,  han 
har  maaske  endog  kun  været  med  som  Kameldriver. 

Khadidja  var  ikke  mere  ung,  hun  havde  naaet  en 
Alder  af  38  eller  89  Aar  (40  Maaneaar),  men  følte  sig 
endnu  ikke  for  gammel  til  at  elske,  og  hvad  der  manglede 
hende  i  Ungdom,  erstattedes  ved  hendes  Rigdom.  Mu- 
hammad synes  at  have  været  en  ganske  indtagende  ung 
Mand,  men  saa  fattig,   at  han,   skjønt  han  efter   arabiske 


*)   Caussin  de  Perceval  henlægger  dette  Forbund  til  Muhammads 
24de  Aar,  s.  a.  S.  I,  332-335. 

Begreber  allerede  længe  havde  været  Mand,  ikke  kunde 
tænke  paa  at  gifte  sig.  Efter  Traditionerne  maatte  Gud 
derfor  ogsaa  først  gjøre  nogle  Mirakler  for  at  vække 
Khadidjas  Kjærlighed.  Der  var  i  alle  Tilfælde  én  Hindring 
for  Ægteskabet,  og  det  var  hendes  Fader  Khuwajlid. 
Dog  en  Kvinde  skal  nok  finde  paa  Eaad  lige  saa  vel  i 
Arabien  som  i  Danmark.  Hun  fik  den  gamle  Fader  be- 
ruset, aflokkede  ham  hans  Samtykke,  og  da  alt  forud  var 
ordnet  til  Brylluppet,  var  hun  Muhammads  Hustru,  inden 
den  gamle  fik  sovet  Rusen  ud.  Da  han  blev  ædru,  var 
han  naturligvis  rasende  over  det  skete  og  gjorde  Datteren 
de  heftigste  Bebrejdelser;  hans  Familie,  Asaditeme,  grebe 
endog  til  Vaaben  for  at  hævne  Skandalen ;  men  Muhammads 
Slægtninge  ilede  ogsaa  bevæbnede  til,  saa  blev  Striden 
bilagt,  og  Muhammad  beholdt  sin  Khadidja.  Fra  hendes 
Side  var  det  et  Ægteskab  af  Kjærlighed  og  Agtelse,  og 
det  vedblev  saaledes  til  hendes  Død.  Han  gjengjældte 
hendes  Følelser  og,  saa  længe  hun  levede,  ægtede  han  ikke 
nogen  anden;  længe  efter  hendes  Død  plejede  han  at  for- 
tælle om  hendes  Dyder,  og  som  'Alsja  sagde,  opstillede 
han  altid  den  gamle  tandløse  Kælling  som  et  Mønster 
paa  Kvinder.  Der  er  ingen  Tvivl  om,  at  hun  stod  langt 
over  sine  Landsmaudinder  i  aandelig  Begavelse  og 
Dannelse;  hun  skal  euåog  have  kunnet  læse  og  have  læst 
noget  af  »Evangeliet«,  hvilket  sidste  dog  maaske  turde 
være  tvivlsomt.  Hun  var  imidlertid  klog  nok  til  ved  sit 
Ægteskab  at  beholde  sin  Formue  under  sin  egen  Styrelse 
og  kun  give  Muhammad  saa  meget,  som  hun  syntes.  Hun 
havde  været  gift  to  Gange  før  og  var  ganske  vist  skilt  fra 
sin  første  Mand,  og  rimeligvis  har  hun  med  dem  haft  3 
Børn,  som  vi  dog  ikke  vide  noget  om ;  først  efter  Muhammads 
Død  dukker  der  Efterkommere  frem  af  hendes  Børn  af  de 
tidligere  Ægteskaber. 

i        Efter  sit  Giftermaal  levede  Muhammad  i  sin  Hustrus 
Hus,    som   laa   i    den  bedste   Del    af  Byen    lidt   nord   for 

Templet;  han  fortsatte  Handelsforretningerne  og  synes  at 
have  været  i  ret  gode  Omstændigheder  til  omtrent  617. 
Meget  rig  har  han  ikke  været,  thi  medens  hans  Tilhængere 
kjøbte  flere  troende  Slaver  for  at  fri  dem  for  Forfølgelse 
og  gav  dem  Friheden,  omtales  kun  ét  Tilfælde,  hvor  han 
gjorde  det  før  sin  Flugt,  men  rigtignok  faldt  Forfølgelsens 
Tid  sammen  med  Standsningen  af  hans  Forretninger  og 
Tabet  af  hans  Hustrus  Formue.  Flere  Udtryk  og  Billeder 
i  Kurånen  ere  hentede  fra  Handelen  og  vise  os  hans  op- 
rindelige Virksomhed,  deriblandt  det  saa  hyppig  fore- 
kommende »fare  vild«  og  »blive  ført  rigtig« ,  der  minder 
om  Karavanernes  Ængstelse  for  at  komme  bort  fra  den 
rigtige  Vej  og  den  gode  Førers  Betydning  for  Karavanens 
Sikkerhed.  Et  af  disse  Udtryk:*)  »Den,  der  giver  Allah 
et  Laan ,  ham  bliver  det  dobbelt  erstattet« ,  vakte  endog 
Anstød  hos  Jøderne.  —  I  sit  Ægteskab  med  Khadidja 
havde  han  6  Børn,  2  Sønner  og  4  Døtre.  Drengene  døde 
som  Børn;  Pigerne  naaede  derimod  at  blive  gifte,  den 
ældste  endog,  før  Faderen  optraadte  som  Profet;  Efter- 
kommere blev  der  kun  af  den  yngste  Få thima,  og  nu  om 
Dage  vrimler  det  af  ægte  og  uægte  Fåthimider. 


*)  Kur.  2,  246. 

(Fortsættes). 

H.  V.  Lund. 

Et  Par  Ord  om  Napoleon  Is  og  Josephines  Ægte- 
skab. I  Historisk  Arkiv  1880,  319—20  meddelte  vi  efter 
Metternichs  Memoirer  I,  292  og  fl.  en  kort  Notits,  i  Følge 
hvilken  den  pavelige  Statssekretær,  Kardinal  Consalvi,  havde 
fortalt  Metternich,  hvorledes  Pius  YIl  ved  et  Par  spanske 
Biskoppers  Meddelelser  var  bleven  beroliget  med  Hensyn  til 
Napoleons  og  Josephines  Ægteskab,  dette  skulde  være  ikke 
blot  et  borgerligt,  men  et  kirkeligt,  og  saaledes  havde  Paven 
foretaget  Kroningen;  men  et  Par  Dage  senere  fik  han  at 
vide,  at  man  havde  misbrugt  hans  Godtroenhed.  I  Følge 
denne  Beretning  skulde  altsaa  Kejseren  og  Josephine  aldrig 
have  været  kirkelig  viede,  og  saaledes  kunde  en  Skils- 
misse ganske  let  finde  Sted.  Metternich  siger  kun,  at 
Consalvi  har  givet  ham  denne  Meddelelse,  kort  efter  dennes 
Udtrædelse  af  Ministeriet,  og  sigter  derved  vel  til  Consalvis 
Fratrædelse  fra  sit  Embede  ved  Pius  Vll's  Død  1823. 

Det  er  nu  vel  muligt,  at  Consalvi  ikke  har  kjendt  de 
nærmere  Omstændigheder  ved  den£kirkelige  Vielse,  men  lige 
saa  sikkert  er  det,  at  denne  dog  fandt  Sted.  Thiers  har 
allerede  1845  i  V.  Bind  af  sit  »Consnlat  og  Empire«  for- 
talt de  nærmere  Omstændigheder:  Ægtefolkene  bleve  kirke- 
lig viede  af  Kejserens  Onkel,  Kardinal  Fesch,  og  i  Talleyrands 
og  Berthiers  Nærværelse.  Nye  Enkeltheder  findes  i  Mdm. 
de  Rémusats  nylig  udgivne  Memoirer.  Ægteskabet  var 
altsaa  fuldgyldigt;  men  det  kunde  ligefuldt  senere  lovgyldig 
opløses.  Det  var  ikke  rite  kontraheret;  Kardinal  Fesch 
var  nemlig  ikke  Brudens  Sognepræst,  og  i  Følge  den  ka- 
holske  Kirkeret  udkrævedes  Nærværelsen  af  ea  af  P  arternes 

Sognepræst  eller  hans  Stedfortræder.  Josephine  havde  selv 
strax  indset,  at  hendes  Ægteskabs  Gyldighed  kunde  bestrides; 
men  Fesch  erklærede,  at  Paven  havde  dispenseret  ham  fra 
disse  Formaliteter.  Den  eneste  Usikkerhed,  som  ikke  vil 
kunne  løses,  drejer  sig  blot  om,  hvor  vidt  Napoleon  og  Fesch 
virkelig  fra  første  Færd  have  lagt  an  paa  at  behæfte  Ægte- 
skabet med  denne  Mangel,  eller  om  Fesch,  som  han  senere 
bestemt  skal  have  paastaaet,  virkelig  har  faaet  en  pavelig 
Dispensation  for  de  paagjældende  Mangler.  Det  var  virkelig 
den  angivne  Formfejl,  der  blev  benyttet  til  simpelthen  at 
annulere  Ægteskabet;  en  kirkelig  Kommission  af  7  Bi- 
skopper erklærede  Ægteskabet  ugyldigt,  og  denne  Kjen- 
delse  afsagdes  derpaa  af  Stiftets  gejstlige  Eet  i  første  og 
anden  Instans. 

Hvorledes  skal  man  imidlertid  nu  stille  sig  over  for 
Metternichs  Opfattelse?  I  Aaret  1844  løj  han  sikkerlig, 
naar  han  i  sine  Memoirer  simpelthen  skrev:  j>Dette 
Spørgsmaal  (om  Skilsmissen)  existerede  ikke  for  Kirken, 
følgelig  heller  ikke  for  Kejser  Frants.  Napoleon  havde 
sluttet  et  borgerligt  Ægteskab  i  Kirkens  Øjne.  Havde 
Forholdet  været  anderledes,  havde  Sagen  slet  ikke  kunnet 
komme  paa  Bane«  (se  Historisk  Arkiv,  Aargang  1880  I, 
224).  Nej,  Kejser  Frants  og  Metternich  vare  ikke  et  Haar 
bedre  end  Napoleon;  de  vidste  helt  vel  Besked  med  Sagens 
rette  Sammenhæng,  og  Metternich  søger  kun  endnu  at  føre 
det  godtroende  Publikum  bag  Lyset  med  Hensyn  til  det  for 
Kejserhusets  Ære  yderst  kildne  Punkt.  Skulde  Metternich 
virkelig  i  1844,  da  han  nedskrev  det  omhandlede  Sted  i 
sine  Livs  Erindringer,  ikke  have  vidst,  hvad  Alverden  vidste, 
stiller  Forholdet  sig  anderledes  1852,  da  han  igjen  optog 
Traaden  i  sin  Fortælling;  thi  da  havde  Thiers's  omtalte 
Værk  alt  været  kjendt  i  7  Aar;  men  Metternich  finder 
desuagtet  ingen  Grund  til  at  corrigere  det  angivne  Sted. 
Metternich  er  altid  den  personificerede  Ærlighed  og  Rede- 
lighed. 

IV. 

JJa  Muhammad  var  35  Aar,  opbyggede  Makkanerne 
efter  de  almindelige  Beretninger  Ka'baen  paa  ny,  og  der 
opstod  Strid  om,  hvem  der  skulde  have  den  Ære  at  sætte 
den  sorte  Sten  ind  paa  dens  Plads.  Striden  varede  i  4 — 5 
Dage  og  truede  med  at  gaa  til  Haandgribeligheder;  da 
foreslog  den  ældste  og  mest  agtede  Mand  i  Makka  at  over- 
lade Afgjørelsen  til  den,  der  først  kom  gjennem  Sjajba- 
porten  ind  paa  Gaardspladsen  omkring  Ka'baen.  Forslaget 
blev  autaget,  og  strax  efter  kom  Muhammad  ind  i  Gaarden. 
Alle  glædede  sig  over,  at  »den  paalidelige«  skulde  være 
Voldgiftsmand,  og  sagde  ham  Stridens  Aarsag;  han  lod  sig 
da  bringe  et  Klæde,  lagde  selv  den  sorte  Sten  derpaa  og 
og  befalede  én  Mand  af  hver  af  de  4  Hovedfamilier  i  Byen 
at  tage  hver  i  sit  Hjørne  og  løfte  den  op;  da  Stenen  var 
kommen  højt  nok  op,  skød  han  den  selv  ind  paa  dens 
Plads.  Dette  er  rimeligvis  fuldstændig  Digt,  Efter 
Bukharij  fandtes  den  Gang  hverken  Gaardspladsen  eller 
Sjajbaporten;  Khalifen 'Umar  var  den  første,  der  byggede  en 
Ringmur  omkring  Pladsen  ved  Ka'baen ;  efter  en  anden  Be- 
retning skal  endog  Ka'baens  Gjenopførelse  have  fundet 
Sted  i  Muhammads  Barndom,  medens  hans  Bedstefader 
endnu  levede. 

Muhammad  led  af  en  Sygdom,  der  i  vore  Egne  under- 
tiden forekommer  hos  Kvinder,  men  meget  sjælden  hos 
Mænd  i  en  saa  udpræget  Form  som  hos  ham;  det  var 
hysteria  muscularis.  Som  sædvanlig  optraadte  den  i 
Paroxysmer;  naar  Anfaldet  var  let,  bævede  hans  Læber  og 
Tunge,  som  om  han  vilde  slikke  noget  op,  Øjnene  drejede 
sig  snart  til  en,  snart  til  en  anden  Side,  og  Hovedet  be- 
vægede sig  avtoraatisk;  ved  de  lette  Anfald  var  hans  Vilje 
stærk  nok  til  at  beherske  Krampetrækningerne;  men  ved 
heftige  Anfald  var  det  ham  umuligt.  Tillige  led  han  af 
Hovedsmerter  (hysteria  cephalica),  og  naar  Paroxys- 
merne  bleve  meget  heftige,  paafulgte  Katalepsi:  han  faldt 
som  drukken  til  Jorden,  Ansigtet  blev  rødt,  Aandedrættet 
besværligt,  og  han  prustede  som  en  Kamel.  Det  synes 
ikke,  at  han  egentlig  mistede  Bevidstheden,  og  for  saa  vidt 
ere  hans  Anfald  ikke  epileptiske.  Strax  efter  disse  »Engle- 
besøg«,  som  de  senere  kaldtes,  kunde  han  altid  meddele  de 
omkringstaaende  en  Aabenbaring,  som  Engelen  havde  bragt 
ham,  og  om  end  denne  Aabenbaring  mangen  Gang  var 
temmelig  ubetydelig,  viser  det  dog,  at  han  har  været  ved 
fuld  Bevidsthed.  Denne  Sygdom  giver  os  upaatvivlelig 
Nøglen  til  mange  Gaader  i  hans  Liv;  ud  af  den  forklares 
den  overordentlige  Sanselighed,  der  fremtræder  hos  ham  fra 
hans  50de  Aar,  og  som  endog  i  den  Grad  forargede  de 
troende,  at  der  maatte  en  særegen  Aabenbaring  til  for  at 
berolige  dem.  Den  Tilbøjelighed  til  Løgn  og  Bedrag  baade 
over  for  andre  og  sig  selv,  der  saa  ofte  karakteriserer  hyste- 
riske Personer,  mede  vi  ogsaa  hos  ham,  og  endelig  for- 
klarer den  os  vel  til  Dels  den  særegne  Maade,  hvorpaa 
hans  Profetvirksomhed  udvikler  sig.  Vi  skulle  her  ikke  for- 
følge denne  Undersøgelse  videre,  men  ville  blot  minde  om 
en  Mængde  Helgenhistorier  og  hele  Middelalderens  Hexe- 
væsen,  hvor  samme  Sygdom  spiller  en  væsentlig  Eolle. 
Hvilken  Betydning  denne  Sygdom  har  for  at  forklare  de 
religiøse  Visioner,  er  jo  let  at  se,  og  det  er  ganske  natur- 

ligt,  at  den  Fører,  saadanne  habituelle  Visionærer  næsten 
altid  mene  at  have  med  sig,  saa  vel  som  det  guddomme- 
lige antager  forskjellige  Former:  hos  de  kristne  Frelserens 
Skikkelse  (man  erindre  saaledes  de  60  mærkede  med  Frel- 
serens Saar),  hos  Muhamedanerne  Guds  eller  Profetens 
Stemme,  hos  Hinduen  en  mangearmet  eller  mangehovedet 
Gud,  hos  de  hedenske  Arabere  en  Djinn,  hvoraf  der 
vrimlede  i  Ørkenen,  og  hvoraf  nogle  vare  guddommelige, 
andre  djævelske  Væsener,  og  alt  derefter  blev  Visionæren 
en  Helgen  eller  en  dæmonbesat,  hos  Araberne  en  kåhin 
(Seer)  eller  en  madjnun  (djævlebesat).  Det  er  derfor  ikke 
underligt,  at  der  er  et  Tidsrum  i  Muhammads  Liv,  hvor 
han,  lidende  af  Hallucinationer  paa  Syn  og  Hørelse,  holdt  sig 
selv  for  besat  af  en  ond  Aand.  Han  var  allerede  over  40 
Aar,  da  han  blev  reven  med  af  Tidens  Strem  og  begyndte  at 
fole  de  nye  Ideers  Fødselsveer,  og  skjont  han  var  kommen 
langt  over  Tnglingealderen ,  rasede  dog  Stormene  heftig  i 
hans  Sjæl;  selv  Sovneu  var  opfyldt  af  Drømmebilleder. 
Bevægelsen  var  religios;  Udødelighed  og  evig  Gjengjældelse 
vare  de  Spørgsmaal,  der  stillede  sig  frem  for  ham,  og  da 
han  ikke  var  fri  for  Overtro,  maatte  Drømme  have  stor 
Indflydelse  paa  hans  Overbevisning.  Midt  i  Aaret  fejrede 
Araberne  en  hellig  Maaned,  Radjab,  hvor  alt  var  fred- 
helligt, alle  Fjendtligheder  standsede,  og  man  kunde  uden 
Frygt  rejse  gjennem  Ørkenen  og  drive  Handel.  I  denne 
Tid,  der  efter  nogle  Beretninger  ikke  har  fulgt  Maane- 
aaret,  men  altid  været  ved  Solhverv,  skal  det  have  været 
Skik  hos  Makkanerne  at  tage  Ophold  paa  Bjærget  Hirå,  en 
Times  Vej  fra  Byen,  hvor  der  endnu  vises  en  Hule  paa 
omtrent  5  Alens  Længde  og  3  Alens  Bredde,  hvor  Mu- 
hammad skal  have  opholdt  sig,  dels  alene,  dels  med  sin  Fa- 
milie; men  i  sidste  Tilfælde  maa  den  vel  være  bleven  for- 
størret ved  et  foran  sat  Telt.  Paa  dette  Bjærg  levede  den 
før  nævnte  Hanif  Zajd  som  bandlyst  fra  Makka,  og  det  er 
da  højst  rimeligt,   at  Muhammad   er  kommen   i   Berørelse 

med  ham  og  af  ham  er  bleven  styrket  i  sin  Tvivl  om  de 
hedenske  Guder.  I  Sommeren  612  opholdt  han  sig  i  denne 
Egn  efter  allerede  i  6  Maaneder  at  have  været  omtumlet  af 
Tvivl  og  religiøse  Kampe.  Han  blev  menneskesky,  elskede 
Ensomhed  og  hengav  sig  her  uforstyrret  til  sine  Betragt- 
ninger; Egnen  er  ikke  en  saadan,  at  den  skal  vække  livs- 
glade Følelser :  næsten  ikke  en  Plante,  nøgne  Klipper,  stejle 
Skrænter,  gabende  Afgrunde,  intet  rindende  Vand,  Dalene 
fyldte  med  groft  Sand  og  Klippestykker,  som  tilbagekaste 
Solstraalerne ,  saa  de  næsten  svide  Øjnene  ud,  og  Sandet 
bliver  saa  brændende,  at  det  frembringer  Vabler  paa  Fød- 
derne; kort  sagt,  det  er  et  gunstigt  Sted  for  Syner.  En 
Dag  havde  han  her  en  Drøm,  i  hvilken  Herrens  Engel 
viste  sig  for  ham,  trykkede  ham  (altsaa  en  Slags  Mareridt) 
og  sagde:  »Læs!«  Muhammad  svarede  nej.  Engelen 
trykkede  ham  igjen  med  den  samme  Befaling  og  fik  samme 
Svar;  men  tredje  Gang  sagde  Engelen:  »Læs  i  din  Herres 
Navn,  som  har  skabt  (o:  er  Skaberen).  —  Han  har  skabt 
Mennesket  af  Blodklumper.  —  Læs;  thi  din  Herre  er  den 
ædelmodigste,  —  som  har  lært  ved  Pennen.  —  Han  har 
lært  Mennesket,  hvad  det  ikke  vidste.« 

Denne  Drøm  har  Muhammad  tillagt  stor  Betydning, 
thi  vi  læse  Engelens  Ord  Kur.  96,  1—5,  og  den  regnes  for 
den  forste  Aabenbaring.  Det  kunde  være  interessant  at  be- 
tragte lidt  nøjere  et  Par  enkelte  Omstændigheder  ved  Be- 
retningen. Engelen  kaldes  i  Traditionen  Gabriel ;  men  Kur. 
81,  21  modtager  Muhammad  Aabenbaringerne  af  »en  tro«, 
Kur.  53,  5  af  »den  mægtige«,  Kur.  26,  193  af  »den 
tro  Aand«  og  Kur.  16,  104  af  »den  hellige  Aand«,  og 
først  1  de  madinensiske  Surer  nævnes  Engelen  Gabriel.  Det 
ligger  da  nær,  at  Muhammad  først  senere  kalder  Aaben- 
bareren  med  dette  Navn,  og  at  han  i  Begyndelsen  mente, 
at  det  var  den  jøde-kristelige  »hellige  Aand«  eller 
»Kristus«.  Som  bekjendt  betyder  Allah  paa  Arabisk  Gud, 
og  Ordet  forekommer  henved  3000  Gange  i  Kurånen;  men 

mærkelig  nok  brugte  Muhammad  i  de  tre  første  Aar  meget 
sjælden  eller  maaske  aldrig  dette  Navn,  i  den  Tid  kalder 
han  Gud  Herre.  Det  dertil  svarende  Ord  med  den  be- 
stemte Artikel  ar-rabb  bruges  i  den  almindelige  Sprogbrug 
aldrig  uden  om  Gud,  og  dog  forekommer  denne  Form  aldrig 
i  Kurånen.  Grunden  hertil  er  vel  den,  at  de  kristne  kaldte 
Gud,  navnlig  »Faderen«  ar-rabb,  og  Muhammad  undgik 
derfor  med  Flid  at  bruge  dette,  mangen  Gang  endog  paa 
Tydelighedens  Bekostning,  og  i  den  første  Profettid  bruger 
han  næsten  uden  Undtagelse  Benævnelsen  »min  Herre«, 
eller  »din  Herre«  eller  »Verdens  Herre«.  Disse  Udtryk 
minde  om  Seeren  hos  de  hedenske  Arabere,  der  ogsaa  fik 
sine  Aabenbaringer  fra  sin  Herre,  sin  Ledsager,  en 
Betegnelse,  vi  atter  træffe  i  Muhammads  sidste  Ord  paa 
hans  Dødsleje;  men  for  at  hans  Herre  ikke  skal  forvexles 
med  Hedningernes,  betegner  han  ham  i  senere  Kurånvers 
som  Verdens  Herre.  Ogsaa  i  denne  første  Aabenbaring 
betegner  han  sin  Herre  som  Skaberen,  som  den,  der  har 
dannet  Mennesket  af  Blodklumper,  og  som  den,  der  har 
sendt  skrevne  Aabenbaringer  ned  fra  Himmelen.  Allerede 
før  ham  skjelnede  man  i  Arabien  mellem  ahl-ulkitab, 
Skriftbesidderne,  altsaa  Joder,  Kristne  og  Sabler,  der  havde 
hellige  Boger,  og  umijjtin,  Hedninger,  der  ingen  havde; 
hans  Herre  er  altsaa  Skriftbesiddernes  Gud,  ikke  Hednin- 
gernes Allah.  Den  anden  Betegnelse  som  den,  der  har 
dannet  Mennesket  af  en  Blodklump,  træffe  vi  hyppig  i 
Kurånen  og  tillige  i  de  tidligste  Aabenbaringer,  og  senere 
udvikler  han  den  udførligere.  Menneskets  Udvikling  fra 
første  Begyndelse  i  Moderlivet  til  dets  Opstandelse  og  Dom 
er  for  ham,  hvad  Sommerfuglens  Udvikling  fra  Larve 
gjennem  Puppe  er  for  os,  et  Billede  for  at  anskueliggjore 
Opstandelsen,  »den  anden  Skabelse«,  som  han  kalder  den 
Kur.  53,  48;  ja  han  ser  deri  et  Bevis  ikke  blot  for  Mulig- 
heden, men  for  Nødvendigheden  af  Udødelighed  og  Op- 
standelse.   Og  dette  Udtryk  bliver  navnlig  mærkeligt,  fordi 

han  Kur.  53,  37—58  selv  siger,  at  baade  Læren  og  dette 
Billede  ere  laante  fra  Abrahams  Ruller,  og  leverer  os  altsaa 
et  Bevis  for,  at  denne  Lære  er  udgaaet  fra  Haniferne. 

De  arabiske  Biografer  fortælle,  at  Muhammad  efter 
dette  Drømmesyn  holdt  sig  for  besat  af  en  ond  Aand  og 
næsten  blev  vanvittig,  og  at  hans  Hustru  strax  henvendte 
sig  til  sin  Fætter  Waraka,  der  trøstede  hende  med,  at 
hendes  Mand  vilde  blive  Arabernes  Profet;  de  omtale  ogsaa, 
at  han  led  af  kataleptiske  Anfald  ved  denne  Lejlighed,  men 
ere  ikke  enige  om,  hvor  vidt  det  første  fulgte  umiddelbart 
efter  Drømmesynet,  eller  først  efter  at  Engelen  virkelig 
havde  indviet  ham  til  Profet.  Disse  Anfald  vare  Hen- 
rykkelser og  Englebesøg,  og  systematiske  Forfattere  kunde 
derfor  ikke  sætte  det  første  Anfald  før  hans  Kaldelse  til 
Profet,  eller  i  det  mindste  ikke  før  Drømmesynet;  men 
netop  derfor  maa  man  antage,  at  Anfaldene  længe  før  have 
været  habituelle.  Drømmen  var  en  Krise,  hvorefter  An- 
faldene fik  en  lysere,  mere  forhaabningsfuld  Karakter,  medens 
de  hidtil  havde  haft  et  saa  mørkt  Præg,  at  baade  han  selv 
og  andre  holdt  ham  for  besat;  der  fulgte  vel  et  Tilbagefald, 
men  det  varede  kun  kort. 

Efter  denne  Aabenbaring,  lyder  Traditionen,  indtraf  en 
Pavse.  Dette  vil  sige,  at  han  troede,  at  Herrens  Engel 
virkelig  havde  besøgt  ham,  og  haabede,  at  Besøget  snart 
skulde  blive  gjentaget.  Det  skete  imidlertid  ikke,  og  hans 
gamle  Frygt,  at  han  var  besat  af  onde  Aander,  kom  igjen. 
Som  afsindig  vankede  han  omkring  mellem  øde  Klipper  og 
Kløfter;  Sansebedrag,  som  han  tidligere  havde  lidt  af,  for- 
øgede hans  Lidelser,  han  hørte  sig  blive  kaldt  paa  fra  alle 
Sider  uden  at  kunne  opdage  nogen;  naturligvis  fik  senere 
de  troende  dannet  Undere  af  denne  Tilstand.  Hans  Lidelser 
toge  i  den  Grad  til,  at  han  blev  træt  af  Livet,  og  for  at 
gjøre  Ende  herpaa  besteg  han  snart  Bjærget  Tsabir,  snart 
Hirå  for  at  styrte  sig  ned  fra  en  stejl  Klippe.  Da  ind- 
traadte  en  anden  Krise,   hvorefter   de  pinlige  Indtryk  lidt 

efter  lidt  herte  op,  og  intet  Tilbagefald  mere  fandt  Sted. 
En  Dag,  da  han  nemlig  befandt  sig  i  Adjijåd,  et  Bjærg 
eller  en  Kløft  ved  Makka,  var  det  yderste  Sidratræ*)  be- 
dækket med  Glans  og  Herlighed;  men  han  synes  ikke  at 
have  hørt  noget  Ord.  Senere  derimod  havde  han  et  Syn, 
som  han  sigter  til  Kur.  81,  19—23,  og  som  han  nærmere 
beskriver  i  den  4  Aar  senere  aabenbarede  Sur.  52,  5 — 18 
med  følgende  Ord:  »Han  (Muhammad)  er  bleven  belært 
herom  af  den  med  stor  Magt  udrustede  —  den  stærke. 
Han  steg  nemlig  op  —  og  han  var  i  den  højeste  Himmel 
— ,  saa  nærmede  han  sig  og  steg  ned,  —  til  han  var  2 
Bueskud  (fra  Muhammad)  eller  endnu  nærmere,  —  og  han 
aabenbarede  sin  Tjener,  hvad  han  aabenbarede  ham.  — 
Hans  (Mub.'s)  Hjærte  har  ikke  løjet,  han  har  set  det.  — 
Ville  I  aftrætte  ham,  hvad  han  har  set?  —  Allerede  før 
har  han  (Muh.)  set  ham  i  et  andet  Syn  —  ved  Grænsens 
Sidratræ,  —  ved  dette  Træ  er  Opholdstedets  Have,  — 
Sidratræet  blev  bedækket  af  det,  hvoraf  det  blev  be- 
dækket, —  øjet  vendte  sig  ikke  bort  og  forlod  det  ikke  et 
Øjeblik  —  Han  har  set  det  storste  af  sin  Herres  Vid- 
undere.« Denne  Gang  saae  han  Engelen  med  sine  legem- 
lige Øjne  og  blev  tiUige  tiltalt  af  ham;  i  Følge  Traditionen 
bestod  denne  Aabenbaring  i  Forsikringen  om,  at  han  virke- 
lig var  Guds  Sendebud.  Selve  Engelens  Ord  skulde  man 
have  ventet,  at  Muhammad  vilde  have  betragtet  som  en 
Aabenbaring;  men  vi  finde  dem  ikke  i  Kurånen;  derimod 
læses  en  poetisk  Udarbejdelse  af  dette  Thema  Sur.  68,  1 — 6: 
»Ved  Pennen  (sværger  Guds  Afsending)  og  ved  det,  som  de 
optegne  dermed!  —  Du  er  ved  din  Herres  Xaade  ingen 
dæmonbesat,    —    men   der  venter  dig  en  fuldkommen  Løn; 


*)  Et  Træ,  der  bærer  spiselige  Fragter  som  smaa  Blommer  = 
Zizyphus  jubjuba  L. ;  det  samme  Navn  brages  ogsaa  om  et 
Træ  i  Paradis,  og  i  denne  Betvdning  opfattes  det  sædvanlig 
her  af  Karånfortolkerne. 


184  Muhammad. 

—  thi  du  har  et  stort  Kald  og  kan  hvile  tilfreds  — 
til  du  og  dine  Modstandere  se,  hvem  der  kommer  bedst 
afsted.« 

Da  han  hørte  Engelens  Ord,  faldt  han  tilJorden;  men 
saa  snart  han  var  kommen  lidt  til  sig  selv,  ilede  han  til 
sine;  han  var  udmattet  og  følte,  at  et  Anfald  var  nær;  han 
sagde  derfor:  »Svøb  mig  ind,  svøb  mig  ind!«  De  dækkede 
ham  da  til  og  stænkede  ham  i  Ansigtet  med  Vand;  men 
Engelen  vækkede  ham  af  hans  Anfald  med  de  Ord:*)  »O, 
du  indhyllede!  —  Staa  op  og  advar!  —  Din  Herre,  pris 
ham!  —  din  Klædning,  rens  den!  —  og  Afskyeligheden, 
fly  den!  —  giv  ikke  af  Egennytte!  —  vent  taalmodig  paa 
din  Herre!«  Derefter,  siger  Traditionen,  fulgte  Aabenbarin- 
gerne  uden  Afbrydelse,  o:  han  ventede  ikke  længere  paa 
Engelens  Komme,  men  holdt  sit  Indres  Stemme  for  gud- 
dommelige Indskydelser.  Da  han  nu  var  befriet  for  den 
pinlige  Tanke  at  være  besat  af  Dæmoner,  strømmede  hans 
Hjærte  over  af  Glæde  og  Taknemmelighed,  og  disse  Følelser 
giver  han  Luft  i  følgende  Aabenbaring,  hvor  Engelen  taler :  **) 
»Ved  Morgenen!  —  ved  Natten,  naar  Mørket  er  tæt!  — 
din  Herre  har  ikke  glemt  dig,  han  har  ikke  kastet  sit  Had 
paa  dig.  —  Det  tilkommende  Liv  er  bedre  for  dig  end  det 
nærværende.  —  Gud  vil  tilstaa  dig  Goder,  og  du  skal  blive 
tilfreds.  —  Var  du  ikke  faderløs,  og  har  han  ikke  mod- 
taget dig?  —  Han  har  fundet  dig  forvildet,  og  han  har 
ledet  dig  paa  rette  Vej.  —  Han  har  fundet  dig  fattig,  og 
han  har  gjort  dig  rig.  —  Vær  derfor  ikke  voldsom  mod 
faderløse!  —  Vogt  dig  for  at  bortjage  Tiggeren!  —  Fortæl 
hellere  din  Herres  Velgjerninger!« 

Den  Tro,  at  Gud  talte  ud  af  ham,  var  ikke  i  Mod- 
strid med  Muhammads  Forestilling  om  et  usynligt,  allesteds- 
nærværende Væsen;  men  medens  Svedenborg  forfattede  sine 


*)    Kur.  74,  1—7. 
**)   Kur.  93. 

Skrifter  i  de  mest  begejstrede  Øjeblikke,  eller,  som  han  selv 
sagde,  kun  var  en  Sekretær,  der  skrev,  hvad  hans  Aand 
dikterede  ham,  var  det  anderledes  med  Muhammad.  Han 
erklærer  selv,  at  først  naar  Engelen  havde  forladt  ham,  begyndte 
det  overbragte  Budskab  at  blive  ham  klart,  og  Udarbejdelsen 
af  hans  limede  Sætninger  kostede  ham  saa  meget  Arbejde, 
at  det  forst  efter  flere  Forsøg  lykkedes  ham  at  forme  dem; 
han  kunde  derfor  vel  være  berettiget  til  at  sige,  at  Tanken, 
men  ikke  Ordet  var  Guds.  Her  foreligger  endnu  ikke  et 
Bedrag,  da  han  holdt  sine  tidligere  Inspirationer  for  stam- 
mende fra  onde  Aander  og  sig  selv  for  besat.  Overgangen 
fra  Besættelse  til  Profeti  bestod  jo  blot  i  den  Forestilling, 
som  han  under  Hanifernes  Indflydelse  dannede  sig  om  det 
Væsen,  der  talte  ud  af  ham;  og  tro  vi  ham,  naar  han  kalder 
sig  besat,  maa  vi  ogsaa  tro  ham,  naar  han  siger:  >Herren 
taler  ud  af  mig.« 

»Gledende  Begejstring  parret  med  simpel  Snuhed,  ren 
Opopfrelse  for  et  hojere  Maal  med  lav  Egenkj ærlighed. 
Eftergivenhed,  ja  Afhængighed  af  andre  med  Sejhed  og 
List,  og  Hengivenhed  med  Forræderi:  det  er  nogle  af  de 
modsigende  Symptomer  paa  den  Sygdom,  hvoraf  Muhammad 
led.«  Det  kan  heller  ikke  forundre,  naar  han  skjent  Stifter 
af  en  Religion,  som  udelukkende  kalder  sig  Læren  om  Guds 
Enhed,  i  den  første  Tid  lærer  saa  lidt  om  »sin  Herre«. 
At  han  selv  allerede  den  Gang  var  besjælet  af  de  mest  op- 
højede Forestillinger  om  den  uendeliges  Væsen,  er  ingen 
Tvivl  underkastet;  men  man  maa  kjende  Araberens  Ved- 
hængen  til  sin  Stamme  for  at  bedømme  hans  Ønske:  ikke 
at  bryde  med  sin  Slægt  og  nærmest«.  Dette  Ønske  har 
bragt  ham  i  Modsigelse  med  sig  selv.  I  Begyndelsen  har 
han  ikke  hævet  sig  ud  over  sine  Forholds  snævre  Syns- 
kreds, og  han  har  ikke  tænkt  paa  at  stifte  en  ny  Verdens- 
religion. Det  var  ham  nærmest  magtpaaliggende  at  blive 
anerkjendt  som  Guds  Sendebud  af  sine  nærmeste,  frelse 
dem  og  maaske  ogsaa  tilkæmpe   sig  en  høj  Stilling   blandt 

dem.  For  at  naa  dette  Maal  undgik  han  alt,  hvad  der 
kunde  forbitre  hans  Landsmænd,  og  søgte  at  bringe  sin 
Lære  i  Samklang  med  deres  Fordomme  og  efterhaanden  føre 
dem  til  en  bedre  Erkjendelse.  Han  vovede  ikke  at  antaste 
Ka'baens  Hellighed,  gjorde  Pilegrimsfestens  Ceremonier  med 
og  tillod  Tilbedelsen  af  den  sorte  Sten.  Grunden  til  disse 
Indrømmelser  bekjender  han  ganske  aabenlyst  Kur.  28,  57: 
»De  (Makkanerne)  sige:  dersom  vi  følge  dig,  blive  vi  jagede 
ud  af  Landet.  Have  vi  ikke  givet  dem  en  hellig  og  sikker 
Indhegning,  hvor  Frugter  af  alle  Slags,  givne  af  os  til  deres 
Føde,  strømme  til  fra  alle  Kanter  ?  Men  de  fleste  Mennesker 
vide  intet.«  Makka  har  hverken  Marker  eller  Græsgange, 
det  ligger  i  en  ufrugtbar  Dal  og  lever  alene  af  Handel. 
Naar  Pilegrimsfarten ,  der  er  indstiftet  for  at  forlige  Stam- 
merne, blev  afskaffet,  og  Ka'baen  hørte  op  med  at  være  en 
Helligdom  for  de  omboende  Bedawiner,  vilde  Makkanerne 
miste  deres  Indflydelse  paa  disse  vilde  Skarer;  deres  Ka- 
ravaner kunde  ikke  længer  i  Sikkerhed  drage  gjennem 
Ørkenen,  og  deres  Erhverv  vilde  gaa  til  Grunde. 

V. 

Khadidja  elskede  sin  Mand  og  delte  trofast  hans  Be- 
kymringer og  Glæder;  intet  Under  da,  at  hendes  Sorg  og 
Frygt  nu  forvandledes  til  Glæde;  gjærne  troede  hun,  at  Gud 
og  ikke  Dæmoner  talte  ud  af  ham.  Hun  var  den  første 
troende;  som  en  beskyttende  Engel  stod  hun  ved  hans 
Side,  naar  han  blev  spottet,  indgød  ham  Mod,  naar  han 
led  under  Forfølgelsen,  styrkede  ham,  naar  han  vaklede. 
Uden  Khadidja's  Kjærlighed  var  Muhammad  aldrig  bleven 
Profet,  og  da  Døden  berøvede  ham  hende,  tabte  Islam 
meget  af  sin  Renhed  og  Kurånen  af  sin  Højhed.  Hendes 
Exempel  blev  fulgt  af  Muhammads  Familiekreds,  maaske 
med  Undtagelse  af  hans  ældste,  allerede  gifte  Datter  Zajnab, 
der  maatte  dele   sin  Mands  Tvivl   om    hendes  Faders  gud- 

dommelige  Sendelse.  Til  Familiekredsen  herte  foruden 
hans  Dotre  hans  Farbroders  yngste  Søn  'Alij-ben-Abii- 
Thålib,  der  kun  var  10  Aar  gammel,  og  Slaven  Zajd, 
som  Muhammad  enten  allerede  den  Gang  havde  givet  fri 
og  antaget  som  Son  eller  forst  senere  adopterede.  Med 
Hensyn  til  den  Modtagelse,  Muhammad  fik  af  sin  Fædrene- 
bys og  Omegnens  Befolkning,  har  Thabarij*)  opbevaret 
os  en  ngtig  Efterretning:  >Da  Profeten  i  Begyndelsen 
prædikede  Vejledningens  og  Lysets  Lære,  der  blev  aabenbaret 
ham,  og  til  hvis  Forkyndelse  Gud  havde  kaldet  ham, 
jQærnede  Folk  sig  ikke  fra  ham;  de  troede  ham  i  Begyn- 
delsen og  vare  nær  ved  at  følge  ham:  men  da  han  omtalte 
deres  Thåghut'er  (Afguder),  kom  netop  nogle  Folk  af  Ku- 
raisjstammen  fra  Thåjif,  hvor  de  havde  Ejendom.  De  toge 
ham  det  meget  ilde  op,  rasede  heftig  imod  ham  og  mis- 
billigede hans  Lære.  Derved  bleve  deres  Tilhængere  diistige 
mod  ham,  og  de  fleste  Folk  forlode  ham;  kun  de.  Gud 
beskyttede,  bleve  standhaftige,  og  deres  Tal  var  ringe. 
Dette  varede  nogen  Tid.  Da  forenede  Familieoverhovederne 
sig  om  at  gjore  deres  Sønner,  Brødre  og  Slægtninge,  som 
vare  hans  Tilhængere,  fri  fra  Guds  Religion  ved  at  forfølge 
dem.  De  Bekjendere  af  Islam,  som  endnu  holdt  fast  ved 
ham,  ramte  haarde  Undertrykkelser.  Nogle  af  dem  lod  sig 
bevæge  til  Frafald,  andre  styrkede  Gud.  Da  Muslimerne 
fik  denne  Skæbne,  bød  Profeten  dem  udvandre  til  Habesj.« 
Denne  Beretning  bliver  i  det  væsentlige  bekræftet  af 
Zuhrij  (t  125  e,  H.),  der  siger:  >Profeten  prædikede 
Islam  hemmelig  og  offentlig  og  vandt  mange  Tilhængere 
især  blandt  unge  Mennesker  og  Folk  uden  Beskyttelse,  saa 
at  de  troendes  Antal  blev  stort.  De  vantro  blandt  Ku- 
rajsjiterne  bestrede  ikke.  hvad  han  sagde,  kun  naar  han  gik 
forbi  et  Sted,  hvor  de  vare  forsamlede,  pegede  de  paa  ham  og 
sagde:     »Der  gaar  Drengen  af  'Abd-al-Muttbalibs  Familie, 

*)   Annales  T.  IV,  p.  126. 

som  taler  efter  Himmelen.«  Dette  vedvarede,  til  Gud  angreb 
deres  Guder,  som  de  tilbade,  og  til  han  fordømte  deres 
Fædre,  der  vare  døde  i  Vantro.  Nu  begyndte  de  at  hade 
og  forfølge  ham.« 

Man  maa  ikke  forglemme,  at  Stiftelsen  af  en  ny  Re- 
ligion i  Begyndelsen  slet  ikke  traadte  i  Forgrunden;  først 
efter  et  Pars  Aars  Forløb  angreb  han  aabent  Afguderne. 
Spørgsmaalet  var  derfor  først:  er  'Åbd-Allahs  Søn  besat 
eller  inspireret?  Til  Seere  (kåhin)  vare  Kurajsjiterne  vante, 
og  medens  de  oversaa  deres  excentriske  Væsen,  indrømmede 
de  dem  visse  Rettigheder.  Muhammad  var  allerede  i  nogen 
Tid  bleven  anset  for  besat,  og  da  han  hverken  rasede  eller 
var  ustyrlig,  men  talte  om  Religion  og  Dyd,  kunde  det  ikke 
falde  vanskeligt  at  overbevise  Mængden  om,  at  en  gud- 
dommelig Aand  havde  taget  Bolig  i  ham.  Hans  første  Ud- 
talelser indeholdt  intet,  der  kunde  vække  Anstød  hos  Hed- 
ningerne, og  hans  sygelige  Tilstand  kunde  kun  vække  Med- 
lidenhed; der  var  derfor  hverken  Grund  til  Mistænksomhed 
over  for  ham  eller  Misundelse.  Selv  om  de  forstandigere 
blandt  Hedningerne  ikke  vare  overbeviste  om  hans  Kaldelse 
som  Profet,  vilde  de  dog  heller  ikke  bestride  den,  og  i  alt 
Fald  var  der  ingen  Grund  til  at  forfølge  ham.  Mængden 
blev  dragen  til  ham  ved  Fænomenets  Nyhed,  og  Aaben- 
baringerne  vare  saa  kraftfulde,  at  de  ganske  vist  gik  fra 
Mund  til  Mund,  og  Muhammad  kunde  med  rette  glæde  sig 
over  sin  Celebritet.*) 

Dog  Anerkj endelsen  eller  i  det  mindste  Nevtraliteten 
kunde  kun  vare  saa  længe,  som  Muhammads  Udtalelser 
vare  harmløse.  Saa  snart  han  udtalte  sig  bestemtere  om 
Guds  Enhed,  prædikede  Helvede  og  Paradis,  mødte  han 
overalt  Modstand.  De  store  ansaa  Læren  om  de  dødes 
Opstandelse  for  latterlig  og,  hvad  der  var  værre,  for  farlig: 
det  var  let  at  forudse,    at  naar  Folket  levede  for  det  hin- 


*)   I  Smlgn.  Kur.  94,  4:    Have  vi  ikke  højt  ophøjet  dit  Navn? 

sides,  maatte  deres  Indflydelse  vige  for  Guds  Statholder  paa 
Jorden,  som  tillige  med  Himmelens  Negler  ogsaa  vilde  gribe 
Sceptret;  men  de  vilde  paa  ingen  Maade  underkaste  sig 
'Abd- Allahs  Son.  Det  var  dog  netop  Overbevisningen  om 
vor  Ansvarlighed,  der  opfyldte  Muhammads  Sjæl.  Troen 
paa  hans  egen  Sendelse  maatte  faa  denne  Overbevisning, 
om  den  end  kun  tidligere  slumrede,  til  at  bryde  ud  i  lys 
Lue  og  udrusta  ham  med  overmenneskelig  Kraft  og  Energi. 
Denne  Overbevisning  bevægede  ham  til  at  optræde  offentlig 
som  Folkelærer  og  Reformator,  den  gjorde  ham  følesløs 
mod  Forhaanelse  og  Forfolgelse,  den  gav  ham  en  Ud- 
holdenhed, som  vi  beundre  hos  ham,  og  den  stod  saa  hojt 
over  alle  Hensyn,  at  den  endog  allerede  tidlig  gjorde  ham 
til  Løgner  og  Bedrager:  han  vilde  for  enhver  Pris  frelse 
sine  Stammebrødre  fra  den  Undergang,  han  saae  dem  ile  i 
Møde,  selv  om  det  skulde  ske  ved  Bedrag.  Modstanden  gav 
hans  Overbevisning  Kraft  og  hævdede  hans  Energi;  dog 
denne  Overbevisning  kunde  ikke  bestandig  modstaa  alle 
Dyders  Fjende:  da  han  i  Madina  var  kommen  til  Magt 
og  Ære,  forflygtedes  den,  og  han  selv  blev  saadan,  at 
man  næsten  kunde  være  berettiget  til  at  kalde  ham  en 
vellystig  Theokrat  og  i  flere  Tilfælde  en  blodstørstig  Tyran. 
Det  var  sandsynligvis  omtrent  614,  at  Muhammad  kom 
frem  med  Sur.  87 :  »Lovpris  din  Herres  Navn,  den  høje,  — 
Skaberen,  der  har  bragt  alt  i  Ligevægt,  —  Ordneren,  der 
styrer,  —  som  kalder  Græsset  frem  —  og  igjen  lader  det 
visne  og  hentørre  .  .  .  Lykkelig  er  den,  som  renser  sin 
Sjæl  —  og  nævner  sin  Herres  Navn  og  beder.  —  I  fore- 
trække dette  Jordeliv,  —  men  det  tilkommende  Liv  er 
hedre  og  varigere  end  dette.  —  Saa  staar  skrevet  i  de 
ældste  Euller  —  i  Abrahams  og  Moses'  Ruller.«  Her  ud- 
taler han  sig  for  første  Gang  tydelig  om  Udødeligheden  og 
sin  Herres  Væsen.  Stødet  til  denne  Overbevisning  kom 
uden  fra,  og  han  havde  ikke  kunnet  givet  noget  smukkere 
Bevis  paa  sin  Ærlighed  end  den  aabne  Bekjendelse,  at  han 

havde  taget  disse  Tanker  fra  Haniferne;  men  disse  vare 
fredløse  i  Makka,  og  en  saadan  Erklæring  kunde  derfor  ikke 
andet  end  gjere  et  ugunstigt  Indtryk;  den  indeholdt  dog 
ligesom  et  Program  for  hans  Lære:  Gud  havde  ikke 
inspireret  ham  for  blot  at  prædike  »Ka'baens  Herre«,  men 
for  at  indføre  den  rensede  hanifiske  Lære  i  Makka.  De,  der 
vare  fuldstændig  overbeviste  om  hans  guddommelige  Sen- 
delse,  maatte  føle  det  som  en  Pligt  at  følge  ham;  men  de, 
der  ikke  vilde  følge  ham,  maatte  anse  ham  for  en  afsindig 
og  Bedrager.  Kun  faa  havde  Mod  til  at  følge  ham,  og 
han  selv  blev  saa  bange,  at  han  i  den  nærmeste  Tid,  som 
Biograferne  sige,  kun  prædikede  hemmelig,  det  vil  vel 
sige,  at  han  undgik  enhver  offentlig  Demonstration.  De 
dogmatiske  Levnedsbeskrivelser  sige,  at  dette  varede  3Aar; 
Theologerne  vilde  naturligvis  ikke  tilstaa,  at  Makkanerne  i 
Begyndelsen  vare  tilbøjelige  til  at  holde  ham  for  inspireret; 
men  Aarsagen  til  deres  Tro  var  den,  at  han  ikke  vovede 
bestemt  og  aabent  at  træde  op  mod  Afgudsdyrkelsen.  Denne 
Fordrejelse  har  bragt  megen  Forvirring  ind  i  de  første  Om- 
vendelseshistorier; da  i  lang  Tid  Forskjellen  mellem  troende 
og  vantro  var  meget  vaklende,  burde  der  være  angivet, 
hvem  der,  efter  at  Forfølgelsen  var  begyndt,  endnu  blev 
fast;  men  i  det  Sted  har  hver  Biograf  og  Traditionist  gjort 
sig  Umage  for  at  bevise,  at  hans  Slægtninge  og  hans  Partis 
hellige  vare  de  første,  der  aflagde  Trosbekjendelsen.  Saa 
meget  er  vist,  at  de  første  Forfølgelser,  som  vi  kunne  sætte 
til  Aar  613,  næsten  holdt  alle  dem  tilbage,  som  maatte 
være  overbeviste  om  hans  Sendelse,  og  det  kan  betragtes 
som  afgjort,  at  han  617  ikke  havde  mere  end  5  erklærede 
Tilhængere.  Medlemmerne  af  Muhammads  Familie  har 
man  ikke  villet  forstyrre  i  deres  Privatliv,  Abu-Bakr  blev 
beskyttet  af  sin  Familie,  og  før  'Umars  Omvendelse  har 
ingen  haft  Mod  til  aabent  at  erklære  sig  for  Profeten,  lige- 
som han  heller  ikke  selv  synes  at  have  dristet  sig  til  at 
opmuntre  nogen  til  at  gjere  det.    Der  var  imidlertid  et  lille 

Antal  hemmelige  troende,  og  Abti-Bakr  var  Mellemmand 
mellem  dem  og  Profeten.  Da  alligevel  Hemmeligheden 
ikke  kunde  bevares,  og  adskillige  vel  heller  ikke  enskede 
at  skjule  deres  Tro,  flygtede  616  flere  til  Habesj,  medens 
andre  bleve  i  Makka  og  søgte  at  vække  saa  Hdt  Forargelse 
som  mulig. 

Efter  én  Tradition  bar  Muhammad  sagt:  >Enhver 
Profet  har  to  himmelske  og  to  jordiske  Vezirer;  mine  him- 
melske Vezirer  ere  Gabriel  og  Michael,  mine  jordiske  Abti- 
Bakr  og  TFmar.c  Allerede  fer  han  optraadte  som  Profet, 
bestod  der  et  inderligt  Venskab  mellem  ham  og  Abu- 
Bakr,  hvis  egentlige  Navn  skal  have  været  'Abd-al- 
Ea'ba,  hvilket  Muhammad  senere  forandrede  til 'Abd- Allah; 
ferst  efter  at  hans  Datter  'Alsja  havde  ægtet  Profeten,  fik 
han  Navnet  Abii-Bakr  (Jomfruens  Fader).  Traditionen 
tilføjer  videre,  at  enhver  af  de  tidligste  Tilhængere  stillede 
Sporgsmaal  til  Profeten,  for  de  anerkj endte  ham  som  saa- 
dan,  kun  Abti-Bakr  troede  ved  hans  Forsikring:  »Gud  har 
kaldet  mig,«  strax  paa  ham.  Abti-Bakr  var  en  Kjobmand  af 
Familien  Tajm  og  besad  en  efter  de  Tider  ikke  ubetydelig 
Formue  af  40,000  Dirham,  som  han  benyttede  til  at  ud- 
brede Islam,  navnlig  ved  at  kjobe  gamle  Kvinder  og  svage 
Mænd,  som  han  skjænkede  Friheden  mod,  at  de  skulde 
antage  Troen,  hvad  der  indbragte  ham  heftige  Bebrejdelser 
af  hans  Fader,  da  disse  Klienter  ikke  kunde  forege  hans 
Magt;  af  denne  Formue  bragte  han  derfor  ogsaa  kun  Vs 
med  til  ^ladina.  Han  havde  megen  Indsigt  og  Held  i  sine 
Forretninger,  og  ved  sin  Forsonlighed  og  Venlighed  blev 
han  meget  afholdt;  hans  Retsindighed  og  Sindsro  erhvervede 
ham  Folks  Tiltro,  og  han  var  altid  beredt  til  at  hjælpe 
andre  med  Eaad  og  Daad.  Han  skal  i  højere  Grad  end 
nogen  anden  Kurajsjit  have  været  i  Besiddelser  af  de  Kund- 
skaber, der  den  Gang  bleve  skattede  højest;  han  kjendte 
sin  Stammes  Slægtregistre  og  enhver  Families  gode  og 
slette    Egenskaber.      Det   var   derfor   ham,   der   forsynede 

Hassan  med  Stof,  da  denne  efter  Profetens  Opfordring  for- 
fattede Spottedigte  over  Kuraisjiterne.  Muhammad  var  et 
Geni,  men  i  visse  Henseender  en  aandelig  Vanskabning. 
Abu-Bakr  derimod  besad  klar  Indsigt  og  roligt  Overlæg, 
men  kun  saa  mange  Ideer,  som  der  blev  indgivet  ham;  jo 
mindre  skaberisk  hans  egen  Aand  var,  desto  højere  skattede 
han  sin  Vens  Skabninger,  og  de  supplerede  hinanden.  Den 
raske,  noget  plumpe  'Umar  fuldstændiggjorde  Kløverbladet; 
thi  den  Energi,  der,  naar  det  er  hensigtsmæssigt,  drister 
sig  til  at  anvende  Trusler  eller  Magt,  manglede  begge  de 
andre.  Abu-Bakr  og  'Umar  bevogtede  derfor  Profeten  næsten 
som  et  Barn,  og  den  første  besøgte  ham  mindst  to  Gange 
om  Dagen.  I  Madina  ægtede  Profeten  Abu-Bakrs  niaarige 
Datter  'Aisja,  og  dette  Barn  elskede  han  i  den  Grad,  at 
han  gjennem  hende  næsten  blev  et  Værktøj  for  Abu-Bakr 
og  hans  Parti,  til  hvis  Ære  det  dog  maa  siges,  at  de  ikke 
tænkte  paa  deres  eget,  men  kun  paa  hvad  der  kunde  bringe 
Islam  Held  og  Fremgang.  Abu-Bakr  skal  ogsaa  med  stor 
Iver  have  prædiket  den  nye  Lære,  om  end  i  Hemmelighed, 
og  de  5  første  betydelige  Omvendelser  skulle  skyldes  ham. 
Det  er  derfor  ikke  ufortjent,  naar  Muhammad  i  Følge  en 
Tradition  har  sagt:  »Ingen  har  bevist  os  en  Velgjerning, 
som  vi  ikke  have  gjengjældt,  undtagen  Abu-Bakr;  hvad  han  har 
gjort,  kan  kun  Gud  gjengjælde;  ingen  Formue  har  været  os 
til  saa  stor  Nytte  som  Abti-Bakrs«. 

VI. 

Orienten  er  Lignelsernes  og  Legendernes  Land;  Lær- 
domme foredrages  i  Parabler,  og  almindelige  Sandheder  finde 
deres  Udtryk  i  Fortællinger  om  noget,  der  er  foregaaet. 
Muhammad  havde  stor  Forkjærlighed  for  Profeternes  Hi- 
storie og  anbefalede  sine  Tilhængere,  naar  de  vare  samlede, 
at  fordrive  Tiden  med  al  fortælle  Legender  om  Jødernes 
gamle  Profeter.    Paa  denne  Maade   ere  disse  ogsaa  blevne 

meget  udbredte,  og  vi  have  tykke  Bind,  der  indeholde  Pro 
feternes  Historie,  saaledes  som  Muhammads  Disciple  have 
berettet  dem,  og  som  endnu  læses  af  fromme  Sjæle  til  stor 
Opbyggelse.  Muhammad  selv  benyttede  enhver  Legende, 
hvorfra  den  end  stammede,  naar  den  blot  passede  med  hans 
Hensigt  Under  hans  Ophold  i  Makka  indskød  han  mange 
saadanne  i  Kurånen;  i  Madina  vovede  han  ikke  mere  at 
udgive  for  Aabenbariug,  hvad  han  saaledes  havde  hørt;  men 
alligevel  kunde  han  ikke  modstaa  sin  Lyst  til  at  gjen- 
fortælle  dem.  Her  skal  jeg  blot  anføre  ét  Exempel  paa, 
hvorledes  han  behandlede  Folkesagn  i  den  Periode,  da  han 
efterlignede  de  hedenske  Seeres  Udtr3^ksmaade.  Sur.  105, 
>Elefanten«  lyder  saaledes:  »Har  du  set,  hvad  Herren  har 
gjort  ved  Elefantens  Folk?  —  Har  han  ikke  gjort  deres 
listige  Planer  til  Skamme?  —  Har  han  ikke  sendt  over 
dem  Fuglene  Ab å bil,  —  som  kastede  mærkede  Stene  paa 
dem?  —  Hau  har  gjort  dem  til  Skaller,  hvoraf  Kjæmen  er 
fortæret.«  Den  virkelige  Begivenhed  er:  nogle  Maaneder 
før  Muhammads  Fødsel  kom  den  habessiniske  Vicekonge  i 
Jaman,  Abraha,  til  Makka  for  at  erobre  det;  men  der  ud- 
brød Kopper  i  hans  Hær,  og  han  maatte  vende  om  med 
uforrettet  Sag.  Dette  er  den  saakaldte  Elefantkrig,  og  vi 
kunne  heraf  slutte,  hvor  lidt  historisk  Sandhed  der  er  i  de 
Legender  om  'Aditerne,  Tsamudæerne  og  andre  Folk,  hvis 
Undergang  fortælles  som  advarende  Exempler  for  Makka - 
neme.  Medens  de  gamle  Kosmogonier  og  Mythologier 
stræbe  at  give  en  Forklaring  af  Verdens  og  Menneske- 
slægtens Oprindelse  og  det  vedkommende  Folks  ældste  Hi- 
storie, naar  Muhammad  aldrig  et  saadant  Synspunkt;  han 
ser  ikke  et  sammenhængende  Hele  i  Historien,  han  opfatter 
det  forgangne  som  løsrevne  Legender  og  fortæller  dem,  fordi  de 
oplyse  hans  Situation  og  ere  en  Bekræftelse  paa  de  Tnisler, 
han  udslynger  mod  sine  vantro  Stammebrødre ,  som  Noahs 
og  Syndflodens  Historie,  eller  for  ved  Kjendskab  til  disse  at 
bevise,  at  han  var  inspireret   af  Gud,    som  Josefs  Historie, 

eller  fjærne  Vildfarelser  som  mange  Dele  af  Moses's  og 
Kristus's  Historie.  Man  kan  derfor  inddele  hans  Legender 
i  1)  Fortællinger  om  Straffehistorier,  2)  Aabenbaringer  fra 
Fortiden  og  3)  polemiske  Berigtigelser.  Den  sidste  Slags 
ere  temmelig  ubetydelige  og  falde  for  Størstedelen  i  Tiden 
efter  Flugten.  Den  anden  Slags  begynder  han  først  at  for- 
tælle mod  Slutningen  af  Aaret  616;  men  saa  følge  de  rask  paa 
hinanden.  Den  første  Slags  havde  allerede  616  gaaet 
gjennem  én  eller  to  Bedaktioner,  og  om  han  ogsaa  senere 
fortalte  dem  atter  og  atter,  havde  de  dog  gjort  deres 
væsentlige  Virkning,  inden  han  gik  over  til  den  anden  Slags. 
Eammen  for  en  saadan  fuldstændig  Straflegende  er  denne: 
der  kom  et  Sendebud  fra  Gud,  prædikede  for  sit  Folk  uden 
at  blive  hørt,  og  dette  blev  saa  tilintetgjort.  Jeg  har  tid- 
ligere gjort  opmærksom  paa,  at  Abrahams  Euller  indeholdt 
Historierne  om  »de  gamle 'Aditers  og  Tsamudæers«  Under- 
gang; naar  hertil  fejes  Fortællingerne  om  Noah  og  Tilintet- 
gj øreisen  af  Sodoma,  af  Faraos  Hærskarer  og  Madjaniterne, 
have  vi  væsentlig  den  hele  Cyklus  af  Straflegender.  Kur. 
20,  133 — 134  siger  Muhammad:  »De  sige,  hvorfor  bringer 
han  os  ikke  et  Tegn  fra  sin  Herre?  Have  de  ikke  Oplys- 
ning i  Indholdet  af  de  ældste  Ruller?  Havde  vi  ødelagt 
dem  ved  en  Straffedom  før  denne  Meddelelse  (eller  Aaben- 
baring),  vilde  de  have  sagt:  »Hvorfor  har  du  ikke  sendt 
os  et  Sendebud?«  I  dette  Sted  er  Ordet  »Oplysning« 
særlig  mærkeligt,  det  bruges  flere  lignende  Steder  paa  en 
saadan  Maade,  at  det  er  tydeligt,  Muhammad  derved  vil 
betegne,  at  de  i  Rullerne  fortalte  Straffedomme  ere  ham 
saa  klare  og  indlysende,  at  han  maatte  betragte  dem  som 
en  fornyet  Aabenbaring  og  uddanne  de  der  indeholdte 
Tanker.  Selv  naar  han  beretter  noget  som  en  Gjen- 
aabenbaring,  er  han  dog  for  det  meste  saa  forsigtig  at  be- 
gynde disse  Fortællinger,  der  til  Dels  vare  hans  Tilhørere 
bekjendte,  med  Udtryk  som:  »har  du  ikke  hørt?«  eller: 
>er  du  ikke   bleven  bekjendt  med?«     Efter  at  han  nu  var 


Hobammad.  1^ 

kommen  til  den  Overbevisning  eller  det  Selvbedrag,  at  de 
fra  Rullerne  tagne  Legender  vare  blevne  ham  aabenbarede 
paa  ny,  og  holdt  de  Oplysninger, . han  derved  bragte,  for  et 
Bevis  paa  hans  profetiske  Sendelse,  havde  han  endnu  kun 
ét  Skridt  at  gaa  for  at  komme  til  den  anden  Klasse  af 
Legender,  o :  lade  sig  af  en  fortrolig  Ven  fortælle  Historier, 
saa  bearbejde  dem  profetisk  og  udgive  dem  for  Aaben- 
baringer;  men  man  maa  vel  erindre,  at  det  her  er  umuligt 
at  drage  nogen  Grænse  mellem  et  groft  Selvbedrag  et  be- 
vidst Bedrageri. 

Bag  Ka'baen,  men  inden  for  Byens  Grænser,  ligger  en 
Høj,  der  kaldes  Safå.  I  Aaret  615  kaldte  Muharamad 
sine  Slægtninge  sammen  ved  dette  Sted,  steg  op  paa  Højen 
og  holdt  der  fra  (i  det  mindste  efter  Biografernes  Beretninger) 
en  Prædiken,  hvori  han  maaske  for  første  Gang  fortalte 
Straflegenderne  noget  udforligt;  hans  Tale  dér  skal  være 
Sur,  26.  Slutningen  fra  V.  192  er  navnlig  mærkelig;  thi 
ogsaa  dér  siger  han,  at  disse  Legender  findes  i  de  gamles 
Skrifter;  men  at  den  Fremstilling,  han  giver,  ikke  er  tagen 
der  fra,  men  er  en  selvstændig  Aabenbaring,  og  han  frem- 
hæver for  første  Gang  sine  Aabenbaringers  Overensstemmelse 
med  de  ældre,  hvorom  lærde  Jøder  aflagde  Vidnesbyrd,  som 
et  Bevis  paa  hans  Sendelse.  Da  han  havde  endt  sin  Tale, 
sprang  en  af  hans  Farbrødre,  Abti-Lahab,  op  og  raabte:  >Elr 
det  det,  du  har  kaldt  os  sammen  til;  Fordærvelse  ramme 
dig!«  Derpaa  blev  Sur.  111  aabenbaret:  > Fordærvelse 
over  Abti-Lahabs  to  Hænder;  over  ham  selv  Fordærv!  — 
Ej  nytter  ham  hans  Kigdom,  ej  hans  Erhverv.  —  Han 
vil  blive  brændt  i  Ilden,  i  Flammen,  —  og  hans  Hustru, 
med  en  Strikke  om  Halsen,  skal  bære  Brændet  sammen!« 

Noah,  som  allerede  i  den  sabiske  Theologi  spillede  en 
stor  Rolle,  i  det  nogle  Sabiere  ansaa  ham  for  Stifter  af 
deres  Lære,  da  han  havde  faaet  den  hellige  Bog  fra  Him- 
melen, gjaldt  i  Muhammads  første  Profetaar  for  Stifteren  af 
Enhedslæren.      Selv   Abraham   var   kun    hans   Efterfølger. 

13* 

For  Muhammad  var  han  et  passende  Forbillede,  fordi  der 
ingen  Undergjerninger  fortaltes  om  ham,  fordi  den  største 
Straffedom  fulgte  efter  ham,  og  fordi  han  efter  en  gammel 
Tradition  ligesom  Muhammad  var  bleven  anset  for  afsindig. 

1  616  forfattede  da  Muhammad  efter  flere  andre  Forsøg  en 
poetisk  Fortælling  om  Syndfloden,  der  danner  et  afsluttet 
Hele  og  en  egen  Sura  i  Lighed  med  Fortællingen  om  Moses 
i  Sura  26;  det  er  Sura  71.  Disse  Straffedomme  fra  den 
første  Periode  fortæller  han  nu  5 — 6  Gange,  ja  Sodomas 
Ødelæggelse  endog  8;  af  de  opbyggelige  Fortællinger  som 
Josefs  eller  Davids  Historie  blive  de  fleste  blot  fortalte  én 
Gang,  kun  de  tidligste  to  Gange:  men  Opstandelsens  Dag, 
der  skal  komme  om  kort  Tid,  fortæller  han  mindst  20 
Gange.  Det  er  klart,  at  han  var  sig  bevidst,  at  disse 
Skrækkebilleder  ere  det  bedste  Middel  til  at  gjøre  Folk  mod- 
tagelige for  Troen.  I  Begyndelsen  vilde  han  skræmme  de 
gjenstridige  med  Straffen  hinsides;  men  deres  Tro  paa 
Udødeligheden  var  svag  og  ubestemt,  og  til  sidst  benægtede 
de  den  rent  ud.  Naar  han  vilde  bevise  den,  sagde  de:  »Du 
paastaar,  at  vore  Fædre  skulle  opstaa;  nu  vel,  bring  dem 
tilbage  til  os,'  og  vi  ville  tro  dig.«  Han  truede  dem  med 
en  Straf  som  Sodomas,  naar  de  ikke  vilde  antage  hans 
Lære,  og  understøttede  sine  Trusler  med  de  tidligere  om- 
talte Legender.  Hans  Trusler  gjorde  et  stærkt  Indtryk; 
hos  de  troende  slog  Frygten  saa  dybe  Eødder,  at  den  selv 
efter  hans  Død  dukkede  op  igjen  ved  enkelte  Lejligheder. 
Makkanerne  troede  paa  en  Straffedom,  men  de  ventede  1  og 

2  Aar  og  tænkte,  at  naar  de  første  Tegn  viste  sig,  kunde 
de  dog  i  det  sidste  Øjeblik  finde  Naade.  Derfor  forsikrede 
Muhammad  dem,  at  Straffen  vilde  indtræde  pludselig,  og 
da  var  Anger  og  Omvendelse  for  sen.  Ogsaa  denne  For- 
sikring forfejlede  sit  Maal,  og  de  bleve  kun  endnu  mere 
forstokkede.  Deres  Venten  bragte  Profeten  i  stor  For- 
legenhed, thi  Indtrykkene  af  Truslerne  forflygtedes  og  bleve 
svagere.    Hvem  der  vil  holde  Masserne  i  Bevægelse,   maa 

stadig  finde  paa  noget  nyt;  det  gjorde  Muhammad  ogsaa, 
saa  vidt  det  var  ham  muligt:  han  gjentog  Truslen  i  talrige 
nye  Former;  men  Makkanerne  maatte  dog  indse,  at  naar  de 
bleve  druknede  i  en  Oversvømmelse,  behovedes  der  ingen 
Stenregn  til  at  knuse  dem,  og  at  naar  Jorden  opslugte  dem, 
behovede  de  ikke  at  blive  forvandlede  til  Hunde  og  Svin. 
Derfor  vovede  de  endelig  at  indtage  en  udfordrende  Stilling 
og  sagde:  »Xaar  du  taler  Sandhed,  saa  lad  Straffen  komme.« 
I  Begyndelsen  bønfaldt  han  dem  om,  at  de  dog  ikke 
ved  deres  Ugudelighed  maatte  paaskynde  Straffen;  senere 
sagde  han,  at  den  vilde  komme,  naar  alle  de,  der  efter  Guds 
Raadslutning  vare  bestemte  til  at  tro,  havde  antaget  Islam, 
og  at  den  ikke  kunde  indtræde,  saa  længe  ban  og  de 
troende  befandt  sig  i  Makka.  Endelig  da  de  trængte  ind 
paa  ham,  at  han  skulde  angive  Tiden,  naar  den  vilde  komme, 
bekjendte  han,  at  naar  han  havde  udtalt  sig  saa  bestemt  om 
Tiden,  havde  han  taget  fejl,  og  at  kun  Gud  vidste  den,  og  han 
blev  ved  med  at  true  med  den.  Aar  gik  hen.  Hedningerne 
omvendte  sig  ikke,  og  Straffen  var  endnu  ikke  kommen. 
Saa  maatte  han  endelig  underlægge  sine  Trusler  en  hel 
anden  Betydning  og  henføre  dem  til  den  yderste  Dag. 
Denne  nye  Form  for  Truslen  staar  i  Forbindelse  med 
kristelig  Indvirkning  paa  Muhammad  og  har  givet  xlnledning 
til  en  Mængde  senere  Indskydelser  i  ældre  Aabenbaringer, 
og  det  er  maaske  en  af  Hovedgrundene  til,  at  Muhammad 
har  kastet  Aabenbaringerne  mellem  hinanden,  for  saa  vidt 
han  har  haft  Indflydelse  paa  den  Form,  hvori  vi  nu  hava 
Kurånen,  og  at  den  i  mange  Tilfælde  er  uforstaaelig.  Han 
foregav,  at  Kurånen  trængte  til  en  Forklaring,  som  han 
ikke  var  i  Stand  til  at  give  uden  guddommelig  Hjælp,  og 
denne  Hjælp  bestod  i  nye  Aabenbaringer,  Denne  ret  be- 
kvemme Theori  satte  ham  i  Stand  til  alt  efter  Tids- 
omstændighederne at  give  Udsagn,  der  tillode  en  anden  Be- 
tydning, en  ny  Mening,  og  til  at  gjere  et  tydeligt  Udsagn 
utydeligt  vare  Omflytninger   og  Indskydelser   det  simpleste 

Middel,  og  det  blev  brugt  i  ikke  ganske  ringe  Udstrækning. 
Det  var  i  Sommeren  616,  at  Muhammad  havde  drevet  sin 
Trusel  om  en  Straf,  der  skulde  rainme  de  nulevende,  til  det 
højeste  og  ved  Indrømmelser  bevæget  Hedningerne  til  at 
anerkjende  ham.  Nogle  Maaneder  senere  komme  nogle 
Kristne  til  Makka,  han  tager  Indrømmelserne  tilbage,  den 
gode  Forstaaelse  med  Hedningerne  er  forbi,  og  de  opfordre 
ham  til  at  lade  den  Straf,  han  har  truet  med,  ramme  dem. 
Nu  kommer  »Timen«  ham  meget  bekvemt.  Den  passede 
aldeles  for  ham:  »Timen«  vil  snart  komme,  den  kommer 
uventet,  ingen  uden  Gud  kjender  den,  og  han  havde  hele 
den  kristne  Verdens  Vidnesbyrd  at  beraabe  sig  paa.  Han 
selv  troede,  at  de  kristne  havde  en  Aabenbaring,  troede 
ogsaa  paa  deres  Beretninger  om  Timen  og  gjorde  dem  saa 
til  en  guddommelig  Aabenbaring.  Paa  Spørgsmaalene,  naar 
bliver  Makka  tilintetgjort,  naar  falder  der  Ild  ned  fra  Himmelen 
og  fortærer  os,  naar  vil  Jorden  opsluge  os?  vedbliver  han  at 
give  undvigende  Svar,  ja  udtaler  selv  Tvivl,  om  det  virkelig 
vil  ske,  men  tilføjer,  da  han  har  begyndt  at  forudsige 
Dommedags  snare  Komme,  maaske  kommer  Timen,  inden 
Straffen  naar  de  nulevende.  Fra  619 — 520  er  der  ikke 
mere  Tale  om  Straffen  over  de  nulevende,  men  Tanken  om 
Dommedag,  om  Timen,  fylder  aldeles  hans  Sjæl  og 
bringer  ham  til  at  forfatte  nogle  af  de  mest  poetiske 
Surer  i  Kurånen,  hvori  han  beskriver  Dommedag  og  dens 
Rædsler. 

I  Steden  for  Omvendelser  i  Massevis  bevirkede  Mu- 
hammads  Trusler  og  bestemte  Optræden  kun  Forfølgelser. 
Under  disse  Forhold  raadede  han  dem  af  do  troende,  der 
vare  mest  udsatte  for  saadanne,  til  at  flygte  til  Habesj,  og 
12  Mænd  og  4  Kvinder  skulle  have  været  de  første,  der 
fulgte  Opfordringen,  senere  udvandrede  flere,  saa  at  i  alt 
83  Mænd  og  18  Kvinder  skulle  være  dragne  til  Habesj, 
hvor  de  fandt  en  god  Modtagelse ;  omtrent  ved  617  forlader 

han  sin  egen  Bolig  og  iager  Ophold  i  en  af  sine  Disciple 
Arkams  Hus.  for  at  nyde  hans  Beskyttelse.  Han  selv 
var  udsat  for  store  Forhaanelser,  som  han  dog  bar  med 
Taalmodighed ,  og  da  det  ikke  lykkedes  Modstanderne  paa 
den  Maade  at  bringe  ham  fra  sit  Forehavende,  forsøgte  de 
det  ved  Underhandlinger.  Makkanerne  vare,  som  fer  sagt, 
meget  ængstelige  for  at  Qærne  de  omboende  hedenske 
Stammer  ved  at  forkaste  deres  Guder;  det  gjaldt  dem  derfor 
om  at  faa  ham  til  paa  en  eller  anden  Maade  at  anerkjende 
dem  af  deres  Guder,  der  vare  fælles  for  andre  Stammer; 
deres  særegne  Guder  bekymrede  de  sig  ikke  meget  om. 
Muhammads  Stilling  var  saa  fortvivlet,  at  der  næppe  stod 
ham  anden  Udvej  aaben  end  at  gaa  ind  paa  deres  For- 
dringer. Haabet  om  at  skaflFe  sin  Lære  lodpas  ved  Trusler 
var  glippet ,  efter  at  det  havde  forledet  ham  til  at  forud- 
sige Straffedommen  med  større  Sikkerhed,  end  klogt  var; 
kun  en  stor  Masseomvendelse  kunde  retfærdiggjere  dens 
Udeblivelse.  For  at  naa  dette  Maal  forfattede  han  i  Juni 
616  en  kort  Tiltale  til  Mekkanerne,*)  hvori  han  erindrede 
dem  om  sine  Visioner,  anerkjendte  de  tre  Gudinder  Låt, 
'Uzzå  og  Man  åh  som  Forbedere  og  Talsmænd  hos  Allah, 
mindede  om  den  nære  Straffedom  og  endelig  opfordrede 
sine  Landsmænd  til  at  tilbede  Allah.  Denne  Tiltale  havde 
et  glimrende  Resultat;  paa  hans  sidste  Ord:  »Kaster 
Eder  ned  paa  Ansigtet  for  Allah  og  tilbeder  ham,<  kastede 
alle  tilstedeværende  sig  ned  med  Undtagelse  af  én  Mand, 
der  var  for  stolt  (Traditionen  siger  for  tyk)  til  at  gjøre 
det  og  lod  sig  nøje  med  at  tage  en  Haandfuld  Sand  op  og 
trykke  den  mod  Panden:  Muhammad  blev  nu  i  hele  Makka 
anerkjendt  som  Guds  Sendebud;  men  denne  Anerkjendelse 
havde  han  kun  kjøbt  sig  ved  at  ofre  sin  helligste  Over- 
bevisning.    Hans  Modstandere  kunde  kun  foragte  ham,  og 

hans  oprigtige  Tilhængere  bleve  rokkede  i  deres  Tro.  At 
i  det  mindste  én  troende  faldt  fra,  vide  vi  af  Kurånen; 
men  hvem  denne  ene  har  været,  vides  ikke;  Formodningen 
er  nærmest  for  Waraka-ben-Nawfal.  Traditionen  siger,  at 
Engelen  Gabriel  strax  kom  til  bam  for  at  sætte  ham  i 
Rette,  og  at  han  allerede  den  følgende  Morgen  tilbage- 
kaldte sin  Indrømmelse;  forskjellige  Kjendsgjerninger  vise 
dog,  at  der  er  gaaet  nogen  Tid,  inden  dette  skete.  De 
troende,  der  vare  flygtede  til  Habesj,  kom  nemlig  omtrent 
en  Maaned  efter  tilbage  ved  Rygtet  om,  at  der  var  sket  en 
Udsoning,  men  erfarede  da  til  deres  Sorg,  at  Forsøget  var 
mislykket,  og  efter  nogen  Overvejelse,  om  de  skulde  drage 
tilbage  igjen  til  Afrika  eller  blive  i  Makka,  bestemte  de 
sig  for  det  sidste,  efter  at  hver  enkelt  havde  sikret  sig  Be- 
skyttelse af  en  indflydelsesrig  Familie.  Kur.  28,  85—88 
have  vi  Muhammads  frimodige  og  ærefulde  Tilbagekaldelse, 
der  vel  ikke  var  klog  over  for  hans  Modstandere,  men  maa 
have  gjort  et  godt  Indtryk  paa  de  kristne,  der  uden  Tvivl  ved 
denne  Lejlighed  vare  komne  til  Makka.  Hans  Fjender 
rasede  og  spottede  hans  Trusler  om  Straffedommen,  der 
endnu  ikke  kom,  skjønt  de  forfulgte  de  troende  langt  værre 
end  før. 

Det  er  ganske  naturligt,  at  Aristokratiet  i  Makka 
maatte  være  Muhammads  ivrige  Modstandere;  thi  Magt  er 
altid  konservativ,  og  det  er  aldeles  utvivlsomt,  at  om  end 
nogle  af  disse  holdt  sig  tilbage  skræmmede  af  Trusler, 
drillede,  spottede  og  forfulgte  andre  ham  og  de  troende,  saa 
vidt  det  paa  nogen  Maade  lod  sig  gjøre.  Abu-Thålib  var 
Muhammads  naturlige  Beskytter,  og  det  var  aldeles  utænke- 
ligt, at  den  øvrige  Del  af  Familien  skulde  svigte  ham,  hvis 
det  blev  nødvendigt  at  sætte  Magt  mod  Magt.  Det  første 
Skridt,  Aristokraterne  gjorde,  var,  at  de,  formodentlig  i  Aaret 
613,  med  den  ridderlige  og  meget  ansete  Walid-ben- 
Mughira   i  Spidsen    opfordrede  Abii-Thålib    til    enten    at 

bringe  sin  Brodersen  til  at  holde  inde  med  sine  Angreb 
paa  Guderne  eller  unddrage  ham  sin  Beskyttelse;  men 
denne  gjorde  dem  opmærksom  paa  det  umulige  i  at  rette 
sig  efter  deres  Ønske,  og  de  forlede  ham  uden  at  foretage 
sig  videre.  Imidlertid  synes  dog  dette  at  have  bevii'ket,  at 
Muhammad  ikke  de  to  næste  Aar  har  prædiket  offentlig. 
Den  oven  for  omtalte  Tilbagekaldelse  vakte  imidlertid  For- 
folgelsen  paa  ny  i  en  hidtil  ukjendt  Styrke,  og  de  fra 
Habesj  hjemkomne  troende  maatte  befrygte  det  værste; 
deres  nærmeste  Slægt  nægtede  dem  Beskyttelse,  og  de  fleste 
af  dem  maatte  soge  den  hos  deres  ivrige  Fjender;  men  her 
fornægtede  Arabernes  Ridderlighed  sig  ikke;  den  nægter 
ikke  den  trængende  Hjælp,  naar  det  er  kommet  dertil,  at 
han  maa  tilstaa  sin  Trang,  selv  om  det  endog  er  den  bi- 
treste Fjende,  der  beder,  og  Makkas  mest  ansete  Mand, 
Islams  ivrige  Modstander,  den  for  nævnte  Wålid-ben- 
Mughira  gik  i  Spidsen  i  denne  Retning,  ja  da  Familien 
Makhsum  vilde  tvinge  Abti-Thåiib  til  at  nægte  en  af 
deres  sin  Beskyttelse,  traadte  Islams  ÆrkeQende  Abu- 
Lahab  frem  og  erklærede,  at  hvis  de  vilde  nægte  Abu- 
Thålib  Ret  til  at  beskytte  den  paagjældende ,  vilde  han 
understøtte  ham  i  alt,  hvad  han  gjorde,  ja  være  et  blindt 
Redskab  for  hans  Vilje.  I  denne  heftige  Forfølgelsestid, 
medens  Muhammad  opholder  sig  i  Arkams  Bus,  finder  dog 
to  vigtige  Omvendelser  Sted:  Profetens  Farbroder  Hamza, 
»Guds  Løve«,  og  'Umar.  Den  sidstes  Omvendelse  var 
navnlig  et  stort  Skridt  fremad  for  den  ny  Lære;  den  blev 
strax  af  alle  følt  som  et  saadant,  og  med  rette  siger  en  af 
hans  samtidige:  »'Umars  Omvendelse  var  for  os  en  Sejr, 
hans  Flugt  til  Madina  en  Hjælp,  og  hans  Regerings- 
tiltrædelse  en  Guds  Velsignelse.«  Nu  forlede  de  troende 
Arkams  Hus  og  indtoge  en  udfordrende  Stilling,  og  der  kan 
næppe  være  Tvivl  om,  at  det  er  ved  denne  Tid,  Slutningen 
af  Sommeren  617,    at   de  Aabeubaringer   falde,   hvori  Mu- 

hammad  vover  at  angribe  Aristokratiet;  i  Sur.  38  viser 
ban  saaledes,  hvor  afmægtigt  det  var  over  for  Gud,  og  at 
de  dog  til  sidst  vilde  komme  til  at  angre  deres  Spot  over, 
at  hans  tidligere  Trusler  ikke  vare  gaaede  i  Opfyldelse,  thi 
naar  det  engang  behagede  Gud  at  straffe  dem,  var  et  Ord 
nok  til  at  tilintetgjøre  dem.  Aristokratiet  kunde  naturligvis 
ikke  ret  længe  finde  sig  rolig  i  disse  Angreb  og  forenede 
sig  for  at  undertrykke  den  ny  Lære  med  Magt.  Forst  gik 
det  ud  over  Slaver  og  Folk  uden  Beskyttelse ,  de  bleve 
grebne  og  ved  Middagstide  fastbundne  udstrakte  paa  det 
hede  Sand;  halv  stegte  plagedes  de  af  en  ulidelig  Tørst, 
og  det  var  intet  Under,  at  flere  af  dem  fornægtede  deres 
Tro,  medens  mange  dog  viste  stort  Heltemod  og  holdt  fast 
ved  deres  Mester.  Imod  frie  Mænd  kunde  de  dog  kun 
udøve  ringe  Tvang;  vel  kunde  ganske  vist  en  Muslim  blive 
slaaet  ihjel  eller  bandlyst,  men  herimod  havde  man  altid 
det  Middel  at  give  sig  under  en  mægtig  Mands  Beskyttelse 
af  en  anden  Familie.  Derved  blev  nemlig  ens  egen  Fa- 
milie nødt  til  at  optage  vedkommende  igjen  og  beskytte 
hans  Liv,  hvis  den  ikke  vilde  miste  sin  Anseelse;  og  pris- 
give et  af  sine  Medlemmer  uden  formelig  Bandlysning  vilde 
have  sat  en  uaftvættelig  Skamplet  paa  Familiens  Ære. 
Var  end  saaledes  de  troendes  Liv  beskyttet,  kunde  de  dog 
være  udsatte  for  de  største  Ubehageligheder;  deres  Slægt- 
ninge overøste  dem  med  Forhaanelser,  svage  Mennesker 
maatte  vel  endog  finde  sig  i  legemlige  Mishandlinger,  og 
under  patriarkalske  Forhold  er  det  ingen  Spøg  at  leve  i 
Ufred  med  sin  Familie.  Muhammad  selv  vilde  Aristo- 
kratiet for  enhver  Pris  se  at  blive  af  med.  De  op- 
fordrede ham  til  at  lade  Straffedommen  komme,  og  da  han 
svarede,  at  den  blev  holdt  tilbage,  fordi  han  og  de  troende 
vare  i  Byen,  opfordrede  de  ham  til  at  forlade  den:  de 
ønskede  ikke  at  skaanes  for  hans  Skyld.  Han  gjorde  vel 
Mine  til    at   drage    bort,    men   foretrak  dog    at    blive   og 

erindrede  dem  endnu  engang  om,  hvad  Folge  hans  Bort- 
gang vilde  have.  Makkanerne  tabte  endelig  Taalmodig- 
heden,  de  vilde  ikke  længer  vente  paa,  at  han  selv  gik 
bort,  men  de  vilde  fordrive  eller  myrde  ham.  De  under- 
handlede først  med  Abii-Thålib  om,  at  han  skulde  opsige 
Muhammad  sin  Beskyttelse,  men  forgjæves.  De  lagde  da 
aldeles  intet  Skjul  paa  deres  Forehavende.  Muhammads 
Slægtninge  følte  sig  for  svage  til  i  aaben  Kamp  at  hævne 
hans  Død,  og  paa  den  anden  Side  vilde  det  at  lade  ham 
blive  uhævnet  være  saa  skjændigt,  at  de  maatte  foretrække 
fuldstændig  Undergang;  List  og  Fasthed  vare  derfor  det 
eneste  Middel  til  at  frelse  deres  Ære.  En  Dag  savnedes 
Muhammad;  Rygtet  gik,  at  han  var  bleven  myrdet,  og 
hans  Slægtninge  begave  sig  med  Vaaben  skjulte  under 
Klæderne  til  Ka'baen  for  der  uventet  at  overfalde  de  for- 
samlede Aristokrater,  hvis  han  var  død,  eller  gjere  en  De- 
monstration, hvis  han  var  i  Live.  Heldigvis  blev  han 
funden  i  rette  Tid,  og  det  blev  ved  Demonstrationen.  Mu- 
hammads Trods  og  hans  Families  Modstand  havde  til 
Følge,  at  de  bleve  erklærede  for  fredløse ;  naar  denne  Fred- 
løshed begyndte,  og  hvor  længe  den  varede,  lader  sig  ikke 
bestemt  angive,  sandsynligvis  fra  Efteraaret  617  til  Efter- 
aaret  619.  Beretningerne  om  den  ere  uden  Tvivl  over- 
drevne og  forvanskede;  den  synes  at  have  bestaaet  i,  at 
de  øvrige  Kurajsjiter  ved  et  Dokument  forpligtede  sig  til 
ikke  at  indgaa  noget  Ægteskab  med  Håsjimiterne,  ikke 
deltage  med  dem  i  Handelsforetagender  og  ikke  yde  dem 
nogen  Beskyttelse.  Hver  Familie  i  Makka  havde  sit  eget 
Kvarter,  hvor  de  fleste  af  dens  Medlemmer  boede;  i  disse 
farlige  Tider  trak  Håsjimiterne  sig  tUbage  til  deres  to 
Kvarterer.  Naar  man  nu  erindrer,  at  de  vare  afskaarne 
fra  alt  Handelssamkvem  med  deres  Brødre,  at  de  ikke 
kunde  slutte  sig  til  nogen  kurajsjitisk  Karavane,  at  de  selv 
ikke   vare  mægtige   nok   til   at  udruste  og  torsvare  en,  og 

at  de  saaledes  bleve  berøvede  alt  Erhverv,  kan  man  let 
indse,  at  Prøven  var  haard  nok.  En  Belejring  eller 
Blokering  af  deres  Kvarter  har  dog  ikke  fundet  Sted,  og 
de  turde  gaa  frit  om,  rigtignok  udsatte  for  at  blive  mis- 
handlede eller  forhaanede  af  den  første  den  bedste  uden 
Udsigt  til  at  kunne  hævne  det. 

(Fortsættes.) 

H.  V.  Lund. 

Ministeriet  Russell. 

Efter  Palmerstons  Ded  blev  Lord  Russell  af  Dronningen 
opfordret  til  at  danne  et  Ministerium  (1865).  De  eneste 
Forandringer  i  Kabinettet  vare,  at  Lord  Russell  blev  Forste- 
minister,  medens  Lord  Clarendon,  der  havde  været  Kansler 
for  Hertugdømmet  Lancaster,  indtog  hans  Plads  som  Tdeu- 
rigsminister.  Som  en  Indrømmelse  til  de  liberale  For- 
dringer bleve  Pladserne  som  Undersekretær  for  Kolonierne 
og  som  Vicepræsident  for  Handelsretten,  der  ikke  gave  Sæde 
i  Kabinettet,  henholdsvis  besatte  med  Forster  og  Goschen, 
Mænd  som  senere  kom  til  at  indtage  betydelige  politiske 
Stillinger.  Det  var  imidlertid  kun  en  ringe  Indrømmelse, 
og  man  kan  let  tænke  sig,  at  de,  som  vare  af  den  Mening, 
at  der  burde  tilbydes  ikke  alene  Bright,  men  ogsaa  Stuart 
Mill  Sæde  i  Kabinettet,  ikke  følte  sig  tilfredsstillede  ved 
dette  Arrangement.  Uden  for  staaende  havde  ikke  rigtigt 
Begreb  om,  hvor  vanskeligt  det  var  for  en  liberal  Minister 
at  tilfredsstille  "Whigger  og  Radikale.  "Whiggerne  ind- 
befattede næsten  alle  de  Medlemmer  af  Partiet,  hvis  høje 
Rang  og  Stilling  gav  dem  mest  Indflydelse,  og  det  var 
umuligt  at  tilsidesætte  deres  Fordringer.  I  et  Land  som 
England  er  man  nødt  til  at  tage  Hensyn  til  >Hertugemes« 

Ønsker;  der  hersker  ligefrem  en  Overtro  i  den  Retning,  og 
det  vilde  være  lige  saa  uforsigtigt  af  en  Minister  at  forsøge 
at  danne  et  liberalt  Kabinet  uden  at  raadspørge  »Hertuger- 
nes« Ønsker,  som  det  i  Xenofons  Dage  vilde  have  været  af 
en  græsk  Anfører  at  foretage  et  Tog  uden  at  raadspørge 
Varslerne.  Dog  var  det  ikke  alene  af  Overtro,  at  den  libe- 
rale Førsteminister  tog  ærbødige  Hensyn  til  de  fornemme 
Whiggers  Krav;  deres  berømte  Navne  udgjorde  en  Del  af 
Partiets  Traditioner,  og  hvis  Partiet  indviklede  sig  i  Vanske- 
ligheder, vilde  det  være  nødt  til  at  paakalde  de  fornemme 
Beskytteres  Hjælp. 

Der  var  rimeligvis  adskillige  blandt  de  fornemme 
Whigger,  der  med  Ængstelse  iagttoge  den  eneste  betydelige 
Forandring,  som  Palmerstons  Død  havde  foraarsaget,  Glad- 
stones  Forfremmelse  til  Underhusets  Leder.  Imidlertid  var 
der  sket  adskillige  deraf  ganske  uafhængige  Forandringer, 
og  det  nye  Underhus,  der  var  blevet  valgt  lige  før  Palmer- 
stons Død,  var  i  mange  Retninger  forskjelligt  fra  det,  som 
det  havde  været  hans  sidste  ministerielle  Handling  at  op- 
løse. Vi  have  allerede  omtalt  nogle  af  de  Forandringer, 
der  vare  foraarsagede  ved  Dødsfald.  Palmerston  og  Cobden 
vare  borte,  George  Lewis,  Sidney  Herbert  og  James  Graham 
vare  ligeledes  alle  døde;  men  der  var  ogsaa  andre  For- 
andringer; Lord  John  Russell  med  Reformbillen  var  bleven 
Peer  og  havde  Sæde  i  Overhuset  som  Earl  Russell.  En  af 
de  skarpeste  politiske  Kritikere,  Lowe,  der  for  en  Tid  havde 
følt  sig  kuet  af  sit  Ansvar  som  Embedsmand,  var  nu  atter 
bleven  politisk  Løsgænger.  Lowe,  som  ogsaa  tidligere  havde 
beklædt  forskjellige  Embeder,  havde  været  Vicepræsident  for 
Oplysningskomiteen  fra  Begyndelsen  af  Lord  Palmerstons 
Styrelse  til  April  1864,  da  Lord  Robert  Cecil  indbragte  et 
Mistillidsvotum  mod  hans  Departement,  eller  med  andre 
Ord  mod  ham  selv,  og  beskyldte  ham  for  at  have  beskaaret 
Skoleinspektørernes  Indberetninger  for  at  bringe  dem  i  til- 
syneladende Harmoni  med  Komiteens  Planer.    Lord  Cecils 

Tale  var  paafaldende  bitter  og  fornærmelig ;  hans  Resolution 
gik  igjennem  med  101  Stemmer  mod  93.  Lowe  tog  øje- 
blikkelig sin  Afsked,  men  han  tillod  ikke  Sagen  at  hvile 
dermed;  han  opnaaede  at  faa  nedsat  en  Komite,  der  skulde 
undersøge  Sagen,  og  Resultatet  af  denne  Undersøgelse  var, 
at  ikke  alene  blev  Lowe  fuldstændig  frikjendt  for  den  Be- 
skyldning, der  var  rejst  imod  ham.  men  Underhusets  Re- 
solution blev  tillige  annulleret.  Dersom  Lord  Palmerston 
og  hans  Kollegaer  energisk  havde  støttet  Lowe,  vilde  Lord 
Cecils  Mistillidsvotum  aldrig  være  gaaet  igjennem  og  havde 
ikke  behovet  at  annulleres ;  rimeligvis  har  Lowe  folt,  at  han 
ikke  havde  opnaaet  den  Støtte  hos  sit  Parti,  som  han  kunde 
have  ventet;  thi  han  blev  ikke  længe  efter  Fører  for  en 
pludselig  Bevægelse  mod  Regeringens  Reformpolitik. 

Den  vigtigste  og  mærkeligste  politiske  Forandring  var 
naturligvis,  at  Underhuset  havde  faaet  en  ny  Leder.  Den 
mest  fremragende  Stilling  var  fra  Lord  Palmerston,  der 
blev  tilbedt  næsten  som  en  Halvgud  af  Whigger  og  Kon- 
servative, gaaet  over  til  Gladstone,  hvis  Beundrere  hørte  til 
de  mest  yderliggaaende  liberale,  og  som  blev  betragtet  med 
Mistillid  og  Ængstelse  af  alle  dem,  der  nærede  konservative 
Sympathier  baade  af  det  ene  og  det  andet  Parti.  Glad- 
stone og  Disraeli  stode  nu  Ansigt  til  Ansigt  med  hinanden ; 
den  ene  var  Husets  Leder,  den  anden  Oppositionens.  Skjont 
de  i  saa  mauge  andre  Henseender  vare  Kontraster,  var  der 
dog  en  vis  Lighed  i  Gladstones  og  Disraelis  politiske  Stil- 
ling, i  det  de  begge  bleve  iagttagne  med  Tvivl  og  Æng- 
stelse af  mange  blandt  deres  egne  Tilhængere.  Det  er 
indlysende,  at  Oppositionens  Leder  i  dette  Tilfælde  maatte 
have  den  strategiske  Fordel  paa  sin  Side;  han  behøvede 
ikke  at  tage  Initiativet  i  noget,  og  selv  den  mindst  hen- 
givne af  hans  Tilhængere  vilde  staa  ham  trofast  bi,  naar 
det  gjaldt  om  at  krydse  Ministeriets  Planer.  Det  kon- 
servative Parti  har  altid  været  føjeligere  og  lettere  at  styre 
end  det  liberale;    i  de   senere  Aar   har   deres  Politik    uød- 


208  Skildringer  af  Englands  nyeste  Historie. 

vendigvis  haft  en  negativ  Karakter  og  har  nærmest  be- 
staaet  i  Tøven  og  Modstand.  Der  er  mindre  Anledning  til 
Forskjel  i  Meningen  hos  et  Parti  med  dette  Formaal  end 
hos  et,  hvis  Princip  gaar  ud  paa  at  holde  Skridt  med 
vexlende  Tider  og  Tilstande.  Man  fik  imidlertid  snart  at 
se,  at  den  konservative  Leder  evnede  at  overtale  sit  Parti 
til  at  gaa  ind  paa  netop  de  samme  Forandringer,  hvilke 
nogle  af  Gladstones  Parti  modsatte  sig.  For  at  nogle  af 
de  kommende  Begivenheder  ikke  skulle  synes  alt  for  gaade- 
fulde,  er  det  godt  at  huske  paa,  at  det  nye  Ministeriums 
Dannelse  ingenlunde  havde  tilfredsstillet  alle  de  liberale. 
Nogle  vare  misfornøjede,  fordi  det  nye  Ministerium  ikke 
var  radikalt  nok,  medens  andre  frygtede  for,  at  det  skulde 
gaa  alt  for  vidt  for  at  tilfredsstille  de  radikale.  Nogle 
vare  vrede,  fordi  der  ikke  var  blevet  tilbudt  Plads  i  Mi- 
nisteriet til  de  Mænd,  hvem  de  betragtede  som  deres  natur- 
ligere Ledere,  og  nogle  faa  endelig  vare  fornærmede  over, 
at  der  ikke  var  blevet  taget  Hensyn  til  deres  personlige 
Fordringer.  En  Ting  var  sikker:  Eegeringen  maatte  fore- 
tage et  Skridt  i  Retning  af  en  eller  anden  bestemt  Reform , 
der  var  kommet  saa  mange  nye  og  energiske  Liberale  og 
Radikale  ind  i  Underhuset,  at  det  vilde  være  umuligt  for  et 
liberalt  Ministerium  at  holde  sig  paa  de  Betingelser,  som 
vare  blevne  indrømmede  Lord  Palmerston.  Gladstone  havde 
altid  haft  Ord  for  at  besidde  en  alvorlig,  ihærdig  Ka- 
rakter, der  efter  hvad  man  sagde,  havde  været  til  stor 
Plage  for  hans  mere  verdslige  og  letsindige  Kollegaer  i 
Lord  Palmerstons  Kabinet.  Det  var  for  mange  et  Spørgs- 
maal  af  megen  Interesse,  om  Gladstone  vilde  vise  sig  sin 
vanskelige  Post  som  Leder  voxen  under  disse  særlig  kritiske 
Omstændigheder,  og  der  var  adskillige,  som  mente,  at  Stil- 
lingen krævede  mere  Takt  end  Begavelse. 

Flere  nye  Folk  dukkede  frem  paa  begge  Sider  af  den 
politiske  Valplads.  Man  trængte  til  dem;  thi  mange  for- 
dums fremragende  Skikkelser   vilde    savnes,    naar   det   nye 

Parlament  traadte  sammen.  Blandt  de  nye  have  vi  allerede 
nævnet  Forster,  der  havde  taget  ivrig  Del  i  Debatterne  om 
den  amerikanske  Krig.  Forster  var  en  Mand  med  betyde- 
lige Evner  som  Parlamentstaler;  skjont  man  ikke  kunde 
kalde  ham  veltalende,  var  han  dog  dygtig  i  sin  Bevisførelse, 
indtrængende  i  sin  Overtalelse  og  særdeles  godt  inde  i  poli- 
tiske og  sociale  Forhold.  I  Overhuset  begyndte  Hertugen  af 
Argyll  at  indtage  en  fremragende,  ja  ledende  Stilling.  Her- 
tugen af  Argyll  gjaldt  endnu  for  en  ung  Mand  i  Poli- 
tiken; intet  er  mere  besynderligt  end  den  Maade,  hvorpaa 
Græuseskjellet  mellem  Ungdom  og  Alderdom  i  de  senere 
Åar  er  blevet  omordnet  i  vort  politiske  Liv.  En  Mand,  der 
ellers  anses  for  midaldrende,  gjælder  kun  for  en  ren  Grøn- 
skolling i  Parlamentslivet,  og  en  politisk  Leder  maatte  op- 
naa  en  sand  patriarkalsk  Alder,  naar  han  skulde  have  til- 
strækkelig Tid  til  at  nyde  sin  Stilling.  Hertugen  af  Argyll 
var  paa  denne  Tid  omtrent  tre  og  fyrretyve  Aar  og  havde  i 
over  tyve  Aar  indtaget  en  fremragende  Plads  i  det  offent- 
lige Liv;  men  dog  blev  han  af  mange  betragtet  som  en  Be- 
gynder i  Politik.  Han  var  meget  tidlig  kommen  ind  i  det 
offentlige  Liv;  ved  en  offentlig  Middag  for  nogle  Aar  siden 
udbragte  Lord  Houghton  en  Skaal  for  ham  og  bemærkede  i 
sin  Tale,  »at  Hertugen  var  kun  sytten  Aar  gammel«  — 
(han  var  i  Virkeligheden  nitten)  —  »da  han  skrev  en 
Pamflet  kaldet:  »Et  godt  Raad  til  Peererne« ,  og  han  er 
siden  den  Tid  bleven  ved  med  at  give  os  gode  Raad.«  Lord 
Houghton  fulgte  sin  Vens  Løbebane  videre  og  sagde,  at 
»snart  efter  rodede  han  sig  ind  i  kirkelige  Sager  og  blev 
sat  i  Band.«  De  kirkelige  Stridigheder,  hvori  Hertugen  af 
Argyll  saa  tidlig  tog  Del,  vare  den  berømte  Kamp  om  den 
skotske  Kirkes  Frihed,  som  endte  med  den  store  Spaltning, 
hvorfor  Dr.  Chalmers  stod  i  Spidsen,  og  Grundlæggelsen  af 
Frikirken.  Hertugen  af  Argyll,  den  Gang  I^Iarquis  af  Lorne, 
styrtede  sig  ind  i  Kampen  med  hele  en  ung  Skottes  Energi, 
men  viste  tillige,   at  han  ejede  en   god  Del  af  den  skotske 

Forsigtighed ,  der  er  bleven,  til  et  Ordsprog.  Dr.  Chalmers 
Mlsede  den  unge  Stridsmand  med  Glæde  som  en  dygtig  og 
indflydelsesrig  Tilliænger,  men  det  var  ikke  Marquisens 
Hensigt  at  lade  sig  drage  alt  for  vidt  med  af  den  store 
Theolog  og  Taler.  Arvinger  til  Hertugdømmer  i  Stor- 
britannien gaa  sjælden  meget  vidt  paa  Spaltningens  Vej. 
Marquisen  nægtede  at  antage  Chalmers  Læresætning,  at 
verdslig  Kaldsret  og  aandelig  Uafhængighed  vare  »ligesom 
Olje  og  Vand  ublandelige.«  Den  frikirkelige  Bevægelse  gik 
videre,  og  den  unge  Marquis  trak  sig  tilbage;  han  for- 
svarede senere  sin  Fremgangsmaade  og  gjennemgik  paa  ny 
det  hele  Spørgsmaal  i  en  Afhandling  om  Skotlands  kirke- 
lige Historie. 

Imidlertid  var  den  unge  Polemiker  efter  sin  Faders 
Død  i  1H47  bleven  Hertug  af  Argyll;  han  forte  Kamp  i 
Overhuset,  ligesom  han  havde  gjort,  fer  han  kom  derind,  og 
gjorde  sig  bemærket  ved  øjeblikkelig  at  styrte  sig  ind  i  den 
hedeste  Strid.  Hans  Opførsel  vakte  megen  Forbavselse  hos 
de  adstadige,  formelle  Peerer,  der  vare  vante  til  at  føre 
deres  Diskussioner  med  Eo  og  Maadehold  og  med  en  uhyre 
Ærbødighed  for  Alder  og  høje  politiske  Stillinger.  Her- 
tugen af  Argyll  talte  om  ethvert  som  helst  Æmne  med  en 
forbavsende  flydende  Tunge  og  uden  at  tage  mindste  Hensyn 
til  Overlegenhed  i  Aar  eller  Myndighed.  I  lang  Tid  var 
det  herskende  Indtryk  i  Overhuset,  at  Hertugen  af  Argylls 
vigtigste  Karaktertræk  var  ungdommelig  Forvovenhed  og 
intet  mere,  og  selv  bidrog  han  meget  til  at  støtte 
denne  Tro.  Han  var  saa  dumdristig,  inden  han  endnu 
ret  længe  havde  haft  Sæde  i  Overhuset,  at  komme  med  et 
skarpt  personligt  Angreb  paa  Lord  Derby.  Peererne  bleve 
lige  saa  forbavsede  som  Tilskuerne  ved  Ridderspillet  i 
»Ivanhoe«,  da  de  saae  den  fremmede  unge  Ridder  slaa  paa 
den  frygtede  Tempelherres  Skjold  med  spids  Lanse.  Lord 
Derby  selv  blev  først  halv  forvirret  over  den  uventede  Vold- 
somhed,   hvormed   hans   uerfarne  Modstander   angreb  ham; 

men  han  fattede  sig  hurtig  og  gik  løs  paa  Hertugen  af 
Argyll  med  al  den  Kraft  og  Haan,  han  kunde  lægge  i  sine 
Ord.  For  denne  Gang  blev  Hertugen  saa  fuldstændig  slaaet 
til  Jorden,  som  om  han  var  kommen  i  Vejen  for  et  Ka- 
vallerichoc  og  var  bleven  liggende  død  paa  Valpladsen. 
Gamle  Peerer  smilede  alvorlig,  rystede  paa  Hovedet,  sagde, 
at  de  havde  vidst  i  Forvejen,  hvorledes  det  vilde  gaa,  og 
ønskede  sig  til  Lykke  med  at  have  faaet  Bugt  med  den 
unge  Kamphane.  De  toge  imidlertid  fuldstændig  fejl;  Her- 
tugen af  Argyll  vidste  naturligvis  godt,  at  han  var  bleven 
overvunden,  men  han  brod  sig  ikke  derom;  han  rejste  sig 
igjen  og  blev  ved,  som  om  intet  var  hændet ;  hans  Mod  var 
ikke  knækket,  hans  Selvtillid  var  lige  stor.  Efter  nogen 
Tids  Forlob  begyndte  han  at  vise,  at  der  var  mere  i  ham 
end  blot  Selvtillid.  Overhuset  opdagede,  at  han  virkelig 
kunde  meget  og  havde  en  særdeles  klar  Forstand,  og  de 
lærte  efterhaanden  at  finde  sig  i  hans  dogmatiske,  be- 
lærende Væsen,  men  yndet  blev  han  aldrig  iblandt  dem; 
hans  Optræden  var  alt  for  selvbevidst,  og  hans  Tro  paa  sin 
egen  Overlegenhed  over  alle  andre  alt  for  iøjnefaldende,  til 
at  han  kunde  have  mange  enthusiastiske  Beundrere.  Det 
var  imidlertid  med  haus  Rang,  Begavelse  og  Energi  umuligt 
andet,  end  at  han  snart  maatte  komme  til  at  beklæde 
vigtige  Poster,  og  baade  under  Lord  Aberdeens  og  Lord 
Palmerstons  Regering  indtog  han  vigtige  Embeder,  ligesom 
han  under  Lord  Russell  havde  Sæde  i  Kabinettet  som  Lord- 
Seglbevarer. 

Ogsaa  paa  Toryernes  Side  fandtes  der  Mænd,  hvis  Be- 
rømmelse var  i  Stigen.  Sir  Hugh  Cairns,  senere  Lordkansler 
og  Peer,  havde  blot  ved  sin  Begavelse  og  sin  Energi  til- 
kæmpet sig  en  Plads  i  Oppositionens  forreste  Rækker;  hans 
Forældre  hørte  til  Middelklassen,  og  selv  havde  han  været 
Prokurator  i  Belfast,  men  ved  sin  Dygtighed  naaede  han  at 
blive  berømt  og  indflydelsesrig,  medens  han  endnu  stod  i 
sin  fulde  Ungdomskraft.     Hans  juridiske  Kundskaber  kunde 

i  Sandhed  kaldes  omfattende,  og  han  var  en  af  de  mest 
virkningsfulde  Talere  i  Parlamentet;  han  var  uudtømmelig 
i  at  finde  paa  Beviser,  og  hans  Øvelse  som  Advokat  havde 
udviklet  hans  Evne  til  med  kort  Varsel  at  gjore  det  mest 
mulige  ud  af  de  Kjendsgjerninger,  han  kunde  bringe  til 
Anvendelse  i  et  eller  andet  Stridsspergsmaal.  Sand  Veltalenhed 
ejede  han  ganske  vist  ikke;  intet  Glimt  af  Fantasi,  intet 
Spor  af  blidere  Folelser  lyste  op  i  hans  strænge  Logik, 
hans  Taler  vare  Beviser  og  intet  andet.  Cairns  var  en  af 
Konservatismens  vigtigste  Stotter,  men  han  hørte  ligesom 
Disraeli  til  Toryernes  indførte  Hjælpetropper.  Det  kon- 
servative Parti  var  altid  nødt  til  at  holde  en  fremmed 
Legion,  ligesom  de  franske  Konger  havde  deres  skotske 
Bueskytter,  deres  schweiziske  Garde  eller  irske  Brigade. 
Der  var  meget  faa  engelske  Toryer  i  Underhuset,  som  vare 
i  Stand  til  sammen  med  Disraeli  at  udholde  Debattens 
Hede;  Ledernes  vigtigste  Adjutanter  vare  Irlændere  som 
Hugh  Cairns,  Whiteside,  en  flydende,  men  undertiden  temmelig 
støjende  Taler,  og  Seymour  Fitzgerald,  alle  tre  oprindelig 
Advokater.  Sir  Stafford  Northcote  var  en  dygtig  Mand,  der 
havde  gjennemgaaet  en  udmærket  Skole  i  finansiel  Politik 
hos  ingen  ringere  end  Gladstone  selv;  men  skjønt  han  var 
en  flydende  Taler,  duede  han  dog  ikke  til  at  debattere,  og 
han  var  desuden  ingen  ægte  Tory;  han  var  ikke  en  Smule 
mere  konservativ  end  de  fleste  af  Whiggerne.  Gathorne 
Hardy,  senere  Lord  Cranbrook,  var  snarere  i  Besiddelse  af 
indgroede  Toryinstinkter  end  af  egentlig  konservativ  Over- 
bevisning; han  var  en  flydende  Taler  af  den  deklamatoriske 
Art,  hans  Tale  rullede  som  Sandet  i  et  Timeglas  eller  som 
en  Trommehvirvel,  og  undertiden  var  den  tor  som  Sandet 
og  hul  som  Trommen.  En  langt  dygtigere  og  mere  lovende 
Politiker  var  Lord  Robert  Cecil,  senere  Lord  Cranborne,  nu 
Marquis  af  Salisbury.  Robert  Cecil  var  paa  den  Tid  det 
dygtigste  Skud  blandt  de  adelige  Toryer  i  Underhuset;  han 
var  yngre  end  Lord  Stanley  og  havde  ikke  dennes  Soliditet, 

Forsigtighed  eller  politiske  Dannelse;  men  han  var  til 
Gjengjæld  mere  original,  havde  udmærkede  Ideer,  altid  Svar 
paa  rede  Haand  og  et  specielt  Talent  til  at  gjore  bitre  Be- 
mærkninger i  den  bitreste  Tone.  Som  yngre  Son  af  en 
fornem  Peer  havde  han  forst  ingen  Udsigt  til  at  arve 
Titlen  og  Godserne,  og  han  var  glad  ved  at  kmine  hjælpe 
paa  sine  Indtægter  ved  sin  Pen;  man  sagde,  at  han  skrev 
i  forskjellige  Blade,  især  i  Torvernes  ærværdige,  men  af 
Tiden  noget  medtagne  Organ,  »the  quarterly  Review«,  og 
efterhaanden  bleve  forskjellige  politiske  Artikler  i  dette 
Tidsskrift  knyttede  til  hans  Navn.  Han  var  en  Ultratory, 
en  Torv  af  Princip,  og  vilde  ikke  høre  Tale  om  noget 
Kompromis;  det  vigtigste  Formaal  med  hans  Virksomhed 
som  Skribent  syntes  at  være  at  anklage  Disraeli,  der  af 
Navn  var  hans  Leder,  og  advare  sit  Parti  imod  ham.  I 
lang  Tid  var  Robert  Cecil  ilde  lidt  af  de  fleste  Medlemmer 
af  Underhuset;  hans  Væsen  var  kejtet,  hans  Stemme  skrat- 
tende og  ubehagelig,  og  hans  usædvanlig  skarpe  Tunge  op- 
bragte mange  imod  ham.  Han  lod  til  ligefrem  at  finde 
Fornøjelse  i  at  udslynge  Fornærmelser  uden  Anledning.  I 
Sessionen  af  1862  angreb  han  engang  Gladstones  Finans- 
politik og  sammenlignede  den  med  en  »Lommeprokurators 
Lovtrækkeri.«  Man  fandt  dette  lovlig  groft,  og  der  hørtes 
rundt  om  en  misbilligende  Mumlen.  Robert  Cecil,  der  var 
saa  ligegyldig  for  andres  Dom,  som  nogen  kunde  være, 
gik  videre  i  sin  Tale  uden  at  tage  Hensyn  dertiL  fsæste 
Aften,  da  Debatten  blev  gjenoptagen,  rejste  han  sig  imid- 
lertid og  sagde,  at  han  frygtede  for  den  foregaaende  Dag 
at  have  ytret  nogle  fornærmelige  Ord,  som  han  ikke  kunde 
bevise.  En  opmuntrende  Bifaldsmumlen  lod,  thi  intet 
vækker  mere  Beundring  hos  Underhuset  end  en  uopfordret, 
mandig  Undskyldning.  »Jeg  har,«  fortsatte  Robert  Cecil, 
»sammenlignet  Mr.  Gladstones  Politik  med  en  Lomme- 
prokurators Lovtrækkeri.  Ved  roligere  Overvejelse  føler 
jeg,  at  jeg  ikke  burde  have  brugt  disse  Ord,   og  jeg  beder 

derfor  om  Tilladelse  til  at  gjøre  en  oprigtig  Undskyldning 
for  —  Prokuratorerne.« 

Der  var  noget  saa  kaadt,  næsten  bajadsagtigt  i  denne 
Opførsel,  at  mange  ikke  vare  i  Stand  til  at  erkjende  de 
virkelig  betydelige  Evner,  der  skjulte  sig  bag  denne  be- 
synderlige cyniske  Maske.  Robert  Cecil  kunde  derfor,  skjønt 
han  var  en  ægte  Tory,  eller  maaske  netop  fordi  han  var 
en  ægte  Tory,  ikke  anses  for  en  Mand,  der  vilde  gjøre  sit 
Parti  megen  Nytte;  han  kunde  lige  saa  let  vende  sig 
imod  dem  i  et  Øjeblik  af  politisk  Vigtighed.  Han  vilde  ikke 
rette  sig  efter  sit  Parti  og  ikke  ofre  sine  Meninger  eller 
Luner  for  dets  formodede  Interesser.  Der  var  adskillige  af 
hans  eget  Parti,  som  ikke  kunde  lide  ham;  mange  frygtede 
ham,  nogle  faa  beundrede  ham,  men  ingen  ansaa  ham  for 
en  paalidelig  Partimand. 

Dersom  Torypartiet  var  blevet  overladt  til  de  ægte 
Toryers  Ledelse,  vilde  det  rimeligvis  for  længe  siden  være 
gaaet  under.  At  det  levede  og  var  til,  havde  Haab  om 
Sejre  og  Vinding,  havde  en  Nutid  og  Fremtid,  skyldtes  kun 
den  Omstændighed,  at  det  lod  sig  lede  af  Mænd,  hvera  det 
undertiden  mistroede,  og  hvem  det,  efter  nogle  af  dets 
legitime  Fyrsters  Mening,  burde  have  skyet. 


Dronningen  aabuede  Parlamentet  i  egen  Person;  det 
var  første  Gang  siden  Prinsgemalens  Død,  at  hun  udførte 
denne  Ceremoni.  Talen  fra  Tronen  indeholdt  en  Paragraf, 
som  forkyndte,  at  Hds,  Majestæt  havde  befalet,  at  der 
skulde  skaffes  Oplysninger  om  Stemmeretten  ved  Parlaments- 
medlemmernes Valg,  og  naar  Oplysningerne  vare  fuld- 
stændige, skulde  Parlamentets  Opmærksomhed  henledes  paa 
det  opnaaede  Resultat  med  det  Formaal  at  tilvejebringe 
saadanne  Forbedringer  i  de  offentlige  Love,  der  regulere 
Stemmeretten    ved    Valget   af   Medlemmer   til  Underhuset, 


I 

at  de  kunde  styrke  vore  frie  Institutioner  og  bidrage  til  det 
offentlige  Vel. 

Alle  havde  veniet,  at  en  eller  anden  Reform  vilde  blive 
bebudet;  men  man  undrede  sig  over  den  forsigtige  Form, 
hvorunder  den  blev  forkyndt  i  Trontalen,  og  mange  af  de 
mere  yderliggaaende  Reformvenner  saae  noget  ildevarslende 
i  denne  Maade  at  aabne  Spergsmaalet  paa.  Ogsaa  Tiden 
var  uheldig  til  et  saadant  Foretagende;  der  var  udbrudt 
Kvægpest  henimod  Slutningen  af  det  foregaaende  Aar,  og 
den  havde  udbredt  sig  med  forfærdelig  Hurtighed:  i  Slut- 
ningen af  I860  blev  der  meldt,  at  omtrent  80,000  Stykker 
Kvæg  vare  angrebne  af  Sygdommen  og  omtrent  40,000 
dfide.  Regering,  Landmænd  og  Videnskabsmænd  vare  meget 
optagne  af  at  udfinde  Hjælpemidler  mod  Sygdommen.  Re- 
geringens Forslag  om  at  godtgjere  Landmændene  de  Tab, 
de  led,  naar  deres  Kvæg  efter  offentlig  Befaling  blev  slaaet 
ned  for  at  forhindre  Pestens  videre  Udbredelse,  vakte  megen 
Modstand,  og  der  gik  allerede  Rygter  om  den  Pengekrise,  der 
snart  efter  skulde  bryde  ud  som  en  uheldbringende  kommerciel 
Panik.  Man  frygtede  for  Kolera,  der  sagdes  at  nærme  sig 
hurtig  fra  Øst.  I  Irland  truede  det  med  Uroligheder,  og 
der  taltes  om  en  storartet  Sammensværgelse  blandt  Fenierne. 
Man  behøvede  ikke  at  eje  noget  skarpt  Blik  for  at  forudse, 
at  det  paa  Kontinentet  snart  vilde  komme  til  et  Sammen- 
stød mellem  Stormagternes  uforenelige  Interesser.  Desuden 
var  man  ilde  til  Mode  over  Urolighederne  paa  Jamaica  og 
ængstelig  for  adskillige  engelske  Mænd  og  Kvinder,  som 
Kong  Theodor  af  Abyssinien  holdt  i  Fangenskab.  Endelig 
var  Parlamentet  nylig  traadt  sammen,  og  en  Reformbill 
vilde  bevirke  en  hurtig  Opløsning  og  foraarsage  Under- 
husets Medlemmer  ny  Ulejlighed  og  Udgift.  Kort  sagt, 
Tiden  var  ingenlunde  indbydende  til  atter  at  vække  til  Live 
den  Reformstrid,  der  i  de  senere  Aar  af  Lord  Palmerstons 
Liv  havde  haft  Lov  til  at  hvile  i  Fred. 

Mange  Konservative  troede  ikke  paa,  at  det  studerede 
Maadehold  i  Dronningens  Tale  virkelig  var  et  Bevis  paa, 
at  Ministeriet  havde  i  Sinde  at  gaa  moderat  til  Værks. 
Medens  de  radikale  i  Almindelighed  vare  af  den  Mening, 
at  Hovedstyrken  i  det  gamle  Whigparti,  »Hertugerne«,  som 
de  kaldtes,  havde  med  Held  anstrængt  sig  for  at  opnaa  et 
Kompromis"  og  holde  Gladstone  i  Tømme,  paastode  de 
fleste  Toryer,  at  Gladstone  netop  havde  faaet  det  ganske, 
som  han  vilde  have  det,  og  at  Dronningens  forsigtige,  ube- 
stemte Tale  kun  var  et  Forspil  til  meget  afgj ørende  og 
foruroligende  Forandringer  i  Konstitutionen.  Den  12te 
Marts  indbragte  Gladstone  Billen;  hans  Tale  var  ypperlig, 
men  den  gjorde  intet  Indtryk  paa  Underhuset.  Det  var 
indlysende  for  enhver,  at  Forslaget  kun  var  et  Kompromis, 
og  det  et  meget  lidet  tiltrækkende  Kompromis. 

Vi  kunne  med  et  Par  Ord  forklare  Regeringens  Plan; 
Billen  foreslog  at  nedsætte  Valgprivilegiet  for  Landet  fra 
50  Pund  til  14  Pund  og  for  Byerne  fra  10  til  7  Pund. 
Det  sidste  var  det  vigtigste  Spørgsmaal  i  Reformforslaget, 
og  her  var  Afslaget  saa  ubetydeligt,  at  det  næsten  ikke  var 
værd  at  kæmpe  for. 

Regeringens  Forslag  havde  kun  opnaaet,  hvad  der  paa 
Theatret  kaldes  en  succes  d' es  time.  Billen  blev  støttet 
af  dem,  der  stolede  paa  Lord  Russells  og  Gladstones  Ærlig- 
hed og  gode  Hensigter,  og  som  derfor  antoge,  at  naar  de 
sagde,  at  dette  var  alt,  hvad  de  kunde  gjore,  saa  var  der 
ikke  andet  at  gjøre.  Bright  støttede  den,  i  Begyndelsen 
noget  koldt,  men  senere,  da  han  blev  opildnet  af  Debattens 
Hede  og  af  Modstand,  med  al  sin  vante  Kraft.  Alligevel 
var  det  tydeligt,  at  det  snarere  var  Russell  og  Gladstone, 
han  støttede,  end  deres  Reformbill.  Stuart  Mill  støttede 
ligeledes  Billen,  til  Dels  uden  Tvivl  af  samme  Grund,  og 
til  Dels  fordi  Bright  gjorde  det;  men  det  vilde  være  vanske- 
ligt at  finde  nogen,  som  sagde,  at  han  virkelig  interesserede 
sig  meget  for  Forslaget  og  vilde  have  indrettet  det  ganske 

saaledes,  hvis  han  kunde  have  valgt.  Der  blev  holdt  offent- 
lige Møder  til  Gunst  for  Billen,  og  Agitationen  tiltog  selv- 
følgelig i  Iver  og  Varme,  efterhaanden  som  den  gik  frem. 
Gladstone  agiterede  ivrig  for  sit  Forslag  og  rejste  rundt  i 
Landet  i  Paaskeferien  for  at  holde  Møder.  Det  var  under 
dette  politiske  Felttog,  at  han  holdt  sin  berømte  Tale  i 
Liverpool,  hvori  han  forkyndte,  at  Ministeriet  var  gaaet  over 
Rubico,  havde  brudt  Broen  af  efter  sig  og  brændt  sine 
Skibe.  Selv  havde  han  i  Sandhed  gjort  det;  hans  Løbebane 
gik  for  Fremtiden  saa  lige  som  en  afskudt  Pil  i  Retning  af 
folkelige  Reformer,  men  Ministeriet  maatte  gaa  tilbage  over 
Rubico  og  var  nødt  til  at  benytte  Stumperne  af  den  af- 
brudte Bro  til  sit  Tilbagetog. 

Før  denne  Tale  blev  holdt,  havde  imidlertid  Forslagets 
Mangler  og  den  liden  Interesse,  der  vistes  det,  frembragt 
sin  naturlige  Virkning  paa  Underhuset.  Saa  snart  det  blev 
indlysende,  at  Publikum  ikke  var  begejstret  for  Billen,  be- 
gyndte Underhuset  at  føle,  at  det  kunde  handle,  som  det 
lystede  i  den  Sag.  De  konservative  opponerede  som  én 
Mand;  men  de  havde  desuden  Forbundsfæller;  Dag  efter 
Dag  saae  man  flere  Whigger  og  Liberale  tage  Mod  til  sig 
og  slutte  sig  til  dem.  Regeringens  Side  af  Huset  begyndte 
at  blive  demoraliseret;  det  liberale  Parti  delte  sig  i  oprørske 
Lejre  og  ustyrlige  Koterier. 

Det  ulykkelige  Forslags  Skæbne  har  nu  ikke  nogen 
historisk  Betydning.  Langt  mere  interessant  er  Erindringen 
om  den  Veltalenhed,  hvormed  det  blev  angrebet  og  for- 
svaret. En  Mand  var  der,  som  skabte  sig  et  Ry  under 
denne  mindeværdige  Debat:  Robert  Lowe  var  Oppositionens 
Helt,  Antireformatorernes  Achilles.  Hans  Angreb  paa  Re- 
geringen bleve  naturligvis  end  mere  pikante,  fordi  de  kom 
fra  en  Liberal,  der  havde  haft  Embede  under  to  liberale 
Styrelser.  Toryerne  skrege  og  raabte  af  Henrykkelse,  da 
de  hørte  Lowe  lade  sine  bidende  Sarkasmer  strømme  ud 
over  Billen  og  dens  Forfattere,  og  selv  deres  egen  Leder  og 

Forkæmper,  Disraeli,  faldt  i  deres  Øjne  igjennern  i  Sammen- 
ligning med  ham.  Uden  Tvivl  skyldte  Lowe  meget  af  den 
Lykke,  han  gjorde,  til  den  Omstændighed,  at  han  saa  godt 
forstod  at  træffe  Toryernes  og  de  misfornøjede  Whiggers 
Stemning.  Bifald  og  Beundring  ere  smittende  i  Under- 
huset; naar  mange  højrestet  give  deres  Glæde  til  Kjende, 
er  der  strax  en  Del  andre,  der  gjøre  det  samme  blot  af 
Lyst  til  at  være  med.  Naturligvis  virker  Bifaldet  igjen 
paa  Taleren;  jo  mere  han  føler,  at  han  bliver  beundret,  desto 
lettere  har  han  ved  at  gjøre  sig  værdig  til  denne  Be- 
undring; Lowe  syntes  at  voxe  under  Tilhørernes  Begejstring. 
Ganske  vist  gjorde  han  senere  hen  aldrig  Opsigt  som  Taler, 
og  hans  Ry  tabte  sig  hurtig;  men  de  Taler,  han  holdt  i 
i  denne  korte  og  for  ham  glimrende  Periode,  ere  mesterlige 
som  litterære  Frembringelser.  Ingen  kunde  have  færre 
fysiske  Betingelser  for  med  Held  at  optræde  som  Taler  end 
Lowe.  Han  var  grim  og  kejtet,  hans  Stemme  var  haard  og 
skrattende  og  hans  Udtale  saa  utydelig,  at  hans  Ord  af  og 
til  bleve  ganske  uforstaaelige ;  dertil  var  han  saa  kort- 
synet, at  han,  naar  han  skulde  oplæse  et  eller  andet  af  sine 
Optegnelser,  stammede  ynkeligt  i  det,  selv  om  han  holdt 
Papiret  lige  op  til  Øjnene,  og  hans  Hukommelse  var  ikke 
god  nok  til,  at  han  kunde  citere  noget  udenad.  Hvorledes, 
maa  man  vel  spørge,  kunde  en  saadan  Mand  maale  sig  som 
Taler  med  Gladstones  flydende  Strøm  af  Ord,  glimrende 
Diktion  og  sølvklare  Røst,  eller  med  Brights  ædle  Vel- 
talenhed, snart  indtrængende  ved  sin  Pathos,  snart  uimod- 
staaelig  i  sin  Humor?  Sikkert  er  det,  at  Lowe  ikke  i 
fjærneste  Maade  kan  gjøre  Fordring  paa  at  stilles  paa  lige 
Trin  med  Talere  som  Gladstone  og  Bright;  men  det  er  lige 
saa  sikkert,  at  han  i  hin  Tid  kæmpede  mod  dem  begge 
uden  at  vige  Pladsen. 

Disraeli  blev  fuldstændig  stillet  i  Skygge,  men  han 
lod  ikke  til  at  tage  sig  det  nær.  Han  lyttede  rolig, 
maaske    endogsaa    med    Foragt    og    betragtede    den   hele 

Episode  som  forbigaaende ;  han  troede  ikke,  at  Lowe  vilde 
blive  Gladstones,  Brights  eller  hans  egen  Ligemand  i 
Parlamentet.  >Jeg  har  aldrig  sat  megen  Pris  paa  Lowe, 
véd  De  nok,«  bemærkede  han  til  en  politisk  Modstander 
nogle  Aar  senere,  da  Lowes  Veltalenhed  allerede  kun  var 
et  Sagn;  men  for  Tiden  var  Lowe  Aanden  i  Oppositionen 
mod  Reformbillen;  i  glimrende  Taler  fulde  af  klassiske 
Allusioner  og  Exempler  tagne  af  forskjellige  Landes  Litte- 
ratur anklagede  og  satiriserede  han  over  Demagoger,  demo- 
kratiske Regeringer,  over  alt,  hvad  der  kunde  frembringe 
en  politisk  Tilstand,  som  tillod  ildevarslende  Sammenlignin- 
ger med  et  eller  andet  i  Athens  Historie.  Han  var  de 
konservatives  Helt,  ja  deres  Ideal;  man  kunde  here  gamle, 
kløgtige  Medlemmer  af  Partiet,  som  burde  have  haft  bedre 
Forstand,  paastaa,  at  Lowe  ikke  alene  var  Tidens  storste 
Taler,  men  tillige  dens  største  Statsmand.  I  Grunden  var 
Lowe  hverken  Taler  eller  Statsmand,  men  en  lærd,  litterært 
dannet  Mand,  der  ejede  en  lykkelig  Evne  til  at  sige  Spydig- 
heder paa  en  fyndig,  bidende  Maade.  Han  hadede  af 
Hjærtet  Reformbillen,  som  rimeligvis  var  Disraeli  ganske 
ligegyldig,  og  var  traadt  op  som  Antireformator  i  rette 
Øjeblik  til  at  støtte  de  konservative  og  sætte  de  liberale  i 
Forlegenhed.  Han  var  en  Tid  meget  forhadt  af  Arbejder- 
klasserne, til  Fordel  for  hvem  Reformforslaget  nærmest  var 
blevet  indbi-agt.  Ikke  alene  udtalte  han  med  cynisk  Op- 
rigtighed sin  egen  Mening  om  den  moralske  Tilstand  hos 
dem,  >der  bo  i  saadanne  smaa  Huse« ;  men  han  insinuerede, 
at  alle  de  andre  Medlemmer  af  Huset  i  Grunden  vare  af 
samme  Mening,  hvis  de  blot  turde  tilstaa  det.  To  eller  tre 
Gange  blev  Lowe  skjældt  ud  og  hujet  efter  paa  Gaden;  han 
blev  hadet  og  frygtet  af  de  liberale,  han  var  Øjeblikkets 
Helt  og  folte  sig  rimeligvis  fuldkommen  lykkelig. 

Debatten  om  Reformbillen  har  nogle  Taler  at  opvise, 
som  aldrig  ere  blevne  overgaaede  i  vor  Tids  parlamentariske 
Historie.     Bright   og  Gladstone    viste   sig   fra   deres   mest 

glimrende  Side.  Bright  sammenlignede  den  lille  Skare  mis- 
fornøjede med  David,  da  han  i  Adullams  Hule  kaldte  til  sig 
»enhver,  dervarlNødog  enhver,  som  var  misfornøjet«  og  gjorde 
sig  til  Høvding  over  dem.  Denne  Allusion  slog  strax  an 
hos  Forsamlingen,  thi  mange  havde  tænkt  og  nogle  havde 
udtalt,  at  hvis  Førsteministeren  ved  Dannelsen  af  sit  Mini- 
sterium havde  gjort  sig  mere  Umage  for  at  vinde  Lowe, 
vilde  Billen  aldrig  have  mødt  en  saa  hadefuld  Modstand. 
Det  lille  tredje  Parti  blev  strax  døbt:  Adullamiterne ,  og 
Navnet  existerer  endnu  og  vil  rimeligvis  længe  overleve 
Historien  om  sin  Oprindelse.  Den  Tale  af  Gladstone,  hvor- 
med Debatten  sluttede,  blussede  af  lidenskabelig  Veltalenhed. 
*I  kunne  ikke,«  saaledes  lod  hans  Slutningsord,  »kæmpe 
imod  Fremtiden.  Tiden  er  paa  vor  Side.  De  store  sociale 
Kræfter,  som  mægtige  og  majestætiske  bevæge  sig  fremad 
uden  at  lade  sig  standse  eller  forstyrre  af  vore  Debatters 
Tumult  —  disse  store  sociale  Kræfter  ere  imod  Eder,  de 
staa  ordnede  i  vore  Rækker;  den  Fane,  vi  bære,  kan  maaske 
i  dette  Øjeblik  sænke  sig  over  vore  bøjede  Hoveder;  men 
snart  skal  den  atter  vaje  højt,  og  de  tre  Eigers  forenede 
Folk  skal  føre  den  til  en  maaske  ikke  let,  men  sikker  og 
nær  Sejr.« 

Denne  Tale  blev  sluttet  om  Morgenen  den  28de  April. 
Den  sidste  Debat  havde  varet  i  otte  Moder,  og  Underhuset 
havde  naaet  Toppunktet  af  Ophidselse  og  Bevægelse,  da 
Afstemningen  blev  holdt.  Gladstones  Slutningsord  viste  tydelig 
nok,  at  han  ikke  ventede,  at  Regeringen  skulde  sejre.  Huset 
var  overfyldt  og  Antallet  af  Stemmer  større  end  næsten 
nogen  Sinde  tidligere.  Anden  Behandling  af  Billen  blev 
vedtagen  med  81«  Stemmer  mod  313,  og  de  konservatives 
og  Adullamiternes  vilde  Jubel  viste  noksom,  hvem  der 
havde  sejret.  Enhver  vidste  nu,  at  Billen  var  dødsdømt, 
og  den  endelige  Afgj oreise  var  kun  et  Tidssporgsmaal. 
Der  blev  nedsat  et  Udvalg,  Striden  begyndte  atter,  og  til 
sidst  sejrede  Oppositionen  med  315  Stemmer  mod  304. 

Lord  Russell  og  hans  Kollegaer  toge  strax  deres 
Afsked.  De  kunde  ikke  gjore  andet;  Reformbillen  var  deres 
eneste  bestemte  Forslag,  og  da  de  ikke  kunde  fore  den 
igjenuem.  vare  de  nodte  til  at  gaa  af.  Hermed  sluttedes 
Lord  Russells  politiske  Løbebane.  Han  greb  Lejligheden 
til  snart  efter  at  give  en  Slags  foi-mel  Erklæring  om,  at  han 
overdrog  Ledelsen  af  det  liberale  Parti  til  Gladstone.  Dog 
optraadte  han  senere  endnu  adskillige  Gange  i  det  offentlige 
Liv;  han  tog  undertiden  Del  i  Debatterne  i  Overhuset  og 
indbragte  et  Par  Gange  Forslag.  Under  den  lange  Strid 
om  Washingtontraktaten  og  de  forenede  Staters  Krav  tog 
han  iviig  Del  i  Peerernes  Forhandlinger  og  blev  altid  lyttet 
til  med  Opmærksomhed  og  Agtelse.  Omtrent  et  Aar  efter 
hans  Ministeriums  Fald  var  han  til  Stede  ved  en  Frokost, 
der  blev  givet  for  den  amerikanske  Leder  for  Abolitionisterne, 
Garrison,  og  vandt  her  meget  Bifald  for  den  smukke  Maade, 
hvorpaa  han  mindedes  Præsident  Lincoln,  og  for  sin  aabue, 
mandige  Erkj endelse  af,  at  han  mere  end  én  Gang  havde 
taget  fejl  i  sin  Bedømmelse  af  Lincolns  Politik  og  Karakter. 
Russell  talte  ved  denne  Lejlighed  med  lige  saa  megen 
Kraft,  som  om  han  havde  været  tyve  Aar  yngre,  og  mange 
undrede  sig  over,  at  han  vilde  opgive  sin  Virksomhed  i  det 
offentlige  Liv,  da  han  endnu  syntes  saa  vel  skikket  til  at 
deltage  deri.  Lord  Russells  Lobebane  som  Politiker  havde 
været  lang  og  interessant  Hans  Vugge  stod  midt  i  Po- 
litikkens Frændpunkt,  han  voxede  op  mellem  Statsmænd  og 
Talere,  og  den  unge  Friheds  varme  Pust  viftede  om  hans 
Drengeaar;  han  havde  til  Lærere,  Venner  og  Omgangs- 
fæller  de  store  Aander,  der  holde  Folkeslags  Skæbne  i  deres 
Haand,  og  der  blev  tilbudt  ham  Plads  i  Ministeriet  i  en 
Alder,  da  andre  unge  Mænd  ktmde  være  glade,  hvis  de 
kunde  faa  Plads  i  en  Loge  i  Operaen.  Han  maa  have 
staaet  i  et  mere  eller  mindre  intimt  Forhold  til  alle  de 
Mænd  og  Kvinder  i  Evropa,  der  vare  værd  at  kjende  fra 
Begvndelsen    af    dette   Aarhundrede.      Han    var    Elev   af 

Dugald  Stewart  i  Edinburgh  og  sad  som  Yngling  ved 
Fødderne  af  Fox.  Han  havde  ledsaget  Wellington  paa 
nogle  af  hans  Felttog  i  Spanien  og  prøvet  mangen  en  Dyst 
med  Canning  og  Peel  i  de  parlamentariske  Kampe.  Han 
kjendte  Metternich  og  Tallejrand,  havde  truffet  Charles 
Stuarts  Enke  i  Florens,  og  havde  talt  med  Napoleon  paa 
Elba.  Cavour  og  Bismarck  hørte  ligeledes  til  hans  Be- 
kjendte.  Han  var  en  fortrolig  Ven  af  Thomas  Moore;  han 
kjendte  Byron  og  var  en  af  de  faa,  der  fik  Lov  til  at  læse 
Byrons  Memoirer,  som  dennes  Venner  des  værre  have 
tilintetgjort,  Russell  havde  Sans  for  Litteratur,  Kunst, 
Filosofi,  Historie,  Politik,  og  hans  æsthetiske  Smag  bragte 
ham  til  at  søge  lærde  og  geniale  Mænds  Selskab  og  lod 
ham  forstaa  at  skatte  deres  Værd.  Han  var  derfor  aldrig 
udelukkende  Politiker  og  intet  andet,  saaledes  som  Palmer- 
ston.  Hans  offentlige  Løbebane  frembyder  en  næsten  lige 
saa  mærkelig  Række  af  Modsigelser  eller  Paradoxer,  som 
Macaulay  viser  os  hos  Pitt.  John  Russell,  der  begyndte 
med  at  have  Ry  for  at  være  lige  saa  varmblodig  som 
Achilles,  blev  sit  halve  Liv  igjennem  anset  for  en  kold  og 
ufølsom  Politiker.  Man  huskede  ham  bedre  som  Fader  til 
smaa  mislykkede  Forslag  end  som  Ophavsmand  til  den  store 
Reformbill.  Baade  udenlands  og  i  England  kjendte  man 
ham  bedre  som  den  Minister,  der  havde  skuffet  Danmark 
og  svigtet  Polen,  end  som  en  oprigtig  Ven  og  trofast  For- 
kæmper af  undertrykte  Folkeslags  Nationalitet.  Ingen  kunde 
være  en  mere  afgjort  Fjende  af  Slaveriet  i  alle  Skikkelser, 
og  dog  var  Lord  Russells  Navn  i  Amerikanernes  Øjne 
længe  knyttet  til  Forestillingen  om  en  slet  dulgt  Under- 
støttelse af  Slavestaternes  Opstand.  Disse  besynderlige 
Modsigelser,  denne  tilsyneladende  Ustadighed,  skyldes  vist- 
nok til  Dels  den  Omstændighed,  at  Russell  i  den  største 
Del  af  sit  politiske  Liv  vippede  op  og  ned  mellem  at  være 
Medlem  af  Regeringen  og  Medlem  af  Oppositionen.  Den 
Overtro,    der  længe   herskede   i  vore  politiske  Anliggender, 

indskrænkede  Valget  af  de  Mænd,  der  kunde  beklæde  det 
højeste  Embede  i  Staten,  til  to  eller  tre  paa  hvert  Parti. 
Naar  det  ikke  var  Robert  Peel,  maatte  det  være  John 
Rnssell:  var  det  ikke  Lord  Derby,  maatte  det  være  Lord 
Palmerston.  Derfor  vare  disse  Statsmænd  nodte  til  under- 
tiden at  arbejde  sammen  med  Mænd,  hvem  de  ikke  ganske 
kunde  lede,  som  de  ønskede,  og  tilsyneladende  at  stotte 
Principer  og  Forslag,  hvormed  de  i  Grunden  ikke  sym- 
pathiserede.  I  et  af  sine  sidste  Breve  klagede  Palmerston 
spegende  over,  at  en  Førsteminister  ikke  mere  kunde  faa 
det,  som  han  vilde  det,  med  Kabinettet.  Der  opstod 
Mænd,  som  selv  havde  Vilje  og  Samvittighed,  Ideer  og 
Evner  og  ikke  vilde  finde  sig  i  kun  at  være  Forstemini- 
sterens Haandlangere.  Han  kunde  have  tilføjet,  at  der 
ogsaa  opstod  store  folkelige  Partier  med  mægtige  Ledere, 
til  hvis  Meninger  der  maatte  tages  Hensyn  angaaende  alle 
Æmner,  skjønt  de  aldrig  vare  med  i  Regeringen.  Det  er 
under  disse  Omstændigheder  let  at  forstaa,  at  den  samme 
Minister,  der  havde  forekommet  den  ene  Generation  at  være 
en  dristig  Reformator,  forekom  den  næste  at  hælde  til 
begge  Sider.  Personlig  var  Lord  Russell  konsekvent  fra 
Begyndelsen  til  Enden;  han  begyndte  med  Reformer,  og 
han  endte  dermed;  man  kan  kun  beklage,  at  han  ikke  fik 
Held  til  at  fuldende  sit  Reformværk  fra  1832  med  et  ægte, 
heldigt  Reformforslag  i  1866. 


XIX. 

Reformbevægelsen. 

Reformfanen  hang  nu  slap  ned  over  Lord  Russells  og 
Gladstones  bojede  Hoveder,  og  det  liberale  Ministeriums 
Styrelse  var  forbi.  Dronningen  sendte  naturligvis  Bud  efter 
Lord  Derby,  der  var  ingen  anden  at  henvende  sig  til;  en 
eller   anden   maatte   overtage  Regeringen,   og  Lord  Derby 

havde  derfor  intet  andet  Valg  end  at  forsøge  paa  at  danne  et 
Ministerium.  Han  synes  ikke  at  have  været  meget  villig 
dertil;  han  havde  intet  personligt  Ønske  om  igjeu  at  blive 
Minister  og  var  utilbøjelig  til  at  paatage  sig  saa  stort  et 
Ansvar.  Selv  da  han  var  yngre  og  stærkere,  holdt  han 
ikke  meget  af  Arbejde,  og  hans  naturlige  Magelighed,  der 
var  tiltagen  med  Aarene,  var  i  den  sidsie  Tid  bleven  endnu 
større  paa  Grund  af  Svagelighed.  Det  var  derfor  et  virke- 
ligt Offer  han  bragte  sit  Fædreland,  da  han  samtykkede  i 
at  forsøge  at  danne  et  nyt  Ministerium.  Det  var  imidlertid 
en  almindelig  Antagelse,  at  Lord  Derby  kun  midlertidig 
havde  overtaget  Regeringen  og  ventede  at  blive  forløst  fra 
sin  besværlige  Stilling,  saa  snart  Statens  Interesser  med 
Sikkerhed  kunde  betroes  i  en  andens  Hænder.  Udsigterne 
vare  ikke  tiltalende  for  et  konservativt  Ministerium;  til 
Trods  for  den  Maade,  hvorpaa  Lord  Russells  Reformbill 
var  bleven  puffet  ud  af  Verden,  var  der  ingen  forstandig 
Tory,  som  for  Alvor  indbildte  sig,  at  den  nye  Regering 
kunde  gjore,  hvad  Lord  Palmerston  havde  gjort,  det  vil 
sige  betragte  det  hele  Spørgsraaal  som  skrinlagt  ved  Under- 
husets nylige  Afgj øreise  og  saa  ikke  videre  bekymre  sig 
derom.  Desuden  modte  Lord  Derby  en  uventet  Vanske- 
lighed, da  han  skulde  til  at  danne  sit  Ministerium;  han 
havde  haabet  at  kunne  tilvejebringe  et  Koalitionsministerium, 
der  til  en  vis  Grad  kunde  repræsentere  begge  Sider  af 
Huset.  Det  faldt  naturligt  at  antage,  at  de  Mænd,  der  saa 
ivrig  havde  virket  sammen  med  de  konservative,  da  det 
gjaldt  om  at  bekæmpe  den  forrige  Regerings  Reformplaner, 
ogsaa  vilde  samtykke  i  at  arbejde  sammen  med  det  kon- 
servative Ministerium,  hvis  Tilværelse  de  selv  havde  frem- 
kaldt. Følgelig  opfordrede  han  de  mest  fremragende  Med- 
lemmer blandt  Adullamiterne  til  at  deltage  i  det  nye  Mi- 
nisterium; men  til  sin  Skuffelse  fik  han  Afslag.  Et  Blad, 
der  sagdes  at  tælle  Lowe  blandt  sine  Medarbejdere,  for- 
kyndte højtidelig  i  en  ledende  Artikel,   som  blev  end  mere 

hojtidelig  ved  at  være  trykt  med  store  Bogstaver,  at  de, 
der  af  Princip  havde  fordrevet  det  liberale  Ministerium, 
ansaa  det  for  deres  Pligt  at  bevise,  at  de  ikke  vare  blevne 
ledede  af  egenkjærlige  eller  ærgjerrige  Bevæggrunde.  Hvad 
Lowe  angik,  havde  den  offentlige  Mening  allerede  i  For- 
vejen frikjendt  ham  for  ethvert  egennyttigt  Motiv.  Der  var 
Folk  nok,  som  beskyldte  ham  for  slet  ikke  at  have  nogen 
alvorlig  politisk  Mening,  for  mere  at  handle  af  Modsigelses- 
lyst  end  af  Princip,  og  for  let  at  kunne  opofre  sit  Parti 
for  sine  Paradoxer;  men  ingen  tvivlede  paa  hans  personlige 
Ærlighed,  og  ingen  undrede  sig  over,  at  han  afslog  at  drage 
Fordel  af  den  Reaktion,  hvori  han  havde  været  Sjælen.  De 
øvrige  Adullamiter  var  der  sandt  at  sige  meget  faa,  som 
bekymrede  sig  om;  ingen  tvivlede  paa  deres  Ærlighed,  fordi 
ingen  i  det  hele  taget  gjorde  sig  nogen  Tanke  om  den 
Sag.  Nogle  af  dem  vare  indflydelsesrige  Mænd,  andre  vare 
mangeaarige  Parlamentsmedlemmer;  men  de  vare  fuldstæn- 
dig ubemærkede  nu,  da  Krisen  var  forbi.  Man  var  nysgjerrig 
efter  at  vide,  hvad  Lowe  vilde  gjøre;  men  da  man  fik  at 
vide.  at  han  ikke  vilde  slutte  sig  til  Lord  Derby,  var  det 
alle  ganske  ligegyldigt,  hvad  der  blev  af  de  øvrige  Hule- 
beboere. 

Det  var  langt  henimod  den  Tid,  da  Parlamentet  plejede 
at  slutte,  at  Lord  Derby  fik  sit  Ministerium  ordnet.  Disraeli 
blev  naturligvis  Finansminister  og  Leder  for  Underhuset; 
Lord  Stanley  blev  Udenrigsminister;  Omsorgen  for  Indien 
betroedes  Robert  Cecil,  nu  Lord  Cranbourne ;  Lord  Carnarvon 
overtog  Kolonierne;  General  Peel  blev  Krigsminister,  Sir 
Stafford  Northcote  Præsident  for  Handelsretten,  Sir  John 
Pakington  Lord  for  Admiralitetet,  og  Walpole  overtog 
Indenrigsministeriet  uden  at  ane,  hvilken  besværlig  Byrde 
han  derved  læssede  paa  sine  Skuldre.  Den  9de  Juli 
kunde  Lord  Derby  meddele  Peererne,  at  han  havde  stillet 
sit  Korthus  op. 

Næppe  havde  det  nye  Ministerium  taget  Sæde,  fer  en 
fuldstændig  Agitationsstorm  udbrod  rundt  omkring  i  Landet. 
De  konservative  og  Adullamiterne  havde  forsikret,  at 
Arbejdsklassen  ikke  bred  sig  det  mindste  om  Valgretten; 
men  nu  opstod  en  Mængde  Organisationer,  hvis  Formaal 
var  at  vise  Verden,  at  der  ingenlunde  herskede  en  slig 
Ligegyldighed  blandt  Arbejderne.  Keformligaer  og  Reform- 
foreninger kom  frem  som  skudte  op  af  Jorden,  og  Dag 
efter  Dag  blev  der  holdt  store  offentlige  Møder,  som  skulde 
vidne  om,  hvor  stærkt  Ønsket  om  Reform  var.  Det 
mærkeligste  iblandt  dem  var  det  berømte  Mede  i  Hyde 
Park.  Reformatorerne  i  Hovedstaden  havde  besluttet  at 
at  holde  et  uhyre  Folkemøde  i  Parken,  og  Øvrigheden  greb 
til  det  ukloge  Middel  at  udstede  et  Forbud  derimod.  Præ- 
sidenten for  Reformligaen,  Edmond  Beales,  en  dygtig  Ad- 
vokat og  karakterfast  Mand,  var  af  den  Mening,  at  Øvrig- 
heden ikke  havde  nogen  lovlig  Magt  til  at  forhindre  Medet, 
og  selvfølgelig  kan  ikke  en  Politidirektør,  ja  ikke  engang 
en  Indenrigsminister,  gjøre  noget  lovligt  eller  ulovligt, 
simpelthen  ved  at  erklære  det  derfor.  Reformpartiet  i 
London  besluttede  derfor  at  søge  paa  at  komme  til  deres 
Ret  hos  Øvrigheden.  Den  23de  Juli  brød  et  stort  Antal 
Processioner  med  Faner  og  Musik  op  fra  forskjellige  Dele 
af  London  og  drog  til  Hyde  Park.  Øvrigheden  havde  op- 
slaaet  Bekjendtgjørelser  om,  at  Portene  til  'Parken  vilde 
blive  lukkede  Klokken  5  om  Eftermiddagen  den  Dag,  og 
da  den  første  Procession  naaede  Parken,  var  den  lukket,  og 
en  Række  Politibetjente  stode  opstillede  uden  for.  Præ- 
sidenten for  Reformligaen,  Beales,  og  nogle  andre  frem- 
ragende Reformatorer  kom  kjørende  i  en  Vogn,  stege  af  og 
forsøgte  at  komme  ind  i  Parken.  Politiet  nægtede  at  ind- 
lade dem;  de  spurgte  da,  efter  hvis  Ordre  Forbudet  var  ud- 
stedt, og  fik  at  vide,  at  det  var  efter  Ordre  af  Politidirektøren. 
Derpaa  stege  de  rolig  ind  i  Vognen  igjen  og  kjørte  bort. 
Det  var  ikke   deres  Hensigt   at  volde  Forstyrrelse,    og   de 

synes  at  have  taget  alle  de  Forsigtighedsregler ,  der  kunde 
anses  for  nødvendige  for  at  hindre  ethvert  Brud  paa  Freden. 
Det  var  deres  Ønske  og  vilde  upaatvivlelig  være  til  deres 
Fordel  at  have  Loven  paa  deres  Side.  Fulgte  af  en  stor 
Folkemængde  kjorte  de  til  Trafalgar  Square,  hvor  der  blev 
holdt  et  uforberedt  Møde,  ved  hvilket  der  affattedes  Re- 
solutioner, som  forlangte  Valgrettens  Udvidelse  og  takkede 
Gladstone,  Bright  og  andre,  der  havde  virket  for  at  opuaa 
det.  Talerne  vare  korte;  thi  det  var  en  fysisk  Umulighed 
at  tale  med  nogen  Virkning  til  saa  stor  en  Forsamling. 
Dermed  fik  denne  Del  af  Demonstrationen  Ende. 

Imidlertid  havde  et  ganske  andet  Optrin  fundet  Sted  i 
Hyde  Park.  Uden  for  Portene  og  Gitteret  stod  en  talrig 
og  blandet  Folkestimmel,  der  dels  bestod  af  virkelig  ivrige 
Reformatorer,  men  dels  ogsaa  af  nysgjerrige  Dagdrivere, 
som  vilde  se,  hvad  det  blev  til,  af  Gadedrenge  og  Sjovere. 
Mange  iblandt  dem  vare  vistnok  lidt  skuffede  over,  at 
Sagen  var  løben  saa  rolig  af.  Emerson  bar  sagt,  at  enhver 
Revolution,  selv  den  største,  forst  undfanges  i  en  enkelt 
Mands  Hjærne.  En  misfornøjet  Reformator,  der  stod  presset 
op  imod  Gitteret  til  Paiken,  fik  pludselig  den  Idé,  at  det 
var  temmelig  skrøbeligt;  hvad  vilde  der  vel  ske,  tænkte 
han,  hvis  han  trængte  paa  og  væltede  Gitteret?  Fristelsen 
var  stor;  han  begyndte  at  ruske  i  Jærnstængerne,  og 
Gitteret  gav  efter.  Ikke  nok  dermed,  den  pludselige  Be- 
vægelse føltes  gjennem  hele  Rækken  langs  med  Gitteret, 
og  den  store  revolutionære  Idé,  der  hidtil  kun  var  opstaaet 
hos  en  enkelt  Mand,  meddelte  sig  i  samme  Øjeblik  til 
hundrede  andre.  Et  pludseligt  heftigt  Choc,  og  Gitteret 
laa  væltet  paa  Jorden  i  en  Strækning  af  adskillige  Alen, 
og  Folk  trængte  sig  over  det  ind  i  Parken.  Det  givne 
Exempel  fulgtes  langs  med  hele  Gaden,  snart  var  Parken 
aaben  i  en  halv  Fjerdingvejs  Længde,  og  den  henrykte, 
støjende  Pøbelhob  spredte  sig  over  Græsplænerne.  Efter- 
retningen herom  gik  som  en  Løbeild  gjennem  Byen ;    nogle 

ansaa  det  for  et  Oplob,  andre  vare  af  den  Mening,  at  det 
var  en  Revolution;  her  forkyndte  man,  at  Frihedens  første 
Dag  var  komnaen,  hist  skreg  man  paa,  at  Anarkiet  var 
brudt  løs.  Pøbelen  sprang  og  hoppede  paa  Græsplænerne 
den  halve  Nat;  Blomsterbede  og  Buskadser  toge  en  Del 
Skade,  ikke  saa  meget  ved  Folks  kaade  Ødelæggelseslyst, 
som  ved  den  støjende  Lystighed,  der  naturligvis  var  Følgen 
af  denne  uventede  Lejlighed  til  at  slaa  sig  løs.  Der  fandt 
mange  smaa  Sammenstød  med  Politiet  Sted;  paa  den  ene 
Side  kastede  man  med  Sten,  paa  den  anden  brugtes  Knip- 
lerne lystig.  En  Afdeling  Fodgardister  holdt  sig  parat  i 
Nærheden;  men  deres  Hjælp  blev  ikke  nødvendig.  Den 
glade  Pøbel  raabte  derimod  Hurra  for  Soldaterne,  hver  Gang 
den  fik  Øje  paa  dem.  Et  Par  Pandeskaller  gik  i  Løbet  paa 
begge  Sider,  og  Politiet  gjorde  enkelte  Fanger,  men  der 
blev  ingen  Revolution,  intet  Opløb,  ikke  engang  alvorlige 
Spektakler.  Disraeli  erklærede  samme  Aften  i  Under- 
huset —  halvt  for  Spøg,  men  halvt  ogsaa  for  Alvor  — ,  at 
han  ikke  var  ganske  vis  paa,  om  han  endnu  havde  et  Hus 
at  gaa  hjem  til.  Dog  han  fandt  sit  Hus  staaende  urørt  og 
fast,  da  han  kom  hjem.  London  sov  urolig  og  vaagnede 
næste  Morgen  for  at  se  Verden  gaa  sin  jævne  Gang  ligesom 
før.  Halv  nysgjerrige,  halv  frygtsomme  skyndte  Folk  sig 
til  Parken  for  at  betragte  Skuepladsen  for  den  foregaaende 
Aftens  Optøjer.  Der  laa  Gitteret  paa  Jorden,  det  kunde 
ikke  nægtes,  og  i  Parken  fandtes  endnu  en  betydelig  Folke- 
stimmel, dels  af  uskyldige  Tilskuere,  dels  af  Pøbel,  og  en 
betydelig  Politistyrke  til  at  holde  Orden;  men  der  var 
ingen  Folkeopstand,  og  London  begyndte  atter  at  spise  sin 
Mad  i  Ro.  Tumulten  var  forbi,  og  den  Person,  som  forst 
fik  Tanken  om  at  ruske  i  Gitteret,  kan  trøste  sig  i  sin 
Dunkelhed  med,  at  han  derved  satte  Reformen  igjennem. 

Intet  kan  være  sikrere  end  den  Kjendsgjerning,  at  Op- 
tøjerne i  Hyde  Park  overbeviste  Ministeriet  om,  at  det  var 
nødvendigt   øjeblikkelig   at   vedkjende    sig   Reformprincipet. 

Regeringen  tog  Sagen  med  uhyre  Alvor,  Beaies  og  nogle 
af  hans  Meningsfæller  indfandt  sig  næste  Dag  hos  Indenrigs- 
ministeren i  den  Hensigt  at  tilraade  ham  at  fjærne  Sol- 
daterne og  Politiet  fra  Parken  og  overlade  den  til  Refor- 
matorernes Omsorg.  Beaies  gav  Regeringen  en  alvorlig 
Irettesættelse  for,  hvad  de  havde  gjort,  og  erklærede,  hvad 
der  vistnok  ogsaa  var  sandt,  at  det  var  dens  egen  taabelige 
Opførsel,  som  var  Skyld  i  hele  Forstyrrelsen.  Indenrigs- 
ministeren, Walpoie,  en  blid  og  venlig  Mand,  havde  ganske 
tabt  Hovedet  i  Øjeblikkets  Ophidselse  og  saae  i  Aanden 
sig  selv  bebyrdet  med  Ansvaret  for  Borgerkrig  og  Blods- 
udgydelse; Beaies  og  hans  Venners  venlige  Tiltale  smeltede 
hans  sidste  Rest  af  Selvbeherskelse,  og  da  de  forsikrede 
ham,  at  deres  Ønske  kun  var  at  holde  Orden,  gik  han  rent 
fra  Koncepterne  og  gav  sig  til  at  græde;  han  takkede  dem 
blidt  for  deres  tilsagte  Hjælp  og  gik  ind  paa  alt,  hvad  de 
foreslog.  Det  blev  stiltiende  vedtaget,  at  Retten  til  at  holde 
Møde  i  Parken  senere  skulde  undersøges,  og  Lederne  for 
Reformligaen  toge  Afsked  som  Herrer  over  Situationen. 

Hele  Vinteren  og  Efteraaret  igjennem  blev  der  holdt 
Møder  i  de  store  Byer  og  Kjøbstæder  for  at  fremme  Reform- 
sagen. De  søgte  for  største  Delen  kun  at  virke  ved  deres 
Talrighed ;  thi  ethvert  Menneske  med  nogen  Forstand  vidste, 
at  der  herved  lettest  kunde  øves  et  Tryk  paa  Ministeriet. 
Derfor  gik  der  som  oftest  Processioner  forud  for  Møderne, 
og  Publikums  Opmærksomhed  blev  meget  mere  tildragen  af 
Processionerne  end  af  Møderne;  der  var  næsten  ingen,  som 
gjorde  sig  den  Ulejlighed  at  omtale,  hvad  der  blev  sagt  ved 
Møderne,  medens  det  derimod  stadig  var  et  Tvistens  Æble, 
hvor  mange  Personei-  der  havde  deltaget  i  Processionerne. 
Henved  hundrede  Vidner  paa  begge  Sider  aflagde  i  Bladene 
Erklæringer  om,  hvor  lang  Tid  en  vis  Procession  havde 
brugt  til  at  passere  et  givet  Sted ;  omhyggelige  Beregninger 
bleve  opstillede  for  at  udfinde,  hvor  mange  Mennesker  der 
kunde  komme  forbi  i  den  opgivne  Tid,  og  der  var  den  mest 

forbavsende  Forskjel  mellem  de  stridende  Partiers  Resultater. 
Det  var  et  mærkeligt  Faktum,  at  Moderne  i  Antireforma- 
torernes  Øjne  stadig  vare  langt  mindre  talrig  besogte,  end 
Reformens  Bærere  paastode.  Naar  det  ene  Parti  med  de 
omhyggeligste  statistiske  Beregninger  søgte  at  bevise,  at 
en  Procession  havde  talt  eu  Fjerdedel  Million  Deltagere,  var 
det  andet  Parti  strax  rede  til  at  bevise,  at  der  paa  ingen 
Maade  kunde  have  været  flere  end  ti  eller  tolv  Tusende  til- 
stede. Mere  rolige  Iagttagere  end  disse  ivrige  Tilhængere 
af  det  ene  eller  andet  Parti  vare  af  den  Mening,  at  det 
mærkeligste  Træk  ved  disse  Demonstrationer  var  den  Rolle, 
de  organiserede  Foreninger  af  Arbejdere  spillede  derved; 
nogle  af  Processionerne  bestode  udelukkende  af  Medlemmer 
af  disse  Trådes  Unions,  som  de  kaldtes;  de  fulgte  ube- 
tinget Foreningernes  Bestemmelser  og  Forskrifter;  deres 
Medlemmers  Tal  var  betydeligt,  og  deres  tavse  forenede 
Styrke  gjorde  en  imponerende  Virkning.  Denne  Disciplin 
og  Styrke  havde  de  naaet  uden  at  være  beskyttede  af  nogen 
Myndighed;  Loven  anerkjendte  dem  ikke,  uden  naar  den  af 
og  til  skred  ind  for  at  hindre  eller  krydse  deres  Formaal; 
men  nu  havde  de  faaet  saa  megen  Magt,  at  Lov  og  Øvrig- 
hed maatte  se  at  komme  til  Porstaaelse  med  dem.  De 
mest  overdrevne  Rygter  om  deres  hemmelige  Foretagender 
og  Hensigter  vare  i  Omløb  til  Forfærdelse  for  de  frygt- 
somme, og  der  kan  ikke  være  Tvivl  om,  at  hvis  en  folkelig 
eller  social  Revolution  havde  været  nødvendig  eller  over- 
hængende, vilde  Arbejderforeningerne  have  været  af  ube- 
regnelig Værdi  for  den  Sag,  de  sluttede  sig  til.  Da  disse 
Mænd  i  sluttet  Række  med  rolig  Selvtillid  marcherede  gjen- 
nem  Londons  Hovedgader,  maa  det  vistnok  være  faldet 
mange  ind,  at  her  var  et  ganske  nyt  Element,  som  under 
god  Ledelse  og  et  virkelig  sundt  Lovsystem  kunde  blive  en 
Kilde  til  nye  Kræfter  for  Staten,  men  som  paa  den  anden 
Side  ogsaa  kunde  blive  en  Kilde  til  alvorlig  Fare,  hvis  det 
blev  vildledt  af  Demagoger   eller   uretfærdig   behandlet    af 

de  reaktionære  Lovgivere.  Nogle  af  disse  Foreninger 
havde  støttet  store  industrielle  Striker  med  alle  de  Klasser 
imod  sig,  der  pleje  at  føre  an.  Kapitalisterne  og  alle,  som 
delte  deres  Interesser,  Arbejdsherrerne,  rige  Folk  af  enhver 
Stand,  Aristokratiet,  Publikums  selvskrevne  Lærere  havde 
alle  været  imod  dem;  men  de  vare  desuagtet  rolig  og 
haardnakket  gaaede  deres  egen  Vej.  Undertiden  havde  de 
eller  den  Sag,  de  repræsenterede,  sejret,  men  ofte  havde 
de  ogsaa  lidt  Nederlag;  dog  havde  de  i  Principet  aldrig 
erklæret  sig  for  overvundne,  men  vare  uforfærdet  blevne 
ved  at  gaa  deres  egen  Vej  uden  at  lade  sig  overbevise  eller 
forsone.  Netop  paa  denne  Tid  vakte  disse  Trådes  Unions 
Uro  i  mange  Egne  af  England  og  vare  overalt  Gjenstand 
for  mange  Diskussioner.  Det  maatte  selvfølgelig  være  en 
Sag  af  største  Betydning,  naar  »Arbejdets  Organisation«, 
som  den  højere  Veltalenhed  fordum  vilde  havde  kaldt  det, 
forlod  sin  lige,  banede  V^ej  for  at  identificere  sig  selv,  sin 
Sag,  sine  Hjælpekilder  og  sin  Disciplin  med  en  eller  anden 
stor  politisk  Bevægelse. 

Saaledes  gik  Aaret  hen  i  England;  paa  den  ene  Side 
blev  der  organiseret  Reformdemonstrationer,  og  paa  den 
anden  Side  stræbte  man  at  bevise  deres  Mangel  paa  Be- 
tydning. Djærve  Toryer  svore  paa,  at  Regeringen  aldrig 
vilde  give  efter  for  Folkets  Raab,  og  ikke  faa  frygtsomme 
af  Reformpartiet  haabede  i  deres  inderste  Hjærte,  at  Lord 
Derby  virkelig  vilde  holde  Stand.  Ikke  faa  paa  begge  Sider 
havde  et  bestemt  Indtryk  af,  at  Disraeli  vilde  gjøre  et  eller 
andet  for  at  holde  sine  Venner  oppe,  men  de  anede  maaske 
næppe,  at  han  allerede  havde  travlt  med  at  opdrage 
sit  Parti. 

Medens  England  var  saaledes  beskæftiget,  foregik  stor- 
artede Begivenheder  andre  Steder.  Slaget  ved  Sadova  havde 
staaet,  og  Preussen  havde  taget  Overherredømmet  over 
Tyskland.  Ydmygelsen  ved  Olmiitz  var  bleven  hævnet, 
Venedig  var  blevet  forenet  med  Italien    og  Østerrige   ude- 

lukket  fra  enhver  Delagtighed  i  Tysklands  Anliggender. 
Preussens  og  Frankrigs  Stilling  til  hinanden  blev  af  Prevost- 
Paradol  sammenlignet  med  to  Iltog,  der  i  samme  Øjeblik 
fra  to  modsatte  Punkter  afgaa  ad  eu  og  samme  Bane. 
Østerriges  fuldstændige  Nederlag  var  en  stor  Overraskelse 
for  Størstedelen  af  det  engelske  Publikum;  Troen  paa 
Østerriges  militære  Styrke  havde  endogsaa  overlevet  Slaget 
ved  Solferino.  De  fleste  engelske  Blade  vare  saa  enige  om 
Preussernes  fuldstændige  Uduelighed  til  at  fore  Krig,  som 
om  Frederik  den  store  aldrig  havde  existeret.  Ikke  mange 
Dage  før  Slaget  ved  Sadova  indeholdt  et  af  Londons  første 
Blade  en  halv  medlidende,  halv  foragtelig  Beskrivelse  af 
den  preussiske  Hær,  som  antoges  for  at  bestaa  af  ulykke- 
lige Butiksdrenge  og  Haandværkssvende,  der  bleve  drevne 
som  Faar  til  Slagtebænken  for  at  falde  for  Østerriges  øvede 
Legioner  under  den  uovervindelige  Benedek. 

Lige  før  Parlamentsferiens  Begyndelse  blev  et  stort 
Fredens  Værk  fuldbragt;  det  var  Nedlæggelsen  af  den 
atlantiske  Telegraf.  Den  27de  Juli  1866  blev  Telegrafen 
mellem  Evropa  og  Amerika  færdig,  og  næste  Dag  blev 
Udenrigsministeren,  Lord  Stanley,  underrettet  om,  at  der  nu 
var  tilvejebragt  Forbindelse  mellem  England  og  de  forenede 
Stater  véd  Hjælp  af  den  Staaltraad,  som  laa  under  Atlanter- 
havet. Lykønskninger  og  Hilsener  bleve  udvexlede  mellem 
Dronningen  og  Præsidenten  for  de  forenede  Stater.  Næsten 
ti  Aar  vare  forløbne,  siden  Cyrus  Field,  den  Amerikaner, 
der  satte  Foretagendet  i  Gang,  først  forsøgte  paa  at  ind- 
gyde kolde  og  beregnende  Folk  i  London,  Liverpool  og 
Manchester  nogen  Tillid  til  sin  Plan.  Han  var  ikke  nogen 
Videnskabsmand,  han  var  ikke  Opfinder  af  det  undersøiske 
Telegrafvæsen,  han  var  ikke  engang  den  første,  der  foreslog 
at  danne  et  Selskab  for  at  lægge  et  Telegraftov  under 
Atlanterhavet.  Allerede  i  1845  var  der  af  to  Franskmænd 
ved  Navn  Brett  gjort  et  Forsøg  paa  at  formaa  den  engelske 
Regering  til  at  yde  sin  Bistand  ved  et  Projekt  om  at  forbinde 


Skildringer  af  Englands  nyeste  Historie.  233 

Evropa   og   Amerika   med    en    elektrisk  Traad.    Et  Udkast 
blev  virkelig   indregistreret,   men  Regeringen   interesserede 
sig  ikke  for  Planen  og  betragtede   den  rimeligvis  som  lige- 
stillet   med   de    hyppige    Anmodninger   om    Understøttelse 
til  Flyvemaskiner  og  til  Projektiler,    som   kunde   ødelægge 
Fjendens  Flaade  paa  tusende  Miles  Afstand.    Æren  for  den 
atlantiske  Telegraf  tilkommer  alligevel  lige  saa  fuldt  Cyrus 
Field,  som  Æren  for  Amerikas  Opdagelse  tilkommer  Columbus ; 
thi  skjønt  han   ikke   var   den  første,    som    undfangede   den 
Tanke  at  udføre  dette  Værk,    var  det  dog  ham,    som  viste 
Verden,  hvorledes  det  skulde  gjøres,  og  omsider  udførte  det. 
Historien   om  Menneskers  Opfindelser    ejer   intet   skjønnere 
Exerapel   paa   taalmodig   Udholdenhed,    Sejr  over   Modvilje 
og  Uheld.    Det   første  Forsøg   paa    at    nedlægge  Telegraf- 
tovet blev  gjort  i  1857;  men  de  Skibe,  der  vare  ansatte  til 
Expeditionen ,    vare    næppe    komne    tre  Hundrede   Mile    fra 
Irlands  Vestkyst,  før  Tovet  sprang,  og  Forsøget  maatte  op- 
opgives   for    det  åar.     Næste  Aar    blev   der   gjort   et   nyt 
Forsøg  efter  en  anden  Plan;    to  Krigsskibe,    et  engelsk  og 
et  amerikansk,  sejlede  sammen   ud   til  Midten  af  Atlanter- 
havet,   og   efter   at   have    nedlagt   Tovet    dér   i    Forening, 
sejlede  de  hver  mod   sin  Kyst  og  nedlagde  Traaden  under- 
vejs.     Stormfuldt   Vejr    hindrede   imidlertid   Skibene   i   at 
udrette   noget;    Traaden   sprang   flere  Gange,    og   til   sidst 
maatte  Expeditionen  vende    hjem  med  ufoiTettet  Sag.     Der 
blev  imidlertid   gjort  endnu  et  Forsøg  den  Sommer,    Tele- 
graftraaden  blev  virkelig   lagt,    og   i    nogle  Dage    var   der 
Forbindelse   mellem  Evropa  og  Amerika.     Glæden  var  stor, 
især   i   Amerika;    men    pludselig   blev   Tegnene    utydelige. 
Tovet  blev  til  et  almindeligt  Tov,  og  den  Traad,  der  havde 
talt    med    en    saa   vidunderlig   Veltalenhed,    forstummede. 
Tovets  Konstruktion  havde  vist  sig  at  være   mangelfuld,  og 
Videnskaben  maatte    opfinde    et   nyt  Princip.     Der  var  dog 
altid  opnaaet  det,  at  man  havde  bevist,    at  et  Tov  kunde 
lægges  under  Oceanet   i  over  Va  Mils  Dybde  og  500  Miles 

Længde.  Der  blev  gjort  endnu  et  mislykket  Forsøg  i 
1865;  men  til  sidst  i  1866  blev  Værket  fuldført,  og  den 
atlantiske  Telegraf  udgjør  nu  en  Del  af  vort  civiliserede 
System.  Ingen  undrer  sig  mere  derover;  man  anser  det  for 
en  lige  saa  naturlig  Ting  som  den  indenlandske  Telegraf 
eller  Pennyposten,  og  man  har  nu  ondt  ved  at  begribe, 
hvorledes  Folk  kom  ud  af  det,  den  Gang  en  Efterretning 
fra  Amerika  var  fjorten  Dage  undervejs.  Siden  den 
atlantiske  Telegraf  lykkedes,  er  der  blevet  lagt  mange 
Telegraftraade  paa  Havets  Bund;  hele  England  rasede,  som 
om  en  eller  anden  havde  begaaet  en  utilgivelig  Skjødes- 
løshed,  den  Gang  det  for  ikke  længe  siden  i  et  for 
Nationen  kritisk  Øjeblik  opdagedes,  at  der  manglede 
direkte  Telegraiforbindelse  mellem  England  og  det  gode 
Haabs  Forbjærg,  saa  at  man  ikke  kunde  gjore  et  Sporgs- 
maal  til  Syd-Afrika  og  faa  Svar  tilbage  efter  faa  Mi- 
nutters Forløb. 

Det  bevægede  Efteraar  og  den  indholdsrige  Vinter  giede 
forbi,  og  Tiden  var  forhaanden,  da  Parlamentet  atter  skulde 
træde  sammen.  Landet  var  spændt  paa,  hvad  Ministeriet 
vilde  gjøre  med  Reformsagen  i  Sessionen  af  1867.  Da  Lord 
Derby  overtog  Regeringen  havde  han  paa  ingen  Maade 
gjort  det  umuligt  for  sig  og  sine  Kolleger  at  gaa  ind  paa 
en  Reformbill;  tvært  imod  havde  han  erklæret,  at  intet 
vilde  glæde  ham  mere  end  at  se  Valgret  blive  indrømmet 
en  stor  Del  af  den  Stand,  som  nu  var  udelukket  derfra; 
men  han  havde  modereret  denne  Udtalelse  ved  at  tilføje  en 
Tvivl  om,  hvor  vidt  nogen  Reformlov,  hvorom  de  to  store 
politiske  Partier  kunde  blive  enige,  vilde  være  i  Stand  til 
at  tilfredsstille  det  yderliggaaende  Reformparti  eller  standse 
Agitationen.  Mere  end  én  Gang  havde  Lord  Derby  tydelig 
nok  ladet  sig  forstaa  med,  at  han  var  villig  til  at  gjere 
endnu  et  Forsøg  paa  at  faa  Spørgsmaalet  afgjort,  men  at 
han,  i  Fald  det  mislykkedes,   ikke    vilde    have   mere   med 

den  Sag  at  gjore;  det  var  en  bekjendt  Sag,  at  han  kun 
modstræbende  havde  overtaget  sit  Embede,  og  han  lagde 
ikke  Skjul  paa.  at  det  ingenlunde  var  hans  Hensigt  at 
hellige  Resten  af  sit  Liv  til  som  en  anden  Sisypbos  at 
rulle  Reformbiller  op  ad  Parhmentshøjen  blot  for  at  se  dem 
trille  ned  igjen.  Man  antog  imidlertid  almindelig,  at 
Disraeli  vilde  se  Sagen  fra  et  ganske  andet  Synspunkt,  at 
han  ønskede  at  tilfredsstille  sin  personlige  Ærgjerrighed  og 
næppe  vilde  tillade  sit  Partis  Stilling  at  lide  Skade  ved  nogen 
Mangel  paa  Føjelighed  fra  hans  Side. 

Parlamentet  aabnedes  den  5te  Februar,  og  Talen  fra 
Tronen  hentydede,  som  man  ventede,  til  Reformsagen.  Den 
Ilte  Februar  forkyndte  Disraeli,  at  Regeringen  havde  be- 
sluttet sig  til  at  gaa  frem  »ved  Hjælp  af  Resolutioner«. 
Den  store  Anstodssten,  sagde  han,  ved  en  Reformbill  var, 
at  de  to  herskende  politiske  Partier  ikke  i  Forvejen  kunde 
blive  enige  om,  efter  hvilke  Principer  Loven  skulde  kon- 
strueres. »Lad  os  derfor,  forend  vi  begynde  at  udarbejde 
en  Reformbill,  denne  Gang  se  at  blive  enige  mellem  os 
selv  om,  hvad  Slags  Lov  vi  enske.  Det  ovrige  vil  være 
let.«  Han  forkyndte  derfor,  at  det  var  hans  Hensigt  at 
kaste  en  Haandfuld  Resolutioner  i  Parlamentets  Gryde,  og 
naar  de  kogte  godt,  vilde  deraf  opstige  den  majestætiske 
Skikkelse  af  en  fuldkommen  god  Reformbill. 

De  Resolutioner,  som  Disraeli  havde  i  Sinde  at  fore- 
lægge Huset,  vare  imidlertid  for  Storsteparten  højst  absurde; 
nogle  af  dem  var«  saa  ubetydelige,  at  det  ikke  var  Umagen 
værd  at  befæste  dem  ved  Afstemning,  og  det  varede  ikke 
længe,  før  han  opdagede,  at  det  vilde  være  haabløst  at 
holde  paa  dem.  Den  25de  Februar  præsenterede  han  i 
Steden  for  Resolutionerne  en  Slags  Reformbill,  som  han 
forkyndte,  at  Regeringen  havde  i  Sinde  at  indbringe.  Der 
var  noget  uforstaaeligt  eller  i  det  mindste  gaadefuldt  ved 
denne  Bill;  den  var  øjensynlig  ikke  grundet  paa  Resolutio- 

neme,  da  dea  slet  ikke  stod  i  Samklang  med  de  vigtigste 
af  deres  Bestemmelser;  men  vi  behøve  ikke  at  gaa  nøjere 
ind  paa  dens  Plan,  da  Forslaget  aldrig  opnaaede  nogen 
Existens.  Underhuset  modtog  Disraelis  Forklaring  af 
Billens  Indhold  med  Ligegyldighed  og  Foragt,  og  allerede 
næste  Dag  forkyndte  han,  at  Kegeringen  havde  besluttet  at 
tage  Forslaget  tilbage,  at  opgive  Planen  om  at  gaa  frem 
ved  Resolution,  og  derimod  om  faa  Dage  vilde  indbringe  en 
virkelig  Reformbill. 

Parlamentet  og  Publikum  bleve  forbavsede  over  disse 
pludselige  Forandringer;  hele  Sagen  lod  til  at  tage  en 
burlesk  Vending,  Sessionen  havde  endnu  kun  varet  nogle 
faa  Dage,  og  allerede  var  Regeringens  Reformplan  optraadt 
i  tre  forskjellige  Skikkelser.  Forvirringen  og  Skandalen 
blev  endnu  større,  da  det  faa  Dage  efter  blev  bekjendt,  at 
tre  af  Kabinettets  ledende  Medlemmer,  General  Peel,  Lord 
Carnarvon  og  Lord  Cranbourne  havde  taget  deres  Afsked. 
Til  sidst  kom  hele  Historien  ud,  og  Afsløringen  skyldtes 
Sir  John  Pakingtons  mageløse  Indiskretion;  til  Held  for 
Tidens  politiske  Historie,  som  derved  blev  beriget  med  en 
kuriøs  Historie,  var  det  denne  Herre  aldeles  umuligt  at 
holde  paa  en  Hemmelighed.  Da  det  var  nødvendigt  at  be- 
sætte de  ledige  Pladser  i  Kabinettet,  blev  Pakington  flyttet 
fra  Admiralitetet  til  Krigsministeriet  og  maatte  tage  til 
Droitwich  for  at  blive  gjenvalgt.  Opfyldt  som  han  var  af 
de  sidste  Begivenheder,  fortalte  han  her  ved  Valgmødet  en 
Historie,  der  fik  hele  Kngland  til  at  le.  Det  lod  til,  at 
Regeringen  fra  først  af  havde  haft  to  Reformbiller,  hvoraf 
den  ene  var  mere  omfattende  og  liberal  end  den  anden; 
denne  sidste  blev  kun  holdt  i  Beredskab  i  Tilfælde  af,  at 
den  første  skulde  blive  alt  for  koldt  modtagen  af  Konserva- 
tismen i  Underhuset.  Da  vilde  de  frembringe  deres  mindre 
omfattende  Plan,  ligesom  en  Kjobmand  undertiden  tilbyder 
sin  Kunde  en  eller  anden  Artikel,  som  han  forsikrer  er  det 

eneste,  der  kan  bruges,  men  hvis  Kunden  bestemt  erklærer, 
at  det  er  for  dyrt,  husker  Kjebmanden  pludselig,  at  han 
har  noget  af  samme  Slags,  som  skjøut  billigere  maaske 
kan  være  lige  saa  godt  til  det  Brug.  Paa  samme  Maade 
havde  det  konservative  Kabinet  deres  to  Reformbiller  i 
Beredskab;  hvis  Huset  vilde  acceptere  det  omfattende  For- 
slag, var  det  godt,  men  vilde  det  ikkef,  havde  Ministeriet 
den  anden  Artikel  paa  rede  Haand,  som  ganske  vist  var 
billigere  og  ikke  fuld  saa  smuk  at  se  til,  men  udmærket  i 
sig  selv  og  tjenlig  i  enhver  Retning.  Det  mest  liberale 
Forslag  skulde  have  været  strængt  baseret  paa  Resolutio- 
nerne. Kabinettet  holdt  Mode  Lørdag  den  23de  Februar, 
og  Pakington  sagde,  at  han  og  de  andre  fik  det  Indtryk,  at 
de  alle  var  fuldkommen  enige,  og  at  den  omfattende 
Reformbill  skulde  indbringes  Mandag  den  25de.  Den 
samme  Mandag  blev  imidlertid  Kabinettet  hurtig  kaldt 
sammen;  Pakington  ilede  der  hen  og  blev  modtagen  af  den 
ubehagelige  Nyhed,  at  nogle  af  Kabinettets  mest  frem- 
ragende Medlemmer  rent  ud  havde  nægtet  at  have  det 
mindste  med  den  omfattende  Reformbill  at  gjore.  Det  var 
en  slem  Historie;  Klokken  var  to,  Klokken  halv  tre  skulde 
Lord  Derby  holde  Tale  ved  et  Møde  af  det  konservative 
Parti,  og  Klokken  halv  fem  skulde  Disraeli  indbringe 
Reformbillen  for  Underhuset.  Noget  maatte  gjeres,  en 
eller  anden  Bill  maatte  indbringes.  Alle  saae  paa  Uret, 
og  John  Pakington  gjorde  opmærksom  paa,  at  der  kun  var 
ti  Minutter  til  at  tage  en  Bestemmelse  i.  Nu  er  det  tyde- 
ligt, at  intet  Menneske,  hvor  begavet  en  Statsmand  eller 
dygtig  en  Skriver  han  saa  er,  kan  affatte  en  fuldstændig 
Reformbill  paa  ti  Minutter.  Her  kom  det  for  Dagen, 
hvor  vise  og  forsynlige  de  havde  været,  hvis  Idé  det 
var  at  have  en  Bill  af  anden  Rang  i  Beredskab.  Frem 
kom  Billen  af  anden  Rang,  og  det  blev  hurtig  af- 
gjort,   at  Disraeli  skulde  gaa  til  Underhuset  og  præsentere 

den  som  det  Forslag,  Regeringen  hele  Tiden  havde  haft  i 
Sinde  at  forelægge  Huset.  Pakington  forsvarede  denne  Af- 
gjørelse  med  stort  Alvor;  han  indrømmede,  at  det  ikke  var 
nogen  klog  Beslutning;  men  hvem  kunde  handle  klogt  med 
kun  ti  Minutters  Overvejelse?  Dersom  de  blot  havde  haft 
en  Time  til  at  tænke  over  Sagen,  vilde  de  sikkert  intet 
Fejlgreb  have  begaaet,  sagde  han.  Noget  maatte  de  gjore, 
og  altsaa  indbragte  Disraeli  den  mindre  omfattende  Bill, 
som  efter  Pakiugtons  pikante  Forklaring  blev  døbt  »Ti- 
Minutters-Billen«. 

Vanskeligheden  synes  at  være  opstaaet  paa  følgende 
Maade:  General  Peel  havde  forst  haft  nogle  Skrupler 
angaaende  den  omfattende  Bill;  men  da  Lord  Cranbourne 
opfordrede  ham  til  at  tage  Forslaget  nøjere  under  Over- 
vejelse, gik  han  ind  derpaa;  altsaa  brød  Kabinettet  op 
Lørdag  Aften  i  tilsyneladende  Enighed.  Næste  Dag,  som 
var  en  Søndag,  tænkte  Lord  Cranbourne,  der  rimeligvis  ikke 
havde  andet  at  bestille,  om  det  ikke  vilde  være  godt  at 
undersøge  Enkelthederne  ved  Billen  lidt  nøjere.  Han  kom 
derved  til  det  Resultat,  at  den  var  alt  for  vidtgaaende  og 
indgav  derfor  sin  Begjæring  om  Afsked;  men  hvis  Lord 
Cranbourne  gik  af,  vilde  han  drage  flere  med  sig,  og  derfor 
blev  der  hurtig  sammenkaldt  et  Møde  om  Mandagen.  Lord 
Cranbourne  og  hans  Meningsfæller  gik  ind  paa  at  forblive  i 
Ministeriet  paa  den  Betingelse,  at  den  omfattende  Reform- 
bill i  al  Stilhed  blev  ombyttet  med  Ti-Minutters-Billen. 
Uheldigvis  blev  —  som  vi  allerede  have  omtalt  —  Ti-Mi- 
nutters-Billen meget  koldt  modtagen  af  Underhuset,  og 
Disraelis  erfarne  Blik  opdagede  let,  at  den  ikke  havde  Spor 
af  Udsigt  til  at  gaa  igjennem;  han  blev  derfor  enig  med 
Lord  Derby  om,  at  der  ikke  var  andet  at  gjøre  end  atter 
at  gribe  til  den  omfattende  Reformbill  og  lade  de  Ministre, 
som  ikke  vilde  følge,  tage  deres  Afsked.  Derfor  var  det, 
at  Disraeli  den  26de  Februar  tog  sit  Forslag  fra  den  fore- 

gaaende  Dag  tilbage  og  forkyndte,  at  Regeringen  nu  vilde 
tage  alvorlig  fat  og  indbringe  en  virkelig  Reformbill  dea 
18de  Marts.  Det  viste  sig  at  være  den  Reformbill,  der 
var  baseret  paa  Resolutionerne,  den  omfattende  Bill,  der 
var  bleven  skubbet  til  Side  ved  det  hastige  Kabinetsmøde, 
som  Pakington  i  sin  uforglemmelige  Tale  har  beskrevet 
med  en  saa  ukunstlet  Veltalenhed.  Derpaa  tog  General 
Peel,  Lord  Carnarvon  og  Lord  Cranbourne  deres  Afsked. 

Det  kan  ikke  nægtes,  at  der  krævedes  en  god  Del  Mod 
og  Sindsro  af  den,  der  som  Disraeli  efter  alle  disse  Over- 
raskelser nu  maatte  træde  frem  for  Underhuset  med  en  ny 
Plan  og  et  nyt  Kabinet.  De  ledige  Pladser  i  Ministeriet 
maatte  først  og  fremmest  besættes,  og  før  den  8de  Marts 
var  dette  besørget.  Pakington  blev,  som  allerede  nævnt. 
Krigsminister,  Corry  blev  Admiralitetslord  efter  ham,  Her- 
tugen af  Buckingham  blev  Minister  for  Kolonierne,  og  Sir 
StaflFord  Xorthcote  blev  Minister  for  Indien,  medens  haus 
Plads  som  Handelspræsident  blev  overdragen  til  Hertugen 
af  Richmond.  De  afgaaede  Ministre  trak  sig  tilbage,  fulgte 
af  alle  deres  politiske  Modstanderes  Agtelse;  under  sin 
korte  Bestyrelse  af  Indien  havde  Lord  Cranbourne  ikke  alene 
vist  Dygtighed,  hvilket  enhver  vidste,  at  han  besad,  men 
tillige  en  Alvor,  Selvbeherskelse  og  Følelse  for  sit  Ansvar, 
som  selv  hans  Venner  næppe  havde  tiltroet  ham. 

Da  Regeringen  nu  havde  kastet  Oprørerne  over  Bord, 
gav  den  sig  igjen  til  at  arbejde  paa  Reformplanen.  Den 
18de  Marts  indbragte  Disraeli  Billen.  Hvad  angaar  Valg- 
retten, foresloges  der  i  denne  Lov,  at  enhver,  som  betalte 
Ligningsafgift  eller  tyve  Shillings  om  Aaret  i  indirekte 
Taxering,  skulde  have  Stemmeret,  ligeledes,  at  de,  der  havde 
Penge  staaende  i  Sparekassen,  samt  studerede  Folk  skulde 
have  Del  i  Valgretten;  men  disse  Udvidelser  bleve  igjen 
opvejede  ved  alle  Slags  Indskrænkninger,  der  vare  bestemte 
til  at  hindre   de   fattige  Klasser  i   at   faa   alt   for   megen 

Overvægt.  Bright  sagde  om  denne  Plan,  at  den  tilbød 
noget  naed  den  ene  Haand  og  tog  det  tilbage  med  den 
anden.  Der  var  imidlertid  én  Side  af  Sagen,  som  forekom 
mange  Reformatorer  meget  haabefuld;  det  var  tydeligt,  at 
Regeringen  vilde  gaa  ind  paa  næsten  hvad  som  helst  for  at 
faa  en  eller  anden  Reformbill  til  at  gaa  igjennem  i  den 
Session.  Lord  Derby  tilstod  senere  aabent,  at  han  ikke 
kunde  indse,  hvorfor  de  liberale  skulde  have  Monopol  paa 
Reformer,  og  Disraeli  var  øjensynlig  fast  bestemt  paa,  at 
han  denne  Gang  ikke  vilde  gaa  af  for  en  Reformbills 
Skyld.  Hvor  liden  Forestilling  nogle  af  hans  Kollegaer 
havde  om,  paa  hvilken  Skraaplan  de  befandt  sig,  kan  ses 
af  en  Tale,  Lord  Stanley  holdt  den  5te  Marts,  efter  at 
Lord  Cranbourne  og  de  andre  havde  taget  deres  Afsked. 
»Dersom,«  sagde  han,  »Mr.  Lowe  eller  nogle  af  dem,  der 
sidde  i  Nærheden  af  ham,  for  Alvor  tro,  at  det  er  Re- 
geringens Hensigt  at  indbringe  en  Bill,  der  kan  staa  i  Sam- 
klang med  den  Betragtningsmaade,  Medlemmet  fra  Bir- 
mingham (Bright)  altid  har  forsvaret  med  saa  megen 
Dygtighed  og  Udholdenhed,  tage  de  i  høj  Grad  fejl.«  Det 
varede  imidlertid  ikke  længe,  før  Regeringen  gik  ind  paa  at 
vedtage  en  Lov,  der  gik  langt  videre  i  demokratisk  Retning 
end  noget  af,  hvad  Medlemmet  for  Birmingham  havde  fore- 
slaaet;  ja  han  havde  rimeligvis  ikke  engang  ønsket  at  gaa 
saa  vidt.  Selv  Disraeli  havde  i  Begyndelsen  næppe  nogen 
Forestilling  om,  hvor  vidt  Strømmen  vilde  fere  ham;  han 
sagde  til  Lord  Cranbourne  med  særligt  Eftertryk,  at  Re- 
geringen aldrig  vilde  gaa  ind  paa,  at  enhver,  der  havde 
egen  Husstand,  skulde  have  Stemmeret;  men  til  Slutningen 
gik  Billen  dog  ud  paa  at  indføre  dette  i  Kjobstæderne. 
Ganske  vist  forkyndte  Disraeli  paa  flere  Stadier  af  Debat- 
ten, at  dersom  dette  eller  hint  Ændringsforslag  gik  igjen- 
nem, vilde  Regeringen  ikke  have  mere  at  gjøre  med 
Billen;  men  naar  Forslaget  desuagtet  blev  vedtaget,  meldte 

Disraeli  stadig,  at  Ministrene  havde  skiftet  Sind  og  vare 
villige  til  at  acceptere  den  nye  Forandring,  saa  at  Huset 
efterhaanden  kom  til  at  betragte  disse  Erklæringer  som  en 
blot  Formalitet.  Under  Debatten  indbragte  Stuart  Mill  et 
Forslag  om  at  lade  Kvinder,  der  selv  dreve  en  Forretning, 
faa  Del  i  Valgretten,  med  andre  Ord  kun  at  tage  Hensyn 
til  en  Persons  Stilling,  ikke  til  dens  Kjøn.  Majoriteten  i 
Huset  var  i  Begyndelsen  tilbøjelig  til  at  betragte  dette 
Forslag  som  et  snurrigt  Indfald  og  g^jøre  Løjer  med  det; 
men  Debatten  derom  viste  sig  at  være  interessant  og  ind- 
holdsrig og  at  aabne  et  nyt  Kapitel  i  de  politiske  Stridig- 
heder. Mill  fik  73  Medlemmer  paa  sin  Side,  og  skjønt  196 
stemte  imod,  var  han  dog  rimeligvis  vel  tilfreds  med  Ud- 
faldet af  Debatten. 

Reformbillen  var  til  sidste  Behandling  for  sidste  Gang 
den  15de  Avgust  1867.  Vi  ville  i  Korthed  meddele  Re- 
sultatet. I  Kjobstæderne  blev  Valgretten  udstrakt  til 
enhver  Husfader,  der  ydede  Fattigskat,  og  til  enhver 
logerende,  som  var  bosiddende  for  et  Aar  og  ikke  betalte 
under  ti  Punds  Husleje  om  Aaret;  i  Landdistrikterne  blev 
den  udstrakt  til  Folk,  hvis  Ejendom  havde  en  ren  aarlig 
Værdi  af  fem  Pund,  og  til  Fæstere,  som  betalte  12  Pund 
om  Aaret.  Enkelte  smaa  Flækkers  Valgret  blev  inddragen, 
andre  Valgkredses  Repræsentationsret  indskrænket,  og  der 
blev  oprettet  flere  nye  Valgkredse.  Manchester,  Liverpool, 
Birmingham  og  Leeds  fik  hver  et  tredje  Medlem,  og  Lon- 
dons Universitet  fik  Repræsentationsret.  Den  irske  og  den 
skotske  Reformbill  bleve  opsatte  til  et  andet  Aar;  men  vi 
kunne  gjærue  omtale  dem  med  det  samme,  især  da  de 
begge,  dog  især  den  irske,  vare  meget  trivielle  og  utilfreds- 
stillende. Skotland  fik  en  Kjøbstadvalgret  ligesom  den 
engelske  og  en  Landvalgret,  baseret  paa  5  Punds  aarlige 
Værdi  af  Ejendomme  eller  14  Punds  Afgift  om  Aaret  For 
at  Skotland  kunde   opnaa  nogle   flere  Sæder  i  Parlamentet, 

foreslog  Kegeringen  først  at  forhøje  Underhusets  Medlems- 
antal,  men  blev  ved  Ændringsforslag  tvungen  til  i  Steden 
for  at  fratage  nogle  engelske  Flækker  deres  Valgret.  Den 
irske  Bill  er  næppe  værd  at  omtale;  den  forandrede  ikke 
Landdistrikternes  Census,  nedsatte  Kjebstædernes  fra  8  Pund 
til  4  Pund  og  forogede  ikke  Repræsentanternes  Tal. 

Beformbillen  blev  altsaa  vedtagen.  Lord  Derby  beskrev 
sin  og  sine  Kollegaers  Politik  som  »et  Greb  i  Blinde«. 
Dette  Udtryk  er  blevet  historisk,  og  man  plejer  at  til- 
skrive Lord  Derby  dets  Oprindelse.  Det  skyldes  imidlertid 
fra  først  af  Lord  Cranbourne,  der  under  Debatterne  i  Under- 
huset beskyldte  Regeringen  for  at  gjere  et  Greb  i  Blinde. 
Lord  Derby  optog  Udtrykket  og  indrømmede,  at  det  gav  en 
træffende  Skildring  af  det  Skridt,  Ministeriet  havde  gjort. 
Det  kan  ikke  nægtes,  at  Regeringen  handlede  klogt  i  at 
afgjøre  Spørgsmaalet  saa  hurtig  og  i  hellere  at  gaa  ind  paa 
næsten  hvad  som  helst  end  opsætte  Afgjerelsen  til  et  andet 
Aar;  men  man  maa  tillige  undre  sig  over  den  Dristighed 
og  Frækhed,  hvormed  Regeringen  efterhaanden  bortkastede 
ethvert  af  de  Principer,  den  nylig  havde  erklæret  for  uad- 
skillelige fra  Konservatismen,  og  iførte  sig  radikale  Grund- 
sætninger. Disraeli  havde  engang  sagt,  at  Peel  var  leben 
bort  med  Whiggernes  Klæder,  medens  de  vare  i  Bad.  Nu 
dristede  han  sig  selv  til  et  end  mere  samvittighedsløst 
Røveri;  han  hjalp  Whiggerne  at  trække  deres  Klæder  af, 
for  at  han  kunde  tage  dem  paa.  Skulde  noget  kunne  være 
mere  forbavsende  end  det  Mod,  hvormed  han  gjennemgik 
Forvandlingens  forskjellige  Stadier,  maatte  det  være  den 
Ro  og  Ligevægt,  hvormed  han  til  sidst  fremstillede  sig 
selv  som  en  Mand,  der  aldrig  afveg  fra  sine  Grundsætnin- 
ger. Faa  kunde  lade  være  at  blive  imponerede  af  hans 
Erklæringers  rolige  Alvor.  Det,  som  mest  optog  Folks 
Tanker  i  Efteraaret  1867,  var  imidlertid,  at  Re  formspor  gs- 
maalet  endelig  var  afgjort.     Nu  behovede  man  paa  den  ene 

Side  ikke  mere  at  tale  om  de  ufrigjorte  ]Millioner  og  dea 
ædle  Arbejder  og  paa  den  anden  Side  ikke  om  den  merke 
Haandværkers  blodige  Haand  eller  Anarkiets  Herredømme. 
Arbejderne,  Mængden,  Folk,  som  bo  i  smaa  Huse,  have 
faaet  Stemmeret;  »nu  maa  vi  i  det  mindste  opdrage  vore 
nye  Herrer,«  sagde  Lowe. 

(Fortsættes.) 

S.  M. 

Livet  ved  Hove  i  Middelalderens  Midte. 


in. 

Jagtglæder. 

-Langsomt  og  kj edelig  sneg  den  lange  Vintertid  sig 
hen,  medens  Stormene  hylede  omkring  den  højt  liggende 
Borg,  og  Kulden  trængte  ind  overalt  i  de  utætte  Værelser, 
der  vare  saa  mangelfuldt  skyttede  mod  Vind  og  Vejr;  men 
naar  Vinteren  endelig  var  forbi,  naar  Heden  grønnedes, 
Blomsterne  tittede  frem,  og  Fuglene  atter  sang,  længtes 
ogsaa  Menneskene  fra  deres  snævre,  ubekvemme  Boliger  ud 
i  det  fri.  Datidens  Mennesker  vare  langt  fra  saa  husvante 
som  vi,  de  holdt  endnu  af  at  være  saa  længe,  som  det  blot 
var  muligt,  i  den  frie  Natur.  Med  Jubel  hilsede  Digterne 
den  første  Viol,  og  den  gryende  Vaar  fejres  i  Lovsange, 
som  vistnok  vare  et  Udtryk  for  den  almindelige  Stemning. 
Man  holder  Gjæstebud  i  Haver  og  paa  Engen,  de  unge 
Damer  lade  sig  berede  et  Bad  under  et  løvfuldt  Træ,  ja 
man  flytter  med  Bohave  og  Husgeraad  ud  i  Skoven,  slaar 
Telte  op  og  henlever  her  lykkelige  Dage,  lytter  til  Gjøgens 
Raab  og  gætter  sig  herefter  til,  hvor  mange  Aar  man 
endnu  har  tilbage.  Mændene  glæde  sig  ved  Jagten, 
de  unge  Piger  strejfe  om  i  Skovene,  plukke  Blomster, 
binde  Kranse   og   søge  lægende  Urter,    og   naar   Jægerne, 

belæssede  med  Vildt,  vende  hjem,  holder  man  Maaltid  i 
det  fri  eller  i  Teltene,  og  Resten  af  Dagen  forløber  under 
Selskabslege. 

Jagten  var  den  Gang  i  endnu  hejere  Grad  end  nu  en 
Fornøjelse  for  Fyrster  og  Herrer;  men  det  var  ikke  alene 
Lysten  til  at  fælde  Vildtet,  som  fængslede  Stormanden,  det 
farefulde  ved  med  saa  ufuldkomne  Vaaben  at  turde  mode 
VUdsvinet,  Bjornen  eller  vel  endog  den  vUde  Uroxe,  Til- 
lokkelsen ved  Jagtæventyrene  og  den  Lejlighed,  man  fik 
til  at  lægge  sin  Kraft  og  Behændighed,  Mod  og  Uforfærdet- 
hed  for  Dagen;  men  hertil  kom  rent  praktiske  Grunde,  som 
den  Gang  langt  mere  end  nu  retfærdiggjorde  den  ædle 
Jagtlyst.  For  det  første  drejede  det  sig  om  at  udrydde  de 
farlige  Rovdyr,  Bjome,  Ulve,  Losser,  som  gjorde  Skovene 
usikre,  men  dernæst  om  at  skaffe  frisk  Kjod  for  Kokkenet. 
Husdyrenes  Kjed  holdt  man  ikke  meget  af,  og  det  kom 
kun  sjælden  paa  de  fornemmes  Bord,  da  man  indskrænkede 
Tallet  paa  det  Kvæg,  der  skulde  overvintres,  saa  meget  som 
muligt,  og  om  Efteraaret  slagtede  alt,  hvad  man  kunde 
undvære,  og  saltede  og  røgede  Kjodet;  følgelig  var  Adelen 
om  Vinteren  henvist  til  saltet  eller  røget  Kjod,  naar  ikke 
Vildtrigdommeu  i  Skovene  altid  havde  sikret  den  en  heldig 
Jagt.  Det  var  saaledes  ikke  blot  en  ædel  Passion,  som 
foranledigede  Fyrsterne  til  at  sikre  deres  Skove  mod  Vildt- 
tyve ved  strænge  Love,  men  det  var  ligefrem  en  Nød- 
vendighed for  dem  at  værge  sig  mod  uberettigede  Indgreb. 
Det  lader  sig  ikke  nægte,  at  man  af  og  til  hævdede  denne 
sin  Ret  noget  haardt  og  strængt;  men  en  Grusomhed,  som 
den  Enguerrand  de  Coucy  lagde  for  Dagen,  horer  dog  vist- 
nok til  Undtagelserne.  Tre  unge  flamske  Adelsmænd,  som 
opholdt  sig  i  Abbediet  Saint-Nicolas-au-Bois  for  at  lære 
Fransk,  gik  en  Dag,  kun  væbnede  med  Bue  og  Pil  og  uden 
Hunde,  paa  Kaninjagt  og  kom  tilfældigvis  ind  paa  Coucys 
Omraade,  hvor  de  bleve  grebne  af  dennes  Skovbetjente  og 
paa   den    strænge   Herres    Befaling    uden    Barmhjærtighed 

hængte;  der  synes  endog  at  have  været  Tjenestemænd  i 
deres  Følge,  siden  der  er  Tale  om  ti  hængte.  Ludvig  IX 
forstod  imidlertid  Uret,  og  den  ædle  Herre  maatte  betale  10,000 
Pund  i  Bøder,  som  Kongen  sendte  til  det  hellige  Laud, 
mistede  desuden  sin  Dommermyndighed  og  maatte  stifte  3 
Kapellanier  for  de  afdøde. 

Med  Tilbøjeligheden  for  det  frie,  ubundne  Jagtliv  og 
dets  Glæder,  med  Fortroligheden  til  Vildtets  hele  Levemaade 
og  Færden  forbandt  man  ogsaa  en  Kjærlighed  til  Dyrene  i 
det  hele,  der  deltes  i  lige  hej  Grad  af  Mand  som  af  Kvinde. 
Til  Borgens  Tilbehør  hørte  naturligvis  en  statelig  Kobbel 
og  et  Antal  vel  dresserede  Falke;  men  derhos  holdt  man 
en  stor  Mængde  tamme  og  vilde  Dyr.  Damerne  havde 
deres  Skjødehunde,  der  fulgte  dem  overalt  og  hyppig  ses 
afbildede  paa  deres  Herskerindes  Gravmæle;  men  derhos 
holdt  Fruen  tamme  Hjorte,  Maarer,  Hermeliner,  Egern,  og 
i  Bure  havde  man  Sangfugle,  snakkende  Papegøjer  og 
Skader  o.  s.  v.  Ved  Hoiferne  holdtes  imidlertid  hele  større 
og  mindre  Menagerier,  Elefanter,  Kameler,  Løver,  Leopar- 
der o.  s.  V.,  som  Fyrsterne  hyppig  førte  med  sig  paa  deres 
Eejser,  for  at  det  nysgjerrige  Folk  kunde  faa  eu  belærende 
Underholdning. 

Blandt  Hundene  i  Jagtkobbelet  nævnes  hyppigst 
Støveren;  hvide,  kun  lidet  plettede  Dyr  værdsatte  man 
højest.  De  afrettedes  til  at  følge  Vildtets  Spor  og  kaldes 
da  Ledehunde;  til  deres  Halsbaand  fæstes  et  Reb,  som  er 
indtil  12  Favne,  spundet  af  Silke  og  rigt  broderet.  Ved 
Siden' af  Støveren  staar  Mynden  i  højest  Anseelse,  de  an- 
vendtes især  til  Parforcejagten.  I  Schwabenspiegel  op- 
regnes syv  Arter  Hunde,  og  Straffen  fastsættes  for  enhver, 
der  uberettiget  fælder  et  sligt  Dyr;  de  almindelige  Gaard- 
hunde  anses  i  øvrigt  som  en  underordnet  Race.  Jægerne, 
som  passe  Hundene  og  føre  dem  koblede  til  Jagten,  ere 
væbnede  med  dygtige  Piske. 

Jægermesteren  har  Befalingen  over  hele  det  betydelige 
Jagtpersonale.  Xaar  en  Jagt  skal  gaa  for  sig,  har  han  at 
træffe  Forberedelserne,  at  overtage  Ledelsen  at  Kobbelet,  at 
gjenopsøge  det  tabte  Spor  og  vaage  over  hele  Jagt- 
ceremoniellet.  Som  vi  allerede  have  hørt,  udkrævedes  til 
en  anstændig  adelig  Opdragelse,  at  Drengen  alt  fra  Ung- 
dommen var  grundig  indviet  i  den  ædle  Jagtkunst. 

Den  almindelige  Jægerdragt  er  gren;  om  den  korte 
Frakke  spændes  et  stærkt  Læberbælte,  hvori  bæres  Kniv, 
Staal,  Svamp  og  Fyrsten.  Benklæderne  ere  af  stærke 
Stoffer  og  derhos  yderlig  skyttede  af  stærke  Gamascher.  Et 
Horn  hører  naturligvis  med  til  den  nødvendige  Udrustning, 
for  at  Jægeren  kan  blæse  sit  Hallo  eller  ved  Signaler  atter 
samles  med  sine  Fæller.  Jagthornene  ere  snart  af  Elfen- 
ben, snart  af  Guld ;  naturligvis  kunde  en  eller  anden  Jæger 
vel  af  og  til  anvende  sit  Horn  som  Bæger;  men  i  Kilderne 
omtales  det  dog  yderst  sjælden,  og  de  mangfoldige  op- 
bevarede Horn  fra  Middelalderen  ere  derfor  vistnok  ingen- 
lunde alle  Drikkehorn.  De  sædvanlige  Jagtvaaben  ere 
Spyd,  Kastespyd,  Armbrøsten,  som  dog  sjældnere  var  i 
Brug,  og  Buen,  der  især  kom  til  Anvendelse  ved  Smaa- 
vildtet,  som  ikke  tog  det  op  med  Jægeren,  men  søgt« 
Frelse  i  Flugten.  Sværdet  lagde  Ridderen  jo  aldrig  fra  sig, 
følgelig  fulgte  det  ham  og?aa  paa  Jagten.  Det  sædvanlige 
Vildt  er  Bjorne,  Ulve,  Losser,  Ur-  og  Bisonoxen,  Kæmpe- 
hjorten  og  Elgen,  dernæst  Vildsvin,  Hjorte,  Raadyr,  Harer 
og  Ræve.  Man  skjelner  mellem  Klapjagten,  Parforce-  og 
Falkejagten. 

Jægeren  var  visselig  allerede  den  Gang  meget  over- 
troisk, og  det  regnes  Wigalois  til  særlig  Ære,  at  han  paa 
sine  Æventyrfarter  kun  lidet  bryder  sig  om,  hvem  han 
møder  om  Morgenen,  om  en  Krage  skriger  eller  mange 
Musvaager  flyve  omkring,  eller  en  Kvinde  rækker  ham 
Sværdet;  hvad  Ridderne  saaledes  frygtede  under  deres  Farter 

ogÆventyr,  har  vistnok  ogsaa  været  dem  ubehageligt,  naar 
de  gik  paa  Jagt. 

Naar  man  kun  foretog  et  lille  Jagtparti  og  vilde  vende 
hjem  samme  Dag,  behøvede  man  ikke  først  at  træffe 
store  Anstalter.  Ledsaget  af  sine  Jægere  drog  Herren 
ud,  Vildtet  opsporedes  af  Støveren,  det  fundne  Spor  be- 
tegnedes med  en  Kvist,  og  Jagtbyttet  dreves  hen  mod  den 
skjulte  Skytte;  saa  snart  Hjorten  var  truffen,  blev  den 
hidset  af  den  løsrevne  Kobbel ,  til  den  styrtede ,  hvorpaa 
Jagtens  Slutning  fejredes  med  en  lydelig  Fanfare.  Mærk- 
værdig nok  jagede  man  ogsaa  Hinden,  "Herrerne  havde  endnu 
ingen  Grund  til  at  vaage  ængstelig  over  Vildtbestanden. 
Den,  som  fældede  Hjorten,  havde  Ret  til  at  fordre  et  Kys 
af  en  af  de  tilstedeværende  Damer.  Ofte  nok  tabte  man 
Sporet,  og,  da  maatte  Jagten  opsættes.  Under  en  Jagt  hos 
Kong  Marke  opspore  Jægerne  en  Rudel  Hjorte,  hvoriblandt 
en  hvid,  som  forfølges  til  Aftenen,  da  man  taber  Sporet. 
Kongen  er  meget  gnaven  over,  at  det  sjældne  Vildt  er 
undsluppet  og  opsætter  Jagten  til  næste  Dag;  Hundene 
indfanges,  og  man  bliver  Natten  over  i  Skoven.  Næste 
Morgen  tidlig  tager  Jægermesteren  Støveren  ved  Lede- 
snoren, befaler  Jægeren  at  følge  den  og  opsporer  virkelig 
igjen  Hjorten. 

Naar  nu  Hjorten  var  fældet,  skulde  Jægeren  forst  ret 
vise  sin  Kunst,  det  gjaldt  om  at  udstykke  Dyret  ret 
kunstfærdig,  at  foranstalte  »Curie'en«,  det  vil  sige  give 
Hundene  deres  Part  og  ordne  Toget  med  det  fældede 
Vildt.  En  vel  opdragen  Mand  maatte  forstaa  alt  sligt. 
Gottfried  af  Strassburg  skildrer  i  sin  »Tristan«  den  hele 
Scene  meget  levende: 

Den  unge  Tristan  ser  med  Uvilje,  hvorledes  Kong 
Markes  Jægere  lægge  den  fældede  Hjort  paa  alle  fire  Ben 
og  lave  sig  til  at  udstykke  den  som  et  Svin;  han  tilbyder 
sig  at  lære  dem,  hvorledes  man  kunstfærdig  bør  udstykke 
Dyret.     Med  Jægerens  Hjælp    lægger  Tristan    nu    Hjorten 


Livet  ved  Hove  i  Middelalderens  Midte.  249 

paa  Ryggen,  løsner  Huden  oppe  ved  Mulen  og  løsner  forst 
det  højre  Forløb,  derpaa  det  venstre,  sluttelig  Baglobene. 
Han  skiller  Huden  løs  til  begge  Sider,  løsner  den  fra 
Brystet  og  breder  den  ud;  dog  lader  han  endnu  Brystet  en 
Stund  helt  Brystet  skilles  nu  fra  Ryggen,  men  saaledes, 
at  der  paa  hver  Side  bliver  tre  Ribben  ved  Ryggen,  Rib- 
benene skæres  fra  paa  begge  Sider;  men  det  senamer  sig 
ikke  for  den  fornemme  unge  Jægersmand  selv  at  udtage 
Maven  og  Indvoldene,  det  maa  tvende  Svende  besørge.  Nu 
er  Hjorten  udstykket  og  Delene  lagte  til  rette,  hvorpaa 
Tristan  skærer  sig  en  Gaffel  (furkie)  og  med  grønne  Kviste 
fæstner  Lever  og  Nyrer  til  samme.  Nu  foranstaltes  »Curie'en«, 
i  det  Tristan  skiller  Tarme  og  øvrige  Indvolde  fra  Hjærtet, 
parterer  samme  i  fire  Dele  og  kaster  det  med  samt  Milt 
og  Lunge  paa  den  udbredte  Hud.  Hovedet  og  Geviret 
løsnes  nu  fra  og  henlægges  til  de  nævnte  Kjødstykker,  og 
hvad  der  ellers  er  tilbage  af  Ryggen,  skal  tilfalde  Fattig- 
folk. Paa  Hjortehuden  ligge  nu  de  fire  Stykker  af  Hjærtet, 
Maven  og  Indvoldene  fordelte  i  smaa  Stykker,  og  nu  kalder 
Tristan  Hundene  sammen  med  Raabet:  »Zå,  zå,  zå.«  For 
Jægeren  udvikler  han  derpaa,  hvorledes  Ordet  >Curie<  maa 
afledes  af  »Cuir«,  fordi  Hundenes  Part  udbredes  paa 
Huden.  Denne  Fortolkning  maa  Tristan  selv  bære  An- 
svaret for,  men  Navnene  som  »Curie«,  »Furkie«  o.  s.  v. 
vise  i  øvrigt,  at  hele  Jagtceremoniellet  er  af  fransk  Op- 
rindelse. 

Tristan  befaler  nu  Jægerne  at  pakke  Vildtstykkerne 
op.  Hjortehovedet  skulde  de  føre  i  Haanden;  de  vidste  vel 
nok  selv,  hvorledes  man  paa  »høvisk  Vis«  burde  præsentere 
Jagtbyttet;  dog  da  man  rider  hjem,  viser  det  sig,  at 
Markes  Jægere  heller  ikke  have  nogen  Anelse  herom,  og 
Tristan  maa  ogsaa  lære  dem  dette.  Til  sig  og  Jægermesteren 
bryder  han  en  frisk  Krans  af  Lindegrene,  og  da  man 
nærmer  sig  Slottet  Tintajoél  og  ere  naaede  Borgporten, 
befaler  han  Jægerne  at  ride    parvis    og  at  bære  Stykkerne, 

»som  Hjorten  er  skabt«,  forrest  altsaa  Geviret,  derpaa 
Brystet,  Lobene  og  Ribbenene,  til  sidst  Huden  og  Gaffelen 
(furkie),  »saa  er  det  rette  Jægerskik«.  Selv  rider  han  ved 
Siden  af  Jægermesteren,  lader  sig  give  et  Jagthorn  og 
byder  dem  at  stemme  i,  naar  han  blæser.  Saaledes  rider 
man  parvis  ind  i  Borgen,  Tristan  blæser  med  sine  Jæger- 
venner  en  prægtig  Fanfare,  saa  Kongen  og  Hofmændene 
forfærdes  over  den  fremmede  Jagtmelodi,  og  alle  komme 
ilende  fra  Paladset  ud  i  Gaarden.  Da  Tristan  faar  Øje 
paa  Marke,  blæser  han  en  ny  Fanfare,  og  først  derpaa 
hilser  han  Kongen.  Denne  sin  Kunstfærdighed  havde 
Tristan  at  takke  for  sin  Lykke  ved  Hove;  thi  Kong  Marke 
udnævner  ham  strax  til  sin  Jægermester,  forærer  ham  sin 
Jagthest  og  overdrager  ham  sit  Sværd,  Sporer,  Armbrøst  og 
gyldne  Horn  til  Forvaring. 

Skulde  Jagten  vare  længere  Tid,  og  maatte  man  til- 
bringe flere  Dage  i  Skoven,  indkvarterede  man  sig  i  et 
Jagthus  eller  søgte  Optagelse  hos  Førsteren,  der  hyppig 
selv  var  adelbaaren;  i  Nødsfald  maatte  man  tage  til  Takke 
med  en  Jagthytte  af  Løv  og  Grene.  Provianten  lod  man 
sende  efter  sig  hjemme  fra  og  bivuakerede  saaledes  nogle 
Dage.  Dette  kunde  nu  være  godt  nok  til  de  hærdede 
Krigsmænd  og  Jægere;  men  naar  Damerne  selv  toge  paa 
Jagt,  maatte  der  først  træffes  større  Forberedelser,  Kokke  og 
Tjenerskab  blev  sendt  forud  med  Telte  og  andre  Nød- 
vendigheder, og  ikke  alene  Jægerne  og  Falkonererne,  men 
ogsaa  de  øvrige  Hofmænd  som  Kapellaner,  Skrivere  og 
Skatmestere,  kort  hele  Hoffet  maatte  ud  med.  Lastdyr  og 
Vogne  bragte  alt,  hvad  man  behøvede,  ud  i  Skoven,  og  her 
ude  udviklede  sig  nu  snart  et  lystigt,  utvungent  Lejrliv. 
Munken  holder  Messe  i  et  Tælt  foran  et  Bære-Alter,  man 
koger  i  det  fri,  og  naar  Middagstiden  kommer,  kaldes 
Gjæsterne  sammen  ved  Hornsignaler.  For  øvrigt  kunde 
man  her  tage  sig  adskillige  Friheder,  som  man  ikke  vovede 

paa  Borgen,  og  Forfatterne  fortælle  mere  end  én  temmelig 
saftig  Historie. 

Ulve,  Bjorne,  ja  selv  Vildsvin  fangede  man  ogsaa  i 
Fælder.  Ogsaa  Fuglefaugsten  voldte  Herrerne  megen  For- 
Døjelse,  man  brugte  Limpinde  eller  fangede  Smaafuglene  i 
en  Slags  Fælder.  Ogsaa  Fiskeriet  blev  hist  og  her  drevet 
som  Sport,  men  Modning  blev  dog  aldrig  en  ridderlig 
Lidenskab  som  Jagten.  Anfortas,  Gralkongen,  fisker  til 
Tidsfordriv,  da  en  svær  Sygdom  hindrer  ham  i  mere  at  gaa 
paa  Jagt,  og  denne  hans  Adspredelse  skaffer  ham  Tilnavnet 
Fiskeren. 

Den  mest  fashionable  Sport  for  Herrer  som  Damer  var 
dog  Falkejagten.  Efter  Kejser  Frederik  H's  Bog:  »de 
arte  venandi  cum  avibus«  og  Albertus  Magnus's  Afhandling: 
»de  Falconibus,  Asturibus  og  Accipitribus«  skjelnede  man 
mellem  forskjellige  Falke.  Den  sjældneste,  sterste  og  mest 
værdifulde  Ædelfalk  var  Gerfalken,  som  stammer  fra  Norge 
og  Irland  og  udmærker  sig  ved  sine  graa  og  hvide  Fjer; 
dernæst  fulgte  den  hellige  Falk,  som  ynglede  i  Britannien 
og  Bulgarien,  og  Pilegrimsfalken  fra  det  hoje  Nord.  Lavere 
i  Rang  stod  Bogen,  Spurvehogen,  Dværgfalken,  og  lavest 
Musarden;  Jagtfuglene  under  et  Aar  ere  ubrugelige,  først 
naar  de  have  fældet  mindst  én  Gang,  tages  de  i  Brug,  og 
med  Alderen  stiger  ogsaa  deres  Værd. 

I  anden  Bog  af  sit  oven  nævnte  Værk  har  Frederik  II 
meget  anskuelig  skildret  Falkedressureu.  Kejseren  skjelner 
mellem  de  Fugle,  som  tages  paa  Reden,  og  dem,  som  ind- 
fanges. Redefuglene  fodres  i  et  Bur  paa  et  roligt  Sted, 
faa  to  Gange  daglig,  om  Morgenen  Kl.  9  og  heuimod  Aftentid, 
deres  Foder,  og,  saa  snart  de  ere  tilstrækkelig  udvoxede, 
indfanges  de  om  Natten  ved  Lys  og  forberedes  til  Tæmning. 
Til  dette  Øjemed  blænder  man  dem  en  Stund,  det  vil  sige, 
man  trækker  en  Snor  gjennem  det  nederste  Øjenlaag  og 
binder  dette  saaledes  op,  at  Fuglen  ikke  kan  se  noget;  den 
holder  sig  nu  roligere  og  bliver  hurtigere  tam.    Derpaa  faar 

Falken  sine  »Jacti«  paa,  det  er  Remnae  af  blødt  Læder, 
som  paa  deres  bredere  Ende  ere  forsynede  med  to  Huller, 
hvorigjennem  man  kan  trække  den  smallere  Ende,  hvorpaa 
man  her  fastsyr  en  Ring;  det  Stykke  af  Remmen,  som 
hænger  frit  ned  fra  Fuglens  Fod  til  Ringen,  er  omtrent 
saa  langt  som  Mellemfingeren.  Gjennem  Ringen  paa 
»Jacti'en  trækkes  en  længere  Rem,  »Longaen«,  hvormed 
Falken  bindes  fast  til  sin  Stang  og  fastholdes  under  Bæ- 
ringen. Naar  Dyret  kradser  sig  for  stærkt  og  truer  med 
at  sønderrive  de  Traade,  som  ere  bundne  fast  om  Hovedet 
og  holde  Øjenlaagene  oppe,  kan  man  ogsaa  binde  Bag- 
tæerne sammen  paa  dem.  Paa  den  ene  eller  begge  Fødderne 
fastgjøres  endelig  en  Bjælde,  for  at  man  strax  kan  blive 
opmærksom,  naar  Falken  er  urolig,  flagrer  eller  støder  sine 
Vinger  itu,  og  for  at  man  lettere  skal  kunne  finde  den,  naar 
den  har  forvildet  sig  paa  Jagten. 

Derpaa  sætter  man  den  paa  Haanden,  som  skyttes  ved 
en  stærk  Læderhandske ;  Dyrenes  Kløer  ere  blevne  stumpede 
samtidig  med  Blændingen.  Overarmen  bliver  baaren  ned- 
hængende og  Underarmen  holdt  udadbøjet  i  en  ret 
Vinkel;  Tommel-  og  Pegefingeren  holdes  udstrakte,  de  tre 
andre  Fingre  lukkede  i  Haanden  og  føre  »Longaen«,  som 
man  har  viklet  om  den  lille  Finger.  For  at  vænne  Fuglen 
af  med  at  bide  holder  man  et  Skaar,  en  Sten  eller  et  Stykke 
haardt  Træ  hen  imod  den. 

Paa  en  lignende  Maade  behandles  ogsaa  de  vildt  ind- 
fangede Falke,  de  puttes  i  en  Sæk,  som  naar  ned  til 
Fødderne  og  er  aaben  for  oven,  saa  at  Hovedet  er  frit; 
derpaa  blændes  de,  bindes  og  sættes  paa  Haanden.  Den 
første  Dag  og  Nat  beholder  man  dem  stadig  paa  Haanden 
og  bærer  dem  om  i  Mørket;  Falken  faar  heller  intet  Foder, 
for  at  den  desto  lettere  skal  modtage  Lokkemaden,  som  be- 
staar  i  et  Hønselaar.  Om  Morgenen  tidlig,  naar  den  i  fri 
Tilstand  flyver  ud  paa  Jagten,  skal  man  fodre  Dyret  første 
Gang   og   paa   et  mørkt   og   stille   Sted.    Medens  Fuglen 

æder,  kan  man  klappe  den  for  at  vænne  den  til  Berøringen, 
og  man  skal  ogsaa  raabe  til  den,  for  at  den  senere  skal 
vænne  sig  til  Raabet,  mindes  Fodringstiden  og  komme  lettere 
tilbage.  Man  maa  imidlertid  vogte  sig  for  at  overfodre 
Dyret.  Naar  man  slipper  Fuglen  fra  Haanden,  sættes  den 
paa  en  Stang  og  bindes  Éast;  Stangen  maa  ikke  være  saa 
kort,  at  Dyret  kan  berøre  Jorden  med  Halen. 

Naar  Falken  er  bleven  temmelig  tam,  vænnes  den  lidt 
efter  lidt  lil  Lyset,  i  det  Øjenlaagene  aabnes  halvt;  nu 
maa  den  igjen  Dag  og  Nat  bæres  om  paa  Haanden  og  att«r 
vænnes  til  Berøring,  Fodring  og  Lyden  af  den  menneskelige 
Stemme.  Man  rækker  den  Foderet  i  smaa  Portioner  og 
lader  af  og  til  Dyret  bide  paa  en  Lokkemading.  Efter 
nogen  Tids  Forlob  aabnes  Øjenlaagene  helt,  og  nu  tæmmes 
den  fremdeles ;  bliver  den  urolig,  holder  man  Lokkemadingen 
frem.  Ogsaa  et  Bad  gjør  god  Tjeneste.  Ved  Dressuren  i 
det  fri  maa  man  agte  paa,  at  Dyret  altid  vender  Brystet 
mod  Vinden,  da  Fjerene  ellers  blive  blæste  op  og  Dyret 
foruroliges;  naar  Vinden  altsaa  kommer  fra  venstre,  maa 
man  bære  Falken  paa  hejre  Haand,  og  omvendt.  Endelig 
maa  Falken  vænnes  til  at  lade  sig  bære  om  i  det  fri  af 
Rytteren.  Yderligere  omtaler  Kejseren  dernæst  Falke- 
hætten, som  er  indført  fra  Araberne;  men  om  den  øvrige 
Dressur  til  Jagten  lades  vi  i  det  uvisse,  da  Frederik  II's 
Værk  netop  her  bryder  af.  Kun  synes  det,  at  man  vænnede 
Dyrene  til  at  kredse  om  i  Luften  til  Lyden  af  Trommer 
samt  til  at  vende  tilbage  paa  bestemte  Signaler. 

Falkedressuren  var  utvivlsomt  baade  vanskelig  og  an- 
strængende.  Kejseren  har  i  sit  Værk  ogsaa  sammenfattet 
de  Egenskaber,  en  god  Palkoner  bor  være  i  Besiddelse  af. 
Han  skal  være  af  Middelstørrelse,  ikke  for  mager  eller 
fed,  holde  af  sin  Kunst  o?  gjærne  drive  den  til  Oldinge- 
alderen; han  maa  være  klogtig,  have  en  god  Hukommelse, 
skarpe  Øjne,  en  fin  Hørelse  og  en  høj,  kraftig  Stemme. 
Behændig  og  hurtig,   kjæk  og  kyndig  i  Svømning  skal  han 

være  ethvert  Tilfælde  paa  Jagten  voxen.  Det  er  altid 
bedre,  naar  han  ikke  er  for  ung,  dog  kanne  ogsaa  unge 
Folk  lære  at  beherske  sig  og  med  Tiden  drive  det  til 
noget  dygtigt.  Sovnagtig  maa  han  slet  ikke  være;  thi 
han  kommer  sent  til  Sengs,  maa  om  Natten  flere  Gange 
se  til  sine  Dyr,  maa  staa  tidlig  op  om  Morgenen  og  strax 
være  vaagen  og  paa  Færde  ved  Bjældernes  sagteste  Lyd. 
Fraadseri,  Drikfældighed, 'Heftighed  og  urolige  Bevægelser 
passe  sig  nu  slet  ikke  for  ham.  Han  skal  bære  en  vid 
Læderhandske,  som  naar  til  Albuen,  og  som  han  let  kan 
drage  af,  og  ved  sit  Bælte  en  Taske  med  Kjod  og  Lokke- 
mading. 

Trods  alle  de  her  skildrede  Besværligheder  have 
ikke  desto  mindre  selv  Damer  underkastet  sig  dem-, 
paa  talrige  Kvindesegl  se  vi  dem  stolt  bære  Falken  paa 
Haanden;  de  udpyntede  Fuglen  endnu  mere,  i  det  de 
omvandt  dens  Fjer  med  Guldtraade;  sædvanligvis  maatte 
dog  Falkonereren  selv  overtage  og  lede  Fuglenes  endelige 
Dressur. 

Jagtfalkene  bleve  dels  indfangede  i  selve  Landet,  de 
højnordiske  paa  mulige  Strejftog,  dels  medbragte  Kjob- 
mænd  til  Sos  eller  Lands  de  mere  kostbare,  sjældnere 
Arter.  Med  Falkene  jog  man  mest  Fuglevildt,  som  man 
vanskelig  kunde  komme  til  Livs  med  Armbrøst  og  Bue, 
da  de  sky  Fugle  ikke  let  lode  Jægeren  komme  nær  nok, 
saa  han  kunde  være  sikker  paa  sit  Skud.  Saaledes  jagede 
man  Tranen,  Hejren,  Svanen,  Trapgaasen,  Fasanen,  Ager- 
høns, Vildgæs  og  Ænder,  Duer,  Viber  o.  s.  v.  Da  Falken 
først  kunde  anvendes,  naar  Vildtet  floj  op,  medtog  man 
særlig  afrettede  Hunde,  som  stode  for  Vildtet,  i  rette  Tid 
skræmmede  det  op  og  atter  joge  Fuglene  op,  naar  de 
sogte  ned  til  Jorden  og  gjemte  sig  her;  de  lette  Mynder 
ydede  her  den  bedste  Tjeneste.  Undertiden  opskræmmede 
man   dog    ogsaa  Fuglene   ved   Trommernes  Lyd,    og   forst 

naar  de  fløj  op,  løste  man  Falken  fra  dens  Baand,  aftog 
Hætten  og  kastede  Fuglen  op  i  Luften. 

Saaledes  rede  nu  Heirer  og  Damer,  hver  med  sin 
Falk  paa  Haanden  og  ledsagede  af  Falkonererne  med  deres 
Mynder,  ud  til  Steder,  hvor  Eakke  og  sumpige  Enge 
lovede  en  rig  Jagt.  Fuglene  bleve  opjagede,  Falkene 
slupne  løs,  og  nu  iagttog  man  med  største  Spænding, 
hvorledes  de  duelige  Falke  angrebe  og  overvældede  de 
skræmmede  Fugle  og  sluttelig  vendte  tilbage  med  deres 
Bytte.  Man  maatte  naturligvis  vel  overveje,  om  den 
jagende  Fugl  ogsaa  var  den  jagede  Fugl  voxen  i  Kræfter; 
Hejrer  og  Traner  kunde  saaledes  vel  maale  sig  med  en  lille 
Spurvehøg,  og  slige  Fugle  jagede  man  kun  med  Ædelfalke 
og  Hoge.  Naar  Vildtet  var  fældet,  lokkede  man  ved 
Madingen  Falken  igjen  tilbage  paa  Haanden,  bandt  den  paa 
ny  og  paasatte  den  Hætten. 

Mangen  Gang  kom  Jægeren  selv  i  Forlegenhed. 
Saaledes  gik  det  Kong  Vergulaht.  Falkene  have  drevet 
Hejren  ud  i  en  moradsig  Dam,  og  Kongen  vil  hjælpe  dem, 
men  forfejler  det  rigtige  Vadested  og  bliver  dyngvaad ;  Hest 
og  Klæder  tilfalde  efter  gammel  Skik  Falkonererne. 

Det  kunde  imidlertid  let  hændes,  at  stærkere  Rov- 
fugle selv  gjorde  Jagt  paa  Jagtfalken.  Den  kostbare 
Fugl  var  da  enten  strax  tabt  eller  bortskræmmet,  tyede  til 
den  nærmeste  Skov  og  kom  ikke  mere  tilbage  til  sin  Herre, 
og  det  var  nu  Falkonererens  møjsommelige  Dont  at  opsøge 
Falken  og  ved  Tilraab  og  Lokkemading  igjen  at  tæmme  og 
indfange  den. 

Falken  er  Mandens  saa  vel  som  Kvindens  Yndling,  og 
Digteren  sammenligner  ofte  Elskeren  eller  Elskerinden 
med  Yndlingsfalken.  Dens  klare  Øje  er  en  slaaende  Tale- 
maade;  dens  Renlighed  og  den  Omhu,  hvormed  den  pynter 
og  glatter  sine  Fjer,  lader  den  gjælde  som  et  Exempel  paa 
ydre  Anstand. 

Jagten  er  den  højeste  og  ædleste  Fornøjelse,  hin  Tid 
kj  endte,  og  alle  andre  Forlystelser  maatte  staa  tilbage  for 
samme.  Kigtignok  var  det  ridderlige  Selskab  ikke  synder- 
lig forvænt  ved  andre  Adspredelser,  og  Livet  paa  Borgen 
henrandt  saa  temmelig  i  al  Ensformighed.  Heri  bragte 
Jagten  en  behagelig  Afvexling,  og  den  sattes  saa  meget 
højere,  som  Borgbeboerne  ellers  vare  nødte  til  at  leve 
8aa  temmelig  afskaarne  fra  Samkvem  med  den  øvrige 
Verden. 

(Fortsættes.) 

F.  C.  Granzow. 

XX. 

Den  feniske  Bevægelse. 

JJen  Parlamentsession,  der  havde  afgjort  Reformbillen, 
var  nylig  sluttet,  da  Landet  forfærdedes  af  den  Efterretning, 
at  en  Fangevogn  var  bleven  standset  og  opbrudt  ved  højlys 
Dag  i  Manchester  og  to  politiske  Fanger  frelste  fra  Politiets 
Bevogtning,  Fangerne  vare  Feniere.  Vi  have  allerede 
omtalt  den  feniske  Bevægelse  som  en  af  de  Vanskeligheder, 
der  ophobede  sig  paa  Regeringens  Vej;  det  var  i  Begyn- 
delsen af  Lord  Russells  Styrelse,  at  Publikum  først  hørte 
tale  om  Fenierne;  det  vakte  megen  Forbavselse,  da  Re- 
geringen den  16de  Februar  1866  meddelte  Parlamentet,  at 
den  havde  i  Sinde  at  suspendere  Habeas-Corpus  Akten  i 
Irland,  og  at  begge  Huse  skulde  holde  Mede  næste  Dag 
for  at  Ministeriet  kunde  blive  sat  i  Stand  til  at  gjennem- 
føre  sin  Beslutning.  Næste  Dag  var  Lerdag,  da  der  sjælden 
plejede  at  holdes  Mede  saa  tidlig  i  Sessionen;  Regeringen 
kunde  kun  undskylde  sin  Opfordring  med,  at  det  var  en 
paatrængende  nodvendig  Sag,  der  skulde  for,  og  snart  hed 
det  sig,  at  der  var  blevet  opdaget  en  storartet  Sammen- 
sværgelse, som  forberedte  et  Oprør  i  Irland,  Begge  Huse 
holdt  Møde  næste  Dag,  og  der  blev  indbragt  et  Forslag  om 
at  suspendere  Habeas-Corpus  Akten  i  Irland  og  give  Vice- 

kongen  næsten  uindskrænket  Magt  til  at  fængsle  mistænke- 
lige Personer.  Forslaget  gjennemgik  i  Dagens  Løb  tre  Be- 
handlinger i  begge  Huse;  Overhuset  kunde  ikke  slutte  sit 
Møde,  før  Dronningens  Samtykke  til  Billen  var  kommet 
fra  Osborne;  lidt  før  Midnat  kom  Hds.  Majestæts  Bemyn- 
digelse, og  Billen  blev  vedtagen,  da  Klokken  manglede  tyve 
Minutter  i  1  Søndag  Morgen. 

Det  er  næsten  overflødigt  at  tilføje,  at  en  Bill  af  den 
Art  ikke  fik  Lov  til  at  passere  Underhuset  ganske  uden 
Modstand;  Bright  holdt  en  Tale,  der  altid  er  bleven  anset 
for  at  være  en  af  hans  allerbedste  i  enhver  Retning;  han 
erklærede  det  i  denne  Tale  for  sin  Overbevisning,  at  »hvis 
Majoriteten  af  Irlands  Folk  kunde  faa  deres  Vilje  og  havde 
Magten  dertil,  vilde  de  løsrive  Øen  fra  dens  Rødder  paa 
Havets  Bund  og  flytte  den  mindst  to  Tusende  Mile  mod 
Vest.«  Dette  var  i  sig  selv  en  meget  ydmygende  Til- 
staaelse  for  en  engelsk  Statsmand  at  aflægge;  vel  var  den 
ikke  ydmygende  for  Bright  personlig;  thi  han  havde  altid 
stræbt  at  opnaa  en  Lovgivning  for  Irland,  der  kunde  bringe 
Folket  til  at  føle,  at  dets  Forbindelse  med  England  var 
et  venskabeligt  Kompagniskab  og  ikke  en  afhængig  tvungen 
Tilstand;  men  det  var  ydmygende  for  enhver  veltænkende 
Englænder  at  maatte  indrømme,  at  efter  saa  mange  Aars, 
ja  Aarhundreders  Forsøg  og  Misgreb  havde  Englands  Re- 
gering endnu  ikke  lært  at  vedligeholde  Forbindelsen  mellem 
de  to  Lande  uden  Tvangslove  og  strænge  Forholdsregler. 
Ingen  Englænder,  der  ærlig  raadspørger  sin  Samvittighed, 
vil  kunne  nægte,  at  hvis  Sagen  angik  et  fremmed  Land  og 
en  fremmed  Regering,  vilde  alene  denne  Omstændighed 
være  nok  for  ham  til  at  fordømme  dette  Lands  Regerings- 
system  ;  han  vilde  aldrig  lade  sig  overbevise  om,  at  det  kun 
var  Polakkernes  Skyld,  at  Russerne  maatte  regere  Polen 
med  Magt,  eller  at  Fejlen  ene  laa  hos  Venetianerne,  naar 
Østerrigerne  aldrig  kunde  faa  fast  Fod  i  Venedig;  hans 
sunde  Forstand,  der  i  dette  Tilfælde  ikke  vilde  være  hildet 

i  Fordomme,  vilde  strax  sætte  ham  i  Stand  til  at  erklære, 
at  naar  en  Stat  efter  en  lang  Prøve  ikke  formaar  at  styre 
et  Folk  uden  med  Magt,  maa  Grunden  snarere  søges  i  Re- 
geringssystemets  Slethed  end  i  Undersaatternes  Uregerlig- 
lighed. Stuart  Mill,  der  talte  i  samme  Debat,  fremstillede 
Sagen  meget  klart,  da  han  gjorde  opmærksom  paa,  at  naar 
Kaptejnen  paa  et  Skib  eller  Læreren  i  en  Skole  stadig 
er  nødt  til  at  gribe  til  voldsQmme  Forholdsregler  for 
at  styre  sit  Mandskab  eller  sine  Drenge ,  antager  man  uden 
videre  og  uden  at  fordre  flere  Beviser,  at  der  maa  være 
noget  galt  ved  hans  Behandlingsmaade.  Mill  dvælede  med 
Eftertryk  ved  en  mulig  Forklaring  af  de  Vanskeligheder, 
den  engelske  Regering  altid  møder  i  Irland";  han  talte 
nemlig  om  det  »evige  politiske  non  possumus«.  hvor- 
med engelske  Statsmænd  pleje  at  imødegaa  ethvert  specielt 
Forlangende  om  en  irsk  Lovgivning,  et  non  possumus, 
der,  som  han  med  rette  bemærkede,  kun  betyder:  det  er 
ikke  Skik  i  England. 

Habeas-Corpus  Akten  blev  altsaa  atter  suspenderet,  og 
Regeringen  indrømmede,  at  den  havde  at  gjøre  med  en  ny 
Opstand  i  Irland.  Kundskaben  herom  kom  saa  pludselig 
over  Publikum,  som  om  Opstanden  var  skudt  op  af  Jorden 
i  én  Nat,  og  dog  havde  der  længe  været  Tegn,  som  kunde 
varsle  om  en  oprørsk  Bevægelse,  og  den  viste  sig  snart  at 
være  farlig  i  en  Grad,  som  ikke  mange  havde  ventet. 

Den  feniske  Bevægelse  adskilte  sig  fra  næsten  aUe 
tidligere  irske  Bevægelser  af  den  Art  derved,  at  den  opstod 
og  tiltog  i  Styrke  uden  Hjælp  fra  dem,  der  kunne  kaldes 
Folkets  naturlige  Ledere.  Opstandene  i  1798  og  i  1848 
havde  en  ganske  anden  Karakter;  enkelte  dygtige,  vilje- 
stærke og  højtstillede  Mænd  overtoge  Ledelsen,  og  de  andre 
fulgte  efter.  I  179S  var  Opstanden  en  Følge  af  en  næsten 
uudholdelig,  saa  vel  personlig  som  national  Forurettelse; 
men  det  er  alligevel  tvivlsomt,  om  der  vilde  være  opstaaet 
en    virkelig    farlig    og    organiseret   Bevægelse,    hvis   ikke 

Mænd  som  Wolfe  Tone  og  Lord  Edward  Fitzgerald  havde 
sat  sig  i  Spidsen  derfor.  1 1848  bares  Opstanden  væsentlig 
af  Smith  O'Briens  gamle  Navn,  Mitchels  Kraft  og  Bestemthed 
og  Meaghers  Veltalenhed.  Fenianismen  derimod  synes  at 
være  udsprungen  af  selve  Irlands  Jordbund;  de  feniske 
Ledere  vare  ikke  Mænd  af  hej  Stand  med  berømte  Navne 
eller  anerkjendt  Begavelse;  de  vare  heller  ikke  hverken 
Talere  eller  Skribenter.  Det  var  ikke  den  amerikanske 
Krig,  der  havde  avlet  Fenianismen,  skjønt  denne  Krig  havde 
stor  Indflydelse  paa  dens  senere  Udvikling;  Fenianismen 
havde  existeret,  skjønt  uden  sit  særegne  Navn,  længe  før  den 
amerikanske  Krig  havde  skabt  en  ny  Race  af  Irlændere,  de 
irsk-amerikanske  Soldater,  der  skulde  vende  deres  Energi  og 
militære  Tilbøjelighed  mod  et  nyt  Formaal. 

Der  har  stedse  existeret  hemmelige  Foreninger  i  Irland ; 
de  ere  en  naturlig  Følge  af,  at  oprørsk  Tale  og  Skrift  bliver 
forfulgt.  Da  Habeas-Corpus  Akten  blev  suspenderet  efter 
Opstanden  i  1848,  oprettedes  der  en  hemmelig  Forening  af 
et  betydeligt  Antal  unge  Irlændere;  det  var  dannede  Mænd, 
som  stode  i  Spidsen  derfor,  Medlemmernes  Antal  voxede, 
den  ene  By  efter  den  anden  sluttede  -sig  til,  og  det  hele 
blev  holdt  aldeles  hemmeligt;  thi  Foreningen  talte  ingen 
Angiver  i  sine  Rækker.  Foreningen  havde  sine  ordentlige 
Ledere,  sin  Troskabsed,  sine  natlige  Moder,  ja  endogsaa, 
skjønt  med  Forsigtighed,  sine  natlige  Øvelser.  Det  hele 
mislykkedes  imidlertid,  som  naturligt  var;  de  unge  Mænd 
havde  ikke  Vaaben  nok  til  at  blive  farlige,  og  Nødvendig- 
heden af,  at  enhver  Meddelelse  til  andre  Byer  maatte  gaa 
ad  Krogveje  og  i  den  dybeste  Hemmelighed,  umuliggjorde 
enhver  pludselig  aftalt  Bevægelse.  Efter  at  to  eller  tre 
Forsøg  paa  at  arrangere  en  samtidig  Opstand  vare  slaaede 
fejl  eller  endte  med  smaa  mislykkede,  isolerede  Opløb,  tabte 
de  unge  Mænd  Modet;  nogle  af  Lederne  toge  til  Frankrig, 
andre  til  de  forenede  Stater ,  enkelte  endogsaa  til  England, 
og  Foreningen  dede  hen.     Det  var   den  heldigste  Slutning, 

den  kunde  faa;  en  fælles  Opstand  vilde  kun  til  ingen  Nytte 
have  odelagt  Hundreder  af  tapre  unge  Liv.  Nogle  Aar 
senere  begyndte  de  saakaldte  Fenix-Klubber  at  dannes  i 
Irland ;  Medlemmerne  af  disse  Foreninger  tilhørte  for  Største- 
delen Bondestanden,  og  de  vare  maaske  netop  af  denne 
Grund  farligere  end  det  hemmelige  Forbund,  vi  nylig  have 
omtalt,  der  hovedsagelig  bestod  af  dannede  unge  Mand,  som 
følte  sig  skuffede  og  skamfulde  over,  at  »det  unge  Irlands« 
Bevægelse  var  endt,  uden  at  Oprørerne  havde  vist  sig 
virkelig  tapre.  Fonix-Klubberne  førte  til  nogle  af  de  sæd- 
vanlige Forfølgelser  og  Fængslinger,  det  var  det  hele;  det 
syntes  hidtil  ikke  at  være  gaaet  op  for  nogen  som  helst 
engelsk  Statsmand,  at  sligt  muligvis  kunde  være  en  Følge 
og  ikke  en  Aarsag,  men  det  blev  anset  for  nok  at  dæmpe 
og  straffe  den  Slags  Tilstande,  naar  de  viste  sig ;  at  spørge, 
om  der  maaske  ikke  til  Grund  for  al  denne  Agitation  laa 
en  eller  anden  Fejl,  hvorpaa  der  ved  statskloge,  alvorlige  Be- 
stræbelser let  maatte  kunne  have  været  gjort  Ende,  blev  anset 
for  en  næppe  mindre  lovstridig  Handling  end  den,  hvori 
de  hemmelige  Agitationer  selv  havde  gjort  sig  skyldige.  Efter 
Fønix-Foreningeme  kom  Fenierne.  »Denne  Gang  er  det 
Alvor,«  sagde  en  begavet  Skribent,  da  han  hørte  tale  om 
den  feniske  Organisation;  »Irlænderne  have  denne  Gang 
fundet  sig  et  godt  Navn ;  Fenierne  ville  vare  ved.«  Fenierne 
siges  at  være  det  gamle  Navn  paa  Irlands  Krigerstand.  I 
Walter  Scotts  »Oldgranskeren«  fremsiger  Hector  M'Intyre 
i  sin  Iver  for  Ægtheden  af  Ossians  Sange  et  Stykke  af  en, 
hvori  Ossian  spørger  St.  Patrick,  Irlands  Skytshelgen,  om  han 
vover  at  sammenligne  sine  Salmer  med  »de  bararmede  Fenieres 
Fortællinger«.  Der  kan  ikke  være  Tvivl  om,  at  de  bar- 
armede Fenieres  Fortællinger  gik  fra  Mund  til  Mund  blandt 
Kelterne  og  i  de  skotske  Højlande,  længe  før  nogen  Sand- 
siger eller  Spaamand  drømte  om  Strongbows  Landgang 
eller  Breffnis  troløse  Hustru.  Der  hvilede  et  vist  mystisk, 
gammelkeltisk  Skjær  over  Navnet  Fenier,  der  fortjente  den 

kunsiforstandige  Ros,  som  vi  nylig  have  citeret.  Den 
feniske  Agitation  begyndte  omtrent  1858  og  naaede  sit 
Højdepunkt  midt  under  den  amerikanske  Krig;  den  var 
sindrig  ordnet  efter  et  System,  der  lod  al  Myndighed  samle 
sig  om  et  Centrum,  saa  at  de,  der  vare  fjærnest  fra  de 
styrende,  forholdsvis  vidste  mindre  og  mindre  om  deres 
Planer;  man  haabede  paa  denne  Maade  at  forhindre  svage 
eller  tvivlraadige  Personer  i  at  forraade  eller  hindre  deres 
Lederes  Hensigter.  Der  blev  holdt  en  Sammenkomst  i 
Araerika,  hvorved  det  feniske  Forbund  blev  gjort  til  en 
virkelig  organiseret  Institution,  og  en  foreløbig  Bestyrelse 
blev  oprettet  i  New-York;  snart  efter  begyndte  hemmeligheds- 
fulde fremmede  at  aflægge  hyppige  Besøg  i  Irland. 

Irlændernes  Udvandring  til  Amerika  havde  indfort  et 
fuldstændig  nyt  Element  i  de  politiske  Beregninger;  Irlæn- 
derne tiltoge  hurtig  i  Antal  og  Styrke  overalt  i  de  forenede 
Stater;  det  konstitutionelle  System,  som  var  det  herskende 
dér,  gjorde,  at  de  næsten  øjeblikkelig  kunde  blive  ameri- 
kanske Borgere,  og  de  benyttede  sig  saa  godt  som  alle  af 
denne  Forrettighed.  Hvad  der  end  ellers  kan  siges  for  eller 
imod  det  politiske  System  i  Amerika,  er  det  sikkert  sær- 
deles vel  skikket  til  at  indgyde  Befolkningen  en  levende 
Interesse  for  Politik.  Vel  findes  der  blandt  de  mere  vel- 
havende visse  Klasser,  der  ere  saa  optagne  af  Forretninger 
og  Pengesager,  at  de  kun  have  liden  Tid  til  at  bekymre 
sig  om  Politik,  og  der  findes  andre,  som  af  virkelig  eller 
paatagen  Afsky  for  støjende  Stridigheder  og  Folkestimmel 
holde  sig  fjærnt  fra  alle  politiske  Møder;  men  Arbejder- 
klassen er,  især  i  Byerne,  næsten  ufravigelig  Politikere; 
ethvert  Valg,  enhver  politisk  Styrkeprøve  har  sin  pra.ktiske 
Begyndelse  i  de  Møder,  som  forud  holdes  af  hvert  Steds 
Valgmænd. 

Disse  Møder  blive  især  besøgte  af  de  simplere  Vælgere, 
og  fra  dem  til  de  almindelige  Valg,  og  fra  de  almindelige 
Valg   til  Præsidentvalget  er   Systemet   saaledes   ordnet,  at 

selv  den  fattigste  Vælger  kommer  med.     Den  irske  Arbejder, 
som  rimeligvis  aldrig   havde    haft  Lejlighed  til  at  stemine, 
opdagede  til  sin  Forbavselse,    at   han  i   de  forenede  Stater 
var  en  Person  med  politisk  Indflydelse,  til  hvis  Stemme  der 
bejledes  af   de    forskjellige  Partiers  Ledere;    han    var   ikke 
sen  til  at  fatte,    hvad  Værd    dedne  Indflydelse  kunde  have 
med  Hensyn  til  det  politiske  Spergsuiaal,  der  til  Trods  for 
hans    amerikanske    Borgerskab    endnu    stod    hans    Hjærte 
nærmest  —  L-lands  Tilstand.     I   de   forenede  Stater  —  jeg 
vil  ikke  sige   i  Kanada  —  har  det  med  Hensyn  til  Irlæn- 
dernes Syn  paa  de  irske  Sporgsmaal  meget  lidt  at  sige,  til 
hvad  Religion    eller  Parti    de    høre.     Uvilje   mod   England 
eller  i  det  mindste  mod  den  engelske  Styrelse  er  herskende 
hos  mange  Irlændere  fra  de  nordlige  Provinser,  som  nu  ere 
bosatte  i  de  forenede  Stater,    men  som,    hvis  de  vare  for- 
blevne i  deres  Hjemstavn,  vilde  have  opdraget  deres  Børn  i 
Hengivenhed  mod  England  og  det  oraniske  Hus.     Dog  be- 
staar  naturligvis   den  overvældende  Majoritet  af  Irlænderne 
i  Amerika   af  Folk    fra  Provinserne   Leinster,  Munster   og 
Connaught,   hvis    antiengelske  Følelser   kun    ere    tiltagne  i 
Styrke  i  Forhold  til  den  Tid   og  Afstand,    der    skiller  dem 
fra   deres   gamle  Hjem.     Dersom    nogen   med    Bestemthed 
vilde  paastaa,  at  enhver  Irlænder  i  de  forenede  Stater  i  sit 
Hjærte  var  en  Fjende  af  England,  vilde  der  rimeligvis  kunne 
findes  Modbeviser  nok  til  at  svække  denne  Paastands  Vægt; 
men    det    er    bekjendt,    med    hvilken    Foragt   Dr.  Johnson 
omtaler  den  bogstavelige  Nøjagtighed,  der,  naar  man  siger, 
at  en  vis  Frugthave  ingen  Frugt  bærer,  indvender,    at  der 
virkelig  er  tre  Æbler  og  fire  Pærer.     Til  enhver,  som  ikke 
sætter    Pris    paa   den    Art   Nøjagtighed,    kan   man    derfor 
gjærne  sige,  at  den  irske  Befolkning  i  de  forenede  Stater  i 
Almindelighed  er  besjælet  af  Qendtlige  Følelser  mod  Eng- 
lands Herredømme  over  Irland.     Opfyldte  af  disse  Følelser 
benyttede   Irlænderne    i  Amerika   deres   politiske  Organisa- 
tioner til  at  vedligeholde  en  stadig  Agitation,  hvis  Formaal 

var  at  sikre  sig  amerikanske  Partiers  Medvirkning  i  visse 
Planer  mod  England.  Et  af  de  store  politiske  Partier,  hvori 
de  nordlige  Stater  ere  delte,  lod  det  være  en  Del  af  deres 
Valgforretninger  at  vinde  Irlænderne  i  de  folkerige  Byer^ 
de  hyklede  en  stor  Kjærlighed  til  Irland  og  Sympathi  for 
Irlands  Forurettelser,  de  gave  deres  amerikanske  Tilhængere 
Befaling  til  at  beskytte  Irlænderne ,  deres  Ledere  saas  ofte 
paa  Talerstolen  ved  irske  Møder,  Øvrigheden  i  enkelte  store 
Byer  tog  Del  i  Processionerne  paa  St.  Patricks  Dag,  og 
mere  end  én  Gang  viste  den  amerikanske  Mayor  i  en 
amerikansk  By  sig  iført  en  grøn  Dragt  ved  denne  Fest. 
Irlændernes  Stemmer  vare  en  Tid  absolut  uundværlige  for 
det  demokratiske  Parti  i  de  forenede  Stater,  og  dette  Parts. 
var  derfor  rede  til  tilsyneladende  at  støtte  hvilken  som 
helst  Plan,  der  for  Øjeblikket  satte  Irlændernes  Haab  i  Be- 
vægelse. Efter  den  amerikanske  Krig  vare  næsten  alle 
politiske  Partier  i  de  forenede  Stater  saa  vel  i  Syden  som 
i  Norden  fjendtlig  stemte  mod  England;  i  et  saadant  Øje- 
med og  under  en  saadan  Tingenes  Tilstand  kan  det  næppe 
forbavse,  om  Irlændernes  Forventninger  ophidsedes  mere 
og  mere. 

Fuldstændig  ugrundet  var  den  i  England  meget  al- 
mindelige Antagelse,  at  »A]abama«-Stridsspørgsmaalet  for 
bestandig  skulde  være  opgivet  af  amerikanske  Statsmænd; 
man  kan  tvært  imod  let  tænke  sig  et  Sammenstød  af  O  ni" 
stændigheder,  der  kunde  bringe  en  sangvinsk  Præsident  til 
at  forsøge  paa  at  samle  alle  Klasser  af  Amerikas  Befolkning 
til  en  Krig  mod  England.  Den  ved  sin  Længde  næsten 
uholdbare  kanadiske  Grænse  vilde  have  givet  Amerikanerne 
den  uniaadelige  Fordel  selv  at  kunne  vælge  Valpladsen. 
En  saadan  Krig  vilde  engang  være  bleven  hilset  med  Be- 
gejstring i  alle  de  forenede  Stater,  og  rolige,  forsigtige 
Folks  Indvendinger  vilde  være  blevne  overdøvede  og  slaaede 
til  Jorden  af  Folkets  lidenskabelige  Iver.  Det  var  under  disse 
Omstændigheder  ikke  underligt,    om    mange   af  de   feniske 

Ledere  ansaa  det  for  muligt  at  bringe  en  Krig  mod  Eng- 
land i  Stand,  og  man  kan  i  alle  Tilfælde  ikke  undre  sig 
over,  om  de  antoge,  at  den  amerikanske  Regering  kun  vilde 
lægge  faa  Hindringer  i  Vejen  for  Fenierne,  hvis  de  vilde 
benytte  Grænsen  af  de  forenede  Stater  som  Grundvold  for 
Operationer  mod  England. 

Den  amerikanske  Krig  havde  indfort  en  ny  Skikkelse 
paa  Verdens  Skueplads,  nemlig  den  irsk-amerikanske  Soldat. 
Han  forenede  den  keltiske  Munterhed  og  Lyst  til  Lejer  med 
den  Smidighed  og  det  Storpraleri,  der  ere  de  mest  frem- 
trædende Egenskaber  hos  de  amerikanske  »blaa  Drenge«,  og 
noget  af  Amerikanerens  listige  Kløgt  var  indpodet  i  Irlæn- 
derens medfodte  Hang  til  Æventyr.  Hyppig  talte  han  med 
amerikansk  Akcent  og  havde  aldrig  betraadt  hint  Irland, 
hvor  fra  hans  Forfædre  stammede,  og  som  han,  det  maa 
man  indremme,  elskede  med  en  paa  én  Gang  romantisk  og 
oprigtig  Kjærlighed.  Om  han  havde  kæmpet  i  Sydstaternes 
eller  i  Nordstaternes  Hær,  om  han  havde  fulgt  Thomas 
Francis  Meaghers  Fane  eller  den  uforfærdede  Pat  Cleburne, 
om  han  havde  været  med  i  den  irske  Brigade,  der  deltog  i 
den  fortvivlede  Storm  paa  Højderne  ved  Fredericksburg^ 
eller  han  havde  været  en  af  de  lige  saa  tapre  Mænd,  der 
med  Held  forsvarede  dette  Sted  for  Sydstaterne  —  det 
havde  altsammen  intet  at  sige,  uaar  det  gjaldt  Irlands  Sag; 
alle  forskjellige  Meninger  og  Partistridigheder  bragtes  til 
Tavshed  lige  over  for  dette  fælles  brændende  Spørgsmaal. 
Mange  af  disse  Soldater  —  ja  Tusender  af  dem  —  vare 
lige  saa  oprigtige  i  deres  Fædrelandskjærlighed ,  som  de 
vare  ligefremme  og  tapre;  men  det  kunde  ikke  undgaas,  at 
adskillige  Æventyrere,  der  kun  af  de  laveste  og  mest 
selviske  Bevæggrunde  søgte  at  fremme  den  feniske  Be- 
vægelse, sluttede  sig  til  dem.  Nogle  af  disse  gjorde  sig 
til  feniske  Ledere,  uden  at  de  i  fjærneste  Maade  havde  i 
Sinde  at  vove  deres  dyrebare  Liv,  men  kun  for  derved  at 
skaffe    sig   et  Levebrød.     De  Bidrag,    der   bleve   ydede    af 

fattige  irske  Hyrekuske  og  Tjenestepiger  i  den  faste  Tro, 
at  de  derved  hjalp  til  at  danne  en  uafhængig  irsk  Hær, 
tjente  undertiden  blot  til  at  skaffe  disse  selvgjorte  Ledere 
fine  Klæder  og  overdaadige  Maaltider.  Sligt  kan  selvfølgelig 
finde  Sted  ved  enhver  Organisation,  og  det  sker  særlig  let 
i  Amerika,  hvor  Vejen  til  Agitation  staar  aaben  for  alle; 
men  det  maa  alligevel  indrømmes,  at  den  feniske  Be- 
vægelse i  de  forenede  Stater  hovedsagelig  blev  foranstaltet, 
organiseret  og  ledet  af  Mænd,  der,  om  de  end  kunde  tage 
fejl  af  deres  Formaal  og  Midler,  dog  vare  ærlige,  uselviske, 
og  Sagen  oprigtig  hengivne.  Det  er  nødvendigt  at  lægge 
Eftertryk  paa  denne  Omstændighed,  thi  den  offentlige 
Mening  i  England  har  altid  været  mærkværdig  vildledt  med 
Hensyn  til  den  feniske  Organisation.  Ved  denne  som  ved 
andre  Lejligheder  har  Englands  offentlige  Samvittighed  alt 
for  ofte  vugget  sig  selv  i  Søvn  med  den  Forsikring,  at 
enhver,  der  forkaster  det  engelske  Synspunkt,  maa  være 
enten  en  Taabe  eller  en  Gavtyv,  og  at  der  ikke  er  nogen 
Grund  til,  at  fornuftige  Folk  skulde  tage  Hensyn  til  saa- 
danne  Menneskers  Forlangender  eller  Protester.  Det  vil  maaske 
ogsaa  være  godt  at  fremhæve,  at  Feniernes  Planer  ingen- 
lunde vare  de  taabelige,  fantastiske  Projekter,  som  man  i 
England  plejer  at  antage;  de  lignede  i  visse  Retninger  de 
polske  Insurgenters  Planer  og  vare  ligesom  disse  grundede 
paa  Beregninger,  der  ikke  sloge  til,  som  man  havde  ventet, 
men  som  meget  let  kunde  have  vist  sig  at  være  rigtige. 
Den  polske  Opstand  blev  begyndt  i  det  Haab,  at  nogle 
af  de  evropæiske  Stormagter  vilde  komme  Polen  til 
Hjælp.  Det  skete  ikke;  men  man  véd  nu,  at  der 
engang  virkelig  var  Udsigt  til,  at  en  saadan  Hjælp 
vilde  blive  ydet.  Den  feniske  Opstand  blev  vakt  ved  Haabet 
om,  at  England  og  Amerika  vilde  komme  i  Krig,  og  vi 
vide  nu,  at  de  mere  end  én  Gang  vare  lige  paa  Nippet 
dertil.  Det  er  vistnok  ganske  sikkert,  at  de  amerikanske 
Myndigheder    allerede    havde   udnævnt    de    Officerer,    som 

skulde  føre  en  Hær  imod  Kanada.  Den,  der  ikke  har 
noget  Kjendskab  til  Amerika  og  Livet  der  ovre  i  den  første 
Tid  efter  Krigens  Slutning,  kan  næppe  gjore  sig  noget 
Begreb  om  den  bitre  Stemning  mod  Englaud,  som  var 
herskende  i  alle  Staterne,  saa  vel  i  de  sydlige  som  i  de 
nordlige.  Dersom  den  engelske  Regering  bestemt  og 
haarduakket  havde  nægtet  at  indlade  sig  paa  Voldgift  med 
Hensyn  til  »Alabama«-Fordringerne,  er  det  næsten  ganske 
afgjort,  at  Amerika  vilde  have  erklæret  England  Krig, 
og  hvis  Amerikanerne  havde  gjort  Indfald  i  Kanada, 
vilde  den  feniske  Opstand  i  Irland  have  været  langt  far- 
ligere, end  den  under  de  for|Haanden  værende  Omstændigheder 
faldt  ud  til. 

Imidlertid  begyndte  der  at  blive  en  stadig  gaadefuld 
Tilstrømning  til  Irland  af  fremmede,  der  i  deres  Ydre  vare 
en  Blanding  af  Keltere  og  amerikanske  Soldater;  de  fordelte 
sig  omkring  i  Kjøb^tæderne  og  Landsbyerne,  hvor  de  fleste 
havde  Slægt  eller  gamle  Venner,  hvem  de  fortalte  meget 
om  den  Del,  de  havde  taget  i  de  store  Krige  hinsides 
Atlanterhavet,  og  om  de  Forberedelser,  der  bleve  gjorte  i 
de  forenede  Stater  for  at  sikre  Irlands  Uafhængighed. 
Fenierne  i  Amerika  fyldte  imidlertid  Spalterne  i  venskabeUg- 
sindede  Blade  med  Beretninger  om  deres  Organisations 
voxende  Styrke  og  med  Forkyndelser  om,  hvorledes  den 
skulde  føres  til  sit  Maal.  Efter  nogen  Tids  Forlob  gik  det 
saa  vidt,  at  de  feniske  Ledere  i  de  forenede  Stater  udstedte 
en  Adresse  om,  at  deres  Officerer  havde  i  Sinde  at  tage  til 
Irland  og  rejse  en  Hær  for  at  befri  Landet.  Naturligvis 
beredte  den  engelske  Regering  sig  paa  at  modtage  dem,  og 
ved  Hjælp  af  Spioner  skaffede  den  sig  med  Lethed  Under- 
retning om  alt,  hvad  der  gik  for  sig  i  Irland.  Spion- 
systemet stod  snart  i  fuldt  Flor;  ethvert  betydeligt  Mode 
af  Feniere  talte  blandt  sine  Medlemmer  mindst  én  Person, 
der  som  oftest  foregav  en  endnu  varmere  Begejstring  for 
Sagen  end  nogen  af  de  øvrige,    men   som   havde    for  Skik 

hver  Aften  at  aflægge  Eapport  hos  Vicekongen  i  Dublin  om 
alt,  hvad  hans  feniske  Brødre  havde  foretaget  sig.  En 
protestantisk  Spion,  der  stod  i  Regeringens  Sold,  gik  saa 
vidt,  at  han  udgav  sig  for  at  være  Katholik  og  modtog 
Sakramentet  i  en  katholsk  Kirke  for  at  bevise  sin  Ret- 
troenhed for  sine  Kammeraters  Øjne.  Man  behøver  ikke  at 
være  Katholik  for  at  begribe,  hvilken  forfærdelig  Krænkelse 
en  saadan  Opførsel  maatte  være  i  enhvers  Øjne,  der  tror 
paa  Mysterierne  ved  den  katholske  Religion.  Hovedmanden 
for  Fenianismen  i  Amerika,  James  Stephens,  der  ogsaa 
havde  deltaget  i  Bevægelsen  1848,  ankom  nu  til  Irland; 
han  blev  fængslet  sammen  med  James  Kickham,  For- 
fatteren til  mange  skjenne  Digte  og  en  Mand  af  en  ren  og 
ædel  Karakter.  Stephens  blev  indespærret  i  Richmond- 
fængslet  i  Dublin  forst  i  November  1865;  men  der  var 
ikke  gaaet  mange  Dage,  før  det  hørtes,  at  han  var  und- 
sluppen. Planen3til  hans  Undvigelse  var  lagt  med  megen 
Kløgt  og  Dristighed,  og  for  en  Tid  bidrog  dette  til  hos  den 
irske  Bondestand  at  befæste  den  Tro,  at  de  i  Stephens 
endelig  havde  fundet  en  Oprørsleder,  der  besad  den  Kløgt, 
det  Mod  og  det  Held,  som  udkrævedes  for,  at  Opstanden 
kunde  lykkes. 

Stephens  forsvandt  fra  Skuepladsen  en  kort  Tid.  Imid- 
lertid opstod  der  Strid  og  Uenighed  blandt  Fenierne  i 
Amerika,  og  Spliden  gik  saa  vidt,  at  der  blev  dannet  to 
forskjellige  Partier,  hvoraf  det  ene  stemte  for  at  falde  ind 
i  Kanada,  det  andet  for  at  virke  i  Irland  selv.  Angrebet 
paa  Kanada  blev  virkelig  foretaget;  en  lille  Skare  Feniere, 
en  Slags  Fortrop,  gik  over  Niagarafloden  den  ,31te  Maj 
1866  om  Natten,  besatte  Fort  Erie  og  tilbagedrev  de  kana- 
diske  frivillige,  der  først  rykkede  imod  dem.  Et  kort 
Glimt  af  Held  faldt  over  Forsøget;  men  de  forenede  Stater 
satte  deres  Nevtralitet  igjennem  med  en  pludselig  Energi 
og  Strænghed.  som  kom  Fenierne  aldeles  uventet;  de  for- 
hindrede ethvert  senere  Forsøg   paa  at  gaa  over  Floden  og 

fængslede  flere  af  Lederne  paa  den  amerikanske  Side.  Den 
kanadiske  Regering  skyndte  sig  at  sende  Forstærkning,  flere 
Feniere  bleve  grebne  og  skudte ,  andre  gik  tilbage  over 
Floden,  og  dermed  var  dette  Angreb  forbi. 

Stephens  kom  atter  frem  paa  Skuepladsen,  men  kun 
for  et  Øjeblik;  han  var  vendt  tilbage  til  New-Tork  og  for- 
kyndte nu,  at  det  var  hans  faste  Bestemmelse  at  slaa  et 
Slag  i  Irland.  Det  varede  ikke  længe,  for  Rygtet  sagde, 
at  han  virkelig  havde  forladt  de  forenede  Stater  og  var 
vendt  tilbage  til  Irland  for  at  sætte  sig  i  Spidsen  for  Op- 
standen. De  amerikanske  Irlændere  vedbleve  selv  i  de 
stormfulde  Vintennaaneder  massevis  at  rejse  over  At- 
lanterhavet i  denf  faste  Tro,  at  før  Vinteren  var  forbi 
eUer  i  det  seneste  tidlig  paa  Foraaret  vilde  Stephens 
vise  sig  i  Spidsen  for  en  Hær  af  Insurgenter.  Af 
dem,  der  vare  bosiddende  i  Irland,  kunde  sikkert  ikke 
mange  have  nogen  Tro  paa  Opstandens  heldige  Ud- 
fald; enhver,  der  kjendte  noget  til  Landet«  Tilstand, 
maatte  vide,  at  Bondestanden  var  uvæbnet  og  fuldstændig 
uforberedt  paa  at  foretage  et  saadant  Forsog,  at  Største- 
delen af  Befolkningen  var  ugunstig  stemt  mod  alle  vilde 
Foretagender,  og  at  især  den  katholske  Præstestand  overalt 
bestræbte  sig  for  at  hindre  al  hemmelig  Organisation  og 
aUe  oprørske  Planer.  De  irske  Amerikanere  derimod  vare 
for  Sterstedelen  ukjendte  med  Landets  Tilstand,  og  det 
skyldtes  deres  Nærværelse  og  Indflydelse,  at  der  til  sidst 
virkelig  blev  gjort  et  Forsog  paa  Oprør.  Stephens  kom 
ikke  mere  til  Syne  i  Irland;  han  gjorde  intet  Forsøg  paa 
at  indfri  sine  krigerske  Løfter,  men  forsvandt  fuldstændig 
fra  Fenianismens  Historie.  Forberedelserne  vare  imidlertid 
gaaede  for  vidt  til  at  kunne  standses;  mange  af  Stephens' 
Tilhængere  skammede  sig  over,  at  det  Foretagende,  for 
hvilket  de  havde  vovet  saa  meget,  saaledes  skulde  blive 
til  intet,  og  længtes  med  Utaalmodighed  efter  at  bevise 
deres  personlige  oprigtige  Iver  og  Alvor.     Det   blev  hurtig 

besluttet,  at  der  maatte  gjeres  noget,  og  man  blev  enig  om 
at  forsøge  at  indtage  Chester-SIot.  Planen  var,  at  et  be- 
tydeligt Antal  af  de  i  England  værende  Feniere  skulde 
gradvis  nærme  sig  den  gamle  By  Chester  og  pludselig  xlse 
sig  dér  en  bestemt  Dag  i  Februar  1867;  derpaa  skulde  de 
indtage  Slottet,  bemægtige  sig  de  Vaaben,  der  fandtes, 
skære  Telegraftraadene  over,  begive  sig  til  Holyhead,  hvor 
til  Afstanden  ad  Jærnbanen  kun  er  kort,  tage  nogle  Skibe 
og  sejle  til  den  irske  Kyst.  Da  Regeringen  imidlertid 
forud  var  noje  underrettet  om  Sammensværgelsen,  holdt 
Politiet  skarpt  Udkig  med  fremmedes  Ankomst  til  Chester, 
og  Foretagendet  døde  hen.  I  Marts  1867  blev  der  gjort 
Forsøg  paa  en  almindelig  Opstand  i  Irland;  men  det  mis- 
lykkedes fuldstændig,  og  det  eneste,  hvorover  Landet  havde 
Grund  til  at  glæde  sig,  var,  at  Forsøget  blev  saa  hurtig  og 
fuldstændig  tilintetgjort,  at  Blodsudgydelsen  kun  blev  ringe. 
Alt  forenede  sig  for  at  bringe  Tabet  af  Menneskeliv  ned  til 
et  Minimum.  Der  faldt  i  det  Foraar  saa  megen  Sne,  som 
man  næsten  aldrig  havde  kjendt  Magen  til  i  Irlands  bløde, 
milde  Klima ;  stille,  ustandselig  va^ltede  den  ned  Nat  og  Dag, 
dækkede  Vej  og  Sti  og  fyldte  Bjærgkløfterne,  som  Oprørerne 
havde  bestemt  til  deres  Tilflugtssted  og  Lejrplads.  Sneen 
faldt  i  mange  Dage  og  Nætter,  og  da  den  ophørte,  var  Op- 
standen forbi;  den  var  bogstavelig  bleven  begraven  i  al 
denne  Sne.  I  Cork,  Kerry,  Limerick,  Tipperary  og  Louth 
bleve  nogle  Politi  kaserner  angrebne,  nogle  Skud  bleve  af- 
fyrede, mange  Fanger  tagne,  nogle  faa  dræbte,  og  dermed 
var  det  hele  forbi  i  det  mindste  for  den  Gang.  Feniernes 
Opstand  havde  fra  Begyndelsen  ikke  en  Skygge  af  Haab 
om  Held  til  sin  Undskyldning ,  og  enhver  patriotisk  Irlænder, 
til  hvad  Parti  han  saa  hørte,  maa  have  følt  sig  lettet,  da 
det  viste  sig,  at  Opstanden  var  forbi,  uden  at  der  var  sket 
nogen  stor  Skade. 

Saa   vel   i  England    som   i  Irland   var   der   imidlertid 
megen  Deltagelse    for   nogle   af  de   fangne  feniske  Ledere. 

De  optraadte  under  Forhoreiie  med  mandig  Værdighed, 
nogle  af  dem  havde  været  tapre  Soldater  i  den  amerikanske 
Krig  og  vare  smykkede  med  ærefulde  Udmærkelsestegn; 
mange  havde  opgivet  en  lovende  Karriere  eller  en  sikker 
Stilling  i  de  forenede  Stater  for  at  slutte  sig  til  den  store 
nationale  Opstand  af  det  irske  Folk,  som  de  troede  paa. 
De  talte  dristig,  men  nden  Praleri  for  Retten  og  erklærede 
sig  rede  til  at  de  for  deres  Sag,  som  de  ansaa  for  hellig. 
Der  maatte  ikke  have  været  nogen  mandig  Følelse  tilbage 
hos  Englænderne,  hvis  de  ikke  havde  beundret  slige  Mænd; 
mange  udtalte  aabent  deres  Beundring,  og  det  Blad,  der 
mest  af  alle  londonske  Blade  retter  sig  efter  Dagens  offent- 
lige Mening,  erklærede,  at  de  feniske  Ledere  fortjente  Eng- 
lændernes Agtelse,  fordi  de  havde  givet  Bevis  paa,  at  de 
oprigtig  troede  paa  deres  Sag  og  vare  rede  til  at  dø  for 
den.  Da  en  af  Lederne,  Oberst  Burke,  der  havde  udmærket 
sig  i  Sydstaternes  Hær,  blev  dømt  til  Døden  i  Maj  Maaned 
1867,  blev  der  holdt  et  stort  offentligt  Møde  i  London  for  at 
indgive  et  Andragende  til  Regeringen  om,  at  Dommen  ikke 
maatte  blive  fuldbyrdet  Iblandt  Talerne  ved  Mødet  var 
Stuart  Mill;  Forsamlingen  bestod  næsten  udelukkende  af 
Englændere,  især  var  der  mange  engelske  Arbejdere  til- 
stede; men  skjønt  det  irske  Element  saa  godt  som  slet  ikke 
var  repræsenteret,  herskede  der  den  største  Enighed  og  Be- 
gejstring. Den  store  Sal  rungede  af  Bifaldsraab,  da  Stuart 
Mill  med  en  Stemme,  der  blev  stærkere  end  sædvanlig  paa 
Grund  af  hans  dybe  Bevægelse,  talte  for,  at  Fangerne  skulde 
behandles  med  Mildhed;  det  er  glædeligt  at  kunne  sige,  at 
Ministeriet  tog  Hensyn  til  Forsamlingens  Bøn,  og  Døds- 
dommen blev  ikke  fuldbyrdet. 

Ikke  faa  Maaneder  efter  denne  Begivenhed  forbavsedes 
Verden  ved  Efterretningen  om  den  dristige  Befrielse  af  de 
feniske  Fanger  i  Manchester;  to  feniske  Fanger  ved  Navn 
Kelly  og  Deasy  bleve  i  en  Fangevogn  transporterede  fra  en 
af  Politiretterne  tilbage  til  Fængslet  for   at   afvente  videre 

Forhør.  Paa  Vejen  blev  Vognen  standset  af  en  Flok  be- 
væbnede Feniere,  som  forlangte  Fangernes  Udlevering;  de 
omringede  Vognen  og  forsøgte  paa  at  brj^de  Døren  op;  den 
var  aflaaset  indvendig,  og  Nøglen  blev  opbevaret  af  en 
Politibetjent  ved  Navn  Brett,  som  sad  i  Vognen.  Der  blev 
affyret  et  Skud  mod  Nøglehullet,  sandsynligvis  i  Haab  om 
at  skyde  Laasen  bort  —  det  var  i  det  mindste  en  af  de 
Politibetjentes  Mening,  der  afgav  Vidnesbyrd  — ,  og  Skuddet 
ramte  Brett.  Den  ulykkelige  Politibetjent,  der  kun  gjorde 
sin  Pligt  ved  kjækt  at  nægte  at  udlevere  Nøglen,  blev 
dødelig  saaret;  en  kvindelig  Fange  tog  Nøglen  ud  af  den 
saaredes  Lomme,  Døren  blev  aabnet,  og  Fangerne  befriede. 
En  af  Befrierne  hørtes  udbryde :  »Kelly,  jeg  vil  dø  for  dig!« 
og  han  holdt  sit  Ord. 

Fangerne  flygtede  og  bleve  aldrig  senere  paagrebne; 
men  Hovedmændene  for  Befrielsen  maatte  lade  deres  Liv 
for  dem;  flere  Mænd  bleve  tagne  i  Forhør  for  Mordet  paa 
Brett,  og  fem  iblandt  dem  bleve  erklærede  sk3^1dige;  deres 
Navne  vare  Allen,  Larkin,  O'Brien,  Condon  og  Maguire. 
Allen  var  et  ganske  ungt  Menneske,  ikke  engang  tyve  Aar. 
Til  deres  Forsvar  blev  anført,  at  de  kun  havde  haft  til 
Hensigt  at  befri  deres  Venner,  og  at  Politibetjentens  Død 
var  et  Uheld;  desuden  nægtede  de  hver  især  at  have 
affyret  det  ulykkelige  Skud,  skjønt  de  tilstode,  at  de  havde 
deltaget  i  Befrielsen.  Fra  et  retsligt  Synspunkt  var  denne 
Nægtelse  naturligvis  ligegyldig;  de,  som  deltage  i  en  lov- 
løs Forsamling  med  et  lovløst  Formaal,  blive  ansvarlige  for 
deres  Kammeraters  Handlinger;  men  det  er  dog  værd  at 
lægge  Mærke  til,  at  de  Mænd,  der  satte  en  Stolthed  i  deres 
Daad  og  døde  for  den,  til  deres  sidste  Øjeblik  nægtede  at 
have  affyret  det  Skud,  som  voldte  Bretts  Død.  Alle  de 
fem  nævnte  Mænd  bleve  dømte  til  Døden;  men  da  fore- 
faldt en  næsten  uhørt  Hændelse;  en  af  dem,  Maguire, 
havde  ganske  simpelt  anført  til  sit  Forsvar,  at  hans 
Fængsling  var  en  ren  Fejltagelse;    han    havde   aldeles  ikke 

været  til  Stede  ved  Befrielsen  og  vidste  ikke  det  mindste 
om  Sammensværgelsen,  før  han  blev  arresteret;  han  var  en 
loyal  Marinesoldat  og  ingen  Fenier.  Juryen  domte  ham 
sammen  med  de  andre  uden  at  tage  Hensyn  til  hans 
Erklæring;  men  de  tilstedeværende  Bladreferenter  vare 
blevne  saa  slaaede  af  det  Præg  af  Sandhed,  der  hvilede 
over  Maguires  Forsvar,  at  de  foretoge  det  uherte  Skridt  i 
Forening  at  indgive  et  Andragende  til  Regeringen,  hvori  de 
erklærede  det  for  deres  Overbevisning,  at  Juryens  Kjendelse 
i  hans  Sag  var  et  Fejlgreb.  Regeringen  lod  Sagen  under- 
søge, og  det  viste  sig  da,  at  Maguires  Erklæring  var  fuld- 
kommen sand,  og  hans  Fængsling  en  Forseelse;  han  blev 
øjeblikkelig  benaadet,  hvilket  var  den  eneste  Maade,  hvor- 
paa  han  kunde  befries  for  Virkningerne  af  Juryens  fejl- 
agtige Kjendelse.  Xaturligvis  vakte  denne  uhyggelige 
Fejltagelse  megen  Tvivl  om,  hvor  vidt  Dommen  var  retfærdig 
angaaende  de  andre  Fanger,  og  der  blev  gjort  mange 
ihærdige  Bestræbelser  for  at  faa  Straffen  formildet.  Bright 
anstrængte  sig  derfor  med  den  ham  egne  Energi  og  Hu- 
manitet, og  Digteren  Swinburne  appellerede  til  det  engelske 
Folks  Barmhjærtighed  i  mægtige,  skjønne  Linjer:  men 
Lord  Derby,  som  netop  var  traadt  i  Spidsen  for  Regeringen, 
var  døv  for  alle  Anmodninger;  han  erklærede,  at  det  ikke 
var  nogen  politisk  Forbrydelse,  men  et  simpelt  Mord,  der 
kun  udmærkede  t^ig  ved  sin  Afskylighed;  han  var  endogsaa 
uædel  nok  til  at  kalde  Feniernes  Daad  en  »fejg«  Gjerning. 
Dette  Udtryk  kan  ikke  undskyldes;  naar  en  Haandfuld 
Mænd  midt  i  en  stor  By  med  Fare  for  deres  eget  Liv 
befri  nogle  af  deres  politiske  Helte  fra  Fangenskab  og 
samtidig  erklære  sig  rede  til  at  de  for  dem,  kan  man  kalde 
deres  Handling  lovløs,  ja  endogsaa  forbrydersk;  men  hvis 
der  i  det  hele  skal  tillægges  Ordet  nogen  Mening,  kan 
ingen  kalde  den  fejg. 

Lad  os  engang  sætte,  at  det  i  Steden  for  to  Feniere  i 
Manchester  havde  været  to  Garibaldister  i  Rom,    som  vare 

blevne  befriede;  lad  os  sætte,  at  en  pavelig  Politistyrke 
førte  to  af  Garibaldis  Tilhængere  til  et  jomersk  Fængsel, 
at  en  lille  Flok  Garibaldister  standsede  Vognen  ved  højlys 
Dag  inden  for  alle  de  pavelige  Gendarmers  Rækkeevne, 
brød  Døren  op  og  befriede  Fangerne,  og  at  en  af  det  pave- 
lige Politi  blev  dræbt  i  Skjærmydslen.  Mon  nogen  tror,  at 
Lord  Derby  da  vilde  have  brændemærket  Garibaldisternes 
Daad  med  Ordet  »fejg«  ?  Er  det  ikke  mere  sandsynligt,  at 
selv  om  han  af  Hensyn  til  Samfundets  Love  kaldte  deres 
Handling  vildledt,  han  dog  vilde  formilde  sin  misbilligende 
Dom  ved  at  tilføje,  at  den  tillige  var  heltemodig? 

Endnu  en  af  de  fem  Fanger  undgik  Døden,  nemlig 
Condou,  der  var  Amerikaner  ved  Borgerret,  skjønt  ikke  ved 
Fødsel.  Der  var  ingen  Tvivl  om,  at  han  havde  deltaget  i 
Befrielsen,  men  af  en  eller  anden  Grund  blev  der  gjort 
Forskjel  paa  ham  og  de  andre.  Skjønt  denne  Mildheds- 
handling  i  sig  selv  var  meget  rosværdig,  bidrog  den  kun 
til  at  forhøje  det  slette  Indtryk,  de  andre  tres  Henrettelse 
frembragte  i  Irland ;  thi  det  fremkaldte  den  Tro,  at  Condon 
kun  var  bleven  skaanet,  fordi  han  ellers  kunde  have  appelleret 
til  den  amerikanske  Regering.  De  andre  tre.  Allen,  Larkin 
og  O'Brien,  bleve  henrettede;  de  gik  alle  i  Døden  med 
Mod  og  Sindsro.  Man  behøver  næppe  at  tilføje,  at  deres 
Død  ikke  nedslog  den  feniske  Bevægelse,  tvært  imod,  den 
gav  den  nyt  Liv. 

Disse  Mænds  Henrettelse  bidrog  ikke  engang  til  at 
hindre  senere  Forbrydelser;  næppe  havde  man  begyndt  at 
glemme  den  Opsigt,  hele  denne  Sag  havde  gjort,  før  en 
særlig  afskylig  Misgjerning  blev  begaaet  i  Fenianismens 
Navn.  Den  23de  November  1867  bleve  Allen,  Larkin  og 
O'Brien  hængte  i  Manchester,  og  den  13de  December 
samme  Aar  blev  der  gjort  Forsøg  paa  at  sprænge  Arrest- 
huset i  Clerkenwell  i  Luften.  Klokken  fire  om  Efter- 
middagen bleve  Londons  Indbyggere  opskræmmede  ved  et 
Stød  og   en  Lyd   ligesom   af  et  fjærnt  Jordskjælv  eller  et 

Krudtmagasin ,  der  sprang  i  Luften.  Der  kom  snart  For- 
klaring paa,  hvad  det  var;  i  AiTesthuset  befandt  sig  to 
feniske  Fanger,  og  nogle  deltagende  Venner  uden  for  havde 
forsegt  at  befri  dem  ved  at  lægge  en  Tønde  med  Krudt 
uden  for  Fængslets  Mur  og  derpaa  sprænge  den  i  Luften 
ved  Hjælp  af  en  Lunte.  Et  langt  Stykke  af  Fængsels- 
muren blev  sprængt  i  Luften ,  og  flere  smaa  Huse  i  Nær- 
heden styrtede  sammen;  sex  Mennesker  dræbtes  paa  Stedet, 
omtrent  lige  saa  mange  kom  saa  slemt  til  Skade,  at  de 
senere  døde  deraf,  og  henved  120  Mennesker  bleve  saarede. 

Planen  var  lige  saa  ubehændig  lagt,  som  den  var 
grusom;  dersom  de  feniske  Fanger,  for  hvis  Skyld  For- 
brydelsen blev  begaaet,  havde  opholdt  sig  i  Nærheden  af 
Fængselsmuren  i  det  Øjeblik,  den  blev  sprængt  i  Luften, 
maatte  de  have  delt  Skæbne  med  de  ovrige  Ofre,  og  de 
vilde  netop  have  været  ude  at  røre  sig  i  Fængselsgaarden, 
hvis  ikke  Øvrigheden  Dagen  i  Forvejen  havde  modtaget  en 
Advarsel  om,  at  der  vilde  blive  gjort  et  Befrielsesforsøg 
ved  at  sprænge  Muren  i  Luften  med  Krudt.  Paa  Grund 
af  denne  Advarsel  bleve  Fangerne  holdte  indespærrede  i 
deres  Celler  hele  den  Dag,  og  de  kunde  saaledes  takke 
dem,  der  havde  afsløret  deres  tjenstvillige,  uheldige  Til- 
hængeres Redningsplan,  for  at  de  endnu  vare  i  Live. 
Hvorfor  Politiet,  der  forud  var  blevet  advaret,  ikke  sørgede 
for  at  holde  Vagt  ved  Muren  og  hindrede  Planens  Ud- 
førelse, gaar  over  ethvert  Menneskes  Forstand. 

Netop  paa  den  Tid,  da  denne  skrækkelige  Forbrydelse 
og  ubegribelige  Dumhed  blev  begaaet,  var  et  af  Londons 
Theatre  hver  Aften  overfyldt  af  Tilskuere,  der  vare  be- 
gjærlige  efter  at  se  et  irsk  Drama,  hvori  der  forekom  en 
Sammensværgelse  for  at  befri  en  Fange  fra  et  Borgfængsel. 
Tilhørerne  morede  sig  kostelig  over,  at  en  af  de  sammen- 
svorne foreslog  at  sprænge  Slottet  i  Luften,  og  over  den 
Maade,  hvorpaa  det  i  sidste  Øjeblik  gik  op  for  de  enfoldige 
Befriere,   at  Fangen  vUde  springe   med   i  Luften,   hvis  de 

18* 

udførte  deres  Plan.  De  sammensvorne  i  Clerkenwell  havde 
øjensynlig  enten  ikke  set  det  populære  Drama,  eller 
ogsaa  havde  de  ikke  forstaaei  Pointet  i  Stykkets  bedste 
Vittighed. 

Fem  Mænd  og  én  Kvinde  bleve  arresterede  for  denne 
Forbrydelse;  men  af  dem  blev  Kvinden  og  den  ene  Mand 
snart  løsladte,  da  de  syntes  at  være  uskyldige;  tre  Mænd 
bleve  frikj  endte  efter  en  lang  Undersøgelse,  og  én  blev 
dømt.  Et  uheldigt  Indtryk  gjorde  det,  at  Manden  blev 
dømt  skyldig  efter  en  Angivers  Vidnesbyrd,  og  der  blev 
gjort  et  kraftigt  Forsøg  paa  at  bevise,  at  han  aldeles  ikke 
havde  været  i  London  paa  den  Tid,  Forbrydelsen  blev  be- 
gaaet.  En  Undersøgelse  om  hans  Alibis  Gyldighed  blev 
gjort,  og  Resultatet  var,  at  Højesteret  stadfæstede  Juryens 
Kjendelse.  Bright  opkastede  Spørgsmaalet  i  Underhuset  og 
opfordrede  til  en  yderligere  Udsættelse  af  Henrettelsen; 
men  han  fik  til  Svar,  at  al  Tvivl  med  Hensyn  til  Dommens 
Rigtighed  var  hævet.  Manden  blev  henrettet.  Saa  vidt 
man  kan  dømme  derom,  synes  de  Personer,  der  vare  ind- 
viklede i  Sammensværgelsen  om  at  sprænge  Fængselsmuren 
i  Luften,  at  have  tilhørt  hin  ansvarsløse  Hob,  der  gaar  i 
Halen  paa  alle  hemmelige  politiske  Foreninger,  og  hvis 
Paahæng  er  endnu  en  Grund  til  at  anse  disse  Foreninger 
for  beklagelige  og  uheldbringende.  Den  Slags  Folk  ere  en 
Forbandelse  for  selv  den  bedste  Sag,  naar  den  arbejder  i 
Hemmelighed;  de  liste  sig  i  Hælene  paa  de  organiserede 
Sammensværgelser,  og  hvad  disse  ikke  ville  gjøre,  ere  de 
rede  til  i  et  skæbnesvangert  Øjeblik  at  forsøge.  Det  vilde 
være  en  stor  Uretfærdighed  at  nægte,  at  der  blandt  de 
anerkj endte  Ledere  for  den  feniske  Bevægelse  fandtes 
hæderlige  Mænd  med  en  ærlig,  om  end  misforstaaet  Pa- 
triotisme, og  det  vilde  være  skammeligt  at  mistænke  slige 
Mænd  for  at  have  nogen  Del  i  den  afskylige  Forbrydelse 
i  Clerkenvs^ell ;  men  enhver  politisk  Kont^pirator  kan  have 
Grund  til,    før  han  lægger  sine  Planer,    at  tøve  og  tage  i 

Betænkning,  hvor  umuligt  det  er  for  en  hemmelig  Myndig- 
hed at  gjøre  sig  tilstrækkelig  gjældende  og  forhindre  en 
eller  anden  forvoven  Tilhænger  i  paa  egen  Haand  at  ud- 
føre en  Gjerning,  hans  Ledere  aldrig  vilde  have  billiget. 
Selv  om  der  ikke  var  andre  Grunde,  maatte  denne  Tanke 
alene  gjøre  Folk  bange  for  hemmelige  politiske  Forbund. 

Det  er  ikke  nødvendigt  at  forfølge  den  feniske  Be- 
vægelse videre;  mange  enkelte  Forsøg  bleve  gjorte,  og 
mange  Mennesker  bleve  straffede  med  Fængsling  og  Lands- 
forvisning. Virkningen  af  alt  dette  —  det  maa  berettes  som  et 
historisk  Faktum  —  var  kun  en  stedse  voxende  Misfornøjelse 
blandt  den  irske  Bondestand.  Det  er  mærkeligt  at  iagttage, 
hvilken  udelukkende  irsk  Karakter  den  feniske  Bevægelse 
havde,  og  hvor  liden  Deltagelse  den  ydede  eller  modtog  fra 
Kevolutionen  i  det  øvrige  Evropa.  I  et  eller  to  Tilfælde 
fandt  en  eller  anden  urolig  Tilhænger  af  det  almindelige 
Demokrati  Vejen  til  Irland  og  tilbod  Fenierne  sin  Tjeneste, 
men  Forholdet  blev  aldrig  godt;  den  fremmede  syntes  ikke 
om  Irlænderne,  og  Irlænderne  sluttede  sig  ikke  til  den 
fremmede.  De  vare  alt  for  forskjellige ;  det  irske  Folk  og 
især  den  irske  Bondestand  folte  sig  aldeles  ikke  tillokket  af 
Udsigten  til  en  »demokratisk  og  social  Republik«.  De  for- 
stode ikke  engang,  hvad  der  mentes  med  de  ubestemte  høj- 
travende Talemaader,  der  betegnede  den  formodede  fælles 
Sag  som  »Revolutionen«.  Veltalende  Tirader  om  Folkenes 
Enhed  vare  spildte  paa  dem;  selv  de  mest  yderliggaaende 
iblandt  dem  drømte  kun  om  Irlands  Uafhængighed,  deres 
Ærgjerrighed  gik  ikke  ud  paa  at  tage  Del  i  en  almindelig 
Nedbrydelse  af  gamle  Institutioner. 

Det  mærkelige  Fænomen  med  den  feniske  Bevægelse 
undlod  ikke  at  gjøre  Indtryk  paa  adskillige  engelske  Stats- 
mænd, som  nu  begyndte  at  indse,  at  det  ikke  længere  vilde 
være  nok  at  benytte  Tvang  som  et  Middel  mod  Irlændernes 
Misfornøjelse;  vi  vide  nu,  at  selv  de  værste  Udskejelser  ved 
den  feniske  Bevægelse    bidroge   til  at  overbevise  Gladstone 

om,  at  Tiden  var  kommen,  da  der  maatte  gjeres  noget  for 
at  fjærne  Grunden  til  den  Misfornojelse,  som  gjorde  Irland 
uroligt.  En  utaal  modig  og  taabelig  Barnepige  forsøger  at 
standse  Barnets  Skrig  ved  at  banke  det,  en  mere  omhyggelig 
og  forstandig  Person  vil  derimod  foretage  en  Undersøgelse 
og  maaske  finde,  at  en  Knappenaal  stikker  den  stakkels 
lille.  Den  engelske  Regering  havde  længe  opført  sig  mod 
Irland  som  den  uforstandige  Barnepige  mod  det  skrigende 
Barn;  den  havde  forsøgt  truende  Ord  og  haarde  Slag;  men 
de  klagende  Skrig  lød  endnu.  Da  faldt  det  nogle  Mænd 
med  Ansvar  og  Myndighed  ind  at  søge  efter  Grunden  og 
stræbe  at  fjærne  den;  medens  mange  stadig  raabte  paa  Fe- 
niernes  Ondskab  og  Irlændernes  uforbederlige  Slethed,  var  i 
det  mindste  én  Statsmand  overbevist  om,  at  den  feniske 
Bevægelse  vilde  vække  Publikum  til  Erkjendelse  af,  at  der 
virkelig  var  Grund  til  Klage,  og  at  man  burde  søge  at  raade 
Bod  derpaa. 

(Sluttes.) 

S.  M. 


Muhammad. 


VII. 

Forsøget  paa  at  Qærne  Folket  fra  dets  Førere  var 
altsaa  strandet,  og  Forfølgelsen  mod  den  nye  Sekt  havde 
naaet  en  saadan  Hojde,  at  den  stod  i  Fare  for  at  opløse 
sig.  Under  disse  Forhold  prædikede  Muhammad  Flugten  til 
Habesj  og  lovede  de  frafaldne  igjeu  Guds  Naade,  hvis  de 
udvandrede;  flere  fulgte  Raadet,  og  det  fremgaar  af  for- 
skjellige  Oplysninger,  at  ved  Aar  618  har  næppe  et  Dusin 
erklærede  Tilhængere  opholdt  sig  i  Makka.  Den  hele 
Tilstand  var  naturligvis  i  Længden  uudholdelig  for  Håsji- 
raiterne,  ogsaa  for  Muhammads  Fjender  var  Slægtens  Ad- 
splittelse  smertelig,  og  det  er  raaaske  ogsaa  derfor  rimeligt 
nok,  som  et  Par  Traditioner  berette,  at  Kurajsjiterne  have 
begivet  sig  til  Abu-Thålib  og  bevæget  ham  til  at  opsige 
Profeten  sin  Beskyttelse,  hvis  han  vedblev  at  forhaane  deres 
Guder.  Muhammad  er  til  Dels  gaaet  ind  paa  denne  For- 
dring, i  det  mindste  læse  vi  Kur.  6,  106 — 108:  »Folg, 
hvad  der  bliver  dig  aabenbaret  og  kommer  fra  din  Herre, 
nemlig:  der  er  ingen  Gud  uden  ham!  og  hold  dig  borte 
fra  Polytheisterne.  —  Thi  hvis  Allah  vilde  det.  saa  vilde 
de  ikke  være  Polytheister ;  vi  have  ikke  sat  dig  til  deres 
Vogter  eller  Formynder.  —  Forhaan  ikke  de  Guddomme, 
som  de  tilbede  ved  Siden  af  Allah,  thi  ellers  ville  de  i 
deres  Uvidenhed  af  Fjendskab  ogsaa  spotte  Allah«.     Denne 

nye  Vending  ender  Angrebene  paa  Aristokratiet,  hvilke 
allerede  vare  begyndte  at  blive  sjældnere,  havde  den  Fordel 
at  muliggjøre  en  Udsoning  mellem  Håsjimiterne  og  de 
øvrige  Kurajsjiter,  og  den  paafulgte  ogsaa  619,  efter  at 
Bandlysningen  havde  varet  2,  eller  efter  andre  3  Aar.  Tra- 
ditionen fortæller,  at  i  Mellemtiden  var  Bandlysnings- 
dokumentet  blevet  opædt  af  Orme  paa  de  Steder  nær,  hvor 
Allahs  Navn  stod.  83  Udvandrere  kom  tilbage  til  Makka, 
og  det  er  vel  ikke  for  dristigt  at  slutte,  at  dette  er  sket 
ved  Ophævelsen  af  Bandlysningen,  altsaa  619,  samme  Aar, 
som  Muhammad  kort  efter  Udsoningen  mistede  næsten  sam- 
tidig sin  Hustru  Khadidja  og  sin  Farbroder  Abu-Thålib. 

De  Tilhængere,  der  kom  tilbage  fra  Habesj,  hvor  de 
ganske  sikkert  havde  faaet  en  Del  Kjendskab  til  Kristen- 
dommen, samt  de  til  Makka  komne  Kristne,  have  uden 
Tvivl  forelagt  Muhammad  adskillige  Spergsmaal  om  den 
kristne  Lære  og  derved  draget  ham  ind  i  en  ny  Idékreds;  de 
berigede  ham  med  nye  Ord  og  Begreber;  ogsaa  hans  jøde- 
kristelige Mentor,  om  jeg  maa  bruge  dette  Ord,  om  hvem 
der  senere  vil  blive  mere  Tale,  stod  ham  bi  herved  paa  sin 
Vis.  Det  var  foreløbig  Muhammad  om  at  gjøre  at  over- 
bevise den  habessiniske  Konge  om,  at  Gud  gav  ham  Aaben- 
baringer  om  Kristendommen,  og  han  vovede  sig  derfor  ind 
paa  det  historiske.  Nogle  af  de  Enkeltheder,  han  fortalte, 
passe  ikke  ind  i  Islam  og  ere  ogsaa  fremmede  for  Kristen- 
dommen, de  maa  derfor  stamme  fra  et  andet  Sted:  fra 
Sablerne  og  Jødekristne.  Hvor  interessante  de  end  ere  for 
Studiet  af  Profeten,  skal  jeg  dog  ikke  komme  for  langt  ind 
paa  dem.  I  Kurånen  omtales  4  Trin  eller  Grader  af 
hellige:  Profeterne,  de  retfærdige,  Martyrerne 
og  de  salige.  Af  disse  ere  de  to  første  de  ældste  og 
stamme    vel    fra  Kristendommen,*)    Martyrerne    kom  siden 


*)    Smlgn.  Matth.  10,  41:  Hvo,  som  annammer  en  Profet,  fordi  han 
er  en  Profet,  skal  faa  en  Profets  Løn,  og  hvo,  som  annammer 

til,  Og  da  fromme  Mennesker,  som  de  i  deres  Seng,  ogsaa 
maatte  have  Adgang  til  Himmelen,  men  dog  ikke  knnde 
stilles  paa  lige  Fod  med  dem,  der  havde  ladet  sig  flaa  og 
brænde,  kom  de  til  at  danne  en  4de  Klasse:  de  salige.  I 
Overskrifterne  over  Surerne  i  Kurånen  (undtagen  UteSura) 
forekommer  Ordet  rahmån,  der  i  Almindelighed  over- 
sættes »den  naadige«,  og  det  er  dér  sammenstillet  med  et 
andet  Ord  af  samme  Stamme  rahim,  »den  milde«;  dette 
Ord  kan  lige  saa  lidt  som  Allah  og  ar-rabb  bruges  om 
andre  end  Gud  og  er  i  Sprogbrugen  at  betragte  som  et 
Egennavn.  Ordet  er  fremmed  for  den  Dialekt,  hvori  Mu- 
hammad talte,  og  da  der  i  denne  fandtes  baade  rahim  og 
råhim  for  >mild«,  »barrahjærtig« ,  og  da  begge  Former 
anvendtes  afhamomOud,  længe  for  han  indførte  rahmån, 
kan  det  ikke  være  Mangel  paa  Udtryk,  der  har  bragt  ham 
dertil;  før  616  nævnes  heller  ikke  ar-rahmån  i  Kurånen. 
Ingen  af  Benævnelserne  for  Gud  har  vakt  saa  megen  Mod- 
stand hos  de  ikke-troende  som  netop  denne,  og  de  have  der- 
for næppe  kunnet  betragte  den  som  et  simpelt  Epitheton.*) 
Endelig  maatte  han  give  efter  for  sine  Modstandere  og  i  Kur. 
17,  110  (aabenbaret  621)  hedder  det:  »Sig  dem:  Kalder 
ham  Allah  eller  kalder  ham  Rahmån ;  hvorledes  I  end  kalde 
ham.  gjore  I  ret;  thi  paa  ham  passe  alle  smukke  Navne.« 
De  faa  Steder,  hvor  det  forekommer  kort  før  eller  efter 
dette  Vers,  er  det  et  Epitheton,  men  i  de  tidligere  er  det 
aldeles  tydeligt  et  Egennavn.  Der  kan  næppe  være  Tvivl 
om,  at  Ordet  oprindelig  af  en  eller  anden  kristelig  Sekt  er 
blevet  brugt  for  at  betegne  »Guds  Søn«,  men  at  Muhammad 
har  opfattet  det    som  Navn    paa    de   kristnes  Gud;   det  er 

en  retfærdig,    fordi  han    er   en    retfærdig,    skal    faa    en  ret- 
færdigs  Løn. 
*)   Kur.    25,    61:    „Da  der  blev  sagt  dem:  Tilbeder  ar-Rahmån, 
svarede  de:     Hvad    er  ar-Rahmån?    Skulle    vi  tilbede,    hvad 
du  befaler  os.     Denne  Befaling  har  forøget  deres  Modstand." 

formodentlig  for  at  gjore  sig  behagelig  over  for  de  kristne, 
at  han  bruger  denne  Benævnelse,  da  han  antog,  at  de 
havde  det  samme  Begreb  om  Guddommen  som  han;  det  er 
i  det  mindste  paafaldende,  at  den  forekommer  saa  ofte  i 
den  til  den  habessiniske  Konge  rettede  Sura  19.*)  At  der 
oprindelig  ved  ar-Rahmån  betegnedes  »Menneskesonnen«, 
fremgaar  af  enkelte  Steder  i  Kurånen,  der  aabenbart  ere 
fremkomne  ved  kristelig  Indvirkning;  saaledes  er  det  vel  i 
Folge  Kurånen  Jesus,  den  foretrukne  Profet,  der  er  indviet 
i  Hemmeligheden,  naar  Dommedag  skal  komme;  men  de 
guddommelige  Funktioner  ved  denne  er  tildelt  ar-Rahmån, 
og  »den  hellige  Aand«  (eller  »Aanden«,  ar-Ruh,  som  Mu- 
hammad kalder  den)  underordnes  ar-Rahmån.  **)  Vilde  man 
oversætte  Ordet,  vilde  det  rigtige  nærmest  være  »Naadens 
Kilde« ;  thi  paa  den  Tid,  Profeten  prædikede  ar-Rahmån, 
grublede  han  over  den  Tanke,  at  Tro  og  Salighed  ere  Pølger 
af  Guds  Naade.  Læren  om  Naaden,  rahma,  stammer  vel 
fra  samme  Kilde  som  Læren  om  ar-Rahmån.  De  rene 
Semiter  kunde  med  deres  Gudsbegreb  umulig  forstaa  eller 
gjøre  sig  fortrolige  med  Forløsningslæren;  men  Kiistus  blev 
Naadens  Kilde,  ar-Rahmån,  og  tillige  Forudbestemmer  af 
Skæbnen.  Den  sædvanlige  Begyndelsesformel  i  alle  Akt- 
stykker og  Bøger,  b  i  s  m  i  'llahi  'r-rahmåni  'r-rahim,***) 
er  i  Følge  en  udtrykkelig  Tradition  bragt  fra  Habesj  af  en 
af  Muhammads  Disciple;  han  selv  optog  den  og  brugte  den 
første  Gang  Kur.  27,  30,  hvor  han  lader  Salomos  Brev  til 
Dronningen  af  Saba  begynde  dermed.  Oprindelig  var  maaske 
Ordet  Allah  udeladt  og  blev  forst  indsat  senere,  da  han 
vilde  have  ar-Rahmån  betragtet  som   et  Epitheton  til  Guds 


*)    Det  findes  i  alt  56  Gange  i  Kurånen  udenfor  Overskrifterne) 

deraf  16  Gange  i  denne  Sura. 
**)   En  Dag  ville  Aanden  og  Englene  staa  ærbødig  i  en  Række, 
og  de  tør  ikke  tale,  undtagen  naar  ar-Rahmån  tillader  eu  af 
dera  det.     Kur.  78,  38. 
***)    „I  den  naadige,  barmhjærtige  Guds  Navn." 

Navn.  Det  lod  sig  maaske  paavise,  at  hele  denne  Lære 
om  ar-Rahmån  stammede  fra  Elxaj ,  der  jo  stod  Monofy- 
siterne  nær;  men  dette  vilde  her  føre  os  for  vidt.  Endelig 
kunde  maaske  Kur.  25,  G2  — 76  vise  os,  at  Kahmånisterne 
vare  en  Sekt  af  Asketer  og  den  kristelige  Sekt,  hvorfra 
Muhammad  optog  Vigilierne.  og  til  denne  Sekt  hørte  B  ahir  a, 
Muhamraads  Mentor  eller  Lærer.  Jeg  er  her  ved  et  af  de 
Punkter,  der  er  allervanskeligst  at  oplyse,  og  som  det 
vilde  være  meget  vigtigt  at  faa  besvaret:  har  Muhammad 
haft  nogen  Lærer  eller  ikke?  Spergsmaalet  synes  mig  at 
maatte  besvares  bekræftende,  og  jeg  støtter  mig  navnlig  til 
Kurånen,  til  Paaberaabelsen  af  de  saakaldte  Abrahams  og 
Moses's  Ruller  eller,  som  Makkanerne  kaldte  dem,  »de 
gamles  Æventyr«,  og  til  den  Maade.  hvorpaa  han  fortæller 
og  benytter  de  bibelske  Legender  under  Henvisning  til  en 
Mand,  der  kan  vidne  for  ham  om  deres  Sandhed,  som  i 
Følge  Kur.  11,  20  ogsaa  maa  betragtes  som  inspireret. 
Til  at  udfinde,  hvem  denne  Mand  var,  have  vi  ingen  anden 
Hjælp  end  Kurånen,  og  dens  Udsagn  ere  saadanne,  at  der 
herom  kun  kan  udtales  Formodninger;  mig  forekommer  det, 
at  alle  Tegn  tyde  paa  den  før  nævnte  Bahira  af  Nazaræ- 
ernes  Sekt. 

Makkanerne  lode  det  ikke  blive  ved  at  brage  ydre 
Magt  og  Voldsomhed;  der  dannede  sig  efterhaanden  en  Af- 
deling Polemikere,  der  søgte  ved  Fornuftgrunde  at  mod- 
bevise ham  og  slaa  ham  med  hans  egne  Vaaben,  og  dette 
Parti  kom  efter  hans  egen  Indrømmelse*)  til  at  udøve  stor 
Indflydelse  paa  hans  Læres  Udvikling;  den  vigtigste  af 
disse  Polemikere  var  Digteren  Ura ajj a  -  ben -Abu-s- Salt. 
AUerede  tidligere  havde  de  forsøgt  at  gjøre  Muhammad 
latterlig,  men  først  fra  617  synes  de  at  have  begyndt  en 
systematisk  Polemik,  der  varede  næsten  til  Flugten.  Først 
angreb   de    ganske    i  Almindelighed    hans  Paastand    om  at 

*)   Kur.  25,  35. 


284  Muhammad. 

være  Guds  Profet,  senere  gik  de  mere  ind  paa  Enkelt- 
heder; hans  Sygdom  og  hans  egen  Frygt  for  at  være  besat 
af  en  Djinn  gav  dem  Lejlighed  til  at  aabne  et  Angreb  paa 
ham  som  den,  der  var  dæmonbesat  og  en  Seer,  ud  af  hvem 
den  onde  Aand  talte.  Han  beraabte  sig  paaKurånen;  men 
de  svarede  ham:  »Du  er  en  afrettet  Nar,  der  snakker  bag 
efter  andre.«  Herimod  indvendte  Muhammad,  at  hans  fore- 
givne Lærer  ikke  forstod  Arabisk  nok  til  at  kunne  gjælde 
for  Kurånens  Forfatter;  de  indrømmede  vel,  at  Formen  var 
hans  eget  Værk,  men  det  hele  var  en  overspændt  Poesi  og 
Opspind  af  et  vanvittigt  Menneske.  Muhammad  fortalte 
gjærne  om  de  gamle  Profeter  og  de  Undere,  de  havde 
gjort;  det  var  derfor  naturligt,  at  hans  Modstandere  op- 
fordrede ham  til  at  gjere  lignende,  f.  Ex.  udjævne  Dalen 
ved  Makka,  lade  Kilder  sprudle  frem  og  Jorden  bedække 
med  Sæd  og  Frugttræer,  eller  hvis  det  var  for  meget,  vilde 
de  lade  sig  neje,  naar  Gud  ved  højlys  Dag  ved  to  Engle 
sendte  Bogen  ned  til  sit  Sendebud.  Han  svarer  hertil  ved 
stadig  Henvisning  til  de  Tegn  o:  Kurånvers,  der  blive 
ham  sendte,  og  som  de  ikke  kunne  eftergjøre,  og  til  Skabel- 
sens Under  og  til  Tegnene  i  Naturen,  og  denne  Guds 
Virken  i  Naturen  bliver  da  tillige  et  stadig  tilbagevendende 
Bevis  for  Opstandelsen;  kan  han  ikke  klare  sig  paa  anden 
Maade,  søger  han  at  sætte  Tilhørerne  i  en  religiøs  Stemning 
og  saa  skildre  dem  Dommedag  og  alle  dens  Rædsler. 
Ogsaa  om  forbudne  Spiser  og  Sabbaten  disputerede  de  med 
ham,  hjulpne  af  Jøder  fra  Madina,  fordi  han  paastod,  at 
han  lærte  i  den  Henseende  som  Moses.  Det  var  dem  let 
at  bevise,  at  han  ikke  var  i  Overensstemmelse  med  den 
skrevne  Moselov;  han  beraaber  sig  da  paa,  at  han  med 
Hensyn  til  de  forbudne  Spiser  stemmer  med  de  kristnes 
Lære,  at  alle  Aabenbaringer  oprindelig  stemme  overens,  og 
fordømmer  baade  Kristne  og  Joder  for  deres  Strid  med  hin- 
anden. Modstandernes  Brug  af  de  tidligere  skrevne  Aaben- 
baringer bringer  ham  dog  snart   til    at   træde    op  med  fuld 

Selvstændighed,  Han  fastholder  en  oprindelig  A åbenbaring, 
og  for  at  bevise,  at  Gud  giver  ham  Aabenbaringer  ogsaa 
^^ftom  de  gamle  Bestemmelser,  anforer  han  de  lOBud,  *)  men 
^^  rigtignok  erstatter  han  dem.  han  ikke  kjender,  med  andre. 
Til  sidst  da  han  bliver  presset  for  stærkt  med  den  jødiske 
Ceremouilov,  ender  han  med  aabent  at  bekjende  sig  til 
Hanifernes  Lære;  endnu  udtaler  han  iki^e  Fordømmelses- 
dommen  over  Jøder  og  Kristne,  men  dadler  deres  Stridigheder. 
I  denne  Kampens  og  Stridens  Tid  udvikler  han  ogsaa 
først  sin  Lære  om  de  sidste  Ting.  Denne  Lære  falder  i  4 
Dele:  Beviser  for  Opstandelsen,  Beskrivelse  af  Domme- 
dag, Pinslerne  i  Helvede  og  Glæderne  i  Paradis,  hvortil  et 
Par  enkelte  Steder  slutter  sig  Skildringen  af  de  vantros 
Rædsel  for  Døden.  I  Begyndelsen  vovede  han  ikke  i  Frem- 
stillingen af  disse  Ting  ret  at  give  sin  Fantasi  slappe 
Tøjler,  men  maatte  tage  Hensyn  til  de  hos  Skriftbesidderne 
herskende  Forestillinger,  derfor  laante  han  f.  Ex.  fra  Jøderne 
den  Sætning,  at  Menneskets  Lemmer  skulde  aflægge  Vidnesbyrd 
mod  ham;  og  det  var  en  Selvfølge,  at  de  tidligere  Trusler 
om  en  snar  Straf  maatte  optages  med,  skjønt  rigtignok  i 
en  noget  forandret  Skikkelse.     Meget  forsigtig  har  han  dog 


*)  Kur.  6,  152 — 155:  -Sig  til  dem:  Kom,  og  jeg  skal  læse  for 
eder.  hvad  eders  Herre  har  forbudt  eder:  I  maa  ikke  sætte 
noget  Væsen  ved  Siden  af  ham;  I  skulle  være  ædelmodige 
mod  eders  Fædre  og  Mødre;  I  maa  ikke  dræbe  eders  Børn 
paa  Grund  af  Trang,  vi  ville  give  baade  eder  og  dem  Livs- 
opholdet; holder  eder  borte  baade  fra  Afskylighedernes 
Ydre  og  Indre;  I  maa  ikke  dræbe  Mennesker,  thi  Gud  har 
forbudt  eder  det,  undtagen  naar  Retfærdigheden  kræver  det. 
Se,  det  befaler  Gud  eder.  for  at  I  da  endelig  engang  skulle 
forstaa  det.  I  maa  ikke  rore  den  faderløses  Ejendom,  med 
mindre  det  er  for  at  forøge  den,  og  det  kun  til  han  bliver 
myndig;  bruger  rigtigt  Maal  og  Vægt,  Vi  paalægge  ikke 
nogen  Sjæl  større  Byrde,  end  den  kan  bære.  J^'aar  I  afsige 
en  Dom,  skulle  I  afsige  den  retfærdig,  selv  mod  en  Slægt- 
ning. Værer  tro  mod  Herrens  Pagt.  Se  dette  er,  hvad 
Gud  har  befalet  eder,  maasko  I  ville  tænke  derover." 

ikke  været  i  sine  Udtryk,  thi  det  vrimler  næsten  af  Mod- 
sigelser, der  ere  saa  store ,  at  det  har  været  de  musli- 
miske  Theologer  umuligt  at  samle  dem  til  ét  helt  Billede. 
At  udvikle  udførligere,  hvorledes  han  efterhaanden  ud- 
videde de  i  Begyndelsen  ganske  korte  Skildringer,  vilde  her 
føre  os  for  vidt,  kun  skal  her  endnu  bemærkes,  at  han  ikke 
tog  sig  i  Agt  for  med  alt  for  stor  Sikkerhed  at  bestemme 
Dommedags  nære  Komme,  og  derfor  bag  efter  havde  megen 
Møje  med  at  beskytte  sig  mod  Fjendernes  Angreb  paa  dette 
Punkt,  saa  meget  mere  som  han  tidligere  havde  lært,  at 
Jesus  vidste  Tiden  for  den,  og  han  derved  kom  til  at  sætte 
sig  selv  ringere  end  de  kristnes  Profet.  Han  maatte  redde 
sig  ved  den  Aabenbaring,  at  Gud  for  Fremtiden  ikke  alene 
forbeholdt  sig  Eet  til  at  redigere  Aabenbaringerne ,  men 
ogsaa  til  at  fortolke  dem;  og  naar  da  Modstanderne  trængte 
ind  paa  ham  med  nærgaaende  Spørgsmaal  eller  overbeviste 
ham  om  Modsigelser,  havde  han  altid  den  Udvej  at  kunne 
sige:  »Jeg  maa  vente,  til  Gud  giver  mig  Oplysning  eller 
løser  den  tilsyneladende  Modsigelse.« 

VIII. 

»Ved  Abti-Thålibs  og  Khadidjas  Død,«  siger  Ibn- 
Sa'd,  »ramtes  Profeten  af  to  Ulykker  paa  én  Gang;  han  blev 
nu  hjemme  og  gik  sjælden  ud« ;  thi  han  var  nu  fuldstæn- 
digere  i  Kurajsjiternes  Magt,  end  disse  havde  turdet  haabe. 
Da  hans  Farbroder,  Islams  Ærkefjende,  Abu-Lahab  hørte 
Tale  om  hans  betrængte  Stilling,  gik  han  til  ham  og  lovede 
ham  den  fuldstændigste  Beskyttelse;  Opfordringerne  til  at 
berøve  ham  den  igjen  afviste  Abu-Lahab  med  den  Er 
klæring,  at  han  ingenlunde  havde  forladt  sin  gamle  Re- 
ligion, men  kun  opfyldt  en  Pligt  mod  sin  Slægtning,  og 
alle  maatte  give  ham  Ret;  de  vilde  selv  næppe  have 
handlet  anderledes.  Saaledes  havde  Muhammad  atter  Tryg- 
hed i  kort  Tid  (»nogle  Dage«),  da  opbragte  han  ved  den 
Erklæring,   at  'Abd-al-Mutthalib   saa  vel  som  alle  de,   der 

vare  døde  i  samme  Vanti'o,  ufejlbarlig  vare  i  Helvede,  Far- 
broderen i  den  Grad,  at  denne  erklærede,  at  fra  nu  af  be- 
skyttede han  ham  ikke  mere,  men  vilde  tvært  imod  være 
hans  ivrigste  Fjende. 

Under  disse  Gjenvordigheder  besluttede  Muhammad  sig 
til  i  Juli  619  med  sin  Adoptivsøn  Zajd  at  søge  sig  et  nyt 
Hjem  i  Thåjif,  2V2  Dagsrejse  fra  Makka.  Han  opholdt  sig 
der  i  ti  Dage  og  besøgte  alle  Mænd  af  nogen  Betydning 
for  at  omvende  dem;  men  dette  mislykkedes  aldeles,  og  da 
man  frygtede  for,  at  nogle  af  de  unge  skulde  blive  vundne 
for  den  nye  Lære,  opfordrede  man  ham  til  at  drage  bort 
igjeu.  ja  fik  endog  Drengene  til  at  forfølge  ham  med  Sten- 
kast. Lidt  uden  for  Byen  fandt  han  foreløbig  Ro  paa  et 
Landsted,  der  tilhørte  to  Makkanere.  Det  var  med  tungt 
Hjærte,  at  han  drog  tilbage  til  sin  Fædrenestad,  men  snart 
hævede  haus  Mod  sig  igjen,  og  han  benyttede  Pilegrims- 
tiden  til  at  henvende  sig  til  de  forskjellige  Bedawinstammer, 
der  ved  denne  Lejlighed  vare  komne  til  Byen.  Vel  vandt 
han  ingen  hel  Stamme  for  sig,  men  trods  Abu-Lahab,  der 
stadig  fulgte  efter  ham  og  erklærede  ham  for  en  Sabier  og 
Løgner,  dog  enkelte  Personer. 

Det  var  Indbyggerne  i  Jatsrib  forbeholdt  at  skaffe 
Islam  Sejren.  Suwajd,  der  efter  et  umuligt  Sagn  skulde 
være  en  Slægtning  af  Muhammad,  men  i  alt  Fald  stod  i 
stor  Anseelse  i  Jatsrib,  kom  til  Makka  og  gjorde  Mu- 
hammads  Bekjeudtskab,  men  rejste  atter  bort  uden  at  lade 
sig  omvende.  Noget  heldigere  var  Muhammad  med  en 
ung  Mand  fra  samme  By,  men  denne  dode  uheldigvis 
temmelig  snart.  Først  Pilegrimsfesten  621  bragte  ham 
større  Udbytte.  I  Kløften  ved  'Akaba,  mellem  Makka  og 
Minå,  paa  et  ode  og  uhyggeligt  Sted  traf  han  sammen  med 
6  Mænd  fra  Jatsrib.  Paa  deres  Erklæring,  at  de  vare 
Khazradjiter ,  indlod  han  sig  i  en  Samtale  med  dem,  og 
disse,  der  ofte  under  de  forskjellige  Stridigheder  med 
Jøderne  i  Jatsrib  vare  blevne  truede  med  Messias's  Komme, 

Og  nu  i  Muhammad  mente  at  se  denne,  vilde  komme  Jø- 
derne i  Forkjøbet  og  berøve  dem  Messias's  Hjælp.  De 
skyndte  sig  derfor  med  at  erklære  ham  for  en  Profet 
og  antage  hans  Lære;  da  Byen  endnu  stadig  var  plaget 
af  indvortes  Stridigheder  og  Kampe,  lovede  de  ham  at 
drage  hjem  og  forkynde  den  nye  Lære  i  det  Haab,  at  den 
skulde  standse  de  idelige  Stridigheder.  Dette  er  den  første 
'Akaba,  eller  »Kvindeløftet«,  somdetogsaa  kaldes,  fordi  her 
endnu  ikke  er  Tale  om  Krig  mod  de  vantro.  De  ny- 
omvendte  droge  da  tilbage  til  Jatsrib,  og  noget  efter  deres 
Hjemkomst  skrev  de  til  Muhammad,  at  han  skulde  sende 
dem  en  af  sine  Disciple,  der  kunde  undervise  dem  i  Ku- 
rånen  og  hjælpe  dem  med  at  udbrede  Troen.  Han  sendte 
dem  Musab-al~Khajr,  og  denne  prædikede  med  saa  stort 
Held,  at  der  snart  kun  var  faa  Huse,  hvori  der  ikke 
fandtes  en  eller  flere  troende.  Mus' ab  skal  da  være  vendt 
tilbage  til  Makka. 

Den  10de  Oktober  621  søgte  Muhammad  lige  som  at 
gjøre  et  sidste  Forsøg  paa  at  indvirke  paa  sine  Modstandere 
ved  følgende  Kurånvers  (Sur.  17,  1):  »Priset  være  han. 
som  har  bragt  sin  Tjener  om  Natten  fra  Templet  al-Haram 
[i  MakkaJ  til  det  fjærneste  Tempel  [i  Jerusalem],  hvis 
Omgivelse  vi  have  velsignet,  for  at  vise  ham  vore  Undere; 
sandelig  Gud  er  den  hørende,  den  seende.«  Hertil  knyttede 
han  saa  Fortællingen  om,  hvorledes  han  om  Natten  var 
rejst  fra  Makka  til  Jerusalem  og  der  fra  til  den  syvende 
Himmel,  og  om  alt,  hvad  han  havde  set  der,  og  de  Sam- 
taler, han  havde  haft  med  Gud.  Hedningene  fandt  dette  i 
højeste  Grad  latterligt,  selv  mange  af  de  troende  tvivlede, 
ja  enkelte  skulle  endog  være  faldne  fra.  Han  fremkom  der- 
for snart  med  en  anden  Aabenbaring  (Kur.  17,  62):  »Vi 
have  blot  tiistaaet  dig  det  Drømmesyn,  du  har  haft,  og  vist 
dig  det  i  Kuråneu  forbandede  Træ,  for  at  de  skulde  være 
en  Fristelse  for  Menneskene,«  hvor  han  altsaa  vil  have 
»Natterejsen«    betragtet    som    et  blot  og  bart  Drømmesyn. 

Senere,  da  Troeu  var  bleven  almindelig  udbredt,  oversaa 
man  denne  Tilbagekaldelse;  Muhammad  selv  vendte  til- 
bage til  sin  oprindelige  Fremstilling  og  fortalte  nye  Enkelt- 
heder fra  denne  Rejse.  For  de  senere  troende  er  den  et 
Modstykke  til  Kristus's  Forklarelse,  og  den  gjælder  for  det 
største  Under,  Gud  har  gjort  ved  sin  Profet 

De  troende  fra  Jatsrib  vare  ikke  blevne  skuffede  i 
deres  Haab;  i  Foraaret  622  var  Borgerkrigen  i  Byen  endt, 
Fred  og  Endrægtighed  vare  traadte  i  Stedet,  og  de  troende 
kunde  nu  i  et  Antal  af  77  ved  Pilegrimsfesten  bringe  Profeten 
deres  Hylding.  Sammenkomsten  havde  ikke  blot  en  religiøs, 
men  ogsaa  en  politisk  Karakter;  den  blev  derfor  holdt  i 
Nattens  Mørke,  og  Muhammad  var  ledsaget  af  sin  Far- 
broder 'Abbas,  skjønt  denne  ikke  troede  paa  ham.  Møde- 
stedet var  atter  Kløften  ved  'Akaba.  Efter  'Abbås's  Op- 
fordring erklærede  en  af  Jatsriberne ,  at  de  vare  fast  be- 
stemte paa  at  bevare  deres  Troskab  mod  Profeten  og  beskytte 
ham  med  deres  eget  Liv. 

Derefter  fremførte  Muhammad  nogle  Kurånvers,  gav  en 
kort  Fremstilling  af  Lærens  Hovedsætninger  og  opfordrede 
endelig  de  tilstedeværende  til  at  aflægge  Trosbekjendelsen. 
Ingen  vægrede  sig  derved,  og  alle  bekræftede  dette  Løfte 
ved  at  lægge  deres  hojre  Haand  i  Muhammads.  Saa  ud- 
valgte han  i  Lighed  med  Kristus's  12  Apostle  12  af  dem 
til  Nakib'er  (egentlig  Delingsførere),  og  da  de  nu  vare  Pro- 
fetens Beskyttere,  fik  de  Hædersnavnet  Ansår'er  o:  Hjælpere. 
Næste  Dag  maatte  imidlertid  Ansår'erne  af  Frygt  for 
Kurajsjiterne  skynde  sig  bort  fra  Makka,  og  uagtet  de 
bleve  forfulgte,  h'kkedes  det  dem  dog  at  slippe  igjennem 
undtagen  én  Mand,  der  blev  fangen  og  mishandlet,  men 
strax  befriet  af  sine  to  makkauske  forbundne,  hvis  Varer 
han  beskyttede  paa  Vejen  ved  Jatsrib. 

Sammenkomsten  havde  fundet  Sted  ved  Foraarsjævndøgn, 
og  den  derpaa  følgende  Tid  benyttede  de  troende  til  at  for- 
berede alt  til  Udvandringen.     Det  kunde  ikke  være  Makka- 

nerne  ligegyldigt,  at  den  hidtil  foragtede  Religions  Til- 
hængere nu  havde  skaffet  sig  et  vigtigt  Støttepunkt  og  vare 
hlevne  en  politisk  Magt,  om  hvilken  de  forud  kunde  vide, 
at  den  vilde  vise  sig  fjendtlig  inod  den  hellige  By.  Allige- 
vel vovede  de  ikke  at  rydde  Muhammad  af  Vejen  og  kvæle 
den  nye  Bevægelse  i  Blod;  dertil  var  Farailiebaandet  mellem 
Hedningene  alt  for  fast,  ja  langt  mægtigere  end  det  religiøse. 
I  Tilfælde  af  en  Kamp  vilde  de  troende  have  stridt  for 
Profeten,  og  de  hedenske  Slægter  vilde  da  uden  Hensyn  til 
Religion  have  støttet  deres  Familiemedlemmer.  Muhammad 
opfordrede  nu  de  troende  til  at  udvandre  til  Jatsrib,  og  Ud- 
vandringen gik  for  sig  i  smaa  Afdelinger,  ofte  blot  2  eller 
3  Mennesker  sammen,  undertiden  ogsaa  en  hel  Familie. 
Ved  September  622  vare  de  fleste  troende  udvandrede, 
Abu-Bakr,  'Ali  og  Muhammad  vare  endnu  tilbage  med  nogle 
enkelte,  der  ikke  kunde  eller  ikke  vilde  forlade  Makka. 
Kurajsjiterne  sammenkaldte  da  en  Forsamling  for  at  tage 
Bestemmelse  om,  hvorledes  man  skulde  skille  sig  ved  Pro- 
feten; adskillige  Repræsentanter  for  beslægtede  Stammer 
mødte  ogsaa,  ja  Sagnet  tilføjer,  at  Djævelen  indfandt  sig  i 
Skikkelse  af  en  ærværdig  Sjajkh  fra  Nadjd;  Muhammads 
egentlige  Slægt  paa  fædrene  og  mødrene  Side  udeblev  dog 
fra  Mødet.  Efter  en  længere  Forhandling  fremkom  Abu- 
Djahl  med  det  Forslag,  at  de  skulde  udvælge  af  hver 
Stamme  en  rask  og  modig  ung  Mand,  der  bevæbnede  med 
skarpe  Sværd  alle  paa  én  Gang  skulde  trænge  ind  paa 
Muhammad  og  dræbe  ham;  de  vilde  da  blive  saa  mange, 
at  hans  Beskyttere  ikke  kunde  hævne  hans  Død  ved  Blod, 
men  maatte  nøjes  med  at  modtage  Mandeboden,  og  den 
vilde  de  gjærne  betale.  Forslaget  blev  enstemmig  vedtaget. 
Muhammads  Stilling  var  meget  farlig ;  han  havde  kun 
Abti-Bakr  og  'Ali  til  at  forsvare  sig,  kun  List  kunde  frelse 
ham.  Legenden  har  naturligvis  haft  meget  travlt  med  at  ud- 
smykke Flugten,  og  hvad  dermed  stod  i  Forbindelse,  paa 
enhver  mulig  Maade,  og  det  er  vanskeligt,  om  ikke  umuligt 

at  udfinde,  hvorledes  det  i  Virkeligheden  er  lykkedes  Mu- 
hammad at  slippe  bort.  Sandsynlig  er  han  bleven  hjulpen 
af  Nattens  Morke  (det  var  endnu  ikke  Nymaane),  maaske 
'Ali  ogsaa  kan  have  hjulpet,  som  et  Sagn  siger,  ved  at 
iføre  sig  Profetens  grenne  Kappe  og  lægge  sig  paa  hans 
Leje;  nok  er  det,  Muhammad  slap  bort  tillige  med  Abti- 
Bakr,  der  i  4  Maaneder  havde  holdt  to  gode  Kameler  i 
Beredskab.  I  3  Dage  opholdt  de  sig  i  en  Hule  i  Bjærget 
Thawr,  hvor  Abu-Bakrs  Datter  Asmå  bragte  dem  Levneds- 
midler om  Aftenen,  og  i  hvis  Nærhed  desuden  en  af  Abu- 
Bakrs  Hyrder  vogtede  hans  Kvæg.  Kurajsjiterne  satte  en 
Pris  af  100  Kameler  paa  Muhammads  Hoved,  men  til 
ingen  Nytte.  Den  tredje  Dags  Aften  kom  Føreren,  som 
Abu-Bakr  havde  skaffet,  med  tre  Kameler,  og  nu  gik  Rejsen 
rask  fra  Thawr,  der  ligger  1^2  Mil  syd  for  Makka,  ned 
mod  Kysten,  og  der  fra  drejede  de  mod  Nordøst  op  igjennem 
Ørkenerne  mod  Jatsrib.  Den  14de  September  naaede  han 
Landsbyen  Kuba  nær  ved  Jatsrib,  hvor  han  udhvilede  sig  i 
tre  Dage.  Saa  snart  Rygtet  om  Profetens  Ankomst  der  til 
naaede  Jatsrib,  droge  hans  Tilhængere  vel  bevæbnede  ud  for 
at  give  ham  en  saa  højtidelig  Modtagelse  som  mulig.  Den 
18de  September  622  holdt  da  Muhammad,  ridende  paa  en 
Kamel  og  fulgt  af  sine  bevæbnede  Tilhængere  sit  Indtog  i 
Jatsrib,  der  fra  dette  Øjeblik  fik  Navnet  »Profetens  By«, 
Madinat-an-Nabi,  eller  afkortet,  »Madina«.  Paa  Vejen  over- 
raskede Bontimen  ham,  ved  Indgangen  til  Byen  steg  han 
derfor  af  og  holdt  Gudstjeneste,  hvorpaahan  fortsatte  sin  Vej. 
I  hvert  Kvarter  af  Byen,  han  kom  igjennem,  blev  han  af 
Beboerne  opfordret  til  at  tage  Bolig  hos  dem,  men  han 
svarede,  at  Kamelen  havde  Befaling  til  at  bringe  ham  der 
hen,  hvor  han  skulde  stige  af,  og  han  tog  da  Bolig  i 
Abii-Ajjubs  Hus  i  det  nederste  Stokværk,  medens  Ejeren 
og  hans  Familie  beboede  det  øverste. 

IX. 

I  Nærheden  af  denne  foreløbige  Bolig  laa  et  Stykke 
uopdyrket  Jord,  som  tilhørte  to  forældreløse  Drenge,  hvis 
Formynder,  den  ivrige  Abii-Zuråra,  allerede  før  Muhammad 
kom  til  Madina  dér  havde  opført  et  Slags  Bedehus,  be- 
staaende  af  fire  Vægge  uden  Tag.  Denne  Plads  kjøbte 
Muhammad  af  Ejerne  for  10  Dinarer  og  opførte  paa  den  den 
første  »Masdjida«  o:  Bedehus  (af  Evropæerne  fordrejet  til 
Moské).  Bygningen  var  i  højeste  Grad  tarvelig,  efter  nogle 
Angivelser  100,  efter  andre  60  eller  70  Alen  paa  hver 
Side.  Grunden  var  i  en  Højde  af  3  Alen  sat  af  Sten, 
Resten  af  Murene  opførtes  af  soltørrede  Mursten,  Taget  var 
af  Palmegrene.  Den  forreste  Væg  gik  i  Retning  af  Øst  til 
Vest,  thi  Kibla'en,  det  Punkt,  man  vendte  sig  mod  i 
Bønnen,  var  den  Gang  Jerusalem  og  ikke  Makka;  lige  over 
for  den  var  Hovedindgangen,  men  desuden  havde  Bedehuset 
to  andre  Indgange,  hvoraf  den  ene  hed  Naadens  Port,  den 
anden  østlige  førte  ind  til  Muhammads  Bolig  og  kaldtes 
derfor  Profetens  Port.  Man  maa  tillige  huske,  at  de  fire 
Længer  indesluttede  en  aaben  Gaardsplads.  Øst  for  Moskeen 
opførte  Muhammad  tillige  Boliger  for  sig,  sin  Hustru  Sawda 
og  sin  Brud  'Ajisja.  Oprindelig  var  der  kun  to  Hytter; 
senere,  da  han  fik  flere  Koner,  kom  der  7  til.  Hver  Hytte 
var  i  det  højeste  6  Alen  i  Kvadrat,  Murene  vare  opførte 
af  soltørrede  Mursten,  Taget  var  af  Palmegrene;  paa 
'Ajisjas  Hytte  skal  der  have  været  en  Dør,  de  andre  vare 
blot  lukkede  med  et  groft  Forhæng;  Hytterne  vare  saa 
lave,  at  man  kunde  naa  Taget  med  Haanden.  Den  indre 
Udstyrelse  stod  i  Samklang  med  det  ydre;  paa  Væggene 
hang  der  Lædersække  til  at  opbevare  Vand,  Mælk  og  Smør 
i ;  Profeten  og  hans  Koner  sov  paa  Lædersække,  fyldte  med 
Palmetrævler,  og  disse  laa  i  de  fleste  Hytter  paa  den 
blotte  Jord,  kun  et  Par  hvilede  paa  Trærammer,  baarne 
af  4  Fødder;  om  Vinteren  brugte  han  selv  et  groft  uldent 
Tæppe  over  sig,    om  Sommeren   i    det   højeste  sin  Kappe; 


Muhammad.  293 

til  Hovedpude  tjente  en  Lædersæk,  fyldt  med  Palme- 
trævler;  til  Sæde  brugtes  en  Halmmaatte.  Der  blev  til- 
budt ham  bedre  Møbler,  men  han  vilde  give  sine  Til- 
hængere et  Exempel  paa  Tarvelighed  og  afslog  at  mod- 
tage dem. 

I  Avgust  623  flyttede  Muhammad  ind  i  sin  nye  Bolig, 
og  allerede  før  havde  de  fleste  Arabere  i  Madina  antaget 
Islam,  kun  4  Familier  af  Stammen  Awz  bleve  ved  deres 
gamle  Guder  og  sluttede  sig  til  Jøderne,  i  Forening  med 
hvilke  de  kunde  blive  farlige  nok  for  den  nye  Lære.  For 
nu  at  knytte  den  unge  Menighed  fast  sammen  tik  Profeten 
oprettet  en  Art  Fostbrodreskab  mellem  Ansårer'ne  og 
Muhadjir'erne  (o:  de  flygtede  Makkanere),  i  det  hver  Muha- 
djir  valgte  sig  en  Ansår  til  Broder,  og  dette  Broderskab 
skulde  være  saa  nært,  at  de  arvede  hinanden  endog  med 
Forbigaaelse  af  Blodsforvandte ;  45  eller  75  saadanne 
Broderskaber  bleve  indgaaede,  men  de  synes  dog  ikke  ret 
at  have  opfyldt  deres  Bestemmelse  og  at  være  blevne  op- 
løste efter  nogen  Tids  Forløb.  Fra  samme  Tid  have  vi 
ogsaa  et  vigtigt  Dokument,  udstedt  af  Muhammad  og  ved- 
taget af  Indbyggerne  i  Madina,  der  ordner  Forholdene  i  den 
nye  Menighed  og  paa  en  Maade  danner  Grundlaget  for  den 
musliraiske  Statsret. 

Var  nu  end  største  Delen  af  Madinenseme  Islam  op- 
rigtig hengivne,  gaves  der  dog  Folk  iblandt  dem,  der  enten 
kun  tils\'neladende  havde  omvendt  sig  eller  ogsaa  ved  nær- 
mere Bekjendtskab  med  Profeten  vare  blevne  vaklende  i 
deres  Tro  paa  ham ;  de  kaldes  i  Kurånen  »Hyklere« ,  og  i 
deres  Spidse  stod  'Abd-Aliah-ben-Ubajj,  om  hvem  det  for- 
tælles, at  han,  hvis  Muhammad  ikke  var  kommen  der  til, 
havde  haft  Haab  om  at  blive  valgt  til  Konge  i  Madina. 
De  fandt  villig  Understøttelse  hos  Jøderne,  hvoraf  der  vare 
flere  anselige  Stammer  i  Madina  og  Omegnen,  og  Mu- 
hammad søgte  forgjæves  at  vinde  dem  for  sig  ved  at 
erklære,  at  begge  Religioner  vare  lige  berettigede,  thi  denne 

Lære  var  uholdbar  i  Praxis,  og  Muhammad  manglede  Kund- 
skaber til  at  gjennemføre  den.  Da  han  paastod,  at  den 
Bog,  hvorfra  alle  sande  Religioner  stammede,  var  aabenbaret 
ham,  burde  han  være  bekjendt  med  baade  Moselovens  og 
Kristendommens  Bud;  men  den  Prøve,  Jøderne  flere  Gange 
satte  ham  paa,  bestod  han  ikke,  men  gjorde  det  ene  Mis- 
greb efter  det  andet.  Derved  nødtes  han  endelig  til  at  for- 
dømme Jøder  og  Kristne  og  gjore  Islam  til  en  selvstændig 
Religion.  Indtil  623  benyttede  han  de  Ideer,  han  kunde  aflure 
Jøderne,  ja  efterlignede  dem  endog  i  det  ydre,  i  det  han 
f.  Ex.  ikke  paa  arabisk  Vis  bar  Haaret  skilt,  men  som 
Jøderne  kæmmet  ned  over  Panden.  Den  16de  Januar  624 
gjorde  han  det  første  ubetydelige  Skridt  til  at  gjøre  Islam 
til  en  selvstændig  Religion,  i  det  han  forandrede  Kibla'en 
fra  Jerusalem  til  Makka,  uden  dog  lige  strax  at  fordømme 
dem,  der  fulgte  en  anden,  ja  han  tillod  endog,  endnu  stadig 
fastholdende  alle  Religioners  Ligeberettigelse,  de  Jøder,  der 
bleve  ham  tro,  at  beholde  deres  gamle  Kibla;  dog  Jøderne 
indsaa  godt,  at  han  slog  ind  paa  en  ny  Retning,  og  at 
Kløften  mellem  dem  og  Islam  ikke  mere  kunde  udfyldes. 
Der  opstod  derfor  en  heftig  Strid  om  Kibla'en,  og  endelig 
kom  det  dertil,  at  den  blev  Skjelnemærket  mellem  de  ret- 
troende og  vantro ;  den,  der  vendte  sig  mod  Makka,  var  paa 
rette  Vej,  alle  andre  paa  Vejen  til  Helvede.  Ogsaa  med 
Hensyn  til  Fasten  se  vi  en  lignende  Udvikling.  Da  i  det 
hele  asketiske  Øvelser  laa  i  Tidens  Aand,  antog  Muhammad 
det  for  rigtigt  efter  sin  Ankomst  til  Madina  at  anordne  en 
Faste  i  Lighed  med  Jødernes.  Han  valgte  da  først  Jøder- 
nes Jorn  Kipur  som  almindelig  Fastedag,  men  desuden 
skulde  Muslimerne  3  Dage  hverMaaned  (den  13de,  14de  og 
Lode)  afholde  sig  fra  at  spise  og  drikke.  Senere  da  han 
begyndte  Bruddet  med  Jøderne,  erklærede  han,  at  det 
vel  var  fortjenstligt,  men  ikke  nødvendigt  at  overholde 
denne  Fastedag.  Rimeligvis  indførte  han  i  Begyndelsen 
af  623  de    kristnes  Faste,    men   allerede  626  synes  han  at 

have  givet  ea  ny  Befaling,  hvorved  Festen  henlagdes  til 
Maaneden  Ramadhåu,  de  kristnes  40  Dage  indskrænkedes 
til  29  eller  30.  Granden  hertil  var  vel  den,  at  han  vilde 
stille  Islam  ogsaa  som  uafhængig  af  de  kristne.*) 

Der  er  ingen  Tvivl  om,  at  de  troende,  der  vare  flygtede 
til  Madina,  bleve  modtagne  og  behandlede  med  den  største 
Gjæstfrihed.  Sa' d-ben-Rabf  var  maaske  ikke  den  eneste, 
der  delte  hele  sin  Formue  med  sin  Gjæst,  ja  endog  overlod 
ham  en  af  sine  Koner.  Dog  Antallet  af  hjemlese  Familier 
var  stort,  og  i  Længden  kunde  de  ikke  underholdes  af 
deres  Trosbrødre.  Nogle  af  de  udvandrede  vare  driftige 
Folk,  hvem  det  snart  lykkedes  at  skaffe  sig  et  Erhverv; 
men  de  fleste  formaaede  det  ikke,  og  mange  af  dem  levede 
derfor  i  den  yderste  Armod;  30,  ja  nogle  sige  endog  70 
Mand  vare  husvilde  og  næsten  nøgne;  ingen  af  dem  ejede 
en  Kappe,  mange  havde  sammenlappet  nogle  Pjalter,  som 
de  bandt  om  Livet,  andre  havde  vel  Skjorter,  men  disse 
vare  i  en  saa  ynkelig  Forfatning,  at  de  raaatte  holde  dem 
sammen  med  Hænderne.  Dem,  der  ikke  kunde  faa  noget  at 
spise,  kaldte  Muhammad  om  Aftenen  sammen  i  sin  Gaard 
og  satte  der  en  stor  Krukke  med  ristet  Byg  for  dem;  tillige 
opfordre  han  de  troende  til  at  hjælpe  deres  trængende  Tros- 
brødre.  Det  eneste  Erhverv,  der  stod  alle  aabent,  var 
Røveri;  de  valgte  det,  og  derved  gjorde  de  Islam  til  en 
angribende  Religion. 

Saa  længe  Muhammad  var  for  svag  til  at  byde  sine 
Fjender  Spidsen,  prædikede  han  Taalmodighed  som  den  største 
Pryd  for  en  troende,  der  stræber  efter  et  bedre  Liv;  men 
da  Madinenserne  havde  ydet  ham  Beskyttelse,  og  han  folie 


*)  Traditi Gnisterne  søge  paa  enhver  Maade  at  forherlige  Ra- 
madhån.  Saaledes  siger  en  Tradition:  Rullerne  bleve 
givne  Abraham  den  5dje  Ramadhån ,  Loven  Moses  den  .5te, 
Evangeliet  Jesus  den  1.5de,  Psalmerne  David  og  Kurånen 
Muhammad  den  24de  Ramadhån. 

sig  stærkere,  aabenbarede  han  følgende  Kurånvers  (Sur.  22, 
40 — 41):  »Dem,  som  ville  kæmpe,  fordi  de  ere  blevne 
mishandlede,  er  det  tilladt,  nemlig  dem,  som  uden  Skyld  og 
kun,  fordi  de  sagde:  vor  Herre  er  Allah!  ere  blevne  drevne 
bort  fra  deres  Boliger.  Hvis  Gud  tillod,  at  Menneskene 
trængte  hverandre  tilbage,  vilde  Klostrene,  Kirkerne,  Syna- 
gogerne og  Moskeerne,  i  hvilke  Guds  Navn  uophørlig  paa- 
kaldes, blive  ødelagte.  Gud  vil  sikkerlig  hjælpe  dem,  der 
hjælpe  ham;  han  er  stærk  og  mægtig.«  Kampen  mod  de 
vantro  var  altsaa  nu  ikke  blot  tilladt,  men  var  en  Pligt,  da  den 
var  Hjælp  til  Guds  Hjælp.  Dog  som  de  troendes  Stilling  var, 
kunde  den  i  det  mindste  foreløbig  kun  antage  Form  af  Over- 
fald paa  Karavaner,  og  det  var  da  navnlig  de  rige  makkanske 
Handelskaravaner,  der  droge  tilbage  fra  Syrien,  som  vare 
udsatte  for  Overfald.  I  Aaret  623  blev  der  af  Muslimerne 
gjort  7  forgjæves  Forsøg  paa  at  overrumple  saadanne;  da 
fattede  Muhammad  en  fortvivlet  Beslutning.  Midt  i  Aaret 
i  Maanedeu  Radjab  var  det  gammel  Skik,  at  al  Krig  hvilede, 
og  et  Brud  herpaa  gjaldt  for  den  største  Helligbrøde;  selv 
Muslimerne  var  den  hellig.  Da  denne  Maaued  i  dette  Aar 
faldt  i  Vintertiden  (28de  December  fi23-26de  Januar  624), 
gik  Kurajsjiternes  Karavaner  mod  Syd,  og  de  vilde  efter 
Skik  og  Brug  aldeles  trygt  kunne  drage  af  Sted.  Denne 
Tryghed  vilde  Muhammad  benytte.  Han  udrustede  en 
Expedition  paa  12  Mand  og  6  Kameler  under  Anførsel  af 
'Abd-AUah-ben-Djasj ,  der  fik  en  forseglet  Ordre  med,  som 
han  først  maatte  aabne  paa  Vejen  2  Dagsrejser  syd  for 
Makka.  I  Følge  denne  overfaldt  han  da  den  28de  December 
om  Aftenen,  netop  som  den  hellige  Maaned  begyndte,  4 
kurajsjitiske  Kjøbmænd,  der  førte  Læder,  Rosiner  og  Vin  til 
Makka;  en  af  disse  blev  dræbt,  to  bleve  fangne,  og  den 
§erde  frelste  sig  til  Hest  og  kom  næste  Dag  til  Makka. 
Forbitrelsen  over  dette  Brud  paa  Fredhelligheden  var  al- 
mindelig, ja  selv  paa  Befolkningen  i  Madina  gjorde  den  et 

saa  ugunstigt  Indtryk,  at  Muhammad  saae  sig  nedsagen  til 
at  frigive  de  fangne,  give  Byttet  tilbage,  betale  Mande- 
boden for  den  dræbte  og  irettesætte  Anføreren,  fordi  ban 
havde  overskredet  den  i  øvrigt  meget  ubestemte  Ordre.  Fra 
nu  af  fastholdt  han  imidlertid  den  Regel,  at  en  Religions- 
krig kun  var  en  Forsvarskrig  eller,  som  han  siger  (Kur. 
2,  190),  en  Gjengj ældeise,  og  angreb  derfor  sine  Fjender  i 
hvilken  som  helst  Maaned,  dog  maaske  med  Undtagelse  af 
den  helligste,  Radjab. 

Muhammad  vidste,  at  den  Karavane,  han  forgjæves 
havde  forfulgt  i  November  623,  vilde  vende  tilbage  i  Marts 
624.  Den  bestod  af  30  (70)  Mand  under  Anførsel  af  Abti- 
SuQån  og  1000  Kameler,  der  bare  en  kostbar  Ladning. 
Mellemtiden  benyttede  han  til  at  slutte  Forbund  med  de 
Stammer,  hvorigjennem  den  skulde  drage,  for  at  faa  dem 
til  at  holde  sig  nevtrale  i  Tilfælde  af,  at  han  angreb  Ka- 
ravanen, De  to  udsendte  Spejdere  gjorde  intet  Gavn;  men 
imidlertid  kom  Underretning  om  Karavanen  ad  anden  Vej 
til  Madina.  Profeten  kaldte  nu  sine  Folk  til  Vaaben;  men 
da  det  var  let  at  forudse,  at  der  vilde  blive  sendt  Ka- 
ravanen Hjælp  fra  Makka,  forsloge  de  udvandrede  ikke  til 
Toget,  og  Ansår'erne  havde  kun  forpligtet  sig  til  at  be- 
skytte ham  mod  Angreb  i  Madina,  alligevel  gik  de  med  for 
det  rige  Byttes  Skyld.  Hæren  bestod  af  310  Mand,  der 
dog  kun  kavde  2  Heste  og  70  Kameler;  største  Delen 
maatte  altsaa  marchere  til  Fods.  Den  8de  Marts  om  Af- 
tenen drog  han  fra  Madina  mod  Sydvest  for  at  afskære 
Abti-Sufjån  Vejen  fra  Kysten  til  det  indre.  Paa  denne  Vej 
laa  Stedet  Badr,  hvor  der  findes  Vand,  og  hvor  Karava- 
nerne plejede  at  hvile  om  Dagen,  og  her  haabede  Mu- 
hammad at  kunne  overfalde  dem.  Imidlertid  havde  Abu- 
SuQån  allerede  i  det  petræiske  Arabien  erfaret,  at  Mu- 
hammad var  dragen  ud  imod  ham,  og  strax  afsendt  et  Ilbud 
til  Makka  om  Hjælp.     Mange  Makkanere   vare  interesserede 

i  Karavanens  Frelse,  og  der  samledes  strax  en  Hær  paa  950 
Mand  med  100  Heste  og  700  Ridekameler,  foruden  en 
Mængde  Slagte-  og  Lastkameler.  Hæren  drog  afsted  med 
stor  Bram  og  Lystighed,  hver  Dag  slagtede  en  af  de  for- 
nemme 9  eller  10  Kameler  og  beværtede  Hæren,  Slavinder 
frydede  Krigerne  med  Sang  og  Mnsik;  det  er  klart,  at  de 
fattige  Makkanere  ikke  vilde  have  taget  Del  i  Toget,  naar 
de  ikke  vare  blevne  lokkede  ved  den  gode  Behandling  og 
Traktement.  Muhammad  havde  atter  udsendt  2  Spejdere, 
der  vel  fik  Efterretning  om  Karavanens  Bevægelser,  men 
tillige  bevirkede,  at  Abli-Sufjån  fik  Anelse  om  Muhammads 
Nærhed  og  derfor  hastig  drog  nedad  mod  Kysten.  Spej- 
derne bragte  derfor  kun  den  Efterretning,  at  Karavanen  var 
undsluppen.  Uagtet  de  fleste  af  de  troende  blot  vare  dragne 
ud  for  at  gjore  Bytte  (Kur.  8,  74),  lykkedes  det  dog  Mu- 
hammad at  indgyde  dem  Mod  og  Tillid  til  Sejr  i  en  Kamp 
mod  de  talrigere  Makkanere,  hvoraf  rigtignok  over  100  Mand 
vendte  tilbage  med  Efterretningen  om,  at  Karavanen  var 
frelst;  flere  af  dem  havde  hellerikke  stor  Lyst  til  at  kæmpe 
mod  deres  Slægtninge,  og  enkelte  af  dem  siges  endog  at 
være  blevne  vundne  for  den  nye  Tro.  Abu-Djahl  lykkedes 
det  dog  at  faa  Hæren  til  at  rykke  frem  til  Badr,  hvor  der 
blev  lovet  den  et  3  Dages  Gilde,  og  desuden  haabede  flere 
af  dem  at  kunne  gjøre  gode  Forretninger  med  de  til  denne 
Fest  indbudte  Bedawiner.  Muslimerne  havde  lejret  sig  ved 
den  første  Brønd  ved  Badr  og  vilde  her  vente  Fjenden,  da 
en  af  dem  sagde  til  Profeten:  »Er  det  Guds  Befaling,  at 
vi  skulle  blive  her,  ville  vi  hverken  gaa  frem  eller  tilbage; 
men  hvis  det  er  tilladt  at  handle  efter  Krigskunstens 
Regler,  da  er  dette  Sted  ikke  gunstigt.  Før  os  hen  til  den 
Brønd,  der  er  nærmest  Fjenden;  der  grave  vi  en  Grav  og 
fylde  den  med  Vand,  saa  at  vi  under  et  Angreb  kunne 
vederkvæge  os,  men  de  øvrige  Brønde  kaste  vi  til,  saa 
Fjenden  maa  undvære  Vand.«     Forslaget  vandt  almindeligt 

Bifald,  og  Engelen  Gabriel  kom  sti'ax  efter  med  en  Aaben- 
baring  i  samme  Retning.  Om  Morgenen  Fredag  den  16de 
Marts  624  rykkede  Makkanerne  frem  mod  Badr.  og  Mus- 
limerne stillede  sig  i  Slagorden,  medens  Profeten  selv  med 
en  Stok  i  Haanden  rettede  Linjen,  thi  paa  Gnmd  af 
Fjendens  Rytteri  maatte  der  holdes  tætsluttede  Rækker. 
Kampen  begyndte  efter  sædvanlig  arabisk  Skik  med  Tve- 
kampe mellem  enkelte  Kæmper,  der  udfordrede  hinanden, 
og  fortsattes  til  Aften  paa  en  lignende  Maade  meUem  de 
fornemste  Krigere.  Makkanerne  fægtede  uden  Plan  og 
Orden,  medens  Muslimerne  holdt  stræng  Orden  og  bleve  i 
deres  Rækker,  hvortil  de  enkelte  Kæmper  da  kunde  trække 
sig  tilbage,  hvis  det  var  nødvendigt;  Fjendens  store  Over- 
magt nødte  dem  til  denne  Taktik.  De  troende  havde  til 
Profeten  rejst  et  Tag  af  Palmegrene  og  bundet  nogle 
hurtige  Kameler,  for  at  han  i  værste  Fald  kunde  frelse  sig; 
hertil  trak  han  sig  tilbage  med  Abii-Bakr,  medens  nogle 
Ansårer  skulde  tjene  som  Bedækning.  Profeten  var  i  Be- 
gyndelsen meget  nervøs  og  fik  et  kataleptisk  Anfald;  men 
da  dette  var  forbi,  bad  han  med  stor  Iver.  Henimod  Sol- 
nedgang vare  de  fleste  af  Makkanernes  Førere  faldne,  og 
Hæren,  modløs  ved  Porernes  Fald,  viste  Tilbøjelighed  til 
Flugt.  Da  gav  Muhammad  Tegn  til  almindeligt  Angreb, 
og  dette  modstode  Makkanerne  ikke;  de  grebe  Flugten,  ja 
nogle  kastede  endog  Panserne  for  bedre  at  kunne  løbe. 
Slaget  var  ikke  meget  blodigt:  de  troende  mistede  kun  14 
Mand,  Kurajsjiterne  henved  70,  foruden  lige  saa  mange 
Fanger;  men  denne  ubetydelige  Kamp  ved  Badr  danner 
Begyndelsen  til  Islams  store  Sejre.  Da  der  manglede 
Rytteri,  blev  det  nodvendigt  at  uddanne  Fodfolket,  der 
hidtil  ikke  havde  spillet  nogen  videre  Rolle,  og  den  ved 
Badr  begyndte  Kampmaade  blev  systematisk  udviklet,  saa 
at  Islams  Fodfolk  snart  med  rette  blev  fi-ygteligt.  Hvad 
der   imidlertid    mere    end    alt    gjorde    Hæren    saa    kamp- 

dygtig,  var  den  fortrinlige  Disciplin,  og  den  skyldes  navnlig 
Islam.  De  faldne  Fjenders  Lig  kastede  Sejrherrerne  i  en 
Brønd,  deres  egne  førte  de  med  sig  og  begravede  dem  paa 
Hjemvejen.  Med  Hensyn  til  Fangerne  var  der  nogen  Tid 
Tvivl:  'Umar  vilde  have  dem  henrettede  og  støttedes  af 
nogle  af  de  fornemste  Ansår'er;  Abu-Bakr  raadede  derimod 
til  Mildhed,  og  efter  nogen  Vaklen  fulgte  Muharamad  hans 
Kaad;  kun  to  af  Fangerne  bleve  henrettede,  de  havde  søgt 
at  bekæmpe  Troen  ved  Fornuftgrunde.  Uagtet  Karavanen 
undslap,  var  Byttet  dog  betydeligt:  10  Heste,  150 Kameler, 
smukke  Vaaben  og  Klæder  og  en  betydelig  Mængde  Læder. 
En  af  Kamelerne,  der  havde  tilhørt  Abu-Djahl  og  var  be- 
kjendt  for  sin  Hurtighed,  valgte  Muhammad  til  sig  selv  og 
benyttede  den  paa  alle  følgende  Krigstog.  Af  Fangerne 
bleve  de  velhavende  hurtig  loskjøbte  af  deres  Familie,  i 
Regelen  for  en  Sum  af  4000  Dirham  (omtrent  2,100  Kr.) 
for  hver;  nogle  af  de  fattige  skulle  være  blevne  anvendte 
som  Skolelærere,  da  i  Madina  kun  meget  faa  Folk  kunde 
skrive  Arabisk;  hver  af  dem  fik  12  Drenge  at  undervise,  og 
naar  de  havde  lært  dem  at  skrive,  fik  de  Friheden.  Strax 
efter  Slaget  uddelte  Muhammad  noget  af  Byttet  som  Grati- 
fikation  til  forskjellige,  og  ved  Kur.  8,  1  skaflFede  han  sig 
en  næsten  fuldstændig  Raadighed  over  Byttet;  Anførernes 
sædvanlige  Fjerdedel  af  Byttet  indskrænkede  han  til  en 
Femtedel,  det  øvrige  Bytte  blev  af  en  dertil  udvalgt 
Mand  delt  i  313  lige  Dele  og  fordelt  ved  Lodkastning; 
hver  Kriger  skal  have  faaet  Bytte  til  Værdi  af  2  Kameler 
(omtrent  90  Kr.). 

Efter  dette  Slag  herskede  Profeten  uindskrænket  over 
Madina,  og  den  første  Brug,  han  gjorde  af  denne,  var  at 
lade  nogle  af  sine  Modstandere  myrde,  angribe  forskjellige 
jødiske  Stammer  og  derved  vinde  om  ikke  nye  Tilhængere 
saa  i  det  mindste  deres  Ejendom ;  saaledes  Stammen  Kaj- 
nuka  ,    der  boede    i  Madina   og  navnlig    ernærede   sig  som 

Juvelerer  og  Guldsmedde .  og  uagtet  han  havde  erklæret 
»Jederne  ligeberettigede  med  de  troende«,  tvang  han  dem 
til  at  forlade  Byen  efterladende  deres  Ejendom ,  ja  endog 
deres  Værktøj  og  Vaaben. 

Det  vilde  have  været  en  evig  Skam  for  Kurajsjiterne 
at  lade  Blodet  fra  Badr  uhævnet;  vi  se  derfor  Abu-SuQån 
i  Juni  Maaned  paa  Vejen  til  Mariina  med  200  (40)  Mand; 
men  det  hele,  han  gjorde,  var  at  afbrænde  et  Par  Have- 
huse, dræbe  1  eller  2  Arbejdere  og  skynde  sig  saa  hurtig 
bort,  at  han  endog  bortkasteds  nogle  Proviantsække;  Mus- 
limerne forfulgte  ham,  men  kunde  ikke  indhente  ham.  Vejen 
til  Syrien  bavde  Muhammad  spærret  for  Makkanerne  ved 
Forbund  med  en  derboende  Stamme,  Vejen  derfra  mod 
Øst  søgte  han  ogsaa  til  Dels  med  Held  at  spærre;  men  det 
vilde  blive  alt  for  vidtløftigt  at  følge  Profeten  paa  alle  hans 
politiske  Krogveje,  eller  gjennemgaa  alle  Exempler  paa  hans 
Troløshed  mod  Fjender,  elier  opregne  alle  de  Mord,  der 
befriede  ham  for  farlige  Modstandere.  Det  er  ikke  noget 
tiltalende  Billede,  han  nu  frembyder:  den  varme,  tros- 
ivrige  Sværmer,  der  i  mange  Henseender  vinder  vor  Sym- 
pathi,  saa  længe  han  kæmper  for  det,  han  anser  for  Sand- 
hed, og  sætter  Livet  ind  derpaa,  har  nu  i  det  mindste 
alt  for  ofte  veget  Pladsen  for  en  lumsk,  kløgtig  beregnende 
Politiker,  hvem  Aabenbaringerue  kun  ere  et  Middel  til  at 
indvirke  paa  hans  Tilhængere,  og  Mord,  Hævn  og  Tro- 
løshed tilladelige,  naar  de  fremme  hans  Sag,  ja  som  lader 
Gud  selv  tage  sin  Tilflugt  til  en  Nødløgn. 

Spærrede  fra  de  sædvanlige  Veje  maatte  Makkanerne, 
der  væsentlig  levede  af  Handel,  søge  ad  andre,  men  rigtig- 
nok meget  besværlige  Omveje  at  naa  deres  Maal:  Om- 
sætning af  Varer;  men  selv  paa  disse  vare  de  ikke  sikre 
for  Angreb  af  Muslimerne.  I  November  624  lykkedes  det 
saaledes  Muhammads  Adoptivson  Zajd  med  100  Mand  at 
overfalde  en  makkansk  Karavane   og    berøve  den  saa  meget 

Gods,  at  Muhammads  Femtedel  anslaas  til  20,000  (25,000) 
Dirham  (over  10,000  Kr.),  og  hver  af  Krigerne  tik  1000 
Dirham  til  sin  Part.  Allerede  strax  efter  Nederlaget  ved 
Badr  havde  flere  af  de  makkanske  fornemme  foreslaaet  at 
henlægge  Fortjenesten  paa  de  Varer,  Abu-Sufjån  havde 
frelst  med  Karavanen;  kun  de  fattigste  kunde  ikke  afse 
denne,  de  mere  velhavende  gik  ind  paa  Forslaget,  og  hen- 
ved 50,000  Dinarer  (omtrent  324,000  Kr.)  bleve  overgivne 
til  Abti-Sufjån  for  at  bruges  til  Rustninger  mod  Mu- 
hammad.  Desuagtet  hengik  der  et  helt  Aar,  uden  at  noget 
blev  gjort,  og  der  var  maaske  gaaet  endnu  længere  Tid, 
hvis  ikke  det  oven  for  omtalte  Tab  var  kommet.  Ved 
Forbund  med  omboende  Stammer  fik  man  nu  samlet  en 
Hær  paa  3000  Mand,  lige  saa  mange  Kameler  og  200 
Heste,  700  Mand  vare  panserklædte ;  Anførerne  toge  deres 
Koner  med,  for  at  de  ved  Sang  og  Spil  skulde  opmuntre 
Hæren.  Saa  snart  Muhammad  fik  Underretning  om,  at 
denne  Hær  nærmede  sig,  foreslog  han  at  blive  i  Byen  og 
forsvare  den;  men  bevæget  navnlig  ved  de  unges  Mod  og 
Tillid  til  guddommelig  Hjælp  bestemte  han  sig  til  at 
møde  Fjenden  i  aaben  Mark.  Lørdag  den  23de  Marts  625 
naaede  Muhammad  Bjærget  Uhud  N.  0.  for  Makka,  lidt 
før  forlod  Ibn-Ubajj  ham  med  300  »Hyklere«  og  drog 
tilbage  til  Madina,  »fordi  Profeten  fulgte  uerfarne  Drenges 
Raad«,  de  ovrige  700,  hvoraf  100  vare  panserklædte,  droge 
videre  og  indtoge  en  fast  Stilling  ved  Foden  af  Bjærget, 
Ryggen  dækkedes  af  50  Bueskytter,  der  havde  faaet  det 
bestemte  Paalæg  ikke  at  forlade  deres  Stilling,  hvad  der 
end  skete.  Efter  en  Tvekamp,  hvori  Muhammads  Far- 
broder Haraza  udmærkede  sig,  begyndte  det  egentlige  Slag; 
de  troende  trængte  saa  voldsomt  frem,  at  Makkanerne  vege 
ved  det  første  Angreb,  Slaget  var  tilsyneladende  vundet, 
og  Muslimerne  kastede  sig  over  Byttet,  selv  Bueskytterne 
paa  10  nær  forlode  deres  Stilling   for   at    tage  Del  med  i 

Plyndringen.  Dette  blev  fordærveligt  for  de  sejrende,  thi 
en  af  Anførerne  for  Makkanemes  Rytteri,  Khålid-ben- 
Walid,  benyttede  sig  deraf  til  at  falde  dem  i  Ryggen  og 
frembringe  en  fuldstændig  Forvirring,  saa  at  de  troende 
endog  kæmpede  mod  hinanden,  og  adskillige  faldt  i  de 
Grave,  Makkanerne  flere  Steder  havde  gravet.  De  fleste 
af  de  troende  trak  sig  tilbage  til  deres  første  Stilling; 
men  Profeten  vilde  ikke  forsege  at  hugge  sig  gjennem 
det  Qendtlige  Rytteri  og  raabte  til  sine,  at  de  skulde  samle 
sig  om  ham,  men  kun  en  halv  Snes  Mand  blev  hos  ham. 
I  denne  Stilling  blev  han  angreben  af  Kurajsjiterne,  hans 
Forsvarere  kæmpede  med  Heltemod,  som  Araberne  altid 
gjøre,  naar  Flugt  er  umulig,  han  selv  blev  ramt  af  en  Pil 
i  Underlæben,  mistede  en  Fortand,  fik  et  let  Saar  i 
Panden  og  endelig  et  Sabelhug,  der  styrtede  ham  ned  i 
en  af  Gravene,  men  han  slap  med  en  let  Skramme  paa 
Hagen,  som  han  fik  i  Faldet.  Strax  hed  det  sig  blandt 
Makkanerne:  »Bedrageren  er  falden«,  men  i  Stedet  for  at 
fortsætte  Angrebet  paa  hans  Tilhængere  trak  de  sig 
tilbage  for  at  raadslaa,  om  de  skulde  drage  mod  Madina 
eller  holde  inde  med  Kampen.  Imidlertid  lykkedes  det  at 
bringe  Muhammad  i  Sikkerhed  i  en  Kloft  i  Bjærget,  og 
skjont  Makkanerne  snart  opdagede  deres  Fejltagelse,  blev 
der  ikke  forsøgt  noget  alvorligt  Angreb.  Begge  Parter 
vare  trætte,  og  paa  ægte  arabisk  Vis  endte  Kampen  med 
et  Skjælderi  mellem  de  to  Hære.  Under  dette  mis- 
handlede de  kurajsjitiske  Kvinder  de  fjendtlige  Lig,  og 
derefter  drog  hele  Hæren  bort  ad  Vejen  til  Makka  med 
et  Tab  af  2'd  Mand,  medens  Muhammad  havde  mistet  75, 
blandt  dem  Hamza.  Muslimerne  trak  sig  tilbage  til 
Madina,  og  allerede  næste  Dag  droge  de  ud  igjen  for  at 
forfølge  Fjenden,  eller  rettere  give  give  det  Udseende  af, 
at  de  havde  sejret.  Dette  Nederlag  gav  naturligvis  Mu- 
hammads   Anseelse    selv   i    Madina    et    slemt    Knæk,    saa 


to 

meget  mere  som  han  havde  lovet  Hjælp  af  3000  Engle 
og  havde  forsikret  om  Sejr.  Han  forsvarede  sig  ved  at 
henvise  til  den  Ulydighed,  der  var  bleven  vist  hans  Be- 
falinger, og  at  et  Par  Afdelinger  havde  vist  sig  fejge;  men 
hvor  svækket  hans  Anseelse  var  bleven,  viser  sig  bedst  i 
de  forskjellige  Forsøg,  som  gjøres  paa  at  angribe  de 
troende,  Forsøg,  der  rigtignok  lededes  saa  uheldig  og  usselt, 
at  de  ikke  let  kunde  føre  til  noget. 

(Sluttes.) 
H.  V.  Lund. 


Af  G-rev  Orsis  Memoirer.*) 


V  or  Forfatter,  der  er  saa  neje  knyttet  til  den  napoleonske 
Familie,  særlig  til  Napoleon  III,  nedstammer  fra  en  anset, 
adelig  Slægt  i  Toscana;  en  af  hans  Slægtninge  var  den 
Giuseppe  Agostino  Orsi,  som  1759  blev  ophøjet  til  Kardinal 
paa  Grund  af  sine  lærde  Fortjenester.  Det  var  derfor  en 
Selvfølge,  at  et  Medlem  af  hvert  Slægtled  af  Orsierne  be- 
stemtes for  Kirken  for  at  vedligeholde  Forbindelse  med 
Tidens  hojeste  Magt,  og  saaledes  søgte  man  baade  ved 
Bonner  og  glimrende  Lofter  at  formaa  vor  Forfatter  til  at 
vælge  den  gejstlige  Lobebaue,  men  forgjæves;  hans  Uvilje 
var  og  blev  uovervindelig. 

Da  man  endelig  maatte  opgive  ethvert  Haab  om  at  fea 
den  UDge  Orsi  ind  paa  et  Seminarium,  valgte  han  paa 
Moderens  Bønner  det  juridiske  Studium,  hvortil  han  dog 
heller  ikke  folte  noget  egentligt  Kald ;  fra  1824 — 28  opholdt 
han  sig  nu  ved  Universitetet  i  Siena  og  tog  her  de  for- 
skjellige  Grader,  men  kaldtes  ved  Moderens  Sygdom  tilbage 
til  Firenze  (Florents).  Efter  hendes  snart  paafølgende  Død 
opgav  Orsi  dog  den  juridiske  Vej  og  overtog  tillige  med  en 
ældre  Broder  Ledelsen  af  en  Bank,  deres  Fader  mange  Aar 


*)  Efter  -Recollections  ot  the  Last  Half  Century",  der 
i  disse  Dage  udkommer  i  London. 

forud  havde   stiftet    under  Firmaet:     »Douat,    Orsi  &  Co.« 
I  det  følgende  lade  vi  nu  Grev  Orsi  selv  fere  Ordet. 


I. 
Napoleon  Louis  og  de  hemmelige  Selskaber. 

Omtrent  paa  denne  Tid  (1828)  blev  Prins  Napoleon, 
den  ældste  Sen  af  Exkongen  af  Holland,  Greven  af  St.  Leu, 
en  af  de  største  Deponenter  i  vor  Bank  ;  han  havde  kort  forud 
formælet  sig  med  sin  Kusine,  Prinsesse  Charlotte,  eneste 
Datter  af  hans  Onkel,  Josef  Bonaparte  (Exkongen  af 
Spanien),  der  efter  Nederlaget  ved  Waterloo  havde  trukket 
sig  tilbage  til  Amerika  under  Titlen  Greven  af  Survilliers. 
Dels  paa  Grund  af  de  hyppige  Forretningsbeseg,  jeg  raaatte 
aflægge  den  unge  Prins,  dels  grundet  paa  Overensstemmelsen 
i  vore  politiske  Anskuelser  følte  Prinsen  og  jeg  en  gjen- 
sidig  Tilfredsstillelse  i  at  udvexle  vore  Meninger,  og  da 
denne  Tilbøjelighed  daglig  voxede,  ble  ve  vi  omsider  vante 
til  aabent  at  udtale  os  om  ethvert  Æmne,  der  tiltrak  sig 
vor  Opmærksomhed. 

Det  var  indlysende  for  enhver  Iagttager  af  den  franske 
Politik,  at  det  franske  Folks  Misfornøjelse  i  1829  havde 
naaet  sit  Højdepunkt;  den  havde  udvidet  den  allerede  til- 
stedeværende Kløft  mellem  Landet,  der  ønskede  Frihed,  og 
Kong  Karl  X,  der  kun  stræbte  at  indskrænke  den  til 
bedste  for  Enevoldsmagten;  det  var  ikke  vanskeligt  at  se, 
at  der  tidligere  eller  senere  vilde  opstaa  en  haardnakket 
Kamp  mellem  disse  tvende  Magter. 

De  republikanske  Grundsætninger  vare  dog  ingenlande 
raadende  hos  Nationen ;  men  den  napoleouske  Legende  havde 
naaet  sit  Højdepunkt;  den  var  mere  end  et  Princip,  den  var 
for  Folket  en  Troslære,    som  intet  kunde  rokke.*)     Skjønt 


*)    Se  Bérangers  Les  Souvenirs  du  peuple. 

undertrykte  ved  Boder,  Fængsling,  ja  endog  Dødsstraf  var 
denne  Lære  ikke  des  mindre  rede  til  at  bryde  ud  ved  første 
Lejlighed.  Napoleons  Søn,  Napoleon  II,  Hertugen  af  Eeichstadt 
som  levede  i  Wien,  var  denne  Idés  levende  Repræsentant ;  det 
fi'anske  Folk  tilbad  selve  hans  Navn,  medens  Karl  X's  Hof 
svævede  i  stadig  Frygt  for  barn.  Samtidig  var  Italien  som 
en  Vulkan,  Østerrige  var  som  en  Svøbe  over  Halvøen  og 
slog  ned  over  enhver  af  de  regerende  Fyrster,  der  viste 
mindste  Tilbøjelighed  til  liberale  Ideer.  Imidlertid  gik 
Henrettelserne  rask  for  sig  i  Bologna,  Rimini  og  andre 
Dele  af  Italien,  overalt  hvor  Fædrelandssindet  ikke  var  for- 
bundet med  den  nødvendige  Selvbeherskelse. 

Dannelsen  af  hemmelige  Selskaber,  som  begyndte  1821, 
havde  i  enhver  Del  af  Italien  udviklet  sig  i  et  saadant 
Omfang,  at  disse  Selskaber  omspændte  Landet  som  et  Net, 
hvori  selv  den  mindste,  mest  afsidesliggende  Landsby  var 
inddragen. 

Da  disse  Selskaber  vare  de  eneste  Forbindelsesmidler, 
Folket  havde  til  sin  Raadighed,  udfandt  deres  Ledere  de 
utroligste  ^lidler  til  at  uudgaa  Opdagelse.  Deres  Maade  at 
underafdele  Ledelsen  og  danne  Underkomiteer  var  saa  sind- 
rig beregnet,  at  selv  om  Politiet  kom  paa  Spor  efter  en  af 
dem,  gik  Oplysningerne  aldrig  længer  end  til  et  vist  Punkt, 
ud  over  hvilket  Baandet  var  brudt,  uden  nogen  Mulighed  for 
at  Politiet  kunde  faa  fat  paa  de  andre  Led  i  Kjæden. 
Alting  udførtes  i  det  skjulte ;  politiske  Nyheder,  udenlandske 
Blade,  Meddelelser  af  enhver  Art  bleve  af  Tusender  af 
Hænder  gjengivne  i  Flyveblade,  som  læstes  i  de  hemmelige 
Forsamlinger  og  spredtes  over  hele  Landet  af  usynlige 
Agenter,  som  vare  tagne  i  Ed  under  Dødsstraf.  Det  mæg- 
tigste af  disse  Selskaber  var,  som  bekjendt,  det,  der  bar 
Navnet  »Carbonari« ,  og  hvoraf  baade  Prins  Napoleon 
Louis  og  hans  yngre  Broder,  Prins  Louis  Napoleon  (o:  Na- 
poleon ni),  bleve  Medlemmer. 

For  fuldkomment  at  fatte    de  to  Prinsers  senere  Hold- 

ning  i  Italiens  Anliggender  er  det  nødvendigt  her  i  korte 
Træk  at  naeddele,  hvilken  Meningsforskjel  der  adskilte  de 
italienske  Fædrelandsvenner  med  Hensyn  til  Italiens  Uaf- 
hængighed, et  Udtryk,  der  den  Gang  saa  vel  som  senere 
havde  en  ganske  anden  Betydning  end  Italiens  Enhed. 
For  Tilhængerne  af  Italiens  Uafhængighed  var  Øster- 
riges Fordrivelse  med  Vaabenmagt  eller  paa  hvilken  som 
helst  anden  Maade  ikke  nogen  Betingelse  sine  qua  non. 
De  mente,  at  Italien  vilde  finde  sine  Forhaabninger  fyldest- 
gjorte, saafremt  man  kunde  formaa  de  i  Neapel,  Turin, 
Modena  og  Firenze  regerende  Fyrster  til  at  give  Folket  en 
fri  Forfatning,  danne  et  indbyrdes  Forbund  og  formaa  Paven 
til  at  samtykke  i  hans  Staters  Indlemmelse  i  Forbundet,  for 
hvilket  han  skulde  overtage  Præsidiet.  De  førte  sig  selv 
bag  Lyset  med  den  Tro,  at  denne  dobbelte  Repræsentation 
af  Fyrster,  der  dannede  et  Forbund  under  den  hellige  Stols 
mægtige  og  indflydelsesrige  Beskyttelse,  skulde  være  til- 
strækkelig til  at  formaa  Kejseren  af  Østerrige  til  at  opgive 
al  Indblanding  i  Halvøens  Anliggender  og  lade  Italien  og 
dets  Fyrster  handle  overensstemmende  med,  hvad  de  ausaa 
for  tjenstligst  for  deres  fælles  Interesser.  Østerriges  Herre- 
dømme over  Lombardiet- Venedig  og  den  navnkundige  Fæst- 
ningsfirkant blev  ikke  berørt  med  et  Ord ;  det  saae  ud  til, 
at  hele  Evropa  tog  det  for  givet,  at  Lombardiet- Venedig 
var  uadskillelig  knyttet  til  Østerrige.  Saaledes  var  det 
Program,  hvorom  Tilhængerne  af  Italiens  Uafhængig- 
hed sluttede  sig;  det  var  fuldstændig  afvigende  fra  det, 
som  opstilledes  af  Tilhængerne  af  Italiens  Enhed,  og 
skjønt  det  først  nævnte  Program  paa  hin  Tid  vilde  være 
blevet  hilset  af  enhver  Fædrelandsven  som  et  stort  Gode, 
som  en  Tilnærmelse  til  en  med  Tidens  Fremskridt  svarende 
bedre  Regering,  var  det  dog  langt  fra  at  fyldestgjøre  den 
almindelige  Trang  hos  Folket,  navnlig  hos  den  yngre  Slægt, 
som  var  mere  ildfuld,    mere    dristig,    mere   oplyst  end  den 

ældre,  saa  vel  i  Henseende  til  Handlekraft  som  til  aandelig 
Udvikling. 

Tilhængerne  af  Italiens  Enhed  dannede  to  Partier, 
fuldkommen  forskjellige  saa  vel  med  Hensyn  til  Midlerne, 
hvormed  de  æggede  til  Opstand,  som  ogsaa  i  Henseende 
til  den  Kegeringsform ,  de  derefter  vilde  indføre.  Mazzini 
var  Sjælen  og  Lederen  i  det  ene  Parti;  hans  Program  var 
en  almindelig  Folkerejsuing,  iværksat  efter  hvilken  som  helst 
Plan,  kun  at  dens  Formaal  var  en  Udryddelseskrig,  der 
knnde  fri  Landet  fra  alle  regerende  Fyrster  og  fordrive 
Østerrige  fra  Lombardiet- Venedig.  Oprettelsen  af  en  Re- 
publik, lige  meget  om  føderativ  eller  ikke,  var  den  tilstræbte 
Krone  paa  Værket,  og  alt  dette  skulde  udfores  uden  frem- 
med Bistand  og  over  for  hele  det  mod  Italien  forenede 
Evropa. 

Det  andet  Parti  havde  samme  Maal  for  Øje,  men  af- 
veg fra  det  først  nævnte  i  to  vigtige  Punkter;  det  væsent- 
ligste af  disse  var,  at  østerriges  Fordrivelse  fra  Lombardiet- 
Venedig  skulde  iværksættes  lige  meget  med  eller  uden  en 
fremmed  Hærs  Bistand ;  det  andet  var,  at  man  vilde  berolige 
de  fremmede  Magter  ved  at  betro  Revolutionens  Ledelse  til 
et  kronet  Hoved. 

De  Fædrelandsvenner,  der  sluttede  sig  om  dette  sidste 
Program,  handlede  i  Følge  den  Overbevisning,  som  hvilede 
paa  mange  Aars  Erfaring,  at  det  var  en  næsten  brødefuld 
Vildfarelse  at  ville  mene,  at  det  i  Partier  adsplittede,  ufuld- 
komment væbnede  Italien  med  en  af  Præstevæsenet  i  en 
forfærdelig  Grad  behersket  Befolkning  og  uden  Ledere  og 
Organisation  skulde  formaa  at  forjage  en  Magt  som  Øster- 
riges, der  i  Løbet  af  faa  Timer  kunde  sende  en  Hær  paa 
3  å  400,000  Mand  ind  i  Landet,  og  som  i  Tilfælde  af  et 
Nederlag  kunde  søge  Dækning  bag  Fæstningsfirkanten.  Jeg 
sagde  med  rette  en  brødefuld  Vildfarelse;  thi  det  Antal 
ædle  Ofre,  som  Forfølgelsen  af  denne  umulige  Plan  siden 
1815   har   krævet,    er   gruopvækkende,    og    om    end   disse 

Martyrers  Lidelser  have  bidraget  til  hos  Folket  at  vedlige- 
holde Hadet  mod  Østerrigerne  og  deres  Stalbrødre,  er  det 
ikke  des  mindre  en  Kjendsgjerning,  at  Strømme  af  ædelt  Blod 
have  flydt  forgjæves  og  uden  at  føre  til  noget  praktisk  Re- 
sultat. Derfor  opstillede  det  sidst  nævnte  Parti  som  en 
Betingelse  sine  qua  non  den  italienske  Revolutions  Ledelse 
af  en  af  de  i  Italien  regerende  Fyrster. 

Fra  hvilket  Standpunkt  man  nu  end  betvagter  Spørgs- 
maalet  om  Italiens  Uafhængighed  og  Enhed,  syntes  Fore- 
tagendets Vanskeligheder  at  grænse  til  det  umulige.  Se  vi 
hen  til  Tilstanden  i  Evropa  i  1828,  til  den  hos  de  kronede 
Hoveder  herskende  Stemning  mod  enhver  Frihedstanke,  til 
den  ubarmhjærtige  Forfølgelse  og  den  grusomme  Behandling, 
som  Undertrykkerne  med  Roraerhoffets  Sanktion  lod  veder- 
fares Fædrelandsvennerne,  glemme  vi  let  de  Menings- 
vildfarelser,  for  hvilke  mangt  et  Liv  gik  tabt,  og  se  med 
dyb  Beundring  hen  til  den  Trofasthed,  Udholdenhed  og  det 
Heltemod,  som  udfoldedes  i  Forfølgelsen  af  et  Maal,  der 
syntes  at  vige  længere  og  længere  tilbage,  efterhaanden  som 
vi  troede  at  nærme  os  det. 

Prins  Napoleon  Louis'  Anskuelser  med  Hensyn  til  det 
italienske  Spørgsmaal  afvege  fra  mine;  i  et  langt  Møde,  han 
og  jeg  havde  om  Aftenen  den  19de  Avgust  1829,  udtalte 
han  sig  paa  følgende  Maade: 

»Jeg  kan  ikke  samstemme  med  Dem,  naar  De  paastaar, 
at  hvad  jeg  foreslaar  for  at  fremme  Landets  Uafhængighed, 
ikke  svarer  til  liberale  og  moderate  Fædrelandsvenners  For- 
ventninger. Jeg  staar  daglig  i  Forbindelse  med  min  Broder 
Louis  i  Rom,  og,  efter  hvad  han  skriver  mig  til,  maa  jeg 
anse  Spergsmaalets  praktiske  Løsning  for  at  ligge  i,  at  vi 
med  ethvert  tjenligt  Middel  tilstræbe  Muligheden  af  en 
Overenskomst  mellem  Italiens  forskjellige  Suveræner,  i  Følge 
hvilken  de,  givende  efter  for  Folkets  Ønske,  lade  deres 
Stater  danne  et  Forbund  under  Pavens  Præsidentskab.  Jeg 
beder  Dem  overveje  Fordelene    ved   denne  Plan,   som  fore- 

bygger  Borgerkrig,  fremmed  Intervention  og  Uenighed 
mellem  Fyrsterne  og  deres  Undersaatter.  Hvem  vilde  vove 
med  Vaabenmagt  at  angribe  en  Samfundsorden,  der  stod 
under  Ledelse  af  den  hellige  Fader,  hvis  Besiddelser  ud- 
gjorde ét  med  hele  det  øvrige  Italien?  Sig  mig  aabent 
Deres  Mening.     Hvad  har  De  at  indvende  herimod?« 

»Tillad  mig  at  spørge,  ved  hvilke  Midler  De  tænker 
at  bringe  de  regerende  Fyrster  til  at  gaa  ind  paa  Deres 
Planer?  Er  det  gjennem  Pressen?  Der  er  ingen!  Er 
det  ved  kæmpemæssige  Bonskrifter  fra  alle  Landets  Dele? 
Jeg  for  min  Part  skulde  ikke  have  Lyst  til  at  sætte  mit 
Navn  under  et  saadant,  da  det  vilde  indbringe  mig  Fængsel 
for  Resten  af  min  Levetid.  Hvad  vil  De  gjore  i  Tilfælde 
af  et  Afslag?  Vil  De  da  ægge  Folket  til  at  rejse  sig,  for 
med  Vold  at  opnaa,  hvad  der  ikke  vilde  lykkes  ad  fredelig 
Vej?    Og  hvad  bliver  der  saa  af  Paven?« 

»De  ser  alt  i  det  værste  Lys.  Paa  den  Maade  vilde 
man  aldrig  kunne  udrette  noget;  men  lad  os  nu  sætte,  at 
De  fik  Ret;  hvorfor  skulde  vi  da  ikke  bruge  Magt  for  at 
tvinge  dem  til,  hvad  de  ikke  ville  gjøre  m€d  det  gode? 
Mit  Navn  vilde  ikke  være  uden  Nytte,  dersom  jeg  tog  en 
aktiv  Del  i  Kampen.     Det  véd  jeg  vist.« 

»Jeg  indrømmer,  at  Deres  Optræden  i  Oprørernes 
Rækker  vilde  give  disse  forhøjet  Mod,  vilde  organisere  og 
fremme  Opstanden ;  men  i  politisk  Henseende  vilde  den  ikke 
gavne  —  tvært  imod!« 

»Hvorfor?« 

»Fordi  Østerrige,  som  er  fuldkommen  bekjendt  med 
den  Indflydelse,  Deres  Navn  har  paa  Folket,  strax  vilde 
gribe  ind  og  kvæle  Opstanden  i  dens  Udbrud.  Det  vilde 
mulig  betænke  sig,  hvis  det  saae,  at  der  virkelig  var  en 
inderlig  Forstaaelse  (entente)  meUem  de  regerende  Fyrster 
i  Italien  og  Paven  om  at  gjere  hele  Italien  til  en  foderativ 
Stat  med  liberale  Institutioner;  men  saa  snart  Deres  Højhed 
træder  i  Skranken  for  Sagen,    vil  det  ufortøvet    slaa   til  af 

Frygt  for  at  komme  for  silde,  og  her  vilde  det  have  Frankrig 
paa  sin  Side.  Tilgiv,  hvis  jeg  taler  med  nogen  Bitterhed 
om  Østerrige,  Paven  og  vore  Suveræner,  hvilke  sidste  ikke 
have  nogen  egen  Vilje,  men  hverken  tør  se  til  højre  eller 
til  venstre  uden  forst  at  have  indhentet  Tilladelse  i  Wien. 
Deres  Anskuelser  deles  af  den  mest  oplyste,  moderate  og 
rettænkende  Del  af  den  italienske  Befolkning;  de  ere  ædel- 
modige og  fremgaaede  af  den  Retfærdighedsfølelse  og  det 
sande  Fædrelandssind,  som  De  tror  at  være  i  samme  Grad 
tilstede  i  alle  Hjærter  og  Sind;  men  De  vil  faa  at  se,  at 
dette  ikke  er  Tilfældet.  Saa  længe  Østerrige  har  en  Kreutzer 
i  sin  Pengekasse,  vil  det  kæmpe  for  at  hindre  Italien  i  at 
faa  frie  Institutioner,  hvor  moderate  disse  end  maatte  være. 
Intet  er  mere  smitsomt  end  Frihed.  Østerrige  frygter  den ; 
thi  det  véd,  at  dets  egne  Folkeslag  vilde  forlange  for  megen 
Frihed.  Hvad  Hoffet  i  Rom  angaar,  faar  De  mig  aldrig  til 
at  tro,  at  dette  vil  udsætte  sig  for  den  Fare  at  miste 
Østerriges  Understøttelse  ved  at  slutte  sig  til  Kon- 
føderationen.« 

»Det  er  let  nok  for  Dem  at  fremdrage  alle  Farer  ved 
Sagen;  men  hvor  ser  De  da  Vejen  til  Held?  Ved  hvilke 
Midler  antager  De,  at  Italien  vil  opnaa  Uafhængighed?« 

»Aldrig  ved  halve  Forholdsregler.« 

»Hvilke  ere  da  de  radikale  Midler,  De  foreslaar?  En 
Republik?« 

»Nej.« 

»Hvad  da?« 

»Jeg  vil  udvikle  for  Deres  Højhed  mine  inderste  Tanker 
med  Hensyn  til  det  italienske  Spergsmaal,  som  er  det  mest 
indviklede  og  vanskelige.  Historien  har  at  opvise.  Fra  min 
tidligste  Ungdom  har  jeg  grundet  derover,  og  efter  at  have 
læst  alt,  hvad  der  lige  fra  Dante  til  vor  Tid  er  sagt  og 
gjort  for  at  frigjøre  Italien,  er  jeg  kommen  til  den  Over- 
bevisning, at  der  kun  er  lidet  Haab  for  vort  Land,  før  en  over- 
ordentlig Begivenhed  bringer  en  Mand  i  Spidsen  for  en  stor 

militær  Magt,  og  denne  Mand  ent^n  af  personlig  Interesse 
eller  af  Statshensyn  tager  Striden  op  med  Østerrige,  slaar 
det  af  Marken  og  overlader  Italienerne  selv  at  ordne  deres 
Forhold  uden  fremmed  Indblanding.  Det  italienske  Spørgs- 
maal  ligger  for  Tiden  i  en  Nøddeskal  —  Østerrige  —  og 
kun  dér.  Jeg  frygter,  at  Deres  Blik  er  for  meget  rettet 
paa  Italien  og  for  lidet  mod  Frankrig.  Jeg  kan  ikke  fri- 
gjøre  mig  for  den  Tanke,  at  det  er  derfra  vor  Frelse  skal 
komme.  Hvorledes,  kan  jeg  ikke  sige;  men  i  intet  andet 
Land  har  den  almindelige  Sympatbi  givet  sig  mere  levende 
til  Kjende  end  der,  hver  Gang  nye  Rædselsscener  forefalde 
i  Fængslerne  i  Spielberg,  Civita  Castella  eller  Neapel.  Jeg 
maa  bekjende  min  dybe  Frygt  for,  at  Deres  Højheds  Frem- 
tidsudsigter skades  ved  den  Retning,  De  synes  at  give 
Deres  Tanker,  hvilken  ikke  er  den,  jeg  vilde  anbefale  Dem 
at  følge,  saaledes  som  Tingene  for  Tiden  stille  i  Evropa. 
De  kan  af  Begivenhederne  blive  kaldet  til  at  tage  en  meget 
væsentlig  Del  i  Frankrigs  Anliggender;  hvo  véd,  hvad  der 
kan  ske?  Spar  Dem  selv  for  indtrædende  Omstændigheder, 
som  ingen  i  dette  Øjeblik  kan  sikkert  forudsige.« 

»Hvad  De  dér  siger,  fortjener  meget  at  overvejes;  men 
De  synes  at  glemme,  at  Napoleon  II  endnu  lever,  og  at  jeg 
ingen  Ret  har  til  at  foregribe  hans  Planer  eller  stille  mig 
frem  i  haus  Sted.« 

»Deres  Fætter  Napoleon  er  Fange  i  Wien.  De  véd,  at 
han  aldrig  lades  ude  af  Sigte.  Mulig  er  han  selv  uvidende 
om,  at  han  danner  et  meget  væsentligt  Element  i  Øster- 
riges Udenrigspolitik,  navnlig  i  Henseende  til  Frankrig,  og 
med  mindre  Kejseren  af  Østerrige  har  en  meget  vægtig 
Bevæggrund  til  at  lade  Prinsen  komme  over  Grænsen,  vil 
han  aldrig  faa  Tilladelse  dertil.  Det  maa  meget  beklages, 
at  den  kejserlige  Familie  aldrig  har  fundet  det  hensigts- 
mæssigt i  Frankrig  at  holde  et  velunderrettet  Blad  med 
det  Formaal  at  vedligeholde  Mindet  hos  det  franske  Folk 
om  Frankrigs  Storhedsdage    og    om    den  Glans    og  Hæder, 

Napoleon  I  bragte  over  Frankrig.  Skjont  Frankrig  ærer 
Deres  Onkels  Minde,  har  Imperialismens  store  Sag  ingen 
Eepræsentant,  intet  Centrum  at  samle  sig  om,  intet  Organ, 
der  forsvarer  dens  Interesse.  Skulde  der  ske  en  Revolution 
i  Frankrig,  er  der  i  dette  Øjeblik  ikke  en  Mand,  der  kan 
samle  et  halvt  Dusin  Hædersmænd  om  sig,  for  med  dem  at 
danne  en  provisorisk  Regering  i  Napoleons  Il's  Navn.« 

Da  jeg  sluttede,  var  Klokken  næsten  to  om  Morgenen. 
Prinsen  var  øjensynlig  meget  træt  og  tankefuld. 

»Naar  rejser  De  til  London?«  sagde  han. 

»Næste  Torsdag!« 

»Ser  jeg  Dem,  før  De  rejser?« 

»Dersom  Deres  Højhed  vil  tillade  mig  at  hilse  paa 
Dem,  før  jeg  forlader  Firenze,  skal  det  være  mig  en 
stor  Ære.« 

II. 
Jnlirevointionen  1830. 

Den  længe  ventede  Revolution  i  Paris  indtraf,  som 
bekjendt,  i  Juli  1830;  et  Jordskjælv  over  hele  Fast- 
landet kunde  ikke  i  højere  Grad  have  rystet  Evropa  i 
dets  Grundvold;  ethvert  Land  følte  Virkningen  heraf,  selv 
England,  der  mindre  end  noget  andet  Land  er  modtageligt 
for  det  ny,  maatte  følge  Strømmen;  Lord  Greys  store 
Eeformbill  var  det  Ekko  af  den  franske  Revolution,  der 
gav  det  liberale  Parti  den  længe  ønskede  Udvidelse  af 
Valgloven.  Tyskland,  Belgien,  Italien  følte  Stødet  og  vaktes 
til  Haab  om  en  bedre  Fremtid. 

Hvad  jeg  havde  forudsagt  Prins  Napoleon  og  mine 
politiske  Venner,  syntes  at  nærme  sig  sin  Opfyldelse. 

Den  30te  Juli  var  Louis-Philippe  af  Orleans,  støttet  af  de 
tvende  Hovedledere  af  det  liberale  Parti  i  Frankrig,  General 
Lafayette  og  Jacques  Lafitte,  i  Deputeretkamret  bleven  ud- 
nævnt til  Konge  i  Frankrig  uden  Hensyn  til  Landets  Ønsker. 

Blandt  de  mangfoldige  politiske  Flygtninge,  som  i 
dette  Øjeblik  strømmede  til  Paris,  vare  Italienerne  de  tal- 
rigste; Forfølgelsen  af  de  liberale  af  enhver  Farve  var  af 
enhver  italiensk  Regering  bragt  til  et  Højdepunkt,  som 
fremskyndede  Emigrationen. 

England,  Schweiz,  Frankrig,  Belgien,  ja  endog  nogle  af 
Hansestæderne  vare  overstrommede  af  Emigranter.  Kano- 
neme  i  Paris,  som  havde  omstyrtet  Dynastiet  af  Guds 
Naade,  havde  fyldt  Hjærterne  med  Haab,  og  fra  alle 
Verdenskanter  strommede  de  nu  til  Frankrig  for  at  oppebie 
det  Øjeblik,  da  man  kunde  følge  Parisernes  Exempel.  Jeg 
kjendte  de  fleste  af  dem  og  havde  frelst  manges  Liv  ved  at 
anvise  dem  Skjulesteder  og  forstrække  dem  med  Penge. 
Corsica  var  bleven  en  Rede,  hvor  Mænd  af  de  bedste 
Familier  søgte  Ly  for  Skjændselsdøden.  Mine  Forbindelser 
med  Livorno,  der  var  liberalt  og  patriotisk  sindet,  satte  mig  i 
Stand  til  at  gjore  meget  for  dem,  og  den  Lethed,  hvor- 
med politiske  Flygtninge  over  Havet  kunde  smugles  ind 
paa  Corsica,   gjorde   denne  O  til   et  udkaaret  Tilflugtssted. 

Utallige  Moder  bleve  afholdte  af  en  Komité,  hvis  Op- 
gave det  var  at  indhente  enhver  mulig  Oplysning,  ved- 
rørende det  italienske  Spergsmaal.  Jeg  kunde  ikke  altid 
undgaa  at  være  tilstede  ved  disse.  Naar  jeg  var  der,  frem- 
hævede jeg  altid  det  overilede  og  farefulde  i  at  foretage 
noget,  før  man  kjendte  Frankrigs  Udenrigspolitik.  I  et  af 
disse  Møder  paadrog  jeg  mig  derfor  et  voldsomt  Angreb  fra 
Mazzinis  Tilhængere,  som  vare  talrige,  og  henrevne  af 
deres  patriotiske  Begejstring  lode  sig  blænde  ved  fejlagtige 
Opfattelser  af  den  politiske  Udvikling  i  Italien  og  af  de 
materielle  Midler,  som  stode  til  vor  Raadighed  for  at  opnaa 
Sejren. 

Betragter  man  upartisk  Begivenhederne  fra  1815 — 1830, 
vil  man  se,  hvorledes  Kløften  mellem  Regeringen  og  Folket 
i  Frankrig  bestandig  udvidedes.  Det  eneste  Middel,  hvorved 
Regeringen   kunde   have    besejret   Misfornøjelsen   og   bragt 

Mindet  om  den  glimrende  Fortid  til  at  blegne,  vilde  have 
været  i  rette  Tid  at  give  efter  for  Nationens  Længsel  efter 
rimelige  Fremskridt  i  Retning  af  Frihed.  Havde  Ludvig 
XVIII  ærlig  overholdt  de  Løfter,  han  i  Chartet  havde  givet 
det  franske  Folk,  vilde  han  have  sparet  Landet  for  mange 
Prøvelser.  Saa  fast  hængte  Folket  ved  Napoleon,  hvem  det 
med  Sorg  saae  hen  til  som  en  Martyr  paa  den  fjærne  0,  at 
Ludvig  XVIII,  der  var  en  klog  Mand,  for  at  imødekomme 
Folkeis  Ønsker  omgav  sig  med  Marskalker,  Generaler  og 
civile  Embedsmænd,  der  havde  indlagt  sig  Fortjeneste  under 
Kejseren;  men  Karl  X  fulgte  efter  Ludvig  XVIII,  og  det 
blev  fra  galt  værre.  I  femten  Aar  havde  den  udødelige 
Folkedigter  Béranger  arbejdet  paa  at  grave  en  Grav  for 
Bourbonuernes  Linje;  men  trods  dette  og  trods  det  under 
Restaurationen  stadig  stigende  Misforhold  mellem  Regering 
og  Folk  fulgte  dog  de  deputerede  og  Majoriteten  af  det 
liberale  Parti,  da  Karl  X  var  bleven  fordreven  af  Folket,  sine 
egne  Ideer  og  indsatte  Louis-Philippe  paa  Tronen  uden  at 
raadspørge  Folket.  De  oversaa,  at  den  napoleonistiske  Le- 
gende havde  været  stærk  nok  til  i  Hovedstadens  Gader  at 
samle  en  Hær  af  Kombattanter,  der  vare  rede  til  at  ofre 
deres  Blod  for  Napoleons  Søn,  Hertugen  af  Reichstadt  i 
Wien.  Vel  sejrede  Louis-Philippe  og  hans  Venner,  Folket 
blev  dysset  til  Ro  med  Løfter,  afvæbnet  og  en  National- 
garde dannet ;  men  i  mindre  end  tre  Maaneder  havde  Louis- 
Philippes  Folkelighed  tabt  sin  Glans;  hans  Proklamation  af 
Ikke-Iuterventionen  blev  derfor  given  med  det  tredobbelte 
Formaal,  at  befri  Paris  for  de  mange  Flygtninge  af  alle 
Nationaliteter,  at  tilbagevinde  Folkegunsten  og  at  fremkalde 
Opstande  uden  for  Frankrig,  som  kunde  bortlede  Opmærk- 
somheden fra  ham  og  hans  Regering.  Medens  dette  ufor- 
udsete Skridt  slog  enhver  fremmed  Magt  —  navnlig  Øster- 
rige —  med  Forfærdelse,  drev  det  Haabet  om  Frihed  hos 
Folket  i  ethvert  Land  til  det  højeste.  Belgien  var  det 
første  til  at  rejse  sig  mod  Holland  og  proklamere  sin  Uaf- 

hængighed;  Polen  og  Italien  fulgte  efter.  Det  var  aldeles 
spildt  at  opfordre  de  italienske  Fædrelandsvenner  til  Klog- 
skab og  Forsigtighed.  Et  Forsøg  paa  at  advare  dem  mod 
Frankrigs  skjulte  Hensigter  blev  optaget  som  Frygt  og  be- 
tragtet som  et  Frafald  fra  Folkets  Sag;  saa  stor  var  For- 
vildelsen, at  jeg  maatt«  opgive  det  og  følge  Strømmen. 
Mod  min  Vilje  maatte  jeg,  da  jeg  rejste  til  Firenze,  med- 
tage Underretninger  til  de  forskjell ige  Komiteer  i  Italien. 
Før  min  Afrejse  havde  jeg  en  lang  Sammenkomst  med 
General  Lafayette,  som  den  Gang  var  Chef  for  den  franske 
Nationalgarde,  Generalen  gav  mig  de  bestemteste  For- 
sikringer om,  at  det  var  den  franske  Regerings  Hensigt  at 
agte  Ikke-Interventionen,  og  at  de  undertrykte  Nationaliteter 
derfor  ingen  Tid  burde  spilde,  men  rejse  sig  for  at  gjore 
deres  Ret  gjældende.  Jeg  forlod  Paris,  ledsaget  af  nogle 
faa  Venner,  som  maatte  forlade  mig  ved  Grænsen,  da  de 
vilde  være  blevne  grebne,  om  de  havde  vovet  at  overskride 
denne,  før  Udbruddet  af  en  Revolution  gav  dem  Mulighed 
til  at  slutte  sig  til  Oprørerne. 

Jeg  naaede  Firenze  henimod  Slutningen  af  September. 
Den  Ophidselse,  den  franske  Revolution  havde  fremkaldt, 
var  snarere  stegen  end  falden:  Bladenes  Tavshed  med 
Hensyn  til  Dagens  vigtigste  Begivenheder  gjorde,  at  jeg 
omringedes  af  alle  Partier  for  at  faa  Nyt  fra  Paris  og 
navnlig  Oplysninger  om  Frankrigs  Udenrigspolitik. 

Greven  af  St.-Leu  (Ex-Kongen  af  Holland)  bad  mig 
komme  til  ham  snarest  muligt,  hvilket  jeg  gjorde.  Litte- 
rære Studier  vare  Grevens  Yndlingsbeskæftigelse;  hans  Hel- 
bredstilstand saa  vel  som  hans  rolige  og  ligefremme  Natur 
havde  ladet  ham  foretrække  et  tilbagetrukkent  Livs  Ens- 
formighed for  Politikkens  Kamp  og  Rænker,  hvortil  han 
altid  havde  vist  stor  Utilbøjelighed.  Jeg  blev  derfor  meget 
overrasket  ved  hans  ivrige  Sporgsmaal  om  den  franske 
Revolution;  de  vare  saa  mange,  at  jeg  næppe  var  i  Stand 
til  at  tilfredsstille  dem. 

»Hvad  er  Deres  Mening  om  Aanden  i  den  sidste 
franske  Revolution?« 

»Det  er  min  Opfattelse,  at  Loven  mod  Pressefriheden 
var  den  Gnist,  som  stak  Ild  i  Krudttønden,  og  at  der 
efter  Folkets  daværende  Stemning  i  Virkeligheden  ikke  be- 
høvedes mere  til  at  rejse  den  Storm,  som  bortfejede  Dyna- 
stiet. Folket  stormede  frem  til  Ødelæggelsens  Værk  i 
Følelsen  af,  at  dette  var  dets  Pligt  for  at  forsvare  Friheden ; 
men  da  Ordenen  atter  skulde  tilvejebringes,  udførte  de,  der 
behændig  traadte  til  (da  Faren  var  overstaaet),  dette  uden 
at  raadspørge  Landet.  Det  liberale  Parti  i  Frankrig  er, 
som  De  véd,  delt  i  to  Partier.  Det  første  er  gjennemtrængt 
af  de  konstitutionelle  Principer,  saaledes  som  disse  frem- 
træde i  Ludvig  XVIIPs  Charte;  dets  Leder  er  Jacques 
Lafitte.  Det  andet  bestaar  af  liberale  af  en  stærkere  Farve, 
med  en  Tendens  til  Eepublikanisme,  deres  Fører  er  La- 
fayette.  Ved  femten  Aars  vedholdende  Smiger  og  Løfter 
har  Hertugen  af  Orleans  draget  næsten  alle  de  liberale  over 
paa  sin  Side,  og  ved  at  være  paa  Stedet  har  han  ved  vel- 
lønnede Agenter  faaet  Bourgeoisiet  til  at  tro,  at  han  var 
Øjeblikkets  Mand.  De  liberale  have  i  Tro  til  hans  Ær- 
lighed stemt  for  ham;  men  Folket  vidste  intet  om  Her- 
tugen af  Orleans.  Misforstaaelsen  var  klar.  Folket  kæm- 
pede i  Haabet  om,  at  en  provisorisk  Regering,  repræsenterende 
det  kejserlige  Dynasti,  skulde  have  været  dannet,  medens 
de  liberale  opfordrede  til  at  kæmpe  for  Chartet  uden  at 
sige,  hvem  der  stod  bag  dette.« 

»Men  forudsat,«  tilføjede  Greven,  »at  Landet  var  blevet 
opfordret  til  at  vælge  mellem  Republik,  konstitutionelt 
Monarki  eller  Kejserdømme,  hvilket  af  de  tre,  tror  De,  det 
vilde  have  stemt  for?« 

»Jeg  tvivler  intet  Øjeblik  om,  at  var  en  provisorisk 
Regering  bleven  dannet  for  Napoleon  II,  vilde  Folket  have 
samtykket  i  hvilken  som  helst  Regeringsform,  der  havde 
sikret  en  regelmæssig  Fremskriden  af  liberale  Institutioner, 

uden  hvilken  ingen  Kegering  i  vor  Tid  vil  kunne  holde  sig 
længe  i  Frankrig.  Den  republikanske  Regering  har  i  Øje- 
blikket kun  faa  Tilhængere  paa  Grund  af  alt  for  friske 
Minder  hos  Folket,  navnlig  i  Provinserne;  og  dog  tror  jeg, 
at  den,  under  Forsæde  af  et  Medlem  af  den  kejserlige  Fa- 
milie, vilde  være  bleven  vel  modtagen;  saa  stærk  er  den 
herskende  Fastholden  ved  Napoleon,  I  de  to  Maaneder  jeg 
opholdt  mig  i  Paris,  havde  jeg  Lejlighed  til  at  overtyde 
mig  om,  hvor  almindelig  man  følte  Savnet  af  eh  permanent 
Komité  af  agtede  Mænd,  der  kunde  repræsentere  den  kejser- 
lige Families  Interesser  og  gjennem  Pressen  tale  for  en 
kejserlig  Regering  med  liberale  Institutioner.  Efter  min 
Mening  .  .  .« 

Her  afbrød  Greven  af  St.-Leu  mig: 
»Der  er  Folk  nok  i  Paris,  som  skylde  min  Broder  alt, 
Ære,  Magt,  politisk  Stilling.  Hvorfor  stille  de  sig  ikke  i 
Spidsen  for,  hvad  De  foreslaar?  At  holde  en  politisk  Arne 
i  Paris,  hvilket  af  vore  Fjender  vilde  blive  udlagt  som  en 
Sammensværgelse  mod  Regeringen,  have  vi  aldrig  anset  for 
rigtigt.  Vi  ville  ikke  segge  til  Borgerkrig.  Vi  ere  rede  til 
at  tjene  Frankrig,  men  kun  naar  vi  kaldes  tilbage  fra  vort 
Exil  for  at  stilles  i  Spidsen  for  en  Regering,  lige  meget 
under  hvilken  Form.« 

Disse  sidste  Ord  bleve  udtalte  i  en  bitter,  noget  irri- 
teret Tone. 

Jeg  greb  Lejligheden  til  at  fremhæve  det  hæderlige  i 
denne  Tilbageholdenhed  og  den  Agtelse,  man  desaarsag, 
efter  Nederlaget  ved  Waterloo,  viste  den  kejserlige  Familie 
overalt  i  Verden,  lige  meget  om  det  var  en  Republik,  et 
Konge-  eller  Kejserdømme,  som  viste  sin  Gjæstfrihed.  Efter 
at  have  tilladt  mig  den  Bemærkning,  at  politiske  Spørgs- 
maal  ikke  altid  kunne  maales  med  strængt  moralske  Hensyn 
som  de  nævnte  og,  at  Folket  ikke  var  i  Stand  til  at  forstaa 
disse,  ytrede  jeg,  at  det  T/ar  tvivlsomt,  om  den  kejserlige 
Familie  vilde  have  vedkjendt  sig  en  Komité,  der  med  selv- 

tagen  Myndighed  udgav  sig  for  at  repræsentere  den.  Jeg 
fremhævede  ogsaa  den  Fare,  det  kunde  medføre  for  Sagen, 
om  en  Mand  uden  Bemyndigelse  udgav  et  Blad,  der  for- 
svarede Principer,  som  kunde  skade  Sagen;  den  Forvirring, 
der  kunde  opstaa  i  Folkets  Sind,  om  saadanne  Meninger 
med  samt  deres  Ophavsmænd  senere  bleve  desavouerede,  og 
endelig  om  et  saadant  Blad  ophørte  at  udkomme  af  Mangel 
paa  de  nødvendige  Pengemidler. 

»Der  er  noget  i,  hvad  De  siger,  og  mærkeligt  nok 
modtog  jeg  i  Morges  et  Brev  fra  Paris,  som  underrettede 
mig  om,  at  en  Kavaleri  officer.  Grev  Lennox,  netop  har 
stiftet  et  Blad  under  Navnet  »La  Revolution  de  1830«  med 
det  Formaal  at  virke  for  den  kejserlige  Eegerings  Gjen- 
indsættelse  under  Napoleon  II,  med  fri  Institutioner;  Bladet 
retter  stærke  Angreb  paa  den  nuværende  Regering.  Har 
De  hørt  tale  om  dette  Blad,  medens  De  var  i  Paris?« 

»Da  min  Broder  pludselig  kaldte  mig  til  Firenze,  fik  jeg 
ikke  Tid  til  at  lade  mig  introducere  hos  den  vedkommende 
Herre,  hvilket  jeg  havde  lovet  nogle  Venner;  men  jeg 
læste  daglig  hans  Blad,  som  forekom  mig  at  nyde  almin- 
delig Anerkj endelse,  da  det  hævdede  en  konservativ,  men 
dog  liberal  Politik.  Lennox  har  under  Karl  X  været  stærk 
oppositionel,  hvorfor  han  finder  stor  Tilslutning  hos  Offi- 
cererne; han  omtales  som  en  udmærket  Kavaleriofficer,  har 
mange  Penge  og  mange  Kundskaber,  baade  i  Politik  og  i 
Videnskaberne,  hvilket  gjør  ham  til  en  farlig  Fjende  for  Louis- 
Philippes  Regering.  Da  Revolutionen  udbrød,  var  han  Chef 
for  »l'Ecole  de  Saumur« ;  men  da  han  begyndte  Bladets 
Udgivelse,  skyndte  han  sig  med  at  indgive  sin  Ansøgning 
om  Afsked.« 

»Hvem  ere  hans  politiske  Venner?« 

»Han  siges  at  staa  paa  en  meget  venskabelig  Fod  med 
General  Lafayette,  Audry-de-Puyraveau  og  andre  Ledere  af 
det  republikanske  Parti.     Bladets  Tendens  er  imidlertid  af- 

gjort  imperialistisk.     Napoleon  II,  eller  en  provisorisk  Re- 
gering i  hans  Navn,  er  Hovedpunktet  i  dets  Politik.« 

»Ak!  Gud  véd,  hvad  der  er  den  stakkels  Dreng  beredt 
Jeg  er  bange,  Østerrige  vil  holde  ham  under  strængt  Opsyn 
i  Wien  for  lang  Tid,  om  ikke  for  bestandig.« 

>Jeg  er  af  samme  Mening,  Hr.  Greve.  Saa  længe  Her- 
tugen af  Keichstadt  befinder  sig  i  Østerriges  Værge,  er  han 
den  store  Axe,  hvorom  Østerriges  hele  Udenrigspolitik 
drejer  sig,  navnlig  med  Hensyn  til  Frankrig.  Den  al- 
mindelige Antagelse  er,  at  Louis-Philippe  vil  vise  sig  som  et 
Tugtens  Ris  for  Evropa,  paa  Grund  af  sin  revolutionære 
Farve.  Man  tager  fejl.  Skulde  han  vove  at  drive  Tingene 
videre,  end  det  (i  de  andre  Magters  Øjne)  er  nødvendigt 
for,  til  en  vis  Grad,  at  tilfredsstille  Tidens  Aand,  vil  Øster- 
rige snart  lægge  en  Tømme  paa  ham  ved  at  sende  Na- 
poleon II  mod  den  franske  Grænse  under  Eskorte  af  et  halvt 
Dusin  Soldater.« 

»Ja,  jeg  tror  virkelig,  det  vilde  blive  Tilfældet.  Ingen 
kan  sige,  hvad  næste  Maaned  vil  bringe.  Italien  er  en 
Vulkan.  Jeg  frygter  en  stor  Katastrofe.  Min  Sen  staar 
ulykkeligvis  i  Forbindelse  med  de  fleste  af  Lederne  af  det 
liberale  Parti,  og  jeg  frygter  for  Følgerne  af  hans  Kjær- 
lighed til  dette  Land.  Jeg  vilde  ønske,  jeg  kunde  formaa 
ham  til  at  undgaa  at  indlade  sig  i  noget  farefuldt  Fore- 
tagende, der  forud  er  dømt  til  et  sørgeligt  Udfald.  Han. 
ønsker  at  se  Dem,  véd  jeg.  Vær  saa  god  at  se  ind  til 
ham,  naar  De  forlader  mig;  han  vil  være  meget  glad  ved 
af  Dem  at  modtage  Underretning  om  Enkelthederne  i  den 
franske  Revolution.« 

III. 
Opstanden  i  Romagnaen. 

Prins  Napoleon  Louis  var  usædvanlig  smuk,  noget  over 
Middelhøjde    og   havde    en   udmærket   Figur    og  Holdning. 

Udtrykket  i  hans  Ansigt  var  overordentlig  klogt  og  mildt, 
i  hans  Øje  var  noget  kjækt,  blandet  med  en  Aabenhed  og 
Venlighed,  som  havde  noget  fængslende.  Disse  Egenskaber 
havde  gjort  ham  meget  søgt  og  elsket  i  de  højere  Kredse  i 
Firenze  og  gjorde  ham  til  Greven  af  St.  Leus  kjæreste 
Søn.  Han  havde  faaet  en  meget  omhyggelig  Opdragelse, 
hans  mange  Kundskaber  og  vidtgaaende  Kjendskab  til 
Klassikerne,  de  fremmede  Sprog  og  navnlig  til  de  exakte 
Videnskaber  havde  bragt  de  mest  fremragende  Mand  i 
Firenze  til  at  søge  hans  Bekjendtskab  og  Venskab.  Heller 
ikke  i  mandlige  og  legemlige  Øvelser  havde  han  sin  Lige, 
navnlig  udmærkede  han  sig  i  Ridekunsten. 

Jeg  kjendte  Prinsens  Meninger,  som  afvege  fra  mine, 
og  frygtede  for,  at  Gjæringen  efter  den  franske  Revolution 
havde  opflammet  hans  livlige  Indbildningskraft  saa  meget, 
at  enhver  Modforestilling  vilde  være  forgjæves.  Imidlertid 
havde  hans  Faders  Bekymringer  gjort  et  dybt  Inktryk  paa 
mig,  og  jeg  følte  det  paahvile  mig  som  en  dobbelt  Pligt, 
at  gjore  alt,  hvad  der  stod  i  min  Magt,  for  at  afholde  ham 
fra  at  kaste  sig  ind  i  noget  voveligt  Foretagende.  Man 
viste  mig  ind  i  Bibliotheket,  hvor  jeg  fandt  Prinsen  liggende 
henstrakt  over  et  stort  Italiens  Kort,  som  var  udbredt  paa 
Gulvet,  ivrig  beskæftiget  med  at  maale  Afstanden  mellem 
Lokaliteterne  i  Romagna,  som  han  ansaa  for  den  Provins, 
der  bedst  egnede  sig  til  strategiske  Foretagender.  I  det 
han  rejste  sig  paa  Knæ  fra  sin  bøjede  Stilling,  gav  Prinsen 
mig  Haanden,  rystede  min  hjærtelig  og  bad  mig  tillade 
ham  i  et  Par  Minutter  at  føre  en  Beregning  til  Ende,  da 
han  frygtede,  at  den  ellers  vilde  slippe  ham  af  Minde.  Jeg 
lod  imidlertid  mit  Blik  vanke  om  i  Værelset,  og  blandt  en 
rig  Afvexling  af  Bøger,  Tegninger  og  Vaaben  saae  jeg 
Modellen  til  en  Luftballon,  hvor  under  der  var  anbragt  en 
Mekanisme,  hvis  Bestemmelse  det  aabenbart  var  at  bevæge 
to  Skruer,  som  vare  fastgjorte  til  Baaden  for  at  drive  den 
fremad.       Apparatet   var   meget    sindrigt    og   Ideen   fuld- 

kommeu  original.  Medens  jeg  beundrende  undersøgte  den, 
havde  Prinsen  rejst  sig,  og  i  det  han  kom  hen  til  mig, 
sagde  han: 

»Nu,  hvad  synes  De  om  den?« 

»Jeg  finder  Anbringelsen  af  Skruen  noget  ganske  nyt, 
og  saa  vidt  jeg  kan  dømme,  maa  den  være  særdeles  vel  skikket 
til  at  drive  Baaden  fremad,  hvis  den  drejes  hurtig.  Der- 
imod finder  jeg  det  ikke  heldigt,  at  Ballonen  er  rund.« 

»Det  indrømmer  jeg;  jeg  gaar  endog  saa  vidt,  at  jeg 
tror,  at  alt,  hvad  der  hedder  Balloner,  af  hvilken  som  helst 
Form,  til  sidst  vil  blive  opgivet,  naar  man  opdager  en  let 
og  billig  bevægende  Kraft,  der  gjør  den  luftrejsende  lig 
en  Fugl  i  Steden  for  en  Fisk.  Dog  nok  herom;  vi  have 
for  Øjeblikket  vigtigere  Ting  at  forhandle.« 

»Nu,«  sagde  han,  i  det  han  pegede  paa  en  Sofa,  hvor 
vi  begge  toge  Plads,  »maa  jeg  gjøre  Dem  et  Par  Spergs- 
maal.     Først,  naar  kom  De  fra  Paris?« 

»I  Forgaars.« 

»De  har  allerede  været  hos  min  Fader,  ikke  sandt? 
Hvor  kunde  han  saa  hurtig  vide,  at  De  var  kommen?« 

»Han  har  sandsynligvis  hørt  det  i  Banken,  hvor  han 
lod  hæve  Penge.  Jeg  kommer  lige  fra  ham.  Jeg  blev 
overrasket  ved  den  Interesse,  han  synes  at  nære  for  Be- 
givenhederne i  Frankrig,  et  Æmne,  han  ellers  sædvanlig 
undgaar  at  berøre.  Han  frygter  store  Uroligheder  overalt, 
særlig  i  Italien,  og  gjør  ingen  Hemmelighed  af  sin  Be- 
kymring for  Deres  Højhed.« 

»Lige  siden  De  rejste  til  England,«  sagde  Prinsen,  »har 
Nationalfølelsens  Strøm  over  hele  Italien  været  i  langsom, 
men  uafbrudt  Stigen,  den  franske  Revolution  har  givet 
Landets  Forhaabninger  en  ny  og  uimodstaaelig  Impuls.  De 
Reformer,  som  de  herskende  Magter  i  Italien  vilde  være 
mere  eUer  mindre  tilbøjelige  til  at  indrømme,  anses  ikke 
længer  for  tilstrækkelige;  vi  trænge  til  mere.  Der  har 
aldrig  i  Italiens  Historie  været  noget  Tidspunkt,  hvor  Om- 

stændighederne  mere  begunstigede  Halvøens  Frigjørelse  og 
Uafhængighed  end  nu.« 

»Vil  De  være  saa  venlig  at  sige  mig,  hvorpaa  De 
støtter  denne  Mening?« 

»Paa  den  franske  Regerings  Proklamation  af  Ikke- 
Interventions-Principet,  som  hemmer  den  østerrigske 
Regerings  Aktion  og  giver  Italienerne  fuld  Frihed  til  at 
ordne  deres  egne  Anliggender  efter  Forgodtbefindende.  Kan 
det  saa  undre  Dem,  at  jeg  tror,  at  Italiens  Befrielse  nu 
mere  end  nogen  Sinde  ligger  i  vor  Haand!  Jeg  vil  betro 
Dem,  hvad  jeg  véd  er  en  positiv  Kjendsgjerning.  En  af  de 
regerende  Fyrster  (jeg  kan  i  dette  Øjeblik  ikke  nævne  hans 
Navn)  vil  om  kort  Tid  tage  Initiativet  med  et  Porslag,  som 
gaar  ud  paa  at  danne  en  Konføderation  af  de  Stater  i 
Italien,  der  ville  slutte  sig  til  den,  og  det  forventes,  at 
alle  Staterne  ville  samtykke  i  at  udgjøre  en  Del  af  den 
foreslaaede  uafhængige  Stat,  som  styres  overensstemmende 
med  en  for  og  af  dem  alle  forfattet  Forfatning.  Skulde 
Planen  lykkes,  vil  Rom  blive  den  italienske  Konføderations 
Hovedstad  under  Pavens  ophøjede  Præsidium.  Hemmelige, 
men  meget  omfattende  og  kraftige  Forhandlinger  ere  blevne 
førte  med  stort  Held  indtil  dette  Øjeblik.  Ikke-Inter- 
ventions-Principet  er  det  Udgangspunkt,  hvorpaa  hele 
Planen  hviler.  Naar  Østerrige  er  bundet  deraf,  stiller 
ingen  Hindring  sig  i  Vejen  for  Landets  Forhaabninger. 
Naar  Øjeblikket  kommer,  da  vi  med  forenede  Anstrængelser 
maa  sikre  Planens  Gjennemførelse ,  skal  jeg  meddele  Dem 
alle  dens  Enkeltheder  samt  Maaden,  hvorpaa  vi  agte  at 
gaa  til  Værks.« 

Denne  uventede  Erklæring  af  Prinsen  gjorde  mig 
maalløs.    Han  blev  opmærksom  paa  min  Tavshed  og  sagde: 

»De  synes  ikke  tilfreds,  med  hvad  vi  have  gjort  for  at 
naa  Maalet?« 

»Jeg  maa  bekjende,  at  jeg  ikke  er  det,  og  hvad  der  i 
høj  Grad  smerter  mig,    er  at  se  Deres  Højhed   reven  med 

af  en  Patriotisme,  der  vistnok  er  i  hej  Grad  prisværdig, 
men  blot  et  Bytte  for  Løfter  og  leflende  Tilsagn,  som  efter 
min  Overbevisning  kun  ere  listige  Paafnnd,  fremkomne  for 
at  vinde  Tid  til  Gjennemferelsen  af  lumske  Planer,  og  til 
hvilke  jeg  ikke  har  fjærneste  Tillid.  Ikke-Interventions- 
Principet  vilde  visselig  være  vor  Frelse,  dersom  det  blev 
ordentlig  gjennemført;  men  tro  mig,  dette  vil  aldrig  ske. 
Louis  -  Philippe  er  ikke  den  Mand,  der  sætter  sin  længe 
eftertragtede  Trone  paa  Spil  i  en  Krig  med  Østerrige.  Han 
vil  give  efter  for  den  første  Opfordring  fra  den  osterrigske 
Regering;  han  vil  blive  bange.  Østerrige  vil  slaa  os  af 
Marken,  inden  vi  komme  i  Slagorden,  og  Kongen  af  Frank- 
rig vil  kun  høste  Fordel  af  sin  forræderske  Politik.  Da  jeg 
var  i  Paris,  havde  jeg  et  Mode  med  General  Lafayette  i 
samme  Anledning.  Jeg  er  fast  overtydet  om,  at  han  talte 
sandt  og  mente  det  ærligt,  da  han  forsikrede  mig  om  den 
franske  Regerings  Hensigt  at  opretholde  Ikke-Interven- 
tions-Principet;  men  jeg  blev  intet  Øjeblik  rokket  i  min 
Overbevisning,  at  man  vil  overlade  til  os  selv  at  kæmpe 
vor  Kamp  ud,  saa  godt  vi  kunne.  General  Lafayette  er 
bleven  lokket  til  at  støtte  en  Politik,  som  er  en  Fornægtelse 
af  hans  Fortid.  Efter  at  have  været  Lederen  af  det  ultra- 
liberale  Parti  har  han  gjort  sig  til  medskyldig  i  en  Politik, 
som  strider  mod  alle  de  Grundsætninger,  han  hidtil  har 
vedkjendt  sig.  Han  vil,  lige  saa  vel  som  Hr.  Lafitte,  om 
en  føje  Tid  angre,  at  han  har  ofret  sin  usminkede  Politik 
og  sin  sande  Folkelighed  for  at  støtte  en  Monark,  hvis 
første  Skridt  vil  være  at  frigjøre  sig  for  ham,  saa  snart  han 
ikke  længer  behøver  hans  Tjeneste  til  at  styrke  sin  Stilling. 
Hvad  jeg  har  sagt  mine  Venner  i  Paris,  gjentager  jeg 
aabent  og  uforbeholdent  for  Dem;  jeg  anser  det  ikke  for 
tilraadeligt  eller  ledende  til  noget  Resultat,  at  vi,  byggende 
paa  saadanne  tomme  Løfter,  rejse  en  Hær  og  iværksætte  en 
Opstand,  hvis  Udfald  kun  vil  blive  en  Skuffelse  eg  Tabet  af 
mangt  et  kostbart  Liv.     Hvad  Deres  personlige  Deltagelse  i 

Italiens  Frihedskamp  angaar,  maa  jeg  paa  det  bestemteste 
erklære,  at  den  ikke  vil  gavne  det  Land,  De  ønsker  at 
tjene.  Østerrige  vil  selvfølgelig  glæde  sig  derover,  det  faar 
derved  Lejlighed  til  at  sige  til  den  franske  Regering:  »Jeg 
kunde  muligvis  have  respekteret  Ikke-Interventions- 
Principet  i  Italiens  Anliggender,  saa  længe  Italienerne  vare 
ene  om  Sagen;  men  en  Prins,  en  Bonaparte,  tager  aktiv 
Del  i  Opstanden,  som  takket  være  hans  Navn  kan  tage  et 
uventet  Omfang;  hvorledes  kan  jeg  forholde  mig  rolig  og 
undlade  at  kvæle  Opstanden  i  dens  første  Udbrud?  Prinsen 
kunde  blive  en  meget  folkelig  Leder,  og  som  saadan  en 
farlig  Fjende  ogsaa  for  Frankrig  ved  given  Lejlighed.  Disse 
Omstændigheder  tvinge  mig  til  at  sende  mine  Tropper  mod 
Oprørerne  med  eller  mod  Eders  Vilje.« 

»Det  gjør  mig  meget  ondt  at  se  Dem  saaledes  stemt 
mod  denne  vigtige  Kombination  af  det  italienske  An- 
liggende. Deres  Idé  om  Østerrige  synes  at  lade  Dem  se 
Tingene  for  mørkt.  Jeg  har  stor  Tillid  til  vor  Styrke;  jeg 
har  i  ethvert  Fald  givet  mine  politiske  Venner  mit  Ord  paa, 
at  jeg  vil  staa  dem  bi  i  Farens  Stund;  det  Ord  skal  og  vil 
jeg  holde,  hvilke  end  Følgerne  maatte  blive.« 

»Jeg  skal  ikke  sige  mere,  min  Prins,  om  den  Vej,  De 
synes  bestemt  paa  at  følge;  tilgiv,  at  jeg  har  taget  mig 
den  Frihed  at  imødegaa  Deres  Anskuelser  med  en  urokkelig, 
fast  Overbevisning.  Jeg  kan  ikke  frigjøre  mig  for  den 
Tanke,  at  Frankrig  i  en  nær  Fremtid  vil  fuldstændig  fri- 
gjøre sig  for  Bourbonuerne,  og  at  De  er  den  eneste  Mand, 
det  da  vil  paahvile  at  øve  den  øverste  Magt  i  Napoleon 
II's,  eller  muligt  i  Deres  eget  Navn.  Da  vilde  Deres  Bistand 
være  af  højeste  Betydning  for  Opnaaelsen  af  Italiens  Enhed.« 

»Tænk  intet  Øjeblik,  at  jeg  tager  Deres  Opposition 
mod  mig  ilde  op.  Jeg  holder  af  Meningsudvexlinger  og 
bestrider  ingens  Ret  til  frit  at  udtale  sin  Mening.  Der  er 
meget  godt  i,  hvad  De  har  sagt  i  Favør  af  mig,  skjønt  jeg 
frygter,  at  De    ikke    er    fri    for    at  nære  Illusioner.    Hvad 

angaar  Varigheden  af  den  nuværende  Regering  i  Frankrig, 
ville  vi  vende  tilbage  dertil  i  et  mere  belejligt  Øjeblik. 
Nu  have  vi  andet  at  tage  Vare.  Om  faa  Dage  skal  jeg 
lade  Dem  vide,  hvad  vi  have  i  Sinde  at  gjøre.  Jeg  venter 
min  Broder  med  gode  Efterretninger  fra  Rom.« 

Jeg  tog  Afsked  med  Prinsen,  tilsyneladende  ved  godt 
Mod.  men  i  Hjærtet  dybt  bedrøvet. 

Aftenen  den  24:de  Februar  gik  Rygter  i  Firenze  om, 
at  en  stor  Opstand  var  udbrudt  i  Romagna,  og  at  de  pave- 
lige Myndigheder  vare  gjorte  til  Fanger  eller  flygtede  fra 
de  Steder,  hvor  Oprørerne  havde  Magten.  Da  jeg  kom 
hjem  om  Aftenen,  fandt  jeg  et  Brev  fra  Prins  Napoleon, 
hvori  han  opfordrede  mig  til  endelig  at  komme  til  ham  næste 
Morgen,  hvilket  jeg  gjorde. 

»Jeg  haaber,«  sagde  han,  »at  De  glædede  Dem  ved  i 
Aftes  at  høre  om  vore  Venners  Held  i  Romagna.  Dette 
er  Felttogets  Begyndelse,  hvorpaa  der  skal  folge  en  Be- 
givenhed af  større  Betydning,  hvis  Enkeltheder  jeg  lovede 
at  meddele  Dem.  Hertugen  af  Modena  staar  i  Spidsen  for 
Folkerejsningen.  Giro  Menotti,  hans  Ven  og  højt  betroede 
Agent,  arbejder  med  ham  paa  at  ægge  til  Opstand  i  enhver 
Del  af  Italien  for  at  drive  de  mange  regerende  Fyrster  ud 
af  Landet  og  da  at  forene  deres  Landsdele  med  Hertug- 
dømmet Modena  og  proklamere  Hertugen  til  Konge  af 
Italien.  Menotti  handler  i  fuld  Overensstemmelse  med 
Louis  Philippe  paa  Basis  af  Ikke-Interventions-Prin- 
cipet.  Vi  kunne  nu  uden  Betænkning  tage  Del  i  Be- 
vægelsen med  Vished  om  Held.  Giro  Menottis  Broder  kom 
i  Aftes  som  Overbringer  af  gode  Nyheder.  Fire  Delegerede 
ere  ogsaa  komne  fra  andre  Dele  af  Landet  for  at  raadslaa 
om  de  bedste  Midler  til  at  forene  Bevægelsen  i  Modena 
med  den  i  andre  Dele  i  Italien.  Jeg  fastsatte  Deres  Hus 
som  det  sikreste  til  Mødested.  Vi  samles  Klokken  ni  i 
Morgen  Aften.     Min  Broder  vil  slutte  sig  til  mig.« 

»Hvad  har  De  i  Sinde  at  gjøre  med  Paven?« 

»Jeg  tvivler  ikke  om,    at   han    vil  handle   i  Forening 
med  Hertugen.     Vi  ville  erfare  mere  derom  i  Morgen  Aften.« 

Den  Dag,  som  var  fastsat  til  Medet,  begyndte  under 
meget  sørgelige  Auspicier  baade  for  Italien  og  mig.  Tidlig 
om  Morgenen  gik  det  Rygte,  at  Østerrigerne  flere  Nætter' 
havde  sendt  Forstærkninger  til  Fæstningen  Ferrara,  som 
hørte  med  til  de  pavelige  Besiddelser,  men  Paven  havde 
givet  Østerrigerne  Ret  til  at  lægge  Garnison  i  Fæstningen, 
der  beherskede  Byen  med  en  stor  og  altid  slagfærdig  Styrke. 
Denne  Samling  af  esterrigske  Tropper  paa  selve  Grænsen 
af  de  oprørske  Provinser  spaaede  intet  godt  for  os.  Vi 
nærmede  os  aabenbart  med  hurtige  Skridt  en  forfærdelig 
Krisis;  Forretningerne  laa  stille,  Firenze,  som  hidtil  havde 
været  Samlingsstedet  for  engelske,  russiske  og  franske  Fa- 
milier af  det  bedste  Selskab,  var  forladt  og  ede,  og  Befolk- 
ningen gik  i  ængstelig  Spænding.  De  Efterretninger,  vi  den 
Dag  modtoge,  om  Standsninger  og  Bankerotter  i  de  mest 
ansete  Firmaer  i  forskjellige  Dele  af  Italien,  vare  saa  for- 
uroligende, at  der  kun  var  lidet  Haab  for  os  om,  at  vor 
Bank  kunde  holde  sig  længer  uden  Udsigt  til  venlig  Bistand. 
Vore  Tab  havde  allerede  været  meget  store,  Fallit  og 
Fattigdom  truede  mig  i  mit  Livs  Vaar,  hvad  enten  Op- 
standen sejrede  eller  mislykkedes.  I  ethvert  Tilfælde  saae 
det  galt  ud  for  mig,  men  særlig,  hvis  Opstanden  ikke 
lykkedes,  da  jeg  saa  maatte  flygte  for  at  undgaa  at  blive 
arresteret  eller  skudt  af  Østerrigerne,  som  vare  opsatte  paa 
at  drage  størst  mulig  Fordel  af  deres  lette  Sejr  ved  at  ud- 
tynde de  liberales  Rækker  paa  enhver  Maade.  I  denne 
modfaldne  og  forknytte  Sindsstemning  ventede  jeg  om 
Aftenen  den  26de  Februar  1831  det  af  Prins  Napoleon 
Louis  fastsatte  Møde  i  mit  Hus,  hvor  vi  skulde  samles  med 
hans  Broder,  Louis  Napoleon,  Giro  Menottis  Broder  og  tre 
Delegerede  fra  forskjellige  Provinser. 

Klokken   var  netop    slaaet    ni,    da  Prins  Napoleon   og 
hans  Broder,    ledsagede  af  Menotii,  traadte  ind  i  Værelset. 

Paa  Minutter  efter  kom  de  tre  Delegerede,  som  bleve  fore- 
stillede for  Prinserne  og  mig  af  Meuotti,  hvis  Venner 
de  vare. 

»Mine  Herrer,«  sagde  Prins  Napoleon,  »vi  ere  mødte 
her  i  Aften  for  at  komme  overens  om  en  Plan  for  en 
fælles  Optræden  i  den  Opstand,  som  er  begyndt  i  Romagna, 
og  som  jeg  haaber  snart  skal  omspænde  alle  Dele  af 
Italien.  Omstændighederne  synes  at  begunstige  vort  Fore- 
tagende. Efter  hvad  jeg  har  erfaret,  betænker  jeg  mig 
ikke  paa  at  sige,  at  jeg  aldrig  har  folt  mig  saa  forvisset 
om  vort  Held,  som  i  dette  øjeblik;  jeg  er  ogsaa  overbevist 
om,  at  de  Forklaringer,  vor  Ven  Menotti  har  at  give  os  i 
sin  Broders  Navn,  ville  overbevise  Dem  alle  om,  at  det  nu 
er  Tiden  til  at  lade  Handling  følge  paa  Ord.  Jeg  vil  nu 
overlade  Menotti  at  forelægge  Dem  den  Plan,  som  skal 
bringe  os  sikkert  i  den  Havn,  vi  saa  længe  have  ønsket  og 
endnu  ikke  naaet!« 

Dybt  greben  saa  vel  af  Situationens  Alvor  som  af  den 
Betydning,  han  tillagde  det  heldige  Udfald  af  sin  Mission, 
fængslede  Menotti  vor  Opmærksomhed  med  en  meget  ildfuld 
Tale,  af  hvilken  det  følgende  er  et  kort  Udtog,  jeg  efter 
Hukommelsen  nedskrev  strax  efter  at  Modet  var  hævet. 

»Jeg  maa  med  Beklagelse  bekjende,  at  de  Udsigter  til 
vor  Nations  Frigj øreise,  som  de  nyeste  Tildragelser  synes  at 
gjøre  lysere  end  nogen  Sinde  tidligere,  aldeles  mod  For- 
ventning møde  Hindringer  i  de  modstridende  Anskuelser, 
som  skille  de  liberale  med  Hensyn  til,  hvad  der  under  de 
for  Haanden  værende  Omstændigheder  bør  gjøres.  Nogle 
fastholde,  at  i  dette  Øjeblik  vil  intet  med  Udsigt  til 
Held  kunne  foretages,  og  opfordre  derfor  til  fuldkommen 
Uvirksomhed.  Andre  ere  villige  til  at  dele  Farerne  og  An- 
svaret, som  en  Opstand  medfører,  men  antage,  at  den  rette 
Tid  endnu  ikke  er  kommen,  medens  et  tredje  Parti,  som 
har  min  Broder  til  Arm  og  Hoved,  og  hvis  Anskuelser  — 
jeg  tager  ikke  i  Betænkning   at  sige   det    —    ere  identiske 

med  Majoriteten  af  Folkets,  paa  det  bestemteste  fastholder, 
at  Øjeblikket  er  kommet,  saafremt  ikke  lunkne  Tilskyndelser 
eller  halve  Forholdsregler  skulle  faa  Tid  til  at  kølne  den 
Begejstringens  forste  Ild,  der  er  af  saa  stor  Betydning  i  en 
Folkerejsning.  Da  min  Broder  sendte  mig  til  Firenze  for 
at  møde  Prinsen  og  de  Delegerede  fra  andre  Dele  af 
Italien,  gav  han  mig  følgende  Instruktioner  og  paalagde 
mig  kun  et  Forbehold  med  Hensyn  til,  hvad  jeg  antog  De 
maatte  ønske  at  vide,  før  de  toge  aktiv  Del  i  Kampen. 
Først  og  fremmest  paalagde  han  mig  at  forelægge  Dem  den 
Plan,  han  har  udkastet  i  fuld  Overensstemmelse  med  den 
Mand,  der  har  samtykket  i  at  være  Hovedet  for  den  natio- 
nale Bevægelse.  Den  Kegeringsform.  som  senere  skal  op- 
rettes, er  endnu  ikke  bleven  omtalt.  En  Uafhængighedskrig 
fordrer  kun  Diktatormyndighed.  Denne  vil  blive  udøvet  af 
Prinsen,  som  sætter  sin  Trone  og  sit  Liv  ind  paa  dette 
Foretagende.  Lad  mig,  mine  Herrer,  sige  det  strax,  vor 
Revolutions  Leder  er  Hertugen  af  Modena.  Kun  han  alene 
kan  gjøre  os  til  en  uafhængig  Nation.  Uafhængighed  er 
det  første,  enhver  sand  Patriot  maa  have  for  Øje ;  frie  Insti- 
tioner  ville  følge  efter.  Mellem  min  Broder  og  Hertugen 
af  Modena  hersker  fuldkommen  Forstaaelse,  og  under  Be- 
skyttelse af  Principet  Ikke-Intervention,  som  han  høj- 
tidelig har  proklameret,  opmuntrer  Kongen  af  Frankrig 
hemmelig  alt,  hvad  der  gaar  ud  paa  en  Krig  mod  Øster- 
rige. Den  eneste  Oplysning,  jeg  er  pligtig  at  uuddrage 
Dem,  vedrører  de  Forhandlinger,  som  føres  mellem  Hertugen 
og  de  andre  regerende  Fyrster  i  Italien,  for  at  tilstræbe  et 
offensivt  og  defensivt  Forbund  mellem  dem;  disse  kunne  i 
Følge  deres  skjulte  og  delikate  Natur  ikke  afsløres.  Med- 
delelsen om,  hvad  der  med  det  nævnte  Forraaal  forhandles,  vilde 
vel  ogsaa  kun  have  liden  eller  ingen  Indflydelse  paa  det  forelig- 
gende Hovedpunkt,  nemlig  først,  hvad  Hjælp  i  finansiel  Hen- 
seende kan  min  Broder  gjøre  Regning  paa,  før  han  begynder  at 
handle?    Han  har  allerede  ved  patriotiske  Gaver  samlet  en 

Pengesum,  hvormed  han  kan  mede  forskjellige  uundgaaelige 
Udgifter.  Da  han  ønsker  at  forøge  denne  Sum,  har  han 
selv  personlig  bragt  sit  Offer  og  appellerer  nu  ved  mig  til 
Dem  for  at  spørge,  hvilke  Midler  De  kunne  stille  til  hans 
Kaadighed.  Af  de  saaledes  tilvejebragte  Penge  forlanger 
han  kun  lidet  eller  intet  til,  hvad  han  selv  har  at  udføre; 
hele  Summen  eller  Størstedelen  af  den  er  bleven  og  vil 
blive  sendt,  saa  snart  den  er  indsamlet,  til  den  lille  Hær  af 
Insurgenteri  Romagna,  som  tæller  mellem  10,000  og  12,000 
Mand,  af  hvilke  nogle  ere  slet  armerede.  Det  andet  Spørgsmaal, 
som  foreligger,  vil  være,  er  Toscana  beredt  til  at  folge  den 
Bevægelse,  som  forberedes,  og  hvis  saa  er,  hvor  ndt  er  denne 
forberedt?  Vor  Styrke  iRomagna  befales  af  Armandi,  en  dygtig 
Soldat  og  en  oprigtig  Fædrelandsven;  men  den  savner  en 
dygtig  Ledelse.  Jeg  behøver  ikke  at  dvæle  længer  ved 
Enkelthederne  i ,  hvad  man  staar  i  Begreb  med  at  udføre 
andensteds.  Jeg  ønsker  Svar  paa  mine  Spørgsmaal,  for- 
inden jeg  rejser.  I  Dag  er  det  den  26de  Februar.  Den 
4de  i  næste  Maaned  skal  Rejsningen  foregaa  samtidig  i 
Hertugdømmerne  Modena,  Parma  og  Piacenza  og  strække 
sig  saa  vidt  sora  mulig,  indtil  vi  naa  den  Styrke,  som 
manøvrerer  i  Romagna.  Husk  vel  paa,  mine  Herrer,  at  den 
hele  Plan  hviler  paa  en  Kjendsgjerning,  som  nu  er  ube- 
stridelig —  Ikke-Interventions-Principet.  Øster- 
rige er  lukket  inde  i  sine  Fæstninger,  det  tør  ikke  røre 
sig,  det  er  dømt  til  at  være  en  slet  og  ret  Tilskuer  ved 
alt,  hvad  vi  gjøre.  Noget  saadant  har  den  mest  sangvinske 
iblandt  os  næppe  kunnet  dromme  om,  end  sige  haabe. 
Dersom  vi  lade  denne  Lejlighed  gaa  tabt  uden  at  gjore  et 
Forsøg  til  det  yderste  for  at  frelse  vort  Land,  vil  Fremtiden 
være  retfærdig  i  sin  Dom,  naar  den  bræudemærker  Italienerne 
med  Ordene  »Krystere«  og  »Slaver!« 

Over  al  Maade  tilfreds  med  at  høre  Menotti  saa  ild- 
fuldt fremsætte  sine  egne  og  sin  Broders  Anskuelser  i  saa 
fuld  Overensstemmelse  med  hans  Meninger,  vendte  Prinsen 

sig  til  mig,  som  om  han  tog  det  for  givet,  at  jeg  var 
bleven  overbevist  af  denne  hans  Meningsfælles  patriotiske 
Tale.     »Har  De  noget  at  bemærke?«  spurgte  Prinsen. 

»Ja,  jeg  har,  Deres  Højhed,  og  skjønt  mit  Hverv  er 
pinligt  og  udsat  for  at  mistydes,  skal  jeg  dog  ikke  undlade 
at  udtale,  hvad  jeg  anser  for  min  Pligt,  nemlig  at  frem- 
stille den  foreslaaede  Opstand  som  unyttig  og  bærende  de 
alvorligste  Følger  i  sit  Skjød.  Jeg  betænker  mig  ikke  paa 
at  gjentage  for  Dem  og  hele  Verden,  at  det  saa  højt  priste 
Ikke- Interventions-Princip  er  en  Snare,  som  dets  Op- 
finder har  i  Sinde  at  benytte  til  andre  Formaal.  Jeg  tror 
ikke  paa  det.  Louis  Philippe  vil  muligt  under  sædvanlige 
Forhold  blive  en  god  Konge;  men  han  er  alt  for  klog  til 
at  byde  Østerrige  og  maaske  hele  Tyskland  Stangen  for 
med  Vaabenraagt  at  forsvare  et  Princip,  der  ikke  kan  bringe 
ham  selv  mindste  Fordel.  Han  er  ikke  den  Mand,  der  vil 
vove  den  Trone,  han  i  saa  mange  Aar  har  eftertragtet,  ved 
at  kaste  Handsken  til  en  Magt  af  første  Rang,  til  Forsvar 
for  en  hvilken  som  helst  Nationalitet.  De  kjender  min 
Mening  om  Sagen,  og  intet  kan  forandre  denne.  Jeg  for- 
dømmer paa  det  bestemteste  Forsøg  paa  Opstand,  som  for 
vist  vil  lede  til  unyttig  Fortabelse  af  Liv  og  til  en  haardere 
Behandling  af  de  overvundne,  og  det  ved  selve  de  Fyrster, 
der  tilsyneladende  gjøre  fælles  Sag  med  Folket  Da  jeg 
hørte  vor  Ven  Menotti  afsløre  for  os,  at  hele  den  Axe,  om 
hvilket  Værket  til  Uafhængighedens  Opnaaelse  skal  dreje 
sig,  er  Kongen  af  Modena,  bekjender  jeg,  at  jeg  følte 
mit  Blod  stivne  ved  denne  overraskende  Nyhed.  Hertugen 
af  Modena!  Véd  De,  hvem  Hertugen  af  Modena  er?  Har 
De  ikke  læst  Beretningen  om  hans  Handlinger,  siden  han 
besteg  Tronen  i  Modena?  Der  er  hverken  Mand  eller 
Barn,  Ven  eller  Fjende,  ikke  et  Land,  hvor  fjærnt  det  end 
er,  som  ikke  har  hørt,  at  han  er  den  mest  erklærede 
Forkæmper  for  Absolutismen,  grusom  og  pengebegjærlig. 
Hans  Rigdom  er  lige  saa  stor  som  hans  naturlige  Gridskhed. 

Hans  blinde  Underdanighed  over  for  østerriges  Vilje  og 
Roms  Skinhellighed  er  vel  betjendt,  og  hvorledes  Deres 
Broder  har  kunnet  sætte  sin  Lid  til  Hertugens  Liberalitet 
og  gjere  ham  til  Lederen  af  den  italienske  Frihedskamp, 
er  mig  ikke  muligt  at  forstaa.  Sig  ham,  at  Hertugen  er 
en  Mester  i  Forræderi,  til  hvem  ingen  tør  fæste  Lid,  at 
han  er  rede  til  at  ofre  sin  bedste  Ven  for  at  redde  sin 
Trone.  Sig  ham,  at  han  tager  fuldstændig  fejl,  naar  han 
tror,  at  Østerrige  vil  staa  som  rolig  Tilskuer  over  for 
hvad  der  foregaar  i  Italien,  og  lad  ham  vel  betænke  det 
Ansvar  og  den  Sorg,  der  vil  overvælde  hans  ridderlige 
Sind  ved  saa  mange  Livs  Fortabelse  uden  Nytte,  dersom 
Opstanden  mislykkedes,  som  jeg  frygter  den  viL  Jeg 
véd,  at  min  Mening  vil  blive  udlagt  som  en  Udflugt  for 
ikke  at  deltage  i  den  foreslaaede  Handling;  men  jeg  vil 
ikke  derved  lade  mig  afholde  fra  aabent  at  udtale  den, 
uden  Hensyn  til  deres  Billigelse  eller  Misbilligelse,  hvis 
Overbevisning  jeg  ikke  deler.  Naar  den  rette  Tid  kommer 
for  mig  til  at  give  mit  Liv  for  mit  Fædreland,  skal  jeg 
ikke  undlade  at  gjere  min  Pligt;  men  ikke  før.  Hvad 
Firenze  angaar,  da  vent  ikke  nogen  Rejsning  her,  som  er 
Omtale  værd.  Folket  er  ikke  tilstrækkelig  misfornøjet  med 
Storhertugen  til  at  kunne  overtales  til  at  rejse  sig  imod 
ham;  derhos  har  det  ingen  Vaaben,  og  ethvert  Forsøg  paa 
Opstand  vilde  hurtig  blive  undertrykt.  Hvad  Deres 
Broders  finansielle  Hjælp  angaar,  skal  jeg  gjærne  gjore 
alt,  hvad  der  staar  i  min  Magt  for  at  besvare  haus  Op- 
fordring,« og,  i  det  jeg  vendte  mig  til  Prinsen,  sagde  jeg, 
»jeg  skal  med  Glæde  imødekomme  Deres  Ønsker  i  saa  Hen- 
seende og  gjøre  de  fornødne  Skridt.« 

Et  af  de  mærkeligste  Træk  ved  dette  Mode  var  den 
fuldkomne  Tavshed,  som  Prins  Louis  Napoleon  (senere 
Kejser  Napoleon  III)  bevarede.  Han  var  lige  kommen  fra 
Kom,   og   de    Oplysninger,    han   skulde   give    os   om   den 


334  -^f  Grev  Orsis  Memoirer. 

allerede  i  Marken  værende  Oprørshærs  virkelige  Stilling  og 
Plan,  vare,  hvad  jeg  i  Spænding  havde  ventet  paa.  Han 
ytrede  ikke  et  Ord.  Jeg  kunde  ikke  forklare  det,  men 
ansaa  det  ikke  tilraadeligt  at  gjøre  nogen  Hentydning  der- 
til; mine  sidste  Ord  fremkaldte  for  et  Øjeblik  en  alminde- 
lig Tavshed.  Menotti  var  den  første,  som  rejste  sig,  og  i 
det  han  purrede  op  i  sit  Haar  med  feberagtig  Ilfærdighed, 
begyndte  han  at  gaa  op  og  ned  ad  Gulvet,  mumlende  nogle 
Ord,  vi  utydelig  kunde  høre.  Prins  Napoleon  fulgte  ham, 
aabenbart  for  at  mildne  det  Indtryk,  mine  Ord  havde  gjort 
paa  hans  Sind,  og  for  tillige  at  træffe  nogen  Overenskomst 
med  Hensyn  til  de  fornødne  Penge. 

Prinsen  kaldte  mig  til  sig  i  Menottis  Nærværelse  og 
spurgte,  hvor  stort  et  Beløb  jeg  kunde  raade  over.  Jeg 
sagde,  at  i  Øjeblikket  kunde  jeg  ikke  raade  over  mere 
end  5000  Lstrl.  Prinsen  erklærede  det  for  tilstrækkeligt 
og  tilføjede:  »Jeg  vil  lægge  10,000  Lstrl.  til.«  Menotti 
var  tilfreds  og  traf  Aftale  med  Prinsen  om  at  faa  Pengene 
næste  Morgen,  hvorpaa  han  vilde  rejse  for  at  møde  sin 
Broder  i  Modena. 

»Endnu  et  Ord  før  vi  skilles,  min  kjære  Menotti!« 
sagde  jeg,  i  det  jeg  tog  begge  hans  Hænder  i  mine.  »Det 
gjør  mig  ondt  at  have  udtalt,  hvad  der,  som  Sagerne  i  Øje- 
blikket staa,  har  fyldt  Deres  Sind  med  Tvivl  og  Uro;  men 
mine  Meninger  om  denne  Sag  ere  saa  rodfæstede,  at  det 
er  mig  umuligt  at  forandre  dem.  Jeg  gjentager,  at 
jeg  dybt  beklager  det,  og  havde  Prinsen  med  et  Ord  givet 
mig  mindste  Antydning  af,  hvad  jeg  her  vilde  faa  at  høre, 
skulde  jeg  hensynsfuldt  have  afholdt  mig  fra  at  være  til- 
stede ved  Mødet.  Jeg  ønsker  Deres  Broder  Held,  det  er 
det  samme  som  at  ønske  mit  Fædreland  Frihed  og  Uaf- 
hængighed. Kun  ét  tilraader  jeg  ham;  ingen  halve  For- 
holdsregler, ingen  Tilbagevigen  for  strænge  Midler,  naar  de 
ere  nødvendige  for   et  heldigt  Udfald.     »Medico   pietosa  fa 

la  piaga  puzzolente«  *)  er  mere  anvendeligt  paa  Revolutioner 
end  paa  noget  andet. 

Menotti  vexlede  Haandtryk  med  de  to  Prinser  og  forlod 
Værelset  med  de  tre  Delegerede. 

Da  de  to  Prinser  havde  udtrykt  det  Ønske  at  blive 
noget  længer,  forudsaa  jeg,  at  der  var  mere  tilbage  at  med- 
dele mig. 

»Deres  Opfattelse,<  sagde  Prins  Napoleon  Louis,  i  det 
han  henvendte  sig  til  mig,  »med  Hensyn  til  den  Holdning, 
enhver  sand  Fædrelandsven  ?knlde  anse  det  for  sin  Pligt  at 
indtage  i  den  forestaaende  Kamp  for  Italiens  Uafhængighed, 
er  meget  nedslaaende  for  mig,  saa  meget  mere  som  jeg  er 
overbevist  om,  at  De  vil  blive  pmlig  overrasket  ved,  hvad 
jeg  har  at  meddele  Dem.  Midt  i  de  stormfulde  Be- 
givenheder, som  synes  at  vende  op  og  ned  paa  Evropa, 
kunne  min  Broder  og  jeg  ikke  gjøre  os  fortrolige  med  den 
Tanke  at  forblive  ledige  Tilskuere  ved  Begivenhedernes 
Grang  og  udelukke  os  selv  fra  Verden.  Det  Navn.  vi  bære, 
den  Aand,  som  besjæler  os,  i  Forening  med  et  levende 
Ønske  om  at  gavne  det  Land,  som  skjænkede  vor  Slægt 
den  kjærligste  Gjæstfrihed,  gjør  det  umuligt  for  os  at  mod- 
staa  Øjeblikkets  Tilskyndelse  til  at  slutte  os  til  Rejsningen 
i  Romagna,  for  at  kæmpe  for  Italiens  Cafhængighed  eller 
dø  i  Striden.  Vi  kjende  fuldt  vel  de  Farer,  som  omgive 
os,  og  Vanskeligheden  af  vor  Opgave;  men  der  staar  os 
ingen  anden  Mark  aaben  til  Anvendelsen  af  aandelig  og 
legemlig  overstrømmende  Livskraft,  og  da  vort  eget  Land 
ikke  gjer  Krav  paa  os,  kunne  vi  muligvis  bidrage  til  vort 
nye  Fædrelands  Velfærd.  Om  vi  begive  os  til  Kamp- 
pladsen, før  Menotti  har  begyndt  sine  Bevægelser  i  Modena 
eller  efter,  er  et  Spørgsmaal.  der  afhænger  af  de  næste  faa 
Dages  Tildragelser.  Ingen  uden  De  véd  noget  om  vor  Be- 
slutning.    Jeg  beder  Dem  betragte  dette  som  en  hemmelig 


*)  Slette  Lægemidler  forværre  Saaret. 

Og  fortrolig  Meddelelse.  Det  vilde  smerte  mig  i  aller- 
højeste Grad,  om  dette  nogen  Sinde  kom  til  min  Faders 
Kundskab.« 

At  blive  betynget  med  en  saa  betydningsfuld  Hemmelig- 
hed var  mere,  end  hvad  jeg,  efter  alt  hvad  der  var  gaaet 
forud,  formaaede  at  bære.  Jeg  blev  bogstavelig  maalles  og 
brast  i  Graad;  da  tog  Prinsen  venlig  begge  mine  Hænder 
og  søgte  at  lette  min  Smerte  ved  at  sige:  »Nu,  nu,  vær 
ikke  saa  modfalden;  maaske  kan  en  eller  anden  Be- 
givenhed indtræde,  som  fuldstændig  hindrer  vor  Afrejse.« 

(Fortsættes.) 

M.  B. 


Muhammad. 

(Slutning.) 


X. 

Jlifter  Slaget  ved  Uhud  havde  Makkanerne  og  Musli- 
merne sat  hinanden  Stævne  næste  Aar  ved  Badr.  Abu- 
SuQån  havde  ikke  kunnet  faa  samlet  saa  stor  en  Hær,  som 
han  ønskede,  men  lod  udsprede  overdrevne  Rygter  om  sine 
Rustninger.  Med  2000  Mand  og  50  Heste  rykkede  han  da 
til  den  aftalte  Tid  ud  fra  Makka,  men  sendte  undervejs 
en  Mand  til  Madina,  der  skulde  søge  at  skræmme  de 
troende;  det  var  ogsaa  nær  lykkedes;  men'Umar  forestillede 
Profeten,  at  det  vilde  være  ham  en  uudslettelig  Skam,  hvis 
han  ikke  indfandt  sig  til  Stævnet,  og  han  drog  da  til  Badr 
med  1500  Mand  og  10  Heste  og  naaede  der  hen  til  den  af- 
talte Dag;  men  Abti-SuQån  havde  ikke  haft  Mod  til  at 
vente  paa  hans  Komme  og  var  dragen  bort  omtrent  ved 
samme  Tid,  som  Muhammad  kom.  Maoge  af  de  troende 
havde  bragt  Yarer  med  og  gjorde  glinorende  Forretninger 
paa  ^larkedet,  som  holdtes  der  i  de  Dage. 

Efter  Hjemkomsten  fra  Badr  fortsattes  Plyndretogene 
mod  forskjellige  Stammer  ofte  med  meget  Held,  og  da  det 
var  lykkedes  Profeten  at  vinde  Stammen  Muzajna  for  Troen, 
eller  i  det  mindste  gjore  den  nevtral,  havde  han  ingen 
Fjende  mere  mellem  Madina,  det  rode  Hav  og  Makka,  og 
han  kunde  derfor  nu  uden  Fare  begynde  paa  større  Expedi- 

tioner.  Det  er  klart,  at  det  var  lykkedes  Profeten  at  vinde 
enkelte  Tilhængere  omkring  i  Ørkenstammerne;  thi  hans 
Spejdere  vare  altid  Bedawiner.  Nogle  af  disse  bosatte  sig 
i  Madina,  andre  dulgte  deres  Overgang  til  Islåra,  bleve  i 
deres  Hjem  og  ydede  ham  netop  derved  meget  store 
Tjenester,  i  det  de  underrettede  ham  om  alt,  hvad  der  fore- 
gik i  Ørkenen. 

Endelig  i  Aaret  627  kom  Islams  Fjender,  væsentlig 
ved  Jødernes  Bestræbelser,  til  at  indse,  at  deres  tidligere 
Krigsføring  var  til  ingen  Nytte,  men  at  de  maatte  forene 
sig,  ikke  blot  for  at  hævne  deres  faldne  Slægtninge,  men 
for  at  udrydde  den  nye  Menighed,  der  truede  med  at  øde- 
lægge den  gamle  Orden.  Efter  flere  Underhandlinger 
lykkedes  det  Makkaneme  med  en  Hær  af  forbundne  Stammer, 
i  alt  10,000  Mand  under  Abu  Sufjåns  Anførsel,  at  drage 
fra  Makka  strax  efter  Pilegrimsfesten  i  Midten  af  April. 
Muhammad  fik  i  Tide  Underretning  herom,  men  i  Madina 
herskede  Skræk  og  Rædsel  for  denne  store  Hær.  Der  var 
ikke  Tale  om  at  kunne  mode  Fjenden  i  aaben  Mark,  det 
kunde  blive  vanskeligt  nok  at  forsvare  Byen,  især  da 
»Hyklerne«  ikke  vare  til  at  lide  paa.  Heldigvis  var  der  i 
Madina  en  Perser  Salmån,  der  raadede  til  at  anlægge  en 
Grav  rundt  om  Byen  og  en  forskanset  Lejr,  Alle  toge 
efter  Profetens  Exempel  fat  paa  Arbejdet,  og  i  6  Dage 
(andre  sige  1  Maaned)  blev  Forskansningen  færdig,  saa  at 
de  troende  den  30te  Marts  kunde  drage  ud  i  Lejren  efter 
at  have  bragt  Koner  og  Børn  i  Sikkerhed  i  deres  Taarne 
og  faste  Huse.  De  troendes  hele  Hær  talte  3000  Mand, 
men  mange  af  dem  vare  ikke  ret  til  at  stole  paa.  Ku- 
rajsjiterne  bleve  meget  overraskede  ved  at  se  Graven;  et 
saadant  Forsvarsmiddel  var  dem  ubekjendt,  og  næsten  endnu 
mere  skuffede  bleve  de,  da  de  opdagede,  at  Sæden  paa 
Marken  allerede  var  høstet  og  bragt  hjem.  Til  deres  Heste 
maatte  de  derfor  kjebe  Durra  langvejs  fra,  og  Kamelerne 
lede  megen  Mangel.    Imidlertid  skrede  de    dog   til  en  Art 

Belejring,  og  for  at  trætte  Forsvarerne  delte  de  deres  Hær 
i  flere  Dele,  hvoraf  en  stadig  Dag  og  Nat  angreb  Byen  fra 
alle  Kanter,  og  hertil  benyttede  de  navnlig  deres  Rytteri,  der 
talte  1000  Heste.  Følgen  heraf  var,  at  Muslimerne  ogsaa 
maatte  dele  sig  i  flere  Hold,  der  skiftedes  til  at  forsvare 
Forskansningerne,  medens  500  Mand  holdt  Vagt  i  Byen,  og 
200  bestandig  vare  ved  Profetens  Telt.  Efter  nogle  Dages 
Kamp  forsogte  Kurajsjiterne  en  almindelig  Storm,  men 
bleve  drevne  tilbage,  nagtet  3  af  deres  Ryttere  vare  trængte 
ind  over  Graven  paa  et  Sted,  hvor  denne  var  for  smal  og 
slet  forsvaret;  men  i  Steden  for  at  sikre  sig  denne  Over- 
gang for  deres  Landsmænd,  opfordrede  de  paa  sædvanlig 
arabisk  Vis  nogen  til  at  møde  dem  i  Enekamp,  og  de  to  af 
dem  faldt,  medens  den  tredje  frelste  sig  over  Graven, 
Imidlertid  udmattede  den  bestandige  Kamp  Muslimerne,  og 
trods  Muhammads  ivrige  Benner  skete  der  intet  Mirakel; 
han  greb  derfor  til  et  sikrere  Middel:  at  vække  Mistillid 
blandt  de  forbundne  til  hinanden,  og  dette  lykkedes.  Da 
de  havde  belejret  Byen  i  2  Uger,  rejste  der  sig  en  voldsom 
Storm,  der  gjorde  Opholdet  aldeles  utaaleligt.  Stammen 
Ghatafån  begyndte  at  pakke  sine  Kameler  til  Opbrud,  og 
Abu-SuQån  selv  var  den  første  af  Makkanerne,  der  besteg 
sin  Ridekamel;  Afmarchen  gik  imidlertid  for  sig  i  fuld- 
kommen Orden.  At  Kampen  ikke  har  været  meget  blodig 
og  Krigerne  ikke  meget  begjærlige  efter  at  ofre  Liv  og 
Blo<i,  ses  bedst  af  de  faldnes  Tal:  Muslimerne  havde  6  døde, 
Hedningerne  2  dede  og  1  dødelig  saaret.  Nordøst  for 
Madina  boede  Stammen  Asjdja,  Det  mislykkede  Angreb 
paa  Byen  viste  dem,  hvor  farlige  deres  Naboer  kunde  blive, 
og  de  fandt  det  derfor  klogest  at  slutte  Fred  med  dem. 
Dette  kunde  kun  ske  ved  at  antage  Islam,  hvad  de  da 
ogsaa  gjorde,  ja  de  byggede  endog  en  Moske  i  Mahlama. 

Den  15de  April  627,  samme  Dag,  som  Muslimerne  vare 
vendte  tilbage  til  Byen  fra  Forskansningerne,  gav  Muhammad 
Befaling    til    at    angribe    Jødestammen    Banu-Kurajtza    i 


340  Muhammad. 

Madtna.  Denne  tilbød  at  udvandre  og  lade  al  sin  Ejendom  blive 
tilbage,  naar  blot  Livet  sikredes  dem;  men  Muhammad  vilde 
kun  modtage  Overgivelse  paa  Naade  og  Unaade.  Deres  For- 
tvivlelse var  ubeskrivelig,  men  var  ikke  i  Stand  til  at  bringe 
dem  til  at  fatte  en  rask  Beslutning;  Mændene  vare 
raadvilde,  Kvinder  og  Børn  jamrede  og  skreg.  Det  var 
Muhammads  Hensigt  at  tvinge  Jøderne  til  at  antage  Islam ; 
tre  eller  fire  kjøbte  ogsaa  deres  Liv  paa  den  Maade,  de 
øvrige  fulgte  deres  Eabbiners  Formaninger,  men  kunde  ikke 
fatte  Mod  til  at  kæmpe  for  Livet.  Efter  en  Belejring  af 
15  (25)  Dage  overgave  de  sig  paa  Naade  og  Unaade;  deres 
forbundne  bade  om  Naade  for  dem,  og  Profeten  svarede: 
»En  Mand  af  Eders  egen  Midte,  Sa'd-ben-Mu'ådz,  skal 
fælde  Dommen.«  Hans  Dom  lød:  Mændene  skulde  hen- 
rettes, Kvinder  og  Børn  sælges  som  Slaver;  og  efter  denne 
Dom  ble  ve  600  Mænd  henrettede  og  1000  Kvinder  og  Børn 
solgte.  Byttet  var  meget  stort  og  skal  have  haft  en  Værdi 
af  46,000  Dinarer  (c.  298,000  Kr.),  og  da  det  betragtedes 
som  Krigsbytte,  blev  det  delt,  og  de,  der  ejede  Heste,  fik 
3  Gange  saa  stor  en  Lod  som  de  andre.  —  Paa  denne 
Tid  skal  ogsaa  en  af  de  største  Feltherrers  Omvendelse 
have  fundet  Sted,  det  var  Ægyptens  bekjendte  Erobrer 
'Amr-ben- As. 

Fra  Maj  627  til  Marts  628  lod  Muhammad  foretage 
ikke  mindre  end  13  Røvertog  mod  forskjellige  Stammer, 
foruden  at  han  lod  flere  Modstandere  myrde.  Dette  op- 
muntrede Abti-Sufjån  til  at  følge  hans  Exempel,  og  en 
Mand  blev  sendt  til  Madina  for  at  myrde  Profeten,  men 
det  mislykkedes;  Morderen  blev  greben,  tilstod  og  blev, 
da  Muhammad  tilgav  ham,  en  oprigtig  troende.  De  to 
Mordere,  Profeten  nu  afsendte  for  at  gjøre  Gjengjæld  mod 
Abii-Sufjån,  havde  heller  ikke  bedre  Held;  det  var  med  Ned 
og  næppe,  at  de  undslap. 

I  Foraaret  628  besluttede  Muhammad  at  gjere  Pilegrims- 
rejsen  til  Makka  og   derved  bevise,   at   hans  Religion  ikke 

var  væseQtlig  forskjellig  fra  hans  Landsmænds.  Han 
ventede  sig  vigtige  Resultater  af  sin  Deltagelse  i  denne 
Nationalfest,  og  det  ikke  uden  Grund.  Derfor  udstedte  han 
et  Opraab  til  alle  troende  om  at  gjoie  Valfarten  i  Forening 
med  ham,  og  navnlig  søgte  han  at  faa  de  omvendte  Be- 
dawiner  til  at  følge  med ,  thi  dem  vilde  Makkaneme 
nodig  bryde  med.  og  med  jo  sterre  Magt  han  kunde 
optræde,  desto  mere  Indtryk  vilde  han  gjere  paa  de  uom- 
vendte.  Kun  faa  Bedawiner  fulgte  Opfordringen,  thi  Toget 
lovede  mere  Fare  end  Bytte.  Ved  Efterretningen  herom 
besluttede  Kurajsjiterne  at  forbyde  ham  at  betræde  det 
hellige  Omraade  og  samlede  en  anselig  Hær  uden  for  Byen 
for  at  forsvare  Helligdommen.  Muhammad  var  kun  nogle 
og  tredive  arabiske  Mil  fra  Makka,  da  han  erfarede  deres  Be- 
stemmelse. Han  sammenkaldte  strax  et  Krigsraad,  og  det 
synes,  at  dette  bestemte  i  Nodsfald  at  tiltvinge  sig  Adgang 
til  de  hellige  Stader,  Strax  efter  stedte  de  troende  paa 
Kurajsjitemes  Rytteri,  der  imidlertid  trak  sig  tilbage  uden 
Kamp,  og  Muslimerne  droge  frem  til  Hudajbija,  9  arabiske 
Mile  fra  Makka,  beliggende  dels  inden  for  dels  uden  tor 
det  hellige  Omraade.  Her  gjorde  Muhammad  Holdt  mod 
sine  Ledsageres  Onske,  men  han  ansaa  det  for  klogest  ikke 
at  give  Anledning  til  en  Kamp  paa  et  ugunstigt  Terræn. 
Eft^r  nogle  Forhandlinger  med  Kurajsjiterne,  under  hvilke 
det  nær  var  kommet  til  Kamp,  afsluttedes  en  Fred  paa  10 
Aar:  ingen  af  Parterne  maatte  i  den  Tid  angribe  den 
anden,  Overlebere  fra  Kurajsjiterne  til  Muhammad  skulde 
udleveres,  men  ikke  omvendt,  enhver  havde  Lov  til  at  slutte 
Forbund  med  Kurajsjiterne  eller  med  Muhammad;  dette 
Aar  skulde  Muhammad  drage  hjem,  men  næste  Aar  skulde 
Kurajsjiterne  forlade  Makka  i  3  Dage,  og  i  disse  havde  han 
Lov  til  med  sine  Tilhængere  at  blive  der.  naar  de  ikke 
førte  andre  Vaaben  med  sig  end  den  rejsendes:  Sværdet  i 
Skeden.  Muslimerne  vare  ingenlunde  fornojede  med  dette 
Forlig;    men   Muhammad   erklærede    det    for    en    Sejr   og 

støttede  denne  Opfattelse  ved  en  Aabenbaring  (Kur.  48,  1). 
Uagtet  Muhammad  ikke  fik  Adgang  til  Templet,  udførte 
han  dog  Festceremonierne  og  ofrede  70  Kameler  foruden 
Oxer  og  Faar.  Hensigten  med  Toget  var  altsaa  langt  fra 
fuldstændig  naaet,  men  dog  bragte  det  vigtige  Resultater; 
dels  gik  i  de  følgende  3  Aar  mange  af  Makkas  og  Om- 
egnens Beboere  over  til  Islam,  dels  sluttede  flere  Stammer 
strax  Forbund  med  Profeten,  ja  Makkanerne  bleve  endog  for 
at  undgaa  nogle  Overløberes  Plyndringer  nødte  til  at  bede 
ham  optage  disse  blandt  sine  Tilhængere. 

XI. 

For  at  formindske  sine  Tihængeres  Misfornøjelse  med 
dette  Forlig,  besluttede  Muhammad  at  foretage  et  Tog  mod 
Jøderne  i  Khajbar;  men  inden  han  kunde  blive  færdig  med 
Rustningerne  til  dette  Tog,  var  han  saa  heldig  at  faa 
sluttet  Forbund  med  en  kinånitisk  Stamme  og  et  Par  andre 
Stammer,  hvorved  han  sikrede  sig  Vejen  til  Makka,  thi  nu 
havde  han  paa  hele  denne  Strækning  forbundne,  der  satte 
Troens  Baand  højere  end  Blodets.  Paa  samme  Tid  be- 
sluttede han  sig  til  at  sende  Skrivelser  til  de  omboende 
Fjrster  og  lod  sig  i  den  Anledning  lave  et  Sølvsignet  med 
Indskriften:  Muhammad,  Guds  Apostel;  men  disse  Gesandt- 
skaber fik  naturligvis  ikke  nogen  videre  Betydning. 

Først  i  September  628  opfordrede  han  sine  Tilhængere 
til  at  holde  sig  beredte  til  Toget  mod  Khajbar  og  medtog 
vel  alle  de  troende,  der  vilde  være  med,  men  under  den  Be- 
tingelse, at  kun  de,  der  havde  deltaget  i  den  mislykkede 
Valfart,  havde  Ret  til  Bytte.  Khajbar  er  en  temmelig  betyde- 
lig By  n.  for  Madina  i  en  daddelrig  Egn;  Indbyggerne  vare 
Jøder  og  dygtige  Agerdyrkere.  Muslimerne  kom  i  alStilhed  om 
Natten  til  den  Slette,  der  omgiver  Byen,  og  om  Morgenen, 
da  Indbyggerne  aabnede  Portene  paa  deres  Fæstninger  for 
som  sædvanlig  at  gaa  til  deres  Markarbejde,  saae  de  til 
deres  Forfærdelse  Fjenden  uden  for.     Vel  ilte  de  til  Vaaben 

Og  angrebe  Fjenden,  men  bleve  strax  drevne  tilbage  inden 
for  Murene.  Næsten  hver  Familie  i  Khajbar  havde  en 
Fæstning  o:  et  Stenhus  med  fladt  Tag  eller  et  lavt  Taarn, 
og  et  t«aadant  var  i  Regelen  tilstrækkeligt  tU  at  modstaa 
Bedawinernes  Angieb.  Muslimerne  vare  ikke  talrige  nok  til 
at  blokere  Byen,  Muhammad  dannede  derfor  to  Korpser, 
der  skulde  skiftes  til  at  patrouillere  og  derved  forhindre 
Tilførsel.  Et  lignende  Korps  dannede  Jøderne  under  An- 
førsel af  Himjariten  Marhab,  og  ferst  da  denne  og  hans 
Broder  vare  faldne,  erobrede  Muslimerne  den  ene  Fæstning 
eft^r  den  anden.  Ikke  ret  mange  af  Jødernes  Forbunds- 
fæller havde  indfundet  sig  for  at  hjælpe  dem,  og  selv  disse 
faa  forlod  dem  efter  en  Maaneds  Forløb.  Kampen  varede 
endnu  en  Maaned,  men  med  meget  lidt  Held  for  Jøderne, 
thi  de  troende  mistede  i  alt  kun  15  eller  20  Mand.  Alle 
de  Krigere,  der  fandtes  i  de  erobrede  Fæstninger,  lod 
Muhammad  henrette,  og  denne  Haardhed  forfejlede  ikke  sin 
Virkning,  Da  Jøderne  kun  havde  to  Fæstninger  tilbage, 
overgave  de  sig  paa  det  Vilkaar,  at  de  frit  maatte  drage 
bort  med  deres  Familier  og  rørlige  Ejendom  med  Undtagelse 
af  alt  Guld.  Sølv  og  Vaaben,  der  tillige  med  Jorderne  skulde 
tilhøre  Sejrherrerne.  I  det  hele  mistede  903  Joder  Livet 
ved  denne  Lejlighed,  og  kun  faa  af  disse  vare  faldne  i 
Kampen.  Det  gjorte  Bytte  deltes  paa  sædvanlig  Vis;  af 
Jordejendommene  tog  Muhammad  Halvparten  for  sin  Del, 
og  den  anden  Halvpart  fik  Hæren;  men  Muslimerne  ind- 
saa  snart,  at  de  ikke  kunde  drive  dem;  de  modtoge  derfor 
de  tidligere  Ejeres  Tilbud  at  overlade  dem  Jorderne  med  at 
faa  det  halve  af  Hosten. 

Paa  dette  Felttog  blev  der  gjort  det  bekjendte  Forsøg 
paa  at  dræbe  Muhammad  med  Gift.  I  Almindelighed  for- 
tælles, at  Jødinden  Zajnab  ved  en  forgiftet  Steg  vilde  prøve, 
om  han  var  en  Profet  eller  ikke;  rimeligere  er  det,  at  hun 
vilde  hævne  en  nær  Slægtning,    der    var   falden  i  Kampen. 

Muhammad  fik  dog  ikke  nydt  nok  af  Giften  til  at  dø  deraf, 
men  efter  hans  eget  Udsagn  var  dog  hans  Sundhed  svækket 
fra  denne  Tid. 

Flere  forskjellige,  til  Dels  meget  fordelagtige  Røvertog 
blev  derefter  foretagne,  indtil  Muhammad,  da  Nymaanen 
til  Dzu-1-Ka'da  (1ste  Marts  629)  blev  synlig,  lod  udgaa 
Befaling  til,  at  alle  de,  der  forrige  Aar  havde  gjort  Toget 
med  til  Hudajbija,  skulde  forrette  Valfarten  med  ham.  De 
mødte  ogsaa  næsten  alle,  saa  at  den  samlede  Mængde  beløb  sig 
til  2000  Mand  med  100  Heste.  Kurajsjiterne  forlede  efter 
Overenskomsten  deres  Huse  og  opholdt  sig  tre  Dage  paa  de 
omliggende  Bjærge,  og  Muhammad  drog  da  ind  i  Makka 
og  forrettede  de  hellige  Ceremonier ;  efter  de  tre  Dages  Forløb 
forlod  han  igjen  efter  Opfordring  og  Aftale  Byen. 

Efter  flere  Smaatog  besluttede  Muhammad  at  straffe 
den  ghazzånidiske  Fyrste  Sjurahbil-ben- Amr,  fordi  denne 
havde  myrdet  en  af  hans  Sendemænd  til  den  græske  Kejser. 
I  September  629  drog  derfor  hans  Adoptivsøn  Zajd  i 
Spidsen  for  3000  Mand  mod  Sjurahbil,  der  paa  Efter- 
retningen herom  samlede  en  Hær  paa  100,000  (?)  Mand. 
Da  Muslimerne  erfarede,  at  en  græsk  Hær  paa  100,000 
Mand  rykkede  Sjurahbil  til  Hjælp,  gjorde  de  Holdt  i  to 
Dage  og  holdt  Krigsraad.  Nogle  mente,  man  skulde  sende 
Bud  til  Profeten  og  vente  paa  Forstærkning,  men  Madi- 
nenseren  'Abd-Ållah-ben-Rawåha  indgød  dem  Mod,  og  ved 
Mtita  stødte  Hærene  sammen.  De  troende  stillede  sig  i 
tætsluttede  Rækker,  og  selv  Førerne  kæmpede  til  Fods. 
Zajd  blev  strakt  til  Jorden  ved  et  Lansestod,  Dja'far, 
Profetens  Fætter,  der  efter  ham  tog  Anførselen,  faldt  kort 
efter,  dækket  afSaar,  og  den  tredje  Anfører,  den  før  nævnte 
'Abd-Allah-ben-Rawåha,  faldt  ogsaa,  kæmpende  som  en 
Løve.  Da  greb  Muslimerne  Flugten;  men  en  Madinenser 
frelste  Fanen,  plantede  den  i  Jorden  og,  da  de  flygtende 
samlede  sig  om  den,  overrakte  han  den  til  Khålid-ben-Walid. 

Han  fornyede  nu  Angrebet,  og  det  lykkedes  ham  at  beholde 
Marken.  *) 

De  bestandig  videre  gaaende  Røvertog  kunde  ikke 
undgaa  at  bringe  Muhammad  i  Forbindelser  med  Nadjd  og 
Jamåma,  hvor  Kjærnen  af  den  semitiske  Befolkning  endnu 
lever.  Blandt  de  derboende  Stammer  vare  især  Hanifa  og 
Suhajm  mægtige  og  ansete.  Til  denne  Stamme  Hanifa 
herte  Musajlima, **)  den  af  alle  de  »falske  Profeter«,  der 
efter  Muhammads  Død  fik  flest  Tilhængere,  ja  endog  en 
Tid  syntes  at  skulle  besejre  Islam.  Det  var  dog  imidlertid 
allerede  i  Muhammads  Levetid,  at  han  optraadte  som 
Profet  eller  maaske  snarere  blot  som  Religionslærer,  uden 
at  vi  dog  kjende  videre  til  hans  Lære,  end  at  han  bar 
staaet  de  asketiske  Sekter  nær.  Forst  senere,  da  Islam 
blev  en  politisk  Magt,  har  hans  stolte  Stammebredre  faaet 
ham  til  at  optræde  som  Profet,  og  han  tillagde  sig  da 
Navnet  Rahmån,  hvoraf  man  altsaa  kan  slutte,  at  han  har 
udgivet  sig  for  Messias,  samtidig  med  at  han  har  betragtet 
Monotheismen  som  Hovedsætningen  i  den  sande  Guds- 
dyrkelse. Muhammad  og  Musajlima  levede  hinanden  for 
nær,  til  at  de  kunde  undgaa  at  komme  i  Berørelse  med 
hinanden,  de  maatte  enten  gaa  Haand  i  Haand  eller  bekrige 
hinanden.  Muhammad  skal  da  ogsaa  have  sendt  Musajlima 
en  skriftlig  Opfordring  til  at  antage  Islam ;  men  denne 
svarede,  at  han  var  en  Profet  lige  saa  vel  som  Muhammad, 
og  foreslog  ham  en  Deling  af  Landet,  hvoraf  den  ene  skulde 
beherskes  af  Hanifastammen ,  den  anden  af  Kurajsjiterne. 
Hvorledes  dette  nu  end  forholder  sig,    saa   er   det  vist,    at 


I 


*)  At  Khalid  virkelig  har  beholdt  Valpladsen  og  ikke  blot 
sikret  Tilbagetoget,  synes  mig  er  klart  deraf,  at  et  saadant 
i  et  fjendtligt  Land  lige  over  for  et  talrigt  Rytteri  vilde 
være  en  Umulighed,  naar  ikke  Fjendens  Fremrykning  var 
bleven  forhindret  ved  selve  Kampen,  der  jo  godt  kan  have 
været  uafgjørende,  selv  om  Khalid  beholdt  Marken. 
**)   Egentlig  et  Øgenavn,  „den  lille  Muslim". 

der  en  Tid  er  blevet  drevet  Underhandlinger  mellem  dem, 
og  det  synes  endog  at  være  kommet  til  et  Kompromis, 
hvorefter  Musajlima  anerkjendte  Muhammad  som  Profet, 
men  skulde  saa  til  Gjengjæld  være  dennes  Efterfølger. 
Efter  disse  Underhandlinger  kom  en  Del  Høvdinger  af 
Hanifa  til  Madina  tillige  med  Musajlima  og  aflagde  Tros- 
bekjendelsen.  Ligeledes  synes  Afsendinge  fra  Suhajmiterne, 
der  tilhørte  en  kristen  Sekt,  at  have  underkastet  sig  Mu- 
hammad kort  derefter. 

Nu  følte  denne  sig  stærk  nok  til  at  vove  et  nyt 
Forsog  mod  Makka,  og  det  vilde  uden  Tvivl  være  en  stor 
Fordel  for  ham,  om  det  hellige  Tempel  kunde  komme  i 
hans  Magt,  ikke  at  tale  om,  hvilken  Triumf  det  vilde  være 
over  for  hans  Modstandere  i  Makka,  og  hvilket  Bevis  det 
vilde  være  for  hans  guddommelige  Sendelse.  Og  der  var  al 
Udsigt  til,  at  det  med  Lethed  vilde  lykkes  ham  nu;  thi 
han  havde  faaet  omgivet  Makka  med  Stammer,  der  vare  mere 
eller  mindre  nøje  forbundne  med  ham,  han  havde  til  Dels 
ødelagt  dets  Handel,  og  der  var  upaatvivlelig  megen  Mis- 
fornøjelse med  dette,  ikke  blot  blandt  de  fattigere,  men 
ogsaa  blandt  de  rige,  og  man  vilde  gjærne  ofre  adskilligt 
for  igjen  i  Fred  og  Ro  at  kunne  tjene  Penge;  stor  Mod- 
stand kunde  derfor  næppe  ventes.  Anledning  til  at  bryde 
den  for  knap  2  Aar  siden  sluttede  Fred  tilbød  sig  let.  Den 
med  Muhammad  forbundne  Stamme  Khuzaa  overfaldt  og 
dræbte  en  Kjobmand  af  den  med  Kurajsjiterne  forbundne 
Stamme  Bakr-Kinåna.  Den  dræbtes  Slægtninge  overfaldt, 
hjulpne  af  nogle  Makkanere,  til  Blodhævn  en  khuzå'itisk 
Lejr  og  dræbte  20  Mand.  Da  Khuzaiterne  forlangte  Hjælp 
af  Muhammad,  indsaa  Makkanerne  godt,  hvor  farligt  dette 
kunde  blive  og  sendte  Abti-Sufjån  til  Madina  for  at  forny 
Freden;  men  Muhammad  undgik  klogelig  saa  vel  at  gaa  ind  paa 
dette  Forslag  som  at  erklære  Krig,  og  saa  snart  Abii-Sufjån  var 
dragen  bort,  rustede  han  sig  i  al  Hast  til  et  Tog  mod  sin 
Fødeby   og   dulgte   sin  Plan   for   alle,    selv   for  Abii-Bakr. 

Alligevel  var  den  ikke  vanskelig  at  gætte,  og  et  Forsøg, 
en  Forræder  blandt  de  troende  gjorde  paa  at  sende  Makka- 
nerne  Bud,  blev  opdaget  i  Tide.  Med  en  Hær  paa  10,000 
Mand  drog  Muhammad  da  i  Begyndelsen  af  Ramadhån 
(Januar  630)  fra  Madina,  og  paa  Grund  af  Felttoget  fritog 
han  Hæren  for  at  overholde  Fasten.  Efter  9  Dages  Marche 
var  han  kun  en  Dagsrejse  fra  Makka  og  befalede  at  antænde 
10,000  Vagtblus.  Makkanerue  bleve  nu  bange  for  Alvor; 
Profetens  Farbroder  Abbas  og  to  andre  af  hans  Slægt 
skyndte  sig  at  drage  ud  til  ham  og  aOægge  Trosbekjendel- 
sen.  Abii-SuQåu,  der  var  reden  ud  for  at  undersøge  Stil- 
lingen, blev  selv  overbevist  om,  at  der  var  intet  andet  at 
gjøre  end  underkaste  sig.  Han  traf  undervejs  paa  Abbas, 
der  tog  ham  med  til  Muhammads  Telt,  hvor  han  efter 
nogen  Tale  frem  og  tilbage  aflagde  Trosbekjendelsen  og 
derefter  blev  sendt  til  Makka  for  at  bevæge  Indbyggerne 
til  fredelig  Underkastelse;  tillige  medbragte  han  det  Bud- 
skab, at  enhver,  der  var  i  hans  (Abu-SuQåns)  Hus,  enhver, 
der  lukkede  sin  Dør  eller  begav  sig  til  Ka'ba'ea,  var  sikker 
paa  sit  Liv.  Næste  Morgen  rykkede  da  Muslimerne  frem 
mod  den  hellige  By  i  tre  Afdelinger,    de  fleste  Makkanere 

I  underkastede  sig,  kun  Ikrima,  Abii-Djahls  Søn,  indtog  en 
fast  Stilling  og  søgte  at  forsvare  Indgangen  til  Byen;  men 
efter  en  kort  Fægtning,  hvori  de  troende  mistede  2  Mand, 
Makkanerne  28,  sprængte  Khalid  denne  lille  Afdeling. 
Blot  6  Mand  og  4  Kvinder  havde  Muhammad  ikke  amne- 
steret;  af  disse  bleve  dog  kun  3  henrettede,  de  øvrige 
bleve  senere  benaadede,  eller  flygtede.  Xu  holdt  Profeten, 
ridende  paa  en  Kamel  sit  Indtog  i  Byen,  og  besøgte  strax 
Ka'ba'en.  Syv  Gange  red  han  omkring  Bygningen  og 
hilste  hver  Gang  den  sorte  Sten  med  sin  Stok;  der- 
efter steg  han  af,  gik  ind  i  Bygningen  med  de  Ord: 
»Der  er  ingen  Gud  uden  Allah,  den  eneste,  han  har 
ingen  Fælle ;  han  har  holdt  sit  Løfte,  givet  sin  Tjener  Sejr 

Og  slaaet  Hedningene  paa  Flugt,«    og   ødelagde  alle  Gude- 
billederne. 


XII. 

En  halv  Maaned  blev  han  i  Makka  for  at  ordne  For- 
holdene der,  medens  han  udsendte  nogle  Folk,  som  skulde 
ødelægge  Gudebillederne  i  den  nærmeste  Omegn.  Dette 
gik  i  det  hele  fredeligt  af;  kun  Khalid  lod  i  Hidsighed 
og  Trosiver  nogle  Mænd  henrette ;  men  Muhammad  sendte 
strax  'Alij  med  Mandeboden  for  de  dræbte  og  vandt  derved 
den  forurettede  Stamme  for  sig.  Syd  for  Makka  i  Nær- 
heden af  Thåjif  levede  de  temmelig  mægtige  Hawåzin- 
Stammer.  Efter  Makkas  Erobring  vare  de  ikke  nogen  Dag 
sikre  for  Muslimernes  Røvertog,  Indbyggerne  i  Thåjif 
kaldte  derfor  deres  Slægtninge  til  Vaaben,  at  de  forenede 
kunde  mede  den  fælles  Fjende;  flere  Ørkenstammer  sluttede 
sig  ogsaa  til  dem.  Imidlertid  rustede  ogsaa  Muhammad 
sig,  og  til  de  tidligere  10,000  Mand  sluttede  2000  Makka- 
nere  sig,  der  dog  ikke  vare  meget  paalidelige,  ja  nogle  af 
dem  havde  ikke  engang  aflagt  Trosbekjendelsen.  I  Slut- 
ningen af  Januar  680  drog  han  ud  fra  Makka  og  naaede 
efter  3  Dages  Marche  Dalen  Hunajn  nær  ved  Thåjif.  Her 
kom  det  da  til  et  Slag,  der  i  Begyndelsen  ikke  lovede 
noget  godt  for  Muslimerne,  thi  deres  Fortrav  og  Makka- 
nerne  lode  sig  efter  et  Tab  af  et  Par  døde  kaste  paa 
Flugt,  hvorved  der  opstod  nogen  Forvirring  blandt  de 
troende;  men  de  tro,  krigsvante  Madinensere  stode  fast,  og 
snart  kunde  den  muslimiske  Hær  gjere  et  almindeligt 
Angreb,  hvorved  Fjenden  blev  fuldstændig  slaaet;  de  enkeltes 
Tapperhed  kunde  ikke  bøde  paa  Mangelen  paa  Samvirken, 
og  derved  lykkedes  det  Muslimerne  at  vinde  en  fuldstændig 
Sejr  med  et  Tab  af  kun  4  døde.  Byttet  var  overordentlig 
stort,  6000  fangne  Kvinder  og  Bern,  24,000  Kameler, 
40,000  Faar  og  4C00  Unzer  Selv.     Dette  Bytte   blev  mod 

Sædvane  ikke  delt,  før  Krigen  var  endt,  og  Muhammad  be- 
nyttede sin  Femtedel  til  at  kjøbe  sig  det  makkanske 
Aristokratis  Velvilje  i  den  Grad,  at  Ansårerne  nær  vare 
blevne  fornærmede,  men  dog  lode  sig  stille  tilfreds  ved  For- 
sikringen om,  at  han  vilde  blive  hos  dem  i  Madina. 
Muslimerne  begyndte  strax  at  belejre  det  befæstede  Thåjif, 
men  uden  Nytte,  hverken  et  Par  ankomne  Krigsmaskiner 
eller  det  efter  Østerlændernes  Forestillinger  forfærdelige 
Barbari  at  omhugge  Vinstokkene  eller  Lokkemidlet  at  gjøre 
Slaverne  til  frie  Mænd  bragte  ham  Maalet  næimere,  og  da 
efter  en  Maaneds  Belejring  en  Storm  mislykkedes,  brød 
Muhammad  op  med  Hæren. 

Det  9de  Aar  efter  Flugten  (20de  April  630-9de  April  631) 
betegnes  af  Araberne  medNavnet  »Deputationsaaret«,  fordi 
forskjellige  Stammer  og  Byer  skyndte  sig  med  at  sende  Af- 
sendinge  til  Profeten  for  at  underkaste  sig  ham.  Blandt 
Afsendingene  var  altid  Stammens  Digter,  der  besang  sit 
Folks  Berømmelse  og  tillige  lovpriste  Muslimerne  og  deres 
Heltebedrifter.  En  saadan  Tiltale  maatte  have  et  passende 
Svar,  og  Muhammad  benyttede  dertil  sin  Hofpoet  Hassan, 
der  svarede  i  hans  og  de  troendes  Navn.  Dag  for  Dag 
bredte  nu  Islam  sig  videre,  den  ene  Stamme  efter  den 
anden  underkastede  sig,  selv  den  ansete  Thajji-Stamme  i 
Sydarabien;  Bahrajn  blev  vunden  for  den  nye  Lære,  overalt 
bleve  de  gamle  Gudebilleder  omstyrtede  og  tilintetgjorte, 
og  de  Stammer,  der  ikke  godvillig  antoge  Troen,  bleve  ved 
Eøvertog  tvungne  deriil.  Det  var  ikke  underligt,  at  denne 
store  Magtforøgelse  kunde  bevæge  Muhammad  til  at  vove 
sig  i  en  Kamp  med  det  græske  Rige  for  at  hævne  Tabet 
ved  Miita;  hertil  kom,  at  det  blev  ham  mere  og  mere 
ønskeligt  at  skille  sig  fra  de  kristne,  han  havde  allerede  gjort 
det  ved  at  bevare  den  gamle  hedenske  Valfart  som  den  største 
Fest,  og  jo  mere  Islam  udviklede  sig  selvstændig,  desto 
mindre  kunde  han  betragte  de  kristne  som  Brødre;  det  gik  med 
Forholdet  til  dem  som  med  Forholdet  til  Jøderne ;  men  intet 

kunde  bedre  end  en  Krig  med  det  græske  Rige  vise  den 
forandrede  Stilling.  Muhammad  kaldte  derfor  alle  troende 
til  Vaaben  og  sendte  Bud  til  Makka  og  ørkenstammerne  for 
at  bevæge  dem  til  Deltagelse  i  den  hellige  Krig;  men  det 
havde  været  en  meget  tør  Sommer,  Græsgangene  vare 
visne,  Kvæget  afmagret,  Heden  utaalelig,  og  Bedawinerne 
havde  meget  lidt  Lyst  til  at  indlade  sig  paa  et  Tog,  der 
lovede  mange  Besværligheder,  men  kun  lidt  Bytte.  Mu- 
hammad anstrængte  sig  forgjæves,  Trusler  mod  de  lunkne 
og  lokkende  Løfter  om  Paradisets  Glæder  for  de  tapre 
ødslede  han  med  til  ingen  Nytte.  Havde  alle  de  under- 
kastede Stammer  mødt,  vilde  Hæren  med  Lethed  have  talt 
100,000  Mand,  men  de  nye  Omvendelser  vare  alt  for  over- 
fladiske, til  at  Profetier  og  Prædikener  skulde  gjøre  stor 
Virkning  paa  dem.  Man  raaatte  altsaa  i  Madina  udfolde 
en  fordoblet  Virksomhed,  og  Islåins  første  Mænd  som  Abu- 
Bakr  og  'Utsmån  gik  i  Spidsen.  Det  lykkedes  da  ogsaa  at 
samle  en  Hær  paa  30,000  Mand,  10,000  Heste  og  12,000 
Ridekameler,  men  Halvdelen  af  disse  vare  »Hyklere«,  Jøder 
og  Makkanere,  der  allerede  anden  Dagen  efter  Udmarchen 
vendte  tilbage.  Hæren  rykkede  frem  til  Tabuk,  midtvejs 
mellem  Madina  og  Damask,  for  der  at  vente  Fjenden.  20 
Dage  blev  Hæren  i  denne  Stilling,  men  da  Grækerne  ikke 
kom,  og  Muhammad  med  sin  nu  temmelig  ringe  Styrke  vel 
ikke  vovede  at  opsøge  dem,  vendte  den  tilbage  til  Madina. 
Toget  havde  imidlertid  ikke  været  uden  Udbytte:  hele  det 
nordlige  Arabien  fra  Madina  til  Syriens  Grænse  var  blevet 
undertvunget,  og  hvad  der  næsten  var  vigtigere,  Føreren 
for  »Hyklerne«,  'Abd-Allah-ben-Ubajj,  døde  strax  efter, 
og  først  derved  blev  Muhammad  uindskrænket  Hersker  i 
Madina. 

Nu  da  det  nordlige  Arabien  var  undertvunget,  og 
Grækerne  havde  vist  deres  Afmagt,  kunde  det  sydlige 
Arabien  heller  ikke  længe  gjøre  Modstand,  og  i  Foraaret  631 
følte  Muhammad  sig  stærk  nok  til  at  sende 'Alij  til  Makka 

under  Pilegrimsfesten  for  at  forkynde,  at  ethvert  Forlig  med 
vantro,  der  ikke  led  paa  en  bestemt  Tid,  efter  4  Maaneders 
Forløb  var  ugyldigt:  ingen  vantro  maatte  mere  betræde 
Makkas  hellige  Omraade.  Opsigelsen  af  disse  Forbund  tvang 
endnu  flere  Stammer  til  at  antage  Troen,  og  nu  endelig 
var  det  kommet  dertil,  at  Muhammad  kunde  fejre  sin 
sterste  Triumf,  ja  maaske  den  storste,  noget  Menneske  har 
oplevet:  i  Foraaret  632  at  gjore  Valfarten  til  Makka,  ikke 
som  engang  for  at  vises  tilbage  eller  næste  Aar  blot 
blive  taalt  i  3  Dage,  men  som  den  almindelig  anerkjendte 
Profet,  som  Hersker  over  hele  Arabien;  som  ung  havde 
han  der  maattet  vogte  Faar,  senere  var  han  bleven  betragtet 
som  afsindig,  derpaa  havde  han  maattet  flygte  for  at  frelse 
Livet;  han  kom  nu  der  til  hædret  og  æret  af  alle.  vist  en 
Ærefrygt,  som  aldrig  hverken  før  eller  siden  er  bleven  et 
Menneske  tU  Del. 

Allerede  i  Begyndelsen  af  Februar  632  bekjendtgjorde 
han  sin  Bestemmelse  for  de  troende  og  opfordrede  dem  til 
saa  talrige  som  muligt  at  gjore  ham  Fiilgeskab.  Den  22de 
Februar  kunde  han  da  ogsaa  i  Spidsen  for  40,000  Men- 
nesker drage  fra  Madina.  Han  havde  førend  Afrejsen  badet 
og  salvet  sig,  om  Lænderne  bar  han  et  Stykke  Tøj  uden 
Sømme  og  et  lignende  kastet  over  Skuldrene;  han  red  paa 
en  Kamel,  og  ved  hver  Station  var  der  sørget  for  en  Bede- 
plads, hvor  han  var  Forbeder.  Den  v)te  Dag  i  Festmaanedeu 
(Dzti-lhadj  eller  Dzu-lhidjdja)  naaede  han  Makka  og  for- 
rettede Omgangen  om  Ka'ba'en  og  Ceremonierne  mellem 
Højene  Safå  og  Marwa.  Den  9de  droge  Pilegrimmene  til 
'Arafat,  en  Slette  ved  Foden  af  et  Bjærg  af  samme  Navn, 
hvor  han  ved  Midiagstid  fra  sin  Kamel  holdt  en  Tale  til 
det  forsamlede  Folk.  Først  forbød  han  Blodhævn,  uagtet 
en  af  hans  egen  Slægt  endnu  var  uhævnet,  dernæst  Aager, 
og  befalede  at  eftergive  alle  Renter,  skjønt  dette  især  gik 
ud  over  hans  Farbroder  'Abbas;  i  det  hele  paalagde  han 
de  rige  og  mægtige  at  staa  de   fattige  og  svage  bi.      Den 

10(ie  var  Festens  store  Dag,  da  drog  han  fra  Makka  til 
Dalen  Minå,  hvor  han  holdt  en  Tale  af  lignende  Indhold 
som  den  ved  'Arafat,  hvorefter  han  bød  enhver  at  gaa  til 
sin  Lejrplads,  Han  selv  gjorde  det  samme  og  slagtede  med 
egen  Haand  63  Kameler,  medens  'Alij  ofrede  40,  og  i  sine 
Koners  Navn  slagtede  han  en  Ko;  ogsaa  de  andre  Pile- 
grimme havde  medbragt  Offerdyr,  som  de  selv  slagtede.  Af 
hver  Kamel  blev  der  skaaret  et  Stykke,  der  blev  kogt,  og 
hvoraf  'Alij  og  han  selv  spiste,  Resten  af  de  slagtede  Dyr 
uddeltes  til  de  fattige.  Efter  Slagtningen  af  Dyrene  lod 
han  sit  Hoved  rage,  aflagde  Pilegrimsdragten,  iførte  sig  den 
sædvanlige  Højtidsdragt  og  lod  sig  salve  og  parfumere  af 
Aisja.  Derefter  begav  han  sig  tilbage  til  Makka,  gik 
omkring  Ka'ba'en,  forrettede  Løbet  mellem  de  to  Høje,  tog 
igjen  tilbage  til  Minå,  hvor  han  blev  de  tre  næste  Dage, 
til  han  den  sidste  Dags  Aften  drog  til  Makka,  hvor  fra 
han  den  næste  Dag,  den  14de  i  Festmaaneden ,  tiltraadte 
Hjemrejsen  til  Madina. 


XHL 

Strax  efter  Hjemkomsten  fik  Muhammad  Efterretning 
om,  at  hans  Statholder  i  Bahrajn  var  død,  og  han  be- 
nyttede denne  Lejlighed  til  aldeles  at  omordne  Admini- 
strationen, selv  om  han  herved  krænkede  tidligere  Over- 
enskomster. Som  Følge  heraf  udbrød  omtrent  4  Maaneder 
før  Profetens  Død  en  Opstand,  i  Spidsen  for  hvilken  stod 
Aswad-ben-Ka'b.  Des  værre  kjende  vi  ikke  videre  til  hans 
Lære  eller  tidligere  Liv,  kun  det  er  vist,  at  han  var 
Muslim  og  anerkjendte  Muhammad  som  Profet.  Oprøret 
var  i  Begyndelsen  kun  politisk  og  navnlig  rettet  mod  Over- 
grebene fra  Madina,  men  snart  blev  det  tillige  religiøst. 
Næsten  hele  Sydarabien  havde  erklæret  sig  for  ham,  da 
han,  forledet  af  nogle  frafaldne  Muslimer,  optraadte  som 
Profet   og  Sektstifter,    hvorved   han  forspildte  de   troendes 

Bjælp.  I  Lighed  med  Musajlima  kaldes  han  Rahmån  fra 
Jaman,  uden  at  vi  imidlertid  deraf  kunne  slutte  noget 
videre  om  hans  Lære.  Hans  Herredømme  varede  dog  kun 
kort ;  hans  Modstandere  sluttede  sig  strax  sammen,  og  efter  4 
Maaneders  Regering  blev  han  myrdet  Dagen  fer  Muhammads 
Ded,  og  Sydarabien  blev  igjen  bragt  til  Lydighed.  Ogsaa 
blandt  Asaditerne,  øst  for  Madina,  fremtraadte  endnu  i 
Muhammads  Levetid  en  Modprofet,  Thulajha,  men  uden 
endnu  at  faa  videre  Betydning. 

Muhammad  var  begyndt  at  skrante,  og  hans  sidste 
Sygdom  synes  at  have  været  en  remitterende  Feber  (febris 
subcontinua),  der,  fremkaldt  ved  Miasmer,  ofte  er  hyppig 
i  de  varme  Lande.  Madina  var  berygtet  som  Febersted 
navnlig  for  fremmede,  dog  var  Dødeligheden  blandt  Flygt- 
ningene fra  Makka  ikke  stor,  saa  at  Sygdommen  sædvanlig 
synes  at  have  været  mindre  ondartet.  Mandagen  den  25de 
Maj  632  holdt  han  en  Prædiken,  hvori  han  opfordrede  de 
troende  til  at  ruste  sig  til  et  Røvertog  mod  Grækerne,  og 
næste  Dag  udnævnte  han  Usåma,  Zajd's  Son  til  Anfører 
paa  Toget,  for  at  han  kunde  hævne  sin  Faders  Død.  Om 
Onsdagen  viste  han  sig  i  Moskeen  for  at  overrække  Usåma 
Fanen  og  blev  meget  ophidset  ved  at  høre  mange  af  de 
fornemme  beklage  sig  over,  at  de  skulde  lyde  en  Son  af  en 
frigiven  Træl.  Han  benyttede  derfor  Lejligheden  til  i  en  lidt 
stræng  Tiltale  og  Irettesættelse  at  minde  om  alle  de  Tjenester, 
Zajd  havde  vist  Islam,  og  Hæren  samlede  sig  da  ogsaa  uden 
for  Byen,  da  hans  forværrede  Helbredstilstand  bragte  først 
hans  Venner  til  at  vende  tilbage  til  Madiua  og  derefter  hele 
Hæren  til  at  opløse  sig.  Muhammads  Smerter  toge  bestan- 
dig til,  og  det  eneste  Middel  imod  dem,  der  blev  forsøgt, 
var  at  hælde  ham  over  med  koldt  Vand,  men  dette  blev 
snart  opgivet.  Han  gjorde  endnu  Forsøg  paa  i  Moskeen  at 
holde  en  Slags  Afskedstale  og  formane  til  Enighed  og 
Sammenhold,  men  raaatte  lade  sig  bære  til  'Aisjas  Hus, 
hvor  han  fra  nu  af  med  sine  øvrige  Koners  Samtykke  havde 

sit  Sygeleje.  Feberen  blev  saa  heftig,  at  Heden  kunde 
føles  gjennem  Tæppet,  og  Smerterne  i  Siderne  toge  tillige 
saaledes  til,  at  han  skrigende  og  jamrende  væltede  sig  om 
paa  sit  Leje,  Af  og  til  fantaserede  han,  og  Torsdagen  den 
4de  Juni  forlangte  han,  maaske  under  en  saadan  Delireren,  et 
Skrivetøj  for  at  skrive  et  Testament.  Han  fik  det  imidlertid 
ikke,  hvad  nu  Grunden  har  været;  mulig  at  nogle  have  frygtet, 
han  skulde  tage  en  Bestemmelse  om  sin  Efterfølger,  der 
vilde  være  dem  ubehagelig  ;*}•  mærkeligt  er  det  i  alle  Til- 
fælde, at  han  fik  givet  Bestemmelser  om,  hvorledes  han 
skulde  begraves,  men  ikke  om  det  langt  vigtigere,  hvem  der 
skulde  følge  efter  ham.  Det  synes,  som  om  hans  Sygdom 
DU  er  gaaet  over  til  en  Art  Tyfus.  Om  Søndagen  den  7de 
Juni  faldt  han  i  en  langvarig  Afmagt,  og  hans  Koner 
prøvede  at  bringe  ham  til  sig  selv  ved  at  dryppe  Olje  med 
Aloe  og  Safran  i  hans  Mund.  Da  han  kom  til  Bevidsthed, 
blev  han  meget  forbitret  herover  og  forbød  at  anvende 
saadanne  Tryllemidler,  »thi  Gud  vilde  ikke  tillade,  at 
hans  Profet  var  uren«.  Feberen  og  Fantasierne  toge  stadig 
til,  hans  Ord  bleve  mere  og  mere  uforstaaelige ;  det  sidste, 
han  talte,  var:  »O,  Gud,  ja,  med  Føreren  fra  det  høje!« 
og  med  disse  Ord  døde  han  i  sin  elskede  'Aisjas  Arme, 
Mandagen  den  8de  Juni  632  om  Eftermiddagen. 

Efter  hans  egen  Bestemmelse  blev  hans  Lig  vasket  af 
hans  Slægtninge,  indsvøbt  i  Tøj  fra  Ægypten  og  Jaman,  lagt  paa 
hans  Seng  og  et  Øjeblik  forladt  af  alle,  at  Englene  kunde  bede 
for  ham.  Tirsdag  Aften  blev  det  da  nedlagt  i  Jorden  i  'Aisjas 
Hus  paa  det  Sted,  hvor  hans  Seng  havde  staaet. 


*)   Der  fortælles,  at'Umar  var  den,  der  ivrigst  modsatte  sig  Op- 
fyldelsen af  hans  Forlangende. 

Hvorledes  Profetens  Ydre  har  været,  vide  vi  intet  om, 
skjønt  vi  have  Beretninger  nok,  men  disse  ere  i  den  Grad 
mythiske,  at  det  er  aldeles  umuligt  at  udfinde  blot  et  Spor 
af  Sandhed  i  dem.  Jeg  skal  derfor  ikke  komme  ind  paa 
dem;  det  er  jo  ikke  den  mythiske  hellige,  syndefri  Profet, 
men  den  historiske  Religionsstifter  Muhammad  med  hans 
gode  og  svage  Sider,  jeg  har  villet  skildre.  Der  mangler 
derfor  endnu  et  vigtigt  Moment  til  Bedømmelsen  af  ham, 
et  Moment,  han  selv  giver  Arfvisning  paa,  naar  han  siger 
om  sig  selv:  >Min  eneste  Fornøjelse  i  denne  Verden  er 
Kvinder,  vellugtende  Sager  og  Bønnen.«  Her  er  netop  et 
meget  svagt  Punkt:  hans  Koner,  og  jeg  maa  derfor  ganske 
kort  omtale  dem. 

Det  var  vel  mest  i  denne  Henseende  et  uerstatteligt 
Tab,  at  han  mistede  sin  første  Hustru  Khadidja,  med  hvem 
han  levede  et  virkelig  lykkeligt  og  smukt  Liv,  der  i  alle 
Maader  kunde  være  el  Mønster  for  de  troende;  men  med 
hende  døde  ogsaa  Renheden  hos  ham,  og  fra  nu  af  se  vi 
ham  næsten  med  Aarene  blive  mere  og  mere  sanselig,  og  i 
ingen  anden  Sag  se  vi  ham  i  den  Grad  tage  sin  Tilflugt 
til  Aabenbaringer  og  i  den  Grad  skamløst  bruge  Gud 
selv  som  et  Skjold  og  et  Dække  for  sine  Svagheder 
og  Lyster. 

Khadidja  havde  næppe  ligget  i  Jorden  i  to  Maaneder, 
før  Muhammad  ægtede  Savy^då,  Enke  efter  en  af  de 
Makkanere,  der  flygtede  til  Habesj;  i  Aaret  629  tænkte 
han  paa  at  forskyde  hende,  men  da  hun  gav  Afkald  paa 
sine  ægteskabelige  Rettigheder  til  Fordel  for  'Aisja,  opgav 
han  det  igjen.  —  53  Aar  gammel  ægtede  han  Abti-Bakrs 
9aarige  Datter  'Aisja,  den  eneste  af  hans  Koner,  der  ikke 
havde  været  gift  før.  Hun  var  -den  Gang  et  rent  Barn, 
tog  sit  Legetøj  med  sig  til  sin  Mands  Hus  og  morede  sig 
med  Dukker  og  Bomeleg.  Han  var  i  den  Grad  forelsket  i 
hende,  at  han  selv  under  Gudstjenesten  i  Moskeen  stak 
Hovedet  ind  under   hendes   Slør,    Igærtegnede    hende   og 

legede  med  hendes  Haar.  Denne  Kjærlighed  holdt  sig,  saa 
længe  han  levede,  og  selv  da  hun  ved  det  bekjendte  Tab  af 
Halsbaandet  var  bleven  mistænkt  for  Utroskab,  kunde  han 
dog  ikke  undvære  hende,  og  flere  Aabenbaringer  maatte 
til  for  at  bringe  alt  i  Orden  igjen.  Efter  Profetens  Død 
var  hun  den  helligste  Person  i  Islam,  en  Mængde  Tradi- 
tioner hvile  paa  hendes  Avtoritet,  og  senere  gjaldt  hun 
som  den  højeste  Instans  i  religiøse  og  juridiske  Spørgs- 
maal.  Hun  havde  udmærket  Kjendskab  til  Arabernes 
Genealogi,  Sagn  og  Digte  (hun  skal  have  kunnet  12,000 
Digte  udenad),  men  der  var  ingen  Statsiutrigue,  hvori  hun 
ikke  havde  Hovedrollen,  ingen  Partikamp,  hun  ikke  pustede 
til.     I  47  Aar  overlevede    hun  Profeten    og   døde  i  Madina 

678,  67  Aar  gammel.  Zajnab-bint-Khuzajma  var 
Nr.  4,  hun  ægtede  Muhammad  625  og  døde  IVa  Aar  efter, 
30  Aar  gammel.  I  Slaget  ved  Badr  eller  Uhud  blevHafsa 
Enke.  Hendes  Fader  'Umar  tilbød  hende  til  Abii-Bakr  og 
Utsmån,  men  da  de  begge  afsloge  det,  henvendte  han  sig  til 
Profeten,  der  strax  sagde  ja,  og  625  stod  Brylluppet;  senere 
tænkte  Muhammad  paa  at  forskyde  hende,  men  af  Kjærlighed 
til  hendes  Fader  opgav  han  denne  Plan;  hun  døde  661  eller 
665.  I  Marts  626  ægtede  han  Umm-Salama,  der  først 
vægrede  sig  ved  at  indlade  sig  herpaa,  fordi  hun  var  for 
gammel,  havde  fire  Børn  og  var  meget  skinsyg;    hun  døde 

679,  84  Aar  gammel.  Paa  et  Tog  626  bleve  flere  Kvinder 
af  Stammen  Musthalik  fangne,  deriblandt  Barra  eller 
Djuwajrijja,  der  var  berømt  for  sin  Skjønhed  og  Munter- 
hed. Da  Betingelserne  for  hendes  Frihed  vare  fastsatte, 
henvendte  hun  sig  til  Muhammad  for  at  tale  nærmere  med 
ham  derom,  men  han  blev  saa  indtagen  i  hende,  at  han 
strax  gjorde  hende  et  Ægteskabstilbud,  der  ogsaa  blev 
modtaget;  hun  døde  676,  60  Aar  gammel.  Muhammads 
Adoptivsøn  Zajd  var  gift  med  Zajnab-biut-Djahsh,  og 
efter  Arabernes  Skik  var  det  ikke  tilladt  at  ægte  en  Kone, 
der  var  forskudt  ef  ens  Adoptivsøn;   Muhammad  var  derfor 

i  stor  Forlegenhed,  da  han  blev  forelsket  i  hende:  men  en 
j^ åbenbaring,  at  Adoptivsønnen  ikke  er  en  virkelig  Sen, 
hjalp  ham  ud  af  den.  Da  han  Bryllnpsaftenen  uventet  traf 
nogle  Grjæster  hos  hende,  gav  dette  Anledning  til  Aaben- 
baringen  Kur.  33,  53,  hvor  det  blandt  andet  forbydes  de  troende 
at  tale  med  hans  Koner  undtagen  bag  et  Forhæng,  og  lige- 
ledes efter  hans  Død  at  ægt*  nogen  af  dem.  Hun  var  meget 
arbejdsom  og  vedblev  efter  sit  Ægteskr>b  at  drive  Garveriet  og 
Skomagerhaandværket,  men  gav  Udbyttet  deraf  til  de  fattige ; 
53  Aar  gammel  døde  hun  643.  Nr.  9,  Jødinden  Rajhåna 
blev  Profetens  Kone  noget  efter  627  og  dode  632  for  ham ; 
627  eller  28  giftede  han  sig  med  rmm-Habiba,  Abu- 
Su^åns  Datter,  der  den  Gang  var  34  Aar  gammel;  hun 
døde  661.  Ved  Erobringen  af  Khajbar  var  blandt  Fangerne 
Enken  efter  Digteren  Kinåna,  Såfijja,  hvis  Ungdom  og 
Skjønhed  gjorde  saa  stærkt  ludtryk  paa  Profetens  let  fængelige 
Hjærte,  at  han  tilbød  hende  Friheden,  naar  hun  vilde  blive 
hans  Kone:  hun  gik  dog  først  ind  derpaa  efter  nogen  Be- 
tænkning og  maatte  af  de  andre  Koner  here  meget  for  sin 
jødiske  Herkomst.  Ved  sin  Død  671  efterlod  hun  sig  en  be- 
tydelig Foimue.  M  a  j  m  u  n  a  havde  allerede  været  gift  to  Gange, 
før  hun  blev  Profetens  Kone  i  Aaret  629 ;  i  en  Alder  af  80  Aar 
døde  hun  680;  hun  var  den  længst  levende  af  »de  troendes 
Mødre«.  Fåthima,  som  han  havde  ægtet  6;30,  skilte  han 
sig  ved  temmelig  kort  efter  Brylluppet, "og  der  fortælles,  at  hun 
blev  saa  fattig,  at  hun  maatte  ernære  sig  ved  at  samle  Kamel- 
gødning og  sælge  den  til  Brændsel;  hun  døde  679.  Med 
den  14de  Kone,  A  sm å,  af  Kinditernes  Kongestamme,  blev  han 
gift  i  Juli  630,  men  forskød  hende  allerede  Dagen  efter 
Brylluppet  og  gav  hende  som  »Skadeserstatning«  to  Stykker 
Muslin.  Jeg  skal  ikke  komme  ind  paa  Beretningerne  om 
de  Kvinder,  der  »skjænkede«  sig  til  Profeten,  eller  de  3 
Konkubiner,  hvoraf  den  koptiske  Maria  blev  Moder  til  Sønnen 
Ibrahim,  der  døde  14  Maaneder  gammel.  I  det  hele  var 
Muhammads  Opførsel  med  Hensyn  til  Kvinderne  saaledes,  at 

den  ikke  kunde  andet  end  vække  Anstød  selv  hos  hans  ivrigste 
Tilhængere,  og  hvor  vidt  han  gik,  og  hvorledes  Gud  maatte 
tjene  ham  i  hans  Lyst,  se  vi  klart  af  Steder  som  Kur.  33, 
49:  »O,  Profet,  det  er  dig  tilladt  at  ægte  de  Kvinder,  som 
du  har  givet  Medgift,  de  Fanger,  som  Gud  lader  falde  i  dine 
Hænder,  dine  Farbrødres,  Morbrødres,  Fastres  og  Mostres 
Døtre,  der  ere  flygtede  med  dig,  og  enhver  troende  Kvinde, 
der  vil  skjænke  sig  til  Profeten,  naar  Profeten  vil  ægte 
hende;  dette  er  en  Forret,  vi  tilstaa  dig  fremfor  andre 
troende« ;  eller  Kur.  33,  51 :  »Saadanne  Kvinder  kan  du 
trøste  med  Fremtiden  eller  hjemføre  dem  strax« ;  eller  Kur. 
33,  52,  hvor  det  tillades  ham  foruden  Slavinder  at  have  9 
Koner,  medens  andre  kun  maa  have  4.  Intet  Under  derfor, 
at  'Aisja  en  Dag  sagde  ham  lige  i  Øjnene:  »Din  Herre 
skynder  sig  med  at  feje  dig  i  dine  Lyster.« 

Ved  sin  Død  efterlod  han  9  Enker;  i  Følge  det  oven 
for  anførte  Forbud  levede  de  alle  ugifte,  højt  ansete  og 
hædrede  som  *de  troendes  Mødre«. 

H.  V.  Lund. 

XXI. 
Den  irske  Kirke. 

>jjen  irske  Bonde  til  sin  elskede«  er  Navnet  paa  et 
af  Moores  skjenneste  Digte.  Den  irske  Bonde  forsikrer  sin 
elskede,  at  han  evig  vil  være  hende  tro;  hendes  Smil  har 
kastet  Lys  over  hans  Vej  gennem  Sorg  og  Fare;  jo  merkere 
det  saae  ud,  desto  varmere  var  hendes  Kjærlighed,  den 
vendte  Skam  til  Hæder,  Frygt  til  Nidkjærhed;  naar  hon 
ledede  ham,  følte  han  sig  fri  trods  sin  Trældom ;  hun  havde 
en  Medbejlerinde,  som  bliver  holdt  højt  i  Ære,  »medens 
du  bliver  spottet  og  haanet;  hun  bærer  en  Krone  af  Guld, 
din  Pande  er  kranset  med  Torne;  hun  vinker  mig  til 
Templer,  du  laa  skjult  i  Huler,  hendes  Venner  vare  Herrer; 
men  dine,  ak,  dine  ere  Slaver!  Dog  vilde  jeg  hellere  ligge 
i  den  kolde  Jord  for  dine  Fødder  end  ægte  en,  jeg  ikke 
elsker,  eller  vende  min  Hu  fra  dig.« 

Læseren  fatter  let  Meningen  af  denne  poetiske  Allegori. 
Den,  som  ikke  forstaar  at  skatte  Felelsen  i  Digtet,  vil  næppe 
kunne  forstaa  Irlands  nyere  Historie.  Den  irske  Bondes 
elskede  er  den  katholske  Kirke;  Medbejlersken  er  Stats- 
kirken, oprettet  af  den  engelske  Regering.  Katholikerne 
maatte   længe  dyrke  Gud  i  Huler,    medens  Tilhængerne  af 

Statskirken  holdt  Gudstjeneste  i  Templer.     Den  irske  Bonde 
blev  den  katholske  Kirke   tro   gjennem  Aarhundreders  For- 
følgelse,   og   intet   kunde   bevæge   ham  til  at  forlade  den. 
Den  irske  Befolkning  i  Irland  —  der  er  Mening  i  Ordene  — 
er  tilsyneladende  af  Naturen  dannet  for  den  katholske  Tro; 
næppe  nogen  Indflydelse  paa  Jorden  kunde  gjøre  den  keltiske 
Irlænder   til  Materialist,    eller   hvad  Franskmændene  kalde 
Voltaireian  er;   hans  halve  Liv  og  Halvdelen  af  hans  Tanker 
tilhøre  en  anden  Verden  end    den    materielle,    der  omgiver 
ham,  og  for  ham  bliver  det  overnaturlige  næsten   naturligt. 
Hans    Fødelands    Floder,    Dale   og   Høje    ere    befolkede   af 
mystiske  Væsner,  hvorom  han  véd  mange  tungsindige  Sagn. 
Selv  Jærnbanen  har  ikke  formaaet   at  bandlyse  disse  Syner 
og   Indbildninger.      Det    »gode    Folk«    dvæler   endnu   paa 
Højene  og  i  Bjærgenes  Kløfter,  og  den  varslende  »Banshee« 
melder  endnu  med  sin  klagende  Sørgesang,  naar  Repræsen- 
tanten  for   en   gammel  Slægt   skal    dø.     Selv   Irlændernes 
Overtro  iklæder  sig  en   from  Skikkelse,    og   hans  Gudsfrygt 
er  ikke  blot  oprigtig,  men  tillige  praktisk;   den  holder  ham 
oppe  under  haarde  Prøvelser  og  hjælper   ham  til  taalmodig 
at  bære  sine   livsvarige  Bekymringer;    han   priser  Gud    for 
alt,  ikke  som  en  from  Ceremoni,  men  uvilkaarlig.    Man  kan 
høre  gamle  Mænd  og  Kvinder,  der  tilsyneladende  hele  deres 
Liv  igjennem  ikke  have  kjendt  andet  end  Savn  og  Lidelser, 
med  deres  sidste  Aandedræt  takke  Gud,  fordi  han  altid  har 
været  god  imod  dem.     Ganske    vist   forhindrer   denne  ægte 
Fromhed   ikke    altid    den  vilde  keltiske  Natur  fra  at  bryde 
frem    i    stærke    Udskejelser.     Heftige   Lidenskaber   og  vild 
Hævnlyst  rive  alt  for  ofte   den   irske  Bondes  Sjæl   bort  fra 
den  stille  Havn,  hvor  hans  naturlige  Gudsfrygt  og  Kirkens 
Lærdomme   vilde  holde   ham   tilbage;    men   paa  Bunden  af 
hans  Natur   ligger   en  fast  Tro   paa   den  anden  Verden  og 
dens  synlige  Forbindelse  og  Samkvem  med  denne  og  en  dyb 
Ærefrygt  for  de  Lærdomme,  der  vise  ham,  at  han  har  Krav 
paa  Udødelighed.    Netop  af  denne  Grund  er  Irlænderen  til- 

bøjelig  til  at  styrte  sig  ind  i  værre  Udskejelser  end  andre 
Mennesker,  naar  han  først  ganske  bortkaster  Religionens 
•Ledelse;  han  er  ikke  skabt  til  Rationalist,  han  er  skabt  til 
at  være  troende. 

Irlænderen  var  med  stærke  Baand  knyttet  til  sin  egen 
Kirke,  der  var  bleven  ligesom  et  Symbol  og  et  Synonym 
paa  Fædrelandskj ærlighed  og  Folkelighed.  Den  engelske 
Erobrers  gjennem  Aarhundreder  fortsatte  grusomme,  men 
frugtesløse  Forsøg  paa  at  paatvinge  ham  en  anden  Religion 
havde  bragt  ham  til  at  anse  enhver  Bestræbelse  for  at  faa 
ham  til  at  skifte  Tro,  selv  om  den  kun  gaar  frem  med  Be- 
viser, som  en  Spions  Forsøg  paa  at  faa  en  Soldat  til  at 
svigte  sin  Fane.  At  forlade  den  katholske  Religion  var  for 
Irlænderen  ikke  blot  at  fornægte  sin  Tro,  men  tillige  at 
forraade  sit  Fædreland ;  det  forekom  ham.  at  han  ikke  kunde 
blive  Protestant  uden  tillige  at  blive  Renegat  mod  Folkets 
Sag.  Statskirken  var  for  ham  et  Symbol  paa  Under- 
trykkelse; den  var  ligesom  Gessiers  Hat,  kun  en  Træl 
kunde  være  bekjendt  at  bøje  sig  for  den.  Det  kunde  ikke 
nytte  at  tale  til  en  Irlænder  om  Protestantismens  frie 
Aand;  for  ham  repræsenterede  den  protestantiske  Tro  den 
Myndighed,  der  Generationer  igjennem  havde  undertrykket 
hans  Landsmænd  og  Trosfæller,  der  havde  fordrevet  dem  til 
Bjærgeues  Huler,  fordi  de  vare  Katholiker,  og  havde  hængt 
og  parteret  dem,  fordi  de  vare  Irlændere.  Næsten  hver 
Side  i  de  to  Landes  Historie  blev  læst  med  forskjellig  Ud- 
tydning af  Englændere  og  Irlændere.  Englænderne  saae  i 
Cromwell  en  stor  Statsmand  og  Patriot,  Irlænderne  mindedes 
ham  kun  som. Irlands  samvittighedsløse  Undertrykker  og 
Ophavsmand  til  Blodbadet  ved  Drogheda.  Englænderne 
hadede  Jakob  II,  fordi  han  kæmpede  mod  England  ved 
Boyne,    Irlænderne  foragtede    ham,    fordi    han    saa    hurtig 

I  opgav  Kampen.  Chesterfield  var  i  Englændernes  Øjne  en 
Nar  og  Vindmager,  medens  dannede  Irlændere  ansaa  ham 
for  den  eneste  engelske  Vicekonge,    der   havde   haft  nogen 


362  Skildringer  af  Englands  nyeste  Historie. 

Forestilling  om,  hvad  Irland  trængte  til.  Fox  blev  dadlet 
i  England  og  tilbedt  i  Irland,  fordi  han  forfægtede  det 
Princip,  at  Irland  burde  regeres  efter  irske  Begreber.  En 
af  Byrons  største  Forbrydelser  i  de  konservatives  Øjne  var, 
at  hans  Begejstring  for  Irland  næsten  kunde  maale  sig  med 
lians  Begejstring  for  Grækenland.  Kort  sagt  i  enhver  Ge- 
neration bleve  de,  som  vare  Gjenstand  for  Englændernes 
Beundring,  hadede  og  mistroede  af  enhver  Irlænder  med 
nogen  Følelse  for  Folkets  Sag,  og  dette  Fjendskab  bidrog 
Statskirkens  Tilværelse  i  høj  Grad  til  at  styrke  og  befæste. 
Der  kunde  ikke  gives  en  eneste  fornuftig  Grund  for  Vedlige- 
holdelsen af  denne  Institution.  Sydney  Smith  sagde  paa  sin 
humoristiske  Maade:  »Der  findes  ikke  Mage  til  Urimelighed 
i  hele  Evropa,  i  hele  Asien,  i  aUe  de  opdagede  Dele  af 
Afrika  og  i  alt,  hvad  vi  kjende  til  Timbuktu.«  Der  er  vist- 
nok ingen  udenlandsk  Stiitsmand,  som  har  beundret  Eng- 
lands Institutioner  mere  end  Grev  Cavour,  og  dog  har  han 
skrevet,  at  »Statskirken  i  Irland  vedbliver  at  staa  for  Katho- 
likerne  som  et  Symbol  paa  Aarsagen  til  deres  Elendighed,  et 
Tegn  paa  deres  Nederlag  og  Undertrykkelse,  den  skærper  deres 
Lidelser  og  lader  dem  føle  deres  Ydmygelse  dybere.«  Ethvert 
Argument  til  Gunst  for  Statskirken  i  England  er  et  Argu- 
ment mod  Statskirken  i  Irland.  Som  Forsvar  for  Stats- 
kirkens Berettigelse  i  England  fremføres,  at  den  repræsen- 
terer den  religiøse  Overbevisning  hos  Majoriteten  af  Folket 
og  kan  tage  sig  af  dem,  der  ellers  vilde  voxe  op  uden  at 
kjende  Religionens  Lærdomme;  i  Irland  ere  derimod  Ka- 
tholikerne  i  Sammenligning  med  alle  andre  Sekter  som  fem 
mod  en,  saa  at  Statskirken  kun  repræsenterede  en  over- 
maade  ubetydelig  Minoritet  og  aldrig  kunde  blive  Hitte- 
børns og  forældreløses  Formynder.  Mange  Steder  maatte 
den  protestantiske  Præst  præke  for  en  halv  Snes  Tilhørere, 
og  nogle  Steder  var  han  glad,  naar  kan  blot  kunde  samle 
et  Par  Stykker;  der  gaves  Steder,  hvor  der  var  en  prote- 
stantisk Præst  og  en  protestantisk  Kirke,  men  aldeles  ingen 

Menighed.  Der  havde  i  den  senere  Tid  ikke  været  nogen 
stærk  Qendtlig  Felelse  mod  Statskirken  blandt  det  irske 
Folk;  siden  Tiendesystemet  var  afskaffet,  siden  Præstepengene 
ikke  mere  bleve  indkrævede  med  Magt  af  en  væbnet  Militær- 
styrke med  Ledsagelse  af  tilfældig  Blodsudgydelse,   var  det 

i, bitre  Had  meget  aftaget,  og  Irlænderne  bleve  efterhaauden 
temmelig  ligegyldige  over  for  dette  Spergsmaal.  »Under 
Henrik  II,«  siger  Sydney  Smith,  »blev  der  indfort  Tiender, 
^  Æom  efter  al  Sandsynlighed  have  kostet  Irland  en  Million 
Menneskers  Liv.«  Alt  dette  var  endelig  forandret,  og  saa 
længe  en  protestantisk  Præst  passede  sig  selv  og  sin  egen 
Menighed  —  hvis  han  havde  nogen  at  passe  — ,  bekymrede 
hans  katholske  Naboer  sig  ikke  noget  om  ham ;  men  hvis 
han  forsøgte  at  omvende  dem  —  hvad  han  i  Grunden 
burde  anse  for  sin  Stillings  Pligt  og  Embede  — ,  rejste  der 

^sig  en  saadan  Storm  imod  ham,  at  han  i  Almindelighed 
fandt  det  klogest  at  opgive  sit  haabløse  Foretagende.  Hvis 
han  var  en  fornuftig  Mand,  nøjedes  han  med  at  være  Sjæle- 
sorger for  sin  egen  Flok  og  blandede  sig  ikke  i  Katholiker- 
nes  Anliggender;  i  de  store  Byer  havde  de  protestantiske 
Præster  desuden  en  betydelig  Menighed  og  nok  at  tage 
Vare;  paa  Landet  i  den  sydlige  og  vestlige  Del  af  Irland 
derimod  blev  der  hver  Søndag  holdt  protestantisk  Guds- 
tjeneste i  Kirken  for  en  lille  Forsamling  paa  fem .  sex 
Personer,  medens  den  katholske  Menighed  stod  i  Flokke 
uden  for  deres  Kapel,  fordi  de  vare  meget  for  talrige  til  at 
kunne  faa  Plads  inde  i  Bygningen.  Sydney  Smith  har  med 
faa  Ord  beskrevet  Tingenes  Tilstand,  som  den  var  paa  hans 
Tid:  »Paa  en  irsk  Helligdag  kalde  Klokkerne  i  den  pæne 
Sognekirke  ofte  kun  Præsten  og  hans  Degn  til  Kirke, 
medens  henved  tusende  Katlioliker  nogle  hundrede  Alen  der 
fra  stuve  sig  sammen  i  et  usselt  Skur  og  piskes  af  Storm 
og  Regn.«  Senere  hen  gav  imidlertid  som  oftest  det  usle 
Skur  Plads  for  en  stor  og  smuk  Kirke,  mange  Steder  end- 
ogsaa  for  en  prægtig  Domkirke.    Det   var  mærkeligt  at  se, 

hvorledes  der  rundt  om  i  Landet  rejste  sig  Kirker,  som 
skyldtes  frivillige  Bidrag  af  de  irske  Katholiker;  selv  Irlæn- 
dere, der  havde  nedsat  sig  i  fjærne  Lande  og  rimeligvis 
aldrig  mere  vilde  faa  deres  Fødeland  at  se,  ydede  gavmildt 
store  Bidrag.  Irsk-katholske  Præster  rejste  over  Atlanter- 
havet, ja  endogsaa  over  det  stille  Hav  for  at  bede  om 
Hjælp  til  at  bygge  Kirker,  og  fra  Quebec  og  Ontario,  fra 
New- York,  New-Orleans  og  Chicago,  fra  Melbourne  og 
Sydney,  fra  Tasmania  og  New-Zealand  kom  Penge  til  at 
rejse  Kirker  og  Spir  paa  de  irske  Høje.  Kfterhaanden  som 
Aarene  gik,  blev  Forholdet  i  Antallet  af  Protestanter  og 
Katholiker  mere  og  mere  ufordelagtigt  for  Statskirken,  og  i 
den  senere  Tid  truer  Tilstrømningen  af  katholske  Arbejdere 
til  de  nordlige  Provinser  med  endogsaa  dér  paa  deres 
fasteste  Sted  at  kuldkaste  Protestanternes  Overvægt. 

Det  er  ofte  blevet  udtalt,  at  hvis  England  ikke  havde 
forfulgt  Katholikerne ,  hvis  Statskirken  ikke  var  bleven  dem 
paatvungen  under  Omstændigheder,  der  gjorde,  at  den 
maatte  staa  for  dem  som  et  haanende  Erobringsmærke,  da 
vilde  det  irske  Folk  gradvis  være  blevet  vundet  for  den 
engelske  Religion.  Os  forekommer  denne  Forandring  højst 
usandsynlig;  vi  ere  overbeviste  om ,  at  det  irske  Folk  i 
ethvert  Tilfælde  vilde  være  forblevet  den  katholske  Kirke 
tro;  som  vi  allerede  have  søgt  at  bevise,  er  det  den  Kirke, 
der  bedst  af  alle  stemmer  med  Irlændernes  Natur  og  Fø- 
lelser; men  sikkert  er  det,  at  hvis  der  ingen  Forfølgelser 
og  ingen  Statskirke  havde  fundet  Sted,  vilde  det  irske  Folks 
Følelser  for  England  have  været  meget  forskjellige  fra,  hvad 
de  nu  ere;  der  vilde  ikke  være  blevet  Opstand  i  179'^,  og 
der  vilde  ikke  have  hersket  Had  mellem  Protestanter  og 
Katholiker.  Alt  dette  er  tydeligt  nok,  derom  ere  nu  alle 
enige;  men  Statskirken  har  haft  en  anden  skadelig  Ind- 
virkning, som  man  ikke  er  saa  villig  til  at  indrømme; 
det  er  den  Skade,  der  voldtes  af  det  saakaldte  »britiske 
Parti«,  et  Parti,   der  antoges  at  repræsentere  den  engelske 

Kegerings  Interesser,  og  som  skulde  være  en  Slags  protestan- 
tisk Garnison  i  Irland.  Naturligvis  handlede  Regeringen 
altid  efter  dette  Partis  Raad,  og  det  folger  af  sig  selv,  at 
den  derved  ofte  begik  Fejlgreb.  Det  var  umuligt  for  det 
britiske  Parti  at  kjende  det  irske  Folks  virkelige  Folelser; 
de  levede  vel  iblandt  dem,  men  høile  dem  ikke  til;  de 
vedbleve  stadig  at  forsikre  Regeringen  om,  at  der  ikke  var 
nogen  virkelig  Grund  til  Misfornøjelse  i  Irland,  og  at  Mod- 
standen mod  denne  eller  hin  forhadte  Institution  og  Lov 
kun  kom  fra  nogle  enkelte  Agitatorer,  ikke  fra  hele  Be- 
foLkningen.  Det  vil  mindes,  at  der  lige  til  Udbruddet  af 
den  amerikanske  Uafhængighedskrig  i  de  forenede  Stater 
fandtes  en  Levning  af  et  britisk  Parti,  der  vedblev  at  for- 
sikre den  engelske  Regering,  at  der  i  Grunden  slet  ingen 
Misfornøjelse  var  blandt  de  amerikanske  Kolonister,  og  at 
de  aldeles  ikke  tænkte  paa  at  bryde  Forbindelsen  med 
England;  den  samme  farlige  Rolle  spiUede  det  britiske 
Parti  i  Irland  ved  enhver  betydningsfuld  Anledning;  det 
var  rimeligvis  ved  at  lægge  Mærke  til  alt  dette,  at  Glad- 
stone  kom  til  det  Resultat,  at  den  feniske  Opstand ,  Be- 
frielsen i  Manchester  og  Krudtexplosionen  i  Clerkenwell 
vare  en  passende  Anledning  til  at  give  Irland  et  nyt  Lov- 
system. Sjælden  er  nogen  Handling  af  en  offentlig  Person- 
lighed bleven  mere  misforstaaet  eller  mere  fejlagtig  frem- 
stillet end  Gladstones  Optræden  ved  denne  Lejlighed;  man 
har  stadig  paastaaet,  at  han  har  erklæret  at  være  bleven 
tvungen  af  de  feniske  Foretagenders  Voldsomhed  til  at 
foreslaa  et  nyt  Lovsystem  for  Irland,  og  at  han  saaledes 
udsatte  en  Præmie  for  den  frækkeste  politiske  Agitation  og 
lovede  enhver  Agitator,  at  naar  han  blot  vilde  være 
tilstrækkelig  forvoven  og  lovles,  vilde  alle  hans  Be- 
gjæringer  blive  opfyldte.  Dog  var  Gladstones  Mening 
sikkert  tydelig  nok;  han  indsaa,  at  den  største  Hindring 
for  at  give  Irland  et  nyt  Lovsystem  laa  i  den  Omstændig- 
hed, at  Englands  Parlament  og  E^iblikum  ikke  vUde  tro,  at 

Irland  virkelig  havde  Grund  til  Klage.  Englænderne  for- 
kastede enhver  Fordring,  der  blev  gjort  paa  Irlands  Vegne, 
med  den  Forsikring,  at  Sagen  var  det  irske  Folk  fuldkommen 
ligegyldig,  at  det  ingen  Savn  folte  og  derfor  heller  ikke 
havde  Grund  til  Klage.  Den  feniske  Bevægelse  gjendrev 
i  Gladstones  Øjne  fuldkommen  denne  bekvemme  Tro;  selv 
ikke  den  mest  sorgløse  og  selvtilfredse  Filister  kunde  ved- 
blive at  lukke  sine  Øjne  for  Irlændernes  Misfornøjelse,  naar 
han  saae  dem  gjøre  Opstand  lige  for  hans  Næse  og  saae 
feniske  Fanatikere  trodse  Døden  for  at  frelse  deres  An- 
førere. Gladstone  havde  Ret:  en  af  de  sørgelige  Mangler 
ved  vort  parlamentariske  System  er,  at  vi  aldrig  forsøge  at 
raade  Bod  paa  noget  Onde,  før  det  har  bevist  sin  Existens 
paa  en  eller  anden  haandgribelig  Maade,  Explosionen  i 
Clerkenwell  var  kun  et  Exenipel  paa  Tingenes  sædvanlige 
Gang;  vi  opnaa  sjælden  nogen  Reform,  uden  der  er  gaaet 
en  Explosion  forud. 

Den  16de  Marts  1868  fandt  en  interessant  Debat  Sted 
i  Underhuset  angaaende  de  irske  Tilstande.  John  Francis 
Maguire,  irsk  Medlem  og  en  højsindet,  dygtig  og  alvorlig 
Mand,  indbragte  en  Række  Resolutioner.  Maguire  var  For- 
fatter og  Ejer  af  et  Blad;  han  kjendte  Irland  godt,  men 
han  kjendte  ogsaa  England  og  Englændernes  Karakter;  han 
havde  varm  Pølelse  for  sit  Folk,  men  var  en  Modstander 
af  enhver  oprørsk  Bevægelse,  og  mere  end  én  Gang  havde 
han  sat  sin  Popularitet  paa  Spil  blandt  sine  Lands- 
mænd ved  sin  bestemte  Modstand  mod  enhver  Agitation, 
der  smagte  af  Oprør.  Maguire  var  af  den  Anskuelse,  at 
Englands  og  Irlands  geografiske  Beliggenhed  umuliggjorde 
en  Skilsmisse  mellem  disse  to  Lande;  han  havde  ofte  ud- 
talt, at  selv  i  Tilfælde  af  Krig  mellem  England  og  en  eller 
anden  udenlandsk  Stat  —  den  amerikanske  Republik 
f.  Ex.  ;.—  og  i  Tilfælde  af,  at  England  midlertidig  mistede 
sit  Herredømme  over  Irland,  vilde  dog  en  af  de  Freds- 
betingelser,   som  den   fremmede  Magt  lettest   gik  ind  paa, 

være  at  give  Irland  tilbage  til  Storbritannien.  Derimod 
indrømmede  han  villig  Grattans  Udsagn,  at  Oceanet  forbod 
Skilsmisse,  men  Vandet  Cnion;  han  ønskede  en  egen  Lov- 
givning for  Irland  og  nærede  den  Overbevisning,  at  der  ved 
en  saadan  Forholdsregel  vilde  opstaa  et  venskabeligt  Kom- 
pagniskab, et  sandt  og  lykkeligt  Forbund  mellem  de  to 
Lande.  Maguire  nød  megen  Agtelse  og  Tillid  hos  alle 
Partier  saa  vel  i  England  som  i  Irland:  selv  Feuieme,  hvis 
Planer  han  havde  misbilliget,  ligesom  han  havde  misbilliget 
det  nnge  Irlands  Bevægelse  i  1848,  vare  villige  til  at  ind- 
ramme hans  Mod  og  Ærlighed;  thi  de  opdagede  snart,  at 
de  feniske  Fanger  ikke  havde  nogen  mere  trofast  Talsmand 
i  Parlamentet  end  ham,  Skjent  hans  Ord  og  Gestus  under- 
tiden vare  alt  for  voldsomme,  bleve  hans  alvorlige,  virknings- 
fulde Taler  altid  herte  med  Opmærksomhed  i  Underhuset; 
man  vidste,  at  han  havde  afslaaet  Tilbud  om  Embeder  fra 
begge  de  store  Partier  i  England,  og  det  paa  en  Tid,  da 
hans  personlige  Interesser  gjorde  Afslaget  til  et  virkeligt 
Offer.  Naar  han  derfor  henledte  Underhusets  Opmærksom- 
hed paa  de  irske  Tilstande,  vidste  Tilhørenie,  at  de  kunde 
vente  sig  en  retfærdig  og  paalidelig  Fremstilling  af  Sagen. 
I  Talens  Lob  lagde  Maguire  meget  Eftertryk  paa  den 
uheldige  Virkning,  Statskirkens  Tilværelse  havde  haft  i 
Irland,  og  omtalte  den  som  >en  skandaløs  og  storartet 
Anomali«.  Bright  holdt  en  Tale,  hvori  han  i  hoj  Grad 
dadlede  den  irske  Indretning  og  opfordrede  saa  vel  Re- 
geringen som  alle  de  store  engelske  Partier  til  at  fatt«  en 
kraftig  Beslutning  om  at  tage  de  irske  Tilstande  alvor- 
lig under  Behandling:  han  indrømmede,  at  der  vilde  være 
store  Vanskeligheder  forbundne  dermed,  men  mindede  høj- 
tidelig Forsamlingen  om,  at  »for  den  redelige  vil  der  vise 
sig  et  Lys  i  ilørket«.  Det  var  imidlertid  først  ved  det 
Qerde  Møde,  at  det  til  fulde  viste  sig,  hvor  betydningsfuld 
denne  Debat  vilde  blive.  Da  var  det,  at  Gladstone  holdt 
en  Tale,   hvori  han  udtalte  det  som  sin  Anskuelse,   at  nn 

var  Tiden  kommen,  da  den  irske  Kirke  maatte  slutte  sin 
Tilværelse  som  Statsinstitution.  Alle  de  tilstedeværende 
følte  da,  at  Enden  var  nær.  Maguire  tog  sine  Resolutioner 
tilbage;  hans  Sag  var  nu  i  Hænderne  paa  en  Mand,  der, 
om  han  end  ikke  var  mere  ivrig  for,  at  den  skulde  faa  et 
heldigt  Udfald,  dog  havde  uendelig  meget  mere  Magt  til  at 
føre  den  igjennem.  Der  var  næppe  en  eneste  Englænder 
med  nogen  Dømmekraft,  som  ikke  vidste,  at  fra  det  Øjeblik 
Gladstone  havde  udtalt  sin  Erklæring,  var  den  irske  Stats- 
kirkes Fald  kun  blevet  et  Tidsspørgsmaal.  Man  var  nu  kun 
nysgjerrig  efter  at  se,  hvorledes  Gladstone  vilde  bære  sig  ad 
med  at  styrte  den. 

Publikum  blev  ikke  længe  holdt  i  Spænding;  faa  Dage 
efter  Debatten  anmeldte  Gladstone  en  Række  Resolutioner 
angaaende  den  irske  Statskirke.  Resolutionerne  vare  tre  i 
Tal;  den  første  erklærede,  at  efter  Underhusets  Anskuelse 
burde  Statskirken  i  Irland  ophøre  at  existere  som  Institution, 
dog  med  tilbørligt  Hensyn  til  alle  personlige  Interesser  og 
al  individuel  Ejendomsret.  Den  anden  Resolution  erklærede 
det  for  tjenligt  at  forhindre  Opstaaelsen  af  nye  personlige 
Interesser  ved  ikke  mere  at  udøve  offentlig  Beskyttelse,  og 
den  tredje  forlangte,  at  der  skulde  indgives  en  Adresse  til 
Dronningen  om,  at  Hds.  Majestæt  vilde  stille  sin  Interesse 
i  den  irske  Kirkes  Temporalier  til  Parlamentets  Disposition. 
Den  30te  Marts  186H  indbragte  Gladstone  sine  Resolutioner; 
der  var  næppe  mange,  som  nærede  Tvivl  om  Debattens 
Udfald;  men  hvis  der  var  nogen,  maatte  deres  Tvivl  tabe 
sig,  da  de  læste  et  Ændringsforslag  til  Resolutionerne,  som 
blev  indbragt  af  Lord  Stanley.  Lord  Stanley  maatte 
antages  at  tale  i  Regeringens  og  det  konservative  Partis 
Navn;  men  hans  Ændringsforslag  udtalte  kun,  at  Huset, 
skjønt  det  indrømmede,  at  betydelige  Indskrænkninger  i 
den  irske  Kirkes  Temporalier  kunde  være  tjenlige,  dog 
var    af    den   Mening,    at    et    Forslag    angaaende    denne 

Kirkes  Afskaffelse    burde    opsættes    til  det  nye  Parlaments 
Åfgj  øreise. 

Debatten  var  fuld  af  Interesse,  og  nogle  af  Talerne 
viste  sig  fra  deres  bedste  Side.  Bright  holdt  en  Tale,  der 
var  baade  Æmnet  og  Taleren  værdig.  Gathorue  Hardy  var 
ret  i  sit  Element;  ban  forkastede  enhver  Tanke  om  Ændrings- 
forslag, Kompromis  og  Opsættelse  og  forsvarede  den  irske 
Kirke  i  et  lidenskabeligt  Foredrag.  Hardy  var  hverken  i 
Besiddelse  af  skarp  Logik  eller  sand  Veltalenhed,  men  han 
kunde  altid  slaa  Krigstrommen  med  udmærket  Virkning,  og 
denne  Gang  brugte  han  Trommestikkerne  med  umaadelig 
Energi.  Paa  den  anden  Side  angreb  Lowe  den  irske  Kirke 
med  en  Bitterhed  og  skaanselles  Logik,  der  endogsaa  i 
hans  Mund  var  paafaldende,  »Denne  Kirke,«  sagde  han, 
»er  ligesom  en  exotisk  Plante,  der  bliver  hidført  fra  fjærne 
Lande  og  passet  med  uendelig  Omhu  og  unyttig  Besvær. 
Med  den  største  Vanskelighed  og  uhyre  Bekostning  bliver 
den  holdt  i  Live  i  et  umildt  Klima  og  en  utaknemmelig 
Jordbund.  Ufrugtbarhedens  Forbandelse  hviler  over  den,  den 
skyder  hverken  Blade  eller  Blomster  og  bærer  ingen  Frugt. 
Hug  den  om,  hvorfor  skal  den  optage  Pladsen?«  Ikke  den 
mindst  mærkelige  af  Talerne  under  Debatten  var  den,  hvori 
Lord  Cranbourne  anklagede  det  Ministerium,  hvoraf  han  for 
ikke  længe  siden  havde  været  Medlem,  med  en  hadefuld 
Energi,  der  nærmede  sig  Forbitrelse.  Han  beskyldte  sine 
fordums  Kollegaer  for  i  enhver  Retning  af  have  forraadt  de 
konservatives  Sag  og  angreb  Disraeli  med  en  personlig  Vold- 
somhed, der  bragte  ældre  Medlemmer  til  at  mindes  de 
Dage,  da  Disraeli  anklagede  Robert  Peel.  Ingen  Veltalenhed 
og  ingen  Skjældsord  kunde  imidlertid  standse  den  Bevægelse, 
som  Gladstoue  havde  sat  i  Gang;  ved  Afstemningen  var 
der  3.31  Stemmer  for  Resolutionerne  og  kun  270  imod  dem; 
den  irske  Kirkes  Dodsdom  blev  fældet  med  en  Majoritet  af 
61  Stemmer.  Disraeli  gjorde  et  vildt  Forsøg  paa  at  bringe 
Provinserne  i  Bevægelse  ved  at  forfærde   dem  med  en  ind- 

bildt  Sammensværgelse  mellem  »højkirkelige  Ritualister«  og 
»irske  Papister« ,  men  det  mislykkedes  fuldstændig.     Imid- 
lertid   blev    der    en   Mellemtid,    som    kunde    benyttes    til 
Agitation    fra    begge    Sider.      Underhuset   havde   kun    for- 
kastet Lord  Stanleys  Ændringsforslag,    men  Gladstones  Re- 
solutioner skulde  endnu  behandles.     Lord  Russell  præsiderede 
ved    et   stort   Mede,    der   havde   til  Formaal    at   udtrykke 
Publikums  Deltagelse  for  Bestræbelserne  for  at  afskaffe  den 
irske  Statskirke.     Der  blev  ligeledes  holdt  mange  Moder  til 
Gunst  for  den    anden  Side  af  Spørgsmaalet ;    men   det   var 
tydeligt  for  enhver,    at  Forsvaret  for  den    irske  Kirke  ikke 
havde  megen  Kraft  i  sig.    Under  en  af  de  paafølgende  De- 
batter i  Overhuset  foreholdt  Lord  Derby  sine  Tilhørere,  at 
de  ved  at  nedbryde  den  irske  Kirke  samtidig  vilde  bane  Vej 
for    den    engelske    Kirkes  Undergang,    og   anbragte   i    den 
Anledning    med   megen  Virkning  et  Citat  af  Walter  Scotts 
»Guy    Mannering«.     Det  var  hint  fortræffelige    Sted,    hvor 
Meg.  Merrilies  efter  Zigeunernes  Forjagelse  træder  frem  for 
Lairden    af  EUangowan   med   truende  Ord:     »I  Dag    har  I 
slukket  Ilden  paa  syv  rygende  Arner  —   se  nu,  om  Ilden  i 
Eders  egen  Hal  brænder  lystigere  for  det;  I  har  revet  Taget 
af   syv  Hytter,    se    om  Eders    eget  Hus    staar    fastere    for 
det!«      Dette    Citat   var   meget   virkningsfuldt   i    rhetorisk 
Forstand;    men  det  passede  ikke  paa  Forholdet  mellem  deu 
irske  og  den  engelske  Kirke ;  thi  den  virkelige  Fare  for  den 
engelske  Kirke  laa  netop    i    haard  nakket   at  holde  fast  paa 
den  irske  Kirke.     Det  er  overflødigt  her  at  indlade  sig  paa 
at  nævne  de  almindelige  Argumenter  for  eller  imod  Statskir- 
kens Princip ;  men  enhver  maa  indrømme,  at  naar  den  engelske 
Kirke  støtter  sin  Existens  paa,    at  Majoriteten  af  Englands 
Befolkning  hører  under  den,  fordømmer  den  derved  med  det 
samme    den    irske    Kirkes    Tilværelse.     Jo   mere   ivrig   en 
Englænder  var  for    at   støtte    sin    egen  Kirke,    desto   mere 
burde  han    ønske    at  afskaffe   den   irske.     Den  irske  Stats- 
kirke var  som  et  fordærvet  Ax,  der  smitter  sin  sunde  Nabo; 

hvis  begge  disse  Institutioner  skulde  staa  og  falde  med 
hinanden,  kunde  Enden  kun  blive,  at  begge  faldt. 

Gladstones  første  Resolution  blev  sat  under  Afstemning 
omtrent  en  Maaned  senere  og  gik  igjennem  med  en  noget 
større  Majoritet  end  den,  hvormed  Ændringsforslaget  var 
blevet  forkastet.  Disraeli  erklærede  rolig,  at  Regeringen 
var  nødt  til  som  Felge  af  dette  Udfald  at  foretage  et  af- 
gjørende  Skridt,  og  faa  Dage  senere  blev  det  forkyndt,  at 
saa  snart  de  nødvendigste  Forretninger  vare  besørgede,  vilde 
Parlamentet  blive  opløst.  Dette  skete  den  sidste  Juli,  og 
Valgene  fandt  Sted  i  November.  Der  havde  ikke  i  mange 
Aar  været  et  saa  vigtigt  [almindeligt  Valg,  og  overalt 
herskede  den  største  Spænding  angaaende  Udfaldet.  De  nye 
Valgkredse,  som  Reformbillen  havde  skabt,  skulde  for  første 
Gang  stemme.  Det  gjaldt  ikke  blot  den  irske  Statskirkes 
Existens,  men  det  var  en  almindelig  Kamp  mellem  Frem- 
skridtspartiet og  Toryerne.  Ingen  kunde  tvivle  paa,  at  hvis 
Gladstone  kom  til  Roret,  vilde  der  ske  større  Omvæltninger, 
end  man  havde  set,  siden  den  Gang  Lord  Grey  og  Lord  John 
Russell  satte  deres  Reformbill  igjennem. 

Udfaldet  af  Valgene  blev  i  det  hele  taget,  som  man 
kunde  have  ventet;  de  liberale  havde  en  betydelig  Majoritet, 
men  der  var  mange  mærkelige  og  slaaende  Exempler  paa 
Konservatismens  tiltagende  Magt  i  visse  Egne  af  Landet. 
I  Lancashire,  der  forhen  havde  været  aldeles  i  Hænderne 
paa  de  liberale,  valgtes  nu  næsten  lutter  Toryer,  og  blandt 
de  Valgkandidater,  der  faldt  igjennem,  vare  ingen  ringere 
end  Gladstone  selv.  Da  man  havde  forudset  Valgets  Ud- 
fald, havde  imidlertid  nogle  af  hans  Tilhængere  tiUige  stillet 
ham  i  Greenwich ,  og  dér  blev  han  valgt.  Gladstone  var 
efterhaanden  Skridt  for  Skridt  gaaet  over  fra  mindre  folke- 
lige til  mere  folkelige  Valgkredse:  fra  Oxford  Universitet 
var  han  gaaet  over  til  Lancashire,  og  derfra  gik  han  nu 
over  til  en  Kreds,  hvis  liberale  Vælgere  ikke  blot  vare 
radikale,  men  Demokrater.     I  den  nordlige  Del  af  Lancashire 

stod  Kampen  ikke  blot  mellem  de  to  Partier,  men  tillige 
mellem  to  fornemme  Familier;  Lord  Hartington  repræsen- 
terede Familien  Cavendish,  og  Frederick  Stanley  var  yngre 
Søn  af  Lord  Derby.  Lord  Hartington  bukkede  under  for  en 
stor  Majoritet,  men  kom  senere  ind  i  Parlamentet  som  Re- 
præsentant for  en  anden  Kreds.  I  Westminster  blev  Stuart 
Mill  denne  Gang  ikke  valgt;  hans  Nederlag  skyldtes  et 
Sammentræf  af  forskjellige  Omstændigheder;  ban  var  bleven 
valgt  i  et  begejstret  Øjeblik,  og  Begejstringen  havde  nu 
haft  Tid  til  at  afkøles.  Flere  Steder  havde  hans  alt  for 
store  Uafhængighed  i  Ord  og  Handling  vakt  Anstød;  i 
mange  vigtige  Spørgsmaal  havde  han  vist,  at  hans  An- 
skuelser aldeles  ikke  stemmede  med  Størstedelen  af  hans  Væl- 
geres, desuden  havde  hans  Handlemaade  ofte  været,  hvad  Folk 
kalder  excentrisk,  og  en  folkelig  Valgkreds  i  England  holder 
ikke  af  Excentricitet.  Hans  Modstander,  W.  H.  Smith,  var 
meget  populær  i  Westminster  og  havde  længe  i  al  Stilhed 
arbejdet  for  sit  Valg;  usandsynligt  er  det  heller  ikke,  at 
Stuart  Mills  mandige  Beslutning  ikke  at  ville  betale  noget 
af  Omkostningerne  ved  Valget  bidrog  til  at  svække  hans 
Popularitet.  Han  var  bekjendt  som  en  gavmild  og  god- 
gjørende  Mand,  der  af  sin  beskedne  Formue  gjærne  gav  til 
enhver,  som  han  mente  fortjente  Understøttelse;  men  han 
misbilligede  i  Principet,  at  en  Valgkandidat  skal  betale  for 
at  faa  Lov  til  at  udfore  sine  meget  byrdefulde  offentlige 
Pligter,  og  vilde  derfor  ikke  støtte  denne  Skik  ved  at  bi- 
drage noget  til  Omkostningerne  ved  sit  eget  Valg.  Dette 
talte  imod  ham  i  manges  Øjne;  der  findes  i  enhver  større 
Valgkreds  en  Del  Vælgere,  som  nok  kunne  lide,  at  der 
under  Valgkampen  bliver  ødslet  med  Penge,  selv  om  de 
ikke  vente  at  faa  nogen  Del  deri ;  endelig  vare  rimeligvis 
adskillige  af  Westminster-Vælgerne  blevne  kjede  af  at 
repræsenteres  af  en  Filosof.  Adskillige  andre  fremragende 
Mænd  mistede  deres  Sæde  i  Parlamentet,  deriblandt  Roebuck. 
Lowe   blev  valgt  som  den  første  Repræsentant  for  Londons 

Universitet,  hvilket  den  konservative  Reformbill  havde  til- 
staaet  Valgret;  Disraeli  gjorde  senere  spøgende  Fordring 
paa  Æren  af  at  have  sat  Lowe  i  Stand  til  at  fortsætte  sin 
offentlige  Løbebane  ved  at  forsyne  ham  med  den  eneste 
Valgkreds  i  England,  der  vilde  lade  sig  repræsentere  af 
ham.  En  mærkelig  Omstændighed  ved  Valgene  var  den 
Kjendsgjerning,  at  de  yderliggaaende  demokratiske  Kan- 
didater og  de,  der  kaldtes  Arbejdernes  Kandidater,  alle 
Vegne  faldt  igjennem.  Det  var  de  første  almindelige  Valg 
siden  Valgrettens  Udvidelse,  og  man  skulde  have  troet,  at 
Arbejdernes  Stemmer  i  mange  Tilfælde  maatte  afgjøre 
Striden  til  Fordel  for  de  Kandidater,  som  repræsenterede 
deres  Sag;  men  alle  de,  der  specielt  appellerede  til  Arbej- 
derne, lede  tvært  imod  overalt  Nederlag.  Enten  vare  »vore 
nye  Herrer«  ikke  saa  mægtige,  som  man  havde  ventet,  eller 
ogsaa  lignede  de  i  høj  Grad  vore  gamle  Herrer  i  deres 
Smag  for  Repræsentanter.  Det  nye  Parlament  var  tilsyne- 
ladende mindre  udpræget  liberalt  end  det  foregaaende;  men 
i  Antal  var  det  liberale  Parti  meget  stærkere  end  fer. 
De  liberale  kunde  i  det  nye  Underhus  gjøre  Regning  paa 
en  Majoritet  af  120,  medens  det  i  det  gamle  kun  havde 
haft  60.  Det  var  klart,  at  Gladstone  vilde  kunne  faa  det, 
som  han  vilde,  og  England  kunde  nu  vente  sig  en  Række 
energiske  Reformer. 

XXII. 

Irske  Ideer. 

Halvfjerdsindstyve  Aar  fer  Gladstone  blev  Finans- 
minister, havde  Fox  udtalt  den  Anskuelse,  at  Irland  burde 
regeres  efter  irske  Ideer.  »Jeg  vilde  gjærne  have  Irland 
styret  efter  irske  Begreber  og  irske  Fordomme,«  sagde  Fox 
i  1787;  »og  det  er  min  faste  Tro,  at,  som  det  hedder  i  et 
irsk  Udtryk:  jo  mere  Landet  er  under  irsk  Styrelse, 
desto     mere     vil    det     fole    sig     knyttet     til     Englands 

Interesser.«  Nu  var  første  Gang  en  stor  Statsmand  og 
Førsteminister  i  Begreb  med  at  forsøge  paa  at  realisere 
Fox's  Princip.  Til  alle  andre  Tider  havde  selv  de  mest 
betænksomme  blandt  Englands  Ministre  kun  tænkt  paa  at 
gjyre  Irland  godt  efter  engelske  Begreber  om,  hvad  der  var 
godt,  og  det  højeste,  de  kunde  tænke  sig,  var  at  give 
Irland,  hvad  der  kaldtes  lige  Rettigheder  med  England. 
Hvad  England  havde  og  fandt  Behag  i,  maatte  ogsaa  være 
bedst  for  Irland;  det  var  en  Anskuelse,  som  man  kunde 
høre  udtale  med  rolig,  oprigtig  Selvtilfredshed  i  mangen  en 
Parlamentsdebat.  »Hvad  kunne  Irlænderne  forlange  mere?« 
spurgtes  der.  »Have  de  ikke  lige  Rettigheder  med  England? 
Vi  have  en  Statskirke,  og  de  have  en  Statskirke;  de  have 
de  samme  Landlove,  som  Englænderne  ere  tilfredse  med, 
eller  som  i  det  mindste  Godsejerklassen  er  tilfreds  med. 
Hvad  kunne  Englænderne  gjøre  mere  end  give  Irlænderne 
den  samme  Lovgivning,  som  de  selv  nyde  godt  af?«  Nu 
var  for  første  Gang  en  Mand,  som  stod  i  Spidsen  for  den 
engelske  Regering,  forstandig  nok  til  at  indrømme,  hvad 
man  skulde  antage  for  at  være  en  af  Politikkens  Begyndelses- 
grunde, nemlig  at  hvad  der  er  en  Velsignelse  for  ét  Land, 
kan  være  en  Forbandelse  for  et  andet.  Det  meget  omtalte 
Lighedssystem  er  ofte  kun  en  Lighed,  hvorpaa  den  ofte  citerede, 
men  meget  passende  Historie  om  Prokrustes's  Seng  kan 
tjene  til  Exempel.  Irland  var  gjennem  Aarhundreder  blevet 
strakt  paa  denne  Seng,  ofte  med  den  bedste  Hensigt  af 
Verden  hos  en  eller  anden  velmenende  politisk  Prokrustes, 
der  aldeles  ikke  kunde  indse,  hvad  Irland  kunde  have  imod 
at  gjøres  kortere  eller  længere,  blive  trukket  til  den  ene 
eller  den  anden  Side  for  at  komme  i  tilsyneladende 
Harmoni  mod  Englands  Skikke  og  konstitutionelle  System. 
Da  Parlamentet  blev  kaldt  sammen  i  1868,  vidste  man, 
at  det  havde  for  sig  det  store  Værk  at  forsøge  paa  at 
styre  Irland  efter  irske  Ideer;  Gladstone  havde  selv  udtalt 
det  som  sit  Formaal;   han   havde  ladet  sig  forstaa  med,  at 

han  agtede  at  forsøge  at  raade  Bod  paa  de  tre  store 
Vanskeligheder  i  Irland:  Statskirken,  Fæstesystemet  og  den 
nationale  Undervisning.  Folk  vare  rede  til  at  optage 
Værket  og  i  Humør  til  at  forsøge  storartede  Hjælpemidler; 
man  var  kjed  af  en  Regering,  der  flikkede  lidt  paa  Lov- 
givningen og  satte  en  lille  Lap  paa  hist  eller  her  for  at 
stoppe  de  værste  Huller.  Sammensætningen  af  det  nye 
Parlament  vakte  derfor  maaske  en  vis  Skuffelse;  de  samme 
fremragende  Mænd,  paa  hvem  alles  Øjne  havde  været 
rettede  i  det  gamle  Parlament,  saaes  ogsaa  i  det  nye;  men 
ellers  havde  det  nye  Underhus  ikke  noget  særlig  storartet 
Udseende,  men  lignede  i  en  paafaldende  Grad  det  fore- 
gaaende.  Store  Pengesummer  vare  blevne  ødslede  paa 
Valgene,  og  rige  Mænd  havde  derfor  ligesom  før  Over- 
vægten. Ældre  og  yngre  Sønner  af  fornemme  Familier 
vare  lige  saa  talrige  som  nogen  Sinde;  de  engelske  Valg- 
kredse vare  under  den  nye  Stemmeret  øjensynlig  ikke  en 
Smule  mindre  begjærlige  efter  Lorder,  ikke  en  Smule 
mindre  underdanige  mod  Rigdom,  end  de  havde  været 
under  den  gamle.  Ikke  en  eneste  Mand  med  yderlig- 
gaaende  demokratiske  Meninger  havde  faaet  Sæde  i  det  nye 
Underhus ;  hvor  der  havde  været  nogen  Forandring,  var  den 
snarere  gaaet  i  Retning  af  at  Qærne  slige  Mænd  fra  Par- 
lamentet end  at  vælge  dem  dertil. 

Disraeli  mødte  ikke  det  nye  Parlament  som  Første- 
noinister;  han  indsaa  meget  fornuftigt,  at  det  kun  vilde 
være  Tidsspilde  at  afvente  Underhusets  Afstemning,  der 
upaatvivlelig  vilde  opfordre  ham  til  at  fortrække.  Disraeli 
tog  derfor  strax  sin  Afsked,  og  Dronningen  sendte  ufor- 
tøvet Bud  efter  Gladstone  og  opfordrede  ham  til  at  danne 
et  Ministerium.  Gladstone  stod  tilsyneladende  endnu  kun 
ved  Begyndelsen  af  sin  Lobebane;  han  var  næsten  60  Aar; 
men  hans  Ansigt  bar  int^t  Spor  af  hans  allerede  frem- 
rykkede Alder,  og  hans  Stemme  og  Væsen  vare  saa  fyrige 
og  ungdommelige  som  nogen  Sinde.    Han  stod  i  Spidsen  for 


376  Skildringer  af  Englands  nyeste  Historie. 

et  mægtigt  Parti,  da  han  overtog  Regeringen,  og  der  var 
næppe  noget,  som  vilde  være  umuligt  for  ham  med  saa 
mange  Tilhængere  og  saa  megen  personlig  Energi,  som  han 
var  i  Besiddelse  af.  Det  Ministerium ,  han  dannede,  talte 
mange  betydelige  Mænd  iblandt  sig;  dog  var  Brights  Navn 
det,  som  næst  efter  Forsteministerens  eget  mest  tildrog  sig 
Folks  Opmærksomhed.  Da  Bright  efter  at  have  modtaget 
Plads  i  Ministeriet  ved  sit  Gjenvalg  i  Birmingham  talte  til 
sine  Vælgere,  omtalte  han  sin  nye  Stilling  med  nogle  faa 
veltalende  og  passende  Ord.  Han  havde  ikke  ansøgt  om  sit 
Embede,  sagde  han,  det  var  blevet  ham  tilbudt.  »Jeg  vilde 
langt  have  foretrukket  at  forblive  en  simpel  Borger,  som 
jeg  hidtil  har  været.  I  det  gamle  Testamente  findes  der 
en  tiltalende  Historie,  indeholdt  i  et  eneste  Vers,  som  ofte 
har  slaaet  mig  ved  sin  store  Skjønhed.  Mange  af  eder 
ville  mindes,  at  Profeten,  da  han  rejste  frem  og  tilbage, 
blev  meget  gjæstfrit  beværtet  af  en  sunnamitisk  Kvinde, 
som  hun  kaldes  i  Bibelen.  Til  Gjengjæld  for  hendes  Gjæst- 
frihed  ønskede  han  at  gjøre  noget  for  hende,  han  kaldte  paa 
hende  og  spurgte,  hvormed  han  kunde  hjælpe  hende;  »Skal 
jeg  tale  for  dig  til  Kongen  eller  til  Hærens  Høvidsmand?« 
Det  har  altid  forekommet  mig  at  være  et  stort  Svar,  som 
den  sunuamitiske  Kvinde  gav;  hun  sagde:  »Jeg  bor  blandt 
mit  eget  Folk.«  Da  der  blev  gjort  mig  det  Spørgsmaal, 
om  jeg  vilde  overtage  den  Stilling,  jeg  nu  beklæder,  var  mit 
Hjærtes  Svar  det  samme:  »jeg  ønsker  at  bo  blandt  mit 
eget  Folk.« 

Det  var  imidlertid  umuligt,  at  der  nu  kunde  dannes  et 
Ministerium,  uden  at  Brights  Navn  var  med  paa  Listen. 
Gladstone  tilbød  ham  først  Pladsen  som  Minister  for 
Indien;  men  Brights  Sundhedstilstand  tillod  ham  ikke  at 
overtage  de  meget  besværlige  Pligter,  som  vare  forbundne 
med  dette  p]mbede,  og  det  vilde  rimeligvis  i  ethvert  Til- 
fælde have  været  ham  imod  at  paatage  sig  en  Stilling,  der 
kunde  bringe  ham  i  den  Nødvendighed  at  give  Ordre  til  at 

føre  Krig.  Ethvert  Medlem  af  Kabinettet  er  naturligvis 
ansvarligt  for  alle  dets  Handlinger;  men  der  er  alligevel, 
hvad  den  personlige  Følelse  angaar,  en  tydelig  Forskjel 
mellem  at  samtykke  i  en  uundgaaelig  Krigspolitik  og  mellem 
selv  at  give  Befaling  til,  at  der  skal  føres  Krig.  Stillingen 
som  Præsident  for  Handelsretten,  den  samme,  der  af  Lord 
Palmerston  engang  var  bleven  tilbudt  Brights  Ven,  Richard 
Cobden,  syntes  derimod  i  enhver  Henseende  at  passe  godt 
til  Bright  selv.  Mange  tvivlede  om,  at  det  vilde  være 
muligt  for  Bright  med  sin  stærke  TJafhængighedsfølelse  og 
sit  aabne  Væsen  at  rette  sig  efter  Kabinettets  forsigtige 
tilbageholdende  Disciplin,  og  Bright  selv  lod  til  at  være 
lidt  bange  for,  at  man  skulde  antage  ham  for  at  give  sit 
fulde  Bifald  til  enhver  Forholdsregel,  han  ved  højere  Ordre 
kunde  blive  tvungen  til  at  samtykke  i.  Han  advarede  sine 
Birmingham- Vælgere  imod  at  tro  paa,  at  han  havde  skiftet 
Mening,  før  han  selv  ofifentlig  meddelte  dem  det,  og  han 
bad  dem  mindes,  at  han  nu  tjente  sammen  med  andre  og 
ikke  længere  kun  var  ansvarlig  for  sine  egne  Handlinger  og 
uafhængig  af  andres. 

I  det  nye  Ministerium  blev  Lord  Granville  Minister  for 
Kolonierne,  Lord  Clarendon  blev  Udenrigsminister,  Indien 
blev  overdraget  Hertugen  af  Argyll,  og  Cardwell,  der  til- 
syneladende var  et  af  de  koldeste  og  mindst  krigerske 
Mennesker,  blev  Krigsminister  og  tik  det  Hverv  at  udfore 
en  af  Ministeriets  største  Reformer.  Lord  Hartington,  Lord 
Dufferin,  Childers,  Bruce  og  Layard  beklædte  alle  vigtige 
Stillinger;  Forster  blev  Vicepræsident  for  Raadet  og  overtog 
Forretninger,  der  næppe  vare  mindre  vigtige  end  Første- 
ministerens egne.  Lordkansler  blev  Lord  Hatherley,  forhen 
Sir  William  Page  Wood.  Mange  Aar  tidligere,  da  Lord 
Hatherley  kun  var  kjendt  som  en  opadstræbende  ung  Mand 
af  det  liberale  Fremskridtsparti,  og  da  Bright  af  alle  sande 
konservative  blev  anset  for  en  radikal  Demagog,  talte  disse 
to    Mænd    engang    om    Fremtidens    politiske    Muligheder. 

Bright  udtalte  for  Spøg  det  Ønske,  at  hvis  han  nogen  Sinde 
blev  Medlem  af  Kabinettet,  Wood  da  maatte  blive  Lord- 
kansler. Det  var  den  Gang  hejst  usandsynligt,  at  sligt 
skulde  ske;  men  da  nu  Lord  Hatherley  og  Bright  traf 
sammen  paa  deres  Rejse  til  Windsor  for  at  gjøre  Dron- 
ningen deres  Opvartning,  mindede  Bright  sin  Kollega  om 
sin  profetiske  Spøg. 

Gladstone  begyndte  strax  at  arbejde  paa  sin  irske 
Politik.  Parlamentet  blev  aabnet  den  tiende  December  for 
at  vælge  Ordføreren  og  edfæste  Medlemmerne,  men  den 
egentlige  Session  begyndte  først  den  16de  Februar  1869.  I 
Talen  fra  Tronen  erklæredes  der,  at  de  kirkelige  Forhold  i 
Irland  meget  snart  vilde  blive  forelagte  Huset  til  Over- 
vejelse, og  allerede  den  første  Marts  indbragte  Første- 
ministeren sit  Lovforslag  om  Afskaffelsen  af  den  irske 
Statskirke.  Han  indbragte  Forslaget  i  en  Tale,  der  varede 
over  tre  Timer,  og  dog  indrømmede  selv  Disraeli ,  at  den 
ikke  havde  indeholdt  en  eneste  overflødig  Sætning. 

Regeringens  Forslag  gik  ud  paa,  at  den  irske  Kirke 
næsten  øjeblikkelig  skulde  ophøre  at  tilhøre  Staten  og  gaa 
over  til  at  være  en  fri  episkopal  Kirke.  Det  følger  af  sig 
selv,  at  de  irske  Biskopper  skulde  miste  deres  Sæde  i  Over- 
huset; Unionen  mellem  den  engelske  og  den  irske  Kirke 
skulde  opløses  og  de  kirkelige  Domstole  i  Irland  ophæves. 
Der  var  mange  indviklede  Bestemmelser  angaaende  Skades- 
løsholdelsen af  de  gejstlige,  der  vare  ansatte  ved  den  irske 
Kirke,  og  Anvendelsen  af  det  Fond,  der  vilde  vende  tilbage 
til  Statskirken,  naar  enhver  havde  faaet,  hvad  der  tilkom 
ham.  Man  maa  tilstaa,  at  Regeringen  ikke  viste  sig  kneben 
mod  de  afgaaende  gejstlige ;  hvis  de  begik  nogen  Fejltagelse, 
var  det  snarere  i  Retning  af  alt  for  megen  Gavmildhed; 
men  de  havde  skaffet  sig  saa  mægtige  Fjender,  at  de 
rimeligvis  ansaa  det  for  raadeligt  at  kjøbe  sig  fri  for  noget 
af  Oppositionen  ved  gavmildt  at  holde  enhver  skadesløs,  der 
blev  berøvet  sin  Værdighed    som  Præst   ved   en  Statskirke. 

Da  nu  alle,  som  vare  berettigede  til  Erstatning,  havde  faaet 
den,  og  oven  i  Kjebet  adskillige,  som  strængt  taget  ikke 
vare  berettigede  dertil,  var  der  imidlertid  endnu  en  stor 
Sum  tilbage,  hvorover  Regeringen  kunde  disponere,  og  de 
besluttede  da  at  lægge  disse  Penge  til  Side  til  Hjælp  for 
»undgaaelige  Ulykker  og  Lidelser  i  Irland,«  saaledes  lød 
Gladstones  Ord.  Gladstone  talte  om  at  oprett«  Blinde-  og 
Døvstum meinstituter,  Sygehuse  og  Forbedringsanstalter  for 
Bern.  I  en  Tale,  som  Bright  holdt  paa  et  senere  Stadium 
af  Debatten,  spurgte  han  Forsamlingen,  om  det  ikke  var 
bedre  at  anvende  Penge  i  slige  barmhjærtige  Øjemed  end 
til  at  underholde  tre  Gange  saa  mange  Præster,  som  Kirken 
havde  Brug  for.  »Sandt  er  det,«  sagde  han,  »at  vi  kunne 
kun  gjøre  lidet.  Vi  kunne  ikke  atter  tænde  Forstandens 
udslukte  Gnist,  vi  kunne  ikke  bringe  de  døve  til  at  høre, 
de  stumme  til  at  tale  eller  de  blinde  til  at  se;  men  vi 
kunne  i  det  mindste  lette  dem  Savnets  tunge  Byrde  og 
gjøre  Livet  mere  taaleligt  for  de  mange,  der  lide.« 

Det  var  en  meget  betydelig  Sum,  hvorover  der  skulde 
disponeres.  Den  irske  Kirkes  Ejendomme  bleve  anslaaede 
til  sexten  Millioner,  og  naar  derfra  blev  draget  de  for- 
skjellige  Erstatningssuramer  til  Præster  og  Lægmænd  og 
private  Stiftelser,  blev  der  endnu  næsten  ni  Millioner  tilbage, 
som  kunde  anvendes  til  hvilket  som  helst  velgjerende 
Øjemed,  hvorom  Regeringen  og  Folket  kunde  blive  enige. 

Vi  behøve  ikke  at  føre  Læseren  gjennem  den  lange 
Række  af  Debatter,  som  bleve  holdte  i  Underhuset.  Re- 
geringens Bill  mødte  en  stærk  Modstand  hos  Disraeli  og 
hans  Parti;  de  bekæmpede  den  baade  i  et  Hele  og  i  alle 
Enkeltheder  for  sig;  de  indgave  Ændringsforslag  paa  Ændrings- 
forslag og  gjorde  alt,  hvad  der  stod  i  deres  Magt  for  at  standse 
dens  Fremgang  og  forandre  nogle  af  Bestemmelserne.  Der  var 
imidlertid  ikke  megen  ægte  Alvor  i  Disraelis  Taler;  den 
Kjendsgjerning ,  at  hans  Modstand  var  haables,  indvirkede 
uden  Tvivl  paa  hans  Veltalenhed.     Hans  Taler  vare  under- 

holdende,  men  de  gjorde  intet  Indtryk,  de  vare  vittige  og 
glimrende,  fulde  af  heldige  Exempler  og  Hentydninger, 
morsomme  Indfald  og  utrolige  Paradoxer;  men  Taleren 
havde  øjensynlig  ingen  Tro  paa  den  Sag,  han  forsvarede, 
det  vil  sige  ingen  Tro  til  dens  heldige  Udfald.  Han  saae 
alt  for  tydeligt,  at  den  irske  Statskirke  var  dødsdømt,  og 
han  tog  ikke  saa  inderlig  Andel  i  dens  Skæbne,  at  han 
kunde  føre  Kampen,  som  han  ofte  havde  gjort  ved 
andre  Lejligheder,  med  hele  Fortvivlelsens  lidenskabelige 
Veltalenhed.  En  af  Disraelis  Adjutanter,  Gathorne  Hardy, 
forsvarede  den  irske  Kirke  med  mere  Kraft  end  Disraeli 
selv.  Hardy  var  saaledes  indrettet,  at  han  kun  kunde  se 
den  ene  Side  af  en  Sag;  han  nærede  den  faste  Overbevis- 
ning, at  Regeringens  Plan  var  et  Ran  og  en  Helligbrøde, 
og  han  rasede  mod  den  paatænkte  Forbrydelse  med  en  op- 
rigtig Energi,  der  undertiden  gjorde  ham  næsten  veltalende. 
Overhuset  var  forsigtigt  nok  til  ikke  at  modsætte  sig 
Folkets  erklærede  Vilje;  mange  Ændringsforslag  bleve  ind- 
bragte og  diskuterede,  og  nogle  af  dem  førte  til  en  Strid 
mellem  Parlamentets  to  Huse,  men  Striden  endte  med  et 
Kompromis.  Der  gik  en  Tid  Rygter  om,  at  Peererne  vilde 
forkaste  eller  i  høj  Grad  forhale  Billen,  og  Bright  skrev  i 
den  Anledning  et  harmfuldt  Brev,  adresseret  til  et  Møde  i 
Birmingham,  hvori  han  advarede  Overhuset  om,  at  hvis  de 
krydsede  Folkets  Vej ,  kunde  de  let  møde  Hændelser, 
der  ikke  vilde  være  behagelige  for  dem  at  tænke  paa. 
Et  saadant  Brev  kommende  fra  en  Minister  af  Kabinettet 
vakte  megen  Forbavselse  og  blev  en  god  Del  kritiseret  og 
drøftet  i  begge  Parlamentets  Huse.  Det  var  klart,  at 
Bright  ikke  vilde  lade  sig  hindre  af  sin  Embedsstilling  i 
lige  saa  eftertrykkelig  som  altid  at  sige  sin  Mening  om 
offentlige  Spørgsmaal.  Hvor  oprørte  og  forargede  adskillige 
af  Peererne  end  vare,  er  det  dog  ikke  usandsynligt,  at 
Brevet  gjorde  Nytte  netop  ved  sin  Indiskretion.  Det  var 
en    betimelig  Paamindelse    til  Overhuset  om,    at   der  vilde 

rejse  sig  en  farlig  Storm,  hvis  de  bestemt  modsatte  sig 
Folkets  Vilje.  Der  gik  desuden  paa  samme  Tid  Rygter 
om,  at  Kegeringen  havde  bestemt  at  skabe  nye  Peerer  i 
saa  stort  Antal,  at  Billen  kunde  være  sikker  paa  at  gaa 
jgjennem.  Det  viste  sig  imidlertid  heldigvis,  at  en  saadan 
Indblanding  fra  Ministerens  Side  var  unødvendig;  Peererne 
foretoge  sig  intet  farligere  Skridt,  end  at  de  ved  anden  Be- 
handling af  Billen  trak  Debatten  ud  til  Klokken  tre  om 
Morgenen.  Billen  gik  igjennem  ved  anden  Behandling 
med  179  Stemmer  mod  146,  og  derefter  maatt^  Lorderne 
indskrænke  sig  til  at  gjere  en  Række ,  som  oftest  uheldige 
Forsøg  paa  at  opnaa  en  eller  anden  lille  Indrommelse  i 
nogle  af  Billens  mindre  vigtige  Paragrafer.  Den  26de  Juli 
1869  modtog  Forslaget  om  den  irske  Kirkes  Afskaffelse 
Dronningens  Underskrift. 

Imidlertid  herskede  der  den  vildeste  Ophidselse  hos 
Statskirkens  Forsvarere,  og  de  voldsomste  Beskyldninger 
mod  Regeringen  udtordnedes  fra  Prækestol  og  Talerstol. 
Selv  i  den  højtidelige  gejstlige  Synode  hortes  de  voldsomste 
og  lidenskabeligste  Klager;  en  af  de  gejstlige  omtalte  Lov- 
forslaget som  en  stor  national  Synd;  en  anden  kaldte  det 
ugudeligt  slet  og  afskyligt,  en  tredje  opfordrede  Dronningen 
til  personlig  at  lægge  sig  imellem  og  paalagde  hende 
hellere  at  vove  sin  Krone  end  tillade,  at  den  irske  Kirke 
blev  nedbrudt  lige  for  hendes  Øjne.  I  Exeter-Hall  blev 
holdt  et  stort  Mode,  hvor  Gladstone  blev  beskyldt  for  at 
være  >en  Forræder  mod  sin  Dronning,  sit  Land  og  sin 
Gud«,  og  hvor  en  af  de  velærværdige  Herrer  omtalte  Re- 
geringen som  et  »Kabinet  af  Røvere«,  Ved  et  Møde  i 
Irland  foreholdt  en  protestantisk  Præst  sine  Bredre,  at  de, 
hellere  end  at  overlade  deres  Kirker  til  en  falsk  Tro.  maatte 
lægge  en  Tønde  Krudt  under  dem  og  sprænge  dem  i 
Luften.  Det  var  imidlertid  en  ganske  overflødig  Harme; 
thi  ingen  tænkte  paa  at  jage  de  protestantiske  Præster  ud 
af  deres   Kirker;    derimod   er   det   ikke   umuligt,    at   den 

fanatiske  Theolog,  der  gav  dette  Raad  å  la  Guy  Fawkes, 
selv  prækede  i  en  Kirke,  der  med  Magt  var  tagen  fra  Ka- 
tholikerne.  Agitationen  mod  Billen  frembragte  imidlertid 
ikke  nogen  synderlig  Virkning  paa  Landet  i  det  hele  taget; 
da  den  i  nogen  Tid  havde  tordnet  og  flammet,  sank  den 
med  lidt  Buldren  og  Sprutten  tilbage  i  Tavshed. 

Den  irske  Kirke  blev  altsaa  afskaffet  og  til  et  vist 
Punkt  berøvet  sine  Rigdomme,  dog  kun  til  et  vist  Punkt. 
Den  Tid,  der  brugtes  til  at  debattere  Billen,  blev  godt  be- 
nyttet af  Kirkens  overordnede.  Billen  havde  bestemt,  at 
der  ikke  maatte  skabes  nye  Interesser  i  den  Tid,  der  for- 
løb mellem  Forslagets  Vedtagelse  og  Statskirkens  virkelige 
Afskaffelse,  som  skulde  finde  Sted  den  1ste  Januar  1871; 
men  medens  Billen  endnu  var  under  Behandling,  bleve  nye 
Præster  ansatte  med  en  forbavsende  Hurtighed,  og  adskil- 
lige andre  gejstliges  Indtægter  bleve  forøgede  med  gavmild 
Haand.  Denne  verdslige,  graadige  Benyttelse  af  Naades- 
aaret  blev  senere  meget  dadlet,  og  der  kan  næppe 
være  Tvivl  om,  at  Gladstones  Politik  mistede  noget 
af  sin  heldige  Indflydelse  paa  Irlændernes  Sindelag 
ved  de  alt  for  rigelige  Erstatninger,  der  tilstodes  enhver, 
som  beklædte  et  Embede  i  Statskirken.  Det  kan  jo 
imidlertid  ikke  nægtes,  at  de  mange  Vanskeligheder,  der 
vare  i  Vejen  for  Gladstone,  maatte  advare  ham  om,  at  en 
alt  for  rigoristisk  Behandling  af  Kirkens  Interesser  let 
kunde  blive  farlig  for  hans  Forslags  heldige  Udfald.  Det 
vigtigste  var,  at  han  ved  at  afskaffe  den  irske  Kirke  band- 
lyste Protestantismens  Begunstigelse  fra  Irland  og  derved 
proklamerede,  at  Lighedens  Tidsalder  var  begyndt. 

Lord  Derby  overlevede  ikke  længe  Vedtagelsen  af  det 
Lovforslag,  han  med  saa  megen  pathetisk  Værdighed  havde 
modsat  sig;  hans  sidste  Tale  blev  holdt  i  Overhuset  mod 
Billens  Behandling  den  1 7de  Juni  1869.  »Jeg  er  en 
gammel  Mand,«  sagde  han,  »jeg  er  allerede  kommen  over 
de  tre  Snese  og  ti.     Mit  Liv   som  Minister   er   aldeles   af- 

sluttet,  mit  Liv  som  Politiker  er  det  næsteD,  og  mit  Liv 
som  Menneske  kan  efter  Naturens  Orden  ikke  blive  langt« 
Hans  Liv  fik  imidlertid  hurtigere  Ende,  end  nogen  havde 
ventet  af  dem,  der  hørte  ham  udtale  sin  sidste  veltalende 
Protest  mod  et  Lovforslag,  han  ikke  mægtede  at  forhindre. 
Han  dede,  før  den  irske  Statskirke  havde  ophørt  at  leve; 
dødsdømt  som  den  var,  overlevede  den  dog  sin  veltalende 
Forkæmper.  Den  23de  Oktober  1-^69  døde  Lord  Derby  paa 
Knowsley,  Familien  Stanleys  Herresæde  i  Laucashire.  Hans 
Død  gjorde  intet  stort  Hul  i  Englands  Politik;  thi  han 
havde  i  den  senere  Tid  ophørt  at  have  nogen  betydelig 
Lidflydelse  paa  de  offentlige  Anliggender.  Lord  Derby 
havde  været  en  fremragende  og  udmærket  Mand,  men  hans 
Tid  var  forbi;  han  havde  aldrig  været  nogen  betydelig 
Statsmand,  ikke  engang  nogen  betydelig  Partileder;  men 
han  var  en  glimrende  Gallionstigur  for  de  konservative, 
baade  naar  de  havde  Magten,  og  naar  de  mistede  den. 
Han  var  i  det  hele  en  fortræffelig  Prøve  paa  en  adelig 
engelsk  Politiker;  stolt  af  Hjærte,  men  elskværdig  og  om- 
gængelig i  Væsen,  værdig,  som  den  Mand  er,  der  instinkt- 
mæssig føler,  at  Værdighed  er  uadskillelig  fra  ham,  og 
derfor  aldrig  tænker  paa,  hvorledes  han  bedst  skal  bevare 
den,  var  han  baade  ved  sin  Karakter,  Natur  og  Stilling  for- 
træffelig skikket  til  den  Plads,  han  beklædte.  Hans  Vel- 
talenhed er  allerede  gaaet  i  Glemmebogen,  den  gjorde  imid- 
lertid udmærket  Tjeneste  i  sin  Tid  og  viste,  at  Lord  Derby, 
som  Macaulay  sagde,  besad  et  sandt  Instinkt  for  Parlaments- 
debat; men  hans  Taler  indeholdt  hverken  de  vægtige  Tanker 
eller  den  levende  Fantasi,  der  kunde  have  sikret  dem  en 
Plads  i  den  politiske  Litteratur.  Medens  Lord  Derby  levede, 
vilde  begge  Pailamentets  Huse"  enstemmig  have  anvist  ham 
Plads  mellem  Parlamentets  mest  fremragende  Talere,  ja 
mange  kompetente  Dommere  gik  saa  vidt,  at  de  satte  ham 
over  alle  hans  samtidige  Medbejlere.  Tiden  har  ikke  stad- 
fæstet denne  Dom;    det    er   umuligt,    at  Lord  Derbys  Ind- 

fljdelse  saa  hurtig  kunde  have  tabt  sig,  dersom  han  virke- 
lig havde  fortjent  den  Kos,  mange  af  hans  samtidige  saa 
villig  ydede  ham ;  hans  smukke  Stemme,  indtagende  Væsen, 
flydende  Lethed,  rige  Overflod  paa  Ord  og  lykkelige  Evne 
til  at  finde  paa  passende  Exempler,  Allusioner  og  Svar 
bragte  Folk  til  at  anse  ham  for  en  langt  større  Taler,  end 
han  i  Grunden  var.  Noget  skyldes  ogsaa  hans  indflydelses- 
rige Stilling;  man  beundrede,  at  en  saa  fornem  Mand  vilde 
nedlade  sig  til  at  optræde  som  Taler  og  kæmpe  i  Parla- 
mentets Dystløb  mod  Stridsmænd  af  Profession  som  Peel, 
O'Connell  og  Brougham.  Det  maa  regnes  Lord  Derby  til 
Ære,  at  han,  skjønt  han  var  enhver  af  disse  Mænd  langt 
underlegen  i  politiske  Kundskaber  og  aandelig  Begavelse, 
dog  som  Taler  kunde  maale  sig  med  enhver  af  dem,  og  — 
var  det  end  kun,  medens  hans  Personlighed  og  Stemme 
endnu  øvede  deres  bedaarende  Indflydelse  —  af  mange  blev 
anset  for  uden  Skade  at  kunne  taale  Sammenligning 
med  dem. 

Da  det  kirkelige  Spørgsmaal  var  afgjort,  tog  Gladstone 
strax  fat  paa  den  irske  Landlov.  Statskirken  var  af  mange 
bleven  erklæret  for  en  blot  sentimental  Besværing;  men 
enhver  maatte  indrømme,  at  hvis  den  irske  Landlov  i  det 
hele  taget  gav  Anledning  til  Besværing,  havde  Klagen  en 
uhyggelig  praktisk  Karakter.  Irland  er  væsentlig  et  ager- 
dyrkende  Land,  det  har  kun  faa  Fabrikker  og  ikke  mange 
store  Byer.  Dublin,  Belfast,  Cork,  Limerick  og  Waterford 
ere  de  eneste  Stæder,  der  til  Nød  kan  kaldes  store,  der- 
efter komme  vi  til  Byer,  som  i  de  fleste  andre  Lande  vilde 
regnes  for  Flækker  eller  Landsbyer.  Størstedelen  af  Irlands 
Befolkning  lever  paa  Landet  og  af  Landet.  Et  eneste  Træk 
er  nok  til  at  betegne  det  irske  Fæstesystems  Tilstand: 
naar  man  véd,  at  Fæsterne  kunne  opsiges,  naar  Godsejeren 
behager,  er  denne  Omstændighed  alene  en  tilstrækkelig 
Grund  til  den  irske  Bondestands  Fattigdom  og  Nod.  Der 
var   imidlertid   andre   Omstændigheder,    der    førte    til   det 

samme  Resultat  Landet  var  udstykket  mellem  et  forholds- 
vis lille  Antal  Godsejere,  der  næsten  uden  Undtagelse  vare 
fremmede  og  repræsenterede  Erobrernes  Rettigheder.  Mange 
af  dem  vare  altid  fraværende,  og  det  faldt  dem  lige  saa  lidt 
ind  at  bo  i  Irland  som  i  Afrika.  En  dygtig  Skribent,  James 
Godkin,  har  i  sit  Værk  »the  Land  War  in  L:eland«  forsøgt 
at  gjøre  Irlands  Stilling  indlysende  for  engelske  Læsere  ved 
at  bede  dem  overveje,  hvad  England  vilde  være  under  lig- 
nende Omstændigheder.  »Sæt,  at  Englændernes  Ejen- 
domme,« siger  han,  »som  Følge  af  Oprør  (mod  Norman- 
neme)  vare  blevne  inddragne  tre  eller  fire  Gange  efter  øde- 
læggende Krig  og  Hungersnød,  saa  at  alle  de  indfødte  Ejere 
bleve  fordrevne,  og  Landet  blev  udstykket  til  franske 
Soldater  og  Æventyrere,  paa  den  Betingelse,  at  de  fremmede 
Kolonister  skulde  hjælpe  at  kue  de  egentlige  Englændere 
med  Vaabenmagt,  Sæt,  at  Englænderne,  efter  at  være  blevne 
underkuede  et  Aarh undrede  igjennera  ved  en  grusom  Straffe- 
lov, fik  Tilladelse  til  atter  at  bebygge  Jorden  som  Fæstere 
i  Aaremaal  under  deres  franske  Herrers  uindskrænkede 
Myndighed.  Hvis  engelske  Lovgivere  og  Forfattere  vilde 
tænke  sig  alt  delte,  vilde  de  bedre  kunne  forstaa  det  irske 
Landspørgsmaal  og  de  irske  Vanskeligheder  og  indse,  hvor 
uretfærdigt  det  er,  naar  svage,  ligegyldige,  hurtig  trættede 
Statsmænd  vælte  al  Skylden  for  Irlands  Ned  og  urolige 
Tilstand  over  paa  Irlændernes  uregerlige,  barbariske  Xatur.c 
Sandheden  er,  at  Irlands  agerdyrkende  Befolkning  blev, 
hvad  enhver  anden  Race  af  menneskelige  Væsener  vilde 
være  bleven  under  lignende  Omstændigheder.  Jorden,  der 
var  deres  eneste  Middel  til  at  leve,  havde  de  kun  af  Gods- 
ejerens eller  hans  Forvalters  Naade;  de  havde  ingen  In- 
teresse af  at  være  flittige  eller  søge  at  forbedre  deres  Jord; 
thi  hvis  det  Stykke  Land,  de  dyrkede,  blev  bedre,  kunde  de 
være  temmelig  sikre  paa,  at  Afgiften  blev  forhøjet,  eller 
ogsaa  bleve  de  jagede  fra  Gaarden  uden  at  faa  en  Shillings 
Erstatning   for    deres    Forbedringer.      Naturligvis   var   der 

mange    fortræffelige    Godsejere,    humane    og    godhjærtede 
Folk,   som  tillige  iudsaa,   at  det  var  til  deres  egen  Fordel 
at  være  humane  og  gode;   men  Størstedelen   af  Godsejerne 
og  Forvalterne   holdt   fast  paa,    hvad    de   ansaa   for   deres 
Ket,   og  søgte  at   faa  saa  høje  Afgifter   som   mulig   ud  af 
deres   Fæstere.      Begjæret   efter  Land   og   Trangen    dertil 
var  saa  stor,  at  Irlænderne  bed  hvilken   som  helst  Pris  for 
at  opnaa  det;    de  bed  Priser,    som  de  maatte    vide,    at  de 
aldrig  kunde  betale,  som  de  maatte  vide,    at  Jorden  aldrig 
kunde  sætte  dem  i  Stand   til   at   betale.     At  udbyde  Land 
til  Leje  i  Irland  var  det   samme  som  at  udbyde  Penge  til 
Laans  til  trængende  Ødelande ;  den  fortvivlede  Lejer  gik  ind 
paa   hvilke    som    helst  Betingelser   den    ene  Dag   uden   at 
tænke  paa,  hvad  der  skulde  ske  den  næste.     Naar  Fæsteren 
da  havde  faaet  sit  Stykke  Jord,  havde  han  ingen  Forestilling 
om  at  dyrke  det  efter  Evne    og  Lejlighed.     Hvorfor  skulde 
han    det?      I   det  Øjeblik,    hans  Forpagtnings  Værdi   blev 
forhøjet,    kunde  han    ogsaa  vente  at   faa  sine  Afgifter  for- 
højede eller  ogsaa   blive  jaget   bort  til  Fordel    for  en  eller 
anden   Medbejler,    der   bed   mere   fordelagtige    Betingelser. 
Han   nøjedes    derfor   med    at   skrabe    Jordens  Overflade,    i 
Steden  for  virkelig  at  dyrke  den;    han  uddrog  af  den    alt, 
hvad  han  kunde  i  sin  korte  Tid,  og  levede   fra  Haanden  i 
Munden   uden   at   tænke   paa  den  næste  Dag.    Hele  dette 
Fæstesystem    var    begyndt   med  Landets  Erobring  og  var  i 
Bondens  Tanker  neje  knyttet  til  Irlands  Nedværdigelse;  alt 
forenede  sig  for  at  gjøre  Undertrykkelsen   mere  bitter,    og 
Godsejeren  begyndte  til  sidst  at  anses  for  Fæsterens  natur- 
lige   Fjende.    De    saakaldte  »Ribbon«-Foreninger   begyndte 
at  danne   sig  til  Fæsterens  Beskyttelse;    men   kun  alt  for 
ofte    bestod    deres  Beskyttelse   i    Terrorisme    og  Snigmord. 
Kibbonismen  var  kun  en  naturlig  Følge  af  Landloven ;  men 
imidlertid  var  den   keltiske  Races   uhelbredelige  Dovenskab 
og  Lovløshed  et   stadigt  Æmne    for   engelske  Forfattere  og 
Talere;    Loven  gav  ikke    den  irske  Fæster  nogen  Sikkerhed 

for,  at  han  vilde  komme  til  at  nyde  Pragten  af  sit  Arbejde, 
og  dog  undrede  Englænderne  sig  over,  at  han  ikke  var 
arbejdsom;  Loven  lærte  ham,  at  han  ikke  havde  Ret  til  at 
høste,  hvad  han  havde  saaet,  og  Englænderne  undrede  sig 
over,  at  han  ikke  vilde  blive  ved  at  saa;  Loven  var  hans 
mest  haardnakkede  Fjende,  og  Englænderne  undrede  sig 
over  hans  Mangel  paa  Respekt  for  Loven. 

I  én  af  Irlands  Provinser  herskede  unægtelig  en  bedre 
Tilstand,  nemlig  i  den  sterste  Del  af  Ulster,  hvor  Erstat- 
ningsretten havde  Overvægt.  Oprindelig  var  det  kun  en 
Skik,  men  denne  Skik  havde  gradvis  naaet  en  vis  lovlig 
Berettigelse;  Erstatningsrettens  Princip  bestod  i,  at  en 
Fæster  havde  Lov  til  at  forblive  i  uforstyrret  Besiddelse  af 
sin  Jord,  saa  længe  han  betalte  sine  Afgifter,  at  han.  naar 
han  opgav  Forpagtningen ,  skulde  have  Ret  til  Erstatning 
for  de  Forbedringer,  han  havde  gjort,  og  endelig,  at  han 
havde  Frihed  til  at  sælge  Forpagtningen  til  enhver  bydende, 
hvem  Ejeren  ikke  havde  noget  imod.  Overalt  hvor  denne 
Erstatningsret  havde  Vedtægt,  vare  Fæsterne  flittige  og  vel- 
havende; hvor  den  ikke  fandtes,  vare  Fattigdom,  Dovenskab 
Misfornøjelse  og  Forbrydelser  almindelige.  Fæstesystemets 
Forandring  var  den  irske  Bondes  stadige  Begjæring;  men 
denne  Begjæring  blev  overset  og  afslaaet  af  Generationer  af 
engelske  Statsmænd,  nærmest  fordi  ingen  Statsmand  gad 
gjøre  sig  den  Ulejlighed  at  skjelne  mellem  uvirkelige  pedan- 
tiske Theorier  og  klare,  virkelige  Kjendsgjerninger.  »Fæ- 
sternes Erstatningsret,«  sagde  Lord  Palmerston  engang 
under  stærkt  Bifald  fra  en  Forsamling,  der  mest  bestod  af 
Godsejere,  »er  det  samme  som  Ejernes  Tab.«  Lord  Palmer- 
ston glemte,  at  Godsejeren  ligesom  enhver  anden  Mand  i 
Staten  er  underkastet  den  Betingelse,  at  hans  Ejendomsret 
ikke  maa  stride  mod  Samfundets  Vel.  Atter  og  atter  havde 
Staten  blandet  sig  i  Fabrikejeres,  Mineejeres,  Kjøbmænds. 
Aktiehaveres  Rettigheder,  i  en  Mesters  Rettighed  over  sin 
Lærling  og  en  Frues  over  sin  Tjenestepige,    og   dog  have 

engelske  Statsmænd  Generationer  igjennera  erklæret  det  for 
en  Umulighed,  at  Staten  kunde  blande  sig  i  Godsejernes 
Eettigheder.  I  det  Øjeblik,  det  irske  Fæstesystem  blev 
grundig  undersøgt,  viste  det  sig  at  være  fuldt  af  Mangler; 
det  var  afhængigt  af  Betingelser,  som  aldrig  vare  blevne 
opfyldte;  det  havde  ikke  engang  befordret  Godsejerklassens 
Velstand;  heller  ikke  var  det  lykkedes,  hvad  der  uden 
Tvivl  havde  været  Stifternes  Plan,  derved  at  befolke  Øen 
med  engelske  og  skotske  Kolonister.  Da  Hungersnøden  i 
1846  og  1847  havde  prøvet  hele  Systemet  med  sin  jærn- 
haarde  Haand,  var  Staten  nødt  til  at  blande  sig  i  Gods- 
ejernes indbildte  Rettigheder  og  opfinde  et  lovformeligt  Ma- 
skineri for  at  fratage  den  nedbrudte  Ejer,  hvad  man  ikke 
mere  kunde  beholde  til  sin  egen  eller  Landets  Fordel.  Ge- 
nerationer igjennem  havde  det  irske  Fæstesystem  været 
Gjenstand  for  Parlamentets  Debatter  og  Undersøgelser. 
Flere  Gange  var  der  blevet  indbragt  Lovforslag,  som  paa 
en  mere  eller  mindre  ufyldestgjørende  Maade  søgte  at  raade 
Bod  paa  Manglerne;  men  intet  var  kommet  ud  af  disse 
Forsøg:  Godsejernes  ukrænkelige  Rettigheder  spærrede  Vejen 
alle  Vegne.  Hvad  der  fordredes,  var  Sikkerhed  for  Fæsterne; 
men  lige  indtil  Gladstones  Tid  var  det  en  Trosartikel  hos 
engelske  Statsmænd,  at  Sikkerhed  for  Fæsterne  var  ens- 
betydende med  Rov  fra  Godsejerne. 

Gladstone  kom  til  Magten,  fuld  af  Iver  efter  at  refor- 
mere og  uden  Spor  af  Tillid  til  vore  Forfædres  Visdom. 
I  en  Tale,  holdt  ved  Valgene  i  Lancashire,  erklærede  han, 
at  det  irske  Upastræ  havde  tre  store  Grene:  Statskirken, 
Fæstesystemet  og  Undervisningssystemet,  og  at  det  var 
hans  Hensigt  at  afhugge  dem  alle,  hvis  det  var  ham 
muligt.  Dette  Udtryk  blev  Gjenstand  for  en  Del  spottende 
Kritik;  men  Gladstones  Formaal  var  i  det  mindste  tyde- 
ligt nok.  Den  15de  Februar  1870  indbragte  Gladstone 
sin  irske  Landbill  for  Underhuset.  Med  Hensyn  til  sine 
Principer   var    dette  Lovforslag   af  langt  større  Betydning, 

end  det  viste  sig  at  være  i  siu  praktiske  Udførelse;  det 
anerkjendte  ligefrem  den  Kjendsgjerning ,  at  hele  det  irske 
Fæstesystem  som  Lov  betragtet  var  baseret  paa  et  forkert 
Princip.  Gladstones  Forslag  kuldkastede  én  Gang  for  alle 
Doktrinen  om  Godsejernes  absolute  og  uindskrænkede 
Kettigheder;  det  anerkjendte  Fæsterens  Ret  til  paa  en 
Maade  at  være  Medejer  af  det  Land.  han  dyrkede.  Gladstone 
tog  Forholdene  i  Ulster,  ganske  som  de  vare,  og  gjorde 
dem  til  en  lovlig  Institution.  Paa  de  Steder,  hvor  Ulster- 
skikken eller  noget  lignende  ikke  existerede,  paalagde  han 
Godsejeren  at  skaffe  Beviser  for,  at  han  havde  Ret  til  at 
uddrive  en  Fæster;  naar  en  Fæster  blev  opsagt,  kunde 
han  forlange  Erstatning  for  de  Forbedringer,  han  havde 
foretaget,  og  medens  fer  alle  Forbedringer  efter  Loven 
tilhørte  Ejeren,  skulde  de  nu  tilhøre  Fæsteren,  hvis  ikke 
Ejeren  kunde  bevise  det  modsatte.  Gladstones  Formaal 
var  at  skabe  en  Lov,  i  Kraft  af  hvilken  Fæsteren  ikke 
kunde  opsiges,  saa  længe  han  betalte  sine  Afgifter,  og  i 
alle  Tilfælde  skulde  være  berettiget  til  fuld  Erstatning  for 
enhver  Forbedring,  han  havde  foretaget  paa  sin  Jord. 
Billen  blev  i  det  hele  modtagen  med  megen  Varme  af  de 
irske  Medlemmer  i  Parlamentet,  skjønt  enkelte  af  dens 
Artikler  vakte  en  vis  Tvivl  og  Mistillid,  som  vi  tro,  at 
senere  Begivenheder  have  vist  at  være  vel  grundede. 
Gladstone  tillod  under  visse  Omstændigheder  Ejerne  at 
unddrage  sig  Billens  Bestemmelser,  og  denne  Lidrømmelse 
benyttedes  i  saa  rigt  Maal  i  visse  Egne  af  Irland,  at  der 
fandt  flere  Uddrivelser  Sted,  efter  at  Billen  var  bleven 
Lov,  end  før  man  endnu  havde  tænkt  paa  den.  Af  denne 
Grund  opponerede  et  lille  Antal  af  Irlands  folkelige  Re- 
præsentanter mod  Billen ;  baade  den  Gang  og  senere  var 
imidlertid  den  almindelige  Anskuelse,  at  Billen  var  til 
uvurderlig  Gavn  for  Irland  alene  ved  den  Omstændighed, 
at  den  fuldstændig  kuldkastede  det  Grundprincip,  hvor- 
efter  det   irske  Fæstesystem    hidtil    var   blevet   behandlet. 

Vel  maatte  de  forfærdede  irske  Godsejere  udskrige  det  nye 
Princip  som  revolutionært;  det  gjorde  Ende  paa  Gods- 
ejerens uindskrænkede  Magt  og  stillede  ham  lige  med 
enhver  anden  Ejer,  enhver  Mand  i  Landet,  der  havde  noget 
at  sælge  eller  leje.  Lord  Palmerstons  beremte  Dogma  var 
én  Gang  for  alle  modbevist,  og  dette  var  i  sig  selv  en 
Revolution. 

Billen  gik  igjennem  uden  synderlig  Ændring.  De 
konservative  stemte  ikke  som  Parti  mod  anden  Behandling, 
og  den  lille  Minoritet  bestod  væsentlig  af  irske  Medlemmer, 
der  fandt  Billen  utilstrækkelig  og  utilfredsstillende.  Der 
paafulgte  lange  Diskussioner  i  Udvalg;  men  det  eneste 
alvorlige  Forsøg  paa  at  forandre  Billens  Grundprincip  var 
et  Ændringsforslag,  som  blev  indbragt  af  Disraeli  og  for- 
kastet med  over  halvQerdsindstyve  Stemmers  Overvægt. 
Billen  var  til  tredje  Behandling  i  Underhuset  den  30te 
Maj.  En  Debat,  der  varede  i  tre  Meder,  fandt  Sted  i 
Overhuset  angaaende  anden  Behandling,  og  flere  Møder 
ble  ve  holdte  i  Udvalg.  Den  1ste  Avgust  1870  fik  Billen 
Dronningens  Underskrift.  Upastræets  anden  Gren  var  af- 
huggen;  nu  var  der  kun  én  tilbage;  Gladstone  havde 
reformeret  Kirken  og  Landet,  han  manglede  endnu  Under- 
visningsspørgsmaalet.  Saa  vidt  var  han  fulgt  med  de 
irske  Ideer. 


Efter  at  vi  nu  have  givet  en  Række  Uddrag  af  Mc. 
Carthys  Skildringer  af  Englands  nyeste  Historie,  omfat- 
tende Tiden  1837—1870,  finde  vi  det  passende  at  afslutte 
disse.  Det  kunde  maaske  endnu  have  været  tiltrækkende 
at  se,  hvorledes  Ministeriet  Gladstone  igjen  tabte  sin 
Popularitet  og  endelig  1874  blev  afløst  af  Ministeriet 
Disraeli;   men   vi   vilde   derved   nærme   os    saa  stærkt  til 

Nutiden,  at  vi  vilde  naa  ned  til  den  Fremstilling  af  den 
nyeste  politiske  Udvikling,  som  er  given  afE.  Elberling 
i  Historisk  Aarbog  for  1878  og  fortsat  i  Aarbogen  for 
1879  og  Historisk  Arkivs  Oversigter  over  Aarets  Be- 
givenheder. Mc.  Cartby  selv  ferer  sine  Skildringer 
ned  lige  til  1880,  da  Disraeli  igjeu  maatte  vige  for 
Gladstone. 

S.  M. 


Livet  ved  Hove  i  Middelalderens  Midte. 


Rejsende  og  Gjæster. 

i  Middelalderen  kunde  der  ikke  godt  være  Tale  om 
noget  egentlig  selskabeligt  Liv,  de  vanskelige  Samfærdsels- 
midler lagde  alt  for  mange  Hindringer  i  Vejen  hertor;  men 
dog  aflagde  man  gjærne  hinanden  Besøg  og  glædede  sig 
navnlig,  naar  en  Gjæst  tog  ind  paa  Borgen  og  saaledes  af- 
brød den  daglige  Ensformighed,  Af  og  til  foretog  man 
ogsaa  større  Rejser,  gjorde  Valfarter  til  en  berømt  Hellig- 
dom eller  besøgte  de  af  Fyrsterne  foranstaltede  Turneringer; 
men  i  Regelen  —  og  det  gj ælder  da  navnlig  om  Damerne  — 
maatte  man  nøjes  med  at  aflægge  Besøg  ved  de  nærmeste 
Hoffer  og  paa  sine  Bekjendtes  Borge. 

I  de  sjældneste  Tilfælde  betjente  man  sig  af  en  Vogn; 
kun  naar  der  var  Tale  om  en  virkelig  Rejse,  benyttede 
Damerne  og  de  ældre  Herrer,  som  ikke  mere  kunde  taale 
et  langvarigt  Ridt,  sig  af  Vogne;  men  behagelig  var  en 
slig  Kjøretur  visselig  ikke.  For  det  første  vare  Vejene 
ingenlunde  i  god  Stand,  og  derhos  frembød  Vognens  Kon- 
struktion ringe  Bekvemmeligheder,  Kun  de  store  Lande- 
veje, ad  hvilke  Hovedsamfærdslen  fandt  Sted,  bleve  holdte  i 
taalelig  god  Stand  og  vare   brolagte   med  Sten,   som  bleve 

indmurede  i  Kalk  eller  Cement;*)  Bivejene  knnde  næppe 
nok  sammenlignes  med  vore  Markveje,  vare  om  Sommeren 
støvede  og  efter  en  vedholdende  Regn  næppe  fremkomme- 
lige. Og  med  Hensyn  til  Vognene  er  det  bekjendt,  at 
først  i  det  13de  Aarhmidrede  begyndte  man  at  beslaa  dem 
med  Jærn;  om  Fjedre  var  der  naturligvis  slet  ikke  Tale, 
og  den  Kunst  at  hænge  Sæderne  i  Remme  synes  ferst  op- 
funden i  det  sextende  Aarhundrede.  En  Datidens  Vogn 
kunne  vi  derfor  nærmest  forestille  os  som  en  Lættevogn, 
der  var  overspændt  med  Tøndebaand  eller  Gjorder,  hvorpaa 
man  havde  fæstet  Tæpper;  lad  nu  ogsaa  disse  Tæpper  have 
været  guldvirkede  Silketejer,  og  lad  selve  Vognen  have 
været  nok  saa  prægtig  malet  og  forgyldt,  sikkert  nok  var 
den  umagelig  i  en  uhyre  Grad.  og  man  var  ingenlunde  vis 
paa,  at  den  ikke  væltede.  Kusken  sad  ikke  paa  selve 
Vognen,  men  red  paa  en  af  Hestene;  Bagagen  kjørtes  bag 
efter  paa  Karrer  eller  i  Pakvogne.  Om  Vinteren,  naar 
der  laa  Sne ,  benyttede  man  Slæder,  som  frembøde  langt 
større  Bekvemmeligheder  end  de  her  beskrevne  Rejsevogne; 
men  enhver,  der  var  rask  (^  kraftig,  foretrak  dog  altid  at 
rejse  til  Hest. 

Med  Sadlerne  dreves  stor  Luxus;  de  vare  ikke  sjælden 
skaarne  af  Elfenben  og  med  de  rigeste  Relieffremstillinger, 
og  der  var  ingen  Mangel  paa  Forgyldning.  Virkelige  Guld- 
og  Sølvsadler  vare  vel  næppe  for  Haanden,  allerede  prak- 
tiske Hensyn  forbøde  deres  Anvendelse;  men  Fyrsternes 
Pragtsadler  var  dog  af  og  til  beslaaede  med  ædelt  Metal. 
Sadlerne  havde  høje  Knapper  baade  for  og  bag,  saa 
Rytteren  sad  fast  og  sikkert  til  Hest;  hvoriedes  Dame- 
sadlerne saae  ud,  er  ikke  nærmere  bekjendt;  men  det  var 
aldeles  upassende  for  en  Dame  at  sidde  til  Hest  som  en 
Mand.  Over  Sadlen  bredtes  et  flynde  for  at  gjøre  Sædet 
noget  blødere,    og   over  samme   hang   det   prægtige  Sadel- 


*)  Calciata,  deraf  vor  „Chaussée". 

dækken  af  kostbart  Stof  med  Broderier  og  Frynser.  Stig- 
bøjlerne vare  af  Sølv  eller  Guld,  prydede  paa  den  mest 
mangfoldige  Maade  og  behængte  med  de  saa  meget  yndede 
Bjælder.  Ogsaa  det  øvrige  Seletøj  var  beslaaet  med  Guld 
og  smykket  med  Bjælder;  navnlig  var  Bidslet  af  Guld  og 
Sølv  og  Tøjlerne  ligeledes  gyldne.  Manden  betjente 
sig  af  Sporerne  for  at  fremskynde  Hestens  Gang  og  an- 
vendte kun  sjælden  en  Ridepisk,  hvorimod  Damerne  og 
Dværgene  altid  havde  en  Svøbe;  paa'^en  Elfensbensstok  var 
der  fæstnet  nogle  Silkesnore  med  tykke  Knuder. 

Gode  Heste  vare  meget  dyre;  rigtignok  siger  Walter 
von  der  Vogelweide,  at  hans  Hest,  som  den  onde  Gerhard 
Azze  skød  for  ham,  var  3  Mark  (omtrent  hundrede  danske 
Kroner)  værd;  men  1274  blev  der  i  Basel  solgt  en  Hest  for  100 
Mark,  og  den  var  værdsat  til  200  Mark  (7000  Kroner). 
Den  Hest,  som  Bøhmerkongen  Wenzel  II  red  paa  Rigs- 
dagen i  Niirnberg  1298,  værdsattes  endog  til  1000  Mark 
(35,000  Kroner),  hvorimod  den  Stridshest,  Kejser  Rudolf  II. 
kjøbte  1288,  kun  kostede  34  Mark  (1200  Kr.).  I  London 
blev  der  hver  Fredag  —  paa  Helligdagene  nær  —  afholdt 
et  stort  Hestemarked. 

Den  særlig  behændige  Ridder  svang  sig  helst  op  i 
Sadlen  uden  at  berøre  Stigbøjlen,  men  i  Regelen  tog  man 
dog  samme  til  Hjælp.  En  uddannet  Kavaler  var  fra  Ung- 
dommen saa  indviet  i  Ridekunstens  Hemmeligheder,  at  han 
af  Koketteri  kunde  udfore  mange  Slags  Kunststykker  til 
Hest;  det  var  saaledes  meget  elegant  at  lægge  et  Ben  op 
paa  Hestens  Hals.  Naar  Damerne  skulde  til  Hest  —  de 
rede  dog  i  øvrigt  hyppig  de  mere  sikre ,  rolige  Muldyr  — 
benyttede  man  en  Skammel,  eller  Kavaleren  løftede  dem  op 
i  Sadlen,  Siddende  paa  sin  Ganger  ordner  Damen  først  sin 
Klædning  og  Kappe,  sætter  en  Hat  paa,  som  skal  skytte 
hende  mod  Solens  brændende  Straaler,  og  nu  er  alt  beredt 
til  Rejsefærden;   thi  Rejseklæder  eller  Kaaben  har  man  alt 

forad  iført  sig,  rigtig  solide  Kapper,  som  kunde  holde  Støv 
og  Regn  ude  i  længere  Tid. 

Naar  en  Dame  saaledes  tiltraadte  en  Rejse  enten  alene 
eller  kun  med  et  Par  Rejsefæller,  behøvede  man  ingen 
store  Forberedelser.  En  Smule  Proviant,  lidt  koldt  Kjod  og 
en  Flaske  Vin  blev  oppakket  paa  Sadelen,  eller  den  led- 
sagende Smaadreng,  Knappen,  tik  en  velfyldt  Madpose  i 
Forvaring,  og  i  øvrigt  stolede  man  paa,  at  man  altid  under- 
vejs kunde  faa  noget  at  spise  hos  Skovfogederne  og  Eremit- 
terne, at  Renderne  vilde  være  glade  ved  at  sælge  de  vej- 
farende Spise  og  Drikke  samt  Foder  for  Hestene,  og  at  der 
var  Værtshuse  i  Stæderne,  hvor  man  kunde  faa  ret  taaleligt 
Logi  og  Kost.  Brønde  kunde  man  ogsaa  vente  at  træffe 
paa,  og  ved  mangen  Kilde  fandtes  en  Drikkeskaal  i  Behold 
for  de  tørstige  rejsende;  dog  synes  man  ikke  saa  ganske  at 
have  stolet  paa  deres  Ærlighed,  thi  Skaalen  var  lænket  fast. 
I  øvrigt  havde  den  rejsende  Lov  til  uden  Penge  at  tage 
saa  meget  Foder,  han  fra  Vejkanten  kunde  slutte  i  sine 
Arme,  og  i  Skoven  og  paa  Engen  kunde  man  lade  sit  Dyr 
gaa  frit  omkring.  Ogsaa  med  Agrenes  og  Frugtmarkernes 
Afgrøde  kunde  han  mætte  sig;  thi  han  turde  tage  saa 
meget,  han  kunde  afmeje  med  et  Sværd,  en  Kniv  eller  en  Segl, 
medens  han  med  det  ene  Ben  hang  paa  Hesten;  han  maatte 
dog  kun  stille  Øjeblikkets  Hunger,  han  maatte  ikke  tage 
noget  med,  ellers  risikerede  han  at  blive  hængt  som  Tyv. 

Tidligere,  i  den  gode  gamle  Tid,  vilde  man  aldrig 
have  taget  en  Jomfru  det  ilde  op,  om  hun  rejste  alene; 
men  paa  den  Tid,  vi  omhandle,  tiltroede  man  dem  alt 
ærerørigt,  saa  snart  man  saae  dem  ride  ud  uden  Følge; 
Tiden  var  saa  letfærdig,  at  man  uden  videre  antog,  at  den 
enlige  Skjonbed  gik  paa  Æ ventyr.  Saaledes  maatte  hun 
paa  en  lille  Udflugt  altid  have  en  Pige  med  sig  og  paa 
større  Rejser  lade  sig  ledsage  i  det  mindste  af  én  Ridder. 
Hvad  der  i  øvrigt  forefaldt  mellem  Rejsefællerne  paa  en 
slig  Tur,    kom  ingen  ved,    naar  Ridderen   blot  ikke  brugte 

Vold.  En  slig  Eskorte  var  i  øvrigt  allerede  af  den  Grund 
nødvendig,  at  Vejene  vare  usikre;  vi  høre  hyppig,  at  Roman- 
heltene befri  Jomfruerne  fra  Landevejsriddere,  som  have 
dræbt  deres  Følgesvend  og  nu  vilde  bruge  Vold.  Den 
gode  gamle  Tid  var  ogsaa  længst  forbi,  da  Hertug  Robert 
af  Normandiet  kunde  hænge  sine  gyldne  Armringe  paa  en 
Eg  og  efter  tre  Aars  Forløb  gjenfinde  dem  urørte. 

Kæmper  og  Røvere  lurede  paa  de  rejsende,  og  Ridderen 
maatte  udfolde  hele  sin  Tapperhed  for  at  skytte  sig  og 
sin  Ledsagerske  mod  de  truende  Farer.  Skjulte  i  Skoven 
oppasse  Røverne  de  rejsende  og  falde  over  dem,  især  naar 
de  ere  dem  overlegne  i  Tal.  De  vare  just  ikke  fortrinlig 
rustede  og  væbnede:  de  bære  kun  en  Jærnhat  og  et  Bryste 
harnisk,  men  have  nøgne  Ben  og  daarlige  Sværd;  deres 
Hovedvaaben  vare  tunge  Køller;  men  trods  deres  daarlige 
Rustning  kunde  de  dog  blive  farlige  nok  ved  deres  Mængde. 
Sædvanligvis  var  det  Vagabonder,  Rester  af  Krigshære,  som 
gjorde  Vejene  usikre;  men  selv  mangen  Ridder  lurede  med 
sine  Svende  og  Fæller  paa  Landevejene;  Ridderromanerne 
anføre  talløse  Exempler  herpaa.  Straffene  vare  dog  haarde 
nok;  allerede  Ludvig  den  fromme  havde  sat  Strikken  som 
Straf  for  et  røverisk  Overfald  og  Radbrækning  for  Mord; 
Røveren  straffede  han  med  Galgen,  Tyven  tik  sine  Øjne 
stukne  ud,  Fredsforstyrreren  mistede  Haanden  og  Brand- 
stifterne Hovedet;  men  Vejene  vare  og  forbleve  usikre. 
Selv  folkerige  Stæder  som  London  vare  ofte  Skuepladsen 
for  Voldsgjerninger.  Benedict  af  Peterborough  fortæller: 
»Under  samme  Concilium  i  London  (1 177)  blev  Grev  Ferrers 
Broder  ved  Nattetid  snigmyrdet  bag  fra.  Da  dette  meldtes 
Kongen,  blev  han  smertelig  bevæget  og  svor,  at  han  vilde 
tage  svær  Straf  over  Londons  Borgere.  Det  var  nemlig 
Skik,  siger  man,  at  Sønner  og  Slægtninge  af  Stadens  for- 
nemme Mænd,  hundrede  eller  flere  i  Følge,  ved  Nattetid 
brøde  ind  i  de  riges  Huse   og   udplyndrede  dem.    Og  naar 

de  om  Natten  fandt  nogen  vildfarende  paa  Graden,  myrdede 
de  ham  strax  uden  Barrahjærtighed ,  saa  kun  faa  dristede  sig 
til  at  gaa  paa  Gaderne  om  Natten  af  Frygt  for  dem. 
Saaledes  skete  det  tre  Aar  tidlisrere,  at  Senner  og  Slægt- 
ninge af  Londoner-Borgere  samlede  sig  ved  Nattetid  og 
stormede  ind  i  en  rig  Borgers  Stenhus:  de  førte  Jæm- 
Brækkestænger  med  sig  og  trængte  ind  gjennem  det  Hul, 
de  saaledes  frembragte.  Dog  Husherren  rustede  sig  mod 
deres  Ankomst,  tog  sit  Harnisk  paa  og  havde  flere  brave, 
panserklædte  Tjenere  hos  sig  og  holdt  sig  skjult  i  en 
Krog  af  Huset;  men  da  han  saae,  at  en  af  hine  Køvere, 
ved  Navn  Andreas  Buquinte,  gik  foran  de  øvrige  med  en 
brændende  Fakkel,  tog  en  Gryde  glødende  Kul  frem  og 
skyndsomst  vilde  tænde  et  Voxlys,  ban  bar  i  Haanden, 
styrtede  han  behændig  les  paa  ham.  Som  bemeldte 
Kichard  (!)  Buquinte  bemærkede,  drog  han  sin  Kniv  og 
stødte  efter  Husets  Herre,  men  saarede  ham  ikke,  da 
Panseret  afværgede  Stodet.  Herren  trængte  hurtig  med 
draget  Sværd  ind  paa  bemeldte  Richard  Buquinte,  af- 
huggede hans  højre  Haand  og  raabte  med  hej  Røst :  >Tyve, 
Tyve!«  og  da  de  horte  dette  Raab,  flygtede  de  alle  med 
Undtagelse  af  ham.  der  havde  mistet  sin  Haand;  thi  ham 
holdt  Husets  Herre  tilbage,  og  da  det  blev  Morgen,  ud- 
leverede han  ham  til  den  kongelige  Foged,  Richard  af  Luci, 
som  indespærrede  ham.  Og  da  man  sikrede  hin  Tyv  Livet 
og  ligeledes  lovede  ham,  at  han  ikke  skulde  blive  lem- 
læstet, forraadte  han  sine  Fæller,  af  hvilke  de  fleste  bleve 
fangne,  men  mange  dog  undkom.  Blandt  de  øvrige  Fanger 
var  ogsaa  en  meget  fornem  og  rig  Londoner-Borger, 
Johannes  Senex,  og  da  han  ikke  ved  Vandprøven  kunde 
rense  sig  for  Anklagen,  lovede  han  Kongen  500  Mark 
Sølv  (18,000  Kroner)  for  sit  Liv;  men  da  han  var  fældet 
ved  Vandprøven,  vilde  Kongen  ikke  modtage  hine  Penge, 
men  befalede,  at  han  skulde  henrettes,  og  han  blev 
ogsaa  klynget  op«. 

Det  var  saaledes  ikke  raadeligt  at  foretage  en  virkelig 
Rejse  uden  et  stærkt  væbnet  Følge;  man  tog  sine  Svende 
og  Tjenere  med  og  indpakkede,  hvad  der  kunde  øge  Rejsens 
Bekvemmeligheder,  Senge,  Mundforraad  o.  s.  v.  Paa  Last- 
dyrene pakkede  man  Kister  og  Kasser,  Sække  med  Klæder, 
det  nødvendige  Køkkentøj  ikke  at  forglemme;  Penge  og 
Kostbarheder  gjemte  man  i  en  Eansel  eller  i  Tasken  ved 
Bæltet;  større  Summer  tog  man  ikke  gjærne  med  sig  af 
Hensyn  til  Vejenes  Usikkerhed ;  forsynet  med  Kreditiv- 
breve  kunde  man  let  skaffe  sig  Penge  i  alle  større  Stæder. 
Trosset  blev  sendt  forud  saa  vel  som  Kokke-  og  Smaa- 
drengene ;  derpaa  fulgte  Herskabet  med  deres  Riddere  og  Damer. 
Sædvanligvis  red  man  parvis,  en  Herre  og  Dame  Side  om 
Side,  det  var  Ridderens  Pligt  under  Rejsen  ikke  blot  at 
underholde  sin  Dame,  men  ogsaa  vise  hende  enhver  Kavaler- 
tjeneste;  var  der  Mangel  paa  Heste,  tog  han  hende  saaledes 
galant  op  foran  sig  paa  Hesten.  Et  sligt  Optog  var  temmelig 
langt,  isæ'r  naar  hele  Hoffet  begav  sig  paa  Rejsen;  Musik 
maatte  ikke  mangle. 

I  det  Tilfælde,  at  man  ikke  kunde  naa  noget  gjæstfrit 
Hus  før  Nattens  Frembrud,  eller  man  en  Stund  vilde  op- 
holde sig  i  det  fri,  førte  man  forsigtigvis  ogsaa  Telte  med 
sig;  dog  var  dette  kun  muligt,  naar  man  rejste  med  stort 
Tros;  enlige  Riddere,  som  ikke  fandt  noget  Nattely,  maatte 
lejre  sig  i  det  fri,  maatte  tage  til  Takke  med  den  hellige 
Julians  Værtshus,  som  man  humoristisk  udtrykte  sig.  I 
Stæderne  kunde  man  snarere  finde  Optagelse,  enten  i 
Værtshusene  eller  hos  Borgerne,  hvem  man  betalte  for 
deres  Ulejlighed.  Hvor  Fyrsterne  og  Herrerne  opsloge 
deres  Kvarter,  plantede  man  deres  Banner,  saa  enhver  var 
i  Stand  til  let  at  finde  dem.  Richard  Løvehjærte  udsender 
1192  sine  Marskalker  for  at  skaffe  Kvarter  i  et  Kastel  i 
Emmaus;  det  bedste  er  allerede  taget  i  Beslag  af  den 
østerrigske  Hertugs  Marskalker,  og  Richard  befaler  at  rive 
Hertugens  I'anner  ned  og  at  kaste  det  paa  Møddingen.     Paa 

de  Borge,  man  undervejs  traf  paa,  lod  man  sig  forud  melde 
og  bede  om  Gjæstevenskab. 

Naar  man  saaledes  var  et  større  Rejseselskab,  kunde 
det  jo  imidlertid  let  hændes,  at  der  hverken  i  Værtshusene 
eller  hos  Gjæst^vennerne  fandtes  tilstrækkelige  Forraad, 
hvorfor  man  undertiden  sendte  Folk  afsted  for  at  opkjøbe 
Levnedsmidler:  rejste  Fyrsterne  i  deres  eget  Land,  skyndte 
vel  ogsaa  U  ndersaatterne  sig  med  at  byde  dem  velkommen 
og  bringe  dem  Forfriskninger  paa  Vejen. 

Naar  de  rejsende  endelig  r.aaede  Rejsens  Maal,  lode  de 
deres  Ankomst  melde,  og  deres  Ven,  som  alt  ventede  Be- 
søget, gav  Buddet  en  Belønning  for  den  gode  Efterretning 
og  ilte  sine  Gjæster  i  Mode.  Da  t.  Ex.  de  Riddere  og 
Damer,  hvem  Grev  Mai  har  indbudt  til  sit  Bryllup  med 
Béaflor,  nærme  sig  Staden  Griffun,  opslaa  de  deres  Telte 
fire  Mil  fra  samme  og  samle  sig  her;  der  bliver  sendt 
Marskalker  forud  for  at  søge  Husly,  og  man  indprenter 
Tyendet  en  anstændig  Opførsel.  Derpaa  sætter  Toget  sig 
i  Bevægelse;  forrest  kommer  Pakdyrene  med  Bagagen,  der- 
paa følge  Stridshestene  og  Svendene  med  deres  Herrers 
Bannere;  nu  komme  Damerne,  vel  fire  Hundrede  i  Tallet, 
hver  ledsaget  af  en  Ridder,  og  Slutningen  af  Optoget 
dannes  af  tre  Skarer  paa  mere  end  fem  Hundrede  Riddere, 
de,  som  ledsagede  Damerne,  ikke  medregnede.  Da  man 
kommer  i  Stadens  Nærhed,  bestige  de  unge  Riddere  deres 
Stridshingste  og  tumle  sig  ved  deres  Damers  Side;  men 
Festens  Giver  rider  med  sine  Riddere  Gjæsterne  i  Møde, 
hilser  dem  paa  det  hjærteligste  og  følger  dem  til  Staden, 
hvor  der  er  sørget  for  Kvarter  til  alle:  men  Damerne  ind- 
bydes alle  til  at  tage  Ophold  paa  Borgen,  hvor  de  bydes 
velkommen  af  Bruden,  den  skjønne  Béaflor. 

God  Skik  krævede,  at  man  altid  gik  sin  Gjæst  i  Mode; 
det  samme  gjorde  ogsaa  Husfruen  i  Følge  med  sine  Terner. 
Kun  lige  stillede  eller   højere   staaende  Personer   modtoges 

med  et  Kys;  Gjæsten  kyssede  ogsaa  kun  Husets  Frue  og 
hendes  Terner,  saa  vidt  de  vare  ham  lige  i  Stand,  maaske 
ogsaa  de  gifte  Kvinder,  som  hørte  til  Huset;  i  Tyskland 
synes  man  at  have  ladet  sig  nøje  med  Kys  paa  Mund,  Kind 
og  Øjne;  men  Franskmændene  kyssede  ogsaa  Næse,  Hage 
og  Hals. 

Efter  de  gjensidige  Hilsener  klædte  Gjæsterne  sig 
først  om;  Rejseklæderne  bleve  afførte,  Støv  og  Smuds  af- 
vasket, og  derpaa  iførte  man  sig  sine  medbragte  skjønnere 
og  bedre  Klæder;  den,  som  ikke  havde  medtaget  Klæder  at 
skifte  med,  fik  nogle  til  Laans  hos  Værten.  Saaledes  fører 
Dronning  Ginover  strax  den  skjønne  Enite  ind  i  sit  Boudoir 
(heimliche),  lader  hende  berede  et  Bad  og  iføre  en  kostelig  Dragt 
fra  inderst  til  yderst.  Paa  samme  Maade  sørgedes  ogsaa 
for  Ridderen,  der  paa  sine  Æventyrfarter  hyppig  ikke  havde 
anden  Klædning  end  sin  Rustning  og  nu  bad  om  Gjæste- 
venskab  paa  en  Borg;  han  fik  til  Laans  en  bekvem  Klæd- 
ning, som  han  ved  sin  Afrejse  afleverede  til  Kammerherren 
eller  Kammerpigen.  Samme  Gjæstfrihed  viste  man  ogsaa 
andre  rejsende;  enhver  fik  en  Klædning  efter  sin  Stand., 

Saa  snart  Gjæsterne  vare  færdige  med  deres  Toilette, 
blev  der  stillet  Mad  og  Drikke  frem  for  dem;  man  kunde 
med  Bestemthed  forudsætte,  at  de  vare  baade  sultne  og 
tørstige  efter  deres  Rejse,  og  behøvede  ikke  først  at 
spørge,  om  de  trængte  til  en  Forfriskning.  »Hvo,  der 
spørger  saa,  vil  intet  give,«  siger  Hr.  Pilgerin,  og  deri 
havde  han  visselig  Ret.  I  øvrigt  lader  man  sig  ikke 
længe  nøde:  »Man  skal  lade  Værten  faa  sin  Vilje,  det  er 
god  Siiik«. 

En  rejsende  paakaldte  næppe  nogen  Sinde  forgjæves  en 
Borgherres  Gjæstfrihed,  ja  han  blev  hilset  og  modtagen 
med  stor  Hj ærtelighed,  især  naar  han  havde  meget  at  for- 
tælle og  saaledes  lovede  at  bringe  nogen  Afvexling  ind  i 
det  daglige  Liv   paa   den   afsides  Borg.    Durmars   træffer. 

som  Digteren  af  hans  Roman  fortæller,  paa  en  af  sine 
Farter  sammen  med  en  Ridder,  der  beder  med  sia  Falk; 
han  forespørger  sig  hos  Tjeneren  om  hans  Herres  Xavn; 
men  før  hau  kan  forestille  sig  for  ham,  traver  Ridderen, 
Bruns  de  Braulant,  allerede  selv  hen  til  ham  og  indbyder 
venlig  Durmars  til  at  blive  Natten  over  hos-  ham. 
Durmars  modtager  taknemmelig  dette  Tilbud,  og  Bi-uns 
afsender  øjeblikkelig  en  Tjener  for  at  gjore  Ed  paa  og  be- 
rede alt  til  Modtagelsen.  Det  er  allerede  blevet  Aften,  da 
man  ankommer  til  Slottet,  hvor  alle  Tjenerne  hilse  paa 
deres  Herres  Gjæst,  og  nu  først  spørger  Ridderen  om 
Gjæstens  Navn.  Det  oplyses,  at  Bruns  allerede  engang 
tidligere  har  huset  Durmars,  og  han  glæder  sig  meget  ved 
at  gjense  ham.  Efter  at  Gjæsten  har  omklædt  sig  og  gjort 
sig  det  bekvemt,  lader  Værten,  for  at  hædre  sin  Gjæst,  sin 
Hustru  og  Datter  kalde,  de  komme  snart,  iførte  deres  bedste 
Klæder,  hilse  og  kysse  Gjæsten.  Durmars  besvarer  deres 
Hilsener  paa  det  høfligste  og  gjenkjendes  ogsaa  af 
Damerne,  hvoi-paa  man  gaar  til  Aftensbordet.  Efter  Maal- 
tidet  forærer  Bruns  sin  Gjæst  en  ny  Rustning,  han  allerede 
tidligere  har  lovet  ham,  man  passiarer  endnu  en  lang  Tid, 
tager  derpaa  Afsked  og  gaar  til  Ro.  Den  næste  Morgen 
tidlig  bryder  Durmars  op,  uden  at  gjense  sine  Værter,  og 
beder  Gud  gjengjælde  dem  deres  Godhed. 

Dog  ikke  alene  Ridderne  med  deres  Damer  lagde 
Beslag  paa  en  Slotsherres  Gjæstfrihed;  enhver  rejsende, 
hvem  hans  Vej  førte  forbi  Borgen,  tog  ind  her,  bad  om 
Nattekvarter  og  et  Maaltid,  som  vistnok  yderst  sjælden 
blev  nægtet  ham.  Navnlig  toge  Pilegrimmene  ofte  ind 
paa  Slottene,  hvor  de  fandt  en  venlig  Modtagelse.  Pile- 
grimmene bare  grove  Bodsdragter,  stærke  Oxelæders  Sko 
en  bredskygget  Hat,  en  dygtig  Stok,  en  Taske  samt  en 
Feltflaske  i  en  Rem  over  Skulderen.  Kom  Pilegrimsmandeu 
fra  det  hellige  Land,    bar  han,   for  at   vinde  sterre  Tiltro, 

paa  Skulderen  en  Palme,  han  foregav  at  have  skaaret  i 
Abrahams  Have  i  Jericho.  Derhos  oversyede  de  deres 
Kjortler  med  Somuslinger,  formodentlig  Kammuslinger, 
hvormed  italienske  Pilegrimme  endnu  den  Dag  i  Dag  smykke 
deres  Kjoler  og  Hatte,  og  som  vi  ofte  finde  anbragte 
paa  middelalderlige  Fremstillinger  af  Apostlen  Jakob  den 
ældre.  Palmestokkene  vare  saa  tykke,  at  man  kunde  skjule 
et  Sværd  i  dem. 

Saaledes  droge  de  tiggende  Pilegrimme  gjennem  Landet; 
Fortællingerne  om  deres  Æventyr  gjorde  dem  til  velsete 
Gjæster  selv  paa  Borgene,  hvor  de  berettede  de  troende 
Tilhørere  alle  Haande  Vidunderhistorier  og  derhos  kunde 
bringe  mangen  Efterretning  om  Venner  og  Slægtninge,  som 
færdedes  i  det  hellige  Land.  De  bodfærdige,  som  kun 
skulde  tilbagelægge  en  mindre  Strækning,  førte  ikke  et 
saa  stort  Tilbehør  med  sig,  vare  simplere  klædte;  saaledes 
træffer  Parzival  Langfredag  en  gammel  Ridder  med  Hustru 
og  tvende  Døtre,  som  ere  paa  en  lille  Bodsrejse;  alle  bære 
en  graa  Kjole  paa  det  blotte  Liv  og  ere  trods  Sneen 
barfodede. 

Etienne  af  Bourbon  fortæller  om  en  slig  Pilegrim,  der 
drog  paa  Valfart  til  Jerusalem  og  dernæst  paa  Hjemfarten 
drak  sig  fuld  paa  et  Værtshus,  fjasede  med  Tjenestepigen 
og  saaledes  gik  glip  af  Fortjenstligheden  ved  den  møj- 
sommelige Valfart.  Ogsaa  Saladin  drak  først  de  Munke 
fulde,  som  vilde  omvende  ham,  hvorpaa  han  lod  dem  for- 
føre af  skjønue  Kvinder.  Andre  Pilegrimsfarere  sang 
usømmelige  Sange,  dansede  omkring  paa  Kirkegaardenø  og 
i  Kirkerne,  ja,  som  samme  Forfatter  beretter,  de  kom  for- 
klædte, ridende  paa  Kjæpheste,  ind  i  selve  Kirkerne. 
Saaledes  gik  Omsorgen  for  Sjælefreden  allerede  den  Gang 
Haand  i  Haand  med  verdslig  Fordel,  ja  en  slig  Val- 
fart var  rimeligvis  en  hel  Lysttur  for  mangen  verds- 
lig Sjæl. 


■ 

Ogsaa  Bisseferærameren,  der  falbød  Pyntesager,  var 
ea  velkommen  Gjæst  og  fandt  altid  en  venlig  ]\Jodtagelse  i 
Borgen  som  i  Hytten.  Fruen  de  Fayel  foreslaar  saaledes 
sin  Elsker,  at  han  skal  besege  hende  i  denne  Forklædning. 
Han  trækker  Snørestøvler  paa.  iforer  sig  en  Kittel  af  groft 
Tøj,  sætter  en  gammel  pjaltet  Hat  paa  Hovedet,  tager  en 
jæmbeslaaet  Vandringsstav  i  Haand  og  hænger  sin  Kurv 
med  Varer  om  Halsen.  Ankommen  paa  Borgen  udpakker 
han  sit  Kram,  Borgfruen  og  hendes  Terner  udsøge  og 
kjøbe,  og  da  der  ikke  er  mere  at  handle,  pakker  han  sin 
Bylt  sammen  og  vil  bryde  op;  men  da  det  regner,  be- 
holder man  ham  i  Slottet  Natten  over,  og  saaledes  finder 
han  da  en  Lejlighed  til  at  komme  sammen  med  sin 
elskede. 

Andre,  mere  besværlige  Gjæster  vare  Tiggerne,  der 
lejrede  sig  foran  Borgen  og  ventede  paa  Herrens  Almisser 
eller  Levningerne  fra  hans  Bord.  Lamme  og  blinde, 
Krøblinger  og  lemlæstede  Personer,  der  slæbte  sig  afsted 
paa  Træben  eller  havde  bundet  smaa  Skamler  under  deres 
svage  Lemmer  og  saaledes  ki'ob  paa  alle  fire,  alle  levede 
de  af  deres  rige  Medmenneskers  Godhed  og  Mildhed,  frem- 
for alt  af  Borgbeboernes  Gaver.  Som  oplysende  Exempel 
paa  al  denne  Elendighed  kunne  vi  henvise  til  Masaccios 
bekjendte  Maleri  i  Brancacci-Kapellet  i  Kirken  Sta.  Maria 
del  Carmine  (Firenze),  hvor  den  hellige  Petrus  er  frem- 
stillet uddelende  Almisser  til  de  fattige.  Behagelig  var 
denne  staaende  Staffage  for  Borgen  ganske  vist  ikke-,  men 
den  var  dog  mere  taalelig,  end  naar  spedalske  ligefrem  satte 
hverandre  Stævne  uden  for  Slottet,  bestormede  dets  Beboere 
med  deres  Bønner  og  vakte  deres  Gysen  ved  deres  forfærde- 
lige Udseende. 

Denne  i  hele  Middelalderen  temmelig  almindelige 
Sygdom  ytrede  sig  efter  Konrad  af  Wiirzburgs  Beskrivelse 
paa    følgende   Maade:    Først    bliver   Haaret    og   Skjægget 

tyndt,  derpaa  Øjnene  gullige,  Øjenbrynene  falde  af,  Huden 
faar  en  blodrød  Farve,  Haand-  og  Fodbalderne  skrumpe 
ind,  og  Aandedrættet  bliver  ildelugtende.  Mod  denne 
Sygdom  kjendte  mau  intet  Lægemiddel;  naar  derfor  i 
Hartmann  von  der  Ouwe's  »Stakkels  Henrik«  Helten  finder 
Lægedom  ved  sin  elskedes  Opofrelse,  eller  den  syge  i 
Konrad  af  Wiirzburgs  Digt  bliver  karsk  ved  et  Bad ,  som 
beredes  ham  i  Blodet  af  hans  Ven  Engelhards  Børn,  har 
Digteren  ved  disse  Æmner  dog  kun  haft  til  Hensigt  at  vise, 
hvor  store  Ofre  sand  Kjærlighed  og  ægte  Venskab  formaa 
at  bringe.  Saa  snart  et  Menneske  blev  anfaldet  af  denne 
gyselige  og  yderst  smitsomme  Sygdom,  maatte  han  lade 
alt.  Hustru,  Børn  og  Gods  i  Stikken,  maatte  frasige  sig 
Kegeringen.  Engelhards  Ven  lader  sig  bygge  en  Hytte 
paa  en  0  i  Nærheden  af  sin  Borg,  tager  Trælle,  Føde  og 
Klædning  med  sig  og  lever  her  ganske  alene;  i  Begyn- 
delsen faar  han  dog  Besøg  af  Venner  og  Slægtninge,  men 
lidt  efter  lidt  hører  dette  ogsaa  op.  Da  lader  han  sig 
bringe  til  sin  Ven  Engelhard;  men  trods  al  sin  Kjærlighed 
tør  denne  dog  ikke  optage  ham  i  sin  Borg,  men  lader  bygge 
en  Hytte  til  ham  paa  et  afsides  Sted.  Blandt  alle  Ulrik 
af  Lichtensteins  *)  taabelige  Streger  er  det  derfor  ogsaa 
den  modbydeligste,  at  han  for  at  nærme  sig  sin  elskede 
blander  sig  med  de  spedalske,  som  ere  lejrede  uden  for 
hendes  Borg.  Han  kjender  en  Plante,  som  fremkalder 
Tegnene  paa  Spedalskheden,  skaffer  sig  Tiggerklæder  og  en 
Træpotte  og  kommer  saaledes  til  Borgen,  hvor  allerede 
tredive  slige  ulykkelige  ere  samlede  og  betragte  deres 
nye   Konkurrent   med    skjæve    Øjne;    de   banke    paa   deres 


*)  En  højtysk  Sanger  (f  1276),  som  i  sit  Digt  „Frauendienst" 
har  givet  en  Fremstilling  af  sit  Liv,  der  blotter  alle  de  Nar- 
agtigheder  og  Taabeligheder,  den  ridderlige  „Minnetjeneste" 
kunde  give  Anledning  til. 

Potter  for  at  henlede  Opmærksomheden  paa  sig,  og  Borg- 
fruen skjænker  dem  Penge,  Brød,  Kjod  og  Vin.  Naar  man 
nu  betænker,  hvorledes  alle  og  enhver  skyede  at  komme  i 
Berøring  med  en  spedalsk,  og  at  Sygdommen  ansaas  for 
yderst  smitsom,  se  vi  først  Ulriks  Naragtighed  i  det  rette 
Lys.  Endnu  forfærdeligere  er  den  Hævn,  Kong  Marke  (i 
det  franske  Tristan-Sagn)  vil  tage  over  Isolde,  i  det  han  vel  be- 
naader  hende  for  at  dø  paa  Baalet  som  Ægteskabsbryderske, 
men  derimod  udleverer  hende  til  en  spedalsk  og  hans 
Fæller,  som  kunne  gjere  med  hende,  hvad  de  ville. 

Vi  have  nu  skildret,  hvorledes  man  bød  Gjæsten  vel- 
kommen, alt  efter  hans  Stand  og  Vilkaar;  man  hilste  hin- 
anden med  et  »god  Morgen«  eller  »god  Dag«  eller  paa 
Fransk:  »byen  sey  venuz«  (velkommen)  eller  »deus  sal« 
(Gud  være  med  eder);  paa  den  sidste  Hilsen  svarede  man 
»merzi«  eller  »Gud  gjengjælde  Eders  Hilsen«.  Xaar 
Gjæsterne  træde  ind  i  Værelset,  rejse  Kvinderne  sig  og 
neje  med  foldede  Hænder,  hvorpaa  de  atter  tage  Plads. 

Som  vi  have  set,  satte  Borgens  Beboere  særlig  Pris 
paa  Underholdningen  med  Gjæsterne;  men  de  kunde  dog 
ikke  udelukkende  give  sig  af  med  deres  fremmede;  de 
havde  ogsaa  deres  egne  Sager  at  passe.  Den  regerende 
Fyrste  skulde  raadfore  sig  med  sine  Baroner  om  Landets 
Anliggender,  skulde  sørge  for  Statsstyreisen  og  Retsplejen, 
skulde,  kort  sagt,  opfylde  sine  Herskerpligter;  den  simple 
Borgherre  maatte  passe  Godsernes  Drift,  se  til  sine  Agre 
o.  s.  V.  Heller  ikke  Kvinderne  maa  vi  tænke  os  altid 
ledige.  Saaledes  kom  dog  Timen,  da  Gjæsten  selv  maatte 
søge  sit  Tidsfordriv,  og  selv  om  ogsaa  alle  Husets  Beboere 
kappedes  om  at  gjore  den  fremmede  Opholdet  paa  Borgen 
saa  behageligt  som  muligt,  kom  dog  den  Stund,  daÆmneme 
til  Samtale  vare  udtømte,  og  man  maatte  ty  til  anden 
Adspredelse. 

Sjælden  blev  der   dog  foranstaltet  Festligheder  og  kun 

ved  højtidelige  Anledninger.  Hvorledes  det  gik  til  ved  et 
sligt  indbudt  Selskab,  fortælles  meget  naivt  i  »la  Court  de 
Paradis.«  Her  vil  Frelseren  paa  »alle  Helgenes  Dag«  fejre 
en  Fest  og  lader  Simon  og  Juda  indbyde  alle  himmelske 
Hærskarer.  Buddene  gaa  med  deres  Klokker  (eschelette)  ind  i 
de  enkelte  Boliger  og  aflevere  Indbydelserne.  Til  fastsat 
Tid  komme  nu  Helgene  skarevis,  gjøre  deres  Buk  for  Jomfru 
Maria  og  Frelseren  og  blive  venlig  modtagne.  Da  alle  ere 
samlede  i  den  store  Paradissal  (sont  monté  ens  el  maistre 
estage),  lukker  St.  Peter  Døren,  og  Kristus  beder  nu  sin 
Moder  begynde  Feslen.  Hun  tager  da  Maria  Magdalena 
ved  Haanden  og  synger,  Evangelisterne  blæse  paa  Horn; 
derpaa  følger  Dans  og  Sang.  Pointen  i  Historien  er,  at  de 
stakkels  Sjæle  i  Skærsilden  kunne  høre  den  i  Himmelen 
herskende  Glæde,  bede  om  Naade,  modtage  den  og  ledes  af 
Ærkeengelen  Michael  ind  i  Paradiset.  Derfor  følger  ogsaa 
»alle  Sjælenes  Dag«  paa  »alle  Helgenes«. 

At  foranstalte  slige  Festligheder  blot  for  at  adsprede 
Husets  Gjæster,  var  dog  ikke  Skik  og  Brug.  Disse  maatte 
se  til,  hvorledes  de  kunde  more  sig  selv  paa  bedste  Maade, 
og  man  var  jo  ikke  vant  til  at  stille  store  Fordringer.  Naar 
altsaa  Samtalen  gik  istaa,  ere  de  forskjellige  Spil  ret  egnede 
til  at  udfylde  Pavserne,  og  i  denne  Henseende  var  navnlig 
Tærningespillet  meget  afholdt.  Med  Tærninger  spillede  man 
Penge  og  Gods  bort,  og  derfor  stod  en  Tærningespiller  ikke 
i  særlig  Agtelse,  og  ligesom  vi  med  Foragt  se  ned  paa  en 
Hasardspiller  af  Profession,  og  ligesom  Nutidens  Love  soge 
at  hindre  Spilleuvæsen ,  skete  det  allerede  paa  hin  Tid, 
men  uden  bedre  Held.  Efter  Sagnet  var  Tærningespillet 
opfundet  i  Staden  Hézar  (Hazart)  i  Palæstina,  hvorfra  Navnet 
»Hasardspil«  skal  hidrøre.  Tærningerne  vare  forfærdigede 
af  Elfenben  eller  Ben  og  havde,  ligesom  nu,  sex  Numraere? 
til  Spillet  hørte  et  Bræt,  i  Regelen  af  Marmor.  En  af 
Spillerne  maa  naturligvis  altid  tabe,    hvorfor  Spillet  hyppig 

gav  Anledning  til  Strid  og  Kiv.  Saaledes  skildre  Digterne 
Riddernes  Færden  ved  Kong  Artus's  Kroningsfest;  nogle 
fordre  Tærninger  og  Brætspillet ;  den  ene  vinder,  den  anden 
taber,  de  laane  Penge  paa  Pant,  de  bedrage  gjensidig  hin- 
anden, og  sluttelig  opstaar  stor  Kiv,  især  mellem  Spillerne. 
Mennesket  bliver  dog  altid  sig  selv  ligt. 

(Fortsættes.) 

F.  C.  Granzow. 


Åf  Grrev  Orsis  Memoirer. 


III. 


Opstanden  i  Romagnaen. 
(Slutning.) 

JJa  jeg  var  kommen  mig  noget  efter  den  første  Over- 
raskelse,*) sagde  jeg:  »Det  nytter  ikke,  at  Deres  Højhed 
vil  give  mig  et  falsk  Haab  med  Hensyn  til,  hvad  De  har 
besluttet  at  udføre.  Deres  Lod  er  kastet;  men  lad  mig  kun 
gjentage  for  Dem,  hvad  jeg  altid  har  sagt  om  den  Vild- 
farelse, under  hvis  Paavirkning  De  bestandig  har  handlet,  i 
det  De  forglemmer,  at  De  begge  ere  franske  Prinser,  som  bære 
et  stort  Navn  og  ere  pligtskyldige  at  se  hen  til  Frankrig,  og 
kun  til  Frankrig,  som  det  Land  De  skylde  Deres  Tid,  Deres 
Tanker,  Deres  Liv.  Jeg  gjorde  mit  bedste  for  at  over- 
tyde Dem  om  den  Kjendsgjerning,  at  tidligere  eller  sildi- 
gere, om  ikke  lang  Tid  vil  Bourbonnernes  Regering  i 
Frankrig  være  til  Ende  for  bestandig,  og  at  den  kejserlige 
Familie  af  Folket  vil  blive  opfordret  til  atter  at  overtage 
Kegeringen.  Alle  mine  Argumenter  gik  ud  paa  at  vise,  at 
det  var  Deres  Pligt  at  holde  Øje  med  de  daglige  Be- 
givenheder i  Frankrig  og  ved  alle  mulige  Midler  at  opret- 
holde Mindet  om  Deres    store  Onkels  Navn   hos  Nationen. 


*)  Se  oven  for  Side  336. 

Jeg  stræbte  ogsaa  at  vise  Dem,  at  De  ved  at  tage  en 
aktiv  Del  i  Italiens  Anliggender  snarere  skadede  end  gavnede 
Landet,  for  saa  vidt  som  Østerrige  vilde  tage  Deres  Op- 
træden tn  Paaskud  for  sin  Indskriden.  Da  De  sagde,  at 
Hertugen  af  Keichstadt,  Napoleon  II,  endnu  levede,  og  at 
De  ingen  Ret  havde  til  at  handle  i  hans  Navn,  svarede 
jeg,  at  da  Napoleon  II  er  Fange  i  Østerrige,  var  det  netop 
derfor  dobbelt  Pligt,  at  De,  i  Tilfælde  af  Hertugens  Død, 
eller  et  eller  andet  djævelsk  politisk  Paaskud  fra  Østerrige 
til  at  holde  ham  tilbage  som  Fange,  holdt  Dem  rede  til  at 
optræde.  Louis-Philippe  beklæder  kun  Tronen  for  at  stoppe 
et  Hul.  Frankrigs  Haab  staar  til  noget  andet,  og  hellere 
end  atter  at  underkaste  sig  en  Bourbon  vil  det  forsøge  en 
Republik.  Prins,  det  er  endnu  Tid  at  forandre  Deres  Be- 
slutning. Tro  mig,  store  Opgaver  ere  forbeholdte  Dem  og 
Deres  Broder.  Sæt  ikke  Deres  dyrebare  Kræfter  paa  Spil  i 
overilede  Foretagender.  Min  urokkelige  Overbevisning  er, 
at  Italien  aldrig  kan  vinde  sin  Uafhængighed,  fer  en  stor, 
venligsindet  Magt  kommer  det  til  Hjælp,  og  det  er  min 
Tanke,  at  kun  Frankrig,  regeret  af  en  Napoleon,  kan  ud- 
føre dette.    Jeg  beder  Dem  indstændig  lytte  til  mine  Ord.« 

Prins  Louis  Napoleon  talte  nu  for  første  Gang,  i  det 
han  sagde: 

»De  glemmer  de  Løfter,  vi  have  givet,  og  som  vi  svore 
at  holde.« 

»Løfter!  Til  hvem?«  sagde  jeg. 

»Til  det  hemmelige  Carbonarie-Selskab,  af  hvilket  vi 
ere  Medlemmer.«  svarede  Prinsen. 

»Det  vidst«  jeg  ikke,«  svarede  jeg;  »naar  saa  er,  kan 
jeg  kun  føle  mig  endnu  mere  bekymret  end  før.« 

Klokken  var  tre  om  Morgenen,  da  vi  skiltes  med  Sindet 
opfyldt  af  mørke  Tanker. 

Om  Aftenen  den  28de  Februar  var  en  stor  Menneske- 
masse forsamlet  paa  Piazza  del  Granduca  for  at  drorte  den 
nys  ankomne  Efterretning,  at  Østerrigerne  vare  gaaede  over 

Pofloden,  20,000  Mand  stærke.  De  Ukvemsord,  som  bleve 
udslyngede  mod  Frankrig,  lade  sig  lettere  tænke  end  gjen- 
give.    Politiet  maatte  adskille  Mængden. 

Jeg  ilede  øjeblikkelig  til  Prins  Napoleons  Hus  i  det 
Haab,  at  Meddelelsen  af  denne  Efterretning  skulde  ændre 
hans  Beslutning.  Man  sagde  mig,  at  hverken  Prinsen  eller 
hans  Broder  vare  hjemme;  det  forekom  mig  besynderligt,  og 
jeg  besluttede  at  komme  igjen  tidlig  næste  Morgen. 
Imidlertid  var  Oprorets  tragiske  Del  allerede  begyndt  i 
Modena. 

Ved  den  Efterretning,  at  Østerrigerne  vare  rykkede  ind 
i  Romagna,  et  Vidnesbyrd  om,  at  enten  havde  Louis-Phi- 
lippe  opgivet  Ikke-Interventions-Principet  eller  den  ester- 
rigske  Regering  havde  besluttet  at  sende  sine  Tropper  mod 
Oprørerne  trods  dette,  var  Hertugen  af  Modena,  som  saae 
Situationens  Fare,  ilet  med  at  underrette  Menotti  om,  at 
Østerriges  Optræden  havde  forandret  Sagernes  Stilling,  hvor- 
for han  frasagde  sig  al  videre  Deltagelse  i  Opstanden. 

Uden  at  tabe  Modet  ved  Hertugens  Frafald  erklærede 
Giro  Menotti  og  hans  forbundne  denne  som  en  Forræder, 
grebe  til  Vaaben  imod  ham  og  bemægtigede  sig  flere  Dele 
af  Byen.  Hertugen  forte  sine  Tropper  mod  Insurgenterne, 
som  efter  at  være  blevne  fordrevne  fra  de  Pladser,  de  havde 
besat,  samlede  sig  i  et  Hus,  som  de  barrikaderede.  Hertugen 
befalede  Artilleriet  at  storme  Huset  og  ikke  spare  nogen. 
Kampen  var  lang  og  blodig;  Huset,  som  var  bygget  paa 
Piller,  begyndte  at  vakle ;  nogle  af  Insurgenterne  sprang  ud 
af  Vinduerne  og  bleve  skudte  paa  Gaden.  Giro  Menotti 
faldt  farlig  saaret  og  blev  i  denne  Tilstand  bragt  til  det 
hertugelige  Palads  for  at  fores  til  Mantua  i  den  Vogn,  som 
under  de  osterrigske  Bajonetters  Beskyttelse  skulde  føre 
Hertugen  der  til.  Faa  Uger  efter  var  Oproret  fuldstændig 
besejret,  og  Hertugen  bragte  i  sin  egen  Vogn  Menotti  til- 
bage til  Modena,    hvor  han,    efter  at  have  ladet    et  Skafot 

oprejse  over  for  Menottis  Hus,  lod  barn  henrette  uden  forud- 
gaaende  Forhør. 

Medens  Hertugen  af  Modena  tog  blodig  Hævn  over 
sine  Modstandere,  havde  de  østerrigske  Tropper  overvundet 
Oprørerne  i  Romagna,  soni  ikke  forraaaede  at  byde  nogen 
synderlig  Modstand.  Hele  den  samlede  lille  Styrke  af  fri- 
villige var  snart  opløst;  nogle  af  dem  undgik  den  Skæbne, 
som  ventede  de  mindre  heldige  af  deres  Vaabenbrødre ,  der 
forgjæves  søgte  at  redde  Livet  ved  at  ty  ud  i  smaa 
Baade,  som  de  fandt  ved  Strandbredden,  og  som  bleve  op- 
snappede af  østerrigske  Krydsere,  der  i  dette  Øjemed  be- 
sejlede Adriaterhavet.  Dette  sidste  beviser  tydelig,  at  hele 
det  forræderske  Forbund  havde  været  vel  overlagt  og  for- 
beredt for  med  ét  Slag  at  bortfeje  saa  mange  Fædrelands- 
venner, som  Omstændighederne  vilde  tillade.  Den  Skæbne, 
som  vederfores  dem,  der  bleve  tagne  til  Fange,  var  saa 
gruopvækkende,  at  man  ikke  formaar  at  dvæle  ved  den. 
Hoffet  i  Rom  stred  med  Østerrige  om  Retten  til  at  pine 
og  henrette  dem  af  Fangerne,  som  vare  østerrigske  Under- 
saatter.  Østerrige,  som  gjorde  gjældende,  at  det  havde 
kæmpet  for  at  fri  Pavestaten  for  Tilintetgjørelse,  nægtede 
at  opgive  sin  Ret.  Imellem  de  to  Partier  hældede  Vægt- 
skaalen  næsten  til  Fordel  for  Østerrige  i  Henseende  til  den 
Behandling,  som  de  ulykkelige  Ofre,  der  bleve  dømte  til 
Fængsel,  havde  at  vente.  De,  som  ikke  bleve  skudte  strax, 
undergik  et  skammeligt  Forhør  over  for  bestukne  Dom- 
stole, hvorpaa  de  i  Jærn  kastedes  i  mørke  Fængsler  for  der 
at  overleve  nogle  faa  af  deres  Lidelsesfæller,  opretholdte  af 
Haabet  om  engang  at  skulle  se  Lyset  og  aande  den  Friheds- 
luft,  der,  til  Lykke  for  dem,  atter  begyndte  at  blæse  over 
Evropa  1847—1848. 

Begge  Prinserne  (Napoleon  Louis  og  Louis  Napoleon) 
havde  sluttet  sig  til  Insurgenterne ;  de  havde  forladt  Firenze 
den  Aften,  jeg  søgte  dem  i  deres  Bolig.  De  fægtede 
tappert  i  Fædrelandsvennernes  Rækker,  men  bleve  som  disse 

nødte  til  at  tænke  paa  deres  Frelse.  Da  de  naaede  Forli, 
bleve  begge  Prinserne  alvorlig  syge.  Den  ældste,  Prins 
Napoleon  døde,  nogle  sige  af  Gift,  andre  af  Overanstrængelse 
og  Lidelser.  Den  yngre  Broder,  Louis  Napoleon,  var  ogsaa 
saa  syg,  at  man  tvivlede  om  hans  Helbredelse;  hans  Moder, 
Dronning  Hortense,  ilede  gjennem  de  østerrigske  Tropper 
til  Forli  for  at  frelse  den  eneste  Son,  hun  nu  havde  til- 
bage, og  var  heldig  nok  til  at  slippe  bort  med  ham  under 
en  Forklædning;  hun  vovede  sig  ind  i  Frankrig,  hvor  hun 
anmodede  den  franske  Regering  om  Tilflugtssted. 

(Fortsættes.) 

M.  B. 


De  vigtigste  Begivenlieder  i  Åaret  1880. 


De  tre  nordiske  Riger. 

1. 

i  Danmark  har  Folkethingets  treaarige  Valgperiode 
stor  Indflydelse  paa  Lovgivningsarbejdet.  I  det  første  af 
de  tre  Aar  organiserer  Thinget  sig,  og  Arbejdets  Udbytte 
bliver  derfor  sjælden  stort;  i  det  andet  arbejdes  der  med 
sterst  Ro,  og  Høsten  plejer  derfor  at  være  rigeligst:  i  det 
tredje  Aar  forberede  Medlemmerne  sig  til  de  nye  Valg,  og 
derfor  kommer  der  atter  mindre  ud  af  Forhandlingerne. 
Landsthinget  maa  i  denne  Henseende  holde  Skridt  med 
Folkethinget. 

Aaret  1880  —  eller  rettere  Rigsdagssamlingen 
1879  —  80  —  var  det  andet  i  Folkethingets  Valgperiode, 
og  den  rige  Udsæd  af  Lovforslag,  der  var  gjort  efter  Rigs- 
dagens Sammentræden  den  6te  Oktober  1879,  gav  ogsaa  en 
rigeligere  Hest  end  baade  den  foregaaende  og  den  efter- 
følgende Samling.  Dette  var  dog  ved  Xyaarstid  1880  ikke 
let  at  forudse;  thi  Savnet  af  et  sluttet  Flertal  i  Folke- 
thinget gav  den  politiske  Stilling  en  vis  Usikkerhed,  og  den 
indbyrdes  Skinsyge  mellem  de  Grupper,  hvori  Venstre  var 
delt,  gjorde  det  tvivlsomt,  om  noget  af  Betydning  kunde 
gjennemføres.  Højre,  som  i  alt  væsentligt  støttede  Rege- 
ringen, udgjorde  vel  Thingets  relative  Flertal,  men  dette 
fik  som   saadant  ingen  Betydning,  fordi  den  saakaldte  >ud- 

traadte«  Gruppe  —  først  alene  ved  Valg  af  Udvalg,  senere 
ogsaa  i  alle  vigtigere  Afstenininger  —  efterhaanden  sluttede 
sig  saa  nær  til  den  »moderate«  Gruppe,  at  disse  to  Grupper 
tilsammen  kom  til  at  udgjøre  Thingets  relative  Flertal,  der 
beherskede  Valgene  til  Formand,  Næstformænd  m.  m.  Til 
Gjennemførelsen  af  Lovforslag  o.  lign.  krævedes  dog  et  ab- 
solut Flertal,  og  dette  kunde  dannes  ved  midlertidig  Sammen- 
slutning mellem  Folkethingets  Højre,  der  var  af  samme 
Partifarve  som  Landsthingets  overvejende  Flertal,  og  enten 
den  »radikale«  eller  den  moderate  og  udtraadte  Gruppe. 
Det  første  var  oftest  Tilfældet  indtil  Forsommeren  1880, 
da  et  Omslag  syntes  at  foregaa,  efter  hvilket  de  moderate 
og  udtraadte  kom  til  at  staa  Højre  nærmere.  Dette  Om- 
slag ses  lettest,  naar  man  kaster  et  Blik  paa  de  vigtige 
militære  Spørgsmaal,  som  denne  Kigsdag  bragte  til  Af- 
gjørelse. 

Ligesom  i  den  foregaaende  Rigsdag  Bevillingen  af  de 
6  Kruppske  Kanoner  skyldtes  en  Sammenslutning  mellem 
Højre  og  de  radikale,  affødte  det  fortsatte  Samarbejde 
mellem  de  samme  Grupper  i  denne  Samling  en  Bevilling 
til  et  nyt  Kalkbrænderi -Fort,  hvorved  efter  Opposi- 
tionens Mening  vigtige  Spørgsmaal  foregrebes.  Ligeledes 
skyldtes  det  til  Dels  en  Forstaaelse  mellem  de  samme  to 
Grupper,  at  den  nye  Lov  om  Søværnets  Ordning  (af 
28de  Maj  1880)  gjennemførtes,  i  alt  Fald  saa  hurtig.  Rigtig- 
nok var  der  opnaaet  en  Overenskomst  om  denne  Sag  mellem 
Marineminister  Ravn  og  Højre  paa  den  ene  Side  og  de 
moderate  paa  den  anden  Side;  men  de  sidste,  der  ønskede 
Sikkerhed  for,  at  de  samlede  Udgifter  til  det  bevægelige 
Forsvar  (Hær  og  Flaade)  skulde  holdes  indenfor  en  bestemt 
aarlig  Sum,  havde  af  denne  Grund  foreslaaet  en  Bestemmelse 
om,  at  Søværneloven  ikke  skulde  træde  i  Kraft  for  Hær- 
loven,  hvis  Gjennemførelse  først  senere  kunde  ventes. 
Denne  saakaldte  »Sammenkoblingsparagraf«  lykkedes  det 
imidlertid  Regeringens  Venner  at  faa  de  radikales  Medvirk- 

ning  til  at  stemme  ud  af  Lovforslaget.  Da  dette  var  sket,  var 
der  Fare  for,  at  saa  vel  de  radikale  som  de  fleste  moderate 
vilde  stemme  mod  Loven;  men  da  langt  flere  af  de  sidste, 
end  man  havde  ventet,  dog  stemte  for  deii,  blev  den  endelig 
vedtagen  i  Folkethinget.  Paa  dette  Punkt  ligger  i  Grunden 
det  nævnte  Omslag,  hvorefter  de  moderate  og  udtraadte  — 
om  end  efter  nogen  Vaklen  —  kom  til  at  staa  Højre  nær- 
mest Det  nærmere  Samarbejde  mellem  disse  Grupper  viste 
sig  tydeligst  lige  i  Slutningen  af  denne  Timaaneders-Rigs- 
dag,  nemlig  under  de  dels  hemmelige,  dels  off'entlige  For- 
handlinger.  der  gik  forud  for  Vedtagelsen  af  den  nye 
Hær  lov,  hvis  officielle  Titel  er:  >Lov  om  Tillæg  til  Lov 
om  Hærens  Ordning  af  6te  Juli  1867«,  og  som  stadfæstedes 
den  2nde  Juli  1 880;  Trediveaarsdagen  efter  Slaget  ved  Isted. 
Det  af  Regeringen  Aar  for  Aar  —  første  Gang  strax 
efter  Nyaar  1873  —  fremsatte  og  i  Aarenes  Løb  kun  lidet 
ændrede  Lovforslag  om  en  ny  Hærordning  —  eller  rettere 
om  et  Gjennemsyn  af  den  gjældende  —  havde  møjsommelig 
slæbt  sig  fra  Trin  til  Trin  i  denne  lange  Samling,  indtil 
det  i  Begyndelsen  af  Juli  befandt  sig  foran  det  sidste, 
nemlig  i  et  Fællesudvalg.  De  fleste  ventede,  at  Sagen  og- 
saa  denne  Gang  vilde  strande,  da  pludselig  »det  vidunder- 
lige« viste  sig.  Medens  der  førtes  en  Skinforhandling  i 
Fællesudvalget,  havde  nogle  faa  af  dettes  Medlemmer  — 
især  Bojsen  Caf  den  moderate  Venstregruppe)  og  den  tid- 
ligere Krigsminister,  General  Thomsen  (af  Hejre)  —  i 
største  Hemmelighed  plejet  fortrolige  Underhandlinger  og 
vare  komne  overens  om  et  helt  njl:  Forslag.  Da  de  i  pri- 
vate Møder  havde  vundet  deres  Partifællers  Tilslutning  til 
dette,  blev  det  af  Hærudvalgets  moderate  og  udtraadte 
Medlemmer  indbragt  i  Folkethinget  den  14de  Juli.  Det 
Kompromis,  hvorved  det  var  kommet  i  Stand,  gik  nærmest 
ud  paa.  at  Hejre  fik  sit  ønske  om  flere  Befalingsmænd, 
den  moderate  Gruppe  sit  om  færre  Tjenestedage  opfyldt. 
Da  der  jo  i  Forvejen  var  sikret  Forslaget  et  Flertal  i  begge 

Thing,  gik  det  med  en  rivende  Fart,  som  de  radikale  for- 
gjæves  søgte  at  standse,  gjennem  Rigsdagen  og  blev  11 
Dage  efter  Indbringelsen  —  Dagen  efter  Samlingens  Slut- 
ning —  den  25de  Juli  stadfæstet  af  Kongen.  Saa  tyde- 
lige Spor  bar  det  imidlertid  af  det  Hastværk,  hvori  det  var 
blevet  til,  at  Krigsministeren  —  uden  hvis  Medvirkning 
Sagen  var  fremmet  —  i  Sommerens  Løb  niaatte  lade  ud- 
arbejde og  i  Slutningen  af  September  udgive  en  »Vejled- 
ning i  Lov  om  Hærens  Ordning  af  6te  Juli  1867,  efter  at 
denne  er  ændret  ved  Lov  om  Tillæg  til  samme  af  25de 
Juli  1880.«  Sidstnævnte  Lov  meddeler  nemlig  kun  de 
Ændringer,  der  ere  gjorte  i  Loven  af  1867,  som  i  øvrigt 
forbliver  gjældende.  Baade  ved  sin  Form,  sit  Indhold  og 
især  ved  den  Maade,  hvorpaa  den  var  kommen  til  Verden, 
bidrog  Loven  af  25de  Juli  til  at  uddybe  Kløften  imellem 
de  radikale  paa  den  ene  Side  og  de  moderate  samt  udtraadte 
paa  den  anden. 

Foruden  de  to  militære  Love  maa  nævnes  følgende 
andre,  der  gjenuemførtes  i  denne  Rigsdag.  Ved  Lov  af  6te 
Februar  blev  Tiden  bestemt  for  alle  Dele  af  Landet  — 
undtagen  Færøerne  —  lige  med  Middelsoltiden  for  Kjø- 
benhavns Observatoriums  Meridian.  Den  22de  Marts  ud- 
kom en  Lov  om  Foranstaltninger  til  døvstummes  Un- 
dervisning, hvorefter  bl.  a.  et  Institut  til  300  Elever 
oprettes  i  Fredericia.  Finansloven  for  1880 — 81,  der 
blev  given  den  16de  April,  var  vedtagen  i  Folkethingets 
Affattelse  af  Landsthinget,  uagtet  dette  især  savnede  et 
under  Forhandlingen  meget  omtalt  Dyrtidstillæg  til  Em- 
bedsmændene, Den  7de  Maj  udkom  en  ny  V  exe  Hov,  som 
nærmere  vil  blive  omtalt  under  Fællesforanstaltninger  for 
de  3  nordiske  Riger.  Den  7de  Maj  udkom  ligeledes  en 
Lov,  hvorved  gift  Kvinde  faar  Ret  til  i  levende  Live 
alene  at  raade  over,  hvad  hun  erhverver  ved  selvstændig 
Virksomhed.  Den  28de  Maj  stadfæstedes  en  Lov  om 
Vands  Afledning   og  Afbenyttelse,    en   om  Spare- 

Og  Laauekasser  og  en  om  Oprettelse  af  to  Kredit- 
foreninger for  Ejere  af  mindre  Ejendomme  paa  Landet. 
Den  2den  Juli  udkom  en  Lov  om  Beskyttelse  for 
Varemærker,  en  anden  om  Foranstaltninger  mod  smit- 
somme Sygdommes  Indførelse  i  Riget  og  en  tredje  om 
Statens  Overtagelse  af  de  sællandske  Jærnveje. 
Endelig  skal  nævnes  Lov  af  24de  Juli  om  Opførelse  af  en 
Kunst  udstillingsbygning  ved  Charlottenborg,  hvorved 
et  længe  følt  Savn  for  Malere  og  Billedhuggere  endelig  vil 
blive  afhjulpet  lait  var  der  i  denne  Samling  vedtaget  39 
Lovforslag,  hvilket  er  flere  end  i  mange  foregaaende  Aar. 

Den  1ste  Februar  1880  foretoges  en  almindelig  Folke- 
tælling, som  udviste  en  Befolkning  af  hen  ved  2  Mil- 
lioner og  en  Tilvæxt  af  gjennemsnitlig  1  Procent  aarlig  i 
de  sidste  10  Aar.  Befolkningen  i  Kjøbenhavn  og  Jyllands 
Kjøbstæder  var  tiltagen  stærkere  end  nogen  Sinde  før,  og  i 
hele  Kiget  var  Kjobstadbefolkningen  tiltagen  3^2  Gange 
saa  stærkt  som  Landbefolkningen.  —  Af  nye  Jærnveje  var 
kun  Gribskov  banen  paa  2,6  Mil  aabuet  for  Driften  (den 
20de  Januar). 

Nordenskiolds  Besøg  i  Kjøbenhavn  den  16de — 19de 
April  paa  Hjemvejen  fra  hans  store  Opdagelsesrejse  gav 
Stødet  til  Oprettelsen  af  et  sibirisk  Handelsselskab  i  Aarets 
Slutning,  medens  Bisraarcks  tyske  Toldpolitik  vel  maa  be- 
tragtes som  den  egentlige  Anledning  til  Bor  s  mø  det  den 
23de  Juni  i  Kjøbenhavn,  paa  hvilket  der  nedsattes  et  større 
Udvalg  »til  at  afgive  Betænkning  over  de  Spørgsmaal,  der 
kunne  føre  til  en  Udvikling  af  Handel,  Industri  og  Skibs- 
fart, samt  til  at  gjøie  Udkast  til  derhen  sigtende  Adresser 
til  Regering  og  Rigsdag.«  Af  andre  danske  Moder  bør 
nævnes  det,  som  Fællesrepræsentationen  for  dansk  Haand- 
værk  og  Industri  holdt  i  Svendborg  den  l.ode — 17de  Juli, 
og  Sagførermødet  i  Vejle  den  17de— 19de  September. 

Den  24de  Avgust  afløste  Godsejer  Scavenius,  et  af 
Folkethingets  Hejres  mere  fremragende  Medlemmer,  Fischer 

som  Kirke-  og  Undervisningsminister.  Grunden  til  Fischers 
Afgang  mente  raan  nærmest  at  maatte  soge  i,  at  han,  uden 
tilstrækkeligt  Udbytte  for  Lovgivningen,  havde  støttet  sig 
snarere  til  den  radikale  Side  end  til  Ministeriets  sædvanlige 
politiske  Venner.  Ved  Optagelsen  af  Scavenius  blev  Mini- 
steriet mere  helstøbt. 

Rigsdagen  1880—81  aabnedes  vel  den  4de  Oktober 
—  »den  første  Mandag  i  Oktober« ,  som  det  hedder  i 
Grundloven,  —  men  blev  samme  Dag  udsat  til  den  9de 
November.  Om  Aftenen  paa  sidst  nævnte  Dag  holdtes  i 
Kjøbenhavn  et  Møde  for  at  vække  Interesse  for  et  privat 
Lovforslag  om  Borgerrepræsentanternes  Valg  ved  Forholds- 
tal, som  Landsthinget  om  Foraaret  havde  nægtet  Overgang 
til  2den  Behandling,  men  som  atter  var  indbragt  i  Folke- 
thinget  og  nu  syntes  at  tildrage  sig  større  Opmærksomhed; 
Mødets  nærmeste  Frugt  var  en  Adressebevægelse  til  (xunst 
for  Forslaget.  Langt  stærkere  sattes  imidlertid  Sindene  i 
Bevægelse  ved  en  anden  Sag.  Ved  et  Udfyldingsvalg  paa 
Langeland  den  22de  September  var  Dr.  Eduard  Brandes, 
Broder  til  den  i  Litteraturen  mere  bekjendte  Georg  Brandes 
og  dennes  nære  Meningsfælle  i  religiøs  og  æsthetisk  Hen- 
seende, valgt  til  Medlem  af  Folkethinget.  Paa  Grund  af  hans 
religiøse  Anskuelser  havde  man  ikke  ventet,  at  han  vilde 
aliægge  den  sædvanlige  Rigsdagsed,  og  Formularen  til 
denne  blev  derfor  ikke,  hvad  ellers  altid  var  Tilfældet, 
forelagt  ham  umiddelbart  efter  Valgets  Godkjendelse.  Af 
den  Grund  indbragte  hans  politiske  Meningsfæller  i  Thinget, 
de  radikale,  et  Forslag  til  Mistillidserklæring  mod  For- 
manden. Denne  sendte  ham  da,  uagtet  Forslagets  For- 
kastelse kunde  forudses,  strax  den  sædvanlige  Edsformular, 
som  imod  Forventning  blev  underskreven.  Det  nye  Medlem, 
som  paa  Valgmøderne  havde  erklæret,  at  han  hverken  troede 
paa  de  Kristnes  eller  Jødernes  Gud,  men  at  hans  Guds- 
forhold i  øvrigt  var  ham  lige  saa  helligt,  som  det  var  for 
enhver  anden,  indlagde  nemlig  sin  egen  Fortolkning  i  Edens 

Udtryk:  »Gud  og  hans  hellige  Ord.«  Den  Forargelse,  som 
dette  vakte  hos  mange,  gav  Anledning  til  private  Forslag 
om  Ændringer  i  Edsformularen;  men  disse  Forhandlinger 
havde  ingen  anden  Følge,  end  at  Kleften  imellem  de  radi- 
kale og  moderate  uddybedes  end  mere:  de  sidste  toge  som 
«t  »dansk«  Venstre  Afstand  fra  hine  som  et  »evropæiskc, 
hvorved  antydedes,  at  det  nye  Medlem  vilde  gjore  sig  til 
Talsmand  for  mere  fremskredne  demokratiske  Ideer,  hentede 
fra  det  øvrige  Evropa,  ligesom  Broderen  paa  Litteraturens 
Omraade  havde  segt  at  gjennemfore  en  tilsvarende  Opgave. 
Et  Sammenstod  imellem  disse  to  Retninger  kunde  ventes, 
da  den  moderate  Gruppes  Forretningsudvalg  den  2den  De- 
cember foreslog  Nedsættelsen  af  et  Udvalg,  som  skulde 
ta,ge  en  Omordning  af  det  højere  offentlige  Under- 
visningsvæsen  under  Overvejelse.  Det  kom  vel  ogsaa 
under  Forhandlingerne  herom,  den  13de  og  14de  December, 
til  et  Ordskifte  imellem  de  moderates  Ordforer,  Katholiken 
Holstein-Ledreborg,  som  Talsmand  for  det  gamle  klassiske 
Dannelsesgrundlag,  og  de  radikales  Ordfører,  Fritænkeren 
Brandes,  der  talte  for  det  nyere  humane  med  stærk  Ind- 
skrænkning af  de  klassiske  Læreæmner;  men  det  viste  sig 
snart,  at  det  nærmest  var  Hensynet  til  de  forelagte  Løn- 
ningslove  ved  Universitetet  og  de  lærde  Skoler,  der  havde 
givet  Anledning  tU  de  moderates  Forslag,  og  Forhandlingen 
kom  derfor  kun  til  at  bevæge  sig  paa  Overfladen  af  disse 
vigtige  Spørgsmaal. 

Inden  Rigsdagens  Juleferie,  den  17de  December,  frem- 
satte Justitsminister  Nellemann  i  Folkethinget  en  Række 
Lovforslag  om  den  Retsreform,  som  var  stillet  i  Udsigt 
ved  nogle  af  Grundlovens  saakaldte  »Løfteparagrafer«,  i 
Følge  hvilke  Retsplejen  skal  adskilles  fra  Forvaltningen, 
samt  Offentlighed  og  Mundtlighed  saa  snart  og  saa  vidt 
som  muligt  gjennemføres  i  hele  Retsplejen,  hvorhos  Næv- 
ninger skulle  indføres  i  Misgjerningssager  og  Sager,  som 
rejse   sig  af  politiske  Lovovertrædelser.     Kun   for  en  ringe 

Del  vare  disse  Løfter  hidtil  opfyldte,  saaledes  ved  Lovene 
af  3dje  Marts  1852  om  Rigsretten,  af  19de  Februar  1861 
om  Oprettelsen  af  en  Sø-  og  Handelsret  i  Kjøbenhavn,  af 
Ilte  Februar  1863  om  visse  offentlige  Politisager  samme- 
steds, af  25de  Marts  1872  om  Konkurs,  af  29de  Marts 
1873  om  Udpantning,  af  30te  November  1874  om  Skifte 
m.  m.  Den  største  og  væsentligste  Del  stod  endnu  tilbage. 
Til  Opgavens  Løsning  var  den  28de  Februar  1868  blevet 
nedsat  en  Kommission  af  retskyndige,  og  blandt  dem,  som 
havde  en  væsentlig  Del  i  Udarbejdelsen  af  de  nu  forelagte 
Lovforslag,  maa  særlig  nævnes:  Justitsminister  Nellemann 
og  den  nyvalgte  Folkethingsmand  for  Kjøbenhavns  5te 
Kreds,  Professor  Goos,  der  havde  afløst  den  mangeaarige 
Repræsentant  Bille,  som  var  bleven  Sendemand  i  de  nord- 
amerikanske Fristater. 

Islands  Althing  var  ikke  samlet  1880;  men  flere 
Love,  som  Thinget  havde  vedtaget  1879,  bleve  først  nu 
stadfæstede,  saaledes  den  9de  Januar  en  Lov  om  Land- 
kommunernes Styrelse  og  en  om  Børns  Undervisning,  den 
27de  Februar  en  om  Omordning  af  Præstekald,  en  anden 
om  Præsters  Pension  og  en  tredje  om  Bestyrelsen  afMenig- 
hedsanliggender.  Ved  aabent  Brev  af  2den  Marts  blev  der 
udskrevet  et  almindeligt  Valg  til  Althinget,  og  dette  blev 
foretaget  i  September. 

Blandt  danske  Mænd,  døde  i  Aaret  1880,  ville  vi 
nævne:  den  tidligere  Konseilspræsident  Christen  Andreas 
Fonnesbech,  f  17de  Maj,  Højesterets  og  Rigsrettens  For- 
mand Charles  Ferdinand  Leonard  Mourier,  f  25de  Juni,  en 
af  Danskhedens  første  Forkæmpere,  forhenværende  Redaktør 
af  Dannevirke,  Peter  Christian  Koch,  f  2den  November, 
Professor  i  Anatomi  Frederik  Theodor  Schmidt,  f  25de  De- 
cember, Professor  Peter  Vilhelm  Lund,  t  i  Brasilien  25de 
Maj,  Komponisten  Andreas  Peter  Berggreen,  t  8de  No- 
vember,  Historiemaler  Carl  Christian  Constantin  Hansen,  f 

29.  Marts,   og   Landskabsmaler  Christian  Grotfred  Rump,   f 
25de  Maj. 


Norges  Storthing  var  i  Aaret  1880  samlet  fra  den 
Ilte  Februar  til  den  23de  Juni.  Det  var  den  længste  Sam- 
ling siden  1872;  men  den  var  ogsaa  særlig  mærkelig  ved, 
at  Tvistemaalene  mellem  Folkerepræsentation  og  Regering 
bleve  tilspidsede  mere  end  nogen  Sinde  i  konstitutionel  Hen- 
seende. Ikke  desto  mindre  kunde  dette  Storthing  vise  hen 
til  et  ikke  ubetydeligt  Udbytte  af  sin  Virksomhed  paa  den 
praktiske  Lovgivnings  Omraade,  og  denne  Virksomhed  skal 
omtales  først. 

En  Lov  af  17de  .Juni  om  Forligelsesvæsenet  ind- 
fører Mægling  paa  selve  Aastedet  i  visse  Tilfælde,  udruster 
en  folkevalgt  stedlig  Kommission  med  dømmende  Myn- 
dighed, fastsætter  saa  stor  Mundtlighed  som  muligt  i  denne 
Gren  af  Retsplejen  og  gjer  saaledes  et  nyt  Skridt  fremad 
til  Gjennemførelsen  af  den  nyere  Retsplejes  Grundsætninger 
om  Mundtlighed  og  Umiddelbarhed.  Af  samme  Dag  er  en 
Lov  om  Rettergangsmaaden  i  V  ex  els  ager,  der  slutter  sig 
til  den  for  hele  Norden  fælles  ny  Vexellov. 

Ved  en  Lov  om  Trosfrihed  for  Embedsmænd 
segte  man  at  virkeliggjøre  det  Grundlovsbud,  som  fulgte 
af  den  i  1878  vedtagne  Ændring  i  Gruudlovens  §  92,  i 
Pelge  hvilken  kun  Regeringens  Medlemmer  og  Dommere 
skulle  bekjende  sig  til  den  evangelisk-lutherske  Religion. 

Loven  af  19de  Juli  om  Skattevæsenet  var  nærmest 
en  iYugt  af  den  parlamentariske  Kommission,  som  Stor- 
thinget  havde  nedsat  1877.  Af  denne  Kommissions  Med- 
lemmer havde  den  ene  Hovedgruppe  holdt  paa  Reparti- 
tionssystemet,  den  anden  paa  Procentsystemet  med  Hensyn 
til  umiddelbar  Skatteydelse  til  Statskassen.  Det  sidste 
System  sejrede  i  Loven.      Med  Hensyn   til  Storthingets  al- 

mindelige  finansielle  Virksomhed  maa  det  fremhæves,  at 
der  i  denne  Samling  for  første  Gang  kom  til  at  foreligge 
et  Finansoverslag  paa  Grundlag  af  Bruttosystemet,  hvorved 
en  større  Gjennemskuelighed  i  det  offentlige  Regnskabs- 
væsen bliver  mulig.  Overslaget  fremviste  denne  Gang  et 
Overskud,  medens  de  nærmest  foregaaende  Aar  havde  haft 
Underskud. 

Medens  Regeringen  den  22de  Juni  stadfæstede  en 
mindre  Ændring  i  Grundlovens  §  75  (om  Revisionen  af 
Statsregnskaberne) ,  nægtede  den  sit  Samtykke  til  Stor- 
thingets  for  fjerde  Gang  —  med  93  Stemmer  imod  20  — 
vedtagne  Beslutning  til  Grundlovsbestemmelse  om  Stats- 
raadernes  Deltagelse  i  Storthingets  Forhand- 
linger. Derved  fremkaldtes  det  konstitutionelle  Spargs- 
maal  om,  hvorvidt  Kongen  med  Hensyn  til  Grundlovs- 
ændringer har  et  absolut  eller  suspensivt  Veto.  Selve 
Sagen  havde  staaet  paa  Dagsordenen  i  59  Aar,  og  under 
Valgkampen  i  Efteraaret  1879  stod  det  klart  for  alle,  at 
den  nu  maatte  afgjeres.  Efter  at  Storthinget  den  17de 
Marts  havde  vedtaget  Statsraadernes  Adgang,  rejste  Kong 
Oskar  den  2den  til  Kristiania  for  personlig  at  forhandle 
med  de  mere  fremragende  Politikere,  og  Storthingets  Fler- 
tal søgte  da  at  fremkalde  en  mindelig  Løsning  ved  at  bede 
Kongen  om  at  stadfæste  Beslutningen,  uagtet  den  efter  dets 
Mening  maatte  blive  Lov  ogsaa  uden  hans  Sanktion.  Da 
Kongen  efter  sin  Hjemkomst  til  Stockholm  ikke  desto 
mindre  den  29de  Maj  nægtede  sin  Stadfæstelse,  vakte  det 
Beklagelse  endog  hos  mange,  der  hidtil  havde  staaet  paa 
Regeringens  Side.  I  Storthinget  foreslog  nu  dets  Præsident, 
Johan  Sverdrup,  i  sin  Egenskab  af  Repræsentant,  at  be- 
slutte, at  den  »under  Tilslutning  til  gjentagne  Beslutninger 
af  Folkets  Repræsentanter  og  i  Overensstemmelse  med 
Grundlovens  §  112«  vedtagne  Grundlovsbestemmelse  om 
Statsraadernes  Deltagelse  i  Storthingets  Forhandlinger  skulde 
»gjælde   og  ubrødelig  efterleves   som  Grundlov   for  Konge- 


De  vigtigste  Begivenheder  i  Aaret  1880.  H 

riget  Norge.«  Forslaget  vedtoges  deu  9de  Juni  med  74 
Stemmer  mod  40,  og  Storthingets  Beslutning  blev  derpaa 
meddelt  Regeringen  med  Anmodning  om  at  lade  den  »be- 
kjendtgjøre  paa  den  for  Kundgjorelse  om  Grundlovsbestem- 
melser foreskrevne  Maade.«  Som  Svar  herpaa  meddelte 
Justitsminister  Bachke  Storthinget  Gjenpart  af  sin  Indstil- 
ling til  Kongen,  som  havde  bifaldet  samme  den  15de  Juni; 
den  gik  ud  paa,  at  Storthingsbeslutningen  af  9de  Juni  ikke 
blev  at  kundgjere.  Hvor  stærkt  Knuden  nu  end  var 
strammet,  laa  det  dog  i  Sagens  egen  Natur,  at  Løsningen 
rolig  kunde  overlades  til  Fremtiden.  Den  af  Storthinget 
den  17de  Marts  vedtagne  Grundlovsændring  indeholder  nemlig 
intet,  som  skal  fuldbyrdes  ved  IVang;  den  aabner  kun 
Statsraadets  Medlemmer  en  hidtil  for  dem  lukket  Adgang 
til  at  deltage  i  Storthingets  Forhandlinger. 

Den  19de  Juni  —  altsaa  4  Dage  førend  Storthinget 
sluttede  sin  Samling  —  bemyndigede  Thinget  en  Kom- 
mission til  at  træde  sammen  imellem  Samlingerne  for  at 
udarbejde  Forslag  til  en  ny  Hær  ordning.  En  saadan 
var  bleven  nødvendig,  efter  at  Værnepligtsloven  af  1876 
havde  virkeliggjort  Grundlovens  §  109;  men  de  Forslag, 
Regeringen  hidtil  havde  forelagt  Storthinget,  havde  ikke 
vundet  dettes  Tilslutning.  Regeringen  vægrede  sig  nu  ved 
at  anerkjende  den  parlamentariske  Kommission,  men  ud- 
nævnte en  Regeringskommission  med  samme  Formaal  og 
sammensat  af  de  samme  Medlemmer,  dog  med  en  For- 
stærkning af  den  sagkyndige  Del,  i  det  3  Officerer  desuden 
fik  Sæde  i  den.  De  fleste  af  den  parlamentariske  Militær- 
kommissions Medlemmer  vægrede  sig  imidlertid  bestemt 
ved  at  indtræde  i  Regeringskommissionen,  og  denne  havde 
saaledes  store  Vanskeligheder  ved  at  blive  dannet,  uagtet 
Regeringen  brugte  sin  Indflydelse  lige  over  for  de  Med- 
lemmer, der  vare  i  Statens  Tjeneste.  Medens  derfor  den 
parlamentariske  Kommission  i  Efteraaret  samledes  i  Kri- 
stiania  under  Sverdrups  Ledelse   og  allerede  i  Begyndelsen 

af  December   kunde    afslutte    sit    Arbejde,    var    Regerings- 
kommissionen  ikke  færdig  inden  Aarets  Udgang. 

Trættet  af  Kampen  begjærede  Statsminister  Stang  sin 
Afsked,  og  Regeringen  søgte  da  at  bevæge  den  svensk-norske 
Sendemand  i  Paris,  Sibbern,  til  at  overtage  Ministeriets 
Ledelse.  Dette  opfattedes  som  et  forsonligt  Skridt;  thi  om 
end  Sibbern  var  konservativ,  nærmede  hans  Opfattelse  af 
Forfatningsspørgsmaalet  sig  dog  til  Storthingets.  Han  øn- 
skede en  Udsoning  mellem  Kongemagt  og  Folkemagt,  og 
dertil  mente  han  ikke  at  kunne  undvære  den  tidligere  Mi- 
nister Brochs  Medhjælp.  Paa  dennes  Medoptagelse  i  Mi- 
nisteriet vilde  Kongen  imidlertid  ikke  gaa  ind,  og  efter  at 
Stangs  Afskedsbegjæring  var  bevilget  den  Ilte  Oktober, 
udnævntes  der  i  Steden  for  Sibbern  en  anden  tidligere  Mi- 
nister S  elm  er  til  Ministeriets  Chef.  Den  22de  December 
optoges  end  videre  Høj esteretsadvokat  Schweigaard  i  Mi- 
nisteriet. Ved  begge  disse  Udnævnelser  tilkjendegav  Kongen, 
at  han  vilde  fortsætte  Kampen  med  Storthinget. 


3. 

Sveriges  Rigsdag  aabnedes  den  17de  Januar  1880 
med  en  Trontale,  i  hvilken  der  bebudedes  Forslag  om  en 
ny  Værnepligtslov,  Det  er  Forhandlingen  herom,  som  ej 
alene  særlig  har  præget  denne  Rigsdag,  men  som  tillige 
har  haft  vigtige  politiske  Følger  ogsaa  efter  Rigsdagens 
Slutning  den  15de  Maj.  I  øvrigt  kan  denne  Samling  vise 
hen  til  et  forholdsvis  frugtbart  Udbytte  af  Lovgivnings- 
arbejdet.    Over  dette  skal  først  gives  et  kort  Overblik. 

I  forrige  Samling  var  vedtaget  en  vigtig  Lov  om 
Vandløb;  dog  stod  det  endnu  tilbage  at  fastsætte  en  Del 
af  den  saakaldte  »vattenråtten«.  Denne  Opgave  blev 
løst,  og  Sverige  har  saaledes  nu  en  tidssvarende  Lovgivning 
paa  dette  Omraade.  Saa  vel  paa  dette  som  paa  den  nu 
for  hele  Norden   fælles  Vexelrets  Omraade   havde   man  dog 

en  bestaaende,  om  end  ufyldestgjørende  Lovgivning  at  slette 
sig  til;  men  helt  fra  nyt  af  maatte  man  tilvejebringe  en 
Lov  om  Pantsætning  og  Konkursbehandling  af 
Jærnvej  e. 

En  Lov  om  udvidet  Adgang  til  borgerligt  Ægte- 
skab havde  Aar  for  Aar  vist  sig  mere  paatrængende. 
Hidtil  havde  dette  kun  værei  tilladt  dem,  der  ikke  vare 
Medlemmer  af  Statskirken,  men  nu  vedtoges  folgende  Lov: 
>Vil  nogen,  som  ej  er  bleven  dobt,  eUer  som  ikke  i  den 
svenske  Kirke  er  tagen  til  Alters,  men  ikke  heller  tilhører 
et  fremmed  Trossamfund,  indgaa  Ægteskab,  maa  det  stiftes 
ved  borgerlig  Myndighed,  paa  den  Maade  og  med  Anven- 
delse af  de  Forskrifter,  som  i  Forordningen  af  31te  Oktober 
1873  ere  fastsatte  om  borgerligt  Ægteskab  af  fremmede 
Trosbekjendere.« 

Uagtet  Rigsdagen  i  det  hele  taget  viste  sig  spar- 
sommelig med  Hensyn  til  Statskassens  Midler,  bevilgede 
den  dog  betydelige  Summer  til  Fremme  af  Undervisnings- 
væsenet,  Videnskab,  Kunst  o.  s,  v.  Særlig  bør  nævnes  Na- 
tionalbelonningerne  til  Nordenskiold,  Palander  og  de  øvrige 
Deltagere  i  Vegatogtet,  samt  den  rundelige  Pension  til  den 
under  Samlingen  afgaaende  Statsminister  de  Geer,  hvis 
Hovedfortjeneste  bestaar  i  Gjennemferelsen  af  Forfatnings- 
reformen 1866. 

Anledningen  til  Ministerskiftet  var  Værnepligts- 
lovens Skæbne,  Regeringens  Forslag  gik  i  det  væsentlige 
ud  paa,  at  Værnepligten  skulde  udstrækkes  fra  5  Aar  — 
det  nuværende  —  til  20  Aar,  af  hvilke  den  værnepligtige 
i  de  første  12  Aar  skulde  hore  til  den  saakaldte  »Beva- 
ring«, i  de  8  sidste  til  Landstormen.  »Indelningsverket«,  i 
Følge  hvilket  der  paahviler  visse  Landejendomme  For- 
pligtelse til  at  stille  og  underholde  henved  28,000  Mand, 
lod  Forslaget  urørt,  og  heri  laa  Landmandspartiets  Hoved- 
grund til  at  modsætte  sig  det.  Dette  Parti,  som  længe 
har    haft  Flertal   i  andet  Kammer   og   efterhaanden    ogsaa 

vinder  større  Styrke  i  første  Kammer,  mente  nemlig  ikke  at 
kunne  opgive  en  1873  med  Regeringen  sluttet  Overenskomst, 
i  Følge  hvilken  Spergsmaalet  om  Hærens  Ordning  kun  skulde 
løses  i  Forbindelse  med  Gruudskattespørgsmaalet.  Da  den 
Forpligtelse,  som  »Indelningsverket«  paalægger,  nemlig  er 
meget  ulige  fordelt,  enedes  1878  begge  Rigsdagens  Kamres 
Flertal  om  at  opfordre  Regeringen  til  at  udarbejde  et  Hær- 
ordningsforslag,  hvorved  paa  den  ene  Side  Værnepligten  ud- 
videdes, men  paa  den  anden  Side  »Indelningsverket«  op- 
hævedes i  Løbet  af  en  længere  Aarrække,  efterhaanden  som 
de  Grundskatter,  hvorved  det  for  en  væsentlig  Del  opret- 
holdes, bleve  afskrevne. 

I  første  Kammer  vedtoges  Regeringsforslaget  med  88 
Stemmer  mod  41;  men  i  andet  Kammer,  hvor  over  120 
Medlemmer  udtalte  sig  under  den  næsten  20  Timers  For- 
handling i  Dagene  den  10de— 12ie  April,  nyttede  det  ikke, 
at  Finansminister  Forsell  ytrede,  at  Lovens  Vedtagelse  netop 
vilde  forøge  hans  Interesse  for  en  Grundskattereform;  det 
nyttede  ikke,  at  Statsminister  de  Geer  værgede  sig  imod 
Beskyldningen  for  at  ville  svigte  Overenskomsten  af  1873; 
det  nyttede  ikke,  at  han  udtalte  sig  for  »Indelnings- 
verkets«  Indskrænkning  og  Grundskatternes  Afskrivning; 
det  nyttede  end  ikke,  at  han  gjorde  Sagen  til  et  Kabinets- 
spørgsmaal,  i  det  han  erklærede,  at  med  Forslagets  For- 
kastelse vilde  han  anse  sig  for  løst  fra  sin  Byrde.  Den 
12te  April  forkastedes  det  af  andet  Kammer  med  121 
Stemmer  mod  75,  og  Dagen  efter  indgav  Ministeriet  sin 
Afskedsbegjæring. 

Det  overdroges  Landmandspartiets  tidligere  Formand, 
den  skaanske  Godsejer  Grev  Arvid  Posse,  som  siden 
1876  havde  været  andet  Kammers  Formand,  at  danne  det 
nye  Ministerium.  Dette  var  færdigt  den  19de  April,  vel 
havde  det  optaget  flere  af  det  afgaaede  Ministeriums  Med- 
lemmer i  sin  Midte,  og  vel  hørte  dets  nye  Medlemmer  ikke 
ubetinget  til  Landmandspartiets  Tilhængere ;  men  ikke  desto 

mindre  blev  det  for  saa  vidt  betragtet  som  parlamentarisk, 
som  det  var  foranlediget  ved  en  parlamentarisk  Afstemning 
og  var  sammensat  med  det  Formaal  for  Øje,  at  kunne 
arbejde  sammen  med  andet  Kammer.  Paa  Grund  af  dets 
mindre  ensartede  Sammensætning  blev  det  i  Aarets  Lob  nød- 
vendigt at  foretage  enkelte  Personskifter,  i  det  Kultus- 
minister Malmstrøm  og  Finansminister  Forsell,  begge  Med- 
lemmer af  det  forrige  Ministerium,  afgik  henholdsvis  den 
27de  Avgust  og  den  4de  December  og  afløstes  af  Hammar- 
skiøld,  der  allerede  som  konsultativ  Statsraad  havde  Sæde  i 
Ministeriet,  og  af  dettes  Chef,  Grev  Posse.  En  med- 
virkende Grund  til  Forselis  Afgang  var,  at  han  ikke  vilde 
bære  Ansvaret  for  Stadfæstelsen  af  de  Rigsdagsbeslutninger, 
der  vare  Frugterne  af  Toldbeskyttelsesmændenes  Anstræn- 
gelser,  —  Frugter,  som  dog  ikke  havde  svaret  til  den  ud- 
viste Iver.  De  bestode  i  Indforeisen  af  en  i  Sverige  hidtil 
ukjendt  Indregistreringsafgift  paa  1  Øre  for  hvert  Kilogram 
Hvedemel,  Gryn  eller  Bonner,  samt  af  Told  paa  Humle, 
Majs  og  Ost ,  hvilke  Artikler  tidligere  havde  været  toldfri. 
Da  Forsvavssagens  Omordning  var  det  Spergsmaal,  som 
havde  foranlediget  Ministeriet  Posses  Dannelse,  var  det 
naturligt,  at  en  af  dets  første  vigtige  Handlinger  blev  Ned- 
sættelsen af  en  Kommission  til  at  forberede  dette  Spørgs- 
maals  Løsning  paa  en  kommende  Rigsdag. 


y 


Fælles  for  alle  tre  nordiske  Riger  er  nu  Vexel- 
r etten.  Lovforslag,  som  i  Forvejen  vare  omhyggelig  for- 
beredte ved  en  Kommission  af  sagkyndige  Mænd  fra  de  tre 
Stater,*)  bleve  omtrent  samtidig  fremsatte  og  gjennemforte 
i   de    tre   lovgivende   Forsamlinger    og   derpaa    stadfæstede 


*'■)   Om   Forarbejderne    er   udførligere    gjort    Rede    i    ^Historisk 
Aarbog"  1879,  udg.  af  Thrige.     3.  289—290. 

samme  Dag,  den  7de  Maj  1880.  Overensstemmelsen  mellem 
de  tre  Love  er  saa  stor,  at  den  danske  og  den  norske  kun 
adskille  sig  fra  hinanden  ved  Titlerne,  medens  disse  to  og 
den  svenske  ere  næsten  ordrette  Oversættelser  af  hinanden. 
Paa  Grund  af  de  tre  Rigers  forskjellige  Former  for  Rets- 
plejen var  det  imidlertid  nødvendigt,  naar  Overenstemmelse 
skulde  naas  i  selve  Vexellovene,  af  disse  at  udskille  alt, 
hvad  der  vedkom  Vexelprocessen  og  Vexelprotester,  og  dette 
er  Grunden  til  de  ny  for  hvert  af  Rigerne  særlige  Love 
herom,  som  have  fulgt  i  den  fælles  Vexellovs  Spor.  Ved 
denne  Vexellov  ere  ikke  blot  de  nordiske  Kiger  komne 
hverandre  nærmere;  men  de  have  tillige  nærmet  sig  den 
tyske  Vexelret,  som  antages  at  danne  den  bedste  Grund- 
vold for  en  fælles  Vexelret  for  alle  Jordens  Kulturfolk. 

Den  15de  Marts  sluttede  de  tre  nordiske  Regeringer 
en  Overenskomst  om  den  indbyrdes  Telegramvexling 
mellem  Rigerne.  Anledningen  var  dels  det  nye  System  for 
Taxeringen  af  internationale  evropæiske  Telegrammer,  som 
vedtoges  paa  Telegrafkonferencen  i  London  1879,  dels 
Ønsket  om  at  sammenfatte  alle  tidligere  Bestemmelser  paa 
dette  Omraade  til  et  Hele, 

Ligesom  i  de  nærmest  foregaaende  Aar  er  der  ogsaa 
1880  holdt  flere  fællesnordiske  Moder.  I  Kjebenhavn 
holdtes  saaledes  en  Fængselskongres ,  den  nordiske  »Peni- 
tentiarforenings«  Møde,  den  6te— 8de  Juli;  paa  dette  be- 
sluttedes bl,  a.  at  forberede  en  fælles  nordisk  Fængsels- 
statistik.  Den  7de — Ude  Juli  holdtes  i  Stockholm  det 
12te  nordiske  Naturgranskermøde  (det  første  fandt  Sted 
1839),  og  den  10de — lyte  Avgust  i  samme  Stad  det  4de 
nordiske  Skolemøde,  der  havde  samlet  flere  Deltagere  end 
noget  af  de  foregaaende,  henved  5000  (hvoraf  1250  danske, 
660  norske  og  190  finske),  hvorfor  det  ved  de  store  fest- 
lige Sammenkomster  til  Dels  fik  Præget  af  et  Folkemøde. 

Rnsland. 

Ved  den  store  Nihilist-Proces  i  Aaret  1880  fik  man  at 
vide,  at  der  fra  det  socialt-revolutionære  Parti,  der  havde 
været  virksomt  siden  1874,  i  Aaret  1878  havde  udskilt  sig 
et  »Terroristparti«,  som  ikke  viger  tilbage  for  nogen 
Forbrydelse  for  at  omstyrte  den  bestaaende  Samfundsorden. 
Det  havde  grundet  Bladet  »Folkevennen«  og  udnævnt  en 
Exekutivkomité,  fra  hvilken  de  to  i  Aaret  1879  mod  Kejser 
Alexander  den  2den  rettede  Attentater  vare  udgaaede.  Uden 
at  lade  sig  kue  ved  talrige  Fængslinger  eller  ved  Opdagelsen 
af  to  hemmelige  Trykkerier  fattede  den  nu  den  Plan  at  sprænge 
Vinterpaladset  og  med  det  den  kejserlige  Familie  i  Luften. 
Uagtet  Nihilisterne  aabenlyst  havde  truet  dermed,  og  uagtet 
en  Person,  hos  hvem  man  fandt  Dynamitpatroner  og  en 
nøjagtig  Plan  over  Paladset,  var  paagreben  i  dettes  Nærhed, 
traf  man  dog  ikke  tilstrækkelige  Forholdsregler  for  at  sikre 
det  umaadelige  Slot,  som  husede  over  3000  Mennesker. 
Det  lykkedes  saaledes  en  Nihilist,  der  arbejdede  som  Svend 
hos  en  i  Paladset  sysselsat  Snedker,  at  opdynge  Dynamit  i 
en  Kjælder  under  Vagtstuen,  som  igjen  laa  under  Spise- 
salen, og  den  17de  Februar  1880  Kl.  7  om  Aftenen  foregik 
Explosionen.  Den  kejserlige  Familie  plejede  paa  den  Tid 
at  sidde  ved  Bordet;  men  netop  den  Dag  var  Maaltidet 
forsinket,  saa  at  ingen  af  dem  endnu  havde  havde  betraadt 
Spisesalen;  derimod  dræbtes  eller  saaredes  c.  50  Soldater 
i  Vagtstuen. 

Gjerningsmanden  blev  ikke  greben,  og  det  blev  anset 
for  nodvendigt  atter  at  foretage  en  Forandring  i  Politiet. 
I  Steden  for  den  i  det  foregaaende  Aar  indsatte  General- 
guvernør i  Petersborg  (Gurko)  oprettedes  den  24de  Februar 
en  Exekutivkommission  med  Loris  Melikov  i  Spidsen. 
Mod  denne  blev  der  allerede  den  3dje  Marts  gjort  et  Attentat 
af  en  dobt  Jode  ved  Navn  Mladetzki,  som  skod  paa  ham 
uden  at   ramme  ham;    Forbryderen   blev   greben    og   strax 

Historisk   Arkiv.     1881.    II.  (2a) 

efter  henrettet.  Dagen  før  (den  2den  Marts)  havde  Alexander 
den  2den  højtideligholdt  sit  25aarige  Regerings-Jubilæum, 
men  uden  Festglæde;  han  trak  sig  mere  og  mere  tilbage 
fra  Regeringen  og  overlod  den  i  det  væsentlige  til  Loris 
Melikov.  Denne  optraadte  med  Kraft  imod  de  virkelige 
Forbrydere,  men  søgte  i  øvrigt  at  virke  ved  Mildhed: 
Statsfængslerne  bleve  undersøgte,  og  omtrent  30  Procent  af 
Fangerne  løslodes.  Undervisningsministeren,  Grev  Tolstoi, 
som  havde  udelukket  henved  2000  unge  Mennesker  fra  de 
offentlige  Undervisningsanstalter  og  derved  drevet  mange 
over  i  Nihilisternes  Arme,  fik  sin  Afsked  (6te  Maj)  og  blev 
afløst  af  den  frisindede  Saburov,  Talrige  Studenter  og 
Elever  bleve  nu  gjenoptague,  og  mange  forviste  vendte 
tilbage.  Det  haarde  Tryk,  der  hvilede  paa  de  ikke  storrussiske 
Nationaliteter,  blev  lettet,  og  det  tillodes  igjen  at  udgive 
Skrifter  i  det  lillerussiske  Sprog. 

I  Avgust  ophævedes  saa  vel  den  forhadte  tredje  Af- 
deling af  det  kejserlige  Kancelli  som  den  i  Februar  op- 
rettede Exekutivkommission :  begges  Forretninger  gik  over 
til  et  eget  Departement  for  Rigspolitiet  i  Indenrigsministeriet 
og  Loris  Melikov  blev  Indenrigsminister.  I  November  fik 
Rusland  ogsaa  en  ny  Finansminister,  den  frisindede  Abasa 
som  strax  stræbte  at  lette  Folkets  Byrder:  i  dette  Øjemed 
ophævedes  Saltskatten,  medens  Indførselstolden  forhøjedes 
med  10  Procent. 

Den  3dje  Juni  døde  K  ej  s  e  r  i  n  d  e  n  Maria  Alexandrovna, 
Prinsesse  af  Hessen,  og  Kejseren  ægtede  derefter  F^Tstinde 
Dolgoruki,  som  allerede  havde  fodt  ham  flere  Børn,  Kort 
efter  rejste  han  med  hende  til  Livadia  og  kom  først  den 
8dje  December  igjen  tilbage  til  St.  Petersborg.  Dagen  efter 
forkyndte  et  Opslag  fra  den  nihilistiske  Exekutivkomite,  at 
Alexander  den  2den  var  Reaktionens  Hovedstøtte  og  dømt 
til  Døden  for  sine  Forbrydelser. 

Den  ydre  Politik  lededes  af  den  gamle  Fyrst 
Gortshakovs    Medhjælper,    Giers.      Forholdet   til    Tyskland 

blev  bedre  end  forrige  Aar,  medens  det  venskabelige  Forhold 
til  Frankrig*)  blev  stærkt  rystet.  En  Hoveddeltager  i 
Attentatet  ved  Moskov  den  1ste  December  1879  ved  Navn 
Hartmann  blev  efter  Opfordring  af  den  russiske  Sendemand 
i  Paris,  Fyrst  Orlov,  fængslet  den  16de  Februar  1880;  den 
russiske  Regering  forlangte  derpaa  hans  Udlevering.  Efter 
nogen  Tids  Vaklen  imellem  Hensynet  til  Rusland  og  til 
den  offentlige  Mening  i  Frankrig,  som  udtalte  sig  imod 
Udleveringen  af  »en  politisk  Flygtning«,  svarede  den  franske 
Regering  den  6te  Marts,  at  Udleveringen  ikke  kunde  finde 
Sted,  da  Hartmanns  Skyld  ikke  var  bevist;  samtidig  lod 
man  Hartmann  rejse  til  England.  Den  russiske  Regering 
tilkjendegav  sin  Misfornojelse  ved  for  nogle  Maaneder  at 
kalde  Orlov  tilbage. 

Efter  det  uheldige  Udfald  af  Toget  mod  Tekke- 
Turkomannerne  i  Aaret  1879  havde  den  russiske  Re- 
gering først  besluttet  at  gjenoptage  Kampen  med  storre 
Stridskræfter,  og  i  Begyndelsen  af  Aaret  1880  udrustedes  3 
Hære,  der  under  Storfyrst  Michaels  Overanførsel  skulde 
rykke  frem  fra  forskjellige  Sider.  Lige  over  for  Englænder- 
nes Fremgang  i  Afganistan  ansaas  det  for  nødvendigt  at 
udfolde  en  større  Magt  i  Egnene  nord  for  Persien. 
Turkomannernes  Stammehøvdinger  holdt  i  Januar  et  Møde 
i  Merv  og  besluttede  at  kalde  aUe  Turkomanner  over  14 
Aar  under  Vaaben;  de  kunde  saaledes  stille  over  50,000 
Mand  paa  Benene.  Da  imidlertid  Striden  om  Kuldsha  i 
Poraaret  truede  med  at  føre  til  en  Krig  med  Kina,   og  da 


•)  Naar  det  i  Aars-Oversigten  for  i  Fjor  hedder ,  at  „der  synes 
Ira  russisk  Side  ligefrem  at  være  foreslaaet  et  Forbund 
mellem  Frankrig  og  Rusland,  men  at  den  franske  Regering 
ikke  vilde  indlade  sig  derpaa  og  gav  det  tyske  Diplomati 
Meddelelse  om  Ruslands  Tilnærmelsesforsøg",  maa  det  be- 
mærkes, at  den  daværende  Udenrigsminister,  Waddington,  i 
et  Brev  af  15de  September  1880  bestemt  har  benægtet  hele 
denne  Fortælling. 

Ministerskiftet  i  England  lod  vente,  at  Englænderne  ikke 
vilde  forfølge  deres  Erobringsplaner  i  Afganistan  videre,  be- 
sluttede den  russiske  Kegering  at  opgive  det  paatænkte 
store  Tog  mod  Turkomannerne.  Den  »aktive  Hær  i  Central- 
asien« blev  derfor  indskrænket  til  10,000  Mand  under 
General  Skobelev.  Denne  rykkede  i  Juli  frem  til  Geok- 
Tepe,  hvor  den  uheldige  Træfning  1879  havde  fundet  Sted, 
ødelagde  Hesten  og  kæ^mpede  heldig  mod  Turkomannerne, 
men  trak  sig  derpaa  igjen  tilbage  til  Bami,  som  han  gjorde 
til  sit  befæstede  Støttepunkt.  Først  i  December  rykkede 
han  igjen  frem  for  at  forfølge  4000  Turkomanner,  som 
havde  røvet  500  Kameler:  han  naaede  dem  ved  Geok-Tepe, 
hvor  der  forefaldt  en  uafgjørende  Kamp.  Fæstningens  Be- 
lejring begyndte  først  i  Januar  1881. 

Med  Kina  aabnedes  der  nye  Forhandlinger  om  Kuldsha. 
For  at  opfylde  den  russiske  Regerings  Ønske  eftergav  Kina 
for  det  første  sin  forrige  Sendemand  Chung-How  den  Døds- 
straf, som  var  fældet  over  ham  paa  Grund  af  hans  alt  for 
store  Eftergivenhed  mod  Rusland.  En  ny  Sendemand  Tseng 
kom  dernæst  den  30te  Juli  til  Petersborg,  og  i  December 
afsluttedes  endelig  en  Overenskomst,  som  blev  stadfæstet  af 
den  kinesiske  Regering.  I  Følge  denne  gav  Rusland  hele 
Kuldsha  tilbage  med  Undtagelse  af  et  lille  Distrikt  mod 
Nordvest,  der  skulde  tjene  til  Tilflugtssted  for  den  Del  af 
Befolkningen,  som  ønskede  at  forblive  under  russisk  Herre- 
dømme. Dernæst  fik  Rusland  aabnet  en  Handelsvej  fra 
Sibiriens  Grænse  gjennem  Kina  lige  til  den  vigtige  Handels- 
stad  Hankov. 


Rumæuieu. 


Den  i  Aaret    1879   udbrudte  Strid  med  Bulgarien  (og 
Rusland)    om   Fortet   Arabtabia    blev    1880   bilagt   ved 

Stormagternes  Afgjørelse  til  Fordel  for  Rumænien.  Minister- 
præsidenten Bratian  o  rejste  om  Foraaret,  Fyrst  Karl 
om  Sommeren  til  Wien  og  Berlin;  paa  den  anden  Rejse 
vedtoges  det,  at  Fyrstens  Brodersøn,  Prins  Karl  Anton,  en 
Dreng  paa  12  Aar,  skulde  være  Tronfølger  i  Rumænien; 
Fyrst  Karl  har  nemlig  ingen  Bern.  En  Lov  om  Tronfølgen 
forelagdes  derpaa  Kamrene,  som  aabnedes  den  27de  No- 
vember. Den  15de  December  blev  Bratiano  an  falden  og 
let  saaret  af  en  Nihilist  ved  Navn  Petraru. 


Serbien. 


Efter  at  der  i  Foraaret  1880  var  sluttet  en  Over- 
enskomst med  Østerrige-Ungarn  om  Anlæggelsen  af  Jæm- 
baner  i  Serbien,  blev  der  i  Juli  aabnet  Forhandlinger  om 
en  Handel straktat ;  men  da  Ministerpræsidenten  Ristic  ikke 
vilde  indrømme  Østerrige  Ret  til  at  behandles  som  de  mest 
begunstigede  Nationer,  traadte  den  østerrig sk-ungarske  Re- 
gering saa  skarpt  op  imod  Serbien,  at  Ristic  maatte  træde 
af  (Oktober).  Der  dannedes  derpaa  et  mod  Østerrige  venlig- 
sindet Ministerium  Pirotshanaz,  som  opløste  Skuptshinaen, 
i  hvilken  Ristic  havde  haft  Flertallet.  Ved  de  nye  Valg 
(30te  November)  fik  derimod  det  nye  Ministerium  et  stort 
Flertal. 


Montenegro 


Da  Tyrkiet  ikke  gjorde  noget  for  at  faa  Albaneserne 
til  at  rømme  de  af  dem  besatte  Distrikter  Gusinje  ot 
Plava,  som  ved  Berlinerfreden  vare  tildelte  Montenegro, 
beskyldte  den  montenegrinske  Regering   i   en  Rundskrivelse 

til  Stormagterne   af    19(ie  Januar  1880  Porten   for   at   op- 
muntre   Albaneserne    til  Modstand    og   fordrede    Erstatning 
for  de  den  derved  paanedte  Rustninger.    Den  italienske  Re- 
gering   optraadte    derpaa   som  Mægler   mellem  Tyrkiet   og 
Montenegro  og  fik  i  April  en  Konvention  vedtagen,  i  Følge 
hvilken  et  Stykke  Land   nord   for  Floden  Sem   med  Staden 
Tus  i  skulde  afstaas  i  Steden  for  Gusinje  og  Plava,    Imid- 
lertid var  Ophidselsen  blandt  de  albanesiske  Stammer  bleven 
større   og    større:    især   protesterede    de    romersk-katholske 
Stammer   i   det   nordlige  Albanien    bestemt    imod    en    Af- 
staaelse  af  noget  af  deres  Land,    og    den    19de  April  blev 
der  i  Skutari  under  Forsæde  af  Ærkebispen    holdt   en   stor 
Forsamling  af  Albanesere,    som  erklærede  ikke  at  ville  ad- 
lyde Sultanens  Opfordring  til   at  afstaa  Tusi.     Dagen  efter 
droge  store  Skarer  til  Semfloden  for  at  hindre  Overgivelsen, 
som  skulde  finde  Sted  den  22de  April.    I  Konventionen  var 
det  bestemt,  at  den  tyrkiske  Pasha,  som  forte  Kommandoen 
i  Tusi,    24    Timer   forend  han    rømmede   Pladsen,    skulde 
underrette  Montenegrinerne  derom;    men  tvært  imod  denne 
Bestemmelse  meldte   han  først   sin  Afmarche  i   det    sidste 
Øjeblik,  og  da  Montenegrinerne  vilde  rykke  ind  i  T3Tkernes 
Sted,    havde  Albaneserne    allerede    besat  Stillingen  med  en 
overlegen  Styrke.     Stormagterne  fordrede,  at  Porten  skulde 
sørge    for   den    af   dem  anerkjendte  Konventions  Udførelse; 
men  den  tyrkiske  Regering  svarede,  at  den  ikke  saae  sig  i 
Stand  til  atter  at  fratage  Albaneserne    de   af  dem   besatte 
Stillinger.     Magterne  foresloge  derpaa  (i  Juni),  at  Tyrkiet 
i  Steden    for  Tusi    skulde    afstaa    Havnestaden   Dulcigno 
med  tilhørende  Distrikt,    hvor  Befolkningen  var  overvejende 
slavisk,   ikke    albanesisk.     Da   Porten   i    Begyndelsen    ikke 
vilde  gaa  ind   paa   dette  Forslag,  tabte  Fyrsten    af  Monte- 
negro Taalmodigheden    og   afbrød  (i  Juli)   den  diplomatiske 
Forbindelse    med  Konstantinopel.     Stormagterne    opfordrede 
derpaa  i  en  Kollektivnote  af  3dje  Avgust    Porten  til  enten 
at  bringe  April-Konventionen  til  Udførelse  eller  at  aftræde 


De  vigtigste  Begivenheder  i  Aaret  1880.  23 

Dulcigno;  i  modsat  Tilfælde  vilde  de  sende  en  kombineret 
riaade  til  Kysten  ved  Dulcigno.  Den  tyrkiske  Regering 
svarede  den  19de  Avgust,  at  den  var  villig  til  at  aftræde 
Dulcigno,  og  afsendte  Eiza  Pasha  med  2000  Mand  til  Al- 
banien for  at  besætte  Staden;  men  Albaneserne  sendte  en 
større  Styrke  der  hen,  og  det  gamle  Spil  begyndte  paa  ny. 
I  September  bragte  et  Ministerskifte  i  Konstantinopel 
Mænd  til  Eoret,  som  vare  stemte  for  Modstand  mod  Evropa, 
og  Stormagternes  Flaade  samlede  sig  nu  ved  Dalmatiens 
Kyst;  Overanførselen  tilfaldt  den  engelske  Viceadmiral 
Seymour.  Magterne  fordrede  Dulcignos  ubetingede  Over- 
givelse; Sultanen  stillede  uantagelige  Betingelser  for  denne; 
Albaneserne  vilde  under  ingen  Omstændigheder  tilstede  Over- 
givelsen, og  Riza  Pasha,  der  tilsyneladende  var  udsendt  for 
at  overgive  Dulcigno,  gjorde  i  Virkeligheden  fælles  Sag  med 
dem.  Imod  de  forenede  Tyrker  og  Albanesere  kunde 
Fyrsten  af  Montenegro  ikke  vove  noget  Angreb  fra  Land- 
siden; det  kom  an  paa,  om  Magterne  vilde  lade  deres 
Flaade  gaa  over  fra  en  Demonstration  til  Handling.  Dertil 
vare  imidlertid  kun  England  og  Rusland  tilbøjelige,  og  man 
blev  da  enig  om  at  tilstaa  Porten  en  Frist  til  at  -gjore 
Forslag  om  alle  svævende  Sporgsmaal;  men  den  tyrkiske 
Kote,  som  blev  afgiven  den  3dje  Oktober,  var  i  høj  Grad 
utilfredsstillende  og  vakte  navnlig  stor  Harme  i  England. 
Ministeriet  Gladstone,  som  havde  fremkaldt  Flaadedemon- 
strationen,  tænkte  allerede  paa  alvorlige  Tvaugsforholdsregler 
mod  Tyrkiet,  da  Sultanen,  paavirket  af  den  tyske,  den  øster- 
rigske  og  den  franske  Sendemand,  pludselig  den  Ilte  Ok- 
tober lovede  at  afstaa  Dulcigno.  Udførelsen  lod  rigtignok 
endnu  nogen  Tid  vente  paa  sig,  og  Eiza  Pasha  kunde  ikke 
faa  Albaneserne  til  at  give  efter;  men  den  nye  General- 
guvernør i  Øvrealbanien ,  Dervish  Pasha,  som  i  Be- 
gyndelsen af  November  kom  til  Skutari  med  regulære 
Tropper,  rykkede  frem  mod  Dulcigno,  besatte  Staden  efter 
en  Fægtning  med  Albaneserne   og   overgav    den    den   26de 


^Ken  i" 

November  til  Montenegrinerne.  Den  5te  December  forlod 
derpaa  den  kombinerede  Flaade  sin  Stilling  og  adspredte 
sig  i  forskjell ige  Retninger. 


Tyrkiet. 

Ved  Begyndelsen  af  Aaret  1880  vare  flere  af  Berliner- 
fredens Bestemmelser  endnu  ikke  gjennemførte,  navnlig  lige 
over  for  Montenegro  og  Grækenland  (se  disse  Stater);  men 
Stormagterne  fandt  sig  en  Tid  lang  temmelig  rolig  deri. 
Der  indtraadte  en  stor  Forandring,  da  Ministeriet  Beacons- 
field  i  April  blev  afløst  af  det  liberale  Ministerium,  hvis 
Leder  Gladstone  var  meget  fjendtlig  stemt  mod  Tyrkiet. 
Hans  Ønske  var  Tyrkernes  Fordrivelse  fra  Evropa  og  Balkan- 
Halvøens  Deling  mellem  frie  kristelige  Stater.  I  øvrigt 
skildrede  ogsaa  Tory  -  Regeringens  Sendemand  i  Kon- 
stantinopel, Layard,  i  en  Depeche  af  27de  April  Tyrkiets 
Tilstand  som  haabløs:  »ingen  af  de  Forpligtelser,  Porten 
havde  indgaaet  med  Hensyn  til  sine  asiatiske  Provinser, 
var  opfyldt,  og  i  de  evropæiske  Provinser,  Macedonien, 
Thessalien  og  Epirus,  herskede  der  det  vildeste  Anarki; 
ingen  var  sikker  paa  Liv  eller  Ejendom.«  Layard  blev  kort 
efter  kaldt  tilbage,  og  Goschen  blev  i  hans  Sted  sendt 
til  Konstantinopel  for  at  kræve  en  fuldstændig  Opfyldelse 
af  Portens  Forpligtelser;  men  Sultanen  vilde  i  Begyndelsen 
slet  ikke  modtage  ham  og  tilstedte  ham  først  Adgang  i 
Juni,  efter  at  han  havde  formet  sin  Tiltale  noget  høfligere, 
end  det  fra  først  af  havde  været  hans  Hensigt.  Dog  af- 
løstes (den  9de  Juni)  den  England  forhadte  Ministerpræsident 
Said  Pasha  af  Kadri  Pasha,  medens  Abbedin  Pasha 
blev  Udenrigsminister.  Den  sidste  havde  som  Guvernør 
i  Saloniki  vundet  de  engelske  Konsulers  Bifald;  men  da 
han  var  en  født  Albaneser  og  havde  virket  med  til  Dannel- 

af  den  albanesiske  Liga,  kunde  man  ikke  vente  nogen 
Pejelighed  af  ham  lige  over  for  Montenegro  og  Grækenland. 
Navnlig  for  at  bestemme  en  ny  Grænse  mellem  Tyrkiet 
og  Grækenland  traadte  Stormagterne  midt  i  Juni  sammen 
til  en  Konferens  i  Berlin  (se  Grækenland);  men  Porten 
erklærede  det  for  umuligt  at  gaa  ind  paa  dennes  Bestem- 
melser (27de  Juli). 

Omtrent  paa  samme  Tid  fik  den  overmodige,  ødsle  og 
havesyge  Krigsminister  Osman  Pasha  sin  Afsked,  men 
vedblev  at  være  Paladsmarskalk  og  som  saadan  at  øve  Ind- 
flydelse paa  Sultanen;  hans  Efterfølger  blev  Ålbaneseren 
Hussein  Hiisni  Pasha.  For  at  forbedre  Finans-  og  Hær- 
forholdene indkaldtes  en  Del  tyske  Embedsmænd  og  Officerer, 
men  som  sædvanlig  uden  væsentlige  Folger.  Forbitrelsen 
mod  England,  der  truede  med  en  Flaadedemonstration,  blev 
derimod  stærkere  og  stærkere:  dets  Yndling,  Midhat  Pasha, 
blev  afsat  fra  sin  Post  som  Generalguvernør  i  Syrien  (i 
Avgust),  og  den  12te  September  bragte  et  nyt  Minister- 
skifte dets  ivrigste  Modstandere  Said  og  Server  Pasha 
i  Spidsen  for  Regeringen.  Flaadedemonstrationen  kom  nu 
vel  i  Stand ;  men  Tyskland,  Østerrige  og  Frankrig  erklærede 
sig  bestemt  imod  at  lade  den  gaa  over  til  nogen  fjendtlig 
Handling,  De  samme  Magter  fik  imidlertid  Sultanen  over- 
talt til  at  give  efter  lige  over  for  Montenegro,  hvorved  han 
undgik,  at  Flaaden  ogsaa  fremtvang  en  Losning  af  det 
græske  Sporgsmaal,  som  Gladstone  havde  ønsket.  Dette 
Spergsmaal  var  saaledes  ved  Aarets  Slutning  endnu  uløst. 

I  Østrumelien  sluttede  Provinsialforsamlingen  sin 
første  Samling  den  17de  April  1880;  men  et  Udvalg  ved- 
blev at  være  samlet,  og  dette  blev  snart  Middelpunktet  for 
den  storbulgariske  Bevægelse,  som  i  Sommerens  Løb  naaede 
en  betydelig  Højde.  Bl.  a.  blev  der  i  Avgust  holdt  en 
talrig  Forsamling  i  Filippopel,  hvor  der  stiftedes  en  Forening 
til  Understøttelse  af  Bulgarerne  i  Macedonien.  Der  af- 
krævedes  ligefrem    Bønderne   en   Skat   til   Fremme    af   de 

nationale  Formaal,  og  det  unge  Mandskab  indøvedes  i  saa- 
kaldte  Turnforeninger.  Fyrst  Vogorides  (Aleko  Pasha) 
havde  ikke  synderlig  Magt  lige  over  for  Udvalget.  Imid- 
lertid lagde  Bevægelsen  sig  dog  noget,  efter  at  Striden 
mellem  Porten  og  Montenegro  var  bilagt,  og  Provinsial- 
forsamlingen,  som  igjen  traadte  sammen  den  26de  Oktober, 
sysselsatte  sig  kun  med  indre  Anliggender. 

I  Bulgarien  aabnedes  den  nye  Nationalforsamling  den 
4de  April  1880;  dens  store  Flertal  tilhørte  det  radikale 
storbulgariske  Parti.  Dette  fik  ogsaa  fuldstændig  Over- 
vægten i  det  nye  Ministerium,  som  dannedes  den  7de 
April:  Ministerpræsidenten  Zankov  var  vel  nogenlunde 
moderat;  men  størst  Indflydelse  havde  det  radikale  Partis 
Fører,  Finansminister  Karavelov.  I  Slutningen  af  Aaret 
blev  denne  Ministerpræsident,  og  Zankov  traadte  fra.  Fyrst 
Alexan<ier,  der  i  Januar  forgjæves  havde  gjort  en  Rejse  til 
St.  Petersborg  for  at  faa  den  overdrevet  demokratiske  For- 
fatning forandret,  maatte  meget  mod  sin  Vilje  finde  sig  i, 
at  Landets  indre  Udvikling  blev  tilsidesat  for  storbulgariske 
Formaal.  Der  stiftedes  saaledes  et  »Centraludvalg  for  Op- 
rettelsen af  den  bulgariske  Stats  Integritet«,  som  delte  Ind- 
byggerne i  betalende,  vaabenydende  og  vaabendygtige  Med- 
lemmer. Den  slaviske  Komité  i  Moskva  sendte  Penge  og 
Vaaben,  og  russiske  Officerer  strømmede  til  Bulgarien;  man 
ventede  kun  paa  en  Lejlighed  til  at  bryde  Freden. 


Grækenland. 


Nyaarsaften  1879  havde  Kamret  givet  Ministeriet  Ku- 
fflunduros  et  Tillidsvotum  (med  99  Stemmer  mod  71); 
men  de  yderst  vanskelige  Forhold  —  paa  den  ene  Side 
Manglen  paa  Penge  og  tilstrækkelige  Tropper,  paa  den 
anden  Side  Begjærligheden   efter   de  Provinser,    som  Stor- 

magterne  havde  givet  Grækerne  Haab  om,  men  ikke  vilde 
hjælpe  dem  til  at  vinde  —  vakte  snart  Stridigheder  meUem 
de  ærgjerrige  Politikere  og  Partiførere,  og  allerede  den 
26de  Januar  1880  forkastede  Kamret  (med  97  Stemmer 
mod  73)  Ministeriets  Fordring  om  fri  Disposition  over  en 
Sum  af  21  ^-a  Mill.  Drachmer  til  Kastninger.  Det  gik  nu 
som  oftere  før:  Kumunduros  traadte  tilbage;  Føreren  for 
den  forenede  Opposition,  T  ri  ku  pi  s,  fik  af  Kongen  det 
Hverv  at  danne  et  nyt  Ministerium,  men  overbe\iste  sig 
snart  om,  at  han  heller  ikke  kunde  vinde  noget  paalideligt 
Flertal  i  Kamret,  og  opgav  derfor  sit  Forsøg,  hvorefter  Ku- 
munduros igjen  overtog  Styrelsen.  Imidlertid  indtraadte  der 
en  afgjørende  Vending  i  Forhandlingerne  med  Tyrkiet: 
Porten  afviste  bestemt  Grækenlands  Fordringer  og  er- 
klærede, at  den  ikke  kunde  lade  sig  afskære  fra  Bugterne 
ved  Arta  og  Volo.  Den  græske  Regering  afbrod  derfor 
ligesom  forrige  Aar  Forhandlingerne  og  paakaldte  i  en 
Rundskrivelse  af  28de  Februar  for  anden  Gang  Stormag- 
ternes Bistand  i  Henhold  til  Berliner-Kongressens  Beslut- 
ninger. Samtidig  vedtog  man  at  ruste  sig;  men  da  Kamret 
ikke  billigede  Ministeriets  Budget,  traadte  det  tilbage  og 
den  22de  Marts  dannede  Trikupis  et  nyt  Ministerium.  Et 
modificeret  Budget  blev  kort  efter  vedtaget,  og  Kamret 
sluttedes  den  29de  April. 

Paa  denne  Tid  indtraadte  den  for  Grækenland  heldige 
Ministerforandring  i  England:  overalt  i  det  lille  Kongerige 
hilsede  man  med  Jubel  Grækervennen  Gladstone,  og  denne 
antog  sig  ogsaa  med  endnu  større  Iver  end  Hellenernes 
hidtilværende  Beskytter,  Frankrig,  den  græske  Sag.  Begge 
Magter  foresloge  Sammenkaldelsen  af  en  Konferens  i 
Berlin,  de  øvrige  Stormagter  gik  ind  derpaa,  og  saaledes 
traadte  den  16de  Juni  de  6  Magters  Sendemænd  sammen 
i  Berlin.  Samme  Dag  holdt  Londons  City  et  Festmaaltid 
til  Ære  for  Kong  Georg,  der  den  20de  Maj  var  afrejst  fra 
Athen  for  personlig  at  virke  for  den  græske  Sag  hos  Stor- 

magterne:  saa  vel  hans  Svoger,  Prinsen  af  Wales,  som 
Gladstone  udtalte  sig  ved  denne  Lejlighed  varmt  for  ham 
og  hans  Land.  Paa  Konferencen  blev  ogsaa  den  af  Frankrig 
foreslaaede  og  af  England  anbefalede  Grænselinje,  som  til- 
kjendte  Grækenland  den  største  Del  af  Thessalien  og  Epi- 
rus,  enstemmig  vedtagen  (den  26de  Juni),  og  efter  at  der 
dertil  var  knyttet  Bestemmelser  om  den  Part  af  den  tyr- 
kiske Statsgjæld,  som  Grækenland  skulde  overtage,  og  andre 
Spørgsmaal,  sluttedes  Konferencen  den  1ste  Juli.  En  Kol- 
lektivnote  af  16de  Juli  meddelte  begge  Parterne  Stormag- 
ternes Beslutninger,  og  Trikupis  erklærede  strax,  at  Græ- 
kenland modtog  dem;  Takkegudstjenester  og  Illuminationer 
viste  Hellenernes  Tilfredshed;  men  i  Konstantinopel  var  Virk- 
ningen naturligvis  den  modsatte.  Porten  erklærede  (den 
27  de  Juli)  Aftrædelsen  af  Janina,  Metzovo  og  Larissa  for 
umulig,  saa  vel  af  strategiske  Grunde  som  af  Hensyn  til 
den  mohammedanske  Befolkning,  men  foreslog  nye  Under- 
handlinger. Derpaa  vilde  Stormagterne  vel  ikke  indlade 
sig,  men  paa  den  anden  Side  vilde  de  heller  ikke  med 
Magt  tvinge  Tyrkiet  til  at  give  efter.  Ikke  blot  Tyskland 
og  Østerrige  vare  uvillige  dertil,  men  ogsaa  Frankrig  viste 
sig  paa  én  Gang  meget  lunkent,  og  alene  vilde  England 
ikke  træde  op. 

Grækenland  var  altsaa  henvist  til  sine  egne  Kræfter 
og  arbejdede  af  al  Magt  paa  at  gjøre  sin  Hær  saa  talrig 
og  dygtig  som  muligt,  medens  der  fra  Konstantinopel  stadig 
sendtes  Forstærkninger  til  Thessalien.  Den  krigerske  Stem- 
ning blandt  Grækerne  voxede  Dag  for  Dag,  og  fra  alle  de 
Lande,  hvor  der  bor  Grækere,  strømmede  der  frivillige  til 
Athen;  men  Regeringen  maatte  gjøre  overordentlige  An- 
strængelser  for  at  skaffe  de  fornødne  Pengemidler  til  Veje. 
Efter  Kongens  Hjemkomst  traadte  Kamret  sammen  den 
21de  Oktober.  Trontalen  lød  krigersk,  men  tilfredsstillede 
dog  ikke  den  ophidsede  Stemning,  og  efter  at  Oppositionens 
Kandidat  var  valgt   til  Præsident,   indgav  Trikupis   sin  Di- 

mission.  Kumunduros  traadte  nu  igjen  i  Spidsen  for  et 
nyt  Ministerium  og  erklærede,  at  Grækenland  maatte  bringe 
sin  Hær  op  til  80,000  Mand  for,  hvis  det  blev  nødvendigt, 
alene  at  kunne  fuldbyrde  Berliner-Konferencens  Beslutning; 
det  var  umuligt  i  Længden  at  udholde  den  nuværende  Til- 
stands Omkostninger  uden  fuldstændig  Ødelæggelse.  Stor- 
magternes Sendemænd  raadede  indstændig  til  Fred  og  Taal- 
modighed,  og  da  Porten  den  16de  December  beklagede  sig 
over  de  græske  Rustninger  og  kastede  Ansvaret  for  en 
mulig  Krig  alene  paa  Grækenland,  foreslog  Frankrig,  uagtet 
det  derved  fornægtede  Berliner-Konferencens  Værk,  at  Stor- 
magterne skulde  danne  en  Voldgiftsret  til  Sagens  Af- 
gj øreise.  Heller  ikke  dette  Forslag  førte  imidlerrid  til 
noget  Resultat. 


Østerrige-Uugaru. 

Delegationerne,  som  vare  traadte  sammen  i  Wien 
den  16de  December  1879,  optoge  efter  Juleferien  igjen 
deres  Forretninger  den  8de  Januar  1880.  Ved  Forhand- 
lingerne om  de  udenrigske  Anliggenders  Budget  gav  Uden- 
rigsministeren, Friherre  Haymerle,  Oplysninger  om  For- 
holdet til  Tyskland.  »Underhandlingerne  om  en  ny 
Handelstraktat  havde  endnu  ikke  ført  til  noget  Resultat: 
men  Idéudvexlingen  med  Fyrst  Bismarck  havde  stadfæstet 
de  osterrigske  og  tyske  Interessers  Fællesskab  i  alle  store 
Spørgsmaal,  og  denne  Overensstemmelse  skulde  i  Mellem- 
evropa  danne  den  Kjærne,  hvortil  enhver  Magt  kunde  slutte 
sig,  der  forfulgte  samme  fredelige  Retning.«  Efter  at 
begge  Delegationer  i  alt  væsentligt  havde  bevilget  Fælles- 
budgettet,  sluttedes  de  den  lode  Februar.  Da  Ungarerne 
klagede  over,  at  siden  Andrassys  Afgang  alle  tre  Fælles- 
ministerier  (Udenrigs-,  Krigs-  og  Finansministeriet)  vare  be- 
satte med  Tyskere,  afløstes  den  8de  April  Rigsfinansministeren 
Hofmann  af  Præsidenten  i  det  ungarske  Underhus,  Szlåvy. 

Idet  østerrigske  Rigsraad  var  Aaret  1879  endt 
med  et  afgjort  Nederlag  for  det  tyske  Porfatningsparti,  som 
først  i  sin  Helhed  havde  stemt  imod  den  af  Regeringen  fore- 
lagte Hærlov,  medens  til  sidst  40  af  dets  Medlemmer  faldt 
fra  og  stemte  for  Loven  (20de  December  1879).  Strax  efter 
indgave  de  czechiske  Rigsraadsmedlemmer  et  Memorandum 
om  Sprogsagen  i  Bøhmen,  Mæhren  og  Schlesien,  hvor  de 
fordrede  Ligeberettigelse  for  det  czechiske  Sprog  med  det 
tyske.  Denne  billige  Fordring  syntes  naturligvis  Tyskerne 
en  oprørende  Uret  mod  det  hidtil  herskende  tyske  Mindre- 
tal, og  deres  bitre  Opposition  drev  Ministeriet  mere  og  mere 
over  mod  Højre.  Den  »forfatningstro«  Justitsminister  Stre- 
mayer  blev  som  Kultusminister  afløst  af  Konrad  v.  Eybes- 
feld  (16de  Februar),  og  Højre  viste  sig  taknemligt  ved  at 
vedtage  forskjellige  af  Regeringen  forelagte  Love;  men  ved 
Budgetforhandlingen  blev  det  saakaldte  »Dispositionsfonds« 
den  13de  April  med  154  Stemmer  mod  152  ikke  bevilget. 
Herbst  havde  i  Forfatningspartiets  Navn  erklæret,  at  det 
af  Mistillid  til  Ministeriet  ikke  kunde  bevilge  dette  Fonds, 
hvis  Anvendelse  unddrog  sig  al  Kontrol;  Ruthenerne  for- 
kastede det,  fordi  Regeringen  ved  de  sidste  Valg  havde 
understøttet  Polakkerne,  og  omtrent  20  Medlemmer  af  Højre 
fjærnede  sig  før  Afstemningen.  Følgen  blev  imidlertid  kun, 
at  Højre  indsaa  Nødvendigheden  af  at  holde  fast  sammen, 
og  at  deres  tre  Klubber  (Czecher,  Polakker  og  højre  Cen- 
trum) traadte  i  nærmere  Forbindelse  under  Grev  Hohen- 
warts  Ledelse.  Kort  efter  (den  19de  April)  udstedte  Mi- 
nisteriet en  Sprogforordning  for  Bøhmen,  Mæhren  og  Schle- 
sien, som  indskærpede  Embedsmæ'ndene  den  Bestemmelse, 
at  de  skulde  besvare  ethvert  Indlæg  i  det  Sprog,  som  deri 
var  benyttet;  mange  tyske  Embedsmænd,  som  ikke  kunde 
Czechisk,  maatte  derfor  opgive  deres  Embeder.  Saa  vel 
herimod  som  mod  Oprettelsen  af  mange  slaviske  Middel- 
skoler protesterede  Tyskerne  forgjæves,  og  da  imidlertid 
Budgettet  var  vedtaget,  sluttedes  Rigsraadet  den  25de  Maj. 

Landdagene  bleve  indkaldte  til  den  8de  Juni,  og 
Striden  mellem  Højre  og  Venstre  fortsattes  her;  paa  den 
bøhmiske  Landdag  forkastede  Forfatningspartiet  saaledes 
Eegeringens  Forslag  til  en  Forandring  af  den  for  Tyskerne 
partiske  Valglov.  Imidlertid  var  der  ogsaa  udbrudt  Strid  i 
selve  Ministeriet,  i  det  navnlig  Justitsminister  Stremayer 
og  Krigsministeren,  Friherre  v.  Horst,  erklærede,  »at  Rege- 
ringen burde  sege  sin  Stotte  i  Forfatningspartiets  maade- 
holdue  Elementer,  og  at  videre  Indrømmelser  til  Højre  uund- 
gaaelig  maatte  føre  til  en  Opløsning  af  den  for  Statens 
Bestaaen  nødvendige  Enhed  i  Styrelsen,  saa  at  Østerrige 
til  sidst  blev  til  en  Føderativstat.«  Ministerpræsidenten, 
Grev  Taaffe,  søgte  forgjæves  at  mægle  mellem  de  afvigende 
Retninger,  og  den  26de  Juni  traadte  Stremayer,  Horst  og 
to  andre  Ministre  ud  af  Kabinettet.  Blandt  de  nye  Mi- 
nistre vare  de  tre  ligesom  den  tidligere  indtraadte  Kultus- 
minister Konrad  vel  Tyskere,  men  Embedsmænd  uden  poli- 
tisk Betydning,  medens  den  nye  Finansminister,  Dr.  Duna- 
jevski,  var  et  af  Rigsraadets  betydeligste  Medlemmer  og 
en  af  den  polske  Klubs  Førere.  Regeringen  havde  saaledes 
atter  gjort  et  Skridt  til  højre,  og  saa  vel  Tyskere  som 
Madjarer  saae  med  mistroiske  Blikke  paa  de  Rejser,  Kejser 
Frants  Josef  i  Juni  og  September  gjorde  til  Bohmen  og 
Galizien.  Kejseren  vogtede  sig  imidlertid  omhyggelig  for 
at  støde  eller  opmuntre  noget  af  Parrierne:  men  i  Krakau 
hilsede  Borgmesteren  ham  med  de  Ord:  »Under  Ds.  Maj.s 
retfærdige  Scepter  er  det  tilladt  os  at  være  og  blive  Po- 
lakker; vor  Fortids  dyrebare  Minder  og  vore  nationale  Ret- 
tigheder glæde  sig  ved  Ds.  Maj.s  Beskyttelse.«  Her  som  i 
andre  Forhold,  navnlig  paa  Balkanhalvøen,  viste  sig  Mod- 
sætningen til  Rusland. 

I  Ungarn  vakte  en  skandaløs  Sag  i  Begyndelsen  af 
Aaret  1880  almindelig  Harme.  Rigsdagsmanden  Verho- 
vay,  som  i  sit  Blad  »Uafhængighed«  allerede  havde  paa- 
vist  Ministerpræsidentens   Broder  Ladislavs  Tiszas  og  flere 

Journalisters  Forbindelser  med  et  Svindlerselskab,  beskyldte 
Grev  Paul  Festetics,  en  Mand  af  en  af  Landets  første  Fa- 
niilier  og  Svoger  til  Finansministeren,  ligeledes  for  usømme- 
lige Penge  forretninger.  En  anden  Magnat,  Baron  Majthenyi, 
haanede  og  udfordrede  derpaa  Verhova}^  og  denne  blev  livs- 
farlig saaret  i  en  Duel.  Den  følgende  Aften  ytrede  Fol- 
kets Harme  sig  ved  et  Opløb  foran  Adelsklubben,  som  kun 
med  Vanskelighed  blev  dæmpet  af  nogle  Eigsdagsmænd  af 
Oppositionen.  Sagen  kom  paa  Tale  i  Rigsdagens  Underhus, 
men  endte  med  en  Dagsorden,  som  lod  sig  nøje  med  nogle 
af  Ministerpræsident  Tisza  givne  Oplysninger.  1  det  hele 
havde  Ministeriet  uagtet  den  slette  Finansstyrelse  og  det 
voxende  Underskud  Rigsdagens  Flertal  paa  sin  Side,  og  et 
af  Oppositionen  foreslaaet  Mistillidsvotum  forkastedes  den 
6te  Marts.  I  Juni  fornyedes  den  finansielle  Overenskomst 
med  Kroatien,  som  beholder  henved  Halvdelen  af  Landets 
Indtægter  til  Dækning  af  sin  egen  Forvaltning  (navnlig  Ju- 
stits- og  Kultus),  men  afgiver  lidt  over  Halvdelen  til  de 
med  Ungarn  fælles  Udgifter  og  de  østerrigsk-ungarske  Rigs- 
udgifter.  Derefter  vedtoges  Militærgrænsens  Indlemmelse  i 
Kroatien,  indtil  videre  saaledes,  at  Banen  i  Kroatien  tillige 
overtog  Grænsens  Styrelse  som  kongelig  Kommissær.  I 
November  hjemsøgtes  Kroatien,  navnlig  Hovedstaden  Agram, 
af  et  forfærdeligt  Jordskjælv. 

Den  ungarske  Rigsdag  sluttedes  den  21de  Juni,  men 
traadte  igjen  sammen  den  25de  September  og  vedtog  den 
4de  December  Budgettet  for  1881,  som  viste  et  Underskud 
af  25  Mill.  Gylden.  Yderste  Venstre,  hvis  Program  er  den 
rene  Personalunion  med  Østerrige,  synes  efterhaanden  at 
vinde  mere  Indflydelse  i  Landet;  i  én  Henseende  ere  imid- 
lertid Madjarerne  enige,  nemlig  i  Undertrykkelsen  af  de 
andre  Nationaliteter  og  ivrig  Stræben  efter  at  trænge  det 
tyske  Sprog  tilbage. 

Delegationerne,  som  vare  samlede  i  Pest  fra  den 
19de  Oktober  til  den  12te  November,  bevilgede  Fællesbud- 

gettet  med  en  Del  Forøgelser  til  Krigsvæsenet  og  modtoge 
tilfredsstillende  Oplysninger  om  de  udenlandske  Forhold. 

Det  østerrigske  Rigsraad  aabnedes  igjen  i  Slut- 
ningen af  November.  Kort  i  Forvejen  havde  det  liberale 
tyske  Parti  holdt  et  stort  Møde  i  Wien  (den  14de  November) 
og  udtalt  sig  for  »Rigsenheden,  Tyskheden  og  Friheden«, 
medens  et  tysk-konservativt  Møde  i  Linz  den  22de  No- 
vember, især  bestaaende  af  Bønder  og  Præster,  gav  Mini- 
steriet et  Tillidsvotum.  I  Rigsraadet  forelagde  Finans- 
minister Dunajevski  Budgettet  for  1881,  som  udviste  et 
Underskud  af  34^3  MilL,  og  Forslag  til  en  midlertidig  Fi- 
nanslov til  1ste  April.  Forfatningspartiet  gjorde  et  frugtes- 
løst Forsøg  paa  at  styrte  Regeringen  ved  at  nægte  den 
sidste  og  foreslog,  at  det  tyske  Sprog  skulde  erklæres  for 
Statssprog.  I  Herrehuset,  hvor  det  havde  Flertal,  bevilgede 
det  vel  den  midlertidige  Finanslov,  men  i  Forbindelse  med 
en  Mistillidserklæring  til  Ministeriet.  Under  saa  spændte 
Forhold  endte  Aaret  1880. 


Tyskland. 


I  den  preussiske  Landdag,  som  var  samlet  fra  den 
8de  Januar  til  den  20de  Februar,  fremkaldte  som  sædvanlig 
Centrums  Klager  over  Majlovene  heftige  Scener.  Den 
tyske  Rigsdag  aabnedes  den  12te  Februar;  til  dens  Præ- 
sident valgtes  ved  en  Overenskomst  mellem  de  konservative 
og  Centrum  den  konservative  Grev  Arnim  -  Boitzenburg. 
Regeringen  forelagde  et  Lovforslag  om  Forandringer  i  Rigs- 
militærloven,  som  vare  enstemmig  vedtagne  afForbunds- 
raadet:  de  gik  for  det  første  ud  paa  at  forege  Landhærens 
Fredsstyrke  for  Aarene  1881—88  til  1  Procent  af  Befolk- 
ningen den  1ste  Decbr.  1875,  hvorved  den  vilde  stige  fra 
401.000  til  427,000,  for  det  andet  paa  at  paalægge  Erstat- 
ningsreserven  af  1ste  Klasse  20  Ugers  Øvelser.    Som  Grund 

anførtes  Frankrigs  og  Kuslands  endnu  større  Hærstyrke, 
der  navnlig  stærkt  frenjhævedes  af  Grev  Moltke  ved  Sagens 
første  Behandling  den  1ste  Marts.  »Paa  hvilken  Side,« 
ytrede  han,  »ligger  der  en  Trusel  mod  Freden?  Har  den 
tyske  Mikkel  overhovedet  nogen  Sinde  draget  Sværdet  und- 
tagen til  Forsvar?  (!) Man  har  foreslaaet  at  ned- 
sætte den  treaarige  Tjenestetid  til  en  toaarig;  men  det 
gjælder  ikke  blot  om  Soldatens  haandværksmæssige  Afret- 
telse,  nej  det,  det  kommer  an  paa,  er  den  moralske  Egen- 
skabs Uddannelse,  Ynglingens  militære  Opdragelse  til  Mand, 
og  dertil  hører  der  længere  Tid.  Vor  Hær  staar  i  Tal  til- 
bage for  vore  Naboers  Hære ;  den  kan  kun  udjævne  det,  og 
den  udjævner  det  ved  sin  indre  Dygtighed.«  Det  nedsatte 
Udvalg  vedtog  i  alt  væsentligt  Lovforslaget,  og  dette  gik 
den  16de  April  igjenuem  med  186  Stemmer  (de  konserva- 
tive og  nationalliberale)  mod  128  (Centrum,  Fremskridts- 
partiet, Socialdemokrater,  Polakker  og  Elsassere). 

Socialistloven  af  21de  Oktober  1878,  som  kun 
gjaldt  til  31te  Marts  1881,  var  af  Regeringen  foreslaaet 
forlænget  til  1886.  Som  Grund  anførtes,  at  den  social- 
demokratiske Bevægelse,  uagtet  dens  Foreninger  vare  luk- 
kede og  dens  Presse  var  forbudt,  dog  vedblev  under  Over- 
fladen og  støttede  sig  paa  udenlandske  Blade,  som  »Frei- 
heit«  i  London  og  »Socialdemokraten«  i  Ziirich.  Efter 
første  Behandling  (den  6te  Marts)  blev  der  nedsat  et  Ud- 
valg, som  foreslog,  at  Medlemmer  af  Rigsdagen  eller  en 
Landdag  ikke  skulde  kunne  forvises  under  Samlingen,  og 
at  Loven  kun  skulde  forlænges  til  30te  September  1884. 
Ved  anden  Behandling  (i  April)  erklærede  Socialisten  Bebel 
en  Katastrofe  for  uundgaaelig,  naar  man  berøvede  Folket 
alle  dets  politiske  Rettigheder  og  udelukkede  det  fra  at 
forfølge  sine  Bestræbelser  ad  lovlig  Vej,  og  Windhorst 
ytrede  bl.  a. :  »Kald  blot  de  forjagede  Præster  og  Ordener 
tilbage,  end  Kulturkampen,  og  vi  staa  da  inde  for,  at  De 
ikke   behøver   at  frygte  nogen   Socialister   i  alle  de   Egne, 

hvor  den  katholske  Kirke  har  Indflydelse.«  Ved  tredje 
Behandling  (den  4de  Maj)  erklærede  Hasselmann,  at  han 
var  revolutionær  Socialist  og  stemt  for  Forbindelse  med  de 
rnssiske  Anarkister.  Loven  blev  derpaa  vedtagen  med  Ud- 
valgets Ændringer  (med  191  Stemmer  mod  94)  og  i  denne 
Skikkelse  billiget  af  Forbundsraadet. 

Allerede  i  denne  Sag  havde  Bismarck  maattet  ind- 
skrænke sine  Fordringer  for  at  faa  Flertallet  med  sig;  men 
en  stærkere  Modstand  mødte  andre  af  hans  Planer,  navnlig 
de,  der  havde  en  finansiel  Karakter.  Den  28de  April  ud- 
talte Rigsdagen  sig  saaledes  i  en  Dagsorden  imod  det  paa- 
tænkte Tobaksmonopol,  og  Dagen  før  forkastede  den  Rege- 
ringsforslaget  om  Statsunderstettelse  til  et  i  Berlin  oprettet 
Søhandelsselskab,  som  skulde  fortsætte  det  fallerede  Ham- 
burger-Hus Godeffroys  Handel  paa  Samoa-Øerne.  Kort 
i  Forvejen  havde  Forbundsraadet  med  30  Stemmer  mod  28 
bestemt,  at  Postanvisnings- Kvitteringer  ikke  skulde  stemples; 
men  Flertallet  repræsenterede  kun  7  MilL  Indb.  mod  34 
Mill.  (Preussen,  Bayern  og  Sachsen),  og  Bismarck  tog  deraf 
Anledning  til  at  bede  om  sin  Afsked  (6te  April),  da  han 
ikke  kunde  bære  Ansvaret  for  en  Forbundsraadsbeslutning, 
han  ikke  billigede.  Kejseren  modtog  ikke  hans  Afsked  og 
henviste  ham  til  at  stille  Forslag,  der  kunde  løse  slige 
Vanskeligheder.  I  denne  Anledning  vedtoges  der  en  For- 
andring i  Forbundsraadets  Forretningsorden. 

En  ny  Strid  opstod  af  Spergsraaalet  om  Hamburgs 
Frihavnsstilling.  Preussen  havde  forelagt  Forbunds- 
raadet et  Lovforslag,  hvorefter  ikke  blot  Altona,  men  ogsaa 
en  Del  af  Hamburgs  Forstad  St.  Pauli  skulde  indlemmes  i 
den  tyske  Toldforening.  Da  Bremen  og  Hamburg  i  Følge 
§  34  i  Rigsforfatningen  ikke  uden  deres  Samtykke  kunde 
berøves  deres  Frihavnsstilling ,  vilde  Rigskansleren,  som 
ønskede  dennes  Ophævelse,  paa  denne  Maade  øve  et  Tryk 
paa  Hamburg.  Da  det  imidlertid  med  Grund  blev  gjort 
gjældende,   at  St.  Pauli  var  en  Del   af  Hamburg  selv,    lod 

Bismarck  Retsspørgsmaalet  ligge  og  opfordrede  Forbunds- 
raadet  til  at  finde  en  Toldlinje,  som  kunde  gjere  Altonas 
Indlemmelse  mulig.  Hans  Hensigt  var  at  tvinge  Hamburg 
til  Opgivelse  af  sin  Særstilling  ved  at  forlægge  Toldgrænsen 
til  Elbmundingen;  men  den  tidligere  Minister  Delbriick 
foreslog  nu  i  Rigsdagen,  at  dette  kun  maatte  ske  ved  en 
Lov.  Under  Forhandlingen  herom  (den  8de  Maj)  optraadte 
Rigskansleren  for  første  Gang  i  denne  Samling  selv  i  Rigs- 
dagen og  holdt  en  længere  Tale,  i  hvilken  han  erklærede 
Delbriicks  Forslag  for  en  Overskridelse  af  Rigsdagens  Myn- 
dighed og  bestemt  forbeholdt  Forbundsraadet  Retten  til  at 
fastsætte  Toldgrænsen.  Forslaget  blev  da  heller  ikke  an- 
taget, og  efter  at  Rigsdagen  var  sluttet  (den  Ilte  Maj), 
vedtog  Forbundsraadet  Toldgrænsens  Flytning  (den  14de 
Juni). 

Bismarcks  Tale  havde  imidlertid  ogsaa  en  alminde- 
ligere Betydning.  Efter  at  Rigsdagens  Modstand  allerede  i 
Forvejen  havde  vakt  hans  Harme,  havde  han  opfattet  det 
Delbriickske  Forslag  som  et  mod  ham  personlig  rettet  Mis- 
tillidsvotum og  foranledigedes  derved  til  at  udtale  sig  om 
sin  Stilling  i  det  hele  taget.  Især  udtalte  han  sig  skarpt 
imod  Centrum :  »Dette,«  ytrede  han,  »har  nu  i  6  Maaned«r 
i  alle  Spørgsmaal  baade  i  Landdagen  og  Rigsdagen  i  sluttet 
Skare  stemt  mod  Regeringen;   med  sine  100  Mand  er  det 

en  mægtig  og  vel  disciplineret  Modstander Tidligere 

var  det  sædvanligt,  at  Centrum,  Polen,  Fremskridt  vare  det 
Firma,  hvorimod  vi  havde  at  kæmpe;  nylig  er  hertil  kommet 
Frihandelen. I  Fjor  forlod  jeg  Rigsdagen  med  den  op- 
rigtige Overbevisning,  at  de  Herrer  af  Centrum  havde  i 
Sinde  at  nærme  sig  til  Regeringen  og  komme  til  et  Kom- 
promis med  samme  ikke  blot  om  Beskyttelsestold,  men 
ogsaa  om  Spørgsmaal,  der  om  14  Dage  ville  komme  til  at 
sysselsætte  os  i  den  preussiske  Landdag,  I  denne  Over- 
bevisning fik  jeg  Mod  til  at  indlade  mig  paa  Forhandlinger 
med   den    romerske   Kirke    og    ventede    mig   den  Gang   et 

glædeligt  Udbytte  deraf.  Denne  Tillid  er  nu  rystet  ved 
Centrums  afgjorte  Opposition  i  Landdagen  og  Rigsdagen. 
For  mig  ligger  der  i  Centrums  Optræden  et  Barometer  for, 

hvad  vi  have  at  vente  af  Rom. Til  det  liberale  Parti 

vil  jeg  stille  det  Sporgsmaal:  Er  det  nyttigt  at  vække  For- 
fatningsspergsmaal?  Er  det  nyttigt  at  understøtte  Partikula- 
rismen? Den  er  stærk  nok  uden  Dem  —  De  spiller  et  for 
vor  indre  Ro  farligt  Spil,  naar  De  spekulerer  paa  at  stifte 
Ufred  imellem  Regeringerne.  Jeg  har  nu  fort  Kampen  for 
Tysklands  Enhed  i  næsten  30  Aar  og  véd,  hvor  svært  det 
har  været  mig;  for  henved  30  Aar  siden  virkede  jeg  i  For- 
bundsdagen, og  nu  har  jeg  i  næsten  18  Aar  været  Minister. 

Jeg  frygter  for,  at  det  er  for  længe;  alt  for  mange 

Ønsker  har  jeg  ladet  uopfyldte,  med  for  mange  Partier  har 
jeg  kæmpet  til  ikke  at  have  mange  Fjender.  Jeg  vilde 
gjærne  trække  mig  tilbage;  det  eneste,  som  holder  mig,  er 
Kejserens  Vilje;  jeg  vil  ikke  forlade  ham  i  hans  høje  Alder. 
Selv  er  jeg  træt,  træt  til  Døden;  men  naar  jeg  skal  vælte 
Byrden  fra  mine  Skuldre,  maa  der  dog  gjeres  et  Forslag 
om,  hvo  der  skal  træde  i  mit  Sted.  Jeg  kan  ikke  gaa 
Vejen  til  Canossa,  men  den  anden  Vej  er  mulig,  naar  alle, 
der  ikke  eve  enige  med  Centrums  Bestræbelser,  lade  de  indre 

Stridigheder  hvile. Min  Medvirkning   kan   De    ikke 

mere  forlange,  naar  enhver  tror  sig  berettiget  til  at  stiUe 
Rigets  Grundlag  under  Sporgsmaal  og  undergrave  mit  Livs 
Værk.« 

De  i  Bismarcks  Tale  omtalte  Forhandlinger  med 
Rom  vare  forte  hele  Vinteren  1879 — 80  i  Wien  mellem 
den  pavelige  Nuntius  Jakobini  og  det  preussiske  Kultus- 
ministeriums Repræsentant,  Gehejmeraad  Hiibler,  men  havde 
ikke  ført  til  noget  Resultat.  Vel  udstedte  Pave  Leo  den 
13de  den  24de  Februar  et  Breve  til  den  forrige  Ærkebiskop 
af  Køln,  Melchers,  hvori  han  erklærede  sig  villig  tn,  at 
Præsternes  Navne  før  deres  kanoniske  Indsættelse  med- 
deltes  den   preussiske    Regering;   men    da   denne   fordrede 

praktiske  Følger  af  Pavens  Erklæring  i  bestemte  Instruk- 
tioner til  Biskopperne,  stillede  Kurien,  paavirket  af  det  ul- 
tramoutane  Parti,  i  en  Depeche  fra  Kardinal  Nina  (den  23de 
Marts)  aldeles  uimodtagelige  Betingelser  for  Udstedelsen  af 
saadanne  Instruktioner,  bl.  a.  Sikkerhed  for,  at  den  preus- 
siske Lovgivning  blev  bragt  i  Overensstemmelse  med  den 
katholske  Kirkes  Grundsætninger,  særlig  med  Hensyn  til 
Undervisningen.  Dog  besluttede  den  preussiske  Regering  at 
forelægge  Landdagen  Forslag  til  at  formilde  Majlovene  og 
muliggjøre  en  Besættelse  af  de  mange  (c.  1000)  ledige  ka- 
tholske Præstekald.  Paven  erklærede  imidlertid  den  14de 
Maj,  at  han  misbilligede  den  i  disse  Forslag  udtalte  Tanke, 
at  overlade  Regeringen  at  gjøre  Undtagelser  fra  de  be- 
staaende  Love,  og  derfor  tilbagekaldte  den  Indrømmelse, 
han  havde  gjort  i  sit  Breve  af  24de  Februar. 

Ikke  desto  mindre  forelagde  Regeringen  sine  Forslag 
for  den  preussiske  Landdag,  som  traadte  sammen  den 
20de  Maj.  Flere  af  Forslagene  vakte  stor  Betænkelighed, 
navnlig  Artikel  4,  som  bemyndigede  Regeringen  til  at  gjen- 
indsætte  en  Biskop,  der  var  afsat  ved  Dom,  og  ved  Sagens 
første  Behandling  den  28de— 30te  Maj  udtalte  især  den 
forrige  Kultusminister  Falk  sig  stærkt  imod  dem.  Kultus- 
minister V.  Puttkamer  forsikrede  vel,  at  Loven  kun  vilde 
komme  til  Anvendelse,  hvis  Kirken  ogsaa  viste  sig  imøde- 
kommende; men  man  frygtede  for,  at  han  i  alle  Tilfælde 
vilde  gjøre  Indrømmelser,  som  Katholikerne  vilde  modtage 
som  et  lille  Afdrag  paa  deres  Ret,  uden  i  mindste  Maade 
at  vise  sig  taknemlige.  Resultatet  blev  da  ogsaa,  efter 
meget  forvirrede  Forhandlinger  og  Afstemninger,  til  sidst 
det,  at  Regeringen  opofrede  Artikel  4,  andre  Artikler  for- 
kastedes, og  Resten  med  flere  Ændringer  (den  28de  Juni) 
blev  vedtagen  med  206  Stemmer  mod  202  (Centrum,  Halv- 
delen af  de  nationalliberale,  Fremskridtspartiet  og  Polak- 
kerne). Loven,  som  havde  tabt  sin  oprindelige  Karakter 
og  væsentlige  Betydning   og  nu  blot  indeholdt   en  Formil- 

delse  af  Majlovene,  blevderpaa  vedtagen  af  Herrehuset  (den 
3die  Juli).    Samme  Dag  sluttedes  Landdagssamlingen. 

Det  nationalliberale  Parti  havde  i  denne  Sag 
ligesom  i  Sporgsmaalene  om  Samoaøerne  og  Hamburgs 
Frihavnsstilling  splittet  sig  i  en  højre  Side  under  Bennigsen, 
der  vUde  undgaa  et  Brud  med  Bismarck,  og  en  venstre 
Side  under  Forckenbeck  og  Stauffenberg,  der  holdt  fast  ved 
de  liberale  Grundsætninger  uden  Hensyn  til  Rigskansleren. 
Denne  Modsætning  førte  den  30te  Avgust  til,  at  28  na- 
tionalliberale Medlemmer  af  Rigsdagen  og  Landdagen  traadte 
ud  af  Partiet,  blandt  dem  Bamberger.  Forckenbeck.  Rickert 
og  Stauffenberg;  næsten  alle  de  udtraadte  (»Secessionisterne<) 
vare  fra  Preussens  6  gamle  ostlige  Provinser.  Det  nye 
Parti  fandt  dog  ingen  videre  Tilslutning. 

I  September  overtog  Bismarck  selv  Ministeriet  for 
Handel  og  Industri  i  Preussen  og  udkastede  en  Plan  til 
Oprettelse  af  et  nationalokonomisk  Raad  (>Volkswirth- 
schaftsrath«),  der  skulde  raadsporges  om  Lovforslag,  som 
angik  Handel,  Industri,  Land-  og  Forstvæsen.  Planen  blev 
sat  i  Værk  ved  en  Forordning  af  17de  November:  det  nye 
Raad  skulde  bestaa  af  75  Medlemmer,  der  udnævntes  paa 
5  Aar  af  Ministrene  for  Handel  og  Industri,  for  offentlige 
Arbejder  og  for  Landvæsenet  til  Dels  efter  Indstilling  af 
Handelskamrene  og  de  landøkonomiske  Foreninger,  til  Dels 
i  frit  Valg.  Denne  nye  Indretning  blev  i  den  nye  Samling 
af  den  preussiske  Landdag,  som  var  aabnet  den  28de 
Oktober,  Gjenstand  for  et  Angreb  af  Richter  og  Hånel  af 
Fremskridtspartiet,  men  hilsedes  med  Glæde  af  mange. 

Den  20de  og  22de  November  førtes  der  i  Landdagen 
en  hidsig  Debat  om  Jedespørgsmaalet.  som  blev  frem- 
kaldt ved  en  Interpellation  af  Hånel  om  Regeriogens  Stil- 
ling til  en  den  Gaug  cirkulerende,  imod  Jøderne  rettet  Pe- 
tition. Flere  Talere  udtalte  sig  meget  ^endtlig  mod  Jø- 
derne, især  Føreren  for  det  kristelig-sociale  Parti,  Hofpræst 
St6cker,   som  klagede  over,    at  en  halv  Million  Joder,    hø- 

rende  til  en  anden  Stamme  og  forskjellige  fra  Tyskerne  i 
Eeligion,  Tænkemaade,  Følelser  og  Vilje,  indtog  en  Stil- 
ling, som  ikke  svarede  til  deres  Tal;  det  Tryk,  som  de 
ved  deres  Kapital  og  Talent  øvede  paa  det  offentlige  Liv, 
var  utaaleligt.  Grev  Stolberg  erklærede  paa  Kegeringens 
Vegne,  at  den  ikke  agtede  at  virke  tor  en  Forandring  af 
den  lovlig  bestaaende  Ligeberettigelse.  Uden  for  Landdagen 
blev  imidlertid  Følgen  af  Interpellationen  kun  en  forøget 
Agitation  i  antisemitisk  Retning,  der  gav  Anledning  til  flere 
Udskejelser  i  Berlin. 

Det  til  den  20de  Oktober  sammenkaldte  Forbundsraad 
vedtog  nye  Forholdsregler  mod  Socialisterne;  den  27de 
Oktober  erklæredes  saaledes  den  lille  Belejringstilstand  for 
gjældende  paa  et  Aar  i  Hamburg  og  nærmeste  Egne,  hvor- 
efter 95  Personer  udvistes  fra  Hamburg,  Altona,  Wands- 
beck  og  Ottensen,  og  den  24de  November  forlængedes 
samme  Forholdsregel  for  Berlin  med  Omegn  ligeledes  paa 
et  Aar. 

Den  15de— 16de  Oktober  højtideligholdtes  en  stor  Fest 
i  Køln  i  Anledning  af  Domkirkens  Fuldendelse;  Kejseren 
og  mange  tyske  Fyrster  vare  til  Stede;  men  da  Kejseren 
ikke  vilde  modtage  en  Petition,  som  klagede  over  Ærke- 
bispens Fraværelse  og  Kulturkampens  Fortsættelse,  vilde 
det  klerikale  Parti  ikke  deltage  i  Festen. 

I  Rigslandet  El  s  as  s- Loth  ring  en  var  det  udvidede 
Landsudvalg  den  I6de  December  1879  aabnet  af  Stathol- 
deren, General  Manteuffel,  og  havde  valgt  Fabrikejer  Jean 
Schlumberger  til  Formand:  Statholderen  søgte  at  vinde 
Stemningen  for  sig  og  Forbindelsen  med  Tyskland  ved  at 
vise  Mildhed  og  gjøre  nogle  Indrømmelser,  men  vakte  der- 
ved Misfornøjelse  hos  de  tyske  Embedsmænd:  Statssekre- 
tæren Herzog  fordrede  saaledes  sin  Afsked,  fordi  et  ka- 
tholsk  Seminarium  imod  hans  Raad  igjen  var  aabnet.  Lands- 
udvalgets Samling  sluttedes  den  16de  April;  men  den  29de 
Juli   aabnedes    et  nyt   indrettet  Statsraad   af  Statholderen, 

som  forsikrede,  at  »han  vilde  anvende  sit  Livs  sidste  Maa- 
neder  paa  at  skaffe  Elsass-Lothiingen  fald  Selvstændighed.« 
Til  Statssekretær  udnævntes  i  Herzogs  Sted  den  preussiske 
Handelsminister  Hofmann.  Landsudvalget  aabnedes  igjen 
den  6te  December;  ved  denne  Lejlighed  udtalte  Statholderen 
sig  imod  den  tyske  Presses  Beskyldning,  at  han  skadede 
Tyskheden  og  viste  Svaghed  lige  over  for  franske  Sym- 
pathier;  hans  af  Kejseren  billigede  Maal  var  at  lette  Elsass- 
Lothringerne  Overgangen  fra  Frankrig  til  Tyskland  ved  en 
retfærdig  Styrelse,  som  fremmede  deres  aandelige  og  ma- 
terielle Interesser. 

Blandt  de  mindre  tyske  Stat«r  har  Baden  ligesom 
Preussen  i  Aaret  1880  gjort  et  Forsøg  paa  at  tilfredsstille 
den  katholske  Kirke  ved  Indrømmelser;  240  katholske 
Præstekald  stode  nemlig  ledige,  fordi  de  katholske  theolo- 
giske  Kandidater  hverken  havde  viUet  underkaste  sig  den  i 
Aaret  1874  fastsatte  Statsexamen  eller  søge  om  Fritagelse 
fra  sanmie,  hxilkeu  i  Felge  Loven  under  visse  Omstændig- 
heder kunde  tilstedes.  Det  kom  nu  til  en  Overenskomst, 
i  Følge  hvilken  Statens  Examen  blev  ophævet,  men  de 
gejstlige,  som  ikke  havde  viUet  søge  om  Fritagelse,  nu  fandt 
sig  deri. 

I  Bayern  højtideligholdtes  i  Avgust  det  TOOaarige 
Jubilæum  for  det  Wittelbachske  Huses  Regering.  Folke- 
stemningen søgte  ved  denne  Lejlighed  at  fremhæve  Bayerus 
Selvstændighed;  men  Kong  Ludvig  den  2den  unddrog  sig 
som  sædvanlig,  saa  vidt  muligt,  fra  Offentligheden. 

I  Mecklenburg-Schwerin  gjorde  Regeringen  et 
Forsøg  paa  at  faa  den  ene  staaende  middelalderlige  For- 
fatning forandret;  men  Ridderskabet  vilde  ikke  indlade  sig 
paa  nogen  Underhandlinger  derom,  og  alt  blev  ved  det  gamle. 

England. 

Den  engelske  Regering  var  indviklet  i  betydelige,  saa 
vel  ydre  som  indre,  Vanskeligheder,  til  Dels  saadanne,  som 
den  selv  havde  fremkaldt.  Krigen  i  Afganistan  var  ikke 
endt,  i  de  sydafrikanske  Kolonier  truede  det  med  Opstand, 
det  orientalske  Spergsmaal  var  trods  Berliner-Kongressen 
endnu  aabent,  og  i  Irland  havde  Home-rule-Partiet  vakt  en 
heftig  Bevægelse  blandt  det  forarmede  Folk.  Vel  havde 
Lord  Beaconsfield  i  de  sidste  Aar  fyldt  England  med 
Glansen  af  sin  »Kejser-Politik« ;  men  den  sædvanlige  Vexel 
imellem  Flod  og  Ebbe  i  den  engelske  Folkestemning  var 
begyndt:  Skyggesiderne  ved  Tory-Styrelsen  traadte  stærkere 
frem,  og  det  liberale  Parti  fik  Haab  om  snart  at  kunne 
faa  Magten. 

Tilsyneladende  var  Ministeriets  Stilling  dog  urokket: 
under  Parlamentets  sidste  Samling  (5te  Februar — 24de 
Marts  1880)  viste  Oppositionen  sig  magtesløs,  og  da  nogle 
Udfyldningsvalg  faldt  ud  til  Fordel  for  Regeringen,  troede 
Lord  Beaconsfield,  at  det  var  det  rette  Øjeblik  til  at  op- 
løse Parlamentet,  saasom  der  dog  i  Aarets  Løb  skulde 
foretages  nye  Valg.  Den  8de  Marts  meddelte  han  begge 
Huse,  at  Opløsningen  vilde  finde  Sted,  saa  snart  Budgettet 
var  vedtaget.  Strax  derefter  begyndte  Valgbevægelserne,  og 
det  liberale  Parti,  som  styrkedes  ved  den  indflydelsesrige 
Lord  Derbys  Overgang  til  det,  anstrængte  sig  af  alle 
Kræfter;  Oladstone  rejste  til  Skotland,  ledsaget  af  Lord 
Roseberry,  hvis  Hustru  (en  født  Rothschild)  anvendte  store 
Summer  paa  Valgsagen,  og  den  TOaarige  Mand  holdt  daglig 
heftige  Taler  i  de  vigtigste  Stæder.  Valgene,  som  be- 
gyndte den  31te  Marts  og  i  henved  3  Uger  satte  Landet  i 
en  feberagtig  Bevægelse,  fik  et  meget  uventet  Udfald:  det 
hidtilværende  liberale  Mindretal  blev  forvandlet  til  et  Fler- 
tal, større  end  det  havde  været  i  noget  engelsk  Parlament 
siden  Reformbillen  af  1832.  Der  var  valgt  over  350 
liberale,  saa  at  de  havde  Flertallet  uden  at  behøve  Home- 

miernes  Bistand;  disse  havde  Flertallet  i  Irland  og  ud- 
gjorde nu  63;  de  konservative  vare  svundne  ind  til  240.  i 
Skotland  talte  de  kun  8  imod  51  liberale. 

Den  I9de  April  indgav  Ministeriet  Beaconsfield  sin 
Dimission,  og  efter  at  Dronningen  først  forgjæves  havde 
henvendt  sig  til  de  mere  maadeholdne  Whigførere  i  Under- 
huset og  Overhuset,  Marqvis  Hartington  og  Grev  Granville, 
maatte  hun  den  24de  April  kalde  Gladstone  til  Windsor. 
Denne  dannede  det  nye  Ministerium  (28de  April)  af  det 
liberale  Partis  forskjellige  Afskygninger:  Whigaristokrater, 
som  Ministeren  for  Indien  Hartington,  Udenrigsministeren 
Granville,  Marineministeren  Lord  Northbrook  og  Storsegl- 
bevareren  Hertugen  af  Argyll.  maadeholdne  liberale,  som 
Statssekretæren  for  Irland  Forster,  Indenrigsministeren 
Harcourt  og  Krigsministeren  Childers,  og  endelig  radikale, 
som  Kansleren  for  Lancaster  (d,  v.  s.  Minister  uden  Porte- 
feuille),  den  næsten  TOaarige  John  Bright,  og  Handels- 
ministeren Chamberlain.  Betydelige  Stillinger  uden  for 
Kabinettet  fik  af  de  radikale  bl.  a.  Charles  Dilke,  som  blev 
Understatssekretær  i  Udenrigsministeriet,  og  den  blinde 
Professor  Fawkett,  som  blev  Generalpostmester.  Dagen 
efter  Ministeriets  Dannelse  traadte  det  nje  Parlament 
sammen,  men  afgjorde  i  Begyndelsen  blot  formelle  Sager 
for  at  give  de  i  Regeringen  indtraadte  Medlemmer  Tid  til 
at  lade  sig  gjenvælge.  Ved  denne  Lejlighed  faldt  Inden- 
rigsministeren Harcourt  igjennem  i  Oxtord  lige  over  for 
den  konservative  Kandidat  og  kunde  kun  beholde  sin  Stil- 
ling ved  et  andet  Medlems  Afkald  paa  sin  Plads. 

En  anden,  for  den  nye  Regerings  Anseelse  ikke  heldig 
Sag  var  Gladstones  Optræden  lige  over  for  Østerrige. 
I  sine  Valgtaler  havde  han  udtalt  sig  meget  heftig  mod 
den  østerrigske  Politik  paa  Balkanhalvøen  og  tilladt  sig 
Ytringer,  der  syntes  saarende  for  Kejser  Frans  Josef;  som 
Minister  maatte  han  nu  i  et  Brev  til  den  esterrigske  Sende- 
mand i  London,  Grev  Karolyi,  undskylde  og  modificere  sine 


44  De  vigtigste  Begivenheder  i  Aaret  1880. 

Ord.  Nye  Ubehageligheder  havde  Gladstone  af  den  Strid, 
som  fremkaldtes  ved  Spørgsmaalet  om  det  demokratiske  og 
atheistiske  Medlem  for  Northampton  Bradlaughs  Eds- 
fæstelse.  Den  sædvanlige  Edsformel,  som  allerede  flere 
Gange  var  bleven  forandret  til  Fordel  for  Katholiker,  Dis- 
sentere  og  Jøder,  passede  endnu  ikke  for  en  Atheist,  og 
han  androg  derfor  paa  at  maatte  nøjes  med  en  Erklæring 
om  Troskab  mod  Kronen.  Et  i  denne  Eetning  stillet  For- 
slag blev  forkastet,  da  det  liberale  Parti  i  denne  Sag  var 
splittet,  og  da  Bradlaugh  derpaa  tilbød  at  aflægge  Eden, 
nægtede  Flertallet  ham  Adgang  dertil.  Da  han  ikke  desto 
mindre  indfandt  sig  i  Underhuset,  blev  han  ført  i  Fængsel 
efter  et  Forslag  af  Oppositionens  Leder,  Northcote,  men 
næste  Dag  efter  sammes  Forslag  igjen  sat  i  Frihed.  Glad- 
stone, som  hidtil  havde  ladet  Tøjlerne  glide  ud  af  sine 
Hænder,  blev  dadlet  derfor  af  de  liberale  Blade  og  foreslog 
nu  en  Bestemmelse  om,  at  Medlemmer,  som  ønskede  det, 
skulde  have  Eet  til  at  afgive  en  simpel  Erklæring  i  Steden 
for  en  Ed.  Dette  Forslag  blev  vedtaget  (den  1ste  Juli),  i 
det  det  liberale  Parti  nu  igjen  fulgte  sin  Leder,  og  Bradlaugh 
tog  Sæde  i  Underhuset. 

Den  Splittelse,  som  i  denne  Sag  havde  vist  sig  i  det 
liberale  Parti,  traadte  ogsaa  frem,  da  Ministeriet  forelagde 
en  Lov  om  Erstatning  til  irske  Forpagtere,  som 
bleve  udjagne  paa  Grund  af  Ikke  -  Betaling.  Vel  satte 
Gladstone  Loven  igjennem  i  Underhuset  (den  27de  Juli); 
men  i  Overhuset  blev  den  forkastet  med  282  Stemmer  mod 
51  (den  3dje  Avgust),  da  Whigaristokraterne  lige  saa  vel 
som  de  konservative  betragtede  den  som  et  Brud  paa  Ejen- 
domsretten. Mange  af  dem,  som  havde  stemt  mod  Loven, 
vare  selv  store  Godsejere  i  Irland,  og  man  kan  ikke  undre 
sig  over,  at  Ophidselsen  blandt  Irlænderne  efter  denne  Af- 
stemning steg  til  en  foruroligende  Højde.  Agitatoren 
Parneil,  som  i  Begyndelsen  af  Aaret  havde  gjort  en  Eejse 
til   Amerika    for  der   at   søge  Hjælp,    udfoldede    en    over- 

ordentlig  Virksomhed  i  Spidsen  for  Homerulerne  og  den 
til  at  fremkalde  en  radikal  Omdannelse  af  Gmndejen- 
domsforholdene  stiftede  »Landliga«.  Pameli  og  hans 
Venner  holdt  det  ene  Møde  efter  det  andet  og  opfordrede 
ligefrem  til  Anvendelse  af  Magt.  Regeringens  Myndighed 
blev  fuldstændig  ringeagtet,  og  i  Vinterens  Løb  blev  det 
snarere  Landligaen  end  Vicekongen,  der  beherskede  Irland: 
hvo  der  modsatte  sig  dens  Forordninger,  f.  Ex.  at  ingen 
maatte  overtage  en  Forpagtning,  der  var  fratagen  en  anden, 
eller  arbejde  for  en  Godsejer,  der  selv  beholdt  en  saadan 
Forpagtning,  ndsatte  sit  Liv  og  sin  Ejendom  for  Volds- 
handlinger. Den  25de  September  blev  Lord  Mountmorres 
myrdet,  uden  at  man  kunde  opdage  Gjerningsmændene,  og 
paa  flere  Steder  kom  det  til  blodige  Sammenstød  mellem 
Mængden  og  den  væbnede  Styrke. 

Parlamentet  sluttedes  den  7de  September:  men  der  var 
Tale  om  allerede  at  indkalde  det  igjen  i  December,  fordi 
nogle  af  Ministrene  onskede  Fuldmagt  til  midlertidig  at 
ophæve  Habeascorpusakten  for  Irland,  hvorved  det  kunde 
blive  muligt  uden  videre  at  lade  Landligaens  Førere,  der- 
iblandt flere  Medlemmer  af  Underhuset,  arrestere.  Bright 
og  Chamberlain  troede  derimod,  at  saadanne  Forholdsregler 
kun  vilde  forøge  Ophidselsen,  og  truede,  hvis  de  bleve  ved- 
tagne, med  at  træde  ud  af  Ministeriet.  Til  sidst  blev  dette 
dog  enigt  om  at  indkalde  Parlamentet  til  den  6te  Januar 
og  da  at  foreslaa  en  Lov  om  Reformer  i  det  irske  Forpagt- 
ningssystem, men  tiUige,  hvis  Tilstanden  i  Irland  ikke  for- 
bedrede sig,  at  indhente  Fuldmagt  til  Tvangsforholdsregler. 
Paa  samme  Tid  anklagede  Regeringen  14  Førere  for  Land- 
ligaen, deriblandt  5  Parlamentsmedlemmer,  for  Sammen- 
sværgelse; Processen  begyndte  i  Dublin  den  28de  De- 
cember. 

Medens  de  irske  Forhold  saaledes  voldte  store  Vanske- 
ligheder, vare  heller  ikke  de  udenlandske  Forhold  tilfreds- 
stillende.   Hvor   lidet  England    uagtet    al   Gladstones   Iver 

udrettede  paa  Balkanhalvøen,  have  vi  allerede  onotalt  under 
Montenegro,    Tyrkiet    og    Grækenland.      I    Afganistan 
maatte    de  britisk-indiske    Tropper   idelig   kæmpe   med   de 
tapre  Beboere:  Mohammed  Djan  angreb  saaledes  (den  19de 
April)    ved    Gazna    de    fra    Kandahar   fremdragende   Eng- 
lændere,   men    blev    dreven   tilbage    ved   en   voldsom   Ild. 
Gaznas    Besættelse    bragte    de     hidtil    fjendtlige    Ghilzai- 
Stammer   til   at   slutte   Overenskomst   med  Englænderne  (i 
Maj);    men   den    engelske  Regering   ønskede  nu  at  remme 
Landet.     Den  havde    allerede    den    3dje  April   udnævnt  en 
Prins   af  Shir  Alis  Hus   ved  Navn  Shir  Ali   til    Hersker  i 
Kandahar,  dog  saaledes,  at  en  engelsk  Agent  og  en  engelsk 
Garnison  skulde  blive   i  Staden.    Kort  efter  bekjendtgjorde 
General  Roberts  i  Kabul,    at  England    ønskede  at  indsætte 
en  ny  Emir,    og   saa   snart  Høvdingerne  kunde  blive  enige 
om  Valget   af  en  saadan,    der   vilde   træde   i   venskabeligt 
Forhold  til  England,    vilde   de   britiske  Tropper  trække  sig 
tilbage.     Det  lykkedes    at  finde   en  saadan  Emir  i  Abd  ur 
R ah  man,    en  Sønnesøn    af    den    kraftige    Hersker    Dost 
Mohammed  (f  1863),   hvis  Fader   var  bleven  tilsidesat  for 
sin  yngre  Broder  Shir  Ali.     Abd  ur  Rahman   havde  prøvet 
paa  at  støde  Shir  Ali  fra  Tronen,  men  havde  maattet  flygte 
og  levede  siden  1870  i  Samarkand  under  russisk  Beskyttelse. 
Den  22de  Juli  1880  blev  denne  Mand  erkjendt  for  Emir  af 
Afganistan,    og   strax  derefter  forlede   de  engelske  Tropper 
Kabul.     Imidlertid    var   Ejub  Kan,   en  Søn   af  Shir  Ali, 
fra  Herat  dragen  frem  imod  Kandahar  og  havde  slaaet  den 
engelske  General  Burrows,    som  var  gaaet  imod  ham,  fuld- 
stændig (den  27de  Juli);  Levningerne  af  den  britisk-indiske 
Brigade  ilede  i  vild  Flugt  tilbage  til  Kandahar.     Her  trak 
Kommandanten,  General  Primrose,  sig  tilbage  til  Citadellet 
og    slog   Ejub   Kans  Angreb   tilbage.    Da  dernæst  General 
Roberts  ilede  til  Hjælp  fra  Kabul,    trak  Ejub   sig   tilbage, 
men  Roberts  forfulgte  ham  og  slog  ham  fuldstændig  den  1ste 
September.    Efter  sin  Sejr  vendte  Roberts  tilbage  til  England, 

Og  General  Stewart  overtog  Kommandoen  over  de  britiske 
Tropper  i  Afganistan;  hvor  vidt  disse  ogsaa  vilde  rømme 
Kandahar  og  overgive  Staden  til  Abd  ur.Kahman,  var  endnu 
Gjenstand  for  Tvivl. 

I  Sydafrika  ønskede  Guvernøren  i  Kaplandet,  Sir 
Bartle  Frere,  at  forbinde  de  ny  vundne  Landskaber,  det 
transvaalske ,  Sulu-  og  Basuto-Landet,  til  en  Konføderation 
med  Kapkolonien;  men  Ministeriet  Gladstone  var  ikke 
gunstig  stemt  for  hans  Udvidelsespolitik ,  og  til  sidst  blev 
han  kaldt  tilbage.  Derimod  var  Ministeriet  ikke  villigt  til 
igjen  at  opgive  de  underkastede  Lande,  og  der  udbrød  der- 
for først  en  Opstand  blandt  Basuto'erne,  og  i  December 
erklærede  det  transvaalske  Land  sig  for  en  uafhængig  Re- 
publik. Boererne  valgte  Kriiger  til  Præsident,  Joubert  til 
Anfører,  og  rykkede  rask  frem  mod  de  engelske  Tropper, 
der  stode  i  deres  Land.  Ved  Aarets  Ende  vare  disse  efter 
ikke  ringe  Tab  indesluttede  i  Fortet  ved  Pretoria. 


Nederlandene. 


Under  de  vanskelige  Tronfølgeforhold  havde  det  Be- 
tydning, at  den  unge  Dronning  den  31te  Avgust  1880  fødte 
en  Datter.  Den  20de  September  traadte  General- 
staterne sammen  til  en  ny  Samling;  først  behandlede  de 
Budgettet,  som  udviste  et  Underskud  af  over  21  Mill. 
Gylden,  og  efter  at  have  forkastet  et  Forslag  til  Gjen- 
indførelse  af  Dødsstraffen  vedtoge  de  den  af  Ministeriet 
forelagte  nye  Straffelov.  Paa  Sumatra  er  Krigen  nu  saa 
saa  godt  som  endt,  og  en  Del  af  Tropperne  er  vendt  til- 
bage til  Java. 

Belgien. 

Det  liberale  Ministerium  Prére  Orban  havde  Flertal  i 
begge  Kamre;  men  da  det  klerikale  Parti  ikke  kunde 
udrette  noget  i  disse,  flyttede  det  Kampen  mod  den  for- 
hadte Skolelov  af  1879  til  Provins-  og  Menighedsraadene, 
af  hvilke  det  beherskede  mange.  Disse  udelukkede  Stats- 
skolerne fra  de  af  dem  hidtil  benyttede  Lokaler,  nægtede 
fattige  Høm  i  disse  Skoler  Understøttelse  og  Lærerne  Ud- 
betaling af  deres  Løn.  Regeringen  traadte  kraftig  op  imod 
disse  Overgreb  og  lod  sig  bl.  a.  af  Kamrene  bevilge  Va 
Mill.  Pr.  til  Hjælp  for  Lærerne.  Den  7de  Maj  forlangte 
det  klerikale  Mindretal  i  Kamret,  at  Fremmedloven ,  som 
giver  Regeringen  Myndighed  til  at  udvise  Udlændinge,  ikke 
skulde  anvendes  paa  Medlemmer  af  gejstlige  Ordener;  men 
netop  af  Frygt  for  disses  Tilstrømning  fra  Tyskland  og 
Frankrig  havde  Regeringen  fordret  Fremmedlovens  For- 
længelse, som  ogsaa  blev  vedtagen ;  thi  Belgien  talte  allerede 
ved  Siden  af  30,000  indenlandske  gejstlige  mere  end  2000 
fremmede,  og  Klostrenes  Tal  var  steget  til  1700  med  3650 
Munke  og  henved  19,000  Nonner  (1846  kun  lidt  over  2000 
Munke  og  henved  10,000  Nonner).  Den  16de  Maj  sluttedes 
Kamrenes  Samling. 

Striden  om  Skoleloven  førte  1880  til  et  afgjort  Brud 
med  den  pavelige  Kurie.  Rigtignok  havde  Kardinal- 
Statssekretæren  Nina  lige  over  for  den  belgiske  Sendemand 
i  Rom  ytret  sig  meget  maadeholdent  og  misbilliget  de  bel- 
giske Biskoppers  fanatiske  Optræden;  men  samtidig  havde 
den  pavelige  Nuntius  i  Briissel,  Vanutelli,  hemmelig  op- 
muntret Biskopperne  til  de  voldsomste  Forholdsregler,  og 
Ærkebispen  af  Mecheln  havde  forsikret  dem,  at  »den  hellige 
Fader  billigede  disse,  men  ønskede,  at  dette  holdtes  fuld- 
stændig hemmeligt.«  Til  Uheld  for  Vatikanet  afslørede 
den  af  Paven  afsatte  Biskop  af  Tournay,  Dumont,  det  dob- 
belte Spil,   og  den  belgiske  Regering  afbrød  al  Forbindelse 

med  Kurien;    Sendemanden    i  Rom   blev   tilbagekaldt    (den 
5te  Juni),  og  Vanutelli  maatte  forlade  Briissel. 

Under  disse  Omstændigheder  deltog  Gejstligheden  ikke 
i  de  store  Festligheder,  hvormed  Belgien  fejrede  det  50aarige 
Jubilæum  for  sin  Uafhængighed.  De  aabnedes  den  15de 
Juni  med  en  national  Udstilling,  den  21de  Juli  afsløredes 
et  Mindesmærke  for  Kong  Leopold  den  1ste,  og  den  16de 
Avgust  holdt  Kong  Leopold  den  2den  en  Tale,  som  blev 
modtagen  med  Begejstring.  Inden  Kamrene  igjen  aabnedes 
(den  6te  November),  var  Krigsministeren,  General  Liagre, 
udtraadt  af  Ministeriet. 


Schweiz. 


Gjennemboringen  af  St.  Gotthard,  som  var  begyndt 
1872,  fuldendtes  den  29de  Februar  1880;  Tunnelens  Længde 
er  henved  2  Mil.  Til  Brug  er  det  store  Arbejde  imidlertid 
endnu  ikke  færdigt;  man  haaber,  at  det  vil  kunne  ske 
1882,  og  da  vil  Vejen  over  Ostende,  St.  Gotthard  og 
Brindisi  danne  den  korteste  Forbindelse  mellem  det  nord- 
vestlige Evropa  og  Orienten. 

Forbundsforfatningen  indeholder  den  Bestemmelse,  at 
50,0(X)  Schweizerborgere  til  enhver  Tid  kunne  fordre  en 
Revision  af  samme.  Et  saadant  Tal  lykkedes  det  Xa- 
tionalraadsmedlemmet  Joos  fra  Schaffhausen  at  samle  om 
at  fordre  en  Revision  af  Forfatningens  Artikel  39,  som  for- 
byder ethvert  Monopol  for  Udstedelsen  af  Banknoter.  Den 
13de  September  traadte  Forbundsforsamlingen  i  denne  An- 
ledning sammen,  og  begge  Raad  erklærede,  at  Folket  ikke 
havde  Ret  til  at  fordre  en  delvis  Revision;  derimod  ved- 
toges det,  den  31te  Oktober  i  Almindelighed  at  forelægge 
Folket  det  Spørgsmaal,  om  det  ønskede  en  Forfatnings- 
revision.     Spergsmaalet  benægtedes  med  c.  250,000  Stemmer 

mod  120,000.  Forbundsforsamlingen  traadte  atter  sammen 
i  December  og  valgte  Anderwert  til  Forbundspræsident  for 
1881 ;  men  da  en  Del  af  Pressen  angreb  ham  personlig, 
skød  han  sig  selv  den  25de  December.  I  hans  Sted  traadte 
Vicepræsidenten  Droz. 


Frankrig. 


Kamrene  samledes  den  13de  Januar  1880  og  gjen- 
valgte  deres  Formænd,  Deputeretkamret  saaledes  Gambetta. 
Det  lige  fer  Nyaar  dannede  Ministerium  Freycinet  med- 
delte sit  Program,  hvori  det  erklærede  det  for  sin  Opgave 
at  skride  afgjort  frem  paa  de  nødvendige  Reformers  Vej. 
>Vi  ville  opfordre  Senatet,«  sagde  det,  »til  at  stemme  for 
de  allerede  af  Deputeretkamret  vedtagne  Undervisningslove 
og  ville  fuldstændiggjøre  dem  ved  Love  om  Elementår- 
undervisningen.«  Af  andre  Spørgsmaal  betegnedes  som 
nærmest  foreliggende  Dommerstandens  Reorganisation,  Erabeds- 
personalets  Reform,  Forsamlings-  og  Presselove,  Gjennem- 
førelsen  af  det  store  Program  for  de  offentlige  Arbejder, 
Toldvæsenets  Ordning,  vigtige  Militærlove  og  endelig  Bud- 
gettet, i  hvilket  betydelige  Lettelser  kunde  foreslaas  paa 
Grund  af  Indtægternes  stadige  Stigen. 

Den  23de  Januar  begyndte  Forhandlingerne  om  Under- 
vi  sningslovene  i  Senatet.  Den  nye  Indretning  afUnder- 
visningsraadet  og  de  6  første  Artikler  af  Loven  om  den 
højere  Undervisnings  Ordning  vedtoges;  men  derimod  for- 
kastedes Artikel  7,  som  forbød  Medlemmer  af  ikke  an- 
erkjendte  gejstlige  Kongregationer  at  lede  nogen  offentlig 
eller  privat  Undervisningsanstalt  eller  meddele  Undervisning 
ved  den.  Naar  Republikanerne  af  venstre  Centrum  med 
Jules  Simon  i  Spidsen  stemte  mod  den,  beroede  dette  vel 
ikke  saa  meget  paa  den  af  dem  fremførte  doktrinære  Grund, 

at  det  stred  imod  Friheden,  ikke  at  tillade  enhver  at  give 
Undervisning  og  ikke  at  overlade  Familiefædrene  Bestem- 
melsen om,  hvem  der  skulde  undervise  deres  Bom,  som  paa 
den  Overbevisning,  de  nærede  om  det  farlige  i  at  vække  en 
religiøs  Strid,  »en  Kulturkamp«,  i  den  af  de  radikale  truede 
Republik. 

En  saadan  Kamp  blev  imidlertid  ikke  afværget  ved 
Forkastelsen  af  Artikel  7 :  Freyciuet  havde  allerede  i  Se- 
natet erklæret,  at  Regeringen,  naar  man  vragede  denne, 
agtede  at  bringe  de  bestaaende,  men  hidtil  hvilende 
strænge  Love  mod  Kongregationeme .  især  mod  Je- 
suiteme,  i  Udferelse,  og  samme  Dag  (den  16de  Marts), 
som  Kultusminister  Ferry  forelagde  Deputeretkamret  Under- 
visningsloven  i  den  Skikkelse,  hvori  den  kom  fra  Senatet, 
stilledes  en  mellem  de  4  Venstregrupper  aftalt  Forespørgsel 
om,  hvad  Regeringen  nu  agtede  at  gjøre  ved  Kongrega- 
tioneme. Freycinet  svarede,  at  man  vilde  anvende  Lovene 
mod  dem,  men  forbeholdt  sig  fuld  Handlefrihed;  han  udbad 
sig  i  denne  Anledning  en  Tillidserklæring.  Denne  blev  given 
med  stort  Flertal,  og  Loven  blev  derpaa  vedtagen  uden 
Artikel  7.     Derefter  toge  Kamrene  en  Maaneds  Ferie. 

Under  denne  udkom  (den  29de  Marts)  to  Dekreter, 
der  støttede  sig  paa  gamle,  ikke  udtrykkelig  ophævede 
Love  (især  fra  1804).  Det  ene  paalagde  Jesuiterne  (som  i 
Frankrig  talte  1000  Medlemmer  og  havde  74  Undervisnings- 
anstalter med  10,000  Disciple),  da  deres  Orden  ikke  var 
tilladt  af  Staten,  at  remme  alle  deres  Stiftelser  inden  3 
Maaneder  og  lukke  deres  Skoler  inden  Skoleaarets  Ende. 
Det  andet  Dekret  paalagde  alle  andre,  ikke  anerkjendte 
Kongregationer  (ialt  500  med  over  20,000  Medlemmer, 
deraf  Va  mandlige,  ^is  kvindelige)  inden  3  Maaneder  at 
forelægge  deres  Statuter  for  Regeringen  cg  udbede  sig 
disses  lovlige  Godkjendelse;  i  modsat  Tilfælde  vilde  de 
ogsaa  blive  oploste.  Mod  disse  Dekreter  protesterede  alle 
Biskopperne,    og   paa   en  Forsamling   af  Kongregationemes 

Overhoveder  (den  2den  April)  vedtoges  det  ikke  at  søge 
Godkj endelse.  De  klerikale  forsøgte  ogsaa  at  faa  Kamrene 
til  at  udtale  sig  imod  Martsdekreterne ,  men  opnaaede  kun 
Tilslutning  af  et  lille  Mindretal  i  Deputeretkamret  og  et 
forholdsvis  stort  i  Senatet. 

I  andre  Spergsmaal  herskede  der  ikke  saa  stor  Enighed 
imellem  Ministeriet  og  det  af  Gambetta  ledede  Flertal  i 
Kamret.  Vel  kom  de  overens  om  Udkastet  til  en  ny 
Presselov,  og  den  15de  Maj  vedtoges  Loven  om  Forsam- 
lingsretten,  dog  forst  efter  at  Regeringens  Opsynsret 
var  bleven  indskrænket,  hvorfor  Indenrigsministeren  Lepére 
traadte  af  og  blev  afløst  af  Constans;  men  større  Vanske- 
ligheder voldte  Spørgsmaalet  om  almindelig  Amnesti. 
Præsidenten  og  Regeringen  krympede  sig  længe  ved  at  ind- 
rømme denne,  men  gave  dog  til  sidst  efter  for  Gambetta, 
og  Ministeriet  forelagde  den  19de  Juni  Kamret  et  Lov- 
forslag, i  Følge  hvilket  Amnestien  udstraktes  til  alle,  som 
vare  dømte  for  Forbrydelser,  der  knyttede  sig  til  Opstandene 
i  1870  og  187),  og  for  politiske  Forbrydelser  og  Presse- 
forseelser  indtil  19de  Juni  1880.  Gambetta  holdt  en 
glimrende  Tale,  som  sluttede  saaledes:  »Paa  National- 
festen den  14de  Juli  bør  I  lukke  de  sidste  ti  Aars  Bog, 
sætte  Forglemmelsens  Gravsten  over  Kommunens  For- 
brydelser og  Spor  og  sige  til  alle,  at  der  er  kun  ét  Frankrig 
og  én  Republik«.  Efter  denne  Tale  vedtoges  Forslaget  med 
stort  Flertal;  men  i  Senatet  mødte  det  Modstand  og  gik 
kun  igjennem  med  den  Ændring,  at  Mordere  og  Brand- 
stiftere skulde  udelukkes  fra  Amnestien.  Ved  denne  Be- 
stemmelse udelukkedes  næsten  alle  endnu  ikke  amnesterede 
Kommunarder,  og  Kamret  vilde  ikke  gaa  ind  paa  den. 
Derimod  vedtog  det  en  anden  Ændring,  som  gav  Regeringen 
Benaadningsret  indtil  den  14de  Juli,  og  i  denne  Form  gik 
Lovforslaget,  efter  at  Senatet  havde  tilføjet  en  Under- 
ændring, endelig  igjennem  i  Kamret  (den  10de  Juli).     Der- 

efter  benaadedes  alle  Kommunarder  med  Undtagelse  af  17. 
Kamrene  sluttedes  den  15de  Juli. 

Den  14de  Juli,  Åarsdagen  efter  Bastillens  Erobring, 
afholdtes  den  store  Nationalfest  til  Republikkens  For- 
herligelse. Der  uddeltes  nye  Faner  til  Hæren,  hvis  nu 
fuldendte  Omdannelse  derved  afsluttedes;  i  den  sidst«  Sam- 
ling vare  de  sidste  dertil  nedvendige  Love  blevne  vedtagne. 
For  ogsaa  at  vise  Flaaden  Opmærksomhed,  foretog  Grévy 
kort  efter,  ledsaget  af  begge  Kamrenes  Formænd,  Leon  Say 
og  Gambetta,  en  Rejse  til  Krigshavnen  Cherbourg.  Her 
holdt  Gambetta  (den  9de  Avgust)  i  sin  Glæde  over  Frankrigs 
anselige  Krigsmagt  en  Tale,  i  hvilken  nogle  Ytringer  fore- 
kom Tyskerne  at  forkynde  en  Revanchekrig.  I  Modsætning 
hertil  fremhævede  Freyciuet  den  18de  Avgust  i  Montauban 
Frankiigs  fredelige  Sindelag  og  udtalt«  sig  imod  en 
»æventyrlig  Politik«.  Forbitret  herover  besluttede  Gambetta 
at  styrte  Freycinet,  men  ventede,  til  han  fandt  en  passende 
Lejlighed.  En  saadan  frembød  Forholdet  til  Kougrega- 
tionerne. 

Den  29de  og  .30te  Juni  vare  de  jesuitiske  Stiftelser, 
hvis  Frist  da  udløb,  blevne  lukkede,  og  den  Ist«  September 
lukkedes  de  endnu  bestaaende  jesuitiske  Undervisnings- 
anstalter. Derimod  havde  Regeringen  hidtil  ikke  foretaget 
noget  mod  de  øvrige  Kongregationer ,  skjønt  de  ikke  havde 
søgt  Godkjendelse.  Freycinet,  som  ønskede  at  undgaa  en 
aaben  Konflikt  med  Kirken,  havde  nemlig  underhandlet  med 
Kurien,  og  man  var  bleven  enig  om,  at  Kongregationeme 
skulde  undertegne  en  Erklæring,  som  udtalte  deres  Under- 
kastelse under  Republikken  og  dens  Love.  Dermed  agtede 
Freycinet  at  lade  sig  nøje,  men  Gambettas  Venner,  blandt 
dem  Indenrigsministeren  Constans,  fordrede  Martsdekreternes 
Udførelse.  I  Midten  af  September  afholdtes  derfor  under 
Grévys  Forsæde  flere  Ministerraad,  i  hvilke  Spliden  mellem 
en  venstre  Side  (Constans,  Cazot,  Farre)  og  en  højre  Side 
under  Freycinet  traadte  saa  stærkt  frem,  at  først  hine  tre 

Og,  efter  at  de  vare  tilfredsstillede  ved  den  Indrømmelse, 
at  Kongregationernes  Erklæring  ikke  skulde  betragtes  som 
tilstrækkelig,  den  19de  September  Freycinet  indgav  sin 
Åfskedsbegjæring.  Grévy  sugte  forgjæves  at  holde  paa 
ham,  og  med  ham  fratraadte  Marineministeren  Jauréguiberry 
og  Ministeren  for  de  offentlige  Arbejder  Varroy.  I  deres  Sted 
indtraadte  Viceadmiral  Cloué  og  Sadi  Carnot.  I  Spidsen 
for  det  nye  Ministerium,  hvis  øvrige  Medlemmer  forbleve, 
traadte  Undervisningsministeren  Ferry;  Udenrigsminister 
blev  Barthélemy-Saint-Hilaire.  Den  sidste,  en 
75aarig  fredelig  Lærd,  som  havde  været  en  nøje  Ven  af 
Thiers,  og  som  kort  i  Forvejen  havde  lovprist  Fyrst  Bismarcks 
evropæiske  Politik,  skulde  berolige  dem,  der  i  Minister- 
skiftet kunde  se  en  Fare  for  Freden. 

Udførelsen  af  Martsdekreterne  blev  nu  sat  i  Værk. 
Af  de  ikke  anerkjendte  Kongregationer  bleve  først  Kar- 
meliterne, Franciskanere,  Kapuzinerne,  Dominikanerne  o.  s.  v. 
i  Provinserne  udviste  af  deres  Klostre,  og  disse  lukkedes; 
dernæst  opløstes  Mands-Kongregationerne  i  Paris  (den  ote 
November).  De  opløste  Stiftelsers  Tal  udgjorde  261.  Ud- 
visningen foregik  ikke  uden  Anvendelse  af  Magt:  Munkene 
spærrede  Adgangene  og  indesluttede  sig  i  deres  Celler,  ansete 
Mænd,  som  Hertugen  af  Broglie,  ydede  dem  Bistand,  Folket 
rottede  sig  paa  nogle  Steder  sammen,  den  militære  Styrke 
blev  opbudt,  og  paa  flere  Steder  kom  det  til  blodige  Sammen- 
stød. Mange  Embedsmænd  indgave  deres  Afskedsbegjæring 
for  ikke  at  medvirke  ved  Udvisningerne;  andre,  som  deltoge 
i  dem,  bleve  lyste  i  Band.  Imidlertid  vare  Dekreterne 
mod  Mands-Kongregationerne  udførte,  da  Kamrene  igjen 
traadte  sammen  (9de  November);  mod  Kvinde-Kongrega- 
tionerne  erklærede  Ministeriet,  at  det  ikke  vilde  bringe  dem 
i  Udførelse. 

Deputeretkamret  vedtog  først  en  Lov,  hvorved  Dom- 
mernes Tal  formindskedes,  og  deres  Uafsættelighed  op- 
hævedes   paa    et   Aar,    dernæst    Love    om    Elementår- 

undervisningen,  som  skulde  være  tvungen,  uden  Betaling 
og  konfessionsies,  saa  at  Religionsundervisningen  udelukkedes 
fra  den  offentlige  Skole.  Ved  Forhandlingerne  om  Budgettet 
vedtoges  det,  at  de  gejstlige  Ordeners  Grundejendomnie 
herefter  ikke  skulde  være  skattefri.  Den  tidligere  af  Kamret 
vedtagne  Lov  om  højere  Døtreskoler,  som  bemyndigede 
Staten  til  at  oprette  saadanne.  blev  vedtagen  af  Senatet.  I 
dette  faldt  der  i  øvrigt  stærke  Ytringer  mod  det  herskende 
Parti:  Royalisten  de  Gravardie  kaldte  saaledes  Minister- 
præsident Ferry  for  Gambettas  Straamand,  og  Hertugen  af 
Broglie  sagde,  at  Frankrig  ikke  kunde  nyde  Evropas  TiUid, 
naar  der  bag  ved  Regeringen  stod  en  uansvarlig  Regering, 
som  stod  over  Ministrene,  raadede  over  Diplomaterne, 
og  drev  udenlandsk  Politik  paa  Banketter  for  handels- 
rejsende. 

Endnu  voldsommere  Angreb  paa  Gambetta  og  det 
»opportunistiske«  Parti  udgik  fra  Koramunarderne,  som 
ingenlunde  vare  blevne  forsonede  ved  Amnestien.  Deres 
Forsamlinger  gjenløde  af  Hævnskrig  mod  Bourgoisiet;  en 
rasende  Kvinde,  Luise  Michel,  som  var  hjemkommen  fra 
Ny-Kaledonien,  priste  endog  aabenlyst  det  politiske  Snig- 
mord. Tidligere  (i  Juli)  var  der  afholdt  Arbejderkongresser  i 
Paris  og  Marseille;  den  sidste  havde  sluttet  med  Pvaabet: 
»Leve  Anarkiet!« 

Den  29de  Juni  indlemmedes  Selskabsøerne,  der 
siden  1842  havde  staaet  under  fransk  Protektorat,  fiild- 
stændig  i  Frankrig.  • 


Spanien. 

Da  Cortes   efler  Juleferien   igjen   samledes   den    10de 
Januar  1880,  glimrede  hele  Oppositionen  ved  sin  Fraværelse, 

men  indtog  dog  den  28de  Januar  igjen  sine  Pladser,  efter 
at  Ministerpræsidenten  Canovas  del  Castillo  havde 
erklæret,  at  han  ved  sin  Optræden  den  10de  December  1879 
ikke  havde  haft  til  Hensigt  at  fornærme  den.  Imidlertid 
var  der  vedtaget  en  Lov  om  Slaveriets  Ophævelse  paa 
Kuba  i  Løbet  af  8  Aar;  men  Kubanernes  Fordringer  om 
Ophævelse  af  de  for  Øen  skadelige  Monopoler  og  Told- 
afgifter paa  Udførsel  vilde  Canovas  ikke  gaa  ind  paa  af 
Hensyn  til  Spaniens  meget  mislige  Finanstilstand.  Her- 
over kom  det  til  et  aabent  Brud  mellem  ham  og  Marskalk 
Martinez  C  am  pos,  altsaa  de  to  Mænd,  der  i  Forening 
havde  gjenoprettet  Monarkiet  i  Spanien  og  sat  Alfons  den 
12te  paa  Tronen,  Martinez  Campos  sluttede  sig  nu  til  en 
Forbindelse,  som  alle  monarkisk-liberale  Cortesmedlemmer, 
i  alt  130,  dannede  imod  Canovas:  deres  Forere  holdt  i 
Avgust  en  Sammenkomst  i  San  Sebastian,  hvor  de  be- 
sluttede at  anvende  alle  lovlige  Midler  for  at  bevæge  Kongen 
til  at  tage  et  andet  Ministerium;  thi  saa  længe  Canovas 
var  Minister,  var  det  umuligt  at  faa  Flertallet  i  Cortes. 
Denne  dygtige,  men  despotiske  Minister  havde  imidlertid 
ogsaa  vist  sit  reaktionære  Sindelag  ved  at  træde  fjendtlig 
op  mod  Protestanterne  og  begunstige  Indvandringen  af  de 
fra  Frankrig  udviste  Jesuiter,  uagtet  Loven  af  19de  Juli 
1869  havde  forordnet  Udvisningen  af  Jesuiterne  og  alle 
andre  Ordener,  og  Konkordatet  kun  indrømmede  tre  Kon- 
gregationer  Ophold  i  Spanien, 


Italien. 


Ministeriet  C  air  oli  maatte  kæmpe  med  idelige  Vanske- 
ligheder. Den  23de  Januar  1880  besluttede  Senatet  atter 
at  henlægge  det  af  Deputeretkammeret  vedtagne  Lovforslag 

om  Maleskattens  Ophævelse,  hvorefter  Parlamentets  Samling 
sluttedes.  Den  17de  Februar  aabnedes  det  igjen  af  Kongen, 
som  imidlertid  havde  optaget  26  nye  Medlemmer  i  Senatet. 
Trontalen  anbefalede  Afskaffelse  af  Maleskatten  og  Ud- 
videlse af  Valgretten  som  en  Arv  fra  Victor  Emanuel;  for 
at  stemme  Senatet  gunstigt  for  den  første  var  der  tilfojet 
den  Betingelse,  at  Budgetterne,  indtil  den  traadte  fuldstændig 
i  Kraft  (1884),  skulde  paavise  Muligbeden  af  at  opretholde 
Ligevægten  i  Finanserne  uden  Maleskatten. 

Partistridigheder  imellem  de  forskjellige  Venstregrupper 
hindrede  imidlertid  ethvert  frugtbart  Arbejde  i  Deputeret- 
kamret, og  til  sidst  (den  29de  April)  forkastedes  et  af  Mi- 
nisteriet fordret  Tillidsvotum  med  177  Stemmer  mod  154. 
Oppositionen  bestod  af  86  Medlemmer  af  Hejre  og  91  Med- 
lemmer af  Grupperne  Crispi  og  Nicotera  samt  yderste  Venstre. 
Cairoli  indgav  strax  sin  Afskedsbegjæring;  men  da  hverken 
Højre  eller  de  tre  nævnte  Venstregrupper  kunde  tænke  paa 
at  faa  Flertal  i  Kamret,  hvis  de  overtoge  Regeringen,  fore- 
trak Kongen  ikke  at  modtage  Ministeriets  Afskedsbegjæring, 
men  at  opløse  Kamret  (den  2den  Maj).  For  at  Budgettet 
kunde  vedtages  før  Bevillingernes  Udløb  (den  1ste  Juni), 
fastsattes  de  nye  Valg  til  den  16de,  det  nye  Kammers 
Sammentræden  til  den  26de  Maj.  Den  meget  heftige  Valg- 
kamp førte  til  det  Resultat,  at  det  regeringsvenlige  Venstre 
omtrent  beholdt  sit  gamle  Tal,  medens  det  oppositionelle 
Venstre  tabte  12  Pladser  til  Højre. 

I  det  nye  Kammer  viste  de  kun  af  personlige  Grunde 
mod  Ministeriet  fjendtlige  Venstregrupper  sig  mere  med- 
gjorlige:  Maleskattens  Afskaffelse  blev  vedtagen  mod  Er- 
statning i  en  Skat  paa  Alkohol  og  en  Tillægsskat  paa 
Petroleum,  hvorved  den  blev  antagelig  for  Senatet,  og 
Finansloven  blev  endelig  færdig,  hvorefter  Kamrene  gik  fra 
hinanden  (den  17de  Juli).  Da  de  igjen  samledes  (den  15de 
November),   anlagde  de  Sorg  i  20  Dage  for  den  den  24de 

Oktober  afdede,  højt  ansete  tidligere  Minister  Ricasoli 
og  sysselsatte  sig  i  øvrigt  som  sædvanlig  i  Begyndelsen 
med  Interpellationer,  bl.  a.  om  det  Forbud,  der  var 
udstedt  mod  at  forplante  de  fra  Frankrig  udviste  Jesuiters 
Ordenshuse  til  Italien,  og  om  Regeringens  Forhold  lige  over 
for  Garibaldi  og  hans  Familie.  Hans  Svigersøn  Canzio  var 
nemlig  bleven  fængslet,  fordi  han  havde  deltaget  i  nogle 
Optøjer  i  Genua  i  Anledning  af  en  Mindefest  for  Mazzini, 
men  kort  efter  bleven  amnesteret,  og  Garibaldi  selv  var  i 
Milano  truffen  sammen  med  Rochefort  og  andre  franske 
radikale  ved  en  Mindefest  for  de  ved  Mentana  den  2den 
November  1867  mod  Franskmændene  faldne  Italienere. 
Interpellationerne  endte  dog  med  et  Tillidsvotum  for  Mi- 
nisteriet, og  Finansloven  for  det  følgende  Aar  blev  vedtagen, 
inden  Kamrene  ved  Juletid  gik  fra  hinanden. 

Italiens  Forhold  til  Frankrig  blev  i  Aaret  1880  temme- 
lig uvenligt  paa  Grund  af  begge  Staters  Stræben  efter 
overvejende  Indflydelse  i  Tunis;  de  søgte  begge  at  faa  saa 
mange  Koncessioner  som  muligt  til  Jærnveje,  Telegraf- 
linjer 0.  s.  V. ;  men  Italien  kunde  i  denne  Væddestrid  ikke 
staa  sig  imod  det  mægtigere  og  rigere  Frankrig.  Da  Ita- 
lienerne ere  langt  overvejende  i  Tal  blandt  de  i  Tunis  bo- 
satte Evropæere,  satte  dette  meget  ondt  Blod  iblandt  dem, 
'og  Pressen  tillod  sig  mange  voldsomme  Udtalelser  mod 
Frankrig. 


Nordamerika. 


I  de  forenede  Stater  samlede  den  offentlige  Inter- 
esse sig  om  Præsidentvalget.  Republikanerne  holdt 
først  en  »Konvention«  i  Chicago  (den  2den— 8de  Juni). 
General  Grant,  som  i  September  1879  var  vendt  tilbage  fra 

sin  Verdensrejse  og  var  bleven  modtagen  med  Begejstring 
paa  sit  Tog  gjennem  Landet,  endog  i  Syden,  syntes  at  have 
gode  Udsigter  til  at  blive  valgt  tredje  Gang;  men  mange 
betragtede  det  dog  som  en  ved  Hævd  helliget  Lov,  at  ingen 
maatte  vælges  mere  end  to  Gange  til  Præsident.  Ved 
første  Afstemning  fik  Grant  305  Stemmer,  medens  450 
Stammer  splittedes  mellem  flere  Kandidater.  Først  ved  den 
34te  Afstemning  dukkede  General  Garfield  op  som  Kan- 
didat, og  ved  den  36te  sejrede  han  med  399  Stemmer 
mod  306,  som  vare  blevne  Grant  tro,  og  nogle  spredte. 
Strax  derpaa  blev  han  enstemmig  proklameret  som  det 
republikanske  Partis  Kandidat;  til  Vicepræsident  udkaaredes 
en  af  Grants  Tilhængere  fra  Ny- York,  Arthur.  G^field  er 
49  Aar  gammel,  født  i  ringe  Kaar,  har  først  levet  af  sine 
Hænders  Arbejde,  blev  derpaa  Jurist  og  General  i  Krigen. 
Han  var  nu  Senator  for  Ohio  og  havde  som  saadan  stemt 
med  den  mest  moderate  Side  af  Republikanerne. 

Den  demokratiske  Konvention  samledes  i  Cincinnati 
den  22de  Juni  og  valgte  General  Hancock  til  sin  Kandidat. 
Demokraterne,  som  havde  Flertal  i  begge  Husene,  troede 
sig  sikre  paa  Sejren  og  begik  i  deres  TiUid  Fejl  paa  Fejl. 
Vel  havde  de  valgt  en  Kandidat,  der  i  Krigen  havde 
kæmpet  med  Udmærk^e  for  Unionen;  men  Sydens  gamle 
Ledere  traadte  dog  frem  af  deres  Skjul  og  gave  Republi- 
kanerne Vaaben  i  Hænde.  Funktionærerne  i  hele  Landet 
(over  100,000)  virkede  ivrig  for  at  beholde  en  republikansk 
Regering  og  deimed  deres  Embeder;  men  især  frygtede 
man  for  at  skade  Landets  blomstrende  Tilstand  ved  For- 
andringer, og  det  stærke  protektionistiske  Parti  arbejdede 
med  store  Pengemidler  for  Garfield,  der  havde  udtalt  sig 
afgjort  for  Protektionen.  Resultatet  blev  derfor,  at  ved 
Valgmandsvalgene  (den  3dje  November)  Republikanerne 
sejrede  med  219  Stemmer  over  Demokraterne,  som  fik 
150,   og  der   var   sikret  Garfield   og  Arthur   et   betydeligt 

Flertal  ved  det  tilstundende  Præsidentvalg.  Udslaget  gjorde 
især  det  store  Ny- York  med  35  Stenamer. 

Den  46de  Kongres  aabnede  sin  sidste  Samling  den 
6te  December;  men  imidlertid  var  der  allerede  foretaget 
Valg  til  den  47de  Kongres;  disse  gave  Republikanerne 
Flertal  i  Repræsentanthuset  (med  c.  20  Stemmer)  og 
Balance  i  Senatet  (3H  mod  38).  Den  nye  Præsident  vil 
saaledes  kunne  regne  paa  det  ene  Hus  og  have  Haab  om 
at  vinde  det  andet;  saa  gunstige  Vilkaar  har  Hayes 
ikke  haft. 

I  Mejico  blev  General  Manuel  Gonzalez,  hidtil  Krigs- 
minister, valgt  til  Præsident  og  tiltraadte  sit  Embede  den 
1ste  December;  den  aftrædende  Præsident,  Porfirio  Diaz, 
blev  Minister  for  de  oifentlige  Arbejder. 


Sydamerika. 

I  de  forenede  Stater  i  Kolumbia  blev  den  ud- 
mærket dygtige  og  hæderlige  Rafael  Nunjes  den  1ste  April 
1880  Præsident. 

Chile  havde  ved  Begyndelsen  af  1880  fuldstændig 
Overhaanden  over  Peru  og  Bolivia  og  var  i  en  blom- 
strende Tilstand,  medens  der  herskede  Anarki  i  Bolivia, 
og  Diktatoren  Pierola  i  Peru  udøvede  et  trykkende  Volds- 
herredomme.  Den  25de  Februar  landede  11,000  Chilensere 
i  den  lille  Havn  Ho  for  at  afskære  Staden  Arica  fra  de 
nordligere  Dele  af  Peru;  i  Marts  sloge  de  Peruanerne  og 
dreve  dem  tilbage  til  Tacna.  I  April  bombarderede  en 
chilensisk  Flaade  Callao,  dog  uden  at  udrette  stort.  Imid- 
lertid havde  den  chilensiske  Hær  begyndt  den  meget  be- 
sværlige Marche  over  Bjærgrygge  og  gjennem  Ørkener  og 
angreb   den   27de  Maj  den    12,000  Mand   stærke   forenede 


De  vigtigste  Begivenheder  i  Aaret  1880.  (jl 

peravianske  og  bolivianske  Hær  ved  Tacna.  Med  stor 
Tapperhed  stormede  Cbilenserne  de  af  Fjenden  besatte 
Højder  og  sejrede  fuldstændig,  men  med  et  Tab  af  over 
100  Officerer  og  1700  Mand;  derefter  vendte  de  sig  mod 
Arica,  som  blev  taget  med  Storm  den  7de  Juni.  Fra  nu 
af  rettede  Chile  al  sin  Kraft  mod  Callao  og  Hovedstaden 
Lima.  Her  arbejdede  Pierola  imidlertid  paa  at  forbinde 
Peru  og  Bolivia  til  én  forenet  Stat  og  indlod  sig  nu  paa 
Fredsunderhandlinger ,  som  aabnedes  den  22de  Oktober  paa 
et  nordamerikansk  Krigsskib.  Chiles  Fordringer  vare  dog 
saa  store,  at  Underhandlingerne  snart  bleve  afbrudte,  og 
det  anspændte  nu  alle  sine  Kræfter  for  at  tilendebringe 
Krigen.  Dets  Hær  i  Peru  udgjorde  over  25,000  Mand, 
og  efter  flere  sejrrige  Træfninger  indtog  den  baade  Lima 
og  Callao. 

I  det  argentinske  Forbund  udbred  der  en  Borger- 
krig mellem  det  føderalistiske  Parti,  til  hvilket  Præsidenten 
Avellaneda  ligesom  hans  Forgænger  Sarmiento  hørte,  og 
Nationalisterne  (Portenos),  der  ikke  længere  vilde  finde  sig 
i,  at  den  rige  Hovedstad  Buenos  Ayres  beherskedes  af  de 
fattige  indre  Provinsers  Flertal.  Da  Valgmand  svalgene  i 
Foraaret  1880  faldt  ud  til  Fordel  for  det  første  Parti  og 
dets  Præsidentskabskandidat  General  Roca,  rastede  Ind- 
byggerne i  Buenos  Ayres  sig  til  Modstand  under  deres 
Kandidat,  Guvernøren  i  Staten  Buenos  Ayres,  Tejedor. 
Regeringen  og  Linjetropperne  forlode  Hovedstaden,  og  det 
kom  til  aaben  Kamp.  I  denne  sejrede  Regerings- 
tropperne, og  General  Roca  tiltraadte  den  12te  Oktober  sit 
Embede. 

I  Uruguay  nedlagde  Præsidenten  Latorre ,  der  havde 
hersket  med  blodig  Strænghed,  den  13de  Marts  1880 
pludselig  sit  Embede  og  forlod  Landet,  hvorefter  man  op- 
dagede, at  han  havde  benyttet  sin  Stilling  til  de  værste 
Underslæb.    Hans  Efterfølger  blev  Francesco  Vidal. 

1  Paraguay  blev  Præsidenten  Bareiro  i  Oktober 
ryddet  af  Vejen  ved  en  Samnaensværgelse,  og  dennes  Over- 
hoved, General  Caballero,  traadte  i  hans  Sted. 

I  Brasilien  dannede  Senatoren  Saraiva  et  nyt  Mi- 
nisterium (i  Marts),  og  Kamrene  traadte  derpaa  sammen 
for  paa  ny  at  tage  Valgreformen  under  Behandling.  Senatet 
besluttede  ved  denne  at  udelukke  alle  Ikke-Katholiker  og 
fremmede  fra  Valgbarhed  til  Parlamentet. 

